
Soţului meu Don, 

Care întotdeauna a crezut în mine... 

Şi copiilor mei, Don şi Cyndie, 

Care mi-au datliniştea... 

Cu toată dragostea. 

Un cuvânt deosebit de apreciere pentru Joan Stewart şi Toni Lopopolo, care sunt 
tot ce trebuie să fie un agent şi un editor şi care mi-au devenit prieteni. 


1 


Despărțirea 


Peach Malone îşi mai îmbrăţişă fiica o dată. Avea lacrimi în ochi, dar nu voia să 
îngreuneze despărţirea. 

— A fost o perioadă minunată Anne, mi-ai oferit tot sprijinul de care aveam 
nevoie. Îţi mulţumesc pentru tot - spuse Peach, după care se întoarse să îşi 
îmbrăţişeze ginerele. Federico, îţi mulţumesc pentru răbdarea şi bunătatea cu care ai 
suportat o bătrână ca mine timp de două luni. 

Federico se uită la femeia aceea înaltă şi blondă, a cărei frumuseţe atrăgea 
priviri pline de admiraţie pe oriunde trecea şi îi răspunse: 

— Plăcerea a fost de partea mea, Peach. Abia aştept să mai vii. 

Anne îi dădu extravagantul impermeabil căptuşit cu o blană aurie de zibelină, 
pe care Peach îl cumpărase în timpul vizitei, şi geanta de la Gucci, spunându-i: 

— Ţine, să nu-ţi uiţi importanta achiziţie. S-ar putea să fie frig la Milano şi îţi va 
fi de folos. Am aranjat să fii aşteptată şi condusă la avion. Să te întorci curând... 
promiţi? 

Zborul de la Florenţa la Milano a fost scurt şi, aşa cum aranjase Anne, Peach era 
aşteptată de un reprezentant al companiei Pan Am, care o conduse într-o sală de 
aşteptare izolată. În timp ce-şi bea cafeaua încerca să se concentreze asupra lecturii 
din ziarul „Hera/a-Tribune”, dar gândurile i se îndreptau numai spre discuţia 
tulburătoare pe care o avusese cu avocatul ei, Horace Beller. Cum se putea să fie 
văduva lui Drake Malone, unul din cei mai bogaţi oameni din lume, şi, totuşi, 
bancherul şi avocatul ei să îi dicteze cum să îşi cheltuiască banii? Să le fi dat, oare, 
Drake puterea să distrugă speranţele şi visele propriului său fiu? 

Un tânăr în uniformă îi întrerupse şirul gândurilor. 

— Signora Malone? întrebă el. 

— Da! răspunse Peach crezând că poate venise ora îmbarcării. 

— Sunteţi căutată la telefon. Vă rog... pe aici. 

Peach îşi îmbrăcă impermeabilul, căci îi era mai uşor decât să îl poarte pe braţ, 
îşi luă poşeta şi geanta şi ieşi urmându-l pe coridor, până la un telefon montat pe 
perete. 

— Vă rog, signora, convorbirea va fi transferată aici. 

Îşi lăsă jos geanta şi ridică receptorul, în care nu auzea, însă, altceva decât 


tonul. Poate trebuia să aştepte să sune, aşa că puse receptorul la loc, dar continua să 


nu se întâmple nimic. Se simţea penibil stând acolo şi uitându-se la telefon, dar îi era 
frică să plece. Poate că Anne încerca să ia legătura cu ea. Numai ea ştia unde se afla 
şi, probabil, se întâmplase ceva. Poate sunase Steve... sau Horace. Nu ar fi fost bine 
dacă ar fi reuşit să rezolve lucrurile şi fără ea? 

Deodată, simţi ceva tare apăsându-i-se în coaste şi un glas de bărbat îi şuieră la 
ureche: 

— Silenzio! 

Se răsuci şi se trezi față în față cu un tânăr cu părul castaniu şi creţ. Ochii îi 
erau ascunşi în spatele unor ochelari de soare înguşti, legaţi cu şnur, şi purta un 
costum gri de gabardină care îi venea ca turnat. Urmă un moment de zăpăceală 
pentru Peach, până când îşi simţi braţul înşfăcat, ceea ce o făcu să reacționeze 
instinctiv. 

— Dati-mi drumul! spuse ea încercând să scape. 

— Ţine-ţi gura şi fă ce ţi se spune! Îi ordonă un alt glas, dar ea nu era conştientă 
acum decât de pistolul pe care îl simţea şi mai apăsat. 

Doamne Dumnezeule, ce se întâmpla? Era răpită! Singurul lucru de care Drake 
se temuse mereu şi împotriva căruia încercase să se apere. 

Celălalt îi luă geanta şi o împinseră pe coridor în mijlocul mulţimii de oameni 
care se grăbeau. Îşi dădu seama că aveau de gând să o scoată din terminal şi că 
trebuia să găsească o modalitate de a-i împiedica. Nu trebuia să îi lase să o scoată din 
mulţime. Drake mereu îi spusese că era mult mai bine să îşi asume riscuri când mai 
era lume în jur, deoarece odată rămas singur, nu mai poţi decât să te supui. 

Mintea îi funcţiona la fel de repede pe cât mergeau. Cum? Ce putea să facă? 
Dacă erau atât de neruşinaţi încât să o răpească acolo, ar fi îndrăznit să o şi omoare 
de faţă cu atâţia martori? Dacă făcea o scenă, aveau să fugă, oare? Dacă striga, i-ar fi 
sărit cineva în ajutor? Dar, putea să strige? Teama care îi paralizase gâtul avea să îi 
dea voie să scoată un strigăt destul de tare pentru a-i speria... pentru a atrage atenţia 
asupra i ei... şi, poate, pentru a primi ajutor? 

Privi înainte. Uşile se aflau la mai puţin de douăzeci de iarzi şi un poliţist se afla 
acolo în toată splendoarea uniformei sale. Acum sau niciodată. Într-o clipă, lăsă să îi 
cadă poşeta şi, în secunda aceea, când răpitorii îşi îndreptară atenţia în altă parte, ea 
se smuci şi o rupse la fugă. Sunetul propriului strigăt îi umplu gura şi urechile... tare, 
clar şi convingător. Aproape în acelaşi timp, răsună o împuşcătură şi, prăbuşindu-se la 


pământ, se întrebă dacă avea să moară. 

Peach 


Roţile avionului atinseră pista aeroportului din Los Angeles, aducând-o înapoi 
după opt săptămâni la Florenţa şi o zi şi o noapte îngrozitoare la Milano. Peach îi 
mulţumi Domnului că era în viaţă şi din nou acasă. Stewardesa îi dădu haina care îi 
salvase viaţa, iar ea îşi trecu degetele prin găurile din material şi blană făcute clar de 
glontele destinat trupului ei. Drake probabil că mai veghea încă asupra ei. 

Îi urmase sfatul încă o dată şi fusese bine, aşa cum fusese totdeauna. Deşi cei 
de la poliţie încercaseră să o convingă că nu fusese vorba de o simplă răpire, ci mai 
mult de o încercare de asasinat, ea nu era convinsă. Răpirea era ceva obişnuit în 
ltalia, iar Drake totdeauna se temuse că, într-o zi, cineva o să atenteze la viaţa 
membrilor familiei lui. Deşi, niciodată nu îşi făcuse griji pentru viaţa sa, era foarte 
grijuliu în protejarea copiilor săi. Din ziua în care a aflat că "Peach era însărcinată, s-a 
alăturat bogătaşilor izolaţi, nu a permis niciodată ca pozele copiilor să fie publicate şi 
a reuşit ca, dintr-un om foarte renumit, să se transforme într-unul retras. 

Duseseră o viaţă foarte liniştită. Îşi dirija investiţiile pentru a nu atrage atenţia 
asupra sa. Se folosea de avocatul lui şi de bancă pentru a-şi păstra anonimatul şi îi 
plăcea foarte mult să manevreze totul din culise. Anii au trecut şi, dat fiindcă 
niciodată nu s-a atentat la viaţa lor, familia lui Drake s-a simţit în totală siguranţă. 

De aceea, Peach respingea acum ideea că cineva încercase să o omoare. Era, 
pur şi simplu, oribil. Cine să fi vrut să facă aşa ceva? Nu avea absolut niciun duşman, 
iar, în ciuda averii ei, ea nu avea nicio putere sau control asupra acesteia. Drake o 
lăsase în mâinile celor în a căror gândire avea mai multă încredere decât într-a ei. 

Imediat ce poliţiştii îi dăduseră voie, îi telefonase lui Anne pentru a o preveni. 
Cei care o atacaseră erau liberi şi se temea ca fiica ei să nu fie următoarea lor ţintă. O 
imploră să se întoarcă acasă cu ea, dar Anne refuză în felul ei obişnuit, încăpățânat şi 
hotărât. Italia era casa ei acum şi singura concesie pe care i-o făcu mamei ei fu aceea 
de a angaja un şofer până când lucrurile aveau să se liniştească. 

Copii mai mari, probleme mai mari, spusese un înţelept odată şi cât era de 
adevărat. Mai întâi Steve şi problemele lui cu podgoria... acum Anne. Fără Drake, 
putea ea să le ofere protecţie? 

Miles o aştepta, bineînţeles, la ieşire. Totdeauna fusese servitorul perfect, pus la 
punct şi punctual. Îşi înfrână dorinţa de a-i sări de gât acelui bărbat înalt şi foarte slab, 


zâmbindu-i, în schimb, cu căldură. 


— Îmi pare rău că a trebuit să te las să aştepţi atât de mult, Miles, dar idioţii aia 
de la vamă m-au tratat ca pe un traficant de droguri. 

— Bine aţi venit acasă, doamnă. Vă simţiţi bine? Păreţi puţin palidă. 

— Au vrut să se convingă că nu ascund ceva în inelul meu de logodnă. De parcă 
n-aş fi avut destule probleme în blestemata asta de călătorie. 

— S-a întâmplat ceva, doamnă? Parcă sunteţi puţin tulburată. 

— Doi indivizi au încercat să mă răpească la aeroportul din Milano. Bănuiesc că 
e ocupaţia lor preferată acolo. Din fericire, am scăpat, dar mi-au distrus haina cea 
nouă, spuse ea şi ridică impermeabilul aşa fel încât lumina să treacă prin găuri. 

— Dumnezeule, doamnă... dar, puteau să vă ucidă! exclamă Miles uitând de 
calmul lui obişnuit. Poate ar trebui să îl chemăm înapoi pe domnul Dooley. 

— Nu sunt sigură că este chiar necesar, dar o să mă mai gândesc.. Mă simt mult 
mai în siguranţă acum că m-am întors acasă. Cât aş vrea să vină şi Anne cu Federico 
aici. V-aţi mutat în apartament? 

— Nu, doamnă, mâine aveam de gând să o facem, cu toate că doamna 
Hammond a pregătit totul pentru dumneavoastră. Dar, sigur că, în aceste împrejurări, 
nu vreţi să staţi singură acolo în seara aceasta. O să o trezesc pe Sarah şi o să ne 
aducem lucrurile imediat. 

— În niciun caz, Miles. N-am deloc de gând să las ca acest incident să capete 
cine ştie ce proporţii. 

Suntem în Statele Unite, nu în Italia, şi voi fi în siguranţă. Şi, mai mult decât 
atât, am ales clădirea aceea tocmai pentru excepţionala ei securitate, aşa că nu-ți 
mai face griji. Lasă-mă acolo şi, pe urmă, du-te la Sarah. O să vă văd pe amândoi 
mâine dimineaţă. Ce face Winnie? 

— Aşteaptă în maşină, doamnă. Biata căţeluşă s-a simţit foarte singură şi 
transformările din casă au fost dificile pentru ea. Are şi ea o vârstă. 

Jumătate de oră mai târziu, Miles conducea Rolls-Royce-ul pe aleea care ducea 
la blocul turn de pe Wilshire Boulevard. Portarul o ajută pe Peach, care se grăbi să 
intre în holul înalt şi spaţios, ţinându-şi în braţe căţeluşa, pudelul Winnie. Răceala 
podelei şi pereţilor din marmură albă şi cristalul greu al candelabrelor, o îngheţară. 
Pentru Dumnezeu, venise să locuiască în Pavilionul lui Dorothy Chandler? 

Liftul ei personal urcă în linişte la etajul douăzeci care era în întregime al ei. 
Willis, portarul, introduse o cheie în panoul de control al liftului pentru ca uşile să se 
deschidă, după care, repede, începu să îi explice cum funcționau diversele sisteme de 


alarmă, dar erau atât de multe butoane şi combinaţii, încât ea nu înţelese nimic. 


— Dumnezeule, nu pricep nimic acum. N-aş putea să mă închid în casă în 
noaptea asta şi să mi se explice totul mâine când nu voi mai fi atât de obosită? 

— Sigur, doamnă Malone. Suntem trei oameni de serviciu jos tot timpul nopţii. 
În fiecare cameră este un buton roşu de urgenţă. Dacă aveţi nevoie de noi, apăsaţi pe 
unul din ele. Noapte bună şi bine aţi venit acasă. 

Willis plecă şi Peach apăsă pe un întrerupător, după care totul fu inundat de 
lumină. Doamne, îşi spuse ea, acesta era rezultatul primei ei decizii majore ca 
văduvă. Cheltuise o avere pe acel apartament. Numai să fie totul în regulă. Fusese 
atât de sigură că era un lucru bun când îi ceruse lui Horace să cumpere locuinţa 
aceea în mare grabă, dar, pe măsură ce săptămânile treceau şi ea se afla în Italia, 
începuse să aibă îndoieli. Acum avea să arunce o primă privire casei pe care ea 
singură o cumpărase. Avea patruzeci şi cinci de ani şi, deşi locuise în mai multe case, 
în seara aceea avea să doarmă în cea dintâi care îi aparţinea numai ei. Şi era absolut 
singură. Fără soţ, fără copii, fără servitori. Numai Peach. Complet singură. 

— În afară de tine, Winnie. Hai să vedem cum arată totul. 

Lăsă căţeluşa jos şi începu să admire splendoarea care i se înfăţişa înaintea 
ochilor. Spera cu disperare să fie copleşită de bucurie şi era. Pardoseala de la intrare 
era din lemn deschis la culoare, lustruit, încrustat cu lemn de culoare mai închisă în 
aşa fel încât să reprezinte o piersică stilizată, uşor de recunoscut. Îngenunche să 
admire lucrarea, să mângâie lemnul şi să îi absoarbă frumuseţea atât cu degetele, cât 
şi cu ochii. 

Se uită în jur la pereţii de un bej cald, admirând culoarea şi candelabrele de 
perete simple, din sticlă. Nu erau nici scaune, nici banchete. Holul era absolut gol, cu 
excepţia unei balerine de Monya, în mărime naturală, cu ochii plecaţi şi cu picioarele 
într-o poziţie perfectă de balet. Trupul statuii era din bronz foarte bine lustruit, numai 
părul îi fusese lăsat nefinisat. Trei mici reflectoare o luminau de deasupra şi efectul 
creat era dramatic. Peach se apropie de sculptura pe care Drake i-o cumpărase, 
înconjură cu braţele metalul rece şi îşi lipi obrazul de capul dansatoarei. Amintirea lui 
Drake Malone, care fusese soţul ei timp de douăzeci şi şase de ani şi care murise 
numai cu zece săptămâni în urmă la vârsţa de şaptezeci şi unu de ani, umplu 
încăperea. În toţi anii petrecuţi împreună, el îi fusese amant, protector, tovarăş 
constant, tatăl copiilor ei şi, în final, nucleul vieţii ei. Putea să trăiască oare, fără el? 
Muşchii gâtului i se contractară dureros, dar nu voia să plângă. 

— Fără lacrimi... fără lacrimi în seara asta, în noua mea casă... în noua mea 


viaţă, şopti ea. 


Îşi înălţă capul, bătu uşor cu palma statueta şi îşi începu plimbarea prin noua ei 
locuinţă. Mergea încet, ochii ei asimilând fiecare detaliu. Dumnezeu să o 
binecuvânteze pe Maggie Hammond! Fiecare cameră era mai frumoasă decât 
cealaltă. Maggie decorase locuinţa în culorile preferate ale proprietarei - bejul 
caracteristic piersicii şi maron cacao. Efectul era liniştitor şi ordonat. Maggie hotărâse 
cu înţelepciune să nu pună tapet pe pereţi pentru a evita „contrastul cu nepreţuita 
colecţie de opere de artă pe care Peach şi Drake o adunaseră de-a lungul anilor 
pentru propria lor plăcere şi nu pentru -investiţii. 

Cuprinsă de tristeţe, după înmormântarea lui Drake, Peach se hotărâse să 
abandoneze casa cea mare din Bel Air cât mai repede. Ultimii cinci ani petrecuţi 
acolo, după ce atacul suferit de Drake l-a constrâns să stea în cărucior, nu fuseseră 
foarte fericiţi. 

Toată perioada cât a fost bolnav, ea l-a îngrijit cu dragoste, încercând să îi 
dăruiască o parte din forţa cu care el o înconjurase şi o protejase în toţi anii căsniciei 
lor. Când şi-a dat seama că el însuşi dorea să moară, ea a ştiut că nu mai putea trăi în 
casa aceea fără el. Era casa lui şi numai a lui şi, dacă trebuia să devină o persoană 
independentă fără el, trebuia să înceapă acest lucru într-o casă neatinsă de 
personalitatea lui dominantă. 

Acum îşi avea casa ei şi îi plăcea foarte mult. Maggie Hammond era un geniu şi 
era mândră că ea fusese cea care o descoperise. Maggie nu era doar o decoratoare 
de interior, ci o adevărată vrăjitoare. Făcuse o treabă superbă întărindu-i, astfel, 
convingerea celei care a angajat-o în propria ei capacitate de a lua decizii. Peach ar fi 
vrut să o sune chiar atunci, dar era prea târziu. 

Îşi dădu jos haina şi se duse în dormitor, unde îşi scoase cizmele Tanino Cresci 
pe care le cumpărase de la Florenţa. Cu o uşoară satisfacţie, îşi dădu seama că uitase 
să le declare la vamă. Aşa le trebuia dacă făcuseră atâta vâlvă pentru inelul ei cu 
diamant de zece carate, pe care îl purta de atâta timp, încât nu i-ar fi trecut prin cap 
că cineva ar fi putut crede că îl cumpărase de curând. Mai era încă supărată din cauza 
lipsei de politeţe a vameşului care o tratase ca pe un criminal de rând şi îi ceruse o 
avere pentru haină. 

Se dezbrăcă şi începu să se plimbe’ prin apartament simțindu-se o hedonistă şi, 
mai ales, liberă. Privind prin ferestrele mari Oraşul îngerilor, care se întindea 
dedesubt, îşi dădu seama cât de bine era din nou acasă. Nu înţelegea cum putea 
cineva să locuiască în altă parte. Smogul, traficul intens şi irealitatea unei lumi de vis 
erau minore în comparaţie cu binecuvântarea vremii şi soarelui. De ce, oare, copiii ei 


părăsiseră oraşul atât de uşor? 


Pe bar se afla o frapieră de vin de argint plină cu gheaţă şi o sticlă de 
Chardonnay din podgoria lui Steve. Lângă ea era un cartonaş pe care scria foarte 
îngrijit „Bun venit acasă”. Ce frumos. Miles trebuia să îl fi pus acolo. Poate că avea să 
îşi toarne un pahar. Era încă nervoasă şi tulburată datorită coşmarului din Milano. 
Păcat că poliţiştii îi lăsaseră pe tâlharii aceia să scape. Se cutremură. Mai bine se 
grăbea să intre în baie să nu răcească. 

Luând cu ea vinul, un tirbuşon şi un pahar mare Baccarat, se duse în baie şi 
dădu drumul la apă în cada uriaşă de onix portocaliu. Aşteptând să se umple, 
deschise sticla de vin, turnă puţin în pahar şi îl puse apoi pe marginea căzii. Mai turnă 
puţin şampon de baie parfumat în apă, după care păşi înăuntru. Apa curgea cu putere 
şi, când să se aşeze, piciorul îi alunecă şi se prinse iute de marginea căzii. Ateriză pe 
şezut, nu se lovi, dar reuşi să răstoarne sticla şi paharul pe podea, unde se sparseră 
împrăştiind în jur numai cioburi şi lichid auriu. 

— Fir-ar să fie! Cât de neîndemânatică poţi să fii! se certa ea.” 

Încercă să ignore cioburile, dar Winnie veni repede să vadă ce se întâmplase. 

— Oh, Doamne! Nu! leşi, Winnie! Fugi să nu te tai! 

Oftând din cauza unei asemenea inepţii, Peach ieşi din apă păşind cu grijă peste 
toată acea harababură şi luă în braţe căţeluşa care lingea cu poftă gustosul lichid de 
pe podea. 

Mormăind supărată, intră în dormitor şi închise uşa la baie. Nu mai putea să se 
ocupe şi de dezordinea aceea. Miles avea să curețe dimineaţă. 

Se şterse şi se ghemui sub pătura electrică. Winnie veni şi ea lipindu-se de 
spatele stăpânei ei, amândouă simțindu-se foarte bine. Peach era epuizată şi 
deprimată. Steve avea necazuri... era îngrijorată din cauza lui Anne... şi se simţea 
singură şi plină de autocompătimire. 

Cuvintele aspre ale lui Anne îi reveniră în minte. Oare, era adevărat că se 
sacrificase prea mult pe ea venerându-şi soţul? 

— Nu era decât un simplu om, mamă... nu era zeul pe care l-ai făcut tu din el şi 
vorbele lui nu erau literă de evanghelie. Nu crezi că ar fi timpul să începi să gândeşti 
singură? 

Uşor de spus, dar putea să o facă? Oare, voinţa şi spiritul i se atrofiaseră după 
atâţia ani de nefolosinţă? 

— Kitty O'Hara, apari, apari de oriunde ai fi, se rugă ea. 

Banii şi puterea 


Kitty O'Hara se afla în biroul directorului de personal aşteptând nervoasă ca 
acesta să îi citească cererea de angajare. Deşi nu îşi punea cine ştie ce speranţe, 
reuşise, cel puţin de astă-dată, să treacă de secretară. 

— Domnişoară O'Hara, de ce doriţi această slujbă? o întrebă el plictisit. 

— Pentru că am nevoie de bani, domnule Powell. Tatăl meu a murit de curând şi 
trebuie să găsesc de lucru cât mai repede. 

— Bine, dar într-o fabrică? Zău, uitaţi-vă la mâinile dumneavoastră. Ştiţi ce 
poate face din ele o singură zi de lucrat cu piele de pantofi? 

Kitty îşi privi degetele lungi şi albe dorindu-şi ca părinţii să nu o fi protejat atât 
de mult. 

— Ştiu, domnule, dar sunt disperată. Am încercat, pe cuvânt, dar n-am 
pregătire în domeniul comerţului. Trebuia să urmez la Universitatea din Washington 
începând din toamna aceasta... aveam o bursă întreagă... dar acum nu mai pot. Am 
neapărată nevoie de slujba aceasta. 

Uşorul tremurat al vocii şi strălucirea ochilor în care apăruseră lacrimi, îl 
convinseră că nu era potrivită pentru munca în fabrică şi, zece minute mai târziu, se 
afla din nou pe stradă. Se duse în staţia de autobuz simțindu-se inutilă şi nefericită. 
Habar nu avea încotro să o mai apuce. Nu suporta gândul să se întoarcă acasă, unde 
mama ei lucra înconjurată de o mulţime de materiale şi ace. Poate avea să se ducă la 
Anna Barry. Deşi trecuseră patru ani de când luase lecţii de balet poate că Anna i-ar fi 
putut da un sfat. 

Profesoara ei nu se schimbase deloc. Se apropia de şaptezeci de ani, dar 
făptura ei minionă era încă suplă şi armonioasă, îmbrăcată într-un costum negru 
mulat pe corp şi pantaloni roz de balerină, cu ochelarii ei cu rame de baga ţinuţi pe 
vârful nasului ca un fluture uriaş care era gata să îşi ia zborul la cel mai uşor gest. 
Ochii ei întunecaţi o priviră pieziş pe Peach ieşindu-i în întâmpinare.. 

— Unde ai fost, fetiţo? Probabil că ţi-ai ieşit complet din formă. 

— Am absolvit liceul în iunie, Anna, şi ai mare dreptate, mi-am ieşit din formă, 
răspunse Kitty deloc intimidată de brutalitatea salutului. 

— Ce mai face mama ta? Mai coase încă? Simţim lipsa acului ei de câte ori 


avem recitaluri. 


— E bine, bănuiesc. Tata a murit subit astă-vară, spuse Kitty şi atitudinea Annei 
se mai înmuie. 

— Oh, draga mea, îmi pare atât de rău, zise ea apoi, şi, cuprinzând-o pe Kitty 
după mijloc, o conduse în biroul ei şi închise uşa. 

Kitty îi dădu'toate amănuntele supărării ei în cuvinte care curseră cu stângăcie 
şi iuţeală, iar, în final, se simţi stânjenită. 

— Îmi pare atât de rău, Anna, n-am vrut să-ţi ocup atâta timp cu necazurile 
mele. 

— Kitty, draga mea copilă, niciodată nu sunt prea ocupată pentru prietenii mei. 
Acum, trecutul e trecut şi noi trebuie să mergem mai departe. Ai nevoie de o slujbă şi 
nu o poţi găsi pentru că n-ai căutat unde trebuie. Tu ai o pregătire, ştii foarte bine, 
cea mai bună... de la mine. 

— Anna, dar eu nu sunt o balerină. N-am fost niciodată foarte bună, ştii bine, 
protestă Kitty. 

— Nici eu nu sunt, draga mea, dar am învăţat mulţi tineri să facă ceea ce eu 
n-am putut. 

— Nu ştiu dacă aş putea... 

— Poţi încerca. Trebuie să te previn, însă, că orele de lucru sunt lungi, de la unu 
la nouă în fiecare zi şi toată ziua de sâmbătă. Şase zile pe săptămână. Dacă vrei să 
încerci, îţi dau, pentru început, cincizeci de dolari pe săptămână. 

Kitty acceptă bucuroasă oferta şi se duse repede acasă pentru a-i da mamei ei 
vestea. 

Kitty şi mama ei reuşiră să se descurce cu banii pe care îi câştigau împreună, 
până când ochii lui Hazel începură să îi facă probleme, spunându-i-se că alţi ochelari 
nu aveau să o ajute cine ştie ce, deoarece avea cataractă şi necesita operaţie sau 
avea să-şi piardă vederea. Hazel era disperată, însă Kitty era tânără şi nu se temea să 
poarte întreaga povară. Se hotărî să caute o a doua slujbă. Avea liber în fiecare zi 
până la ora unu după-amiază; cu siguranţă că putea găsi o modalitate de a câştiga 
ceva bani şi dimineaţa. 

Având deja ceva experienţă de muncă, Kitty reuşi să se angajeze pe post de 
cameristă la hotelul Park Piaza, în schimbul de dimineaţă. Salariul nu era prea mare, 
dar fusese asigurată că va câştiga mult mai mult din bacşişuri şi, în plus, i se dădea şi 
uniformă. Chinul lui Kitty începu. Se trezea la cinci, îşi lua mâncare la pachet, se urca 
în autobuz şi apoi într-un tramvai până la hotel. Freca şi curăța camerele şi băile celor 
care se trezeau devreme, după care, la prânz, se urca într-un alt autobuz în care îşi 
lua şi masa de prânz din pachet. La unu fără un sfert ajungea la studioul de balet la 


timp pentru a se schimba şi a se pregăti pentru prima oră care începea la ora unu. 
Sâmbătă avea ore toată ziua, iar duminica lucra la hotel. 

Hazel protestă, dar era inutil. Kitty era şi obosită şi bine dispusă în acelaşi timp. 
Era pe cale de a rezolva problema pe care o avea şi munca nu'era un preţ prea mare. 
Începu să strângă bani pentru operaţia mamei ei. 

Ba găsi că munca de la hotel nu era chiar, atât de neplăcută cum îşi imaginase. 
Camerele erau mobilate din belşug şi îi plăcea să le curețe şi să facă ordine. Avea 
putere şi lucra repede. Îi plăcea să se uite la blănurile şi hainele frumoase din 
dulapuri, deşi o uimea cât de dezordonaţi puteau fi cei bogaţi. Paharele erau mereu 
aşezate pe mese, lăsând cercuri pe lemnul scump. Aruncau ţigări pe covoarele groase 
de lână şi îşi lustruiau pantofii cu prosoapele albe. Toaletele erau în mod frecvent 
înfundate cu tampoane igienice şi prezervative. 

Spre dezamăgirea ei, bacşişurile nu erau chiar atât de grase cum i se 
promisese. Unii lăsau câte un dolar, doi pe măsuţa de toaletă, majoritatea, însă, nu o 
făceau. Kitty îi invidia pe băieţii de serviciu cărora nu prea li se refuzau serviciile, 
fiindcă ei puteau privi oamenii în ochi. Cameristele erau, de obicei invizibile şi adesea 
uitate. 

Într-o dimineaţă rece de iarnă, când veni la hotel, administratorul îi spuse că 
trebuia să aranjeze apartamentul cel mare imediat, pentru că un oaspeţe foarte 
important avea să sosească devreme şi totul trebuia să fie în perfectă ordine. Kitty îşi 
trase căruciorul în lift şi apăsă pe butonul ultimului etaj. Ar fi vrut să se fi simţit mai 
bine. Toată lumea dorea apartamentul pentru că bacşişurile erau de obicei excelente, 
dar ea se simţea jalnic. Ciclul îi venise în toiul nopţii şi fusese nevoită să îşi schimbe 
pijamaua, apoi, crampele fuseseră mai acute ca de obicei şi nu dormise deloc bine. 
Dar, mai mult, era epuizată din cauza faptului că nu avea nici măcar o zi liberă. 

Introduse cheia în broasca uneia din uşile mari din lemn şi îşi împinse căruciorul 
cu prosoape curate şi alte lucruri necesare pentru curăţenie în cel mai scump 
apartament al hotelului. Bogăția şi frumuseţea mobilei o cuceriră, iar camerele 
spaţioase îi dădeau fiori unei fete care niciodată nu văzuse altceva decât un 
apartament mic, cu apă rece. 

Era tentată să se plimbe câteva minute prin încăperi, dar ştia că trebuia să se 
grăbească. Se duse repede la baie, dar când se aplecă să frece cada aceea uriaşă, nu 
se putu opri să nu viseze. Se imagină înăuntru, în spumă multă, cu părul strâns în 
creştetul capului şi cu bucle atârnându-i ca în filme, iar unghiile îi erau lungi şi roşii. 
Bineînţeles că alături mai era şi un telefon alb la care să poată vorbi cu bogaţii ei 
pretendenți. 


Se mai văzu ieşind din cadă şi zărindu-şi imaginea în oglinzile mari cu rame 
aurite. Ridicându-se şi privindu-se în oglindă văzu o făptură înaltă şi foarte slabă. 
Uniforma atârna pe ea ca un sac. Lunile în care lucrase în două locuri îşi spuneau 
cuvântul. Se urcă pe cântarul de baie din crom. Pierduse şapte kilograme! Era 
surprinsă că Anna nu îi spusese nimic, dar, oricum, ea era de părere că o dansatoare 
nu era niciodată prea slabă. 

După ce termină curăţenia, scoase căruciorul în hol şi se întoarse să mai arunce 
o privire pentru a se convinge că nu rămăsese nimic nefăcut. Aflându-se în dormitor, 
se uită prin ferestrele mari, care dădeau spre Forest Park, ce se întindea pe o distanţă 
foarte mare dedesubt. Când era mică, tatăl ei obişnuia să o ducă acolo la grădina 
zoologică. O ţinea de mână, îi spunea tot felul de lucruri despre animale şi îi cumpăra 
vată de zahăr roz. 

Ea, care de obicei era o fiinţă optimistă, se simţi acum cuprinsă de o teribilă 
deprimare şi izbucni în lacrimi de amărăciune, oboseală şi deznădejde. Se aşeză pe 
pernele moi şi adânci ale canapelei şi se eliberă de toate temerile şi neliniştile pe care 
până atunci reuşise să le reprime. Îşi îngropă faţa în perne până când îşi epuiză şi 
lacrimile şi trupul şi, în cele din urmă, adormi. 

Două ore mai târziu, Drake Malone păşea în liftul particular împreună cu 
directorul hotelului şi un băiat de serviciu care îi ducea bagajele. Directorul tot încerca 
să lege o conversaţie cu acel renumit bogătaş, însă Drake Malone era obosit şi nu 
dorea decât să fie lăsat singur. Zburase cu avionul toată noaptea pe o vreme 
nefavorabilă pentru a veni la o întâlnire cu nişte dobitoci care stricaseră o achiziţie de 
teren şi nu avea deloc chef de angajaţii servili ai hotelului. 

Uşa liftului se deschise când ajunseră la ultimul etaj şi în faţa lor nu era altceva 
decât căruciorul lui Kitty plin vârf cu prosoape şi cârpe murdare de praf. Directorul se 
simţi extraordinar de prost. 

— Îmi pare atât de rău, domnule, nu-mi închipui cum de s-a putut întâmpla... 

— la-l din faţa mea şi duceţi-mi bagajele înăuntru, izbucni Malone. Angajaţii mei 
vor sosi în după-amiaza aceasta. Nu vreau să fiu deranjat până atunci şi nici să fiu 
sunat. 

Intră apoi în apartament, aşteptă până i se aduseră bagajele, după care trânti 
uşa în urma celor doi care se retrăgeau. 

Se duse la bar şi, după ce îşi umplu o sondă cu suc de roşii, se aşeză la birou. 
Sună câţiva oameni importanţi din organizaţia sa şi ceru să i se aducă micul dejun. 


Fir-ar să fie, cât îi simţea lipsa lui Fawcett. Nu era deloc obişnuit să îşi poarte singur 


de grijă. Valetul-servitorul-majordomul lui, Fawcett, făcea de obicei totul pentru el, 
dar acum suferise un atac de inimă şi nu îl mai putea folosi permanent. 

Drake avea nevoie de mâncare şi de odihnă. Voia să fie în formă la întâlnirea de 
după-amiază. Helen, secretara lui, nu avea să ajungă decât mai târziu, pe seară. Ea 
preluase temporar aproape toate îndatoririle lui Fawcett şi conducea şi biroul din Los 
Angeles. 

Îşi scoase haina şi cravata şi se descheie la cămaşă în timp ce îşi bea sucul. 
Avea o înălţime medie, o construcţie viguroasă şi, pentru cei patruzeci şi patru de ani 
ai săi, se menținea într-o formă remarcabilă. Părul îi era încă des şi aproape complet 
alb. Era bronzat de soarele californian, iar sprâncenele grele erau negre. Aspectul şi 
propria lui putere intimidau bărbaţii şi fascinau femeile. 

Drake Malone era un om extraordinar de bogat. Cu toate că era obişnuit să aibă 
o mulţime de persoane în jur, care să îi ducă la îndeplinire ordinele, era îngrozitor de 
singur. Crease un imperiu al investiţiilor în care erau incluse afaceri imobiliare, 
petroliere şi în domeniul comunicaţiilor. Sprijinea jucarea unor piese pe Broadway şi 
era proprietarul unei importante echipe de baseball, dar, deşi, acestea din urmă erau 
simple capricii, se dovediseră, totuşi, profitabile. Ziarele îl porecliseră Midas Malone. 

Cu patru ani în urmă, soţia lui murise de cancer. În toţi cei douăzeci de ani 
petrecuţi împreună, ea nu îi putuse oferi un copil, aşa că, după moartea ei, rămăsese 
complet singur. Mai mult de un an purtase doliu şi turba de furie că putea cumpăra 
absolut orice în afară de sănătatea femeii pe care o iubea. Cu amărăciune îşi dădu 
seama că devenise deodată cel mai potrivit şi de dorit burlac din lume. 

Se găseau femei pentru el oricând - frumoase, tinere, inteligente şi bine 
educate. Pe cât era de singur şi de atrăgător, pe atât era de conştient că principala 
atracţie o reprezenta averea lui şi, deşi căsătoria se afla totdeauna în mintea femeilor 
pe care le întâlnea, într-a lui nu era niciodată. 

Îi plăceau măgulirile şi atenţia lor şi se convinse că, întreţinând relaţii pur 
ocazionale şi strict fizice, rămânea credincios femeii pe care o iubise şi o pierduse. 
Chiar dacă cu trupul nu era fidel amintirii ei, cu sufletul era în mod sigur. 

Acum iată-l în St. Louis, complet singur după mulţi ani, simțindu-se frustrat şi 
plictisit. De ce naiba trebuise Fawcett să se îmbolnăvească? Îşi privi valizele. Ar trebui 
să îşi scoată hainele, să le pună în dulap. La naiba. 

Puse mâna pe receptor şi făcu o comandă la Los Angeles. După câteva apeluri, 
o voce somnoroasă îi răspunse. 


— Horace? Ce s-a întâmplat? întrebă el. Parcă acum te-ai fi trezit. 


1 Midas - rege frigian care avea puterea de a transforma în aur tot ce atingea. 


— Este şase dimineaţa, Drake. Eşti în St. Louis? zise Horace având în glas o 
urmă de ciudă. 

— lartă-mă, am uitat. Oricum, deschide bine urechile şi notează să-l suni pe Tim 
la Merill Lynch şi spune-i că vreau din chestia aia nouă cât de mult poate să obţină... 
ştii, problema aia cu Bailey despre care am vorbit. 

— Sunt multe cereri pentru ea, Drake. Deja mi-a promis cât poate de multe, dar 
nu cred că îl mai pot presa. 

— Ba poţi, cum să nu. Spune-i că dacă nu am zece mii de acţiuni, îmi caut alt 
agent de bursă. 

— Bine, bine, dar e un tip de treabă, n-aş vrea să-l văd concediat din cauza 
asta, spuse Horace încercând să pară împăciuitor. 

— N-am zis că o să şi schimb agenţii de bursă... ci numai să-l sperii puţin. 
Horace, trebuie să înveţi mai multe despre cum se manipulează oamenii. Asta nu 
te-au învăţat la şcoala de drept? 

— Sigur, şefu'. Alte ordine pentru azi? 

— O să dorm vreo două ore. Ai grijă ca Helen să ia toate contractele înainte să o 
urci în avion. 

— i le-am trimis la trei azi dimineaţă. Am lucrat aproape jumătate din noapte. 

— Mulţumesc. Ce m-aş face fără tine? Ştii ce, ia-ţi două zile libere, dar nu te 
depărta prea mult de telefon. S-ar putea să simt nevoia să stau de vorbă cu tine când 
negocierile or să se îngreuneze, ai înţeles? 

— Am înţeles, şefu'. Altceva? 

— Culcă-te la loc. 

Auzind o ciocănitură, Drake deschise uşa chelnerului care împingea un cărucior 
cu cristaluri, argintărie şi flori proaspete. Erau cornuri calde, pâine prăjită, grepfruite, 
ouă şi cafea, exact aşa cum comandase. Refuză să lase chelnerul să îl servească şi îi 
făcu semn să iasă, după care se duse în baie să se spele. Când intră în dormitor, o 
văzu pe Kitty ghemuită pe canapea. Dormea adânc încă. 

— Ce naiba? exclamă el îndreptându-se spre ea şi înțelegând deodată ce căuta 
căruciorul acela în faţa uşii. 

Nu putea suferi angajaţii neglijenţi şi era hotărât să o agaţe pe această 
puturoasă la uscat. Intenţiona să o scuture bine să se trezească, dar, pe măsură ce se 
apropia, supărarea i se preschimbă în curiozitate. Parcă era un copil, aşa cum stătea 
cu braţele strânse în jurul trupului. Părul lung şi blond i se desfăcuse din cocul în care 
şi-l ţinea când lucra şi lacrimi îi mai zăboveau încă în adâncitura dintre ochi şi 


rădăcina nasului. 


Dându-şi seama că plânsese, se simţi mişcat, întinse mâna şi îi dădu la o parte 
de pe faţă câteva şuviţe de păr mătăsoase. Dormea adânc. Îşi trecu degetul uşor 
peste obrazul ei simţindu-i pielea moale şi caldă. Inocenţa şi vulnerabilitatea ei îl 
tulburară făcându-l să îşi dorească ca acea clipă să fie veşnică. Parcă era prinţul care 
dăduse peste Frumoasa Adormită. 

Kitty îi simţi privirea aţintită asupra ei şi când se trezi văzu un chip blând 
zâmbindu-i. Avu nevoie de câteva secunde pentru a-şi da seama unde se afla şi făcu 
un efort să se dezmeticească. Reuşind acest lucru, îşi acoperi faţa cu mâinile. 

— Dumnezeule, ce-am făcut? Îngăimă ea. 

— Ai adormit, atâta tot. 

— Îmi pare atât de rău, domnule, ies imediat, spuse ea încercând să se ridice, 
dar Drake îi puse ambele mâini pe umeri oprind-o, pentru că nu avea de gând să lase 
să îi scape asemenea comoară. 

— Rămâi acolo. Vreau să stăm de vorbă, doar îmi datorezi o explicaţie, nu? 

— Dar trebuie să mă întorc la lucru! Or să mă concedieze pentru asta. Cât este 
ceasul? 

— Aproape zece. 

— Oh, nu! Mai am un etaj întreg şi la unsprezece trebuie să fiu la oră. 

— La oră? întrebă el tresărindu-i inima la gândul că ar putea fi o simplă 
şcolăriţă. Mergi la şcoală? 

— Nu, predau ore de balet la şcoala Annei Barry. 

— Două slujbe? Nu e de mirare că ai adormit, răspunse el uşurat. 

Oare, câţi ani avea? 

— Trebuie neapărat să plec, protestă ea. 

— Te rog, nu pleca. Nu-ţi face probleme în privinţa slujbelor. O să am eu grijă ca 
totul să fie în ordine. Sunt Drake Malone. 

La rostirea numelui nu văzu pe chipul ei niciun semn că l-ar fi cunoscut, nicio 
licărire de lăcomie în ochii ei. Habar nu avea cine era şi era clar că avea mare nevoie 
de bani. 

— Tânără domnişoară, nu ştiu nici cine eşti, nici cum te cheamă, dar aştept o 
explicaţie înainte să pleci. Vino în camera de zi să luăm micul dejun şi să vorbim. 

Autoritatea din glasul lui o făcu să se supună şi îl urmă docilă în camera de zi, 
unde mâncară şi vorbiră. Drake îi puse întrebări în urma cărora află toată povestea 
vieţii ei scurte. Kitty îi spuse tot, chiar şi despre faptul că mama ei nu mai vedea bine 
şi de amărăciunea pe care o mai simţea încă după moartea tatălui ei. Descoperi în el 


un foarte atent ascultător pe care păreau să îl intereseze foarte mult problemele ei. 


Se simţea bine în prezenţa lui şi, pe măsură ce vorbeau, avea senzaţia că poverile ei 
treceau de la slăbiciunea ei la forţa lui. 

În cele din urmă, fără chef, se ridică să plece. Nu voia deloc să îl părăsească nici 
pe el, nici frumosul apartament. Ce plăcut fusese. 

— Acum că mi-am pierdut o slujbă, ar fi bine să plec ca să fiu sigură de cealaltă. 
Vă mulţumesc foarte mult că aţi fost atât de drăguţ cu mine şi iertaţi-mă că am 
adormit pe canapeaua dumneavoastră. 

Drake nu suporta gândul că dispărea din viaţa lui. 

— Te rog să iei cina cu mine diseară, spuse el repede. 

— Nu termin orele decât la nouă. 

— Atunci vom lua o cină târzie aşa cum se poartă acum. De unde să te iau? 

— De la Studioul de Balet al Annei Barry de pe Olive. Toată lumea ştie unde 
este. 

Ea se afla în uşă gata să plece când Drake îi atinse faţa mângâindu-i obrazul. 

— Puf de piersici, murmură el. 

— Ce... ce vreţi să spuneţi? 

— Obrajii tăi. Sunt moi şi pufoşi ca piersicile. Asta îmi inspiri... o piersică. 

— Dar piersicile au inimi de piatră, protestă ea zâmbind. 

— Sper să nu fie aşa, spuse el şi făcu o pauză gânditor. Ştii, cred că am să-ți 
spun Peach (piersică). Dulce şi delicioasă Peach. 

Kitty zâmbi nesigur şi părăsi apartamentul. Nu îi venea în gând niciun răspuns, 
dar îi făcea plăcere şi se simţea măgulită şi fericită. 

Drake privi uşa închizându-se şi avu un sentiment de pierdere şi de mare 
tulburare. Era un bărbat care avea multe dorinţe, dar pe ea o dorea mai mult decât 
orice altceva. O dorea pentru dulceaţa, moliciunea şi inocenţa ei. Dar, mai presus de 
toate, o dorea pentru nevoia ei. Ştia cât de mult îi putea schimba viaţa iubirea lui şi 
era recunoscător că avea şi puterea şi banii cu care putea face minuni pentru ea. 

Drumul cu tramvaiul până la studio îl făcu repede. Kitty era vrăjită. Niciodată în 
viaţa ei nu mai întâlnise un bărbat atât de dinamic ca Drake Malone. Era cel mai bine 
bărbat pe care îl văzuse vreodată în realitate şi era, evident, foarte bogat. Mai era şi 
puternic, dar, în acelaşi timp, tandru şi bun, şi, mai presus de toate, simţea că o 
plăcea mai mult decât o făcuse cineva vreodată, cu excepţia părinţilor ei, bineînţeles. 

Mai târziu, în cursul acelei zile, în timpul unei pauze între ore, Kitty îi ceru Annei 
o favoare. 

— Anna, am o invitaţie la cină exact după ore diseară. Aş putea să o rog pe 


Marina să mă înlocuiască la opt şi jumătate? 


— Marina nu vine în seara asta. E ziua de naştere a mamei ei. La ce oră îţi vine 
prietenul? 

Kitty nu se putea gândi la Drake Malone ca la un prieten. Era aproape un 
sacrilegiu să îl califice astfel. 

— Anna, nu e prietenul meu, e doar un bărbat drăguţ pe care l-am cunoscut la 
hotel azi dimineaţă. 

Anna se enervă. Fetiţa asta avea să intre în vreo încurcătură agăţând tot-felul 
de bărbaţi la hotelul acela. Oricum nu mai lucra acolo. 

— Şi cine este acest străin, aş putea să ştiu? Şi câţi ani are? 

— Îl cheamă Drake Malone şi e foarte drăguţ. Nu ştiu câţi ani are, poate vreo 
patruzeci. 

— Drake Malone? Acel Drake Malone? Cred că te-nşeli. Cum l-ai cunoscut, de 
fapt? 

Kitty îi spuse întreaga poveste, iar Anna asculta fiecare amănunt cu o groază 
din ce în ce mai mare. În final, tunurile ei erau gata să tragă. 

— Scumpa mea copilă, tu ai idee cine este Drake Malone? 

— Ştiu că este foarte bine şi foarte dulce... 

Anna i-o reteză. 

— Este unul din cei mai bogaţi bărbaţi din lume, asta este. Are cel puţin 
patruzeci şi cinci de ani şi îi plac foarte mult femeile tinere şi frumoase. Înţelegi? 
întrebă Anna cu un glas plin de indignare. 

— Cred, dar... 

— Niciun dar. N-ai să ieşi cu el. Reputația îţi va fi distrusă... ca să nu spun mai 
mult. 

— Numai pentru o cină liniştită? făcu Kitty neîncrezătoare. 

— Mai ales pentru o cină liniştită. Pe Drake Malone nu-l interesează numai să 
mănânce cu tine, are el şi alte planuri. Şi, dacă apari în public cu el, probabil că-ţi va 
apărea şi poza în ziare. S-o fi zvonit că se află în oraş şi presa stă cu siguranţă cu ochii 
pe el. 

La început, pe Kitty o ameţiră multitudinea de informaţii despre Drake şi 
înflăcărarea avertismentelor Annei, dar gândul de a-şi refuza o seară cu o persoană 
care o făcea să se simtă atât de bine era insuportabil. 

— Anna ştiu că nu-mi vrei răul, dar tu nu l-ai cunoscut niciodată, în vreme ce eu 
da. Nu e deloc aşa cum spui. 

Anna ştia când să se retragă. Ridică din umeri şi plecă. 


— Faci cum vrei, scumpa mea, dar să crezi jumătate din ce vezi şi nimic din ce 
auzi. 

— Şi cu ora de la opt cum rămâne? 

— O ţin eu în locul tău. 

Kitty urmări silueta aceea rigidă depărtându-se indignată şi zâmbi. Cât de mult 
o iubea pe Anna şi, deşi îi spusese cuvinte aspre, ştia că o făcuse din dragoste şi 
ignoranță. Indiferent ce ar fi spus oricine, ea ştia că Drake era bun şi protector. Anna 
o să-şi dea şi ea seama de acest lucru când îl va vedea. 

Ziua a trecut iute pentru Kitty, dar încet pentru Drake, care, spre surprinderea 
propriilor angajaţi şi adversarilor săi în afaceri, a fost tolerant, de înţeles şi nu a făcut 
nicio critică. Generos şi de acord cu compromisurile. Cei care l-au cunoscut pentru 
prima dată în ziua aceea şi care au răspândit zvonul că reputaţia lui de om 
încăpățânat şi deloc sentimental era o minciună, au fost totdeauna consideraţi naivi şi 
pripiţi de către cei care au avut de suferit în cursul întâlnirilor anterioare cu el. 

Până la ora şapte, Drake îi expediase pe toţi. Era nerăbdător să înceapă seara. 
Stând gol şi privindu-se în oglinda care, numai cu câteva ore în urmă, reflectase 
imaginea lui Kitty, îşi acoperi faţa cu o mână, declarându-se mulţumit că trupul îi era 
la fel de puternic şi zvelt ca al unuia de douăzeci şi cinci de ani. Pielea de pe faţă şi 
braţe îi era puţin uscată din cauza prea multor ani de golf şi tenis şi, deşi părul îi era 
alb, avea încă de toate, poate chiar prea mult, căci, ca şi vechiul său prieten şi văr de 
departe, Jack Kennedy, îi era foarte greu să se stăpânească şi trebuia să aibă 
descărcări săptămânale. Avea sprâncene negre şi groase şi ochi albaştri pătrunzători 
de irlandez. Dinţii erau mari şi albi şi toţi ai lui, iar zâmbetul îi lumina chipul. În 
schimb, încruntătura lui era amenințătoare trădând violenţa care se afla puţin sub 
suprafaţa personalităţii sale. 

Se gândi la Mary şi, pentru prima oară după patru ani, durerea a fost 
suportabilă. Să fi început timpul să vindece acea rană îngrozitoare şi sângerândă pe 
care i-o făcuse moartea ei? Era posibil, oare, ca fata aceea pe care o cunoscuse să 
poată opri sângele care curgea? îl cuprinse o undă de vinovăţie. 

— Mary, scumpa mea, ştii că dacă te-aş putea aduce înapoi, aş face-o. Aş da 
absolut tot ce am, numai să te am din nou lângă mine, şopti el străbătut de dorinţă, 
singurătate şi nevoia de a iubi pe cineva. 

Drake sosi devreme la studioul Annei, ai cărei ochi atenţi îl zăriră prin geamul 
despărțitor şi care îşi lăsă elevii pentru a veni la el. 

— Căutaţi pe cineva? 

Nu putea fi prietenoasă cu acel bogătaş înşelător şi atitudinea ei era de gheaţă. 


— Da, pe domnişoara O'Hara, dar se pare că nu e pe aici. 

— Este la duş. Bănuiesc că sunteţi Drake Malone. 

— Da, am ajuns puţin mai devreme. Sperasem să o văd la lecţie. 

— Domnule Malone, ce aveţi de gând cu ea? Nu este decât un copil. 

Pe Drake îl uimiră modul direct de abordare şi ochii ei strălucitori şi întunecaţi 
care priveau fix într-ai lui. 

— Păi, doamnă Barry, am de gând să o invit la cină şi, în plus, nu cred că e un 
copil, ci o încântătoare tânără. Şi mai am de gând să o tratez cu foarte mult respect. 

Anna nu se lăsă. 

— Domnule Malone, este o fată foarte bună şi foarte inocentă. Vă rog, lăsaţi-o 
aşa cum aţi găsit-o. Dumnezeu vă va pedepsi dacă nu... şi eu la fel! 

După ce îl avertiză, Anna plecă brusc şi îşi reluă ora. Drake nu se simţea jignit. 
În fond, era normal ca ea să îl considere un bătrân bogătaş înşelător, dar el nu era 
aşa... sau era? Mai exact, ce intenţii avea cu acea tânără frumoasă? 

Kitty ieşi de la duş fără alt machiaj decât puţin ruj. Părul îi era umed şi îi cădea 
în inele pe lângă chip. 

— Bună, ai venit mai devreme, îi spuse ea.; 

— Credeam că mai ai ore şi voiam să te văd dansând. 

— Anna a insistat să-mi ţină ea toată ora ca să am timp destul pentru duş şi 
îmbrăcat. 

— Trebuie să fie plăcut să lucrezi pentru ea.! 

— E un tiran, dar eu o iubesc, spuse Kitty râzând. Toţi o iubesc, chiar şi când 
ţipă la noi că suntem leneşi. 

— Ţi-e foame? o întrebă el. 

— Mor de foame. 

— Bun, atunci hai să plecăm. Bucătarul de la hotel ne pregăteşte ceva special. 

— La hotel? Ah, te rog, nu. M-aş simţi prost să merg acolo şi să mă servească 
oamenii pe care îi cunosc. 

— Prostii. Maurice va fi dezamăgit dacă nu mergem şi, pe urmă, nu mai trebuie 
să lucrezi acolo, ai uitat? 

Kitty simţi o uşoară deprimare. Trebuia să înceapă să caute o altă slujbă. Drake 
îi observă schimbarea. 

— Lasă, mica mea Peach, tu nu trebuie să cureţi murdăriile altora. Hai să 
mergem. 


Îi luă braţul şi coborâră scara, după care el se întoarse şi îi făcu cu mâna Annei, 
care îi urmărea cu privirea. Două femei memorabile într-o singură zi, îşi spuse el, nu-i 
rău. 

Jos, şoferul se grăbi să deschidă uşa unei limuzine Cadillac lungi şi negre. Kitty 
se opri. 

— Doamne, asta e maşina dumitale? întrebă ea. 

— Nu, e doar închiriată... la fel şi el, spuse Drake. 

Zâmbindu-i nervos şoferului, Kitty se urcă în maşina luxoasă şi, cufundându-se 
în pernele de pluş, se gândi că era un mod de viaţă cum numai în filme crezuse că 
există. 

Când au ajuns la hotel, au fost conduşi la o masă aproape de ringul de dans. Un 
cvartet de coarde interpreta o muzică de seară. În mijlocul mesei se afla o vază de 
argint plină cu trandafiri proaspeţi. Era frumos, dar Kitty se simţea ca o Cenuşăreasă 
care venise la bal fără ajutorul zânei bune şi fără conduri de sticlă. Drake îi sesiză jena 
când se aşezară la masă. 

— Ce s-a întâmplat? Nu-ţi place masa asta? Putem să ne mutăm. 

— Nu, nu, masa e foarte bună... este vorba de mine. Nu sunt îmbrăcată potrivit 
pentru un astfel de loc. Uită-te ce rochii -frumoase au celelalte femei. 

Drake se uită la fusta ei maron plisată şi la bluza simplă din bumbac roz şi fu 
uimit cât de sclipitoare era. 

— Eşti cea mai drăguță femeie din această încăpere, o asigură el. Nimeni nu se 
uită la felul cum eşti îmbrăcată. Vrei să bei ceva înainte de masă? 

În după-amiaza aceea, Kitty o întrebase pe doamna Ulrich, pianista, ce trebuia 
să comande într-un restaurant de lux şi i se spusese că persoanele moderne şi 
rafinate beau totdeauna martini înainte de cină. 

— Da, spuse ea, aş bea un martini, te rog. 

Pe Drake îl amuzau încercările ei de a părea sofisticată. 

— Bine, eu o să iau un Haig Haig Pinch cu sifon, îi spuse el chelnerului care 
aştepta alături. 

Li se aduseră băuturile şi Drake o urmări pe Kitty cu atenţie. Era absolut sigur 
că nu mai gustase martini în viaţa ei. 

— Pentru noi prieteni, toastă el. 

Ea sorbi puţin şi tăria alcoolului îi umplu gura. Trebuia să se forţeze să înghită. 
Nici uleiul din ficat de cod pe care-l prepara Hazel nu avea gust atât de groaznic. 


— Un martini e întotdeauna bun înainte de masă, nu? o întrebă el cu şiretenie. 


— Da, aşa este, spuse ea fără prea multă convingere şi privi cu groază paharul 
plin gândindu-se că trebuia să îl bea tot sau aproape tot. Cum puteau oamenii 
sofisticaţi să bea aşa ceva înainte de cină? 

Drake văzu cu câtă repulsie se uita la băutură şi i se făcu milă. 

— Nu e deloc bine. Prima noastră seară împreună cere ceva mult mai deosebit, 
spuse el şi chemând chelnerul, comandă o sticlă de şampanie Dom Perignon. 

Frapiera de argint cu gheaţă fu aşezată lângă masă şi chelnerul destupă sticla. 
Două cupe de cristal apărură ca prin farmec şi-vinul sclipitor fu turnat în ele. Drake îi 
făcu semn chelnerului să ia paharul cu martini şi îl ridică pe al său pentru un alt toast. 

— Pentru tine, draga mea, spuse el încet ciocnind paharele. 

— Mulţumesc, răspunse Kitty sorbind uşor din lichidul strălucitor şi efervescent, 
sec, care gâdila la limbă, dar care era excelent. 

— E foarte bun. Ce este? întrebă ea. 

— Şampanie, bineînţeles. 

Kitty se simţi stânjenită. Cât de proastă o credea, probabil. 

Timpul se scurse uşor. Kitty vorbi mai mult decât avusese de gând, dar Drake o 
încuraja cu interesul şi atenţia lui. El, la rândul lui, îi spuse tot despre Mary, ceea ce 
nu mai făcuse cu nicio altă femeie. Cu Kitty, acest lucru părea foarte normal şi deloc 
necinstit. Interesul pe care i-l arăta ea părea sincer, fără intenţii ascunse şi era 
convins că nu vedea nici cel mai mic semn de lăcomie. Tinereţea şi inocenţa ei îl 
cuceriră total şi se simţea extraordinar de bine când se aflau numai ei doi. 

Când seara luă sfârşit şi ajunseră la ea acasă, Kitty îl invită înăuntru pentru a o 
cunoaşte pe Hazel. Nici nu îi trecu prin cap să îi fie ruşine de sărăcia în care trăia sau 
de dezordinea cauzată de cusutul mamei ei. Ca de obicei, Hazel lucra ghemuită între 
două lămpi cu picior, chinuindu-se să vadă cusăturile mici. La început nu şi-a dat 
seama că fiica ei adusese un oaspete. 

— Mamă, e prea târziu ca să mai lucrezi, o certă Kitty de cum intră. 

Fără să îşi ridice privirea, Hazel răspunse: 

— l-am promis doamnei Ford că o să fie gata costumul pentru dineul de mâine. 
Cum a fost la întâlnire? E un băiat drăguţ? 

— Mamă, aş vrea să ţi-l prezint pe prietenul meu Drake Malone. 

Devenind conştientă, deodată, de prezenţa altcuiva în încăpere, Hazel îşi ridică 
ochii încercând să distingă figura din capătul celălalt al camerei. Se ridică şi veni mai 
aproape. 

— Îmi pare rău... Doamne, draga mea, n-ar fi trebuit să aduci pe cineva în 


dezordinea asta. Încântată, domnule Malone. 


Pe măsură ce se apropia mai mult, văzu că nu era vorba de un băiat, ci de un 
bărbat cam de vârsta ei. 

Drake îi luă mâna şi i-o strânse tandru. Curajul şi graţia celor două femei 
singure îl mişcară foarte mult. 

— Doamnă O'Hara, sunt atât de fericit să vă cunosc. Aveţi o fiică încântătoare şi 
acum, când i-am cunoscut şi mama, înţeleg de ce este atât de frumoasă. 

Fusese atât de sincer, încât Hazel se simţi şi ea vrăjită. Cu siguranţă că era un 
om foarte important. Vorbiră doar puţin, dar Drake reuşi să îi învingă protestele şi să 
o convingă că trebuia să îi însoţească la cină în seara următoare. 

Kitty îl conduse apoi la uşă. 

— Îţi mulţumesc pentru cea mai frumoasă seară din viaţa mea, spuse ea timid. 

Drake privi atunci în ochii ei, care uneori păreau mai mult ca purpura decât 
căprui şi, luându-i o şuviţă de păr lung şi blond, o duse la buze. 

— Scumpa mea Peach, nu voi putea rămâne prea mult timp în St. Louis. Te-ar 
speria dacă ţi-aş spune că nu vreau să plec singur? 

Înainte ca ea să-i poată răspunde, el plecă, maşina cea neagră dispărând în 
noapte. Kitty rămase la uşă mult timp după aceea, trăind un puternic sentiment de 
singurătate. Drake Malone era adevărat sau vreun prinţ fantomatic care apăruse 
pentru o secundă ca apoi să dispară pentru totdeauna? Când intră înapoi în casă, 
Hazel îi spuse: 

— Draga mea, ar fi bine să mergi la culcare. Nu dormi destul şi mâine seară vei 
ieşi iar. 

— Pot să dorm mai mult mâine dimineaţă, mamă. Am pierdut slujba de la hotel. 

Atunci Hazel îşi întrerupse lucrul şi, pe măsură ce Kitty îi povestea, începea să 
simtă o uşoară speranţă, aproape uitată, că într-o bună zi, fiica ei avea să se mărite 
cu un bărbat care să o iubească şi să îi ofere siguranţă. Deşi credinţa ei îi spunea că o 
viaţă muncită era ceea ce dorea Dumnezeu, se ruga în taină ca fiica ei să nu mai aibă 
parte de greutăţile pe care le îndurase ea. Kitty a ei era deosebită şi merita mult mai 


mult. 


XXX 


Zilele petrecute de Drake în St. Louis erau pline de întâlniri de afaceri, iar serile 
ieşea cu Kitty şi cu mama ei. Refuză să o lase pe Hazel să stea singură acasă şi 
pentru că îi plăcea să îi ofere o mâncare scumpă în restaurante elegante, dar 


îndeosebi pentru că nu voia să aibă nici cea mai mică bănuială în privinţa intenţiilor 


lui faţă de Kitty. Chiar şi dezaprobarea Annei se mai înmuie când află că era şi Hazel 
inclusă în ieşirile lor. 

În seara din ajunul plecării lui, Hazel refuză cu încăpățânare să îi mai însoţească 
şi Drake nu protestă. Ea voia să îi lase puţin singuri, aşa încât relaţia lor să progreseze 
mai mult. În simplitatea ei, nimic nu ar fi putut-o pregăti pentru şiretul plan pe care 
Drake îl ticluise deja pentru a o avea pe Kitty numai pentru el. 

Stând lângă el pe o banchetă într-un mic restaurant francez, Kitty sorbea 
dintr-un pahar de Dom Perignon, o băutură pe care Drake o încurajase să îi placă. i se 
părea nepotrivit să cheltuiască o grămadă de bani pe lichidul acela pal şi spumos, dar 
era delicios şi un singur pahar o făcea să se simtă lipsită de griji, deşi acest lucru nu 
se întâmpla şi în seara aceea. 

De câte ori se întâlniseră până atunci avuseseră atâtea de vorbit, acum, însă. 
Kitty era tăcută. Drake urma să plece a doua zi, iar ea trebuia să se întoarcă la viaţa 
ei monotonă. Parcă trăise în beznă până când Drake îi adusese lumina şi acum urma 
să fie aruncată din nou în întunericul dinainte. 

Un violonist veni la masa lor şi cântă „Cu tandrete”. Drake îi luă mâna lui Kitty 
şi îi tinu vârfurile degetelor la buze cât cântă muzica, iar după ce muzicantul se 
depărtă spuse: 

— Aşa te voi iubi mereu, scumpa mea Peach... cu tandreţe. 

— Dar vei pleca mâine, spuse ea îmbufnată. 

— De ce nu vii cu mine? o întrebă el atunci. 

— În California? E o cerere în căsătorie? 

— Nu, draga mea. M-aş căsători cu tine şi mâine, dar eşti prea tânără, ai nevoie 
de timp. Nu vreau să te seduc cu banii şi cu modul meu de viaţă. Aşa că îţi propun să 
vii să trăieşti în California. O să găsesc un loc separat pentru tine şi mama ta. Dacă 
vreodată vei simţi că mă poţi iubi, atunci ne vom căsători. Dacă nu, o să am grijă de 
voi două, fie că veţi locui aici, fie oriunde în altă parte. 

Kitty era uluită. Îşi retrase mâna. Asta nu însemna fericire veşnică. Era tânără, 
îndrăgostită şi romantică. 

— Nu, nu vin în California cu tine aşa. Dacă aş accepta o asemenea propunere 
i-aş rupe inima mamei. Ea nu ar fi de acord niciodată cu un aranjament făcut cu 
sânge rece. Dacă mă vrei... cu adevărat... va trebui să mă ceri de soţie... acum. 

Drake zâmbi. Totul mergea conform planului. Aşa nu avea să se simtă niciodată 
vinovat de răpire din leagăn. Şi, în plus, nu făptura aceea dulce fixa termenii? 

— Aşa să fie atunci, spuse el'şi scoase din buzunar o cutiuţă învelită în catifea 


roşie, care fusese adusă în după-amiaza aceea de un curier de la firma Cartier din 


New York. Kitty îl privi fascinată cum o deschise şi i-o puse în faţă. Îngropat în bogăţia 
catifelei se afla un inel atât de sclipitor şi de mare încât o lăsă cu răsuflarea tăiată. 
Întinse degetele lungi pentru a atinge diamantul, pentru a-i simţi răceala de gheaţă şi 
pentru a se convinge că era într-adevăr acolo. 

— Este... este pentru mine? întrebă ea. 

— Pentru nimeni altcineva, răspunse el uşor. 

— Este... un diamant? 

— Bineînţeles. 

— Nu ştiam că sunt şi atât de mari. 

Drake râse încântat şi luându-l din cutie, i-l strecură în deget. Doamne, cât de 
mult avea să-i placă să îşi cheltuie banii pentru ea. 

— Scumpa mea, o să-ţi cumpăr altele şi mai mari mai târziu, numai că mi-am 
zis că unul mai mare de zece carate ar părea puţin prea vulgar pentru o făptură atât 
de fragilă ca tine. 

O trase spre el şi o strânse, privind adânc în ochii ei plini de încredere şi 
adoraţie. 

— Peach, dragostea mea, te voi iubi atâta timp cât îmi va da Dumnezeu. Nu va 
mai trebui niciodată să-ţi mai fie teamă de ceva sau cineva. 

Kitty trăi un sentiment de tihnă şi linişte când se cufundă şi mai mult în braţele 
lui. Era cel mai minunat om care existase vreodată şi nu putea crede că o alesese 
tocmai pe ea. Avea senzaţia că visa. 

— Mă iubeşti, Peach? 

Cum putea să găsească cuvintele potrivite? 

— Mai mult decât propria mea viaţă, Drake, murmură ea. 

El o sărută atunci tandru, înfrânându-şi pasiunea pe care o simţea. Va avea 
destul timp mai târziu. Nu voia să o sperie, căci îşi amintea foarte bine trauma 
emoţională pe care Mary o suferise în noaptea nunţii. Nu mai era un tânăr frustrat şi 
stângaci şi avea de gând să aibă grijă ca Kitty să înveţe să dorească şi să îi placă 
actul sexual la fel de mult ca şi lui. Trebuia să o facă, pentru că el era foarte dornic 
mereu şi ea trebuia să îl satisfacă. Era hotărât ca şi în această căsnicie să fie la fel de 
credincios ca şi în cealaltă. 

Trei săptămâni mai târziu, în Catedrala din St. Louis, în prezenţa a numeroşi 
magnati, prinți, politicieni, jurnalişti din întreaga lume, a lui Grace Gabie, Hazel, Anna, 
Helen şi tuturor elevilor ei, Kitty O'Hâra devenea Peach Malone. 

Maggie 


Maggie se întoarse pe partea cealaltă spre căldura aceea pe care o emana Kirk. 
Cu ochii închişi, îşi trecu o mână peste spatele lui dorindu-şi ca viaţa să fie numai 
căldură, tihnă şi atingere. A împărţi un pat, acesta este cel mai plăcut aspect al 
căsniciei, îşi spuse ea, plutind în starea de semi-trezire, unde conştientul şi 
subconştientul sunt una. Peste numai două luni aveau să împlinească douăzeci de ani 
de când erau căsătoriţi. Douăzeci de ani... de douăzeci de ori trei sute şaizeci şi 
cinci... asta însemna şapte mii trei sute de nopţi, calculă ea somnoroasă. Incredibil. 
Hmmm, aproape şaizeci de mii de ore în care stătuse întinsă lângă acest bărbat... 
dormise cu el, făcuse dragoste cu el, îl mângâiase şi fusese mângâiată. Câte din toate 
acele ore fuseseră de supărare? Nu prea multe, căci, de câte ori seara, vreunul din ei 
se culca supărat, dimineaţa era de obicei foarte plăcută. Amândoi uitau de divergențe 
în timpul somnului. Dar noaptea aceea era altceva. 

Se întoarse şi îşi lipi spatele de al lui Kirk, care se mişca uşor. De ce, oare, se 
simţea atât de aproape de el când se aflau amândoi în pat? Ceasul din hol bătu. Era 
doar şase. De ce se trezise atât de devreme tocmai în ziua aceea? De obicei, Kirk era 
treaz cu mult înaintea ei şi îl enerva adesea faptul că ea putea să doarmă până mai 
târziu. 

În ziua aceea, însă, era altfel, căci zorii o găsiră trează şi gânditoare. Dacă aş 
putea să-mi închid mintea la fel de uşor cum închid televizorul, mormăi ea în gând. 

Îşi îngropa faţa în pernă. Doamne, de ce se temea atât de mult să îi spună? 
După douăzeci de ani în care au împărţit totul, de ce această veste minunată 
reprezenta o dilemă pentru ea? Pentru că ştia că avea să îl supere şi se temea sănuo 
pună în situaţia de a nu putea face nimic. 

Se întoarse din nou şi, înconjurându-i mijlocul, se ghemui mai aproape. Ne 
atingem intim de douăzeci de ani, îşi zise ea, şi totuşi, nu pot să uit cum a fost prima 
dată. Nu fusese obişnuită cu contactul fizic. Tatăl ei era rece şi inabordabil şi rareori o 
îmbrăţişase sau sărutase chiar copil fiind, iar mama ei, Angela, deşi caldă şi iubitoare, 
trebuia tot timpul fie să facă mâncare, fie era ocupată cu alte treburi de-ale casei şi 
niciodată nu a avut iniţiativa unei atingeri. Poate faptul că era obeză o făcea să îşi 
ţină mâinile la locul lor de teamă ca trupul ei să nu inspire repulsie şi altora nu numai 
soţului ei şi ei înseşi. Chiar ca profesoară, Maggie învățase să nu îşi atingă elevii. Un 


profesor trebuia să comunice prin cuvinte şi să îşi ţină mâinile la locul lor. 


Kirk o ajutase să descopere minunile atingerii şi îi plăcuse foarte mult. Simţise 
atâta bucurie când îşi ţinuse în braţe fiica şi o legănase când era mică! Îi îngrijea 
loviturile la fel de mult cu îmbrăţişări şi sărutări, nu doar cu pansamente. 

Da, Kirk descoperise o nouă Maggie, dar ea nu mai era mulţumită de ea însăşi, 
voia să afle dacă putea mai mult. 

Kirk îşi înălţă capul şi se uită la ceasul cu radio de pe noptieră. 

— E abia trecut de şase. Cum se face că eşti trează? 

— Bănuiesc că n-ar fi trebuit să beau cafeaua aceea aseară, minţi ea. 

El începu să o mângâie încet ridicându-i cămaşa de noapte. Degetele i se 
mişcau uşor în sus şi în jos, apoi mai departe şi mai departe până când atinseră 
căldura dintre coapse. Îi ridică părul apoi şi îi sărută ceafa, umerii, şi ea se întoarse pe 
spate. Încetişor, el îşi plimbă gura pe ochii, buzele şi sânii ei, în timp ce mâinile îi 
cercetau trupul care îi era atât de familiar. 

Veni deasupra ei şi intră în ea, trupurile mişcându-se şi răspunzându-şi. Pe 
măsură ce clipele treceau, el îşi dădu seama că în momentul acela ea l-ar fi primit şi 
s-ar fi bucurat de trupul lui şi ajunse la orgasm, după care se lăsă jos cu amândouă 
braţele în jurul ei. 

— Hmm, ce bine e. Aş vrea să fii aşa trează în fiecare dimineaţă. 

— Nu uita că eu sunt o persoană căreia îi place noaptea şi nu adorm în faţa 
televizorului ca tine, protestă ea sensibilă după ani de înţepături. 

— Ce program ai astăzi? o întrebă el. 

— Trebuie să mă gândesc. Am de luat o hotărâre importantă. 

— Zău, în legătură cu ce? 

Îşi dădea seama că nu o asculta decât pe jumătate, dar se hotărî să îşi ia inima 
în dinţi şi să îi spună. Era timpul să afle că avea şi ea ceva important. 

— Văduva lui Drake Malone m-a rugat să-i decorez noul apartament, zise ea 
ştiind că acum el o urmărea cu toată atenţia. 

— Glumeşti? Sau cineva glumeşte cu tine? 

— Nu, este foarte adevărat. M-a sunat ieri. 

— Unde ai cunoscut-o? Bănuiesc că nu la piaţă. 

— Nu chiar, spuse Maggie simțind un fior la reacţia soţului ei. 

De mult nu îi mai acordase o atenţie atât de plină de respect. Făcu o pauză mai 
lungă, deoarece trebuia să îşi aleagă cu grijă cuvintele. Ar fi fost îngrozitor de greu 
dacă el s-ar fi împotrivit, iar slujba în sine era îndeajuns de înfricoşătoare. 

— Laura m-a recomandat. Jim a fost medicul care l-a îngrijit pe Drake Malone 


până a murit. 


— Dar asta s-a întâmplat săptămâna trecută. Cu siguranţă că nu pierde deloc 
timp pentru a-i cheltui banii. 

— Nu-i deloc aşa, protestă ea, realizând că reuşise să o pună deja în defensivă. 
Pleacă peste puţin timp în Italia pentru a-şi petrece două luni cu fiica ei care trăieşte 
acolo. A cumpărat ultimul etaj al unuia din blocurile acelea înalte de pe Wilshire şi îl 
vrea complet decorat în două luni. 

— Ştie că nu ai o pregătire în adevăratul sens al cuvântului? Că n-ai primit 
niciodată nici măcar un cent pentru ajutorul pe care l-ai dat aşa-zişilor tăi prieteni 
pentru a-şi aranja casele? 

— Ştii că n-aş minţi, i-a plăcut casa Laurei şi a întrebat-o cine i-a decorat-o, iar 
Laura i-a spus că nu e decât o pasiune a mea... nu că aveam nevoie de bani... 

— Asta-i o jumătate de adevăr. Nu vreau să câştigi niciun ban. Mi-e destul de 
greu să investesc şi banii pe care i-am câştigat anul acesta. 

— Dar, dacă accept slujba asta, voi câştiga bani, Kirk... mulţi bani. 

— Nu mai discutăm. Şi, pe urmă, nu poţi să-ţi ocupi timpul tocmai acum. Dacă 
iese afacerea cu japonezii, va trebui să fiu pregătit să plec imediat şi vreau să mergi 
şi tu cu mine. 

— Cum mai merge afacerea? Acum e prima dată când pomeneşti de ea după nu 
ştiu cât timp. 

— Bine, nimic nou. 

— Asta se întâmplă de atâta timp. Ce te face să crezi că se va rezolva în 
următoarele două luni? 

Kirk era supărat. Ştia că ea avea dreptate, dar nu avea de gând să îi dea voie. 

— Las-o baltă, draga mea, ai treabă aici în casă. N-am chef să te duci să 
munceşti pentru o căţea bogată care crede că-ţi poate fi stăpână. 

Maggie se abţinu să îi spună că nici el nu îi era stăpân, dar încercă, în schimb, 
să fie convingătoare. 

— Kirk, Peach Malone poate să fie bogată, dar căţea nu e. Am vorbit mult cu ea 
la telefon şi e foarte drăguță. Este o ocazie nemaipomenită pentru mine. Îţi dai seama 
ce înseamnă pentru mine să mi se ofere bani pentru ceva ce îmi place să fac? 

— Nu pricep. Femeia asta are bani ca să angajeze orice decorator din lume. De 
ce te vrea tocmai pe tine? 

— Îţi mulţumesc, dragul meu, pentru votul de încredere. Ştiu că e greu de 
crezut, dar mi-a spus că vrea ca acel loc să arate cu totul altfel... şi nu voia pe cineva 


care să fi lucrat pentru vreunul din prietenii ei. Mă vrea pe mine tocmai pentru că 


n-am avut clienţi care îşi bagă nasul peste tot. Este o persoană foarte retrasă şi nu 
vrea să ştie toată lumea ce face. 

Kirk îşi dădu seama că putea pierde bătălia, aşa că începu să se retragă cât mai 
elegant cu putinţă. 

— Bine, bine, dar să nu îţi ocupe absolut tot timpul, spuse el, după care se 
ridică şi se duse la baie. 

Era momentul să îi accepte permisiunea îmbufnată şi să încheie discuţia, dar 
Maggie mai voia să îl facă să înţeleagă că lucrurile nu aveau să mai fie ca înainte. 
Auzi,. Însă, maşina de ras şi îşi dădu seama că era prea târziu. L-ar fi enervat dacă ar 
fi adus din nou vorba la micul dejun. Îi spusese adesea că cel mai mult îi plăcea să se 
relaxeze cu o cafea şi cu ziarul „Times” şi ştia că nu era bine să întrerupă acel 
moment. 

— La naiba, o s-o sun astăzi să-i spun că accept şi o să mă lupt mai târziu, 
murmură ea azvârlind pătura şi dându-se jos din pat. 

Uimitoarea Grace 


— Grace, un telefon pe linia unu... o doamnă Malone. l-am spus că eşti ocupată, 
dar a insistat. 

— Gary, trebuia să ştii până acum că la telefoanele ei răspund oricât de ocupată 
aş fi, spuse femeia foarte slabă, îmbrăcată şi coafată modern, făcându-i semn 
angajatului ei să iasă şi ridicând receptorul. Bine ai venit acasă, străino. Cum a fost în 
Italia? 

— Bine’ presupun, răspunse Peach. Îmi faci o mare favoare, Grace? ,„! 

— Dacă pot.!! 

— Trebuie neapărat să îmi aranjez părul astăzi. Ştiu că e foarte târziu, dar este 
şi foarte important. Am o întâlnire diseară cu administratorii averii lui Drake şi trebuie 
să dau impresia de cât mai multă încredere în mine, zise Peach. 

Grace ezită numai puţin. 

— Vrei o oră anume? 

— Pe la trei? Mă spăl eu. Sunt la noua mea locuinţă... ştii unde? 

— Da, voi fi acolo, spuse Grace şi închise. 

Fir-ar să fie, acum nu îşi mai putea aştepta fiica la aeroport, dar Casey va 
înţelege cu siguranţă. Ştia despre promisiunea pe care ea i-o făcuse lui Drake. O sună 
apoi pe Eve şi o rugă să vină până la ea în birou. Aproape imediat îşi făcu apariţia o 
femeie foarte atrăgătoare, care purta colanţi albi şi o bluză de mătase turcoaz strânsă 
în talie cu o centură lată. Toţi cei care lucrau la salonul de coafură „La uimitoarea 
Grace”, unde se coafau multe din cele mai bogate persoane din Los Angeles, se 
îmbrăcau la casa lui Alan Austin din Beverly Hills. 

— Eve, ai pe cineva deosebit după-amiaza asta? întrebă Grace. 

— Trebuia să vină Ghilly Jordan, dar menajera ei tocmai a sunat să anuleze. 
Zicea că e în pat cu cineva important şi nu vrea să renunţe atâta timp cât merge. 

— Atâta timp cât se dă, vrei să spui. Cu cine mai e acum? 

— Nu mi-a spus, ceea ce e foarte ciudat. De obicei descrie fiecare mişcare, când 
se freacă, suge sau gâdilă. Uneori cred că-i place la nebunie să povestească despre 
cuceririle ei, dar în ultimele două săptămâni a fost teribil de tăcută. 

— Eve, te superi dacă te rog să o aştepţi după-amiază pe Casey la aeroport în 
locul meu? Vine cu avionul de trei şi jumătate de la Chicago. 


— Cum de nu te duci tu însăţi? N-ai mai văzut-o de luni de zile. 


— Nu pot. Peach Malone tocmai a sunat. 

— Doamne, ce prostie. Ştii foarte bine că doamna Malone ar înţelege, lasă-mă 
să mă duc eu în locul tău. 

— Nu, i-am promis lui Drake... 

— Dar el a murit. Mă duc să o coafez şi îi explic... 

— Nimic, nu o să explici nimic. Moartea lui nu schimbă nimic. 

— Bine, bine, dar Gary trebuie să-şi pună şi el fundul la treabă şi să mă ajute la 
grupul de turişti japonezi. 

— Are dermatită pe mâini de la vopsea. 

— Să poarte mănuşi de cauciuc. Prea îl cocoloşeşti. 

— Eve, cine conduce acest salon... tu sau eu? 

— lartă-mă, cred că am stat prea mult. 

— Prostii, nu m-aş putea descurca fără tine. 

— Atunci, ce-ai zice de o creştere de salariu? 

— Ti-am mai dat una luna trecută. 

— Ştiu, dar ce-ai făcut tu pentru mine în ultimul timp? 

Grace zâmbi şi se simţi cuprinsă de căldură pentru femeia aceea inteligentă pe 
care o cunoştea de atâta timp. Eve părăsise salonul de câteva ori în încercarea de a 
se regăsi, dar nu îi reuşea nimic niciodată şi se întorcea înapoi. Numai coafând putea 
câştiga destul ca să se poată întreţine. De asemenea, îi mai plăceau hainele frumoase 
şi să vină în contact cu diverse celebrităţi. Personalităţilor hollywoodiene le plăcea să 
îşi trateze coaforii ca pe nişte semeni egali din punct de vedere social. 

Cu toate acestea, Grace nu se situase niciodată la acelaşi nivel cu cei care 
veneau la salonul ei. Îşi trata toţi clienţii cu consideraţie şi respect şi toți’ cei care 
lucrau în ceea ce numea ea „Grajdul lui Gabie” aveau aceeaşi atitudine politicoasa, 
altfel îi dădea afară. 

Îl chemă pe Gary în birou şi îi spuse că trebuia să lucreze în după-amiaza aceea. 
O amuză faptul că acesta se enerva din ce în ce mai tare. Era atât de frumos şi 
clientele îl adorau, pur şi simplu. 

— Grace, ştii bine că nu pot, începu el, dar ea îşi fixă privirea asupra umflăturii 
pantalonilor lui, tehnică ce reuşea totdeauna să îl calmeze, probabil pentru că ştia că 
acolo nu era chiar ceea ce părea a fi. 

O mulţime de femei au încercat să afle, dar au dat greş. Gary era nu numai 


homosexual, dar şi foarte discret. 


— Este o urgenţă, Gary. Îmi pare rău, a trebuit să o trimit pe Eve să o ia pe 
Casey. Poţi purta mănuși. Sunt turişti japonezi, aşa că sunt convinsă că n-or să vrea 
să-şi vopsească părul.! 

Atitudinea lui se schimbă brusc. 

— Japonezii? Pot să le cer mai mult? Ştii foarte bine că au o grămadă de bani. 

— Bine, dar nu depăşi unele limite. 

Gary plecă şi Grace se lăsă pe spate în moliciunea pielii fotoliului turcoaz pe 
care îl importase din Italia. Pereţii erau acoperiţi cu un velur foarte subţire de un 
albastru verzui ascuns aproape în totalitate de o mulţime de fotografii cu autograf ale 
unor clienţi renumiţi. În lumea celor tineri şi moderni, ambiţioşi şi homosexuali, plini 
de bani şi faimoşi, ea triumfase. Provinciala dolofană din Illinois fără nicio educaţie 
devenise decanul coaforilor în capitala farmecului. Numai că muncise din greu ca să 
ajungă aici. Îşi crescuse fata, care acum era doctor în filosofie şi preda literatura 
engleză la Universitatea din Illinois şi nu datora nimic nimănui decât lui Drake Malone 
şi văduvei sale. Era o datorie care nu avea să fie achitată niciodată atâta timp cât 
trăiau ea sau Peach. *Dacă nu l-ar fi întâlnit pe Drake Malone, Dumnezeu ştie ce s-ar 
fi întâmplat şi cu ea şi cu fetiţa ei. 


XXX 


Într-o seară rece, cu ninsoare, în Champaign, Jerry Casey se oferi să o conducă 
acasă cu Pontiacul său după ce închisese cafeneaua. Stătuse acolo toată seara, 
împreună cu alţi colegi şi Grace fusese fascinată de înălţimea şi de frumuseţea lui. 
Jerry Casey era singurul de la Universitatea din Illinois care reuşea să rămână bronzat 
toată îârna. 

Grace lucra noaptea la cafenea pentru a-şi putea acoperi cheltuielile la şcoală. 
Tatăl ei economisise foarte puţin pentru educaţia ei. Cu mica băcănie din Mount 
Vernon, Illinois, abia dacă îşi putea întreţine familia. Cele două surori mai mari 
urmaseră o şcoală > de coafură şi se duseseră să lucreze la Chicago, dar Grace era 
foarte inteligentă şi voia să fie profesoară. 

În seara când Jerry se oferise să o conducă, ezită numai o clipă. Se zvonea 
despre el că trecea foarte repede la fapte, dar ea nu se temea. Avea sâni foarte mari 
şi fusese nevoită să lupte cu bărbaţii chiar dinperioada pubertăţii. Oricum, Jerry 
fusese mereu altfel decât ceilalţi. Niciodată nu o bruscase, nu îi ţintuise sânii cu 
privirea, cel puţin nu în mod evident. Vorbea politicos şi niciodată nu făcea comentarii 


sugestive sau şmechere. Şi era atât de frumos. 


Ningea mult şi dormitorul ei era foarte departe de cafenea. Îi acceptă oferta şi 
se duse în spate să îşi ia haina. Îşi luă şi galoşii de cauciuc pe care i-i dăduse mama 
ei, dar nu îi venea să şi-i pună. Ar fi arătat prea jalnic. Îi băgă sub dulap şi apoi îşi 
puse paltonul şi îşi legă în jurul capului un fular de lână. Avea să îl roage să o lase 
chiar la intrare. 

Jerry o ajută să urce în maşină şi după ce se urcă şi el, porni motorul,, instalaţia 
de aer cald şi radioul. Tony Benett cânta „Din cauza ta”. Grace se înfioră de frig şi la 
gândul că se afla singură cu el. El se întinse şi luă de pe bancheta din spate o pătură 
cu care o înveli grijuliu, degetele zăbovindu-i puţin mai mult când ajunsese să bage 
pătura sub pulpele ei. 

— Aşa, asta ar trebui să-ţi ţină cald, spuse el. 

— Mi-e bine, pe cuvânt, zise ea, şi nu e nici prea departe. 

— Te grăbeşti să ajungi? întrebă el. 

— Păi, nu, cred că nu. 

— Bine, tocmai voiam să stau puţin de vorbă cu tine. 

— Chiar? 

— Voiam să ştii că nu găsesc că e frumos din partea băieţilor să facă remarcile 
pe care le fac. 

Băgă maşina în viteză şi se depărtă de bordură. 

— Nu? făcu ea uşor uluită. 

— Sunt de părere că e oribil modul cum se iau tot timpul de, ştii tu, de bustul 
tău. 

În ciuda frigului, Grace îşi simţi faţa fierbinte datorită roşeţii. Totdeauna fusese 
conştientă de mărimea sânilor ei şi purtase haine care să îi micşoreze sau să îi 
ascundă pe cât posibil. 

— Cred că eşti obişnuită, dar pe mine mă umplu de furie şi le-am spus-o şi lor. 
O femeie înseamnă mult mai mult decât o pereche de ţâţe. 

— Nu sunt deloc obişnuită, Jerry. Nu pot să sufăr chestiile astea, sincer. Este 
atât de stânjenitor. 

Maşina se deplasa încet pe străzile albe şi tăcute în timp ce ei vorbeau despre 
ore, oameni şi muzică. Grace era uluită cât de mult se potriveau la gusturi. Aproape 
că nici nu îşi dădu seama când opri maşina şi se întoarse cu faţa la ea, acordându-i 
toată atenţia, sorbindu-i fiecare vorbă pe care o spunea.. Se trezi împărtăşindu-i cele 
mai intime gânduri pe care nu le mai discutase cu nimeni. 

Braţul lui îi înconjură umerii şi se apropiară mai mult unul de celălalt. Era mai 


cald aşa. Când, în cele din urmă, începu să o sărute, era dulce şi liniştitor şi ea nu 


dorea deloc să îl oprească. Nu mult timp după aceea, îi simţi mâna lunecându-i pe sub 
fustă, înaintând încet în sus pe pulpe. Alţi băieţi îi atingeau mai întâi sânii şi le 
respinsese avansurile. El având experienţă, evită pieptul şi se îndreptă direct spre 
ţinta principală. Grace era atât de excitată, încât îi primi cu plăcere atingerile, iar 
când îşi desfăcu picioarele pentru mâna lui, el îşi dădu seama că era stăpân pe 
situaţie. 

Mângâind-o şi sărutând-o uşor, o aduse într-o poziţie înclinată sub el. Îi scoase 
slipul care era umed de acum şi se deschise la fermoar. Cu o mişcare iute intră în ea 
atât de repede, încât durerea cauzată de ruperea himenului fu înăbușită în convulsiile 
primului ei orgasm. El nu terminase şi continua să intre şi mai adânc. O făcu să mai 
ajungă la un orgasm înaintea lui. 

Întinsă pe scaun cu seducătorul ei epuizat deasupra, Grace simţea şiroind din 
ea spermă amestecată cu sângele ei. Spera să îi fi plăcut îndeajuns pentru a dori să o 
mai vadă. 

Jerry Casey creă o poftă de sex în Grace pe care chiar propriul lui libido abia 
dacă o putea satisface. În fiecare seară o lua cu maşina şi îşi devorau trupurile ore în 
şir pe bancheta din spate. Dar, fiindcă nu sexul, ci cucerirea era adevărata lui 
pasiune, interesul dură mai puţin de o lună. Încetă să mai vină la cafeneaua unde 
lucra ea, iar telefoanele ei la cămin primeau ca răspuns chicoteli şi oferte de a-l 
înlocui. Fiind o pragmatică, îşi dădu seama, în cele din urmă, că marea poveste de 
dragoste luase sfârşit şi încercă să nu îi poarte pică până când se întâmplă să nu îi 
vină ciclul şi constată că rămăsese însărcinată. 

Dintr-odată, toată încrederea i se zdruncină. Nu avea pe nimeni care să o ajute. 
Niciodată, dar absolut niciodată, nu le-ar fi putut spune părinţilor ce făcuse, căci ar fi 
considerat-o o târfă şi ar fi dezmoştenit-o, probabil. În anii '50, numai femeile care îşi 
doreau moartea făceau un avort, căci era scump, periculos şi: 

Ilegal. 

Trebuia să plece din Illinois şi să se ducă undeva unde nu o cunoştea nimeni. 
Avea să se ducă în California unde soarele strălucea tot timpul, numai că trebuia să 
aibă şi ceva bani. Se va duce la Jerry Casey şi îi va cere să o ajute. Ar fi minunat dacă 
ar fi cerut-o în căsătorie, dar nu era destul de proastă să se aştepte la aşa ceva. Îi 
trebuiră două săptămâni numai ca să îl găsească singur în campus. 

— Bună, Jerry, unde ai fost? Am încercat să te găsesc. 

— Da, păi, am fost ocupat. 

— Jerry, sunt însărcinată. 

— Nu-mi place genul asta de glume, Grace. Trebuie să mă duc la ore. 


— Nu e nicio glumă. Am nevoie de ajutorul tău. 

— Dacă ţi-a trecut cumva prin cap gândul nebunesc că o să mă însor cu tine, 
uită-l. Ţi-a plăcut tăvăleala aia la fel ca şi mie. 

Grace reuşi să-şi ascundă groaza la auzul acelui răspuns şi hotări să fie la fel de 
aspră ca şi el. 

— Nu fi idiot, Jerry Casey. Nu m-aş mărita cu tine nici dacă ai fi ultimul bărbat 
de pe pământ. N-aş vrea un bărbat care înşală, iar tu numai asta faci. 

— Atunci, ce vrei? întrebă el mohorât şi suspicios. 

— Destui bani să pot ajunge în California. 

— În contul meu din bancă nu am decât cincizeci de dolari. 

— Nu ajunge. Sună-l pe tatăl tău. 

— Nu pot. Am împrumutat deja în baza banilor pe care mi-i va trimite semestrul 
următor. 

— Sună-l, Jerry, sau altfel, îţi jur pe Dumnezeu, că o fac eu. 

— Bine, bine, dar n-o să-mi dea mai mult de două sute. 

— Când mi-i poţi da? 

— Mâine. 

— Ticălosule, îi ai deja. M-ai minţit. 

— Înțelegerea e înţelegere, zise el zâmbind compătimitor. 

Grace ar fi vrut să îi taie sexul să fie sigură că nu avea să mai aibă relaţii cu 
nimeni niciodată, dar ştia că pierduse. 

— Mâine, tot aici la aceeaşi oră, spuse ea. 

— Bine, dar înainte să-ţi dau banii, vreau să scrii o scrisoare în care să spui că 
nu sunt tatăl copilului. Aşa va fi ultima oară când vei primi bani de la mine. Pricepi? 

— Nemernicule! exclamă ea şi se depărtă repede. 

Nu voia să o vadă plângând. Oare nu îi păsa nenorocitului că ea avea să fie 
mama copilului lui? 

A doua zi se întâlniră şi îi dădu scrisoarea în schimbul banilor. 

— Adio, iubito. Călătorie sprâncenată. Poate o să ajungi în filme cu ţâţele alea 
ale tale. 

Ostilitatea lui Grace era monumentală. 

— Eşti doar gelos că eu am ţâţe mari şi tu ai o sculă mică. Să ştii că nu-i nici 
măcar cât a lui Duncan sau a lui Harry. 

Pe chipul lui Jerry se citea groaza şi şocul. 

— Târfă ce eşti, te-ai culcat şi cu prietenii mei! De unde ştii că e copilul meu? 

Grace zâmbi cu compătimire. 


— Nu ştiu. 
Şi se pierdu repede prin mulţimea de studenţi înainte ca el să poată pune mâna 
pe ea. Era foarte mulţumită de ea însăşi. Era al naibii de satisfăcător să ai ultimul 


cuvânt într-o discuţie cu un ticălos ca Jerry Casey. 


XXX 


Grace se ridică de la birou şi ieşi în salon să vadă cum mai mergeau lucrurile. 
Făcea acest lucru în mod constant, căci undeva în mintea ei mai plana teama că totul 
nu era decât o iluzie, un vis care avea să dispară şi avea să se trezească în Illinois, 
singură şi însărcinată. Părea o ironie că făcuse o avere satisfăcând nevoia femeilor de 
a rămâne tinere când ea însăşi privea înapoi la tinereţe cu silă. Se plimba prin salon 
uitându-se la angajaţii ei cum încercau să facă minuni şi răceala amintirilor ei era 
încălzită de convingerea că acel minunat salon era numai şi numai al ei. Nimeni 
altcineva nu deţinea nicio parte din el, iar datoriile erau toate achitate. Toate afară de 
una. 

Grace abandonă şcoala două zile după confruntarea cu Jerry. Se urcă într-un 
autobuz Greyhound şi se îndreptă spre Chicago unde surorile ei mai mari, Eldona şi 
Blanche lucrau pe post de coafeze. Nu era sigură de primirea pe care aveau să i-o 
facă, dar ştia că oricum era mai bine decât să se ducă acasă acoperită de ruşine. 
Totdeauna fusese preferata părinţilor, pentru că era frumuşică şi isteaţă şi învăţa 
foarte bine la şcoală. Tatăl ei, neavând un băiat, spera ca ea să devină avocat, doctor, 
profesor sau, cel puţin, absolventă de colegiu. Bănuia că surorile ei nu o prea iubeau. 

Spre surprinderea ei, o primiră cu foarte mare căldură. Poate că erau bucuroase 
că dovedise şi ea că nu era perfectă. Deşi apartamentul lor era mic, o culcară pe 
canapea şi pentru a o ajuta să se întreţină îi găsiră o slujbă de şamponeză la salonul 
de coafură Marshall Field, unde lucrau şi ele. Deşi se simţea vinovată, nu le spusese 
surorilor ei că avea două sute de dolari, deoarece intenţiona ca după ce va naşte, să 
plece din Chicago pentru a începe o viaţă nouă în California. 

Blanche îi cumpără o verighetă şi insistă ca ea să-şi schimbe numele pentru a 
nu le pune într-o lumină proastă. Eldona, căreia îi plăceau foarte mult filmele, alese 
numele de Gabie după cel al idolului ei, Clark. Pe Grace nu o deranja. Chicago nu era 
decât un popas pentru ea. 

Îi plăcea să lucreze la salon cu surorile ei. Îi plăceau toate parfumurile acelea şi 


mirosul curat al şamponului. Muncea mult şi se făcea agreată de toată lumea datorită 


dorinţei ei de a fi de folos. Mătura părul de pe podea, le dădea tuturor piepteni curaţi 
şi bigudiuri şi făcea cafele. 

Când sarcina începu să se vadă, directorul îi dădu o uniformă mai largă pentru a 
o ajuta să o ascundă. Îi dădea mai puţini bani decât merita, dar nu voia să o piardă. 
Eldona născoci o poveste despre soţul lui Grace care a părăsit-o pentru a se înrola la 
marină şi toată lumea era înţelegătoare faţă de suferinţa ei. Deşi copilul trebuia să se 
nască în septembrie, Grace le spuse tuturor că evenimentul nu va avea loc înainte de 
noiembrie. Punea deoparte fiecare centimă pe care o primea bacşiş şi voia să lucreze 
cât mai mult posibil. 

Întorcându-se într-o seară acasă, Grace găsi o scrisoare de la mama ei. 
Trecuseră aproape două luni de când le Scrisese că abandonase şcoala pentru a 
deveni coafeză. Nu scrisese nimic despre sarcină. Îi era groază să o deschidă. 


Dragă Grace, 

Tatăl tău şi cu mine îti dorim să ai mult noroc. Ne pare rău că ai abandonat 
şcoala, dar este viața ta. Suntem dezamăgiți, dar te iubim pentru că ai fost totdeauna 
o fată cuminte. 

Rămâi aşa. 

Mama ta iubitoare. 


XXX 


Grace plânse toată noaptea. 

După chinuri care au durat mai mult de nouăsprezece ore, Grace născu o fetiţă 
de trei kilograme şi jumătate la spitalul St. Ann. O boteză Casey. Dacă tatăl ei nu a 
vrut să îi dea numele său, Grace hotărî că trebuia să aibă măcar prenumele lui. Din 
moment ce fusese internată sub numele de doamna Gabie, acesta a fost şi numele de 
pe certificatul de naştere. Numele tatălui era Paul Gabie, cu adresa necunoscută. 
Nimeni nu avea să ştie vreodată că fiica ei era nelegitimă. 

Grace se hotărî să alăpteze copilul, căci avea să fie un drum lung şi avea să îi 
fie greu să găsească sticluţe de lapte preparat. Nu spuse nimănui nimic în legătură cu 
planurile ei, pentru că nu voia să fie convinsă să îşi mai petreacă o iarnă mizerabilă în 
Illinois. Avea de gând să descopere soarele. 

Într-o zi, la începutul lui noiembrie, Grace se urcă într-un autobuz având trei 


sute de dolari ascunşi într-o centură legată în jurul mijlocului pe sub furou. Avea cu ea 


bebeluşul, o valijoară cu haine şi o cutie cu scutece. Le lăsă surorilor ei un bileţel în 
care le mulțumea şi le promitea că vor ţine legătura. 

Groaza acelui drum lung şi a săptămânilor de panică ce au urmat, erau amintiri 
ce reînviau adesea în mintea lui Grace. Descoperi că Los Angeles era un oraş murdar, 
nepăsător, atât de mare şi întins, încât cei care nu aveau maşini erau prizonierii 
zonelor în care locuiau. Grace nu găsi pe nimeni de încredere cu care să lase fetiţa şi 
nu o putea lua cu ea când îşi căuta de lucru. Locuia într-un hotel ieftin înconjurată de 
târfe şi vagabonzi. Avea impresia că fusese blestemată şi trimisă în iad. 

Într-o dimineaţă, când cobora scările pentru a se duce până la băcănie, fu oprită 
de o femeie care tocmai intra. Era machiată puternic, iar hainele îi erau ţipătoare şi 
strânse pe corp. 

— Bună, pot să-ţi văd copilul? o întrebă aceasta. 

Grace ezită de teamă ca nu cumva femeia să aibă vreo boală, dar îi zâmbea 
prietenos şi Grace era dornică de prieteni. Dădu la o parte şalul care acoperea faţa 
fetiţei şi femeia se aplecă să o privească. Nici măcar nu încercă să o atingă. 

— Mamă, e frumuşică foc. Cât are? 

— Puțin mai mult de două luni. De unde ai ştiut că e fetiţă? 

— Păturică roz. 

Amândouă femeile începură să râdă, după care se lansară într-o conversaţie. 
Grace află că femeia avea un băieţel de trei ani, pe care îl ţinea la o familie adoptivă 
şi îşi spunea Lily după numele renumitei cântărețe de operă Lily Pons. O invită pe 
Grace la o cafea în camera ei şi, după ce stătu puţin la îndoială, Grace acceptă. În 
timp ce-şi beau cafeaua şi mâncau alune râncede, îi povesti lui Lily despre problemele 
ei. 

A doua zi, Lily o trezi pe Grace devreme. 

— Puştoaico, am o idee, zise ea şi Grace o invită înăuntru şi o ascultă în timp ce 
o alăpta pe Casey. Uite, nu poţi ţine copilul aici, e prea multă mizerie. Am sunat-o pe 
femeia care stă cu Bobby şi a zis că ar ţine-o pe Casey o săptămână ca să poţi căuta 
de lucru. Îi plăteşti după aceea. E o tipă de treabă şi nu i-ar strica nişte bani. 

— Cât de departe stă? 

— Putem să luăm autobuzul. Hai să mergem. Eu trebuie să mă întorc repede să 
mă culc. Am avut o noapte grea. 

Zona în care locuia doamna Goldhammer era îngrijită. În regiunea Fairfax casele 
erau micuţe, dar pajiştile erau tunse şi florile creşteau peste tot. Casa în dreptul 
căreia se opri Lily avea ziduri cu tencuială roz şi un acoperiş roşu din ţiglă. Sună şi îi 
deschise o femeie greoaie. 


— Bună ziua, doamnă Goldhammer. Ea e prietena mea Grace Gabie şi ea e 
Casey. Nu-i aşa că-i drăguță? 

Femeia zâmbi şi îşi desfăcu braţele ca Grace să îi dea fetiţa. 

— Ce dulce e. Intraţi puţin, nu? la să văd micuța. 

Deodată, nişte mânuţe şi picioruşe dolofane dădură buzna pe uşă izbindu-se în 
Lily. 

— Mami, mami, te-ai întors! 

Lily luă băieţelul şi îl strânse la piept. Grace rămase uimită văzând dezlănţuirea 
de dragoste şi bucurie care o transformară pe dura şi aspra Lily într-o mamă 
vulnerabilă şi iubitoare. Doamna Goldhammer le îndemnă să intre repede în casă. 

— Hai, hai, intraţi. Mai repede. Băgăreţul ala de la asistenţa socială trage mereu 
cu ochiul. 

Se aşezară în living-room. Podeaua din lemn de esenţă tare era lustruită. Mobila 
era veche, covorul uzat, dar pe canapea şi pe mese se vedeau huse şi mileuri 
croşetate de mână curate şi scrobite. 

Bând ceaiul tare făcut de doamna Goldhammer, vorbiră despre nevoia lui Grace 
de a-şi găsi de lucru. Atunci făcu doamna Goldhammer propunerea: 

— Am eu grijă de fetiţa ta o săptămână şi, după ce o să-ţi găseşti de lucru, 
poate aranjăm să văd de ea în continuare în timpul zilei. Şi eu am nevoie de bani. 
Ăştia de la asistenţa socială nu plătesc prea mult pentru copiii adoptivi şi atunci ce să 
facă o biată văduvă, te întreb? 

Lui Grace îi plăcu femeia, dar învățase să nu se mai încreadă în propriile ei 
sentimente. Deşi nu ar fi vrut să îşi lase copilul pe mâinile unei persoane total străine, 
nu suporta gândul să se întoarcă la mizeria şi disperarea care o aşteptau la hotel. 

— Doamnă Goldhammer eu o alăptez pe Casey. Nu i-am dat niciodată altfel de 
lapte. Dacă o las aici o săptămână, îmi voi pierde laptele. 

— Tot va trebui să o faci o dată. Nu poţi merge la lucru şi să şi alăptezi copilul. 
O să-i prepar eu ceva care o să meargă, ai să vezi. 

Pe Grace o copleşiră autoritatea 'din glasul femeii şi propria ei incapacitate de a 
găsi o altă soluţie. Trebuia să meargă la lucru sau aveau să moară amândouă de 
foame. Cu părere de rău acceptă aranjamentul. O mai alăpta pe Casey o dată înainte 
să plece. Era înspăimântată şi îndurerată la gândul că îşi abandona copilul şi oftă fără 
să îşi dea seama tot drumul înapoi spre hotel. 

Grace încercă peste tot să găsească ceva de lucru... la saloane de coafură, 
restaurante, magazine. Sânii i se umpluseră de lapte, se întăriseră şi o dureau 


îngrozitor. Încercă să scoată ceva lapte, dar durerea era chinuitoare. Tânjea după 


guriţa moale a copilaşului ghemuit la pieptul ei pentru a-şi alina nenorocirea. Numai 
gândul la copil făcea ca sfârcurile să i se întărească şi trebuia să îşi pună hârtie 
igienică în sutien pentru ca laptele să nu îi curgă pe haine. 

La capătul celei de-a cincea zile era disperată. Banii se duceau pe bilete de 
autobuz şi de tramvai. Se simţea rău şi era îngrijorată din cauza lui Casey. Decise că 
trebuia să se ducă la doamna Goldhammer să o roage să îi mai dea timp. Era 
nerăbdătoare să vadă şi dacă fetiţa se simţea bine. 

Zilele de iarnă fiind scurte, se întunecă devreme. Cuprinsă de febră şi speriată, 
Grace era derutată. Ar fi vrut să o fi aşteptat pe Lily să vină acasă. Noaptea, casele 
arătau atât de diferit. O luă în sus pe o stradă, în jos pe alta, dar nu putea localiza 
casa unde era ţinută Casey. 

În cele din urmă, hotărî că ar fi fost mai bine să găsească o carte de telefoane în 
care să caute adresa. Fusese atât de proastă şi de nebună să creadă că putea nimeri 
singură. Porni pe Pico Boulevard în căutarea unei cabine telefonice. Maşini pline de 
tineri încetineau din când în când şi se luau după ea, dar încercă să îi ignore. Unii îi 
făceau propuneri obscene şi gesturi urâte, alţii îi strigau într-o limbă pe care ea nu o 
înţelegea, dar îi era foarte clar ce doreau. 

Era obosită şi slăbită, dar se forţa să meargă mai repede, să imprime hotărâre 
paşilor, să nu se uite nici în dreapta, nici în stânga. Îi era frică şi se simţea îngrozitor 
de singură. Văzu un magazin de băuturi deschis şi se grăbi să intre sperând să 
găsească adăpost. Interiorul puternic luminat o linişti pe moment. Abia observă ce era 
în jur, atât de nerăbdătoare era să ia legătura cu cineva, cu oricine, numai să scape 
de copleşitoarea isterie cauzată de izolare. Un bărbat slab, cu faţa ascuţită şi cu părul 
lucios de unsoare, o privea cu răceală. 

Vă rog, aş putea să mă uit puţin în cartea dumneavoastră de telefon? Mi-am 
lăsat copilul... 

— Este o cabină telefonică la două blocuri distanţă la staţia de benzină. 

Ostilitatea omului o înfioră şi, deşi se temea să se întoarcă pe stradă, îi surâdea 
şi mai puţin să stea în magazin cu el. Se reîntoarse în întunericul nopţii unde vântul 
începuse să bată. Tremura, deşi frigul îi făcea bine la faţa înfierbântată de febră. Era 
epuizată, dar se mişca, totuşi, cu o voinţă care o împingea să îşi găsească fetiţa cât 
mai repede posibil. 

Datorită faptului că se născuse şi fusese crescută într-un orăşel, înconjurată 
numai de oameni care o cunoşteau, îi lipsea instinctul de autoconservare insuflat 
copiilor din oraşele mai mari. Nu fusese învățată să-i privească pe străini cu 


suspiciune, iar acum simţea o teamă pentru propria-i siguranţă, care nu îi mai fusese 


cunoscută înainte. Încrederea în sine şi în capacitatea de a supravieţui era aproape 
zdruncinată. Inima îi bătea şi mai repede. 

Până la urmă ajunse la staţia de benzină şi uşurată se îndreptă repede spre 
cabina telefonică din colţ, mai departe de bulevard. Se închise şi, cu degete nesigure 
luă cartea grea şi începu să caute adresa celei la care se afla copilaşul ei. Lumina era 
slabă, iar ochii ei erau umflaţi şi roşii de febră şi plâns. Îi era greu să citească scrisul 
mărunt. 

— Doamne Dumnezeule, ajută-mă, te rog, să o găsesc, şopti ea. 

Nici nu observase că cinci indivizi îl amenințau cu arma pe lucrătorul din staţie, 
în vreme ce goleau casa de bani. Furioşi că găsiseră mult mai puţin decât se 
aşteptaseră, cel care ţinea arma îl lovi puternic pe lucrător într-o parte a capului 
făcându-l să îşi piardă cunoştinţa şi rănindu-l grav, după care se îngrămădiră cu toţii 
în maşină şi tocmai erau să plece când, trecând pe lângă cabină, văzură femeia 
singură. 

— Hei, ia uitaţi-vă, băieţi... avem şi o păsărică. 

— Da, ia să punem mâna pe ea. 

O matahală sări imediat din maşină când aceasta opri la câţiva paşi de cabină. 
O urmări pe Grace câteva clipe pentru a fi sigur că nu mai era cu cineva, după care se 
împinse în uşă deschizând-o. 

Grace ţipă de durere când uşa pliantă o izbi în spate lovind-o de telefon. lute, 
individul îi puse mâna la gura şi o trase cu brutalitate spre el. Ea se luptă, dădu din 
picioare încercând să scape, dar el era puternic şi aspru, aşa că eforturile ei erau 
zadarnice. Câteva clipe mai târziu se trezi aruncată pe podeaua din spateA a maşinii 
cu şase picioare peste trupul şi capul ei. Încercă să ţipe, dar un bocanc greu o izbi în 
faţă şi auzi clicul unui briceag care se deschise şi îi fu proptit în gât. 

— Mai tacă-ţi gura, căţea nenorocită, că-ţi tai gâtu'l 

Scânci uşor, dar nu mai încercă nici să ţipe, nici să se zbată. Cuprinsă de 
groază, simţi o durere înfiorătoare când picioarele lor îi apăsau sânii. Încercă să se 
gândească la o modalitate de a se salva, dar ştia că nu exista niciuna. Se gândi să 
tipe pentru a-i sili să o omoare imediat ca să nu fie nevoită să treacă prin chinurile 
care i le pregăteau, dar dorinţa de a trăi pentru copil era mai puternică şi găsi curajul 
de a sta tăcută până când maşina opri, în cele din urmă, pe o străduţă întunecată. 

— Hai s-o facem aici... haideţi o dată că mă grăbesc... 

— Pe dracu! Toţi ne grăbim. Mişcă-ţi fundu’ mai departe de ea. Eu am văzut-o 


primu’, aşa că eu o s-o iau cât mai e bună, auziţi? 


Grace fu trasă din maşină şi mâini aspre îi sfâşiară hainele, expunându-i pielea 
moale şi sensibilă aerului rece al nopţii. Picioarele i se desfăcură şi fu sufocată de 
greutatea celui de deasupra ei. O mână mare îi acoperea gura ca să nu poată ţipa. 
Deodată, simţi o du rere oribilă când penisul mare şi uscat îşi forţă intrarea, avansând 
apoi mai tare şi mai adânc. Mâinile îi strângeau sânii bolnavi şi simţi o gură mare 
acoperindu-i sfârcul, sugând cu zgomot şi mestecând. 

— Asta are lapte! strigă el ajungând la orgasm cu o ultimă zvâcnire care 
aproape că îi străpunse pântecul. 

L-au tras de pe ea şi a fost repede încălecată din nou. Durerea nu a mai fost 
atât de cruntă acum deoarece era plină de spermă. 

— Hai mai repede, rahat ce eşti! A mea e gata să explodeze. 

— Bagă-i-o în gură, dobitocule! 

Dintr-odată, Grace se trezi cu capul acoperit de un trunchi masiv. 

— Deschide gura, târfă, şi suge! 

Aproape sufocată şi abia respirând, Grace încercă să întoarcă capul, dar simţi 
lama rece a briceagului înfiptă în ureche. 

— Suge, căţea, sau te tai. 

Grace deschise gura neştiind ce trebuia să facă fiindcă nu auzise niciodată de 
sex oral. Trebui să se forţeze să nu îşi înfigă dinţii şi să îşi atragă moartea imediat. 
Trupul i se apăsa pe faţă, împingând, făcând-o să nu mai poată respira şi penisul îi 
umplu gura împingându-se în gât, aşa încât ea icnea şi se îneca neputincioasă. 

Încercă să îşi separe sufletul de trup. Se ruga la un Dumnezeu care nu auzea. 
Ştia că murea în mâinile unor oameni care nu aveau nicio consideraţie pentru faptul 
că şi ea era tot om. Dacă puteau abuza de ea cu atâta brutalitate, atunci viaţa sau 
moartea ei nu avea nicio însemnătate pentru ei. Nu reprezenta nimic. Îşi dorea mai 
mult ca orice să îşi piardă cunoştinţa pentru a scăpa de chinurile prin care îi trecea 
trupul. Până la urmă, pierdu noţiunea timpului şi mintea porni să îi rătăcească. 
Agresorii o folosiră iar şi iar până când, deodată, apărură farurile unei maşini şi o 
rupseră la fugă de lângă grămada de carne zdrobită care, cu câteva clipe mai înainte, 
fusese tânără plină de viaţă. Fugind la maşină să scape, o lăsară mai mult moartă 
decât vie. Farurile maşinii de poliţie înaintară repede în urmărirea lor şi şoferul o văzu 
pe Grace exact la timp ca roţile să nu termine ce criminalii aceia începuseră. Grace nu 
ştia că fusese salvată. Poliţiştii coborâră şi, cu lanternele, îi luminară trupul vânăt şi 
zdrobit. 

Spermă şi sânge îi curgeau din gură, vagin şi anus. De asemenea, sânge mai 


şiroia şi din tăieturile de cuţit de pe faţă şi trup. Ochii îi erau închişi şi umflaţi. 


— Dumnezeule, ce porcărie! Crezi că mai trăieşte? 

— Habar n-am. Hai s-o punem în maşină şi s-o ducem la urgenţă, repede. 

lute, cei doi tineri ofiţeri o aşezară pe Grace pe bancheta din spate a maşinii de 
poliţie fără să se sinchisească măcar să îi acopere goliciunea. În timp ce înaintau cu 
sirena în funcţiune, unul din ei spuse: 

— E o târfă care câtva timp n-o să mai facă şmecherii. 

— Dacă o să mai facă vreodată. 

Grace femeia supravieţui, dar Grace fata rămăsese moartă în stradă. După trei 
zile îşi aminti ce se întâmplase. După patru zile avu puterea să roage sora să o caute 
pe Lily la hotel, dar trebui să aştepte mai mult de o săptămână până o văzu. Pe lângă 
răni, Grace mai avea de suferit şi din cauza abceselor de la ambii sâni, iar medicii îi 
crestară pentru a scoate infecția şi puroiul care făceau să aibă febră. 

Când îşi reveni destul ca să îşi poată vedea prietena, aspectul lui Lily îi convinse 
şi pe cei de la spital şi pe poliţişti că Grace era o prostituată aşa cum bănuiseră de la 
bun început. Dar era prea bolnavă ca să le înţeleagă părerea şi era bucuroasă să afle 
că fetiţa ei era bine. Lily fusese destul de înţeleaptă să nu o întrebe nimic despre 
coşmarul trăit şi menţinu discuţia numai în jurul lui Casey. Îi spuse că doamna 
Goldhammer fusese de acord cu plăcere să mai aibă grijă de ea până când Grace 
avea să se pună pe picioare. Lily nu îi spusese că o plătea din banii ei ca să facă acest 
lucru. 

Câteva zile mai târziu, când era în stare să meargă singură, Grace întrebă o 
soră de ce nu făcuse cercetări poliţia. Nu încercau să îi găsească pe cei care o 
atacaseră? O ului zâmbetul compătimitor al acesteia când îi răspunse că, probabil, 
consideraseră că nu era decât o pierdere de timp. 

Grace ieşi din spital după trei săptămâni de la atac. Era slabă, fără vlagă şi încă 
nu putea sta jos confortabil din cauza cusăturilor din vagin şi anus. Faţa nu îi mai era 
chiar atât de umflată, iar vânătăile se făcuseră din purpurii, gălbui. Tânărul medic 
care îi cususe pleoapa fusese nervos şi cicatricea începuse să i se lase în jos peste 
ochiul stâng. Sânii i se micşorau pe zi ce trecea, ca şi cum trupul ei încerca să renunţe 
la propria sexualitate. 

Dacă faptul că era tânără o ajuta să se refacă fizic, psihic nu reuşea. Zilele şi 
nopţile erau pline de groază. Fie că dormea, fie că era trează, acele imagini oribile îi 
reveneau în gând. Zilele petrecute la spital fuseseră zile de plâns continuu, iar nopţile 
fuseseră pline de teamă şi coşmaruri. La început, personalul spitalului fusese 
înţelegător, dar, pe măsură ce timpul trecea şi ţipetele oribile continuau, îşi pierdură 
răbdarea. 


Grace însăşi era dezgustată de propria ei neputinţă de a uita totul, iar când 
medicul îi sugeră că avea să fie mult mai bine acasă, ea fu de acord. Numai că unde 
era această casă? Cu Lily, singura ei prietenă. Agresorii nu îi furaseră numai tinereţea 
şi sufletul, ci şi toţi banii. 

Lily veni la spital şi o luă pe Grace cu un taxi condus de un client al ei. Când 
ieşi, Grace se simţi cuprinsă de teamă. Cum avea să supravieţuiască şi să aibă grijă şi 
de copil? Pângărită cum era, casa şi familia îi erau mult mai depărtate decât înainte. 

Era o zi frumoasă la Los Angeles. Plouase noaptea trecută şi o adiere rece 
alungase fumul şi ceața. Soarele era strălucitor şi în depărtare se vedeau munţii cu 
vârfurile acoperite de zăpadă. Pentru prima dată, Grace era bucuroasă că nu murise. 

Taxiul opri în faţa casei roz pe care îi fusese imposibil să o găsească în noaptea 
aceea îngrozitoare şi Grace îşi dădu seama că o va vedea pe Casey din nou. Doamna 
Goldhammer apăru în uşă cu ea în braţe şi Grace ieşi din maşină alergând. 
Înţelegându-i nerăbdarea, femeia îi dădu mamei ghemotocul, după care o cuprinse cu 
braţul pentru a o susţine. Emoţia revederii era atât de puternică, încât Grace începu 
să plângă şi cu ea şi Lily şi doamna Goldhammer. 

După vizită, se întoarseră singure la hotel. Lily o ajută să urce scările. 

— Grace, sper să nu te superi, dar, fiindcă nu puteam să plătesc două camere, 
băieţii de jos au adus un pat pliant în camera mea pentru tine. E bine? 

— Nu ştiu cum o să mă pot achita vreodată faţă de tine. Înainte n-am putut 
să-mi găsesc de lucru şi acum uită-te în ce hal sunt. 

Se duse la dulapul din mica încăpere, acum încărcată cu două paturi, şi se privi 
în oglindă. 

— Să mai treacă timpul... puţin machiaj... şi o să fie bine, crede-mă, îi spuse Lily 
încercând să o liniştească. 

Grace nu aşteptă nicio săptămână şi începu să folosească trusa de machiaj a lui 
Lily pentru a încerca să ascundă ce i se făcuse pe faţă. Se grăbea. Trebuia să se facă 
bine mai repede ca să poată scăpa de groaza nopţilor de singurătate din camera de 
hotel. Nu putea să doarmă fiind o victimă a temerilor şi amintirilor. Luase o hotărâre 
dureroasă şi înspăimântătoare. 

— Ce să faci? strigă Lily când îi spuse. 

— M-am... hotărât să fac... ce faci tu. 

— Eşti nebună! Ai o educaţie, proasto. Crezi că eu aş face asta dacă aş şti să fac 
altceva? 

— Tocmai asta e, Lily, nu pot să fac altceva. Nu pot să găsesc de lucru, nu am 
bani nici de bilet de autobuz ca să mai caut şi nu pot să mai trăiesc pe spinarea ta. 


— Doamne, Grace, ascultă-mă. În fiecare noapte când ies, mor de frică. Mă tem 
tot timpul că ce ţi s-a-ntâmplat ţie mi se poate întâmpla şi mie. Nu e neapărată 
nevoie să fie o bandă, e de ajuns un nebun cu un cuţit... sau o armă. Puştoaico, acolo 
afară sunt mai mulţi nebuni care aleargă după o femeie decât oameni drăguţi. Habar 
n-ai cum e. Nicio distracţie şi... scârbos. 

— Poate că norocul e de partea mea acum, Lily. Mie deja mi s-a întâmplat. 
Poate eu sunt mai în siguranţă decât tine. 

Lily scutură din cap cu dezgust. 

— Nu pot să pricep. După tot ce ţi s-a-ntâmplat, cum poţi să te mai gândeşti s-o 
mai faci cu cineva? 

— AŞ putea foarte bine s-o vând, Lily... pentru că sunt convinsă că din plăcere 
nu o voi mai face... niciodată. 

Hotărârea luată de Grace nu era uşor de pus în aplicare. Noapte de noapte 
bătea străzile cu Lily, dar nu se putea decide să o facă. Dacă vreunul îi răspundea la 
chemare, îi întorcea spatele lăsându-l cu gura căscată. Lily refuza să o încurajeze în 
vreun fel. Dacă Grace era hotărâtă să fie târfă, treaba ei. Lily simţea că avea deja 
destule păcate pe suflet fără să-şi mai adauge unul. 

Cu trecerea timpului, Grace era şi mai lipsită de vlagă. Nu voia să mănânce 
mâncarea lui Lily şi se temea să doarmă pentru că demonii din mintea ei deveneau 
stăpâni şi o torturau în vis. Ardea de dorinţa de a o strânge pe Casey în braţe. Lily 
câştiga mai puţin ca de obicei, pentru că se temea să o lase prea mult singură şi 
trăiau numai cu spaghete şi cafea. Grace slăbea din ce în ce mai mult, iar pleoapa 
lăsată se vedea şi mai bine pe faţa ei trasă cu ochi chinuiti. 

Începu să îşi piardă orice urmă de speranţă. 

Uneori salvarea vine sub masca tragediei, aşa s-a întâmplat şi cu Grace. Într-o 
seară, a ieşit din nou pe stradă, hotărâtă ca, de astă dată, să-şi învingă frica şi să o 
facă. Nu o mai văzuse pe Casey de mai mult de o săptămână şi era disperată să facă 
rost de bani pentru autobuz. Zări un tânăr drăguţ stând singur în colţ. Se apropie de 
el cu precauţie, încercând să îşi amintească felul cum vorbeau prostituatele. Era 
nervoasă şi abia reuşi să scoată un salut slab: 

— Bună. 

— Bună, îi răspunse el părând interesat. 

Uitase toate cuvintele cu care femeile de stradă abordau bărbaţii şi rămase 
locului privindu-l în tăcere. 


— Ei, spuse el, ce zici? Te interesează ceva în noaptea asta? 


Rigidă, Grace încuviinţă din cap. Atunci, străinul veni repede la ea şi ridică o 
mână pentru a face semn unei maşini care era parcată puţin mai încolo. Farurile se 
aprinseră şi maşina se apropia iute. 

— E noaptea ta norocoasă, domniţă. Avem un cămin întreg cu studenţi tineri cu 
buzunare umflate şi scule... 

îngrozită, Grace văzu maşina şi înăuntru, cinci sau şase bărbaţi. Încercă să se 
smulgă din strânsoare, dar tânărul o ţinea cu putere de braţ. Trebuia să fugă... să 
scape! Îl lovi atunci în fluierul piciorului cât putu de tare şi, eliberându-se, o rupse la 
fugă cât o ţineau picioarele. Ţâşni pe stradă în faţa unei limuzine lungi şi negre care 
gonea pe bulevard. Nici nu o văzu, nici nu îşi aminti de izbitură. 

Două săptămâni mai târziu, se trezi din nou într-un spital, dar de data aceasta 
era altfel. Nu se mai afla într-un salon, ci singură într-o încăpere. Un buchet de 
trandafiri roşii era pe o măsuţă în faţa ei. Încercând să se mişte, îşi dădu seama că 
atât braţul cât şi piciorul stâng le avea în ghips şi un bandaj îi acoperea ochiul stâng. 

Când intră, sora fu uimită să o vadă trează şi se repezi lângă pat privind-o mai 
bine. 

— Slavă Domnului! exclamă ea şi luându-i mâna i-o mângâie cu căldură. Mă 
auziţi ce spun? 

Grace zâmbi şi îi răspunse încet, propria ei voce părându-i-se ciudată: 

— Da, vă aud. Cine sunteţi? 

Femeia se închină iute şi privi în sus spunând o rugăciune. 

— Scumpa mea, eu sunt Katie, sora dumitale personală şi te-am îngrijit zi şi 
noapte pentru domnul Malone. Trebuie să-l sun imediat să-i dau vestea cea bună. 

În ora care a urmat, odaia lui Grace cunoscu o nemaipomenită agitaţie. Surori, 
asistente şi medici veneau să vadă cu ochii lor că tânără cea misterioasă ieşise 
într-adevăr din comă. Grace era prea zăpăcită de toată acea atenţie pentru a mai 
pune întrebări. Îi era de ajuns să se lăfăie în centrul atenţiei lor. 

Când rămase singură cu Katie, puse cea mai importantă întrebare: 

— Ce face copilaşul meu, Katie? E bine? 

— Copilaş? N-ai născut, draga mea, ai avut un accident. Maşina domnului 
Malone te-a lovit... îţi aminteşti? 

Grace era derutată. Nu îşi amintea nimic nici despre accident, nici despre 
evenimentele premergătoare. În vreme ce ea se chinuia să îşi adune gândurile, un 
bărbat înalt şi frumos intră înconjurat de surori. Stătea lângă patul ei şi îi zâmbea 
încurajator. 


— Ei, ei... în sfârşit. Aţi dormit cam mult, scumpă doamnă. 


— Cât... cât de mult? întrebă Grace. 

— Două săptămâni. Apropo, sunt doctorul Allison. 

— Două săptămâni! Oh, Doamne, copilaşul meu! 

Katie îl trase pe doctor de o parte şi îi spuse ce auzise. În acest timp, Drake 
Malone intră în încăpere şi, ignorând pe toată lumea, veni direct la Grace. O privi 
foarte atent ca pentru a se convinge că era într-adevăr conştientă, după care 
murmură: 

— Slavă Domnului. 

— Ajutaţi-mă, vă rog, îl imploră ea. 

Uimit de înflăcărarea acelei rugăminţi, el se aplecă mai mult. 

— Orice... voi face orice îmi va sta în putere pentru dumneata, îi promise el. 

— Găsiţi-mi copilul... vă rog, găsiţi-l. 

— Spune-mi tot: Dacă copilul se află pe faţa pământului, ţi-l voi găsi! 

Se chinuia să găsească vorbele potrivite, nu îşi mai amintea nume, locuri. Drake 
Malone o ascultă şi apoi începu cercetările pentru a-i reface viaţa lui Grace. Nu a fost 
deloc uşor, însă. Lily fusese arestată şi evacuată din hotel, după care dispăruse. 
Doamna Goldhammer o dăduse pe Casey autorităţilor. În fiecare zi, Grace îşi amintea 
mai mult şi, în cele din urmă, oamenii lui Drake descoperiră casa celor cărora le 
fusese dată fetiţa. 

Când ieşi din spital, Grace fu dusă împreună cu Katie acasă la Drake Malone, 
unde îşi găsi şi copila. Datorită rănilor grave şi slabei condiţii fizice, avu nevoie de o 
lungă perioadă de convalescenţă. Drake avu grijă să aibă tot ce dorea pentru a o 
ajuta să îşi revină şi, deşi el se afla mai tot timpul plecat cu afaceri, oamenii lui o 
supravegheau. 

Grace începu să se vindece şi fizic şi psihic. Rănile grave pe care le suferise o 
ajutaseră să ascundă amintirea violului într-un colţ întunecat al comei prin care 
trecuse. 

Priceputul chirurg plastic care îi reparase faţa îi aranjase şi pleoapa şi ea începu 
să-şi recapete puterea. Îşi făcea griji acum în legătură cu sprijinul pe care i-l oferea 
Drake Malone. Deşi era bogat şi puternic, ea ştia că se învinuia pentru nefericirea ei şi 
era hotărâtă să facă ceva. Odată cu recăpătarea sănătăţii şi vigorii, totuşi, se reînnoi 
şi spiritul ei de independenţă. 

Într-una din rarele seri când era acasă, după cină, Drake o invită la o plimbare 
cu noua lui maşină sport. Casey se afla în grija lui Katie, care devenise ca o mamă 


pentru Grace şi fetiţa ei. În ciuda faptului că trăiau în aceeaşi casă şi luau cina din 


când în când împreună, relaţiile dintre ei fuseseră până atunci normale. A fost de 
acord să meargă, pentru că voia să îi spună că nu avea de gând să rămână o povară. 

În timp ce mergeau şi vântul se juca prin bogatul ei păr castaniu, Drake începu 
discuţia care avea să îi schimbe cursul vieţii: 

— Grace, nici nu am cuvinte să-ţi spun cât de rău îmi pare pentru tot. 

— Domnule Malone, nu a fost decât un accident,; n-a fost vina dumneavoastră. 
Nici măcar nu conduceaţi dumneavoastră. Şi, pe urmă, eu am ţâşnit în faţa maşinii. 
Vă sunt foarte recunoscătoare pentru tot ce aţi făcut, dar, în niciun caz, nu v-aş 
învinui. 

— Poate că nu, dar eu ştiu mai bine. Mă grăbeam şi mă enerva gândul că 
aveam să pierd momentul când se ridica cortina la teatru. l-am spus şoferului să uite 
limita de viteză... că eu voi plăti amenda. A fost nechibzuinţă şi egoism... ce nu s-ar fi 
întâmplat niciodată dacă soţia mea ar fi trăit şi dacă ar fi fost în maşină cu mine. Ea a 
fost totdeauna cea care s-a gândit la ceilalţi. Acum îi mulţumesc lui Dumnezeu că 
trăieşti. 

Grace se întreba dacă să îi spună adevărul şi să îl elibereze sau să tacă şi să se 
folosească de sentimentul lui de vinovăţie pentru a cumpăra siguranţă pentru Casey 
şi pentru ea. Îi privi profilul puternic şi observă la el o vulnerabilitate pe care numai 
puţini au reuşit să o vadă. 

— Nu, domnule Malone, nu dumneata ai fost cel care m-a lovit. Adevărul este că 
dumneata mi-ai salvat viaţa. Te rog, continuă să conduci în timp ce eu o să-ţi spun 
povestea mea. Să nu te uiţi la mine, altfel n-o să mai fiu în stare să vorbesc. 

Trase adânc aer în piept. Ştia că povestindu-i lui Drake trebuia să-şi retrăiască 
întreaga agonie şi mizerie, dar nu avea de ales. Trebuia să îl răsplătească pentru 
bunătatea lui. Îi spuse povestea tristă a tinereţii ei fără să omită niciun amănunt. 
Când termină, se întoarseră acasă. Ajutând-o să coboare din maşină, o luă în braţe şi 
rămaseră aşa mult timp fără să scoată o vorbă. În cele din urmă, separându-se, el 
rupse tăcerea: 

— Grace, există o veche zicală care spune că dacă cineva salvează viaţa cuiva, 
este stăpân pe ea, spuse el şi, după o scurtă pauză, continuă: poate că ai dreptate. 
Poate că, într-adevăr, ţi-am salvat viaţa prin neglijenţă sau cu ajutorul Domnului, cine 
ştie, dar acum, că e salvată, trebuie să o recuperăm. Vreau să ştergi tot ceea ce 
înseamnă trecut. Mâine vom pune la punct viitorul tău şi numai la acest lucru va 


trebui să te gândeşti toată noaptea asta. Nu uita că nu mai eşti singură. 


Îi duse mâna la buze şi i-o sărută. După aceea se întoarse încet şi se îndreptă 
spre odaia lui. Deşi povestea de groază pe care tocmai o auzise îl mişcase şi îl 
tulburase, era plin de admiraţie pentru curajul lui Grace. Merita ajutor. 

A doua zi se hotărî ca Grace să studieze cosmetica. Secretara lui Drake îi găsi o 
locuinţă în apropierea şcolii şi Drake insistă să fie mobilată cu tot confortul. Îi promise 
un cec depus într-un cont al ei în fiecare lună pentru a o învăţa să îşi administreze 
banii şi să îşi achite propriile note de plată. Mai insistă, de asemenea, ca Katie să o 
însoţească dar să rămână în serviciul lui până când Grace avea să termine şcoala şi 
să îşi găsească o slujbă. Atunci şi numai atunci avea să discute despre independenţa 
ei. 

Cu trecerea timpului, Grace cunoscu un succes care depăşea toate visele ei. 
Datorită influenţei lui Drake, obţinu un post de coafeză pentru multe din filmele unor 
studiouri renumite şi, cu legăturile pe care şi le făcuse, îşi deschise propriul salon. De 
câteva ori a împrumutat bani de la Drake, dar i-a înapoiat repede şi cu dobândă. 
Prietenia lor era ceva deosebit pentru amândoi. 

Într-o zi, la puţin timp după ce ea îşi asumase responsabilitatea propriilor 
cheltuieli, Drake o sună din St. Louis rugând-o să vină la căsătoria lui. Ea o coafă şi o 
machie pe tânără şi frumoasa mireasă şi atunci Drake îi ceru pentru prima oară o 
favoare: 

— Grace, e tânără şi frumoasă ca tine. O iubesc foarte mult şi vreau să fiu sigur 
că va fi mereu înconjurată de prieteni. Dacă va avea nevoie vreodată de tine, te rog 
să îi fii alături. Îmi promiţi? 


Ea îl asigură că aşa avea să facă. 


XXX 


Proprietara salonului „La uimitoarea Grace” se opri din admirarea domeniului ei 
amintindu-şi că totul era real, apoi ieşi şi urcă în Mercedes alături de şoferul ei, 
Rudolfo. Când maşina porni, gândurile i se îndreptară spre Casey întrebându-se de ce, 
oare, se hotărâse să vină acasă aşa brusc. Simţi în piept un nod de nelinişte. Oare, nu 


avea să înceteze niciodată să îşi mai facă griji pentru fiica ei? 


6 


Laura 


— Jim, te rog... nu vreau să merg fără tine, scânci Laura stând la rând pentru a 
se urca în avion. 

— Prostii, draga mea, te vei simţi bine imediat ce pastilele de Valium îşi vor face 
efectul. 

Cu vinovăţie, Laura pipăi două tablete pe care le lăsase să cadă în buzunarul 
hainei. Jim voise să îi facă o injecție, dar ea refuzase şi atunci el insistase să ia măcar 
pastilele. Avea să călătorească singură şi trebuia să aibă mintea limpede. Şi, pe urmă, 
teama îngrozitoare pe care o simţea de câte ori zbura nu putea fi înlăturată de niciun 
medicament. Valiumul nu făcea altceva decât să adauge deprimare la problemele ei. 

Toată lumea era deja îmbarcată şi stewardesele de la uşa avionului o priveau 
răbdătoare. Jim o sărută uşor, dar ea continuă să i se agaţe de braţ. 

— Nu-mi face asta, te rog. Nu vreau să merg singură, şopti ea. 

Fără să o audă o împinse înainte şi salutând-o pe însoţitoarea de bord, spuse: 

— O duc numai până la uşă şi după aceea mă întorc. 

Trecând prin coridorul îngust, inima Laurei începu să bată cu atâta putere, încât 
i se părea că umplea toată atmosfera. Mâinile şi genunchii îi tremurau şi se sprijini pe 
braţul soţului ei temându-se că picioarele nu aveau s-o mai ţină şi avea să cadă, 
punându-l pe el în încurcătură şi umilindu-se pe ea. 

Jim îi ţinu în şoaptă o predică de încurajare împingând-o uşor spre uşa avionului. 

— O să te simţi mai bine imediat ce avionul va fi în aer. Zboară fără oprire până 
la Chicago şi am aranjat ca acolo să te aştepte o maşină care să te ducă la Winnetka. 
Numai pentru că eu nu pot să merg nu înseamnă că nici tu nu trebuie să mergi la 
nuntă. 

În plus, tu i-ai prezentat-o pe Marge lui Hawley, deci unul din noi trebuie să fie 
prezent. 

O sărută iute şi o lăsă în seama stewardeselor. 

— Distracţie plăcută. Te sun diseară. 

Plecă repede, înainte ca ea să mai poată protesta. Era convins că nu avea să 
provoace vreo scenă, pentru că nu putea suferi scenele. Stewardesa o conduse la 
locul ei la clasa întâi şi o ajută să îşi pună centura de siguranţă. 

Laura privi în jur. Era singura femeie din partea aceea şi locul de lângă ea era 


liber. Era extraordinar de înspăimântată şi se simţea singură şi izolată, convinsă că 


avea să moară acolo înconjurată de oameni total străini. Se uită de partea cealaltă a 
culoarului la un bărbat cu o servietă deschisă care citea nişte hârtii. Încercă să capete 
puţină linişte din încrederea şi lipsa lui de preocupare. 

De ce se temea atât de mult? Fusese o vreme, nu cu mult timp în urmă, când 
nu era aşa de temătoare. Rareori îşi puteau permite atunci să zboare cu avionul, dar 
când o făceau, era totdeauna interesant, iar teama ei adăuga puţin suspans 
călătoriei. Nu simţise panica aceea care îi îngheţa sângele în vine până în urmă cu 
cinci ani când ea împreună cu gemenii, Shannon şi Dac, îl însoţiseră pe Jim lao 
reuniune a cardiologilor care avea loc la New York. 

Laura se cutremură amintindu-şi zborul acela. Îşi atinse fruntea şi observă că 
era udă de sudoare rece. 

O însoţitoare de bord se aplecă puţin şi o întrebă: 

— Nu vă simţiţi bine, doamnă Austin? Să vă aduc ceva de băut? 

Laura scutură din cap refuzând. 

— Nu, mulţumesc. N-aş putea să înghit nimic acum. 

Auzi un zgomot şi nu trebui să se întoarcă pentru a-şi da seama că uşa cabinei 
se închisese. Era în mormântul ei acum. Deşi părea aproape imposibil, bătăile inimii i 
se înteţiră. Strânse cu putere braţele scaunului şi închise ochii. Avea să pretindă că 
era altcineva, avea să se concentreze undeva în afara avionului, asupra unui loc unde 
nu îi era frică. Motoarele puternice porniră. Ar fi vrut să strige, să alerge la uşă şi să le 
ceară să o deschidă, să îi dea drumul înainte ca avionul să se pună în mişcare, dar 
teama o sufoca şi o paraliza ţintuind-o în fotoliu. 

Incapabilă să îşi stăpânească gândurile, îşi lăsă mintea să se întoarcă iar la 
zborul acela când era cu copiii, zborul acela căre o afectase atât de mult. Se 
îmbarcaseră şi îi lăsaseră pe Shan şi Dac să stea pe câte un loc la fereastră.. Și 
decolarea şi zborul au decurs perfect, numai când au ajuns la New -York, trenul de 
aterizare nu mai funcţiona. Laura nu avea să uite niciodată panica din următoarele 
minute. Groaza pe care o simţea nu doar pentru ea, ci pentru familia ei. Erau captivi 
în aer şi posibilitatea ca toţi să fie distruşi îi dădea un sentiment de teroare cum nu 
mai cunoscuse niciodată până atunci. 

Acum, pentru prima oară singură într-un avion după acea călătorie 
înfricoşătoare, simţi din nou groaza aceea, deşi avionul aterizase cu bine, în cele din 
urmă, înconjurat de maşini de salvare şi lumini orbitoare. Se întrebă dacă vreunul din 
ceilalţi pasageri din acel avion rămăsese cu aceeaşi teamă nejustificată care o tortura 


pe ea. 


De atunci nu mai zburase decât cu Jim alături şi toate călătoriile fuseseră 
aproape insuportabile. Acum o forţau să zboare singură şi era convinsă că nu avea să 
ajungă cu bine. Ori avea să se prăbuşească avionul, ori ea avea să moară de frică 
înainte să aterizeze în Chicago. 

Dar nu de moarte îi era ei frică, nu se temea să moară, nu moartea în sine era 
problema. Momentele de groază din timpul prăbuşirii avionului, realizarea oribilă a 
faptului că o moarte violentă era la numai câteva secunde distanţă - asta o umplea 
de groază îngheţând-o şi amorţind-o. 

Rămase nemişcată, convinsă că timpul trecea încet numai datorită faptului că 
panica ei transforma minutele în ore. Deodată deveni conştientă de agitația din jur şi 
de tăcerea motoarelor. Se auzea vocea unui bărbat, iar când deschise ochii, văzu 
câţiva pasageri care îşi părăsiseră locurile şi stăteau pe culoar. Ameţită, îl chemă pe 
steward. 

— Ce... ce-a spus pilotul? Eu... aă... aţipisem. 

Stewardul încercă să o liniştească. 

— E o mică problemă la al doilea motor. Echipa de întreţinere se uită la ele 
acum. Nu e niciun motiv de îngrijorare. Se va rezolva în câteva minute. 

— Şi legătura mea din Chicago? întrebă omul de vizavi. 

Atunci Laura se hotări. i se oferise o amânare. Soarta o salvase şi ea nu avea de 
gând să ignore acest lucru. Desfăcându-şi centura, sări în picioare şi îşi luă poşeta şi 
geanta de mână, după care se duse repede la uşa care era încă închisă. 

— Vă rog să-mi deschideţi uşa, îi ceru ea stewardului. 

— Îmi pare rău, dar nu lăsăm pasagerii să iasă. E numai ceva minor... 

— Am spus că vreau să mi se deschidă uşa. Nu mai rămân în acest avion, spuse 
ea şi, deşi încercase să nu ridice glasul, cuvintele se auziră mai tare decât se 
aşteptase. 

Privirea şi tremurul din glas îi dădură de înţeles tânărului că nu trebuia să nu îi 
dea atenţie. 

— O clipă, vă rog, spuse el şi se duse repede la telefonul din apropiere. 

După o discuţie în grabă cu căpitanul, se întoarse; 

— Numai o clipă vă rog să aşteptaţi. Trebuie adusă înapoi scara înainte să se 
deschidă uşa. 

Laura aşteptă încordată simțind toate privirile aţintite asupra ei. Era teribil de 
stânjenită. Nu suporta să atragă atenţia asupra ei, dar trebuia neapărat să coboare 


din acel avion. 


În cele din urmă, uşa se deschise şi ea o rupse la fugă evitând orice întrebare şi 
îndreptându-se spre toaleta doamnelor. Dând buzna pe uşă abia reuşi să intre într-o 
cabină că şi începu să verse. Aplecată deasupra toaletei vomă până când şi nasul şi 
gâtul ajunseră să o usture. 

La sfârşit, se îndreptă, conştientă de ce era în jur. În mod natural, o şocă faptul 
că tot timpul strânsese scaunul WC-ului public. Se duse repede la chiuvetă să 
îndepărteze orice urmă de vomă şi teamă. Privirea aruncată în oglindă o îndureră. Era 
palidă şi trasă la faţă, iar proaspăta ei coafură se stricase. Se simţi plină de dezgust 
faţă de sine. 

Când fu sigură că arăta din nou prezentabilă, se îndreptă spre ghişeul de bilete 
pentru a cere să i se dea jos bagajul din avion, dar era deja prea târziu. Avionul 
tocmai era pe pistă pregătindu-se de decolare. Se duse direct la cel mai apropiat 
telefon şi îl sună pe soţul ei. Avea să îi spună că se simţise rău şi trebuise să coboare. 
De fapt, era adevărat, îşi spuse ea... nu trebuia să mintă. Niciodată nu îi fusese mai 
rău decât cu câteva clipe mai înainte. 

— Molly, la telefon e Laura. Jim e ocupat? 

— Doamna Austin? Am crezut că plecaţi la Chicago azi dimineaţă. 

Laura nu avea niciun chef de explicaţii. 

— Zborul a fost amânat. Pot vorbi cu Jim, te rog? 

— Nu vine astăzi. Doctorul White îi ţine toate consultaţiile. 

— Unde îl pot găsi? 

— Îmi pare rău, doamnă Austin, dar nu a sunat încă. Sunt sigură că o va face în 
curând. Să-i transmit ceva? 

Laura trânti telefonul perplexă. Jim totdeauna ţinea legătura cu biroul, chiar şi 
când îşi lua liber. 

Din moment ce nu mulţi folosesc taxiul în Los Angeles datorită mărimii oraşului, 
nu îi fu greu să găsească unul liber. Se pregăti pentru drumul până la Sherman Oaks. 
Când şoferul o luă pe San Diego Freeway îndreptându-se spre nord, ea îşi dori să o fi 
apucat în direcţie opusă şi să o ducă la vechea lor casă din Long Beach. 

Ori de câte ori se gândea la casa pe care o părăsise cu mai puţin de doi ani în 
urmă, trăia un puternic sentiment de pierdere. Încercă să nu se mai gândească. Era o 
prostie să plângă o casă. Jim era fericit acum cu banii şi faima pe care i le' adusese 
noua muncă. Aşa cum făcuse de atâtea ori în lunile care trecuseră, îşi promise din 
nou că va încerca să se înveţe cu noua lui viaţă şi cu noii prieteni. 

Era la amiază şi traficul se mută încet încet dintre munţi în vale. Taxiul opri pe 


un drum circular din faţa unei case mari aflată pe o stradă mărginită de copaci care 


urca mai departe pe colină. Îi plăti şoferului şi, într-un moment de nechibzuinţă, îi 
dădu un bacşiş de zece dolari. El îi mulţumi şi plecă repede parcă temându-se că ea 
îşi va da seama de greşeală şi îi va cere banii înapoi. 

Laura privi minunata familiaritate a casei. Era atât de bucuroasă că se 
întorsese. Îi ceru scuze pentru toate gândurile urâte pe care i le adresase. Nici nu mai 
părea atât de mare. Ba avea să înveţe chiar să îi placă şi locul unde se afla, aplecată 
periculos pe coasta unei coline. Priveliştea era minunată, într-adevăr, şi nici când au 
fost alunecările de teren din 1980 nu s-a mişcat un centimetru. Era o casă bună şi îşi 
promise să fie fericită în ea de acum înainte. Nu avea să se maiplângă. 

Înăuntru era linişte şi răcoare exact cum lăsase când plecase de dimineaţă. 
Totul era în perfectă ordine. Dar sentimentul ei de uşurare şi mulţumire nu dură mult, 
pentru că ştia că mai trebuia să îl înfrunte pe Jim. Avea să fie atât de supărat... nu, 
dezgustat pentru că era atât de laşă. Însă, ei nu îi părea deloc rău că fugise. Când 
avionul avea să se prăbuşească, gestul ei avea să fie justificat. Îşi dădu seama. Oh, 
Doamne, nu voia ca toţi acei oameni să moară numai ca soţul ei să nu fie supărat. 

Ce proastă sunt, îşi spuse ea urcând treptele repede ca să facă o baie pentru a 
curăța toate urmele coşmarului de dimineaţă. Jumătate de oră mai târziu se simţea 
încălzită şi relaxată după duşul prelungit şi fierbinte. Înfăşurată în halatul roz din 
caşmir pe care Jim i-l făcuse cadou de Crăciun, se aşeză la măsuţa de toaletă pentru 
a-l suna din nou. Era mai bine să îi spună la telefon decât să îi citească dezgustul pe 
chip. Nu suporta când era supărat pe ea şi, în ultimul timp, acest lucru se întâmpla 
destul de des. 

Deodată, auzi zgomot de glasuri jos. Cine putea fi? Gemenii erau la şcoală. Jim 
nu venea niciodată acasă în timpul zilei. Un hoţ? Dar avusese grijă să încuie uşa şi să 
pună în funcţiune sistemul de alarmă când venise. Cu siguranţă că trebuia să fie 
televizorul acela ridicol de mare cu telecomandă care pornise iar singur la vreun 
semnal al vreunui avion. Avea numai necazuri din cauza avioanelor în ziua aceea. 

leşi desculţă din dormitor şi merse fără să facă un zgomot prin holul acoperit de 
covor până la balconaşul care dădea spre vestibulul de la intrare. Acolo, lângă uşă, se 
afla Jim care îmbrăţişa o femeie. Trupurile le erau strâns lipite şi el o săruta. 
Încremenită, Laura îi privea fix, incapabilă să asimileze ceea ce vedea. Cu mişcări 
senzuale, cei doi începură să-şi frece şoldurile. Dorinţa şi pasiunea lor păreau să 
umple aerul, luând tot oxigenul, tăindu-i răsuflarea. Hipnotizată de ceea ce trebuia să 
fie cu siguranţă o iluzie, Laura nu îşi putea lua privirea de la ei. 

Văzu cum mâna femeii alunecă în jos între trupurile lor. Îi desfăcu pantalonii şi 


penisul lui ieşi întreg şi rigid. Încet, trupul ei lunecă pe al lui până când ajunse cu gura 


în dreptul lui. Ţinându-l cu mâna îşi plimbă limba peste el şi în jurul lui, după care îl 
cuprinse cu gura. Mişcările şoldurilor lui erau rapide şi îşi înfipse degetele în părul ei 
lung şi blond. 

— Doamne, nu te opri! o imploră el şi glasul lui o scoase pe Laura din transă. 

Nu era un coşmar... era adevărat! Nu trebuia să o vadă! Încercând să nu facă 
absolut niciun zgomot, o luă înapoi spre dormitor fără să îşi dezlipească ochii de la 
spectacolul de jos. Se temea că, dacă se mişca prea repede, avea să le atragă 
atenţia. Ştia după sunetele soţului ei că se apropia de orgasm şi nu voia să vadă. Prea 
târziu, spasmul veni şi gura femeii nu se desprindea de el. Laura continuă să 
privească până la capăt, cum Jim îi înălţă capul aproape de al lui ca să o poată săruta. 
Dumnezeule, a înghiţit, ţipa Laura în gând. Jim ţinea femeia strâns şi îi mângâia părul. 

— A fost excelent, draga mea Ghilly. Eşti nemaipomenită, murmură el. 

— Să nu crezi că am terminat. După ce bem ceva şi micul tău prieten va fi din 
nou gata, o să fie rândul lui să întoarcă serviciul, spuse ea. 

— E gata şi acum. 

— Poate, dar eu nu sunt. Trebuie să beau şi să mănânc ceva mai întâi. 

— Dar ai mâncat ceva deja... 

— Mie-mi spui şi chestia asta îngraşă, să ştii. 

Începură amândoi să râdă şi se duseră în bucătărie. Jim nu se deranjă să îşi 
încheie pantalonii. 

Şocul Laurei se transformă în repulsie şi panică. Ar fi vrut să strige la ei. Ar fi 
vrut ca ei să ştie că ea urmărise scena aceea oribilă.. Ar fi vrut să-i omoare, dar mai 
mult şi mai mult, ar fi vrut să-şi şteargă totul din memorie. 

Încet, se târî înapoi în dormitor şi se aşeză pe pat. Gândurile şi emoţiile îi erau 
într-o cumplită dezordine. Actul pe care tocmai îl văzuse îi era săpat cu acid în 
memorie şi ştia că avea să revină iar şi iar ca un disc zgâriat care repetă la nesfârşit 
aceeaşi notă îngrozitoare. O amestecătură de întrebări furioase i se agitau în cap. O 
mai făcuse şi altă dată? Nu! Da? Cine era ea? O iubea? Mă iubeşte? Eu aş face cea 
făcut ea? Aş putea? 

De undeva din aiureala aceea, un gând de autoconservare îşi făcea drum spre 
luciditate. El nu trebuia să afle niciodată că îi văzuse, altfel căsnicia lor se încheia. 
Niciun bărbat nu ar dori o femeie care se respectă atât de puţin încât l-ar dori chiar şi 
după ce l-a văzut făcând un lucru atât de dezgustător. 

Pentru a doua oară în ziua aceea se simţea captivă, numai că de data aceasta 


nu mai avea nicio scăpare. Nu putea ieşi din casă. Dacă se ducea să se ascundă într-o 


altă cameră, lemnul podelei ar fi scârţâit trădând-o. Dacă rămânea acolo, aveau să o 
găsească sigur când se hotărau să folosească patul pentru a doua repriză. 

Poate dacă se prefăcea că doarme... dar nu putea. Pleoapele aveau să îi tresară 
dând-o de gol. Dacă ar fi putut dormi cu adevărat... aceasta era soluţia. Merse în 
vârful picioarelor în baie şi deschise dulăpiorul plin cu medicamente pe care Jim le 
adusese de la birou. Îi auzea vorbind şi râzând zgomotos în bucătărie. Trebuia să se 
grăbească, altfel pastilele nu aveau timp să-şi facă efectul. Găsi câteva pachete de 
Seconal. Încet, răsuci robinetul umplându-şi paharul cu apă călduţă. Somniferul 
trebuia să lucreze repede. Mâinile îi tremurau când desfăcu patru capsule golind 
conţinutul în apă. Era o doză prea puternică, dar ştia că nu avea să o omoare. Păcat. 

Goli paharul şi înghiţi capsulele. Apoi, vru să arunce pachetele, dar se răzgândi. 
Puse paharul şi ambalajele pe noptieră şi îşi dezbrăcă halatul luând o cămaşă de 
noapte. Se strecură după aceea sub pătură tremurând şi'rugându-se să adoarmă 


repede. 


XXX 


Ghilly stătea la măsuţa de mic dejun din bucătăria Laurei, în timp ce Jim 
cotrobăia prin frigider. 

— Excelent, exclamă el, e şi o sticlă de şampanie. 

Ghilly scutură din cap. 

— Nu, mulţumesc. Îmi dă dureri de cap şi trebuie să fiu pe platou după-amiază 
la cinci. Filmăm aproape toată noaptea. Numai puţin suc de portocale şi votcă şi ceva 
de mâncare, zise ea. 

Jim scoase sucul şi un castron cu salată de pui. 

— Ce zici de asta? Soţia mea mi-a lăsat o grămadă de mâncare înainte să plece 
ca să nu-mi iau toate mesele în oraş. 

— Drăguţ. Pune-mi puţin pe farfurie şi fără pâine. Am o scenă în care apar goală 
şi fiecare kilogram în plus face cât cincisprezece pe ecran. 

Se aşezară la masa din bucătărie şi începură să mănânce din mâncarea 
pregătită de Laura. 

— Hmm, e foarte bun. Nu mi-ai spus că soţia ta găteşte atât de bine. 

— Da, găteşte bine, dar... 

— Nu e bună în pat, nu? 

— Nu, nu-i vorba de asta. E bine... nu foarte tu'burătoare, puţin timidă încă, dar 
e totdeauna dornică. 


— Şi atunci, cum naiba de calci în lături? 

Jim se gândi înainte să dea un răspuns. 

— Nu ştiu. 

— O faci demult? 

— Sigur... nu, nu demult. Numai din decembrie, anul trecut. 

— Glumeşti? Atâţia ani cu o singură femeie? Ce plictisitor. 

Jim râse. 

— Da... Atâţia ani. Şi vrei să auzi ceva şi mai caraghios? Până anul trecut, în 
decembrie, Laura a fost singura... dintotdeauna. Ne-am pierdut virginitatea împreună. 

— Vrei să spui că tot timpul cât ai urmat şcoala de medicină... surorile? întrebă 
ea neîncrezătoare. 

— Eram ocupat. Pasiunea mea a fost totdeauna medicina. 

— Cred că ai fost nemaipomenit. 

— Nemaipomenit, spuse el ca un ecou şi apoi continuă: că veni vorba... 

— Hai, dar într-un pat de data asta. Aş vrea să dorm puţin înainte să mă duc la 
lucru. 

Îşi terminară băuturile şi Jim o îmbrăţişă sărutând-o uşor. 

— Ai idee câţi bărbaţi din lumea asta ar vrea să fie în locul meu acum şi să o 
ţină în braţe pe frumoasa Ghilly Jordan? 

— Câţi? 

— Milioane, spuse el sărutând-o cu tandrete şi, braţ la braţ, se îndreptară spre 
scară. Ar trebui să te duc în braţe, zise el şi se aplecă să o ridice, dar ea îi opuse 
rezistenţă. 

— Las-o baltă. Jack Lemmon a-ncercat o dată pentru o scenă şi m-a scăpat. N- 
are sens. Prefer să merg singură. 

La jumătatea scărilor Jim remarcă: 

— Tocmai m-am gândit la ceva. Sunt unul din puţinii bărbaţi din lume care a 
avut scula în gura cea mai sexi din lume. 

Ghilly nu spuse nimic, zâmbi doar puţin cu tristeţe. Nu avea niciun sens să îi 
spună că nu făcea parte dintr-un club prea exclusiv. 

Ajunşi la uşa dormitorului, Jim o deschise. 

— Cine e, pentru numele lui Dumnezeu? întrebă Ghilly în şoaptă. 

Îngrozit, Jim îi făcu semn să iasă, ceea ce ea făcu imediat. El se apropie atunci 
de pat, mai mult pentru a-şi confirma temerile. Era Laura! Dar cum? De ce? Se 
întoarse şi îi făcu semne agitate lui Ghilly să se depărteze şi mai mult de uşă, după 


care îşi strecură mâna sub pătură pentru a verifica respiraţia şi pulsul soţiei. Era 


cufundată într-un somn greu, drogat. Luă pachetele goale de Seconal şi ieşi. Ghilly îl 
aştepta în hol. 

— Ce naiba se întâmplă? întrebă ea şuierat. Am crezut că ai urcat-o în avionul 
pentru Chicago azi dimineaţă. 

— Trebuie să fi coborât după ce am plecat eu, a venit acasă şi a înghiţit o 
mulţime de somnifere. 

— Oh, Doamne, crezi că ne-a văzut... jos? 

Gândul că i-ar fi putut vedea îi stârni agitaţie în stomac. Era imposibil. Nu ar fi 
putut. 

— Nu, sunt aproape sigur că n-a făcut-o. A lăsat pachetele astea pe noptieră. E 
o doză puternică şi va dormi, probabil, mult timp. Îi este groază să zboare cu avionul. 
Trebuie să se fi întâmplat ceva. O s-o supraveghez până se va trezi. 

— Bine, atunci eu plec. Doamne, când mă gândesc că ea a fost tot timpul aici şi 
noi... biata de ea. Sper să ai dreptate... pentru binele ei. Sună-mă mâine să-mi spui ce 
s-a-ntâmplat. 

— Îmi pare rău, Ghilly. 

— Da, şi mie. 

Jim se uită cum trupul voluptuos al celui mai recent sex-simbol al Hollywood-ului 
cobora scările ieşind din viaţa lui. Nu avea să se mai întoarcă niciodată, pentru că nu 
suferea legăturile periculoase. Nu voia decât un act sexual plăcut şi liber, aşa îi 
spusese. 

Reveni în dormitor şi se aşeză lângă soţia sa, punând jos ambalajele de 
Seconal. Avea să afle adevărul când se va trezi. În toţi acei ani petrecuţi împreună, ea 
nu îl minţise şi nici nu îl înşelase în vreun fel. Era incapabilă de duplicitate. Oare se 
încheiase căsnicia lor? Dar lui chiar îi păsa? Trebuia, oare, să îşi petreacă restul vieţii 
răsplătind-o pentru că îl ajutase în timpul şcolii... pentru că îi adusese pe lume copiii... 
pentru că ţinuse în spate toate greutăţile unei case şi unei familii în timp ce el se 
devota medicinii? Îi datora el, oare, viaţa? De undeva din adâncul sufletului, o voce 


firavă îi şopti da, dar el abia dacă o auzi. 


O rugăminte frumoasă 


Peach puse telefonul jos şi auzi o bătaie uşoară în uşa dormitorului. 

— Tu eşti, Miles? strigă ea. 

— Da, doamnă. Sarah şi cu mine tocmai am sosit. Doriţi micul dejun? 

— Da, te rog. Vin şi eu imediat. 

Aruncă la o parte pătura şi se dădu repede jos din pat. Voia să se curețe baia 
înainte ca Winnie să se aventureze iar pe acolo. Luându-şi un halat, se duse să îşi 
întâmpine servitorii. În timp ce vorbea cu Sarah, Miles intră în baie înarmat cu o cârpă 
şi o mătură ca să facă ordine. 

— Sarah, tocmai am vorbit cu domnul Beller. Sper să nu te deranjeze că te iau 
aşa repede, dar i-am invitat pe dânsul şi pe domnul Petrone la cină diseară. 

— Nu e nicio problemă, doamnă. Am umplut cămara şi congelatorul încă de 
alaltăieri. 

Sună telefonul. Era Maggie care voia să ştie dacă totul era în regulă. 

— Maggie, draga mea, trebuie să-ţi spun că îmi place foarte mult. E absolut 
perfect. N-aş schimba nimic. Sunt complet satisfăcută. Ai avut ceva probleme? 

Maggie ezită. Totdeauna îi era greu să vorbească despre bani. 

— Nu-mi place că trebuie să-ţi spun, dar nu mi-am primit banii pe ultimele patru 
săptămâni. 

Peach era şocată şi o întrebă de ce. Urmă o pauză lungă, timp în care Maggie îşi 
căuta cuvintele ca să nu agraveze o situaţie deja dificilă. 

— Domnul Petrone a oprit plata facturilor. Singurul mod în care l-am putut face 
să-mi dea bani să termin lucrarea a fost să accept să nu-mi mai primesc salariul. 

— Doamne, de ce o fi făcut asta? Îmi pare atât de rău, Maggie, mai ales că ai 
făcut o treabă minunată. Nu avea niciun drept să facă aşa ceva. 

— Nu ştiam ce să fac altceva, continuă Maggie. Soţul meu spunea să întrerup, 
dar nu puteam să las totul baltă şi să plec, aşa pur şi simplu. 

— Maggie, o să mă ocup de problemă în seara asta, îţi dau cuvântul meu. Mâine 
vei primi cecul. Şi mai vreau să ştii că apreciez tot ce ai făcut mult mai mult decât îţi 
pot spune. 

— Ştiam eu că o să ai grijă să se rezolve totul, Peach. Îţi mulţumesc că ai avut 
încredere în mine şi m-ai lăsat să fac lucrarea asta. Mi-a plăcut fiecare clipă... în afară 


de discuţia cu domnul Petrone. 


— Ce-ai zice să luăm prânzul într-o zi săptămână viitoare? Ai mai văzut-o pe 
Laura în ultimul timp? întrebă Peach. 

— Am fost prea ocupată ca să mai văd pe cineva. 

Conversaţia luă sfârşit, iar Peach, tremurând de furie, formă numărul lui Steve 
la podgoria din Napa Valley. Răspunse o femeie. 

— Steve Malone este acolo? întrebă Peach. 

— Acum este ocupat. Cine-l caută? 

— Mama lui. 

— Ah, staţi o clipă, doamnă Malone, îl chem numaidecât. 

După câteva secunde, auzi glasul fiului său. 

— Mamă? 

— M-am urcat în primul avion şi am venit. Doamne, dragul meu, ce se-ntâmplă? 

— Tu eşti bine, mamă? Anne m-a sunat şi mi-a povestit ce s-a întâmplat la 
aeroportul din Milano. 

— Sunt bine, dragul meu... şi nu mi s-a întâmplat nimic, zău, deşi trebuie să 
recunosc că mă bucur să mă aflu iar în Statele Unite. Am încercat să o conving şi pe 
sora ta să se întoarcă, dar o ştii pe Anne. 

— Nu e deloc convinsă că a fost o simplă operaţiune în stil italian, mamă. Zicea 
că unul dintre indivizi vorbea englezeşte. Cred că ar trebui să-l reangajezi pe Doug. 

— O să mă mai gândesc. Acum spune-mi ce probleme ai. 

— De când am vorbit cu tine lucrurile s-au înrăutățit. Dom mi-a blocat toate 
fondurile exact acum când e perioada culesului, pentru numele lui Dumnezeu! 

— De ce a făcut asta? 

— E supărat că am cumpărat noul storcător... dar aveam nevoie de el. 

— Ce-a spus? 

— Vechea lui placă. Podgoria înghite prea mulţi bani. Şi a mai zis că dacă nu 
scot un profit cât mai repede, o pune în vânzare. Poate s-o facă? 

— Doamne, habar n-am. Se poartă ca şi cum ar putea să facă tot ce vrea. Uite, 
vorbesc cu el în seara asta şi o să îndrept totul. Acum, nu te mai îngrijora şi du-te 
înapoi la treabă. Apropo, cine mi-a răspuns la telefon? 

— Penny. Doamne, mamă, mi-e o frică de mor. Trebuie să aibă el vreun motiv 
de se crede mare şi tare. 

— Nu-ţi face probleme. Îi cunosc pe Dom şi pe Horace de ani de zile, iar tatăl 
tău avea o încredere oarbă în ei. Sunt sigură că nu se gândesc decât la interesele 
noastre. 


— Mamă, nu-i lăsa să mi-o ia. 


— Te sun diseară. 

Când Peach tocmai punea receptorul la loc în furcă Miles se întoarse la 
bucătărie. 

— Îmi pare rău pentru deranj Miles. 

— S-a rezolvat totul, doamnă. Să o scot pe Winnie la plimbarea de dimineaţă? 

— Te rog. Probabil doarme şi acum ghemuită pe perna mea. 

Câteva clipe mai târziu, Miles se întoarse, dar fără câine şi cu chipul cenuşiu. 

— Doamnă Malone... spuse el. 

— Ce este? 

— Winnie... s-a dus. 

— S-a dus... unde putea să se ducă... oh, nu, Miles. 

Înţelese imediat sensul oribil al cuvintelor lui şi dădu fuga în dormitor. Cu trupul 
mic şi nemişcat în braţe, Peach izbucni în lacrimi de amărăciune şi furie. Era mult 
prea mult. De ce a trebuit să moară acum? 

Sarah veni şi ea încercând să îşi liniştească stăpâna. 

— Doamnă, n-a mai fost ea de când aţi plecat. A trebuit s-o oblig să mănânce în 
fiecare zi. Probabil că întoarcerea dumneavoastră a fost prea mult pentru inimioara ei. 
Ştiţi că se apropia de doisprezece ani. 

Mult timp, Peach ţinu căţeluşa care adusese atâta dragoste şi bucurie ei şi 
familiei. Când, în cele din urmă, îşi epuiză lacrimile, îi dădu lui Miles micul ghemotoc 
de blană. 

— Să o duc la cimitirul animalelor, doamnă? 

— Cred că ar fi mai bine s-o incinerăm. Sună veterinarul şi întreabă-l ce să 
facem. 

Tristeţea îi cuprinse pe toţi. Sarah se agită să o convingă pe Peach să îşi ia 
micul dejun, iar Miles dispăru pentru o oră. Întorcându-se, spbse că totul se aranjase, 
ceea ce o făcu pe Peach să izbucnească din nou în lacrimi. În cele din urmă, Sarah luă 
totul în mâinile ei. 

— O s-o sun pe domnişoara Grace să o chem aici după-amiază. Domnul Beller şi 
domnul Petrone vor veni diseară şi vă veţi simţi mult mai bine cu părul aranjat. 

Adunându-se, Peach spuse că o să o sune chiar ea. După ce vorbi cu Grace, îl 
rugă pe Miles să îi prezinte situaţia casei din Bel Air. Miles îi spuse că tot personalul 
fusese concediat de domnul Beller cu o bună compensație pentru concediere şi că 
acesta era sigur că se întrevede un cumpărător serios la orizont. 

Grace veni la ora trei şi fu condusă în dormitorul lui Peach. 


— Grace, ce bine-mi pare că te văd! exclamă ea şi se îmbrăţişară iute. 


— Mi-a fost dor de tine, îi spuse Grace. După care Peach îi povesti repede prin 
ce trecuse în ultimele două zile. 

— Doamne... o nenorocire nu vine niciodată singură, nu? L-ai chemat pe Doug? 
Cred că ar fi o idee foarte bună, spuse Grace. 

— Şi tu? Toţi încercaţi să mă faceţi să cred că sunt o paranoică? 

— Eh, asta ar face Drake... ştii foarte bine că nu risca niciodată prosteşte. 

Lacrimi de emoție umplură ochii lui Peach. 

— Nu cred că o să mă obişnuiesc să trăiesc vreodată fără el, Grace. 

Privirile li se întâlniră şi amintirile lor reunite evocară spiritul celui care 
însemnase atât de mult pentru amândouă, iar fiinţa lui umplu încăperea. 

— Timpul vindecă totul, Peach. Crede-mă, eu ştiu. 

Peach cunoştea multe amănunte din trecutul lui Grace. Drake îi povestise ca ea 
să le înţeleagă strânsa prietenie şi motivul pentru care el o ajuta atât de muft. 
Datorită faptului că a avut o căsnicie sigură, nu şi-a făcut niciodată probleme din 
cauza grijii şi preocupării lui Drake faţă de o femeie atrăgătoare cam de aceeaşi 
vârstă cu ea. Deşi îl iubea, Grace răspundea bunătăţii lui cu o prietenie caldă şi loială 
atât pentru el, cât şi pentru soţia lui. Niciodată nu încercase să îl ademenească într-o 
relaţie sexuală. Drake îşi iubea soţia cu pasiune şi ea îi respecta căsnicia. 

— Cum a fost călătoria? o întrebă Grace destrămând tensiunea de moment. 

— Foarte frumoasă. Mi-a plăcut să stau cu Anne mai mult decât maş fi aşteptat 
date fiind împrejurările. 

— Probabil că Drake a aranjat totul de acolo de sus. 

— Nu m-ar mira. 

În timp ce Grace îi pieptăna părul ud şi încerca să o convingă să i-l vopsească, 
Peach o întrebă despre Casey. 

— Vine astăzi după-amiază. Eve e chiar acum la aeroport să o ia. 


— Dumnezeule, dar de ce n-ai trimis pe altcineva să-mi facă părul? protestă 


Peach. 

— Tu aveai mai multă nevoie de mine astăzi decât ea. 

— Ai un suflet bun, Grace. De când n-ai mai văzut-o? 

— De aproape şase luni şi mi se pare foarte ciudat să vină aşa... la mijlocul 
trimestrului. 


— Poate s-a plictisit. 
— Unde nu dă Domnul! Dar, de fiecare dată când am vorbit cu ea, era 
extaziată, fir-ar să fie. A găsit acolo toată fericirea pe care eu n-am putut-o găsi: Ştii 


că părinţii mei au murit fără să afle vreodată adevărul despre ea? 


— De ce nu le-ai spus niciodată? întrebă Peach, dar înclinația lui Grace pentru 
minciună nu era o noutate pentru ea. 

— Mi-a fost teamă că n-ar mai fi iubit-o. 

— Grace, e atât de nedrept. Era singura lor nepoată. 

— Ştiu, dar am luat această hotărâre cu mult timp în urmă şi m-am obişnuit cu 
toate aceste minciuni. l-am spus lui Casey atâtea poveşti despre Paul Gabie, încât 
aproape că am ajuns să le cred şi eu. 

Peach se gândi la nenumăratele minciuni ţesute în jurul relaţiei dintre Grace şi 
fiica ei şi, cu toate că Drake o povăţuise mereu să nu îi mai dea sfaturi, nu putea să se 
abţină. 

— Casey a crescut acum, e o femeie în toată firea... inteligentă şi educată. Nu 
mai sunt vremurile când era o ruşine să fii născut de o femeie necăsătorită. 

— Las-o baltă, Peach, nu-i pot spune fiicei mele că toată viaţa ei nu a fost decât 
o minciună... Şi nu numai una, ci atâtea. 

— Cum poţi să ai atât de puţină încredere în ea? 

Grace se enervă apărându-se. 

— Dacă Drake ar fi fost aici, ţi-ar fi spus să-ţi vezi de treaba ta. El nici măcar n-a 
încercat vreodată să-mi spună cum să-mi trăiesc viaţa personală. 

Pe Peach o afectă bruscheţea mustrării. Oare şi relaţia ei cu Grace avea să se 
schimbe acum după dispariţia lui? 

— Îmi pare rău, n-o să mă mai amestec. 

Atitudinea lui Grace se mai îmblânzi. 

— Nu-i nimic. Poţi să-mi dai un sfat, numai nu te supăra dacă nu-l urmez. 
Crede-mă, m-am gândit la asta foarte mult. Am vrut ca fiica mea să aibă totul, chiar şi 
un tată, aşa că am inventat unul. E chiar atât de îngrozitor? îl iubeşte. Mă înnebunea 
tot timpul să-i spun şi alte povestiri. A trebuit să le scriu ca să nu le încurc. Ştii, 
trebuie să fii foarte atent ce spui când nu e adevărul. Doamne, n-a uitat absolut nimic. 
Oricum, n-ar avea niciun sens să mai schimbăm lucrurile după atâţia ani. 

Peach nu se putu abţine să nu mai zică ceva: 

— Minciunile tale au trimis-o la Illinois, îţi aminteşti? A trebuit să-i spui toate 
poveştile alea despre zilele tale de glorie la a/ma mater, încât ea a vrut să se ducă 
acolo să le simtă pe pielea ei. 

— Aşa e. Acum gata, da? 

Mai târziu în seara aceea, după ce Grace plecase şi Peach se îmbrăca pentru 
cină, se hotărî ca pe viitor să îşi ţină gura. Acum era complet singură şi nu îşi putea 
permite să îşi îndepărteze prietenii. 


Îşi puse o rochie proiectată de Karl Lagerfeld, din lână de un albastru deschis, 
subţire şi uşoară ca o mătase fină. Din multitudinea de bijuterii din seif, alese un 
colier format din mai multe şiraguri de perle micuţe albastre având în mijloc o piesă în 
forma unei picături mari din safire şi diamante şi în urechi îşi puse o pereche de cercei 
cu safire şi diamante: Încălţă o pereche de pantofi Andrea Pfister din piele albastră, 
după care se privi în oglinda înaltă formată din trei părţi. Părul blond i se cam 
decolorase, trebui să recunoască, dar avea încă o talie subţire şi era drăguță, cu 
excepţia oboselii din privire. Era pregătită ca întotdeauna pentru a se întâlni cu cei 
care îi administrau averea şi ştia dintr-o experienţă îndelungată că bărbaţii erau mult 
mai atenţi şi flexibili când tratau cu o femeie frumoasă. 

Intră în living-room, unde Miles le servea cocktail-uri oaspeţilor. Aceştia se 
ridicară imediat la apariţia ei. 

— Peach, draga mea, arăţi mai bine ca oricând. 

— Îți mulţumesc, Horace, spuse Peach şi îşi îmbrăţişă uşor avocatul sărutându-l 
pe obraz. 

Era un bărbat cu aspect fragil, palid şi aproape chel. Faţa îi semăna cu a unui 
înger zbârcit şi nu se potrivea deloc cu trupul lung şi slab, aproape cadaveric. 

— Bine ai venit, îi spuse şi Dom în felul lui morocănos. 

Dominic Petrone era preşedintele uneia din cele mai mari reţele de bănci ale 
statului. Era înalt şi solid, iar părul cărunt îi era pieptănat cu grijă aşa fel încât să 
acopere un uşor început de chelie. În colegiu, fusese o mare vedetă a fotbalului şi în 
purtarea lui se mai simțeau unele reminiscenţe ale momentelor petrecute la vestiar. 
Se considera un adevărat prieten. El şi cu Drake fuseseră ani de zile prieteni apropiaţi 
şi tovarăşi de golf şi îi promisese amicului său că se va ocupa personal de averea 
familiei Malone. 

Miles îi aduse lui Peach un pahar de şampanie şi se aşezară cu toţii. Peach 
deschise discuţia. 

— Dom, de ce i-ai făcut greutăţi lui Maggie? A muncit foarte mult ca să termine 
treaba asta. 

— Facturile depăşiseră limita. Mai întâi, deşi îmi place apartamentul, Horace a 
cheltuit prea mult pentru el. Zece milioane pentru un blestemat de apartament? ŞI 
încă un milion pentru mobilat? Nu e o risipă prea mare, Peach? 

Ea era uimită. 

— Zece milioane, Horace? Parcă mi-ai spus că a costat şase? 

— N-ai înţeles bine. Şase milioane costa cel cu un etaj mai jos, îţi aminteşti? zise 


Horace, dar ea clătină din cap spunând: 


— Nu, nu-mi amintesc, dar eram mâhnită şi derutată. Trebuia să iau atâtea 
hotărâri atunci şi eram atât de distrusă. 

De ce o făceau mereu să se simtă atât de Incompetentă? 

Dom continuă: 

— lar pentru casa din Bel Air n-am primit încă nicio ofertă serioasă. M-am văzut 
silit să vând nişte acţiuni la preţuri care nu sunt de ajuns pentru a acoperi cheltuielile 
din ce în ce mai mari. Eşti o femeie bogată, Peach, dar nu trebuie să depăşeşti o 
anumită limită. 

— De aceea i-ai blocat fondurile lui Steve? 

— Eh, nu tocmai. Puştiul pur şi simplu m-a înnebunit. l-am spus să nu arunce cu 
banii şi el imediat s-a apucat să comande nu ştiu ce utilaj în Franţa. Îi spusesem să 
reducă cheltuielile capitale până când locul începea să producă ceva bani.'Când am 
primit factura, bănuiesc că mi-am ieşit din fire şi am acţionat ca atare. 

— Ştii, Peach, interveni Horace, ar trebui să începem să căutăm un client pentru 
podgorie. Va fi nevoie de foarte mulţi bani ca să poată fi pusă pe picioare. 

Peach era îngrozită. 

— Nu! Asta în niciun caz. E viaţa lui. Niciodată n-aş fi de acord cu aşa ceva. 

— Ei, sunt sigur că dacă vom ajunge la o înţelegere, putem să-l lăsăm pe Steve 
să conducă treburile acolo, spuse Dom încrezător. 

— Nici măcar nu vreau să discut despre aşa ceva acum. Vă rog să-i daţi lui 
Steve tot ce-i trebuie şi nu vreau să mai fie necăjit. Orice obiecţii veţi avea, v-aş ruga 
să le discutaţi mai întâi cu mine. 

— Bine, sunt de acord să mai încercăm şase luni, după care vom studia cu mare 
atenţie cifrele. Găsim noi o rezolvare, spuse Dom. 

— Şi mai vreau să îi plătiţi lui Maggie Hammond imediat. Peste salariul ce i se 
cuvine, aş vrea să primească şi o primă de o sută de mii. Atâta i-am promis dacă va 
termina la timp şi voi fi mulţumită, minţi Peach. 

Dom păru surprins. 

— Chiar i-ai promis atât? De ce nu l-ai lăsat pe Horace să se ocupe de aspectele 
financiare? 

Oare, încercau cu tot dinadinsul să o facă să pară o proastă sau chiar făcuse o 
afacere proastă? se întrebă ea. 

— Ei, poate ar fi trebuit s-o fac, dar timpul era atât de scurt şi voiam să se 
aranjeze totul fără prea multă agitaţie. Îi vei da banii nu, Dom? 

Glasul îi era scăzut şi pocăit, redând efectiv imaginea unei femei care cerea 


ajutor. 


— Sigur că îi va da, Peach, interveni Horace. Acum, am o mulţime de hârtii 
pentru tine să le semnezi. De ce să n-o facem înainte de cină? 

Mai târziu se mutară în sufragerie, unde Miles le servi o cină delicioasă alcătuită 
din friptură de miel la grătar cu sos de usturoi şi la desert căpşuni cu frişcă. Amândoi 
mâncară cu poftă. Peach era, însă, prea ameţită ca să mai bage de seamă ce anume 
mânca. O enerva faptul că, tot restul vieţii, aveau să îi spună alţii ce să facă şi ce nu. 
Oare, Drake avea intenţia să o supravegheze şi din mormânt? 

Fiind atât de supărată, uită să le spună despre atacul din Milano. Să o fi făcut şi 
pentru că nu voia să le spună că se gândise să îl reangajeze pe Doug Dooley? 

După plecarea lor, îl sună pe Steve şi îi spuse că avea să primească banii, dar 
nu îi pomeni nimic despre ipoteza vânzării podgoriei. Nu avea niciun rost să îl 
necăjească acum. 

În seara aceea, se culcă furioasă şi nefericită. Ar fi vrut să o aibă alături pe 
Winnie, dar ea murise. Drake dispăruse, dar nu putea să simtă amărăciune. Cum 
putuse să fie atât de insensibil? 

Deodată, resentimentul fu înlocuit de vinovăţie. Trebuia să fie recunoscătoare. 
Avea bani ca să se ducă oriunde, să facă orice, să cumpere orice voia. Nu trebuia 
decât să le ceară celor care deţineau controlul. Numai să îi roage. O rugăminte 


frumoasă. 

O glumă teribilă 


Grace termină de aranjat părul lui Peach şi se duse grăbită la maşină. 

— Rudolfo, du-mă acasă cât poţi de repede! După câteva minute, mergea pe 
aleea care ducea la casa rustică de cărămidă, din Beverly Hills. Nu se opri să 
privească florile viu colorate de pe margine, căci nu se gândea decât la Casey, fiica 
pe care o iubea mai mult decât orice pe lume. Maşina lui Eve nu se vedea nicăieri. 
Inima i se opri în loc. Avionul o fi aterizat cu bine? Casey era în regulă? 

Mâinile îi tremurau când băgă cheia în broască şi deschise uşa. Sistemul de 
alarmă nu se declanşa, deşi era convinsă că îl pusese în funcţiune dimineaţă. 

Intră cu precauţie în hol, când, deodată, două mâini puternice o apucară din 
spate făcând-o să scoată un țipăt de spaimă. 

— Surpriză! spuse Casey dându-i drumul. 

Grace aproape că leşină de uşurare şi bucurie. Îşi îmbrăţişă apoi cu putere fiica 
adorată. 

— Casey, copil neastâmpărat. M-ai speriat de moarte. 

— lartă-mă, mamă, dar n-am putut să rezist. Arătai aşa caraghios cum ai intrat 
tiptil. 

— Lasă-mă să te privesc... au trecut câteva luni, doar ştii foarte bine. 

— Mamă, arăţi excelent, ca de obicei. Îmi place culoarea asta deschisă de păr, 
te face să pari mai tânără. 

— Asta-i cuvântul magic... în realitate, însă, am luat trei, patru kilograme. Dar 
tu pari foarte palidă, draga mea. Te simţi bine? 

— Acum nu începe să mă dădăceşti. Sunt bine. Mă simt minunat, de fapt. Sunt 
palidă numai pentru că soarele străluceşte prea mult în Illinois. 

— Dar eşti numai piele şi os. 

— Ei, haide, fără observaţii în primele zece minute. 

— Bine, bine, hai să mergem în living-room să stăm de vorbă. 

După ce se aşezară pe canapea, Grace o întrebă: 

— Ei, ce-i cu vizita asta neaşteptată? S-a întâmplat ceva? 

— Nu. Totul e minunat, de fapt. 

— Cât poţi să stai? 

— Depinde.. Cel puţin şase luni. 

— Şase luni! Şi şcoala? 


Grace nu putu să îşi ascundă încântarea. 

— Mi-am dat demisia, mamă. Nu mai predau acolo. 

— De ce? Credeam că-ţi place la vechea mea alma mater 

— Îmi place, dar e o poveste lungă. Eşti pregătită să o asculţi? 

— Nu sunt sigură. 

Îşi privi îngrijorată frumoasa copilă. Părul blond şi sprâncenele întunecate erau 
în total contrast cu pielea ei măslinie şi ochii căprui. Semăna leit cu tatăl său, dar 
Grace ascunsese acest gând întrun colţ al minţii aşa cum îngropase şi amintirea lui cu 
mulţi ani în urmă. Se ridică şi se duse la barul ascuns în spatele unor uşi cu oglindă. 

— Hai să bem ceva. Am presimţirea că voi avea nevoie de ceva tare. 

— Eu nu beau, dar tu pune-ţi ceva. 

În linişte, Grace îşi umplu paharul cu gheaţă din mica maşină de făcut gheaţă şi 
peste ea turnă puţin gin Tanqueray. Cu o micuță seringă de argint adăugă două 
picături de vermut şi după aceea se aşeză. 

— Nu mi-am mai făcut aşa ceva demult, remarcă ea. 

— De ce? 

— E mai simplu să-ţi pui un pahar cu vin alb şi, în plus conţine şi mai puţine 
calorii. Dar bănuiesc că ceea ce vrei tu să-mi spui cere ceva mai tare, nu? 

— Poate. Mamă, sunt îndrăgostită. 

Grace îşi reveni. Casey avea aproape douăzeci şi opt de ani, iar Grace începuse 
să îşi facă griji că şcoala şi studiul erau prea dominante în viaţa ei. 

— Asta-i o veste bună, zise ea şi, după o pauză, adăugă: nu-i aşa? 

— Într-un fel... el e căsătorit. 

— Şi atunci? 

— Are de gând să-i ceară soţiei lui divorţul. N-au mai dormit împreună de ani de 
zile. 

Grace nu era încântată. 

— Cine este acest bărbat? 

— Mamă, nu vreau să-mi vorbeşti pe tonul asta. Grace încercă să fie mai 
categorică, dar nu era uşor. 

— Continuă, draga mea, sunt numai urechi. 

— Este profesor de engleză... şeful departamentului nostru. 

— Câţi ani are? 

Casey ezită înainte să răspundă. 

— Mamă, pare foarte tânăr. Aleargă şase mile zilnic şi este cel mai atrăgător 
bărbat pe care l-am întâlnit vreodată. 


— Câţi ani are, scumpo? 

— Patruzeci şi opt, răspunse Casey. 

— Patruzeci şi opt! Dumnezeule, dar ti-ar putea fi tată! De fapt, e chiar mai în 
vârstă decât mine. 

Grace era indignată la gândul că un şmecher bătrân îi violase frumoasa ei fiică. 
Era sigură că nu mai era virgină - rar mai era cineva în acele vremuri - dar era 
dezgustător. 

Casey se ridicase de pe fotoliu şi venise să se aşeze mai aproape de mama ei 
pe canapea. 

— Mamă, te rog nu-l judeca până n-o să-l vezi. Grace încercă să se calmeze. Îşi 
petrecuse viaţa manipulând personalităţi egoiste şi dificile. Cu siguranţă că putea să 
se descurce şi cu o fiică rezonabilă şi inteligentă. Îi luă mâna într-ale ei şi îi privi 
degetele lungi. După unghiile vopsite strălucitor pe care le vedea toată ziua, unghiile 
lui Casey, scurte şi naturale, i se păreau inocente şi reconfortante. 

— lartă-mă, draga mea. Continuă. 

— Totul a început acum trei luni, spuse Casey. Lucram împreună la orarul 
pentru anul viitor şi eu voiam să încep un studiu despre sex în literatura americană. S- 
a oferit să se uite peste însemnările mele şi să le analizeze. A început să îl intereseze 
proiectul şi am pornit să lucrăm împreună. Chiar din prima zi acolo a fost bun şi 
prietenos. Oricum, într-o seară, când am lucrat până târziu, m-a invitat la cină, dar, 
cum toate restaurantele închiseseră, am mers la mine şi, ei bine, cum lucrurile decurg 
unele din altele, a rămas peste noapte. 

Grace încercă să alunge din faţa ochilor imaginea împreunării. 

— Înţeleg că nu a fost primul? 

— Nu prea, mamă, de fapt, au mai fost doi. Reggie Marshall în liceu... el a fost 
primul şi a fost atât de, aă, groaznic, încât am zis că n-o s-o mai fac niciodată. Al 
doilea a fost Bill Watley la colegiu. 

— Ai stat cu Bill aproape doi ani, nu? 

— Ce plictiseală. Mă culcam cu el numai pentru că aşa se obişnuia. Toată lumea 
avea relaţii sexuale şi vorbeau despre orgasm... dar nu mi-a plăcut... nici măcar o 
dată. 

Grace nu îşi putea exprima în cuvinte simpatia şi înţelegerea, dar îi strânse 
mâna şi o ascultă în continuare. 

— Nu-mi plăcea să înghit nici anticoncepţionalele, îmi îngroşau talia şi îmi 
dădeau dureri de cap. După absolvire am rupt legătura cu Bill şi am jurat că nu voi 
mai avea relaţii cu nimeni până îmi voi lua doctoratul. 


— A fost foarte greu să-ţi ţii jurământul? o întrebă Grace. 

— Deloc. Aveam atâta de lucru încât rareori eram tentată. Pe urmă, am început 
să mă văd cu Harry Hartman, care s-a supărat foarte tare pentru că n-am vrut să mă 
culc cu el. Avea şi aşa nişte probleme cu sexul şi s-a simţit brutal respins aşa că i-am 
spus că eram lesbiană. 

— Casey! 

Grace nu era chiar atât de istovită încât să aibă nevoie din când în când de 
şocuri. 

— De fapt, a mers foarte bine. Am devenit foarte buni prieteni. N-a trebuit să se 
simtă niciodată încordat şi nici eu. 

Grace îi întinse fiicei ei pahârul gol. 

— la, e prea mult pentru mine. Mai prepară-mi o băutură înainte să-mi spui mai 
mult. Eşti sigură că nu vrei şi tu? 

— N-am voie să beau alcool. 

— De ce nu? 

— Sunt însărcinată. 

— Dumnezeule! 

Inima îi alunecă iute în stomac şi gândurile i-o luară repede înapoi prin ani până 
la momentul când ea însăşi şi-a dat seama că era însărcinată. Se simţi cuprinsă de un 
sentiment de vinovăţie. Oare păcatele mamei se transmiteau copilului? O luă în braţe 
şi o ţinu strâns. 

— Biata mea copilă, murmură ea, dar Casey se desprinse din îmbrăţişare. 

— E în regulă, mamă. Să nu-ţi pară rău pentru mine. Eu sunt foarte emoţionată. 

— Lui i-ai spus? 

— Bineînţeles, şi e la fel de încântat ca mine. Soţia lui n-a putut avea copii, iar 
el n-a vrut să adopte unul. 

Acum eu sunt cea care îi va oferi un copil. 

— Ei i-a spus despre tine? 

— Nu şi nici n-o va face până când nu va avea încotro. S-a gândit că ar fi mai 
bine să fiu plecată până va termina cu divorţul. Ea e foarte agreată la universitate şi 
nu vrea să bănuie lumea că aş avea vreo legătură cu despărţirea lor. Simte că îmi va 
fi mai uşor mai târziu, când vom fi căsătoriţi. 

— Dar nu vrea să fie lângă tine în timpul sarcinii? 

— Nu le putem avea pe toate, mamă. Dacă lucrurile se vor rezolva repede, va 


veni aici în vacanţă. Ar vrea să fie cu mine când se va naşte copilul. 


Grace era uşurată. Din cauza propriei ei experienţe mizerabile, avea tendinţa de 
a fi cinică în legătură cu bărbaţii şi relaţiile sexuale, dar probabil că bărbatul acesta 
era cumsecade. 

— Îl iubeşti mult? 

— Mai mult decât orice pe lume. Abia aştept să-l cunoşti. E înalt, frumos şi 
extraordinar de inteligent. Mi-a deschis o lume complet nouă. Începusem să cred că 
sunt indiferentă faţă de relaţiile sexuale, dar el mi-a dovedit că nu era adevărat. 

Grace îşi asculta fiica şi se lăsă şi ea prinsă de vrajă. 

— Ai vrea să faci nunta aici acasă? 

— Oh, da, aş vrea... imediat ce se va pronunţa divorţul. După aceea, bănuiesc 
că va trebui să-ţi luăm nepotul înapoi în Illinois. 

— Ei, asta-i acum, de unde ştii că va fi băiat? Ai putea avea o fetiţă, cum am 
avut eu. 

— La urma urmei, nu contează. Numai că simt eu că e băiat. Şi am hotărât să-i 
pun numele Paul, ca al tatei. 

Din nou el, îşi spuse Grace, iar Casey continuă: 

— Ştii, mamă, m-am gândit să-mi păstrez numele de fată. 

— Pentru ce? 

— Din mai multe motive. Mai întâi, pentru că sunt foarte mândră de părinţii mei, 
pe urmă, pentru că mi-am luat doctoratul cu numele de Casey Gabie şi pe acesta am 
de gând să-l folosesc toată viaţa. 

— - înţeleg. 

— Şi dacă iau numele lui Jerry, ar părea caraghios, îţi imaginezi cum ar suna 
Casey Casey? 

O teamă rece ca gheaţa se strânse în jurul lui Grace strângând-o până îi tăie 
răsuflarea. Auzise bine? 

— Jerry Casey... îl cheamă? 

— Da, abia acum i-am pomenit numele? 

Nu putea fi adevărat! Ce fel de Dumnezeu era acela care îi făcea aşa o glumă 
teribilă? Nu, trebuia să fie doar o simplă coincidenţă de nume. 

— Mamă, te simţi bine? Eşti foarte palidă. 

Chipul lui Grace se golise de orice culoare şi era clar că nu se simţea bine. 
Încercă să se ridice. 

— Draga mea, ajută-mă să ajung în dormitor. Simt că leşin. Te rog... mai 


repede. 


Încercă să îşi concentreze privirea, dar în încăpere se făcea din ce în ce mai 
întuneric, până când, în final, nu mai văzu decât o sclipire de lumină pe chipul lui 
Casey şi o auzi strigând de undeva de departe: 

— Mamă, mamă! 

Picioarele refuzară să o mai susţină şi îşi dădu seama că se prăbuşea, dar Casey 
o ţinu şi o aşeză pe canapea. Cu toate că încăperea continua să se învârtă cu ea, se 
făcuse din nou lumină. Nu leşinase, slavă Domnului. Închise ochii şi amintirea lui Jerry 
Casey apăru din trecut pentru a o tortura din nou. 

— Mamă, te simţi bine? 

Văzu deasupra chipul neliniştit al fiicei ei care îi ţinea o pungă cu gheaţă pe 
frunte. 

— Acum mă simt mai bine. Am avut doar o uşoară senzaţie de leşin. 

— Dar ce s-a întâmplat? 

— Nimic. Mă simt mai bine. N-ar fi trebuit să beau ginul acela. Nu sunt obişnuită 
să beau aşa ceva. 

— Eşti sigură că nu ce ţi-am spus eu te-a tulburat? 

— Nu... nu. Mă simt foarte bine. Lasă-mă numai să mă odihnesc câteva minute 
şi pe urmă mergem la cină. 

— Las-o baltă. O să stai acasă. Gătesc eu ceva aici. 

Când Casey porni spre bucătărie, Grace o strigă: 

— Casey, ai cumva vreo fotografie... de-a lui? 

— De-a lui Jerry? Da, dar filmul e încă în aparat. 

— Bine. Abia aştept să văd cum arată. 

După aceea, Grace se relaxă. Era o stupidă coincidenţă de nume. Sigur nu 
putea fi acelaşi bărbat. Nu se putea. 

— Draga mea, e nişte pâine de casă în congelator, strigă ea. 

De-ar fi doar un vis 


Laura se răsuci să îl atingă pe Jim aşa cum făcea totdeauna când se trezea 
noaptea. Şi, în clipa aceea, îşi aduse aminte. Doamne, de-ar fi doar un vis! Un coşmar. 

Dădu să se ridice în capul oaselor, dar apoi se răzgândi. Încăperea era 
cufundată în întuneric, iar ea era slăbită şi bolnavă. Ar fi vrut să adoarmă din nou şi să 
uite iarăşi de realitate. Trase pătura până sus şi îşi îngropă faţa în pernă, dar auzi vag 
glasul lui Jim. Doamne, mai erau, oare, acolo? Îşi înălţă capul şi ascultă. Auzi zgomotul 
ceasului-radio, o maşină trecând pe stradă şi vibraţiile... cuptorului sau filtrului din 
bazin? Însă nicio voce. 

Se uită la ceas. Nouă şi jumătate. Pachetele goale de Seconal erau tot pe 
noptieră. Jim intrase, oare, în dormitor? Credea că se afla la Chicago? Se întinse iar şi 
revăzu de nenumărate ori revoltătoarea scenă. Fiecare amănunt era la fel de clar ca 
în clipa când se întâmplase. Apoi îşi aminti cum se făcuse de râs la aeroport. Era de-a 
dreptul ridicolă. Nicio mirare atunci că el îşi dorea pe altcineva. 

Uşa se deschise şi o rază de lumină îi inundă patul. 

— Laura, eşti trează? 

Ar fi vrut ca el să plece, dar nu se mai putea preface că dormea. 

— Tocmai m-am trezit. 

Uşa se deschise larg şi soţul ei intră aşezându-se pe pat. Îi căută mâna, dar ea 
nu voia să îl lase să îi simtă pulsul alert. Repede, se ridică în capul oaselor şi întinse 
amândouă braţele. 

— Ah, Jim, cât de rău îmi pare. 

El o îmbrăţişă atunci strâns. 

— Pentru ce, Laura? 

— Mi s-a făcut rău în avion şi a trebuit să cobor. 

— Rău... sau frică? o întrebă el apăsat. 

— Amândouă. Se amânase decolarea pentru că aveau o problemă. Cu cât 
stăteam mai mult, cu atât mi se făcea mai rău. Mi-am dat seama că îmi venea să 
vomit, aşa că am dat fuga la toaletă. Când am terminat, avionul plecase... cu bagajele 
mele cu tot. Trebuie s-o sun pe Marge. 

Se desprinse de el ca să se ridice. 

— Tocmai am vorbit cu ea. Ştie cât îţi e de frică de avion. Îți trimite toată 


dragostea ei şi mi-a zis să-ţi spun că a înţeles. 


Laura era extrem de nefericită. De-ar fi ştiut Marge. 

Ochii i se înceţoşaseră, dar reuşi să îşi reţină lacrimile. Jim o privea prea de 
aproape. 

— De ce ai luat Seconal? A fost o doză foarte puternică. 

Deveni atentă. Trebuia să îl convingă că era în siguranţă. Nu era pregătită 
pentru o scenă şi, - poate că, dacă o putea evita, lucrurile aveau să reintre în normal. 

— Ştiu că a fost o prostie, dar eram atât de nervoasă... şi, ei bine, adevărul e că 
nu puteam să te înfrunt ştiind că aveai să mă consideri o laşă. Ştiu cât de mult te-am 
supărat de când am plecat din Long Beach. 

— De ce spui asta? 

— Pentru că e adevărat. Pur şi simplu, nu mă pot compara cu toţi acei oameni 
de la Hollywood. 

El se înăspri şi se depărtă. Reuşise să îi distragă atenţia cu aceeaşi veche 
problemă. 

— Pentru că nu încerci, spuse el acuzator. 

— Am încercat... şi, pe urmă, tu eşti cel care mă îngrijorezi. Cum ai putut să 
renunţi la cercetare pentru a avea grijă de o mână de egoişti, înfumuraţi... 

— Ca să câştig mai mulţi bani pentru tine şi pentru copii. 

— N-avem nevoie de bani! Nu vreau să mai discutăm despre asta. Mă simt 
îngrozitor. Poate că am răcit, se plânse ea. 

— De ce nu vii jos să încerci să mănânci ceva? o întrebă el devenind îngrijorat. 

Laura îşi cobori picioarele pe covor şi se ridică să se ducă la baie. 

— Bună idee... nu vrei să pui pe foc puţină apă pentru ceai? Cobor şi eu în 
câteva minute. 

Jim o privi cum se depărta de el. 

— Laura, mă bucur că eşti aici şi nu la Chicago, zise el încet. 

Ce ipocrit, îşi spuse ea. Ar fi vrut să îl privească în ochi, dar se temea că ar fi 
încercat să o atingă şi atunci masca ei subţire de normalitate s-ar fi fărâmat. 

— Şi eu mă bucur, zise ea şi intră în baie închizând uşa şi rugându-se să nu o 
urmeze. 

Încuie, sperând că avea să plece şi să îi lase câteva minute ca să îşi revină. Îşi 
lipi urechea de uşă pentru a-i asculta mişcările şi gâtlejul începu să îi zvâcnească de 
durerea pe care lacrimile reţinute i-o provocau. Luă iute un prosop gros cu care îşi 
acoperi faţa încercând să înăbuşe sunetele strangulate. Ar fi vrut să izbucnească, să 
îşi dizolve groaza şi amărăciunea într-un torent de lacrimi, dar nu putea. De plâns, 


ochii i se înroşiră şi nasul începu să îi curgă. Dădu repede drumul la duş răsucind 


robinetul de apă rece. Îşi scoase cămaşa de noapte şi stătu sub apa rece ca gheaţa 
sperând ca şocul să îi atenueze tulburarea emoţională. Tremurând groaznic rămase 
sub potopul rece refuzând să se mişte. Afla uşurare în pedepsirea propriului trup şi se 
opri din plâns. Îşi revenise şi acum îşi putea privi din nou soţul. 

După un sfert de oră se afla alături de Jim în faţa căminului. Spre surprinderea 
ei, făcuse ceaiul şi câteva sandvişuri. Din moment ce considera gătitul casei ca fiind 
responsabilitatea ei, el rareori prepara ceva de mâncare. Se aşeză pe canapea lângă 
el, dar nu aproape. 

— Ce drăguţ, zise ea întinzând mâna să toarne ceai în acelaşi timp cu el, ceea 
ce făcu ca mâinile să li se atingă. 

El îi simţi răceala pielii deşi ea se retrăsese în mod reflex. Îi luă amândouă 
mâinile într-ale lui şi începu să i le frece iute. 

— Doamne, dar ai nişte mâini de gheaţă. 

Ar fi vrut să şi le retragă, dar nu îndrăznea. Niciodată nu îi respinsese atingerea. 

— Am făcut un duş rece ca să-mi limpezesc capul. Medicamentele acelea m-au 
ametit şi nu pot să sufăr senzaţia asta. 

— De ce ai luat atâtea? Tu care totdeauna ai refuzat să iei somnifere şi asta a 
mai fost şi o doză puternică. 

Trebuia să fie prudentă. Cu cât spunea mai puţin, cu atât avea mai multe şanse 
să îl păcălească. Luă mai întâi un sandviş şi apoi răspunse: 

— Chiar că nu ştiu. Eram teribil de deprimată şi trăiam un puternic sentiment de 
dispreţ faţă de mine însămi, bănuiesc. Voiam, pur şi simplu, să nu mai ştiu de lume şi 
nu suportam gândul să te înfrunt. 

Era încântată de sine. Totul părea adevărat şi plauzibil. 

— Cum ai ajuns acasă? o întrebă el. 

— Am luat un taxi. 

— De ce nu m-ai sunat? 

— Te-am sunat, dar Molly mi-a spus că nu te-ai dus la serviciu. 

N-ar fi vrut să întrebe, dar trebuia. 

— Unde ai fost, de fapt? 

Jim era pregătit. În timp ce ea dormise, el sunase la birou şi aflase de telefon. 

— M-am oprit puţin la spital după ce ai plecat tu şi Tom m-a atras într-o 
consultaţie, era ceva interesant şi, pur şi simplu, m-a furat. 

Laura era uşurată. Evident, el nu voia ca ea să ştie. Spera că făcea acest lucru 
din dorinţa de a salva căsnicia. Îl privea sorbindu-şi ceaiul. Era mult mai frumos acum 
decât când s-au căsătorit. Era inteligent, de-a dreptul sclipitor. Şi, până în ziua aceea, 


fusese un soţ bun şi un tată iubitor. Un gând dezgustător îi trecu atunci prin minte. O 
înşelase, oare, tot timpul? Era femeia aceea doar una dintre multe altele? 

Puse ceaşca pe masă, tremurând. Trebuia să se ridice şi să plece. Viaţa i se 
sfărâma în bucățele mici ca un geam spart. Doamne, măcar de-ar fi rămas în avion! 

Jim îi observă paloarea şi nesiguranța. 

— Laura, te simţi bine? 

— Nu ştiu. Probabil că am ceva. Vrei să mă ajuţi să mă urc iar în pat? 

— Te duc în braţe, zise el atunci şi aplecându-se o prinse pe sub genunchi şi ea 
se trezi deodată ghemuită în braţele lui. 

Închise ochii şi îşi lipi faţa de umărul lui. 

— Te rog, Doamne, nu-l lua de lângă mine, se rugă ea în gând în timp ce el urca 
scările punând-o apoi în pat. 

— Mă duc la maşină să-mi iau geanta. Nu arăţi bine deloc. Mă întorc imediat. 

Se duse repede în garaj, inima bătându-i cu putere şi, deodată, un gând teribil 
îşi făcu loc în mintea lui. Îi văzuse în hol! 

Nu încerca să mă fortezi 


Maggie se simţea vinovată că o neglijase pe Laura atâta timp. Dacă nu ar fi 
recomandat-o ea, nu ar fi avut niciodată ocazia să lucreze pentru Peach Malone, dar 
acum că terminase treaba, era hotărâtă să o sune. Telefonul sună de zece ori înainte 
ca o voce înăbuşită şi distantă să răspundă. 

— Laura, tu eşti? întrebă Maggie fără să primească, însă, niciun răspuns. Laura, 
aici e Maggie Hammond. Nu te simţi bine? 

— Ba da... mă simt bine. 

— Păi, mie nu mi se pare că te simţi prea bine. S-a întâmplat ceva? 

Nu se auzi niciun răspuns şi îşi dădu seama că legătura se întrerupsese. Formă 
numărul din nou dar, după mai mult de douăzeci de apeluri, închise. Era sigură că 
auzise glasul Laurei. Ceva nu era în regulă, iar ea se afla la o distanţă de trei sferturi 
de oră. Sună la Jim la birou, dar secretara îi spuse că era la spital şi nu putea fi găsit. 

Se îmbrăcă repede, formând numărul Laurei din cinci în cinci minute. Când era 
gata de plecare îl sună pe Kirk să îi spună unde se ducea, iar el o îndemnă să afle 
dacă Laura era în regulă. 

— Ne vedem diseară, draga mea. Luăm masa în oraş, aşa că nu te grăbi să te 
întorci, spuse el, iar ea zise: 

— Te iubesc. 

— Şi eu te iubesc... şi mă bucur că ai terminat cu casa aia şi eşti din nou soţie. 

Drumul până în vale era lung, iar maşinile se mişcau încet. Era o dimineaţă 
mohorâtă, tipică pentru Los Angeles, iar cerul cenuşiu îi provoca şi mai multă tristeţe. 
Era îngrijorată pentru Laura, dar se simţea şi puţin dezamăgită acum că terminase 
lucrul pentru Peach. 

Spera ca, odată ce se va afla şi lumea va vedea ce făcuse, să primească şi alte 
oferte. Aşa ar fi fost normal, dar era destul de pesimistă din fire ca să se aştepte să se 
întâmple aşa ceva. Trăia sentimente contradictorii cu privire la carieră. În ultimele 
două luni, fuseseră dimineţi când ar fi dorit să stea în halat şi să îşi bea a doua ceaşcă 
de cafea. Îi plăcea să citească ziarul „Times” În timp ce îşi lua micul dejun, dar în 
ultimul timp, nu mai putuse decât să îşi arunce o privire peste titlurile mari. 

Dulapurile şi sertarele erau şi ele răvăşite şi era sătulă de menajere indiferente 


şi neîndemânatice. Îşi scăzuse pretenţiile faţă de curăţenie şi ordine, dar nu-i fusese 


uşor să accepte ideea că, dacă avea să îşi continue cariera, haosul avea să se 
instaureze permanent în casa ei. 

Parcă maşina pe stradă în faţa casei Austin şi se opri numai puţin să admire 
splendoarea locului. Laura fusese o proastă când nu voise să se mute acolo. Încercase 
să o convingă că Jim făcuse o achiziţie bună, dar Laura putea fi foarte încăpăţânată 
când voia. Sună la sonerie, dar nu primi niciun răspuns. După ce bătu cu putere, se 
duse la garaj să vadă dacă maşina Laurei era înăuntru. Uşa era încuiată, dar 
împingând-o cu putere, reuşi să vadă că noua maşină Seville a prietenei ei era acolo, 
ceea ce o alarmă. Trebuia neapărat să pătrundă în casă. 

Uşa din faţă era încuiată. Cercetă poarta laterală şi se gândi că ar fi putut sări 
dacă ar fi purtat pantaloni, nu fustă. Privi în jur şi, văzând că strada era complet 
pustie, îşi scoase fusta strâmtă, o aruncă peste poartă, după care se descălţă de 
pantofi. Numai în pulover şi dres, se urcă pe gardul de lemn, îl încălecă, apoi îşi trecu 
şi celălalt picior şi sări în curte. Dacă ar fi văzut-o cineva, ar fi chemat imediat poliţia, 
dar ea era încântată de curajul şi îndrăzneala ei. Să vezi când o să-i spună lui Kirk 
diseară! Ce-o să-i mai placă. Fir-ar să fie! Îşi dădu seama că îşi lăsase pantofii de 
partea cealaltă. Când îşi puse fusta observă că dresul avea fire duse şi o gaură în 
spate. 

Păşind cu grijă pe lespezile de piatră pentru a ajunge în spatele casei, încercă 
să se convingă că se purta prosteşte, dar în acelaşi timp trăia un puternic sentiment 
că ceva nu era în regulă. Ajunse în grădina din spate, ceea ce îi aminti de un alt motiv 
pentru care Laura fusese împotriva mutării în acea casă. Grădina era mică şi, din 
punctul unde se termina, pornea un povârniş foarte abrupt. Gu toate acestea, peisajul 
era minunat, deşi Laura se plânsese adesea că, întro zi ploioasă, casa avea să 
alunece. Nu era numai o simplă teamă de om bolnav, căci terenul nu era prea stabil 
în zona aceea, iar casele se pierdeau în mod frecvent în alunecările de teren 
provocate de ploile torențiale. 

Maggie bătu în uşa din spate, care era, de asemenea, încuiată. Văzând, însă, că 
nu se întâmpla nimic, trase un scaun din grădină lângă fereastra încăperii unde se lua 
micul dejun, se urcă pe el şi se uită înăuntru. Inima începu să îi bată năvalnic când 
văzu că temerile i se confirmau. Laura stătea pe un scaun, cu capul căzut pe braţele 
întinse pe o masă din sticlă. O ceaşcă de cafea era răsturnată, iar mâneca halatului ei 
absorbise lichidul maroniu. Maggie o strigă şi bătu în geam, dar trupul inert al 


prietenei ei nu se clinti. 


Sări de pe scaun, luă o piatră dintre cele care înconjurau straturile de flori şi se 
îndreptă spre uşile franceze pe care ea însăşi le proiectase. Cum se şi aşteptase, şi 
acestea erau încuiate. 

— Fir-ar să fie! murmură ea zvârlind cu piatra în geam şi spărgându-l. 

După care îşi strecură braţul cu grijă prin gaură şi desfăcu încuietoarea, care 
cedă uşor. Răsuci apoi mânerul şi uşa se deschise. Călcând cu atenţie peste cioburi se 
grăbi să ajungă la prietena ei. 

Cu blândeţe îi înălţă capul şi îi luă pulsul la ceafă. Era slab, dar constant. Oare 
ce se întâmplase cu ea? Un atac? Maggie puse mâna pe telefon pentru a suna la 
urgenţă. Era mai speriată ca niciodată. Trebuia să nu facă nicio greşeală, altfel îşi 
pierdea cea mai scumpă prietenă. Doamne, care era numărul? Aşteptând să îi 
răspundă centralista, auzi o bufnitură puternică. Când se întoarse văzu că Laura 
căzuse. Lăsă telefonul şi alergă la ea. Trupul Laurei era scuturat de convulsii în timp 
ce vărsa. Într-o secundă, Maggie îşi aminti că adesea victimele sedativelor erau 
înecate de propria regurgitaţie, aşa că o întoarse repede pe o parte cu faţa în jos. 
Timp de o veşnicie, aproape, Laura a vomat, dar în final, icni şi gemu. 

— Laura, te simţi mai bine? 

Laura deschise ochii încercând să îşi concentreze privirea, dar nu îi putea 
distinge trăsăturile lui Maggie. 

— Sunt eu, Maggie! Poţi să te ridici? 

Laura reuşi să îşi ridice capul încet. 

Făcând tot posibilul să evite mizeria de pe jos, Maggie o trase pe covorul din 
camera alăturată. Luă apoi două perne de pe canapea pe care i le aşeză sub cap, 
după care fugi înapoi în bucătărie unde înfăşură câteva cuburi de gheaţă într-un 
prosop de vase şi găsi o sticluţă de amoniac sub chiuvetă. Revenind la Laura, îi puse 
prosopul cu gheaţă pe frunte şi începu să îi treacă pe sub nas sticluţa de amoniac 
deschisă. Bănuia instinctiv că luase vreun medicament. 

Amoniacul o făcu pe Laura să reacționeze imediat. Se înecă, tuşi şi ridică mâna 
pentru a da sticluţa la o parte. 

— Laura, ascultă-mă. Ai luat vreun medicament? 

Dădu afirmativ din cap continuând să tuşească. 

— Câte? Ai încercat să te sinucizi? insistă Maggie. 

Laura începu să plângă, clătinând din cap în semn că nu. Maggie se îndreptă 
spre telefon. Sună la Jim la birou şi ceru să îi vorbească. 

— Îmi pare rău, spuse sora, este cu un pacient, dar dacă îmi lăsaţi numărul... 


— Daţi-mi-l la telefon! E o urgenţă! zise ea. 


— Sunteţi o pacientă de-a domnului doctor? 

— Am spus că este o urgenţă, proasto ce eşti! Dă-mi-l la telefon! Soţia lui'se 
simte rău. 

Următoarea voce pe care o auzi era a lui Jim. 

— Doctor Austin la telefon, cu cine vorbesc? 

— Jim, slavă Domnului! Sunt Maggie Hammond. Vino acasă cât poţi de repede. 
Laura a înghiţit ceva şi are nevoie de tine. Grăbeşte-te, te rog. 

— O să fac cel puţin douăzeci de minute. N-ar fi mai bine să-i suni pe cei de la 
urgenţă? Ar ajunge mai repede. 

— Nu, grăbeşte-te. 

Maggie se întoarse apoi la Laura, care căzuse iar în apatie. O ridică în capul 
oaselor şi începu să îi frece mâinile şi picioarele cu iuţeală. Din când în când, Laura îşi 
revenea şi deschidea ochii, dar nu pentru mult timp. Maggie începu să se teamă că nu 
luase hotărârea care trebuia. Dacă Laura înghiţise o doză mortală şi avea nevoie deo 
intervenţie imediată? Dar, dacă nu era aşa, stigmatul unei tentative de sinucidere ar 
fi distrus-o. 

Când sosi acasă, Jim îşi găsi soţia aproape inconştientă şi pe Maggie palidă şi 
speriată. Îi controlă pulsul Laurei şi îi ascultă inima. Apoi îi luă tensiunea şi îi făcu o 
injecție, după care o luă în braţe, o duse în pat în dormitor şi abia atunci spuse 
cuvintele pentru care Maggie se rugase atât: 

— E bine. Acum spune-mi ce s-a-ntâmplat? 

Chipul lui era ca o mască în timp ce asculta povestirea lui Maggie. 

— Ştiu că nu e treaba mea, dar ce naiba nu e în regulă? Laura nu înghite pastile 
aiurea. 

— N-a mai ieşit din casă de mai mult de o lună, îi spuse el cu stoicism. 

— Cum? 

Jim clătină din cap. 

— Zice că nu poate. Nu se duce nici măcar la băcănie sau la coafor. Am fost 
invitaţi de nenumărate ori. Accepta ca apoi să anuleze în ultima clipă. Se plânge când 
de dureri de cap, când de stomac. Ultima dată o ţinea una şi bună că a suferit un 
atac. Am consultat-o, dar n-am descoperit nimic în neregulă. 

Vorbeau încet, la câţiva paşi de patul Laurei, când o auziră mişcându-se. Avea 
ochii deschişi. 

— Maggie... de ce... ce faci aici? 

Maggie se aşeză atunci pe marginea patului şi îi luă mâna. 


— Am venit să te văd, dar pentru că n-ai deschis, am forţat uşa şi l-am chemat 
pe Jim. Ce fel de medicamente ai luat? 

Laura îşi mută privirea spre soţul ei care o întrebă: 

— lar ai luat Seconal? 

Scutură din cap. Închise ochii şi răspunse: 

— Nu... nu mai erau. Le-am luat pe ultimele când m-am culcat. 

— Atunci, ce-ai luat? întrebă Jim a cărui voce devenise furioasă şi acuzatoare. 

— Nu mă simţeam prea bine când m-am trezit şi... am luat nişte Valium. Eram 
agitată şi nervoasă la gândul că trebuia să mă duc la consultaţia anuală după-amiază. 

— Valium? Dumnezeule, unde le-ai găsit? Am crezut că le-am aruncat pe toate. 
Câte... ce culoare aveau? 

— Patru... cred... din cele albastre. 

— Patru? Doamne, nu e de mirare că ţi-ai pierdut cunoştinţa. Maggie, stai puţin 
cu ea, da? Mă duc jos să sun la birou. O s-o rog pe Molly să-l sune pe Sid să-ţi anuleze 
programarea. 

După ce plecă, lacrimile începură să şiroiască pe obrajii Laurei. Maggie o luă în 
braţe încercând să o liniştească. 

— Nu poţi să-mi spui ce s-a-ntâmplat? Poate te pot ajuta. 

Laura scutură din cap. 

— Nu... Maggie, am nevoie la baie. 

Maggie reuşi să o ducă la toaletă pe femeia aceea care abia se putea ţine pe 
picioare. Jim apăru din nou bucuros să îşi vadă soţia mergând iar. 

— E pe picioare, bun. Maggie, ai putea să mai stai vreo oră? Trebuie neapărat 
să văd un pacient cu adevărat bolnav, după care închid cabinetul şi mă întorc. E bine? 

— Sigur, Jim. Rezolvă-ţi treburile, Laura şi cu mine avem şi aşa multe de vorbit. 

Când Laura reveni în pat, Maggie o lăsă puţin singură şi se duse să curețe în 
bucătărie. Făcu nişte cafea, puse pe o tavă două ceşti, pişcoturi pentru Laura şi un 
sandviş cu brânză pentru ea. Apoi, sună la geamgiu şi comandă un nou geam pentru 
uşă, după care se întoarse în dormitor. 

— În timp ce vorbeau, Laura păru să îşi mai revină puţin, astfel că Maggie îi 
sugeră să o sune pe Peach şi să fixeze o zi săptămână următoare când să se 
întâlnească să ia masa de prânz împreună, dar Laura bătu din nou în retragere. 

— Nu... nu pot. 

— Cum adică, nu poţi? Sigur că poţi. 

— Te rog, Maggie... nu încerca să mă forţezi. 


— Nimeni nu te forţează să faci nimic, dar ce-i prostia asta că nu mai vrei să ieşi 
din casă? 

— Jim ţi-a spus asta? 

— Laura, nu poţi să stai închisă în casă tot timpul. Trebuie să ieşi. 

Dar, pe măsură ce Maggie încerca să o facă să înţeleagă, pe chipul Laurei se 
lăsă un val de încăpățânare. 

— Am doar nevoie de timp, Maggie, serios. Nu m-am simţit prea bine în ultima 
vreme, atât. 

Jim se întoarse după două ore cerându-şi scuze pentru întârziere. Când să plece, 
Maggie încercă un ultim sfat pentru soţul prietenei sale. 

— Probabil că nu e treaba mea, Jim, dar suntem prieteni de mult timp şi ţin la 
voi amândoi. Laura nu mi-a spus nimic, dar simt că ceva nu merge bine în casa asta. 
Ea se află în mare primejdie şi ar fi bine să faci ceva. 

— Mulţumesc pentru ajutor, Maggie. Transmite-i salutări lui Kirk. 

Nu spuse nimic altceva şi ea părăsi casa simțindu-se neajutorată şi frustrată. Îşi 
luă pantofii din curtea din faţă, se urcă în maşină şi plecă, bucuroasă că se depărta de 
tristeţea pe care o găsise acolo. Ce se îptâmplase, oare, cu ei? se întrebă. 

Îşi aminti de seara când Jim anunţase că părăsea spitalul Administraţia 
Veteranilor pentru a lucra alături de Everett Allison ca medic particular. Până în seara 
aceea fuseseră prieteni foarte apropiaţi, îşi petreceau o noapte pe săptămână jucând 
bridge sau uitându-se la un film. De atunci, ea continuase să se vadă cu Laura, 
îndeosebi pentru a o ajuta să-şi mobileze casa, iar Kirk lua masa de prânz cu Jim din 
când în când în oraş; la atât se redusese prietenia lor în ultimii doi ani. 

Maggie îşi mai aminti şi cât de tulburată fusese Laura în seara aceea. În vreme 
ce Jim spunea tot felul de anecdote pe seama pacienţilor celebri ai lui Allison, Laura 
era neobişnuit de sarcastică. Ea considera că nu era etic să se discute despre 
problemele menstruale ale unei renumite stele de cinema sau despre hemoroizii unui 
cântăreţ country, dar Jim nu o băga în seamă, ceea ce nu era prea neobişnuit. 

Allison îi oferise o afacere incredibilă din punct de vedere financiar, pe care el, 
pur şi simplu, nu o putea refuza. Asociindu-se cu el, Jim beneficia imediat de jumătate 
din ce se câştiga şi devenea egal pe scara socială cu toată acea sclipitoare 
aristocrație. Allison avea nevoie de Jim fiind bolnav de cancer al pancreasului, o boală 
incurabilă pe care chimioterapia nu o putea opri, ba i-ar fi făcut ultimele săptămâni de 
viaţă îngrozitoare. Aşa că decisese să lase natura să îşi facă jocul. 

Everett Alisson dusese o viaţă bogată. Fusese căsătorit de trei ori şi avusese 


şase copii dar nu economisise nimic. Nu lăsa decât casa şi cabinetul, iar dacă 


pacienţii lui ar fi aflat despre boală, l-ar fi abandonat imediat din cauza propriei lor 
nesiguranţe şi aversiunii. Singura lui speranţă era să convingă un doctor să i se 
alăture, să preia cabinetul şi să îl păstreze. Îl alesese pe strălucitul şi fermecătorul 
Jim. S-a hotărât ca, după moartea lui, o treime din câştigul de pe urma pacienţilor să 
se verse într-un fond destinat copiilor lui până când cel mai mic va ajunge la vârsta de 
douăzeci şi unu de ani, adică peste cinci ani. 

Maggie îşi aminti că o impresionase foarte mult acest aranjament. Nici ea, nici 
Kirk nu fuseseră de acord cu obiecțiile Laurei. Jim deja îşi dedicase medicinii mai mulţi 
ani decât mulţi alţi medici, iar dorinţa lui de a beneficia de unele recompense 
materiale părea foarte naturală. 

La început, Laura acceptă noul stil de viaţă şi îi plăcu că putea să cumpere tot 
ce voia pentru casă. Prietenia cu Peach Malone deveni importantă şi măgulitoare 
pentru ea. Jim fusese mereu chemat în casa familiei Malone când Drake era pe 
moarte, iar Peach se simţea vinovată faţă de Laura pentru timpul pe care i-l răpea lui 
Jim; Laura îi răspundea cu căldură şi înţelegere oferindu-i mult sprijin în ultimele zile 
de viaţă ale soţului ei. 

Unde nu mergea bine? se întrebă Maggie. 

Ajunse acasă cu puţin înainte de şase şi îşi găsi secretara aşteptând-o. 

— Dee, cum de mai eşti aici? 

— Veşti bune, doamnă Hammond. Am vrut să vă aştept să vă spun chiar eu. E 
prea important pentru a lăsa scris pe una din hârtiuţele acelea roz. 

— Spune-mi odată! 

— A sunat Belinda Cornwall. Vrea să vă duceţi mâine la ea pentru o consultatie. 

— Serios? 

— Serios. Ba am sunat-o şi eu. M-am prefăcut că verificam adresa, dar, de fapt 
voiam să mă conving că nu era vreo glumă proastă. 

— Belinda Cornwall! Dumnezeule mare! făcu Maggie şi se prăbuşi pe canapea 
în timp ce secretara ei jubila. 

— Abia aşteptam să văd ce reacţie o să aveţi. 

— Dee, îţi dai seama că Belinda Cornwall este decanul absolut al societăţii din 
Los Angeles? 

— Ştiu. Şi mai e ceva. 

— A sunat Jane Fonda. 

— Nu, dar a sosit un cec de la doamna Malone... trimis prin curier special, nici 


mai mult nici mai puţin. 


Dee care îşi ţinea mâinile la spate o scoase deodată la iveală pe cea dreaptă şi 
cu o reverență demnă de D'Artagnan, flutură un cec pe sub nasul lui Maggie, care 
rămase cu gura căscată de uimire. Peste salariu, Peach îi mai trimisese o primă de o 
sută de mii de dolari... o adevărată avere! Nu îi venea să creadă. Cine a spus că cei 
bogaţi sunt zgârciţi, cu siguranţă că nu o cunoscuse pe Peach Malone. Abia aştepta să 
vină şi Kirk să vadă. 

— Doamnă Hammond, sper că am făcut bine că v-am fixat întâlnirea cu doamna 
Cornwall. Insista foarte mult. 

— Bineînţeles. La cât? 

— La zece, mâine dimineaţă. 

— Excelent. Acum sună-l pe Kirk şi întreabă-l la cât vine acasă. Apoi sună la 
Ambrosia şi rezervă două locuri pentru o oră după aceea. Spune-le să pună la gheaţă 
o sticlă de şampanie franţuzească. Am de gând ca, în seara asta, să-i ofer soţului meu 
o cină deosebită. 

— Imediat. 

— Şi depune cecul... nu, mâine. Vreau să văd mai întâi mutra lui Kirk. 

Se duse apoi repede în dormitor, să se dezbrace pentru a face un duş. Când să 
îşi scoată fusta observă pe ea urme de vomă şi euforia îi dispăru. Laura! Doamne, 
veştile date de Dee o făcuseră să uite cât de tristă fusese ziua aceea. 

Se părea că soarta nu o trata la fel de bine şi pe prietena ei. Oare ce îi rezerva 
pe viitor? Îşi scoase fiecare articol de îmbrăcăminte, le strânse şi le aruncă în coşul de 
rufe. Nu voia să vadă nimic ce i-ar fi putut aminti de nefericirea la care fusese 
martoră. 

Acel mărunt incident 


Dragă Maggie, 

Cum aş putea să-ți mulțumesc pentru tot ce ai făcut ieri? Chiar dacă nu m-am 
simţit prea bine, mi-a făcut mare plăcere să te revăd după toate aceste săptămâni. 
Arăți minunat. Munca ţi-a priit, cu siguranță. 

Abia aştept să aud toate amănuntele în legătură cu noua locuinţă a lui Peach. 
Sunt sigură că ai o mulțime de lucruri de povestit. De cum o să mă simt mai bine, o să 
te sun să luăm prânzul împreună. Bineînţeles, numai dacă o renumită decoratoare îşi 
va găsi timp pentru o femeie casnică îngrozitoare. 

Îmi dau seama ce trebuie să fi crezut despre faptul că am luat atâta Valium. A 
fost o greşeală îngrozitoare. 

Am crezut că pastilele galbene sunt mai puternice. A fost o prostie din partea 
mea. Am făcut o greşeală pe care nu o voi mai repeta vreodată, poți să fii convinsă. 
Ştii că se întâmplă foarte rar să iau vreun medicament, iar de acum încolo am de 
gând să redevin eu însămi şi să-mi ignor durerile de cap. 

Am fost atât de ocupată, încât abia mai am timp pentru mine însămi. Mergem 
mereu la dineuri şi petreceri şi abia reuşesc să mentin ordinea printre haine, darămite 
să am grijă şi de casa asta mare. E atât de greu să găseşti un ajutor de nădejde. 
Băieţii sunt acum la şcoală, ceea ce e bine într-un fel, deşi mi-e tare dor de ei. 

Te rog, transmite-i toate cele bune scumpului tău soț. Spune-i că mi-e dor să îi 
mai fiu parteneră de bridge. Nu mai avem timp nici de cărți. 

Eşti o prietenă foarte bună, Maggie. Te rog să nu-ți faci griji pentru acel mărunt 
incident de ieri. Totul este în regulă. O să te sun curând. 

Cu dragoste, 


Laura. 

O prinţesă ca-n poveşti 


Maggie era atât de emoţionată de subita ei bunăstare şi din cauza viitoarei 
întâlniri cu Belindă Cornwall, încât nu putea dormi. Insomnia nu se datora mâncării şi 
şampaniei pe care ea şi Kirk le consumaseră cu o seară înainte. Se uită la ceas şi văzu 
că nu era decât patru dimineaţa, dar nu mai putea sta în pat nicio clipă. Se dădu jos 
cât putu de încet. 

Odaia era cufundată în întuneric şi trebui să se lase în genunchi pentru a-şi găsi 
papucii. Nu găsi, însă, decât unul. Nu îndrăznea să se ducă la baie să îşi ia halatul de 
teamă să nu o audă Kirk, pentru că podeaua scârţâia într-un hal de ar fi putut trezi şi 
morţii. Tremurând uşor, fiindcă în casă era rece, Maggie ieşi încet în hol. Apucând 
balustrada, cobori scările. Luă din dulapul de jos un tricou din bumbac de-al lui Kirk pe 
care şi-l trase pe cap. Era atât de vechi şi lărgit, încât îi acoperea tot bustul. În 
spălătorie scotoci prin coşul de rufe şi găsi o mulţime de ciorapi desperecheaţi; îşi 
puse unul negru şi unul maron şi se duse în bucătărie să îşi facă un ness. 

Se aşeză apoi pe canapeaua din camera de lucru gândindu-se la ziua care 
trecuse şi cu ce avea să se îmbrace la întâlnirea cu doamna Cornwall. Era îngrijorată 
şi din cauza lui Kirk. Reacţia lui în faţa cecului şi la aflarea veştii despre întâlnirea de a 
doua zi nu fusese atât de pozitivă cum sperase ea. Când îşi ridică privirea, îl văzu 
stând în uşă şi privind-o. 

— Nu ţi se pare că e prea devreme pentru o trataţie? o întrebă el şi ea zâmbi. 

— Îţi place costumaţia mea? 

Se aşeză alături şi o trase mai aproape. Ea i se cuibări în braţe lipindu-şi faţa de 
gâtul lui. Îi plăcea foarte mult când o ţinea aşa. 

— Eşti nervoasă din cauza marii întâlniri? întrebă el. 

— Puțin. 

— Nu mai fi. N-ai nevoie de ea... şi de nimeni altcineva. 

— Am nevoie de tine. 

— Nu, nu ai. Nu mai ai. 

— Dragul meu, cum poţi să spui aşa ceva? 

— Ai câştigat anul asta aproape la fel de mult ca mine şi se pare că vei câştiga 
şi mai mult. 

— Şi? Sunt banii noştri, nu numai ai mei. Ani de zile m-ai întreţinut tu. Nu. 


Trebuie să te superi că vreau şi eu să contribui. 


Câtva timp, Kirk nu spuse nimic. Apoi, de parcă vorbele i-ar fi ţâşnit din adâncul 
sufletului, zise: 

— Nu vreau banii tăi. Nu sunt ai noştri... sunt ai tăi. Vreau să-i păstrezi numai 
pentru tine. Depune-i în bancă sau cheltuie-i. Cumpără-ţi un Rolls-Royce sau un 
diamant... orice. Eu nu vreau nimic din ei. 

Maggie văzu că era cu adevărat supărat. 

— Kirk, ce s-a întâmplat? Aseară erai bucuros când ţi-am arătat cecul şi acum... 

— Numai la asta m-am gândit toată noaptea. Nici eu n-am putut să dorm. 

Maggie nu era pregătită pentru schimbarea lui de atitudine. Trebuia să bată 
repede în retragere înainte ca el să adopte o poziţie atât de rigida la care i-ar fi fost 
foarte greu să îl facă să renunţe. Îi cuprinse gâtul cu braţele şi îl sărută uşor pe gură. 

— Bine, tu eşti şeful. O să-i păstrez dacă insişti atât. 

O să mai discutăm mai târziu când o să vedem dacă vor mai fi şi alţii. Până 
atunci, hai să uităm de porcăria asta şi să mergem din nou la culcare, spuse ea 
trecându-şi limba uşor peste buzele lui şi privindu-l drept în ochi. Ştii ceva, nu ne-am 
mai făcut de cap dimineaţa de câteva săptămâni. 

El o sărută atunci cu pasiune ridicându-i cămaşa de noapte şi dezvelindu-i astfel 
partea de jos a trupului. Se lăsă apoi în jos să îi sărute buricul, după care buzele lui 
alunecară spre moliciunea abdomenului şi spre desimea întunecată a părului pubian. 
Erau amândoi excitaţi şi inima lui Maggie începu să bată iute când îşi desfăcu 
picioarele pentru el. Alunecând în genunchi în faţa ei, el îşi ridică privirea şi şopti cu 
neastâmpăr în glas: 

— De unde ai ştiut că mă excită femeile care poartă tricourile bărbaţilor şi 
ciorapi desperecheaţi? 

După care îşi înfundă iar faţa în trupul ei. 

Undeva se auzea sunând o sonerie. Maggie o distingea de departe forţând-o cu 
insistenţă să se trezească dintr-un somn adânc. Dezorientată, văzu soarele strălucind 
prin jaluzele şi se desprinse din braţele lui Kirk pentru a se uita la ceas. Dumnezeule, 
era opt şi un sfert! Soneria se auzi din nou. Dee venise devreme, slavă Domnului. Sări 
repede din pat, luă un halat din dulap ca să îşi acopere goliciunea şi fugi în jos pe 
scări. Kirk se trezi şi el. 

— Doamne, ce e toată agitația asta? făcu el, dar când se uită la ceas sări 
imediat din pat. 

Maggie deschise uşa de la intrare. 

— Bună dimineaţa, doamnă Hammond. M-am gândit să vin mai devreme 


astăzi... dar încă nu v-aţi îmbrăcat! 


— Nu mai sta acolo să-mi spui ce ştiu deja. Intră o dată! Slavă Domnului că ai 
venit devreme. Noi am dormit mai mult. 

Dee intră repede cu braţele încărcate de trandafiri culeşi din propria grădină. 

— V-am adus şi câţiva... 

— Mulţumesc, pune-i într-o vază şi fă cafea. Am numai o jumătate de oră ca să 
mă îmbrac şi să plec. 

Dădu fuga la baie, dar Kirk se bărbierea deja la chiuvetă. 

— Nu pot să cred că am dormit atât de mult, exclamă el. 

— Ştiu. Te superi dacă fac eu duşul mai întâi? îl întrebă ea. 

— Sigur, draga mea, mă grăbesc foarte tare. Am o întâlnire foarte importantă în 
oraş la nouă şi jumătate, îi răspunse el. 

— N-o să ajungi, îi spuse ea atunci cu o undă de ciudă în glas. 

— Ba da. Dacă nu-mi stai în cale, voi ieşi de aici în zece minute. 

Maggie era tentată să îi spună că şi ea se grăbea, să îi aducă aminte că avea 
întâlnire cu una din cele mai bogate şi mai influente femei din Los Angeles, dar se 
abţinu. Nu era momentul potrivit pentru ceartă, aşa că se retrase frumos, dar nu fără 
resentimente. Promiţându-şi să aranjeze camera de baie pentru oaspeţi cu propriile ei 
articole de toaletă şi machiaje, Maggie se întoarse în dormitor pentru a-şi scoate 
hainele cu care avea să se îmbrace. Se uită la ceasul Cartier şi îl întoarse. Kirk era 
încă la duş. 

Fugi jos în garaj. Era sigură că ştia unde venea Hancock Park, dar nu avea timp 
pentru şovăieli, aşa că luă harta din maşină şi se apucă să caute strada şi drumurile 
pe care trebuia să meargă. După aceea, se duse repede în bucătărie. Cafeaua încă se 
mai făcea în filtru. 

Fugi din nou sus. Kirk trebuia să îşi fi terminat duşul cu siguranţă. Îşi prinse 
părul alergând şi trecu iute pe lângă soţul ei care tocmai se ştergea. Îşi îndesă repede 
casca de baie şi intră sub duş. 

— Dar ce te grăbeşti aşa? o întrebă el. 

— Am o întâlnire la zece, ai uitat? 

O enerva faptul că putea uita atât de repede astfel de lucruri care pentru ea 
erau extrem de importante. 

— Ah, da, aşa e, am uitat, iartă-mă că am ţinut baia ocupată. De ce nu mi-ai 
reamintit? 

— Nu-i nimic, acum nu-mi mai sta în cale şi o să fie bine. 

Deşi făcu duşul foarte repede, Kirk era deja îmbrăcat când ieşi ea. Îi strigă din 


mers: 


— S-ar putea să întârzii diseară. Am un program foarte încărcat. Dacă nu voi 
putea să ajung la cină, o anunţ pe Dee. Pa. 

Şi plecă fără măcar să o sărute sau să îi ureze succes. La naiba cu el! 

A fost gata abia după nouă. Îi dădu lui Dee nişte instrucţiuni în grabă şi ieşi. 
Trebuia mai întâi să oprească să facă plinul, ceea ce o enervă şi mai tare pentru că nu 
voia să întârzie nici două minute şi să piardă slujba din vina ei. 

Era fix ora zece când parca maşina în faţa unei case albe, masive, construită în 
stil georgian cu un portic cât toată faţada şi cu stâlpi groşi. Pajiştea era întinsă şi 
îngrijită ca un teren de golf, iar în jurul zidurilor se vedeau rânduri micuţe de tufe 
îmbobocite. 

Încercând să îşi învingă nervozitatea, Maggie parcurse repede aleea lungă din 
cărămidă şi urcă cele trei trepte până la uşă. Fiindcă nu văzu nicio sonerie, ridică 
inelul greu din aramă şi bătu. Imediat apăru un majordom în costum de dimineaţă şi 
pantaloni în dungi. Înainte ca Maggie să apuce să spună ceva, el zise: 

— Bună dimineaţa, doamnă Hammond. Intraţi, vă rog. 

Holul era mare şi vesel. Era, de asemenea, foarte înalt şi soarele pătrundea prin 
vitralii aruncând raze colorate de lumină pe podeaua de lemn. O masă din lemn 
sculptat se afla lângă perete şi alături erau două scaune cu spetează înaltă tapiţate 
cu dantelă de ac. La vreo şase metri deasupra mesei se ridica o oglindă înaltă cu 
ramă aurită care reflecta scara largă în spirală. Pe treptele din lemn lustruit era întins 
un covor de un roşu închis fixat pe fiecare treaptă de o bară sclipitoare de aramă. De 
asemenea, strălucitoarea balustradă din aramă era susţinută de bare subţiri din lemn 
şi acestea sculptate frumos. Trei candelabre enorme din cristal atârnau la diverse 
distanţe de tavan de-a lungul scării. Cristalul arunca şi mai multe luminiţe pe pereţii 
albi. Maggie bănui că era Baccarat. Pe peretele de lângă scară se afla o veche 
tapiserie Aubusson. 

Pentru ce naiba avea nevoie Belinda de ea? se întrebă Maggie. Dacă şi restul 
casei era la fel de perfect ca şi intrarea, ar fi fost un adevărat sacrilegiu să faci cea 
mai mică modificare. 

Servitorul deschise o uşă şi o conduse într-o bibliotecă mare. Tocmai când îi 
trecea pragul, o voce răsună: 

— Intră, doamnă Hammond. Intră şi ia loc. 

Când se apropie de un fotoliu cu rezemători laterale pentru cap, aşezat în faţa 
ferestrelor înalte, o făptură mică se ridică să o întâmpine. Lui Maggie nu îi venea să 
creadă. Femeia aceea măruntă îmbrăcată în ceva ce părea a fi o rochie de mireasă să 


fi fost regina Los Angeles-ului? În faţa acestei femei se plecau toţi cei bogaţi şi 


puternici? Acei ochi de un albastru intens erau, oare, ochii unei persoane importante 
care organiza petreceri cu generozitate şi, totuşi, nu permitea nimănui să publice 
măcar un cuvânt despre acestea? Cum putea acea femeie fragilă să aibă atâta 
influenţă încât să reuşească să nu apară în coloanele mondene ale ziarelor? 

Maggie se apropie şi Belinda Cornwall îi întinse mâna strângându-i-o cu căldură 
şi fermitate. Degetele ei mici dispărură în mâna mai mare a lui Maggie. 

— Drăguţ că ai venit atât de repede. la loc aici lângă mine, spuse ea arătând 
spre celălalt fotoliu. Mason, adu-ne, te rog, nişte cafea. E bine? 

— Foarte bine, murmură Maggie încercând să se aşeze confortabil, dar 
simțindu-se neliniştită şi nervoasă. 

— Te întrebi probabil de ce te-am chemat aşa dintr-odată, spuse femeia. 

— Bănuiesc că aţi vorbit cu doamna Malone, răspunse Maggie. 

— Ca să fiu sinceră, nu, n-am mai văzut-o pe scumpa noastră prietenă Peach de 
la înmormântarea lui Drake. M-a mâhnit foarte mult moartea lui. Am fost prieteni 
mulţi ani. De fapt, odată am avut impresia că eram chiar îndrăgostiţi, dar eram foarte 
tineri şi ne-am dezmeticit repede. Ne asemănam prea mult ca să putem trăi sub 
acelaşi acoperiş, continuă ea privind aiurea o clipă, după care continuă: am aflat din 
propriile mele surse despre aranjamentul făcut cu ea şi ţi-am urmărit evoluţia. Am 
auzit că este, într-adevăr, frumos şi că ai terminat chiar înainte de termen. 

Maggie era şi măgulită şi tulburată datorită faptului că o persoană atât de 
importantă îi urmărise munca. 

— Ştiţi ceva despre pregătirea mea în design? 

Belinda chicoti. 

— Numai că nu prea ai una. 

Râsul lui Maggie era forţat şi sesizându-i jena, gazda ei se grăbi să adauge: 

— Ştiu, însă, că ai gust, sensibilitate şi idei moderne şi consideri frumuseţea şi 
confortul mai presus decât fotografiile şi declaraţiile, cum se spune. Nu vreau ca un 
decorator să facă declaraţii într-o casă de-a mea! 

Liniştită, Maggie tocmai voia să îi răspundă când Mason apăru împingând spre 
ele o măsuţă de ceai. Femeile îl priviră în linişte pe când turnă cafeaua şi le oferi o 
tavă cu prăjituri. 

— la una, draga mea, o îndemnă Belinda, sunt delicioase. Maestrul meu patiser 
este un geniu şi, probabil că ai fost prea nervoasă ca să mai iei micul dejun. 

— Nu chiar. Am dormit prea mult, ceea ce este neobişnuit. 


Doamna Cornwall ridică din sprâncene cu uimire. 


— Nu pot spune că nu am-fost nervoasă, recunoscu Maggie. N-am putut dormi 
toată noaptea şi am reuşit să aţipesc numai în zori. 

— Eh, aşa-i mai bine. Doamne, n-aş suporta gândul că nu te-am intimidat deloc. 

Maggie râse şi luă o prăjitură uşoară ca fulgul. 

— Poţi pleca, Mason. Ne putem servi singure. 

Modestul majordom aproape că se evaporă, atât de uşor şi de repede părăsi 
încăperea. 

— Spune-mi, ce părere ai despre rochia mea? o întrebă apoi Belinda brusc. 

— Este minunată. 

— Nu crezi că este puţin prea încărcată pentru dimineaţă? 

— Vă simţiţi bine purtând-o acum? 

— Extraordinar. 

— Atunci trebuie neapărat să o purtaţi. 

— Nu crezi că ar arăta mai bine cu un văl şi un buchet? 

Maggie privi expresia răutăcioasă de pe chipul gazdei sale şi îşi dădu seama că 
era testată. 

— Dacă vreţi să mă întrebaţi de fapt dacă eu cred că este o rochie de mireasă, 
da, cred. 

— Asta şi este. Le port tot timpul. Îmi plac la nebunie. 

Maggie era evident surprinsă. 

— Într-adevăr? N-am ştiut. 

— Cum ai fi putut? După cum ştii, numele meu nu apare niciodată în ziare. Doar 
dacă ai fi cunoscut pe cineva care mă cunoaşte, ceea ce este foarte puţin probabil. 
Nu ne învârtim deloc în aceleaşi cercuri. 

— Cum reuşiţi asta... să nu apăreţi în ziare? 

Un zâmbet uşor îi apăru în colţul gurii. 

— Reuşesc, zise ea fără să mai adauge nimic. 

— De ce rochii de mireasă? 

— Îmi plac. Totdeauna mi-au plăcut. Când eram mică, visam ca la nuntă să fiu o 
prinţesă ca-n poveşti. În cele din urmă, mi-am realizat visul. M-am măritat cu Făt 
Frumos. Era minunat... frumos, bogat, bun... A, şi foarte iubitor. Ziua nunţii mele a 
fost superbă. Îmi amintesc fiecare amănunt. Am avut absolut tot ce mi-am dorit, 
începând din ziua aceea şi până când a murit el, acum douăzeci şi cinci de ani. 

Făcu o pauză şi se întoarse să se uite pe fereastră. În încăpere era atâta linişte, 
încât Maggie putea auzi zgomotele din grădină... uruitul unei maşini de coşit iarba, 
ciripitul păsărilor, muzică de la un radio depărtat. 


— Odată, după ce a murit, continuă Belinda, am îmbrăcat din nou rochia de 
mireasă. Îmi venea încă perfect, deşi nu mai eram frumoasa prinţesă. Stând aşa şi 
privindu-mă în oglindă, am retrăit fericirea acelei zile. Atunci am hotărât că, dacă 
faptul de a purta o rochie de mireasă o făcea fericită pe bătrâna aceea, atunci de ce 
să nu poarte? 

Zâmbea în timp ce povestea. 


— Aveţi multe? 


— Draga mea, eu sunt ca doamna care se ducea la psihiatru pentru că î 
plăceau clătitele. Când el a asigurat-o că nu era nimiq anormal în asta şi că şi lui îi 
plăceau, ea i-a spus: „Minunat! Atunci vino la miñe. Am dulapuri pline cu clătite.” Da, 
am atâtea încât a trebuit să închiriez un seif mare pentru a le ţine în siguranţă. 

— Fascinant, comentă Maggie. 

— Sunt o colecţionară, înţelegi. Multe din ele sunt foarte vechi şi foarte 
valoroase. Pe acelea nu le îmbrac, deşi am câpii perfecte făcute pe mărimea mea. 
Acum sunt în curs de negociere cu câteva muzee. Sunt pregătită să donez suficiente 
fonduri pentru a le prezenta şi a le păstra... dar, hai să trecem la motivul pentru care 
te-am chemat. 

Maggie era uşurată. Discuţia fusese interesantă, dar curiozitatea o măcina. 

— Fiul meu divorţează. 

— Îmi pare rău. 

— Să nu-ţi pară. Felicitările ar fi mai potrivite. N-a fost deloc o căsătorie reuşită. 
Ar fi trebuit să facă acest lucru cu mulţi ani în urmă. 

— Înţeleg. Locuieşte în apropiere? 

Maggie nu pricepea ce legătură putea să aibă divorţul fiului ei cu ea. 

— Locuieşte la New York. Soţia lui, Bittsey, n-a vrut să stea nicăieri în altă parte. 
A fost numai vina mea. Eu l-am trimis la colegiu în est, la Harvard, bineînţeles. Un 
snobism pentru care am plătit scump. În prostia mea, nu mi-a trecut nicio clipă prin 
cap că se va îndrăgosti de o fată care va refuza să părăsească New York-ul. 

Ridică vasul de argint pentru a mai turna cafea, după care continuă să 
povestească. 

— Bittsey l-a părăsit pe Connor. Acum când copiii au crescut şi au plecat... de 
fapt, amândoi sunt în California, unul în Stanford, celălalt lucrează la magazinul 
nostru din San Francisco... ea s-a evaporat, zise Belinda ridicând glasul indignată. 
Spunea că avea nevoie de... spaţiu! 

Ultimul cuvânt îl rosti ca pe o obscenitate. 

— Cât au fost căsătoriţi? 


— Douăzeci şi trei de ani. A renunţat la tot pentru ea. El trebuia să se afle în 
fruntea afacerii familiei noastre, dar, din cauza ei, această sarcină a căzut pe umerii 
nepotului meu, Martin. 

— Şi fiul dumneavoastră? 

— Connor a deschis o filială a magazinului pe Fifth Avenue căreia i-a dat numele 
„Cornwall's”. A crescut calitatea serviciilor şi mărfurilor atât de mult, încât am creat 
un al doilea lanţ de magazine cu articole şi mai bune. S-a descurcat foarte bine, dar 
baza puterii noastre este aici. 

— Multe căsnicii sfârşesc prin divorţuri în ziua de azi, doamnă Cornwall, spuse 
Maggie. 

Femeia îi aruncă atunci o privire paralizant de rece. 

— Ştiu asta şi cred că este o catastrofă. Cea dintâi datorie a unei femei este 
soţul şi familia. 

Maggie se gândi că era mai bine să tacă. Belinda nu era tocmai persoana 
nimerită pe care să o contrazici. 

— Spune-mi, doamnă Hammond, ce părere are soţul dumitale despre noua 
dumitale carieră? 

Nu era momentul să spună adevărul. 

— Este încântat. E mândru de ceea ce facv dar nici eu n-am amestecat lucrul cu 
viaţa noastră. Îl iubesc foarte mult. 

Putea să îşi dea seama că răspunsese bine după căldura expresiei de pe chipul 
gazdei. 

— Bine. Acum hai să-ţi explic. Vreau să-mi ademenesc fiul să se întoarcă acasă 
şi dumneata mă vei ajuta să pregătesc momeala. 

— Nu înţeleg, spuse Maggie uluită. 

— Nepotul meu Martin nu se simte prea bine. Îți spun un secret, să ştii. 
Diagnosticul este leucemie. 

— Îmi pare rău. 

— Da, tuturor ne pare rău. Vrea să se retragă anul viitor şi să predea 
preşedinţia fiului său în vârstă de douăzeci şi şapte de ani. Eu nu voi permite aşa 
ceva! Locul acela trebuia să fie dintotdeauna al lui Connor şi acum va fi, spuse ea şi 
adăugă mai încet: dar, mai întâi, trebuie să-l conving să stea aici. 

— Dar eu cum vă pot ajuta? 

— Îi place foarte mult plaja aşa că am cumpărat o casă în Colonia din Malibu. 
Cunoşti zona? 


— Da... nu, nu prea. 


— E mult de lucru... şi repede. Poţi face asta pentru mine? 

Dumnezeule mare, se plânse Maggie în sinea ei, asta mi-o fi menirea, să fiu un 
decorator de viteză? 

— Nu ştiu. Ar trebui s-o văd mai întâi. 

— Ai făcut minuni într-un timp record, aşa mi s-a spus. 

— S-ar putea să fie adevărat, dar a costat-o foarte mult pe doamna Malone. 

— Cred că ţi-e clar că banii nu reprezintă nici pentru mine o problemă şi îmi 
vreau fiul înapoi. 

— Nu prea cred că o casă poate face acest lucru. 

— Sigur că o casă nu, dar nu poate face nici rău. Aş vrea ca totul să fie gata 
peste trei luni. Connor va sosi aici pentru întâlnirea anuală a corporației şi l-am rugat 
să vină mai înainte-ca să îşi sărbătorească cea de-a patruzeci şi cincea aniversare 
aici. Vreau să-i dăruiesc o casă frumoasă pe plajă. Asta şi oferta preşedinţiei 
corporației vor fi de ajuns. 

— Înţeleg. 

Trei luni avea să fie un adevărat scandal. 

— Când doriţi răspunsul meu? 

— Păi, chiar acum, bineînţeles. Am aranjat să zbori la New York în seara asta cu 
avionul companiei pentru a-l cunoaşte pe Connor. Te vei da drept noua mea secretară 
care îi duce hârtiile la semnat. Îi vei vedea casa, vei ajunge să îl cunoşti şi vei avea o 
şansă să afli ce îi place şi ce nu. L-am rugat să-ţi ţină de urât mâine, fiindcă avionul 
nu se va întoarce decât poimâine. 

— Mă aşteaptă? făcu Maggie nevenindu-i să creadă. 

— Sper că n-am îndrăznit prea mult. 

— Bine, dar... trebuie să vorbesc mai întâi cu Kirk. 

— Vrei să dai un telefon? 

— Ah, nu, trebuie să-l văd, spuse Maggie rezistând presiunii.’ 

— Du-te atunci. Nu-i timp de pierdut. Avionul pleacă la şase, deşi, bineînţeles, 
te va aştepta. 

Maggie se uită la ceas şi văzu că era trecut de unsprezece. Ridicându-se să 
plece îşi aminti că nu discutaseră nimic de bani. 

— Doamnă Cornwall, n-am vorbit de salariul meu. 

— O să-ţi dau cât ţi-a dat Peach plus zece la sută pentru noua ta experienţă. 

— Sunteţi sigură? 

— Cât ţi-a dat ea? 


— Şase mii pe săptămână şi o primă de o sută de mii de dolari pentru că 
lucrarea i-a fost pe plac. 

Pe chipul Belindei se putea citi surpriza. 

— Atâta i-ai cerut? 

— Nu, premiul a fost mult mai mare decât m-am aşteptat. 

— Hm, un prost ai cărui bani sunt repede aruncaţi. 

— Să uit de cele zece procente? întrebă Maggie. 

— Ne-am înţeles? 

— De cum discut cu soţul meu. 

Maggie alergă prin holuri şi pe lângă majordomul uluit de lângă uşă, care abia 
apucă să i-o deschidă înainte ca ea să iasă. Avea un milion de lucruri de făcut dacă 
voia să ajungă la avion la şase şi, nu în ultimul rând, să îi dea vestea lui Kirk. Spera să 


se descurce. 

Ajută-mă 


Dragă domnişoară Jordan, 

Nu m-ai cunoscut niciodată, dar avem foarte multe în comun... pe soțul meu. Se 
pare că trăieşte cu noi amândouă. Sper că nu ţi-a spus că nu mai împărțim patul, 
pentru că o facem. 

Îl iubesc, înţelegi. L-am iubit din prima clipă când m-a atins. Dumneata ai avut 
mulţi bărbați, dar eu am avut doar unul. De ce trebuie să-l ai şi pe el, când poţi avea 
pe oricine altcineva vrei? 

Sunt sigură că dacă i-ai da drumul, el s-ar întoarce la mine şi m-ar iubi din nou. 
Dă-i drumul! 

Sunt doar o femeie casnică. Am fost drăguță Qând eram tânără, dar acum am 
aproape patruzeci de ani. 

Părul îmi încărunțeşte, iar ochii îmi par obosiţi tot timpul. 

V-am văzut în ziua aceea în hol. Eu niciodată n-am făcut aşa ceva, cu toate că 
aş fi făcut-o dacă el ar fi vrut. Am făcut totdeauna tot ce mi-a cerut. 

Nu pot concura cu o femeie frumoasă ca dumneata. Sper numai că te vei indura 
să-i dai drumul. Am nevoie de el. Mai degrabă aş muri decât să trăiesc fără el. 

Ajută-mă, 


Doamna James Austin. 

Un mare star 


Peach lăsă telefonul jos. Nu îi venea să creadă. Maggie se afla în drum spre New 
York pentru draga ei Belinda, doamna cu „dorinţă” de fier. Spera să supravieţuiască 
într-o companie atât de dură. 

Peach mai era îngrijorată şi pentru Laura. Maggie o rugase să sune acasă la 
familia Austin, dar nu prea a înţeles motivul. Formă numărul Laurei şi tocmai era gata 
să închidă după cel de-al şaptelea apel, când receptorul se ridică, dar nimeni nu vorbi. 

— Laura... bună, tu eşti? 

— Peach? 

Glasul Laurei părea foarte depărtat. 

— Da, dar nu prea te aud. 

— Aşa e mai bine? întrebă ea mai tare. 

— Da, ce faci? 

— Destul de bine, dar tu? 

— Mult mai bine decât am crezut vreodată. Nu-mi vine să cred cât de bine mă 
descurc singură. 

— Zău? Ţi-a plăcut în Italia? 

— Da. Hai să luăm prânzul şi o să-ţi povestesc. Ard de nerăbdare să vezi ce 
frumuseţe a făcut Maggie din casă. Şi, pe urmă, tu eşti cea căreia trebuie să-i 
mulţumesc că ai descoperit-o şi îţi sunt extrem de recunoscătoare. Ce zici, mâine? 
Trimit o maşină după tine. 

— Nu, nu, nu mâine. Sunt... ocupată. 

— Atunci, poimâine? 

— Nu, nici atunci nu pot. 

— Bine, spune-mi ce zi îţi convine. Eu am foarte mult timp liber. 

— O să... o să te sun eu. 

— Laura, s-a întâmplat ceva? Nu pari tu însăţi. 

— Nu m-am simţit bine în ultima vreme, Peach. Am nişte dureri de cap 
groaznice. 

— Îmi pare foarte rău. Nu te-ai dus la un doctor? 

— Nu, nu m-am dus. 

— Şi Jim ce spune? 


— Nu i-am spus. 


— Laura, ce prostie. De ce? 

— Este foarte ocupat. Nici nu prea mai stă pe acasă. 

— Dacă tot stai acasă, ce-ar fi să trec eu pe acolo după-amiază să luăm ceaiul? 

— Îţi mulţumesc, Peach, apreciez grija ta, dar sunt sigură că mă voi simţi mai 
bine săptămână viitoare. Te sun eu. 

Tulburată de conversaţie, Peach sună la cabinetul lui Jim şi îşi făcu o 
programare. Celălalt telefon sună şi când ridică receptorul 'auzi glasul prietenei sale, 
Ariene Silenz, soţia unuia din cei mai buni producători de filme de aventuri ai 
Hollywood-ului. 

— Ariene, ce bine-mi pare să te aud! 

— Draga mea, începu Ariene repede, dăm o mică petrecere în seara asta. Prima 
înregistrare a filmului „Omul nisipurilor' se scoate astăzi din laborator şi o vom 
prezenta celor mai buni prieteni. Poţi veni? A trecut destul de mult timp de la moartea 
lui Drake ca să poţi ieşi din doliu. 

— Ariene, dar n-am purtat văl negru. Drake m-a pus să promit că îmi voi 
reîncepe viaţa cât mai repede. Mi-ar face mare plăcere să vin. 

— Minunat. Atunci, la şapte, draga mea. 

— Ce ţinută? 

— Hmm, elegantă, ca de obicei, bănuiesc. Hai că mă grăbesc, pa. 

Lui Peach îi făcu plăcere invitaţia. Demult nu se mai dusese la o petrecere şi 
avea să fie o seară interesantă. „Omul nisipurilor” era filmul anului. Se baza pe 
imaginea unui vechi erou şi se zvonea că avea să întreacă „Superman” în 
popularitate. Ca majoritatea locuitorilor oraşului Los Angeles, era şi ea implicată în 
industria filmului, dar, deşi avea mulţi prieteni în acest domeniu, încă o intrigau marile 
staruri. 

Sună după Sarah, care apăru imediat. 

— Sarah, nu voi fi acasă la cină. Mă duc la doamna Silenz în seara asta. 

— Ce frumos, doamnă. Prezintă „Omul nisipurilor'? 

Şi Sarah era fascinată de Hollywood. 

— Aşa a spus. 

— Ce interesant! Cu ce trebuie să vă îmbrăcaţi? 

— Elegant, ca de obicei. Ce naiba o însemna asta? 

— Să o sun pe Bessie care lucrează la doamna Silenz şi să aflu ce are de gând 
doamna să îmbrace? 

— O idee bună şi sun-o şi pe Grace. Dacă e ocupată, întreab-o dacă Eve poate 
veni să mă coafeze după-amiază. 


Sarah se întoarse după câteva minute foarte tulburată. 

— Ce este, Sarah, Grace nu poate veni? 

— Nu era acolo. Am vorbit cu Eve, care mi-a spus că Grace n-a mai dat pe acolo 
de două zile. 

— Ah, am uitat, bineînţeles, Casey este în oraş. Dar Eve poate să vină? 

— Nu poate ajunge decât la ora patru. 

— Bun, Bessie ce-a spus? 


— Doamna Silenz va purta ceva nou. Giorgio i-o trimite în după-amiaza aceasta. 


XXX 


La patru fix, Eve apăru cu obişnuita ei geantă pentru a o face frumoasă pe 
Peach. Sarah o conduse în luxosul dormitor. 

— les imediat, Eve, tocmai m-am spălat pe cap. Câteva minute mai târziu, 
Sarah apăru cu cafeaua pentru Eve exact când ieşea şi Peach într-un capot gri de 
catifea cu o piersică mică din satin aplicată pe guler. 

— Putem să ne grăbim puţin? E un haos acolo fără Grace, spuse Eve. 

— Dă-i drumul, atunci. Cum se simte Grace având-o pe Casey în vizită? Nu mi-a 
dat niciun telefon. 

— Bine, bănuiesc. Nici eu n-am vorbit cu ea. A sunat în dimineaţa următoare 
sosirii lui Casey şi i-a spus secretarei să-mi spună să am grijă de toate, că ea are 
nevoie de o vacanţă. 

— Nu prea îi seamănă. 

— Cu siguranţă. Ea, care era tot timpul prin salon, învârtindu-se în jurul tuturor 
ca un şoim. 

— Poate are ceva probleme cu Casey. 

— Nu prea cred. Eu am fost s-o iau de la aeroport şi părea foarte fericită. 

— Hmm, păi, să-ţi spun ceva, în general, lucrurile care le fac pe fiice extrem de 
fericite, de obicei bărbaţii, îi fac pe părinţi nefericiţi. Anne ne-a înnebunit încă de la 
treisprezece ani, aşa încât Drake era în stare să jure că mintea îi era ghidată de 
undeva din spaţiu. 

— Da, dar Casey nu mai e un copil. 

— Este adevărat, dar sunt convinsă că Grace tot mai vrea să ia ea toate 
hotărârile în ceea ce o priveşte pe fiica ei. 

— Tot nu înţeleg cum de a lăsat-o să se ducă în Illinois. 


— Parcă a avut de ales, spuse Peach. 


XXX 


La şapte, Peach urca în Rolls pentru un drum de zece minute până la casa 
familiei Silenz din Trousdale Estates. Purta o rochie lungă de mătase neagră de la 
Valentino, încinsă în talie cu o centură tubulară împletită, din aur de optsprezece 
carate, de la La/aounis. Singura altă bijuterie era o pereche de cercei cu diamante de 
nouă carate montate în aur galben. Deşi îşi scosese verigheta a doua zi după 
înmormântarea lui Drake, continua să poarte inelul de logodnă. 

După ce maşina se puse în mişcare, trebui să admită că era puţin nervoasă. 
Aceasta era prima ieşire a ei ca văduvă. Auzise că femeile singure nu erau prea 
binevenite, fiind considerate un pericol, ceea ce era ridicol. În viaţa ei nu flirtase cu un 
bărbat. Totdeauna se simţise atât de sigură înconjurată de dragostea lui Drake şi, deşi 
îi plăceau bărbaţii, nu avea nevoie ca ei să îi confirme frumuseţea sau atractivitatea. 
Drake îi oferise toate aceste lucruri. 

Maşina o apucă pe un drum de-a lungul căruia se aflau chiparoşi înalţi. Uşa 
casei imense, cu un singur nivel, construită în vârful unei coline care domina 
întinderea oraşului, fu deschisă de un majordom şi Peach intră. Imediat cineva o 
prinse din spate într-o îmbrăţişare puternică. 

— Scumpo, arăţi mai bine ca niciodată. 

Reuşi să întoarcă capul şi văzu chipul înflăcărat şi zâmbitor al gazdei, Burt 
Silenz. 

— Burt, mă bucur atât de mult să te văd. Lasă-mă să mă întorc să te sărut. 

— Aşa e, zise el şi îi dădu drumul, iar ea îl sărută pe obraz îmbrăţişându-l. 

— Doamne, mai eşti încă una din cele mai frumoase femei din oraşul asta, 
Peach. Ne bucurăm să te vedem din nou. 

— Mă bucur că mă aflu aici, Burt. Mi-a făcut mare plăcere când a sunat Ariene 
astăzi. Nu credeam că ştie cineva că m-am întors. 

— Eh, o ştii pe Ariene, vocea oraşului... ştie tot... vede tot... spune tot. 

— Haide, Burt, nu-i deloc aşa. 

— Ea a fost ochii şi urechile mele în oraş multă vreme. N-aş fi ajuns atât de 
departe fără ea. * 

— Ce grozăvii mai spui despre mine? întrebă o voce familiară. 

Gazda apăru deodată şi o îmbrăţişă şi ea pe Peach, dar aşa cum fac de obicei 
femeile, sărutând fiecare aerul peste umărul celeilalte pentru a nu se murdări de ruj. 

— Peach, arăţi senzaţional. Sunt atât de bucuroasă că ai venit. 

— Şi eu la fel. Ştii că este prima mea petrecere de când Drake... 


Ariene îi strânse braţul. 

— Sunt onorată. Acum vino înăuntru să bei ceva. O să servim cina la şapte şi 
jumătate fix. Filmul durează o sută patruzeci şi unu de minute şi nu vreau ca cineva 
să adoarmă din cauza orei prea târzii sau de prea multă băutură. 

— Îl ucid pe cel care doarme! tună Burt. 

— Burt, ştii că filmele tale sunt atât de pline de acţiune, încât nimeni nu poate 
să adoarmă, îl linişti Peach, iar el îşi cobori vocea la un ton confidenţial: 

— Ăsta e cel mai bun film pe care l-am făcut vreodată. E atât de bun, încât nici 
mie nu-mi vine să cred. Aşteaptă numai să-l vezi pe Jason Darrow. Frumos, asta e. E 
cel mai bine tip de la... 

— Nu-i mai băga în cap idei preconcepute, Burt; îl întrerupse Ariene. Vrem 
părerea ei sinceră. 

— Sigur că asta vrem, vreau să-i placă, zise el şi îi făcu cu ochiul lui Peach 
conspirativ. 

Ariene îi dădu apoi un ghiont uşor lui Peach şi îi spuse încet: 

— Este şi Jason aici. În realitate e şi mai minunat, dacă se poate spune aşa. 

încadrată de gazde, Peach intră în biblioteca spațioasă, unde aproximativ 
treizeci de bărbaţi şi femei stăteau în grupuri mici discutând cu însufleţire şi servind 
cocktail-uri. Îşi dădu seama dintr-o singură privire că se adunaseră acolo toate 
celebrităţile pentru a vedea dacă Burt reuşise din nou. 

Ariene o plimbă de la un grup la altul, prezentând-o şi oferindu-i un pahar cu 
vin. Făcu schimb de amabilităţi cu Lew şi Edie Wasserman, Lorraine, Sid Shenberg de 
la studiourile „Universal şi cu Marvin Davis, proprietarul studiourilor „Fox”. Deşi îi 
fuseseră prezentaţi aproape toţi cei pe care nu-i cunoştea, numele îi alunecară pe 
lângă ureche şi îi era greu să îi distingă. 

Înainte să apuce să bea jumătate din paharul cu vin, Ariene anunţă că cina se 
va servi imediat pe terasă, şi se trezi luată de braţ de un tânăr înalt şi extrem de 
atrăgător, al cărui nume îi scăpa pe moment. 

— Înţeleg că eşti aici singură? întrebă el. 

— Mă tem că da, spuse ea. 

— Foarte bine. Şi eu la fel. Stăm alături? 

— Păi, dacă Ariene nu a pus cartonaşe... 

— Nu a pus. M-am plimbat pe afară mai înainte să văd lângă cine voi sta. Sunt 
nou în toate astea şi nu cunosc pe nimeni din toţi aceşti oameni, în afară de lucrurile 
pe care le-am citit despre ei. 


— Eu îi cunosc pe unii dintre ei dar am lipsit cam mult... 


— Ai fost plecată? 

— Soţul meu a fost bolnav multă vreme înainte să moară cu două luni în urmă. 
Aceasta este prima mea petrecere de atunci. 

— Hei, e nemaipomenit. Vreau să spun că îmi pare rău pentru soţul dumitale, 
dar mă bucur că ai revenit la petreceri. 

Peach zâmbi privindu-i ochii întunecaţi care străluceau veseli. Arăta de-a 
dreptul senzaţional. Avea un păr des, de culoarea nisipului şi puţin ondulat. Era foarte 
înalt, iar hainele de seară, care îi veneau ca turnate, îl făceau să pară ca scos din 
cutie. Chipul bronzat, uşor pistruiat şi pieptul larg şi muşchiulos arătau, totuşi, că se 
simţea mult mai bine în pantaloni de stambă şi tricouri. 

Oaspeţii trecură pe o terasă de marmură de unde se puteau vedea luminile 
oraşului. Feţe de masă liliachii acopereau mesele rotunde pentru opt persoane, pe 
care se aflau aranjamente cu irişi purpurii şi felinare de vânt din cristal Waterford. 
Întreaga terasă era înconjurată de geamuri ca o seră imensă şi peste tot se vedeau 
numeroase plante. Toată lumea se aşeză repede. Peach şi însoţitorul ei se opriră 
puţin în uşă pentru a admira splendoarea peisajului. 

— Frumos, nu? murmură Peach. 

— Doamne, într-adevăr. Cum poate lumea să ia totul atât de uşor? întrebă el. 

— Suntem obişnuiţi, mă tem. 

— Sper să nu mi se întâmple aşa ceva niciodată. Vreau să-mi trăiesc viaţa 
bucurându-mă de farmecul fiecărei clipe frumoase ca aceasta. 

— Sunt convinsă că aşa va fi, îi spuse Peach impresionată de sensibilitatea lui. 

Se întrebă cine era, oare, şi de ce era acolo singur. 

— Apropo, eu mă numesc Peach Malone, spuse ea când se aşezară la masa cea 
mai apropiată. 

— Peach? Ce nume minunat. Părinților le plăceau piersicile sau cum?. 

— Soţul meu mi-a spus aşa când ne-am cunoscut prima oară şi n-a mai vrut să 
mă cheme altfel. De fapt, l-a şi legalizat într-un an ca dar de aniversare. 

— Ţi-a dăruit un nume nou de ziua ta? întrebă el amuzat. 

— Nu de ziua mea, de a lui. Era atât de mândru că îmi dăduse acest nume, 
încât şi l-a dorit ca dar pentru sine. 

— Ce om neobişnuit. 

— Foarte. 

Ariene se aşeză lângă Peach şi îi şopti: 

— Ei, nu ţi-ai pierdut atracţia. 


După care zâmbi şi îi făcu cu ochiul. Când se aşezară cu toţii, numai două locuri 
rămăseseră neocupate la masa lor. Chelneri în haine albe începură să servească 
supa, iar conversaţia se transformă într-un zumzăit scăzut. Ariene se aplecă spre 
Peach şi îi spuse încet: 

— Locurile acelea sunt ale lui Jim Austin şi Ghilly Jordan, dar ei întârzie ca de 
obicei. Cred că le e greu să se dea jos din pat. Sper numai să nu ajungă la jumătatea 
filmului, altfel Burt va fi foarte furios. 

! Peach era tulburată şi şocată auzind aluziile întâmplătoare ale lui Ariene. 

— Dar de ce vine Jim cu Ghilly? Ce s-a întâmplat cu Laura? 

Ariene dădu doar din umeri în semn că nu ştia. 

— Soții Austin s-au despărţit cumva? insistă ea realizând în sfârşit motivul 
comportamentului ciudat al Laurei. 

— Sincer nu ştiu. Burt s-a dus la un control săptămână trecută şi Jim n-a zis 
nimic. Bineînţeles că eu am întrebat-o pe Ghilly, dar mi-a spus să-mi văd de treaba 
mea. 

— Dar cred că mai locuieşte acasă, spuse Peach încercând să îşi aducă aminte 
ce îi spusese Maggie. 

— Habar n-am, dar în ultima vreme a fost văzut peste tot cu teribila saltea a 
Hollywood-ului. 

Ariene încetă discuţia întorcându-se către Sid Steinberg ale cărui studiouri 
oferiseră distribuţia filmului „Omul nisipurilor”. 

Peach era întristată de lucrurile pe care tocmai le auzise şi îşi pierdu pofta de 
mâncare. Lăsă lingura jos şi rătăci cu privirea peste oraş. Trebuia să se facă ceva 
pentru Laura. Maggie era la New York, deci era de datoria ei. 

O voce groasă îi şopti la ureche: 

— Copiii mor de foame în Europa. 

— Poftim? Ce-ai spus? 

— Aşa-mi spunea bunica de câte ori nu voiam să mănânc seara, spuse tânărul 
de alături. 

— Nu-mi mai e foame. 

— Eşti supărată din cauza celor care nu stau acolo, nu? 

Peach ezită. Viaţa Laurei era ceva atât de intim, încât nu suporta să se 
servească la toate petrecerile din oraş. 

— Da, Laura îmi este o foarte bună prietena. Şi soţul ei la fel. A fost medicul 
soţului meu în timpul ultimelor luni de boală. Sunt amândoi nişte oameni minunaţi. 


Îmi sunt foarte dragi. 


Ochii i se umplură de lacrimi, dar îi şterse cu grijă să nu i se întindă machiajul. 

— Gândeşte-te la asta mâine, ca Scarlett. Nu poţi face nimic în seara asta. Nu 
lăsa problemele prietenilor tăi să-ţi strice prima petrecere. Mâine o să poţi face ceva. 

Ea îşi ridică privirea şi îi zâmbi. Doamne, era, într-adevăr, cel mai atrăgător 
tânăr. 

— Cam aşa ceva ar fi spus şi Drake. 

— Soţul tău? 

— Da, era un om inteligent, minunat. 

— Sunt măgulit. Acum mănâncă. 

Peach reuşi să înghită câte ceva tot timpul fiind întreţinută de tovarăşul ei care 
era hotărât să nu o lase să se mai gândească la scaunele acelea goale. Conversaţia 
se învârti în jurul a nenumărate subiecte până când ajunseră la mare, care era 
obsesia lui. Îi spuse că visa ca, într-o zi, să aibă un iaht destul de mare ca să-l poată 
purta oriunde şi ea îi mărturisi că şi ei îi plăcea marea foarte mult, ca multora din cei 
care veneau din Vestul Mijlociu. Soţul ei, însă, fusese mereu grăbit şi preferase 
avioanele, aşa că marea nu prea avusese loc în viaţa lor. 

Glasul lui Ariene întrerupse conversaţia tuturor anunțând: 

— Când veţi termina cu toţii sufleurile de zmeură, vă rog să poftiţi în camera de 
vizionare. Acolo vom servi cafea şi lichioruri, cu toate că, după cum ştiţi, Burt nu 
este-de acord să se servească nimic în timpul filmului. Nu vreau să vă grăbesc, dar 
trebuie să începem peste puţin timp. Este un film lung şi persoanei care va pleca 
înainte de final, i se va rezilia contractul. 

Răspunseră cu toţii imediat. Filmul era ceva serios pentru toţi cei de faţă şi 
acordau aceeaşi atenţie proiectului de mai multe milioane de dolari al lui Silenz. 

Peach şi partenerul ei intrară primii în casă. Îl ţinea de braţ şi îşi dădea seama 
că era nervos pentru că îi tremura mâna. Observă şi câteva picături de sudoare pe 
frunte şi deasupra buzei de sus. 

— Te simţi bine? îl întrebă ea. 

— O să-mi revin. Este prima mea vizionare particulară. 

— Într-adevăr? Ei bine, o să ai o surpriză. Burt are cea mai frumoasă cameră de 
vizionare. 

Trecură prin sufragerie şi apoi printr-un hol lung, spre o pereche de uşi grele din 
lemn care erau deschise. Peach intră prima, după care se întoarse să vadă expresia 
de pe chipul însoţitorului ei. Ochii acestuia erau deschişi larg şi scoase un fluierat 
prelung şi scăzut. 


— Dumnezeule! E incredibil. 


Încăperea era foarte mare şi în semiîntuneric. În spate se aflau trei şiruri de 
fotolii îmbrăcate în catifea de nuanţe de la maron închis cele depărtate, la bej pal cele 
de lângă uşă. Între rânduri era un spaţiu larg, iar între locuri se afla câte o măsuţă 
îngustă din bronz pe care să se poată pune băuturile. Pereţii erau acoperiţi cu o stofă 
maron scumpă şi câteva aplice din bronz aruncau o lumină slabă. La vreo şase metri 
de primul rând se afla un ecran foarte mare. 

O consolă cu toate comenzile şi un telefon se aflau plasate în mijlocul ultimului 
rând, iar în stânga ecranului se găsea un mic bar cu un barman gata să servească. 

— Haide, spuse Peach. Mă tem că blocăm intrarea. 

— Sigur, doreşti să bei ceva? 

— Poate puţin coniac. Tu? 

— Mai bine nu. Mi-e cam greață. 

— Ah. Unde vrei să stăm? Ocup eu două locuri cât te duci tu la bar. 

— Ce zici de ultimul rând? 

Ea îi spuse atunci încet: 

— Mai bine nu. Protocolul cere ca acolo să stea cei mai importanţi. 

— Atunci, oriunde numai să fie aproape de uşă. 

El se îndreptă după aceea spre barul aglomerat, iar ea se aşeză. Peste câteva 
minute îl văzu întorcându-se cu coniacul ei şi cu un pahar cu un lichid întunecat 
pentru el. 

El îi zâmbi nesigur aşezându-se alături. 

— Mi-am luat o Coca-Cola. Am gura foarte uscată. 

Sporovăind zgomotoşi, oaspeţii îşi ocupară locurile repede. Până atunci seara 
fusese doar un preludiu. Toată lumea era nerăbdătoare să vadă filmul care fusese cel 
mai bine păstrat secret al Hollywood-ului în anul care trecuse. Burt le impusese la toţi 
cei din distribuţie şi la întreaga echipă tehnică să se oblige în scris că nu vor spune 
nimic şi interzisese să se ia vreun interviu cuiva care avea legătură cu filmul, cu 
excepţia lui. Întrebat de ce ţinea secret acel proiect, spusese că doar pentru a nu i se 
fura ideea ca să se facă vreun film ieftin şi uşor pentru televiziune. 

Datorită succesului de box Office al filmelor lui, Burt a reuşit să facă în aşa fel 
ca nici cei mai importanţi oameni ai studioului să nu îl vadă înainte. Fiecare 
producător invidia puterea lui Burt. 

Cei prezenţi tăcură când el apăru în faţă pentru a le spune: 

— Dragi prieteni, urmăriţi „Omul nisipurilor”... în sfârşit. 

Se grăbi apoi să îşi ocupe locul lângă consolă şi apăsând pe un buton, spuse 
încet în interfon: 


— Dă-i drumul. 

Luminile începură să se micşoreze până când încăperea se cufundă într-un 
întuneric total. Peach simţi un tremur de emotie în braţul tânărului. Deodată, ecranul 
prinse viaţă cu o lumină orbitoare şi o muzică antrenantă prezentându-se genericul. 

Pe Peach filmul o fură imediat cu fascinantul său subiect. Apoi, când legendarul 
„om al nisipurilor” Îşi făcu apariţia, îşi dădu seama că eroul filmului stătea chiar lângă 
ea. Privirea lui era aţintită pe ecran, iar chipul îi era o mască de groază. Ea îi luă 
atunci mâna încercând să îl liniştească. Nicio mirare că bietul băiat era speriat. Mâna 
lui rece şi umedă i-o strânse pe a ei atât de tare încât inelul îi intră în deget, dar ea nu 
şi-o retrase pentvu că se bucura să îl ajute să treacă bine acel moment de criză. 

Îşi îndreptă atenţia din nou asupra ecranului cu şi mai mare interes şi fu uşor 
prinsă iarăşi de imaginile care se desfăşurau în faţa ochilor. O înfiora dinamismul şi 
masculinitatea personajului de pe ecran, de parcă era o fetiţă care îşi urmărea idolul. 
Era cucerită de frumuseţea chipului şi trupului lui, ale cărui contururi se desluşeau 
prin haine, dar, mai presus de toate, o încântau stilul şi inteligenţa cu care juca. 

Din când în când îşi amintea că acea creatură asemeni unui zeu se afla lângă ea 
strângându-i mâna ca un copil înfricoşat şi o amuza faptul că o putea tulbura atât de 
mult pe ecran. Se simţea excelent. Se simţea tânără şi entuziastă. Deşi ar fi vrut ca 
filmul să continue la nesfârşit, genericul final apăru prea repede şi totul se termină. 

Spectatorii izbucniră într-un ropot spontan de aplauze şi luminile se aprinseră. 
Burt, îmbujorat şi zâmbitor, se ridică de pe scaun şi alergă în faţă. În trecere, apucă 
braţul tânărului şi îl trase după el. 

— lată-l! Va fi mai mare decât Gabie! strigă Burt. 

Peach se trezi ridicându-se în picioare împreună cu toţi ceilalţi. Se auzeau 
strigăte de „bravo” şi „excelent” o adevărată lovitură”. Toţi se îmbulziră apoi, fiecare 
încercând să dea primul mâna cu Burt şi să felicite noul star. 

Peach rămase undeva, la margine, urmărind succesul tânărului ei prieten şi era 
fericită pentru el. Ce minunat se simţise. Trebuia neapărat să îi spună lui Ariene. 
Înconjură grupul şi o găsi lângă bar asistând la turnarea şampaniei în cupele înalte de 
cristal. 

— Ariene, a fost minunat. Nici n-am cuvinte să-ţi spun cât de mult a însemnat 
pentru mine să mă aflu în seara asta aici. 

— Scumpa mea Peach, mi-a făcut mare plăcere. Uite, ia un pahar. Trebuie să 
bem toţi pentru succes. 

Foarte repede, ea şi barmanul umplură paharele tuturor şi, când le ridicară, o 
voce se auzi strigând: 


— Pentru Burt... grasul şi chelul George Lucas! 

Toată lumea râse de acea glumă cu înţeles numai pentru ei, dar lui Burt îi făcu 
plăcere. Industria filmului însemna bani şi era, deci, un compliment să fii comparat cu 
cel mai mare câştigător al tuturor timpurilor. 

Îşi băură toţi cupele de Taittinger Comtes de Champagne şi când se mai 
liniştiră, Peach reuşi să spună câteva cuvinte de mulţumire gazdelor. Ar fi vrut să îi 
ureze noapte bună lui Jason, dar el era înconjurat de lume şi ea trebuia să plece. ÎI 
rugă pe omul de la uşă să îi cheme maşina şi imediat după aceea Rolls-ul şi apăru. 
Tocmai voia să urce, când două braţe puternice o prinseră de talie şi o traseră înapoi. 

— Hei, unde te grăbeşti aşa? 

Când se întoarse, Peach îl văzu pe sclipitorul şi triumfătorul Jason zâmbind. 

— Jason! Felicitări pentru acest film superb. Am vrut să-ţi spun că ai fost atât 
de... 

— Ţi-a plăcut, într-adevăr? o întrerupse el nerăbdător. 

— Dacă mi-a plăcut? La nebunie. Ai fost senzaţional. Nu-mi mai aduc aminte de 
când nu mi-a mai plăcut cineva aşa de mult cum mi-ai plăcut tu în rolul de om al 
nisipurilor. 

Ochii lui sclipeau sorbindu-i fiecare cuvânt. Arăta atât de copilăros şi de fericit... 
era irezistibil. Urmă un moment de tăcere, pe care, în cele din urmă, Peach o 
întrerupse:! 

— Eh, acum trebuie să plec. Încă o dată, felicitări şi numai bine. Şi-ţi mulţumesc 
pentru o seară memorabilă. 

Îi întinse mâna şi el i-o luă cu amândouă ale lui strângându-i-o. 

— Trimite maşina acasă, o îndemnă el atunci. Mai stai cu mine puţin. Am putea 
să facem o plimbare cu maşina mea. Sunt atât de emoţionat că-mi vine să explodez. 
N-aş vrea ca seara asta să se sfârşească atât de repede... te rog? 

Peach era tentată să accepte, dar îl întrebă: 

— Sigur trebuie să ai pe cineva cu care să o petreci... un prieten., o fată? 

— Nu am pe nimeni... pe cuvânt... şi simt nevoia să vorbesc cu cineva care a 
văzut filmul. Te rog, nu mă face să mă duc la mine în apartament... sau la vreun bar, 
singur. 

Impulsul de a refuza politicos şi de a se duce acasă era foarte puternic, dar îşi 
întrebă şi sufletul. De ce să nu meargă cu el? Nu avea absolut pe nimeni pe lume?;, 
pe nimeni. Era liberă să facă ce voia şi voia să fie cu el. Se întoarse către Miles, care 


stătea lângă portieră, şi îi spuse: 


— Miles, du-te acasă. Vin şi eu mai târziu. Nu mă aşteptaţi şi întrerupeţi 
sistemul de alarmă. 

— Noapte bună, doamnă. 

Deşi abordase aerul unui adevărat majordom britanic, Miles nu putea să îşi 
ascundă complet dezaprobarea faţă de brusca prietenie a lui Peach cu acel tânăr 
străin, agitat şi insistent. Peach îi văzu privirea şi se supără. 

— Miles, s-ar putea să întârzi destul de mult, aşa că nu vă faceţi griji. 

Rolls-ul plecă şi imediat se aduse un Porsche roşu strălucitor, care părea nou 
nouţ. Jason îi ţinu portiera în timp ce ea se aplecă fără niciun efort pentru a se aşeza 
pe locul însoţitorului. Era recunoscătoare celor două luni petrecute în Italia unde 
trebuise să se strecoare în Maserati-ul ginerelui ei. Jason ocupă apoi locul şoferului, se 
întinse să îi prindă centura de siguranţă şi porniră. 

— Maşina e nouă? întrebă ea. 

— Cum de-ai ghicit? Burt mi-a dăruit-o săptămână trecută. Spunea că nu e bine 
pentru imaginea mea romantică să mă învârt într-o camionetă Datsun. 

— Foarte generos. 

— Poate, dar cred că, până la urmă, şi-a dat seama că are un câştig foarte 
mare. N-am avut niciun agent când am semnat să fac filmul şi m-am păcălit. Ce ştiam 
eu despre afaceri şi procentaje? 

— Păcat. Acum ai vreunul? 

— Nici unul, mai ales cei mari, nici n-au vrut să stea de vorbă cu mine, iar acum 
cine mai are nevoie? 

— Tu. Drake îmi spunea mereu că în afaceri nu e loc pentru ciudă sau 
sentimente rănite, iar agenţii sunt foarte importanţi. 

— Se pare că ştii foarte multe despre aceste lucruri. Soţul tău era şi el implicat? 

— El era implicat în toate, Jason. El a pus banii când Burt a făcut primul film. 

— Trebuie să fi fost o investiţie bună. 

— Dimpotrivă, a fost una foarte proastă. Filmul nu a compensat niciodată 
pierderile, dar a fost minunat. Criticilor le-a plăcut foarte mult şi bazându-se pe acest 
lucru, Paramount a finanţat cel mai bun film al lui Burt „Criza”, care, după cum ştii, a 
adus milioane. 

— Deci soţul tău l-a ajutat pe Burt să înceapă? 

— Da, dar toată lumea a uitat, în afară de Burt şi Ariene. De aceea m-am aflat şi 
eu printre toţi acei oameni celebri în seara asta. 

— Mă bucur că ai fost. 

— Şi eu. 


Au mers în linişte un timp, după care Peach întrebă încotro se îndreptau, la care 
Jason doar ridică din umeri. 

— Habar n-am. Ai vreo idee? 

Era trecut de miezul nopţii. În puţine locuri era deschis la acea oră într-o zi din 
cursul săptămânii. Oraşul Los Angeles era un oraş care mergea la culcare devreme, 
nu ca New York. 

— N-ai vrea să vii la mine? Sarah a făcut multe prăjiturele iar eu o să fac nişte 
ceai. Ţi se pare chiar atât de bătrânesc şi plictisitor? Ai prefera să mergem la un bar? 
Poate la „Harry's” din Century City mai e deschis. 

— Nu pot să sufăr barurile. Aş prefera ceai... şi prăjiturele. Poate mai prindem 
chiar şi câteva minute din spectacolul lui Johnny Carson... sau al lui Dave Letterman. 
Unde stai? 

Era puţin de mers, aşa că numai în câteva minute erau deja în lift. Peach ignoră 
expresia de uimire de pe chipul portarului şi se supără pe ea însăşi pentru că se 
simţea clandestină. Ei probabil că o credeau vreo văduvă înfometată de sex cu un 
tânăr gigolo. 

Când intrară în apartament, Jason fu foarte impresionat. Sarah şi Miles mai erau 
încă în bucătărie. 

Peach îi rugă să le servească ceai şi dulciuri în birou, după care îi arătă casa lui 
Jason, care era entuziasmat pentru orice. În cele din urmă se aşezară pe o canapea în 
faţa unui ecran de televizor uriaş şi Sarah veni cu tava. 

— Îţi mulţumesc, Sarah. Tu şi Miles vă puteţi retrage acum. 

— Şi vasele, doamnă? 

— Le poţi spăla mâine dimineaţă. Apropo, Sarah, el este Jason Darrow, starul 
din „Omul nisipurilor”. 

Sarah rămase cu gura căscată, făcu ochii mari şi se tulbură foarte tare. 

— Într-adevăr, doamnă? Aţi văzut filmul în seara aceasta? 

— Da, este fantastic şi Jason va ajunge un mare star. 

— Credeţi că pot avea şi eu o fotografie cu autograf? Pentru nepoţica mea, 
bineînţeles. Are numai treisprezece ani şi e înnebunită după filmele americane. 

Jason se ridică şi o sărută pe obraz. 

— Sarah, îţi mulţumesc. Eşti prima persoană care-mi cere aşa ceva. N-o să te 
uit niciodată. Până mâine îl fac. 

Sarah îşi recăpătă demnitatea şi spuse detaşat: 

— Vă mulţumesc foarte mult, domnule. Noapte bună. 


Deşi televizorul era deschis, Jason şi Peach nu prea îi dădeau atenţie, 
continuând să stea de vorbă. El se simţea stimulat şi era fericit şi dornic să vorbească. 

— Nu te-ai mai văzut niciodată pe ecran, nu? îl întrebă ea. 

— Niciodată. Ah, bine, m-am văzut pe casetele video care se făceau la filmare, 
dar nu pe un ecran mare. 

— Cum de n-ai văzut turnările zilnice? 

— Burt nu m-a lăsat. El şi cu Don, regizorul, se temeau să nu devin stângaci şi 
să-mi schimb stilul de joc, iar lor le plăcea ce făceam. M-am furişat eu de câteva ori în 
încăperea unde se făceau copii şi am pus ceva la un aparat dar imaginea era atât de 
mică încât n-am putut distinge mare lucru. 

— Ce părere ai avut despre tine însuţi? 

El privi în jos la mâna ei, care se odihnea pe canapea aproape, i-o ridică şi i-o 
privi, examinând cu atenţie degetele lungi şi subţiri şi unghiile frumos îngrijite. Apoi 
i-o răsuci şi ducându-i palma la buze i-o sărută uşor. Lui Peach nu îi venea să creadă 
ce i se întâmpla. Un val de căldură o sufocă şi încercă să rămână calmă şi să nege 
dorinţa pe care o simţea. 

— Nu mi-ai răspuns la întrebare, Jason. 

Zâmbindu-i diabolic, el îi răspunse: 

— Ştiu, dar vreau să spun adevărul şi n-aş vrea să mă consideri un dobitoc 
îngâmfat. 

Încet, îi frecă mâna de obrazul lui şi Peach descoperi în ea o dorinţă pe care o 
crezuse dispărută odată cu Drake. 

— Ţi-a plăcut de tine pe ecran, nu? insistă ea fiindcă trebuia să continue 
discuţia. 

— Tu ce părere ai avut despre mine? 

Ea zâmbi în ochii aceia care aveau să topească inimile a milioane de femei şi 
spuse: 

— Eu cred că ai fost minunat. Aş fi putut să văd filmul de nu ştiu câte ori şi nu 
m-aş fi plictisit. N-o să uit niciodată seara asta. Într-o zi, le voi spune nepoților mei că 
Jason Darrow mi-a ţinut mâna într-a lui şi a stat lângă mine. 

— Şi te-a sărutat, şopti el. 

Atunci, se apropie şi mai mult, fără să îi dea drumul mâinii şi o cuprinse de după 
umeri. Ea îşi spunea în gând să reziste, dar dorinţa din interior preluase controlul şi îi 
răspunse. El îi sărută ochii, obrajii şi, apoi, uşor, îşi apăsă gura pe a ei. Deşi erau pline 
de tandreţe, mişcările lui erau hotărâte. Peach îşi dădu seama că avea intenţia să o 
seducă chiar acolo. Adunându-şi toată voinţa, îl împinse. 


— Nu pot, Jason. 

El zâmbi. 

— Poţi dacă vrei. Vrei? 

— Oh, Doamne, da... bineînţeles că vreau. 

— Nimic nu ne opreşte. Tu eşti singură... şi eu la fel. Asta este probabil cea mai 
frumoasă noapte din viaţa mea. Nu o voi uita niciodată... împarte-o cu mine... fii o 
parte din această amintire. 

Cu buzele o împiedică să refuze şi, pentru prima oară în viaţă, ea simţi pasiunea 
şi dorinţa unui bărbat tânăr. Ar fi vrut ca el să continue, dar totuşi ea îi opunea 
rezistenţă. 

— Jason, nu sunt văduvă decât de două luni. 

— Dar de cât timp n-ai mai făcut dragoste? 

Îi simţi răsuflarea în ureche în vreme ce mâna lui îi mângâia uşor sânul. - De 
mult timp... de foarte mult timp. 

Nu putea nega nici dorinţa lui, nici pe a ei.! Tulburarea pe care i-o stârnise 
întrecea orice reţinere. 

Ar fi vrut să îl ţină strâns, să îşi lipească trupul gol de al lui, să se deschidă şi să 
îl primească. 

Deodată, el se ridică de pe canapea dominând-o cu înălţimea lui. Îi luă mâinile 
şi o ridică şi pe ea îmbrăţişând-o strâns, aşa încât ea îi simţi tăria când el o sărută din 
nou şi o întrebă: 

— Mergem în pat sau vrei să te am aici pe covor? 

— În pat, bineînţeles. 

Nu era vrăjită chiar într-atât, încât să rişte să îi surprindă servitorii. El o luă 
atunci în braţe. 

— Încotro? 

După ce intrară în spaţiosul dormitor, el închise uşa. 

— Încui-o, şopti ea. 

El insistă să o dezbrace cu mâna lui, piesă cu piesă, sărutând, mângâind şi 
admirând moliciunea pielii ei şi frumuseţea sânilor fermi şi plini. Făcură dragoste de 
trei ori înainte ca el să cadă într-un somn adânc, dar, ea, deşi era extenuată după 
câteva orgasme, nu reuşea să adoarmă. Actul sexual mai mult o stimulase decât o 
relaxase şi nu îşi putea lua ochii de la incredibila frumuseţe a chipului şi trupului lui. 

Abia după mai multe ore a fost în stare să îşi dea seama că era poate destul de 


în vârstă pentru a-i fi mamă. 

Pumnalul lui Macbeth 


Grace încercă să îşi stăpânească mâinile să nu tremure când Casey deschise 
plicul cu fotografii. Nu era uşor să arate un interes pur întâmplător. În ultimele două 
zile, se reîntorsese la Dumnezeul care o părăsise pe stradă cu ani în urmă. Se rugase 
şi îl implorase ca iubitul fiicei ei să fie un alt Jerry Casey. Promise să îl ierte că o 
abandonase în mâinile acelor criminali şi jurase că avea să îi spună lui Casey adevărul 
şi că nu avea să mai mintă niciodată dacă El avea să o ajute măcar de data asta. 

— Asta e foarte reuşită, mamă. Poţi vedea foarte bine cum arată. Nu-i aşa că e 
senzaţional? o întrebă Casey întinzându-i o fotografie color. 

Lui Grace nu îi trebui mai mult de o privire. Nu îndrăznea să ţină fotografia în 
mână de teamă să nu se vadă cât de nervoasă era. Încercând să îşi stăpânească 
glasul, Grace îi răspunse cu o uşoară acreală: 

— Ai dreptate. Este... tânăr... pentru vârsta lui. 

Brusc, se întoarse şi se îndreptă spre dormitor. 

— Trebuie să plec. Am stat destul de mult departe de salon. Totul o să fie cu 
susul în jos dacă nu mă duc. 

O lăsă pe Casey foarte mâhnită din cauză că mama ei arătase atât de puţin 
interes faţă de tatăl nepotului ei. 

Jumătate de oră mai târziu se urcă în maşina condusă de Rudolfo şi îi făcu cu 
mâna fiicei ei, care rămăsese în curte. Pe drum, jură să nu se mai roage niciodată. 
Dumnezeu nu exista. 

Când ajunse în salon, toată lumea avea câte o problemă pentru care o 
aşteptau. Ceasurile trecură repede şi la amiază se trezi din nou singură cu agonia ei. 
Deschise dulapul din spatele biroului şi din barul din interior îşi puse un coniac. Nu 
băuse niciodată mult, dar acum avea nevoie de ceva care să uşureze povara care îi 
apăsa creierul. Prima înghiţitură îi arse limba şi gâtlejul, dar era o senzaţie de căldură 
şi linişte. Îşi rezemă capul de speteaza înaltă a fotoliului şi închise ochii. Era bine din 
nou la lucru, punea astfel o distanţă între sine şi problemele de acasă. 

Deodată, uşa se deschise şi Eve dădu buzna îmbujorată de furie. 

— Dumnezeule, Grace, proasta aia iar mi-a zăpăcit registrul. Mi-a programat 
două din cele mai bune cliente la aceeaşi oră şi doamna Bloomingdale tocmai a plecat 
supărată! 


— Linişteşte-te, Eve. Rezolvăm noi. O voi suna chiar eu, îi voi cere scuze şi îi voi 
spune că următoarea vizită va fi pe gratis. 

Eve se trânti într-un fotoliu. Părea foarte abătută. Observând paharul din mâna 
lui Grace o întrebă: 

— Ce bei? 

— Coniac. Vrei puţin? 

— Hei, de ce nu? 

Grace îi turnă şi ei şi făcu semn spre uşă. 

— Încui-o să nu intre cineva să ne surprindă trăgând la măsea. 

Eve făcu ce i se spusese şi întorcându-se la fotoliul ei sorbi o înghiţitură. Se 
strâmbă. 

— Pfiu, e cam tare pentru prânz. Cum de bei aşa ceva la ora asta? S-a întâmplat 
ceva rău cu Casey? 

Grace reacţionă cu precauţie. 

— De ce întrebi? Doar ai văzut-o... arată foarte bine. 

Se simţi puţină exasperare în glasul lui Eve când îi spuse: 

— Grace, mi-a spus că este însărcinată şi că intenţionează să se mărite. 

Grace fu luată prin surprindere. Nu îi trecuse prin cap că mai ştia cineva. 

— La naiba! De ce s-a apucat să-ţi spună? 

— Pentru că este fericită, mândră şi foarte îndrăgostită. 

— Dar nu e căsătorită. 

— Va fi de cum obţine tipul divorţul. 

— Poate, dar nu uita că noi n-am auzit decât versiunea ei. Poate a minţit-o doar 
ca s-o trimită din oraş. 

— Doamne, Doamne, dar cinică mai eşti. 

— Ştii că nu poţi avea încredere într-un bărbat când este vorba de sex. 

— Şi când nu este vorba de sex? 

— Scumpa mea doamnă, tu ar trebui să fii ultima persoană care să apere 
bărbaţii din moment ce tu însăţi n-ai lăsa unul să te atingă, remarcă Grace 
răutăcioasă. 

— Nu ataca, Grace. Nu discutăm viaţa mea sexuală acum, dar, dacă tot veni 
vorba, tu de când nu te-ai mai culcat cu un bărbat? 

Pe Grace o deranja turnura pe care o luase discuţia. 

— Ei bine, nu mă culc cu bărbaţi, dar cel puţin nu o fac nici cu femei. 

Eve trânti paharul pe birou şi se ridică. 

— La dracu, Grace! Nu e treaba ta cu cine sau cu ce mă culc. 


Ochii i se umplură cu lacrimi de furie şi Grace se ruşină. Se ridică şi se duse să 
o. Oprească pe Eve care nu nimerea să descuie uşa. 

— Stai puţin... te rog. Stai jos şi termină-ţi paharul. 

O înconjură cu braţul ducând-o înapoi la fotoliu şi oferindu-i o batistă de hârtie. 

— Eve, viaţa ta te priveşte. E treaba ta dacă preferi femeile şi apreciez faptul că 
eşti foarte discretă. E ciudat cum femeile acceptă foarte uşor coafori homosexuali, 
dar coafeze lesbiene, nu. Bănuiesc că le e teamă, cine ştie. Oricum, îţi înţeleg dorinţa 
de a ţine ascuns acest lucru şi niciodată nu îţi voi înşela încrederea. Vreau să fim 
prietene. 

— Îmi pare rău că am explodat aşa, Grace. A fost o zi îngrozitoare. E dezastru 
aici când nu eşti tu. 

— Parcă eu nu ştiu. Dar hai să nu mai vorbim despre asta. Îți datorez o 
explicaţie. Este foarte adevărat, nu mă culc cu bărbaţi. Tatăl lui Casey a fost singurul 
bărbat cu care am... făcut dragoste. Da, am mai dorit un bărbat, dar el era îndrăgostit 
de altcineva şi îl iubeam prea mult ca să-l fac să înşele o nevastă care îl făcea fericit. 

— Drake Malone, nu? 

— Niciun comentariu. 

— De ce nu şi altcineva? 

— Când Casey era foarte mică, am fost violată de o bandă de indivizi. Bătută şi 
folosită. Aproape că m-au omorât. Încă mai am coşmaruri şi după atâţia ani. 

— Dumnezeule, Grace, ce oribil! 

— N-aş fi reuşit să supraviețuiesc groazei... dezgustului... şi ruşinii dacă n-ar fi 
fost copilaşul. În timp ce treceam prin acel calvar, îmi simţeam sufletul separat. De 
parcă trupul îmi era în aşa hal de pângărit, sufletul voia să scape de murdăria în care 
mă transformasem. 

— Doamne, nu-i de mirare că eşti singură. N-ai mai încercat niciodată? 

— De câteva ori, dar în ultima clipă, renunţam. Pur şi simplu nu puteam 
suporta. Ultima dată când am încercat, respectivul s-a enervat foarte tare, m-a pocnit 
şi mi-a spus că sunt o nenorocită care ar fi fost mai bună moartă. Atunci am hotărât 
să nu mai încerc. 

— Nu ţi se întâmplă niciodată să te exciţi? 

— Nu prea des. Şi când se întâmplă, mă masturbez. 

— Bine, dar e satisfăcător? 

— Trebuie să fie când n-ai altceva. 

— La femei te-ai gândit? 

— Nu, îmi pare rău, nici asta nu-i pentru mine. 


— Acum, sincer, de ce eşti atât de supărată pentru Casey? 

Norul se cobori din nou. Grace sorbi tot coniacul din pahar. 

— Pentru că sunt de părere că nu-i decât un ticălos bătrân care profită de 
femeile tinere. Toată viaţa lui, probabil că a găurit tot ce i-a ieşit în cale. 

— Bănuieşti, Grace. Nu-l cunoşti. Nu ti-ar plăcea nimeni care ar vrea să-ţi ia 
preţioasa fiică. 

— Nu-i adevărat. Vreau doar să aibă un soţ iubitor şi o căsnicie fericită, dar tipul 
asta e destul de bătrân pentru a-i fi tată. Până când copilul o să se facă mare, el o să 
fie, probabil, mort. 

Ultimul cuvânt păru să plutească în aer ca pumnalul lui Macbeth, îndemnând-o 
să îl înşface, promiţându-i o soluţie finală. Grace se cufundă în gânduri. Eve o privi 
aşteptând să mai spună ceva, dar văzând-o că tace, îşi goli paharul şi se ridică. 

— Îţi mulţumesc pentru coniac. Cred că ar fi bine să plec. E timpul să mă ocup 
de doamna Stack. 

Plecă, dar Grace nu băgă de seamă, atât de cufundată era în gândurile ei de 
răzbunare. 


— O să-l omor, şopti ea în încăperea pustie. 

O femeie cu o căsnicie fericită 


Maggie folosi ceasurile de drum până la Long Beach punându-şi ordine în 
gânduri şi plănuind ce avea să facă în următoarele ore. Oare, totul i se întâmpla chiar 
ei? Parcă ieri era o simplă făptură şi iată, acum avea să zboare la New York cu un 
avion particular. i se oferise încă o slujbă care avea să fie plătită cu o sumă din şase 
cifre. Se ciupi de braţ şi icni. O durea. Deci era trează! 

Lăsă maşina în faţa intrării şi fugi înăuntru. 

— Dee... Dee! Unde eşti? 

Dee ieşi repede din birou. 

— Aici. Ce s-a întâmplat? 

— Nimic! Totul e minunat. Plec la New York în seara asta la şase. 

Dee îşi privi ceasul. 

— Dar e aproape unu. 

— Ştiu. Găseşte-l pe Kirk. Oriunde ar fi, dă de el cât poţi de repede. ' 

Se duse apoi repede sus, pentru a se gândi ce să împacheteze. Cum o fi fost 
vremea la New York? Avea să vadă temperatura în „Times”. Intră în biroul lui Dee. 

— Nu l-ai găsit? 

— N-am noroc. A sunat la birou acum o jumătate de oră şi a spus că o să mai 
sune înainte de cinci pentru a afla mesajele. Habar nu aveau unde era. 

— Oh, nu, făcu Maggie. 

— Nu puteţi pleca din oraş fără să-i spuneţi, nu? 

Maggie observă dezaprobarea din privirea lui Dee şi se supără. 

— Păi, eu nu vreau asta, dar s-ar putea să nu am de ales. Doar n-o să dau cu 
piciorul la o slujbă care valorează o sută de mii de dolari numai pentru că trebuie să 
stau de vorbă cu soţul meu. 

Dee rămase cu gura căscată. 

— Doamne, iar? La New York? 

— Nu, nu la New York. Mă întorc poimâine. Vezi, te rog, cum e vremea acolo şi 
după aceea vino în dormitor să mă ajuţi să aleg ce să iau cu mine. 

Fix la cinci, Maggie îşi luă haina de tweed, bagajul şi coborî. Lincoln-ul lung şi 
argintiu al doamnei Cornwall aştepta în faţă pentru a o duce la Aeroportul Burbank de 
unde avionul Lockheed al corporației avea să o transporte la New York. Era nervoasă 
şi neliniştită. Kirk nu mai sunase la birou, deci încă nu ştia că ea pleca. Îi lăsase o 


scrisoare în care îi explicase situaţia, dar nu era cea mai bună modalitate de a-l 
anunţa şi avea să fie jignit şi întors pe dos. Se gândi o clipă să anuleze înţelegerea cu 
Belinda, dar nu se putea hotări să o facă. Douăzeci de ani se gândise tot la cariera lui 
Kirk, acum trebuia să găsească un loc în viaţa ei şi pentru-propria carieră. Se opri în 
birou Să îşi ia rămas bun de la Dee, care era încruntată. 

— Tot nimic? 

— Am încercat peste tot unde putea fi. Îmi pare rău, se scuză ea. 

— Nu e vina nimănui. O să-l sun în seara asta din New York. Voi sta la Helmsley 
Palace, la Fiftieh şi Madison. Dacă sună, spune-i că are o scrisoare pe birou. 

— Vreţi să stau până vine? 

— Nu, du-te acasă ca de obicei. 

— Sper să înţeleagă. 

— Va înţelege, Dee, nu-ţi face griji. Suntem căsătoriţi de prea multă vreme încât 
ceva atât de neînsemnat să ne afecteze. 

La şase şi zece, limuzina intra într-un spaţiu particular la numai câţiva metri de 
un avion argintiu, care avea să o poarte peste tot continentul. Şoferul îi luă bagajul şi 
o conduse la scara unde trei tineri atrăgători în costume gri din trei piese o aşteptau 
să o salute. 

— Bună seara, doamnă Hammond. Eu sunt Tom Johnson, pilotul, iar acesta este 
copilotul, Lars 

Stanton, Putem pleca? 

Urcând înăuntru, Maggie văzu cu surprindere alţi patru bărbaţi în costum cu 
cravată care stăteau pe două canapele în spate. Erau prinşi într-o discuţie aşa că abia 
îi observară sosirea. 

Copilotul o conduse la un fotoliu drept în faţă şi îi spuse să îşi pună centura 
pentru că aveau să decoleze imediat. Făcu exact ce i se spusese; un alt tânăr în 
costum gri închise uşa cabinei şi motoarele se puseră în funcţiune. După aceea, 
tânărul se aplecă să vadă dacă îşi prinsese bine centura şi se prezentă: 

— Bună seara, doamnă Hammond, eu sunt Kevin, un angajat al corporației 
Cornwall, în drum spre New York eu însumi. Să vă aduc ceva de băut în timpul 
decolării? 

Maggie observă că ceilalţi pasageri aveau cocktail-uri. 

— Da, ar fi bine. Aveţi vin? 

— Este o sticlă de Gewurztraminer rece. E bun? 

— Minunat, Kevin. Spune-mi, cine sunt oamenii aceia? 


Îi răspunse cât de încet îi permitea zgomotul motoarelor: 


— Nişte directori de nivel mijlociu... nimic deosebit. 

Peste câteva clipe, apăru cu o tavă de argint pe care avea un pahar de vin din 
cristal, un şervet de pânză şi un castronel de sticlă cu alune. 

— S-a adus o cină deosebită pentru dumneavoastră. Doamna Cornwall însăşi l-a 
sunat pe domnul Terrail de la „Ma Maison” rugându-l să o trimită. 

— Într-adevăr? făcu Maggie impresionată de tot acel tratament regesc. 

— Da, dar numai pentru dumneavoastră. Pentru noi ceilalţi, hrană rece. Mi-a 
spus să am grijă să aveţi un zbor plăcut. Să-mi spuneţi dacă doriţi ceva. 

Avionul porni pe pistă şi aşteptă permisiunea de a decola. Maggie gustă vinul. 
Era excelent, parfumat. Privi în jur la configuraţia cabinei. Stătea pe unul din cele 
patru fotolii de avion uriaşe aşezate faţă în faţă şi despărțite de un culoar. Canapelele 
pe care stăteau ceilalţi erau şi ele aşezate tot faţă în faţă. Interiorul era albastru, iar 
tapiţeria era din mohair de un albastru închis. Cromul sclipitor scotea în evidenţă 
culoarea şi producea un efect uluitor. 

Avionul decolă lin şi îşi începu înălţarea. Kevin îi spuse la ce altitudine se aflau 
explicându-i că avioanele particulare trebuiau să zboare mai sus ca să nu se 
amestece cu cele comerciale. Îşi dădu seama că ea se afla pentru prima oară într-un 
avion particular. 

— Kevin, doamna Cornwall mi-a trimis şi nişte hârtii? întrebă Maggie. 

— Da, am servieta în spate. Vreţi să le vedeţi înainte de cină? 

— Da, nu prea mi-e foame acum. 

Câteva secunde mai târziu ţinea în braţe o servietă din piele a cărei calitate era 
de admirat. Trebuia să fie Mark Cross, bănui ea. O întoarse puţin pentru a deschide 
încuietoarea sclipitoare din alamă şi văzu cu uimire „M.Hammona” gravat pe o 
plăcuţă de aur. O deschise brusc şi înăuntru văzu un plic bleu cu numele ei deasupra 
unei mape. În plic găsi un mesaj, scris frumos de o mână sigură: 


Draga mea doamnă Hammond, 

Sunt încântată că te-ai hotărât să fii alături de mine. Vor fi recompense pentru 
amândouă, sunt sigură. 

Spune-i lui Connor să semneze hârtiile. După cum vei observa, documentele 
sunt cu caracter personal. Anulez anumite depuneri aşa fel încât draga de Bettsey să 
nu primească niciun cent din averea mea. M-am hotărât să evit întreaga generaţie a 
lui Connor şi să depun bani pentru bunăstarea nepoților mei. Te rog, citeşte totul ca 
să fii la curent cu lucrurile. După ce hârtiile vor fi semnate, te poți odihni şi îl vei 
cunoaşte pe fiul meu. 


Am înţeles că noul avion este foarte frumos. Mie personal nu îmi place să zbor. 
Am aranjat să ai deplină libertate la hotel. Te semnezi doar şi eu voi plăti tot. 
Am completă încredere că nu vei profita. Dacă ai întrebări, pune mâna pe telefon şi 
sună-mă. Abia aştept să vii să-mi povesteşti totul la întoarcere. 
Cu afecțiune, 
Belinda Cornwall 


Maggie citi repede hârtiile după care făcu semn că voia să ia cina. Kevin îi 
aduse o supă rece de măcriş şi somn fiert cu castravete şi sparanghel. Îi umplu apoi 
paharul de Meursault. Ca desert avu tort de ciocolată cu alune şi cafea. Deşi i se 
oferise şi coniac, ea refuză. Începuse să se relaxeze şi nu mai avea nevoie de nimic 
altceva. 

Era două dimineaţa, ora New York-ului, când avionul ateriză pe aeroportul La 
Guardia. Două limuzine aşteptau. Una era pentru Maggie, iar cealaltă pentru tovarăşii 
ei de drum cu care nu vorbise prea mult. După jumătate de oră se afla în holul 
hotelului, unde fu înregistrată repede şi condusă la etajul 24. Camera mare era 
decorată în catifea de un verde deschis. Luminile oraşului care nu dormea niciodată 
se vedeau strălucind prin ferestrele mari şi ea se uită în jos la Catedrala St. Patrick şi 
Saks. 

De cum ieşi băiatul de serviciu, se duse la telefon pentru a suna acasă. Era 
trecut de miezul nopţii şi acolo dar nimeni nu răspunse. După cincisprezece apeluri, 
ea se hotări să despacheteze şi să se pregătească de culcare. La patru dimineaţa, ora 
New York-ului, renunţă să-şi mai caute soţul, dar neliniştea o împiedică să doarmă 
bine. 

A doua zi dimineaţă, ceru să i se aducă micul dejun în cameră aşa încât să 
poată răspunde la telefon. La ora nouă, secretara lui Connor Cornwall o sună să îi 
spună că o maşină avea să o ia la zece şi să o aducă la birou. 

Dădu din nou telefon acasă, dar tot nu primi niciun răspuns. Era înnebunită de 
grijă, gândindu-se că soţul ei ar fi putut avea un accident sau că ar fi suferit un atac 
de inimă. Poate zăcea pe undeva iar ea umbla aiurea prin New York făcând pe 
importanta. O trezi pe Dee care îi promise să îl găsească şi să o sune după aceea. 

Simtindu-se mai bine, îşi puse costumul gri din tweed şi bluza de mătase de 
aceeaşi culoare. Se uită în oglindă să vadă cum arăta. O femeie minionă bine 
proportionată, cu un păr des şi negru în care se vedeau numai câteva fire albe. Din 
multe puncte de vedere, arăta ca orice femeie bine îngrijită, cu excepţia ochilor care 


erau mari şi întunecaţi şi străluceau ca două lumini. O profesoară de liceu o 


comparase odată cu o pictură de Keane şi deşi atunci se simţise stânjenită, pe 
măsură ce crescu îşi dădu seama că ochii erau o importantă calitate şi se strădui să-i 
scoată în evidenţă cu un machiaj uşor. 

Uitându-se pe fereastră văzu nori grei dar se gândi că nu avea de ce să îşi facă 
griji. Toată ziua avea să şi-o petreacă în clădiri sau maşini. Bănui că oamenii foarte 
bogaţi nu purtau niciodată cizme de cauciuc sau impermeabile. 

La ora zece fix urcă în maşina care avea să o ducă la Cornwall Building în'zona 
financiară a oraşului. Strângând noua servietă simţi primele semne de îngrijorare 
pentru mica înşelăciune pe care o punea la cale. Trebuia să fie alertă şi să spună 
adevărul cât mai mult posibil. Cornwall trebuia să creadă că nu era decât o secretară. 
Ar fi fost un dezastru dacă i s-ar fi cerut să scrie ceva la maşină, dar aşa ceva era 
foarte improbabil. Din fericire, Belinda îi spusese că abia începuse să lucreze pentru 
ea, deci ignoranţa ei nu avea să o dea de gol. 

Fu poftită în biroul lui imediat. Deşi era spaţios, era mobilat simplu. Nu se vedea 
nici urmă din strălucirea birourilor executive din California. Aici era vorba de o avere 
bine cunoscută care nu avea nevoie să fie etalată. 

La apariţia ei, Connor Cornwall se ridică dintr-un fotoliu mare din piele neagră. 
Era înalt, puţin peste un metru optzeci, slab, cu trăsături fine de aristocrat, ca ale 
mamei lui. Avea părul de un castaniu deschis, puţin grizonat, iar pielea lui era palidă. 
Avea ochii mari şi întunecaţi, dar, în timp ce ai acesteia din urmă erau pătrunzători, ai 
lui erau blânzi. 

— Bună dimineaţa, doamnă Hammond. Aţi avut o călătorie plăcută? 

Maggie răspunse strângerii mâinii lui ferme uscate şi osoase. 

— A fost minunat. Mă tem că şi clasa întâi a avioanelor comerciale îmi va părea 
inferioară de acum încolo. 

— Bun, luaţi loc, vă rog. Doriţi puţină cafea? 

Maggie refuză şi deschise servieta pentru a scoate hârtiile de semnat. 

— Acestea sunt documentele. Puteţi vedea foarte uşor unde trebuie să vă 
puneţi semnătura, după care vor trebui legalizate. 

— Nicio problemă, spuse el şi, după ce îşi sună secretara, începu să semneze. 

Se auzi o uşoară bătaie în uşă şi o femeie în vârstă, îmbrăcată în negru, foarte 
sever, îşi făcu apariţia. 

— Millie, du-i astea lui Ethel şi roag-o să le legalizeze imediat, te rog. Imediat ce 
vor fi gata, voi pleca şi eu. 

După retragerea ascultătoare a femeii, Maggie spuse zâmbind: 


— Sunteţi foarte încrezător. Nici măcar nu le-aţi citit. 


— Nici nu era nevoie. Sunt sigur că mama a verificat fiecare virguliţă şi a pus 
punctele pe toate i-urile. E foarte atentă la detalii şi am absolută încredere în ea. 
Totdeauna mi-a vrut numai binele. Cum vă place să lucraţi pentru ea? 

— Nu prea mi-am dat seama încă. Totul s-a petrecut atât de repede de când am 
luat slujba şi sunt încă dezorientată. Nu-mi vine să cred că mă aflu la New York. 

— O să ne ocupăm şi de asta. Mama mi-a spus că trebuie să am grijă să vă arăt 
oraşul. 

— Sper că nu e un deranj. 

— Deloc. Şi aşa am lucrat prea mult în ultimele săptămâni. Mi-ar prinde bine şi 
mie o plimbare. 

— În acest caz, accept. 

El se lăsă atunci pe spate şi o privi cu curiozitate, ceea ce o făcu pe Maggie să 
se simtă stânjenită. 

— Sunt curios să ştiu de ce a fost atât de insistentă, spuse el în cele din urmă. 
Am acuzat-o că încearcă să-mi găsească o partidă, dar mi-a spus că sunteţi o femeie 
cu o căsnicie fericită. Pun pariu că v-a spus că eu şi soţia mea suntem despărțiți... şi 
că, probabil vom fi divorţaţi înainte de sfârşitul anului. 

Maggie încercă să schimbe subiectul: 

— Este adevărat, sunt o femeie cu o căsnicie fericită... sau, cel puţin, eram 
până cu douăzeci şi patru de ore în urmă. Nu l-am putut găsi pe soţul meu ca să-i 
spun că plec. 

— Hmm, păcat. 

— Sunt puţin îngrijorată. N-a răspuns nimeni nici azi-noapte. l-am lăsat... aăă... 
secretarei lui un mesaj, dar eu personal n-am reuşit să vorbesc cu el. 

Connor se uită la ceas. 

— E aproape şapte şi jumătate pe coastă. Veniţi aici în locul meu şi sunaţi. E o 
linie interurbană, spuse el şi se ridică făcându-i loc. O să mă duc să văd ce se face cu 
documentele acelea. Vorbiţi cât vreţi. 

Maggie formă numărul de acasă şi, după opt apeluri, Kirk răspunse. 

— Kirk, slavă Domnului, unde ai fost? Mi-am făcut atâtea griji. 

— Unde am fost eu? Acasă, unde mi-e locul. Dar, unde eşti tu? 

— N-ai citit scrisoarea? 

Urmă o pauză mai lungă. 

— Ba da, ţi-am citit scrisoarea. 

— Kirk, de ce te porţi aşa? 


— Nevastă-mea zboară la New York fără să-mi spună nimic şi pe urmă nu 
înţelege de ce sunt nervos. 

Teama lui Maggie se transformă în furie. Cum îndrăznea să se poarte aşa cu ea! 
Încercă să îşi ţină cumpătul. Prin telefoanele interurbane nu se putea comunica 
emoţional. 

— Kirk, îmi pare rău că te-ai supărat şi nu vreau să discutăm acest lucru la 
telefon, ci doar să-ţi spun că mă bucur să te aud. N-am „dormit toată noaptea 
încercând să dau de tine. Ai scos telefonul din funcţiune ca să mă pedepseşti? zise ea, 
dar cum el nu îi răspunse, îl întrebă: Kirk, mă asculţi? De câte ori în cei douăzeci de 
ani care au trecut, a sunat cineva de la tine de la birou să-mi spună că pleci undeva? 

— Asta-i altceva. 

— Cum? Cum e altceva? Oricum, mă întorc mâine seară. Am atâtea să-ţi spun. 
Te rog, dragul meu, nu fi supărat. Te iubesc şi am nevoie de toată înţelegerea şi 
sprijinul tău. 

— La ce oră vii? 

— O să te sun diseară când o să aflu programul. Maşina mă va aduce înapoi la 
Long Beach, dar dacă îţi face plăcere să vii la Burbank, m-aş bucura foarte mult să mă 
aştepţi la avion. E atât de frumos. 

— Nu, mulţumesc. Am mai văzut avioane. Te aştept acasă. 

— Hai să ne împăcăm. Fac o treabă aşa cum faci şi tu şi mă simt excelent 
pentru prima oară în atâţia ani. Te rog, nu strica tot. 

— Ne vedem mâine. 

Se auzi un clic şi ea înţelese că el închisese. Puse jos receptorul şi văzu că 
mâinile îi tremurau. Se simţea extraordinar. Scoase o batistă din poşetă pentru a-şi 
şterge transpiraţia pe care o simţea prin machiaj. 

— Curaj, fetiţo. Nu mai eşti o simplă femeie casnică. Câştigi o grămadă de bani 
pentru munca asta, aşa că du-o până la capăt. 

După care se ridică şi ieşi din birou dând de înţeles că încheiase convorbirea. 

Într-un sfert de oră se aflau în maşină în drum spre o destinaţie pe care Connor 
nu i-o dezvăluise. 

— Vreţi să vedeţi sau să faceţi ceva în mod deosebit? o întrebă el. 

— Nu prea. Am mai fost o dată aici, când copiii erau mici. Am văzut Statuia 
Libertăţii, Centrul Rockefeller, ca orice turist. 

— Slavă Domnului, că nu mai trebuie să facem asta, atunci. Aţi vrea să vedeţi 


magazinul „Cornwal/'? Bine, atunci, asta o să facem mai întâi, apoi vom lua prânzul la 


Le Cirque şi după aceea ne vom uita prin Ferestrele Lumiu. Sper că n-aveţi probleme 
cu înălțimile. 

— Niciuna... cu cât mai sus cu atât mai bine. 

— Perfect. Atunci să oprim la „Bloomingaale's” şi „Bergdorf's". 

— Pare o vacanţă petrecută cu aceleaşi activităţi ca în fiecare zi. 

— Nu chiar. Îmi place să urmăresc concurenţa. 

Ziua trecu mult prea repede. Prin magazine, Maggie încercă să îl ţină prin 
compartimentele de mobilă şi accesorii. Observă că îi plăceau liniile simple, curate şi 
designul frumos. La patru dupăamiază, se aflau din nou în maşină. 

Connor părea să aibă o energie teribilă. 

— Bun, mai avem două ore până la cină. Am rezervat două locuri la „La 
Caravelle” pentru început, apoi am făcut rost de două bilete care se obţin foarte greu 
pentru ultima piesă a lui Peter Shaffer. După spectacol ne oprim la „Sardi's”... 

— Uf, şi eu când voi putea să mă descalţ şi să mă relaxez puţin? protestă ea. 

— Doreşti să te las acum la hotel? Ai putea să te odihneşti puţin şi să te schimbi 
pentru cină. 

— O idee excelentă. 

— Tot mi-e teamă că nu facem de ajuns. Ai vrea să faci ceva în mod 
excepţional? 

— Sper să nu par lipsită de bun simţ, dar n-am fost niciodată în casa cuiva din 
Manhattan. 

— E foarte uşor. Peste o oră trimit şoferul să te aducă la mine. Numai că acum 
casa e cam goală, Bittsey a luat o mulţime de lucruri când a plecat. Bem ceva şi pe 
urmă plecăm. Bine? 

Maggie era încântată. Era absolut sigură că, în momentul când va părăsi New 
York-ul, va avea destule informaţii pentru a aranja casa pentru Belinda. 

Connor era un om care putea fi cunoscut foarte uşor. Soţia lui era o proastă că îl 
părăsise. Era plin de căldură, inteligent şi sensibil, iar ei îi făcuse plăcere fiecare clipă 
petrecută cu el. Abia aştepta să se întoarcă în camera ei să îşi noteze tot ca să nu uite 


ceva: 


XXX 


Târziu în seara aceea, în drum spre hotel, Maggie îi mulţumi pentru 
ospitalitatea plină de amabilitate şi generozitate. 


— Nu-mi mulţumi, Maggie, pentru că eu m-am simţit mult mai bine decât tine. ’ 


— Nu se poate. Nici nu-mi amintesc de când nu m-am mai simţit atât de bine. 

Dar imediat simţi o undă de vinovăţie din cauza lipsei de loialitate a cuvintelor 
pe care tocmai le rostise. 

— Adevărat? făcu el şi îi luă mâna cu tristeţe şi gânditor. Aş fi vrut ca mama să 
nu aibă dreptate chiar întotdeaunâ... măcar o dată aş fi vrut să se înşele cu privire la 
ceva. 

— La ce anume? 

— La faptul că eşti o femeie cu o căsnicie fericită. 

Maggie nu ştia ce să spună. Se simţea ciudat că nu trebuia să îi ia prea în serios 
complimentul. Hotări, deci, să privească lucrurile uşor şi îl sărută încet pe obraz, 
trăgându-şi mâna. 

— Spui numai lucruri frumoase, Connor Cornwall, şi îţi apreciez politeţea. 

Maşina opri în faţa hotelului şi Maggie cobori imediat, iar Connor o urmă. 

— Maggie, o să te văd când o să vin la Los Angeles pentru şedinţa de consiliu? 

Ea zâmbi şi îi strânse mâna, pe care el i-o ţinu o secundă mai mult decât 
trebuia. 

— Sunt sigură, răspunse ea. 

Ajungând în cameră, privi oraşul pe fereastră. O uimea euforia care o 
cuprinsese. Parcă era o fetiţă îndrăgostită nebuneşte. Connor era într-adevăr, un om 
deosebit. Nu trebuia să o mire faptul că Belinda îl voia înapoi atât de mult. 

Era aproape două dimineaţa. Trebuia să îşi încheie însemnările şi să se culce. 
Aflase o mulţime de lucruri şi voia să noteze tot cât impresiile erau încă proaspete în 
memorie. Ar fi putut aştepta să facă acest lucru în avion, dar se temea să nu uite 
vreun amănunt important. 

Abia la trei reuşi să se lase pradă unui somn adânc. Uitase complet să îl sune pe 
Kirk aşa cum i promisese. 

Această extraordinară -povară 


Dragii mei Shan şi Dac, cât de dor îmi e de voi! 

Casa este atât de pustie şi tăcută de când aţi plecat la şcoală. E şi mai curată, e 
adevărat, dar mi-ar plăcea să mai văd câte o pereche de ciorapi murdari aruncați pe 
undeva. 

Mi-a făcut mare plăcere să vorbesc cu voi la telefon aseară şi mă bucur foarte 
mult că a început să vă placă la colegiu. Shan, nu-ți face probleme. 

Totdeauna ai învăţat foarte bine, aşa că o să te descurci. Ştiu că este foarte 
greu calculul, dar dacă vrei să intri la medicină, trebuie să suporţi şi aceste cursuri 
dificile. 

Acum trebuie să vă spun ceva. Am vrut s-o fac şi aseară când v-am sunat, dar 
n-am avut curaj. Sper că îmi va fi mai uşor în scris. 

Tatăl vostru a plecat de acasă. Se pare că s-a îndrăgostit de Ghilly Jordan... da, 
starul de cinema. S-a plictisit să mai stea singură şi să fie o zeiță a sexului şi l-a 
convins că el este bărbatul care o poate face fericită şi i-a mai spus că vrea să se 
liniştească şi să Îşi întemeieze un cămin. Sigur că el o crede. Care bărbat ar rezista? 
Doreşte să divorțăm. 

Vă rog, să nu fiti prea supăraţi pe el. Eu am trecut peste momentele de furie, 
cel puțin peste cele mai grele. Când am aflat prima dată că avea relaţii cu ea m-am 
prefăcut că nu ştiu, pentru că voiam ca totul să rămână la fel. Eram sigură că, până la 
urmă, avea să se sature de ea... sau invers... şi se va întoarce la mine. M-am înşelat. 
Cum o să-i mai tii la fermă când ei au văzut oraşuh Glumă. Ha, ha. 

Ultimele două luni au fost oribile. Teama a fost singurul şi constantul meu 
tovarăş. Am înghiţit şi pastile, deşi m-am hotărât să nu mai iau Valium ca să 
supraviețuiesc nopților lungi de singurătate. Teama că îl pierdeam pe tatăl vostru m-a 
făcut să mă comport foarte ciudat. Vă închipuii că n-am ieşit din casă de aproape 
şase săptămâni? În fiecare zi... eh, aproape în fiecare zi, mă îmbrăcam şi mă 
pregăteam să ies, dar nu reuşeam s-o fac. Odată m-am urcat chiar şi în maşină, dar 
inima îmi bătea atât de tare, încât nu mai aveam aer. Parcă aveam un atac. 

Cred că sufăr de agorafobie. Am citit despre asta prin reviste. Sunt sigură că e 
doar ceva trecător. Problemele cu tatăl vostru m-au făcut să mă tem de aproape 


orice, dar sunt convinsă că o să-mi revin când o să mă obişnuiesc să trăiesc singură. 


De fapt, când tatăl vostru mi-a spus că pleacă a fost aproape o uşurare. De 
săptămâni întregi aşteptam acea clipă şi acum nu mai am de ce să mă tem. Ce a fost 
mai rău s-a întâmplat şi încă mai trăiesc. 

Nu Vreau să vă purtați cu ostilitate față de tatăl vostru. Numai faptul că nu mă 
mai iubeşte pe mine nu înseamnă că nu vă mai iubeşte nici pe voi. Vă rog încercați să 
înțelegeți şi iubiţi-l. Are nevoie de dragostea voastră la fel de mult ca mine. 

Îmi dau seama acum că nu'mă pot obişnui cu noul lui stil de viaţă şi bănuiesc că 
nici nu vreau. Cred că vă aduceți aminte că n-am vrut să ne mutăm din Long Beach. 
Probabil că aveam vreo presimţțire în legătură cu ce avea să se întâmple, dar eram 
egoistă. Mă interesa mai mult să-mi păstrez fericirea decât să fac ce dorea el. 

Singura mea speranță acum este ca această femeie să facă pentru el atât de 
mult cât se aşteaptă el. Sper că este pregătită pentru această extraordinară povâră. 
Sau, poate că din cauza frumuseții şi faimei ei, el nu va aştepta atât de mult din 
partea ei cum a aşteptat de la mine. 

Nu îl condamn, sincer, nu. Dacă ar fi trebuit să aleg între ea şi mine, nici n-aş 
mai sta pe gânduri, Este exact ce îşi doreşte orice bărbat. 

Acum nu vă îngrijorați pentru mine. Am nişte prieteni minunati care îmi sunt 
alături. Maggie Hammohd sună tot timpul, iar Peach Malone m-a vizitat de două ori de 
când s-a întors din Europa. l-am promis că, data viitoare când va veni, mă voi urca în 
Rolls cu ea şi vom merge să cumpărăm ceva frumos şi scump... în contul tatălui 
vostru. 

Dragii mei fii, acceptaţi noua situaţie cât puteţi mai bine şi, nu uitati că nimic nu 
ține o veşnicie. Vom fi cu toții recunoscători pentru anii când am fost împreună. M-a 
asigurat că nu voi avea niciodată probleme cu banii. 

Deci, nu vă faceți griji O să-mi fie bine. Sunt sigură că timpul se va îngriji de 
problemele mele şi, într-o bună zi, îmi voi reface şi eu viața. Aş vrea să mă ajutaţi să 
țin toată amărăciunea şi învinuirile departe de inima mea. Continuati să aveti doi 
părinți care vă iubesc. Asta nu se va schimba niciodată. Știu că vacanţa care se 
apropie va fi grea pentru toţi. Poate sărbătoriți Ziua Recunoştinței cu mine şi 
Crăciunul cu el. Dacă suntem generoşi unii față de alţii, putem trece cu bine peste 
greutăți. Vă rog să nu-mi telefonati o perioadă. Ştiu că n-aş suporta şi aş începe să 
plâng şi toți ne vom simţi îngrozitor. Lăsaţi să treacă timpul ca să vă obişnuiţi şi 
atunci o să putem vorbi. 

Cu toată dragostea, 


mama. 

Micul meu secret 


Peach stătea în faţa acelui bărbat înalt şi slab care fusese o prezenţă 
permanentă în viaţa familiei ei timp de zece ani înainte ca Drake să se îmbolnăvească 
şi să nu mai poată ieşi din casă. Doug Dooley, fost jucător de fotbal profesionist, ofiţer 
al Serviciilor Secrete şi detectiv particular, fusese garda personală a soţului ei şi a 
întregii familii. Tocmai îi povestise detaliat despre evenimentele de la aeroportul din 
Milano. 

— Ce crezi, Doug? 

Fiind un om căruia nu îi plăcea să vorbească prea mult, clătină din cap şi zise: 

— Nu ştiu, doamnă Malone. Se poate să fi fost numai o simplă tentativă de 
răpire a unei femei care evident părea bogată. Pe de altă parte, mi se pare ciudat că 
individul a tras chiar. Cred că ar trebui ca, o perioadă, să ne luăm unele precauţii. 

— Ai vrea, Doug? Ştiu că ai o agenţie care se bucură de succes. 

— Dacă aş vrea? Sunt încântat să vă număr printre clienţii mei. O să fiu cu ochii 
pe aici. Şi cred că ar fi foarte bine ca unul din oamenii mei să fie şofer tot timpul. 
Miles nu are pregătirea necesară în rezistenţă şi protecţie, iar eu am nişte oameni 
foarte capabili. 

! Ştiţi doar că toţi oamenii de afaceri de la cele mai înalte nivele ale marilor 
corporaţii încearcă să caute protecţie în ziua de azi. 

— Deja mă simt mai bine. Dar ce facem în privinţa copiilor? 

— O să stabilesc nişte legături şi acolo unde se află ei. Lăsaţi totul în seama 
mea. - Am o programare la medic astăzi după-amiază. 

— Vă duc chiar eu. 

— Dar s-ar putea ca uneori să doresc să ies cu un prieten... cu maşina lui. 

— Nicio problemă. Nu vă scăpăm din ochi. 

În cabinetul lui Jim Austin, Peach aştepta ca acesta să îşi termine convorbirea 
telefonică. Pentru prima oară îşi dădea seama cât de bine arăta. Până atunci, nu 
văzuse în el decât medicul soţului ei. Everett Allison, medicul lui Drake şi prietenul lui 
apropiat, murise subit şi Jim preluase totul cu o competenţă şi o siguranţă pentru care 
avea să îi fie totdeauna recunoscătoare. Acum, însă, îl privea nu ca pe un vindecător 
grijuliu, ci ca pe o fiinţă omenească supusă greşelii. Dacă avea să îi fie în continuare 
pacientă, trebuia să îşi clarifice sentimentele contradictorii faţă de el. 

Jim sfârşi de vorbit, îi citi repede fişa şi apoi întrebă: 


— Ei, ce s-a întâmplat? Ai făcut un control complet chiar înainte să pleci în 
Europa şi totul era în regulă cu excepţia acelei boli a sânilor. 

Stânjenită, Peach întrebă: 

— Păi, mă întrebam dacă... sunt prea bătrână ca să mai rămân însărcinată? 

El abia îşi putu reţine surpriza. 

— Vrei? 

— Ah, nu! Vreau numai să fiu sigură că nu se poate. 

Jim era incredibil de curios cu cine se întâlnea. Dumnezeule, soţul ei nu murise 
decât de două luni şi ea deja umbla... sau, cel puţin, se gândea în mod serios să o 
facă. 

— Peach, este foarte puţin probabil la vârsta ta, dar nu imposibil. Dacă aş fi în 
locul tău, mi-aş lua unele precauţii. 

— Înţeleg. Atunci, să iau pastile? 

— Nu. Mai mult estrogen ti-ar putea agrava problema cu sânii. Ar fi mai bine să 
foloseşti un sterilet... sau să, hm, să-l laşi pe el să întrebuinţeze prezervative. 

Nu prea o încânta ideea. 

— Mai precis, cât de probabil este? 

— Peach, sunt mai multe motive, nu numai sânii. La vârsta ta, mai există şi 
pericolul unui atac de inimă. Ca şi cum s-ar folosi dinamită pentru a arunca în aer un 
muşuroi de furnici. Eu te-aş sfătui să rişti sarcina. 

— Nu există nimic simplu? 

— Este noul burete. Nu e perfect, dar riscul este, oricum, minim. 

— Ştii, eu şi Drake nu ne-am gândit niciodată la nimic de genul asta. Ar fi fost 
bucuros să-i fac câte un copil în fiecare an. 

— Ei, bine, atunci... abţine-te la mijlocul perioadei dintre un ciclu şi altul. Vei fi 
în siguranţă. 

Peach era uşurată. Nu suporta să includă niciun fel de anticoncepţionale în 
timpul momentelor de dragoste spontană şi minunată cu Jason. Relaţia lor era fragilă, 
dar ea voia să continue cel puţin o vreme. 

— Ce mai face Laura, Jim? 

— Bine, dar Anne şi Steve? 

— Jim, am auzit că ai plecat de acasă şi sunt îngrijorată din cauza Laurei. 

Ridicându-se de la birou, Jim se duse la fereastră şi, după o pauză îndelungată 
şi apăsătoare, îi răspunse: 


— Nu o mai pot ajuta pe Laura. Nu vrea să iasă din casă. la prea mult Valium. 
Nu o mai interesează nimic altceva decât propria ei nefericire. Nu vrea deloc să se 
ajute singură. 

— Jim, are nevoie de tine. A renunţat pentru că simte că te-a pierdut. Nu 
înţelegi? 

— M-a pierdut... asta e problema. Nu pot să trăiesc într-o minciună. Suntem 
foarte departe unul de celălalt -acum. Mai vrea încă să fie o femeie liniştită în Long 
Beach şi bănuiesc că această şaradă este ca să mă pedepsească pentru că o 
părăsesc. 

Peach rămase uimită din cauza furiei şi amărăciunii din glasul lui. 

— Dar, Jim, este soţia ţa... mama copiilor tăi... cum poţi fi atât de brutal? 

— Laura face parte dintre acei oameni slabi care se folosesc de slăbiciunea lor 
pentru a-i stăpâni pe cei din jur. Crede că dacă îşi face rău, îmi provoacă mie un 
sentiment de vinovăţie în aşa fel încât să mă întorc la ea. Căsnicia noastră s-a sfârşit 
şi dacă îi eşti prietenă vei încerca să o convingi să accepte acest lucru şi să înceapă o 
altă viaţă fără mine. 

Pe Peach o înfuria lipsa lui de sensibilitate. Ar fi vrut să izbucnească, dar se 
abţinu. Îşi amintea foarte bine cu câtă bunătate îl îngrijise pe Drake şi nu ar fi vrut să 
îi ofere în schimb lipsă de înţelegere faţă de punctul lui de vedere. 

— lartă-mă că m-am amestecat în viaţa ta personală, dar am auzit atâtea 
poveşti în legătură cu tine şi cu Ghilly... şi, pe urmă, am văzut cât de nefericită este 
Laura... 

— Mă bucur că are prieteni aşa buni ca tine. Va avea nevoie de mult ajutor. 

— Nu-ţi pasă de ea absolut deloc? 

— Sigur că-mi pasă, deşi nu prea s-ar zice, spuse el şi se aşeză din nou înainte 
să continue. Medic fiind, ştiu prea bine cât de subţire este firul care ne ţine; legaţi de 
viaţă. În orice clipă se poate întâmpla ceva cu acest mecanism minunat şi complex 
care este corpul uman şi, gata, asta a fost... s-a terminat. Asta-i tot. Nu sunt 
nemuritor. Cât mai am de trăit, vreau să mă bucur de viaţă... să mi-o trăiesc cum 
vreau eu... în felul meu. 

— Chiar dacă aşa distrugi ce a mai rămas din viaţa altuia? 

— Peach, are cineva dreptul să dicteze altcuiva cum Să îşi trăiască viaţa? Nu se 
numeşte egoism? 

Deşi 'nu era de acord cu el, înţelese ce voia să -spună. Era un om de peste 
patruzeci de ani care se confrunta cu propria condiţie de muritor. Pe cine trebuia ea 


să condamne pentru hotărârea lui? 


— Jim, cred că vei descoperi la un moment dat că ai dat cu piciorul la mai mult 
decât vei primi în schimb. Ghilly Jordan este o femeie frumoasă şi strălucitoare, dar 
ascultă-mă pe mine, uşuratică. Nu-ţi face iluzii că va fi lângă tine când vei ajunge la 
bătrâneţe. De fapt, te-ai putea considera un om norocos dacă va rămâne lângă tine şi 
până la Crăciun. 

— Nu o cunoşti deloc. E o fiinţă extraordinară. 

Trebuia să plece. El îşi descoperise propriul adevăr. 

— Eh, succes, Jim. Îţi mulţumesc pentru timpul acordat. 

— Peach, mă bucur să ştiu că te-ai întors la o activitate sexuală normală. Mi-era 
teamă că îţi va fi greu să te adaptezi unei vieţi fără Drake. 

— Şi eu sunt puţin surprinsă. Poate că anii lungi de boală au făcut separarea 
mai uşoară. Dacă ar fi murit subit, şocul m-ar fi distrus. Ştii, a făcut totul pentru mine. 
„m-a pregătit chiar şi pentru singurătate. 

— Înţeleg, totuşi, că nu mai eşti deloc singură. Cine-i norocosul? 

Numai pentru că ea se amestecase în viaţa lui personală nu o obliga în niciun 
fel să şi-o dezvăluie şi ea pe a sa, aşa că zâmbi şi îi spuse: 

— Acesta este micul meu secret. 

Se grăbi să ajungă acasă. Jason îi promisese să o sune de la New York la patru şi 
chiar atât era. „Omul nisipurilor' era programat să ruleze în toată ţara săptămâna 
următoare, iar Jason era înscris pentru un articol de fond în revista „Time”, în cazul în 
care nimic nu avea să îl împiedice. Toţi cei care aveau legătură cu filmul aşteptau cu 
sufletul la gură. 

Sarah o primi spunându-i că domnul Darrow tocmai sunase. Peach era zdrobită. 

— Unde e? îl sun eu. 

— A spus că nu-l puteţi găsi, că se duce undeva şi a mai adăugat că îi pare rău 
că a sunat prea devreme. 

— Altceva n-a mai spus? 

— Ba da, doamnă. Mi-a spus să vă zic că totul este aranjat... exact acestea au 
fost cuvintele. 

— Într-adevăr? Minunat! Asta înseamnă că „Omul nisipurilor” va fi pe coperta 
revistei „Time” de săptămână asta! A zis când o să mai sune? 

— Nu, dar a sunat doamna > Hammond, care vă roagă să-i daţi un telefon. 

Peach se duse în birou să îi telefoneze lui Maggie. 

— Bună. Peach la telefon. Mi-a spus Sarah că m-ai căutat. Cum e să lucrezi 
pentru Belinda? 

— Sper să supraviețuiesc. E teribil de dură. 


— i se spune Doamna de Fier, să ştii. 

— Peach, ai mai văzut-o pe Laura? Eu am fost atât de ocupată în ultima vreme, 
încât n-am mai avut timp pentru ea. 

Peach îi povesti atunci despre discuţia avută cu Jim. Îi părea bine că mai putea 
vorbi şi cu altcineva. În final, Maggie oftă adânc. 

— Doamne, trebuie să facem ceva să o scoatem din casă. 

— Cred că avem nevoie de un ajutor specializat. 

— De acord. Cunoşti vreun psihiatru sau psiholog bun la care putem apela? 

— Nu chiar. Drake nu se încredea în ei, dar am o prietenă care cunoaşte pe 
toată lumea. Poate găsim pe cineva care să o vadă pe Laura acasă la ea. 

— Anunţă-mă dacă te pot ajuta cu ceva. 

— Tu eşti prea ocupată. N-o lăsa pe Belinda să te sperie şi mai ai grijă şi de tine. 
Soţul tău cum se descurcă? 

— Cred că bine. Nu ne vedem prea mult. Hopa, sună celălalt telefon. N-am 
vorbit cu Belinda de două ore şi probabil se întreabă pe unde mă ascund. 

— Du-te atunci. Te ţin la curent. 

Peach o sună apoi pe Ariene. Era încântată că avea o scuză pentru a vorbi cu 
ea. Poate avea să afle şi ce avea de gând Burt cu Jason în următoarele săptămâni. 

Ariene îi răspunse, dar se simţi o uşoară răceală în glasul ei când Peach o 
întrebă despre programul lui Jason. Conversaţia era ciudată, aşa că Peach se hotărî să 
discute în legătură cu adevăratul motiv pentru care o sunase. Îi prezentă iute 
problemele Laurei fără să îi dea numele. 

— De ce nu o suni pe doctoriţa Christine Sabatini?! zise Ariene. E un foarte bun 
psiholog cu o excelentă reputaţie. E specializată în probleme strict feminine şi am 
auzit că obţine rezultate bune imediat. Biroul ei e în Santa Monica, dar va trebui să-i 
cauţi singură numărul. Eu nu am apelat niciodată la ea. 

— Mulţumesc. O s-o sun numaidecât. 

Urmă un moment prelungit de tăcere, neobişnuit într-o discuţie cu Ariene. 
Niciodată nu o tratase pe Peach cu atâta răceală. 

— Ariene, s-a întâmplat ceva, aşa e? 

— De ce întrebi? 

— Nu... nu eşti tu. Te-am jignit cu ceva? 

După o pauză, vocea lui Ariene răsună furioasă şi ostilă: 

— Dumnezeule, Peach, ce naiba ai de gând de te tot arăţi cu Jason Darrow? 

Pe Peach o luă prin surprindere tonul direct şi acuzator al întrebării. 

— Ce vrei să spui? 


— Ştii foarte bine ce vreau să spun! Abia a reuşit Burt să facă să nu apară nimic 
în rubrica lui Jody Jacob. Un om de-al ei v-a văzut giugiulindu-vă la „Aux Delices”. 
Doamne, dar are jumătate din anii tăi! 

Mâinile lui Peach îi tremurau şi era ameţită de dezlănţuirea furiei lui Ariene. 

— Nu chiar... are aproape treizeci de ani. 

— Vrei să-i distrugi cariera? Nu e un tânăr oarecare, ştii foarte bine. Va ajunge 
un mare star. Milioane de fete din întreaga lume îl vor visa, dar nu şi dacă vor afla că 
trăieşte cu una de vârsta ta. 

Peach nu era pregătită pentru cruzimea atacului. 

— Ariene... cum... cum poţi să-mi vorbeşti aşa? Credeam că-mi eşti prietenă. 

— Cineva trebuia să ţi-o spună. Te faci de râs... şi atât de repede după moartea 
lui Drake. Cum poţi să-i calci în picioare memoria în aşa hal? 

— Îmi pare rău că asta e impresia ta, Ariene. Nu pot să spun nimic altceva decât 
că ţin foarte mult la Jason şi n-aş face niciodată ceva care să-i afecteze persoana sau 
cariera. - Atunci, cu siguranţă că trebuie să ştii că ceea ce spun eu este foarte 
adevărat. Este foarte aproape de a deveni un star. Nu strica tot. Îți închipui ce v-ar 
face „Enguirer” dacă ar afla? Toate ziarele ar exploata aşa un subiect nemaipomenit, 
iar talentul remarcabil al lui Jason n-ar mai avea nicio valoare. Asta vrei să faci? 

— Te gândeşti la Jason sau la succesul de box Office al filmului? 

— La amândouă, draga mea, la amândouă. Ştii destul de mult despre treburile 
astea ca să-ţi dai seama că fără un succes de box Office nu există o mare carieră. 

— Ariene, nu mai vreau să discutăm despre asta. 

— Îmi pare rău că te-am jignit, Peach, dar, oricum vei fi jignită. Sigur ştii că nici 
cu toţi banii pe care-i ai n-o să poţi ţine legat de tine un tânăr prea mult timp, mai 
ales pe Jason Darrow. 

Peach închise telefonul. Se simţea bătrână, urâtă şi murdară. Umilinţa ei era 
atât de absolută încât se prăbuşi pe pat fără aer. Ştia că avea probleme cu inima, dar 
nu putea face nimic. Exact înainte să leşine, reuşi să strige un cuvânt care răsună în 
toată casa şi pe care Sarah şi Miles îl auziră: 

— Drake! 

Jim Austin se afla lângă ea şi îi ţinea încheietura mâinii când îşi reveni. Îi zâmbi 
cu blândeţe întrebând-o: 

— Te simţi mai bine acum? 

Privi chipul îngrijorat şi cumsecade al doctorului şi ironia îi apăru clar în minte. 


Ce potriveală. Un bărbat care, ca şi ea, tânjea după trupul frumos şi tânăr al unui star 


de cinema. Dar Jim avea o soţie... în vreme ce ea era singură. Trebuia să existe o 
deosebire. Ea nu rănise pe nimeni decât pe ea... nu? 

Îşi aminti iar cuvintele pline de cruzime ale lui Ariene şi izbucni într-un plâns 
isteric. Îşi îngropă faţa în pernă şi suspină sfâşietor zguduindu-i-se tot trupul. La 
început, Jim încercă să o ţină în braţe, să o liniştească, dar când criza căpătă o 
amploare şi mai mare, îi făcu o injecție cu Demerol. Pe măsură ce medicamentul îşi 
făcea efectul, suspinele i se transformau în scâncete. 

Pentru prima oară în viaţă, fusese victima unor învinuiri dure şi nedrepte şi nu 
era pregătită. Datorită faptului că fusese protejată, mai întâi de dragostea părinţilor şi 
apoi de situaţia materială şi devotamentul soţului ei, nu îşi dezvoltase niciun sistem 
de apărare. 

Era vulnerabilă şi fusese rănită mortal de criticile tăioase şi crude ale lui Ariene. 

Trei ore mai târziu, când se trezi din somnul provocat de injecție, o văzu pe 
Sarah lângă ea privind-o neliniştită. 

— Cât este ceasul, Sarah? 

— Aproape opt. Vă simţiţi mai bine? 

— Nu prea... dar mă voi simţi. 

Ochii i se umplură de lacrimi care îi alunecară pe obraji. 

— Să-l chem pe doctorul Austin, doamnă? o întrebă Sarah. A spus că stă toată 
noaptea lângă dumneavoastră dacă e nevoie. 

Vorbind, ştergea cu grijă faţa stăpânei ei cu o batistă rece şi umedă. 

Peach refuză. 

— Nu, n-am nevoie de doctor, Sarah, ci de timp. 

— Ce ziceţi de nişte supă caldă şi pişcoturi? îl trimit pe Miles să stea cu 
dumneavoastră până le pregătesc. 

— Nu-i nevoie. O să-mi revin. Vezi-ţi de treabă. 

— Vreţi să vă deschid televizorul? 

— De ce nu, spuse Peach. 

Orice, numai să-i distragă atenţia de la rana deschisă din suflet. 

Sarah deschise atunci un dulap şi trase afară un raft pe care se afla aparatul. Îl 
deschise şi puse telecomanda pe noptieră. Ştirile de seară în plinătatea culorilor lor 
umplură camera şi Peach încercă să se concentreze asupra lor. Voia să vadă orice, 
numai să uite acuzaţiile pline de răutate aruncate de Ariene, dar nu şi le putea scoate 
din minte. Deşi ar fi dorit să respingă tot ce i se spusese, conştiinţa nu o lăsa. Tot 
timpul ştiuse în adâncul sufletului ei că ceea ce făcuse cu Jason nu fusese bine, dar 


refuza să recunoască acest lucru pentru că îi plăcea de el atât de mult şi se părea că 


şi lui îi plăcea de ea la fel de mult. Cu toate acestea, ştia acum că trebuia să pună 
capăt acelei relaţii. Trebuia să-l uite. 

Deodată, văzu cu uimire acel chip familiar apărând pe ecran. Dumnezeule! Era 
o reclamă pentru „Omul nisipurilor'. În acea clipă înţelese cât de greu avea să-i fie 
să-l uite. Tot restul vieţii ei avea să îi vadă chipul frumos peste tot, în reviste, în ziare, 
la televizor, la cinema. Niciodată nu avea să şi-l poată scoate complet din memorie. 

Telefonul sună, dar nu îl atinse. Câteva minute mai târziu, Sarah îi spuse că era 
Jason care suna de la New York. Peach ezită puţin înainte să răspundă: 


— Spune-i că... nu sunt aici. 

Crime imperfecte 


Grace îşi găsi liniştea sufletească imediat după ce luă acea hotărâre. Acum 
când ştia ce trebuia să facă pentru a îndrepta lucrurile, chinul ei luă sfârşit. Se afla în 
stadiul planurilor şi această provocare îi dădea puteri noi. Numai deruta şi 
nesiguranța o slăbeau. Până şi alegerea pe care o făcuse acum i se părea potrivită şi 
înţeleaptă. Orice sentiment de vinovăţie pe care l-ar fi trăit se dizolvă în gândul că 
lumea avea să fie mult mai bună fără Jerry Casey. 

Se făcuse vinovat de păcatul incestului cu propriul copil respins, un motiv foarte 
bun pentru răzbunare. Grace descoperi chiar că ura putea fi un sentiment de împlinire 
şi satisfacţie, acum că avea un plan prin care avea să-l facă să ispăşească. Era 
convinsă de faptul că făcea bine ca şi de faptul că trebuia să rămână nedescoperită, 
căci Casey nu trebuia să afle niciodată că ea fusese personajul principal al unei 
tragedii de asemenea proporţii monumentale. Grace găsea că durerea pe care avea 
să o simtă Casey în urma pierderii omului iubit avea să fie măruntă pe lângă umilinţa 
aflării adevărului. 

Din fericire, timpul ştersese orice legătură dintre ea însăşi şi Jerry Casey şi era 
fericită că nu dezvăluise numele lui nimănui, nici măcar lui Drake Malone. Undeva, în 
planul ei, trebuia să aibă grijă să îi asigure protecţie lui Casey. Nu avea sens să 
comită o crimă perfectă numai ca bănuielile să cadă asupra fiicei ei, care ar fi putut 
avea un motiv foarte clar. 

Dispariţia lui Jerry avea să rezolve şi problema copilului. Odată ce tatăl ieşea din 
scenă, ropilul se putea naşte şi putea fi crescut de mama şi de bunica lui care avea 
să-l iubească foarte mult. Bineînţeles, mai exista şi riscul malformaţiilor genetice, dar, 
din câte îşi amintea, în familia ei nu existaseră boli mai grave sau anormalităţi, iar 
Jerry Casey era cu siguranţă un bun specimen din punct de vedere fizic. 

Dar acesta era un risc pe care trebuia să şi-l asume. Dacă avea să fie ceva în 

Timpul era important acum. Era clar că el nu începuse acţiunea de divorț, altfel 
Casey ar fi primit vreo veste de la el. Grace avea bănuieli serioase că el: o ducea cu 
vorba pe Casey, dar nu putea fi sigură, Ultimul lucru pe care l-ar fi dorit era să îl vadă 
apărând în Los Angeles înainte ca ea să îşi pună planul la punct. Era important ca 
moartea lui să aibă loc înainte ca ea să ia contact cu el. Trebuia, de asemenea, să se 


poarte cu mare grijă şi atenţie faţă de Casey ca nicio bănuială să nu cadă asupra ei. 


Ce gând oribil! Nimic, nici chiar situaţia din prezent, nu ar fi fost nici pe jumătate la fel 
de rău cum ar fi fost ca fiica ei să afle că ea l-a ucis pe cel pe care îl iubea atât de 
mult. Trebuia să fie foarte atentă. 

Grace se întoarse în pat şi se uită la ceas. Era aproape şase şi jumătate. Era 
trează de ore întregi. De fapt, în ultimele zile, îşi dăduse seama că putea dormi foarte 
puţin. Acum că se hotărâse să facă ceea ce trebuia făcut, avea nevoie de fiecare clipă 
pentru a-şi pune la cale planul. Avea să comită o crimă perfectă, deşi nu era chiar 
atât de naivă încât să creadă că aşa ceva nu se întâmplase niciodată. Indivizii care 
aproape că o omorâseră pe ea nu apăruseră niciodată în faţa justiţiei. Astfel de lucruri 
se petreceau mereu. Nimeni nu auzea decât de crime imperfecte. Nu avea nevoie 
decât de inteligenţă, un plan meticulos şi voinţa necesară pentru a-l duce la bun 
sfârşit. Nu i-ar fi prins rău şi puţin noroc. 

Se dădu jos din pat şi se duse la duş. Se gândi foarte mult în timp ce apa 
fierbinte îi stimula simţurile. 

Poate era o reminiscență a zilelor care au urmat violului, când duşurile 
frecvente şi fierbinţi erau singura modalitate prin care îşi putea curăța trupul. În acel 
spaţiu închis şi plin de abur, în cascada liniştitoare de apă, ea îşi găsea mângâierea şi 
relaxarea pe care alţii mai norocoşi le aflau în braţele persoanei iubite. 

După ce se îmbrăcă şi era gata de plecare la lucru, Grace îi duse lui Casey o 
ceaşcă de Postum fierbinte şi aplecându-se peste pat, o sărută pe frunte. 

— Bună, mamă. Acum pleci? 

— E puţin mai devreme, dar ştii cum e vinerea. Aş vrea să mă mai uit o dată şi 
pe registru ca nu cumva să existe ceva încurcături. În seara asta e şi marea petrecere 
de la Century Piaza în cinstea preşedintelui şi toată lumea vrea să fie coafată şi cu 
manichiura făcută. 

— Nu pot să dau şi eu o mână de ajutor? Mi-ar face plăcere să răspund la 
telefoane, orice. Altfel simt că înnebunesc. 

— O să văd. Ai făcut lista cu ce trebuie să iei de la băcănie? 

— N-avem nevoie de nimic, pe urmă, m-am cam săturat de toate porcăriile alea 
hrănitoare. Hai să ieşim diseară să mâncăm spaghete. - Pare o idee foarte bună. 
Vorbim mai târziu. 

leşi din casă şi se urcă în maşina care o aştepta, i Indiferent cât de aiurit îi era 
programul, Rudolfo venea totdeauna mai devreme, aşa că ea se învățase demult să îl 
găsească acolo. Rudolfo emigrase în Statele Unite din El Salvador cu mulţi ani în 
urmă, imediat după ce soţia şi cei şase copii ai săi pieriseră într-un incendiu. Începuse 


mai întâi ca portar la salonul ei, dar pasiunea lui fiind maşinile, îşi petrecea o mare 


parte din timp spălând-o şi lustruind-o pe a ei. În curând îl luă ca şofer, căci Grace se 
temea foarte mult să meargă singură seara şi descoperi un nou sentiment de libertate 
având un şofer. Îi dădu apartamentul de deasupra garajului pentru a-l avea mereu la 
îndemână şi, în plus, el mai avea grijă şi de grădină, o ocupaţie pentru tot timpul 
anului în California 'de Sud. Avea grijă totdeauna să taie flori proaspete pentru casă. 

Casey ajunse la maturitate avându-i pe Rudolfo şi pe Grace în jur şi, datorită 
tragediilor pe care amândoi le trăiseră, erau nişte paznici formidabili. Dacă ea nu ar fi 
fost un copil încăpățânat şi foarte independent, grija lor ar fi sufocat-o. 

Era o zi plină la salon şi Grace nu avu timp de nimic altceva decât de treabă 
până când primi un telefon de la Peach. 

— Bună, Grace. Cum mai merge? Îţi place să faci din nou pe mama cu Casey? 

— Îţi dai seama! Aş vrea numai s-o conving să rămână aici definitiv. 

— Când se întoarce? 

— Nu ştiu sigur. E însărcinată, iar individul e însurat. Ea e sigură că va divorța 
dar ştii cum sunt chestiile astea. 

— Eşti foarte supărată din cauza asta? 

— Nu tocmai. Sunt foarte fericită că e acasă şi nimic altceva nu e mai 
important. Orice s-ar întâmpla, o voi ajuta. 

— E norocoasă că te are. 

— Eu sunt cea norocoasă. Acum ce pot face pentru doamna? 

— M-am gândit să mă duc la Napa câteva zile să-l văd pe Steve. În ultimul timp 
am fost puţin cam deprimată şi el totdeauna mă face să mă simt mai bine. 

— S-a întâmplat ceva? 

— Nu chiar, spuse Peach, dar Grace simţi minciuna în glasul ei. 

— Am auzit nişte zvonuri cum că ai fi avut o nouă aventură romantică, dar 
sunt-convinsă că n-au fost decât nişte bârfe. 

— Grace, n-ai putea să iei cina cu mine diseară? 

— Nu diseară, Peach. Mi-am făcut deja alte planuri. Mai bine trec mâine 


dimineaţă pentru micul dejun. Îţi aranjez şi părul şi stăm şi de vorbă. 


XXX 


Grace sună la companiile de transport aerian pentru a afla ce zboruri erau 
pentru Chicago şi Champaign, le notă şi apoi puse hârtiuţa în portmoneu. Încuie uşa 
biroului ca să nu fie deranjată şi deschise seiful. Deşi majoritatea clientelor ei aveau 
conturi sau plăteau cu cecuri, încasa destui bani gheaţă aşa încât să poată ascunde 


câteva bonuri în fiecare zi, ceea ce făcea de când fusese acuzată pe nedrept. Acea 
acuzaţie nejustificată o înfuriase atât de tare, încât hotărî că ar fi putut la fel de bine 
să fie şi vinovată. Numără banii. Peste şapte mii de dolari. Mai mult decât de ajuns 
pentru a-şi plăti biletul de avion şi toate celelalte cheltuieli fără să mai fie nevoită să 
retragă din bancă. 

Se auzi o bătaie în uşă. Puse repede banii la loc şi închise seiful, ducându-se 
apoi să îi deschidă lui Eve. 

— Ce naiba se întâmplă aici? întrebă Eve. 

— Tocmai încercam să-mi aranjez dresul asta şi n-aveam chef să mă vadă 
cineva în chiloţi. Doamne, ce mă jenează. 

— De ce nu-l scoţi? 

— S-ar putea s-o fac şi pe asta. Ei, ce nu e-n regulă? 

— Nimic. Totul merge chiar foarte bine, îţi vine să crezi? 

— Mulţumesc Domnului. Auzi, n-ai vrea să mergi cu mine şi cu Casey diseară să 
mâncăm nişte spaghete la „La Scala”? 

— Sigur. Cu ce ocazie? 

— O simplă seară în oraş pentru Casey. 

După ce plecă Eve, Grace se aşeză din nou la birou pentru a-şi continua planul. 
Moartea lui Jerry trebuia să fie iute, precisă şi curată. Nu avea să folosească o armă, 
pentru simplul motiv că era o trăgătoare foarte pricepută şi purta tot timpul în poşetă 
un mic pistol înregistrat. Cu mulţi ani în urmă hotărâse să nu mai fie niciodată 
victimă. 

Jerry Casey era mai solid şi mai puternic decât ea, iar Casey îi spusese că era în 
formă. Trebuia, deci, ca moartea lui să pară fie accidentală, fie naturală. Opțiunile 
erau limitate. Trebuia să se gândească foarte bine şi să aleagă modul de execuţie cu 
multă înţelepciune. Cea mai mică greşeală le-ar fi putut distruge şi pe ea şi pe fiica ei. 


20 


Propriul pat 


Maggie se aşeză în maşina care avea să o ducă de la Burbank la Long Beach. 
Era nervoasă şi nerăbdătoare să îl vadă pe Kirk. Se mai simţea şi vinovată pentru 
aproape tot, mai ales pentru că îi plăcuse atât de mult la New York. Se uită la ceas. 
Nu era decât trei. Cu puţin noroc avea să ajungă acasă la patru să pregătească cina 
pentru soţul ei. O activitate casnică ar fi putut ajuta la uşurarea situaţiei. Avea un 
telefon în maşină. În fond, de ce nu? Avea să sune acasă şi să îi spună lui Dee să 
scoată nişte carne din congelator. 

— Doamnă Hammond? Bună ziua... unde sunteţi? 

Maggie vorbi mai încet ca să nu o audă şoferul. 

— Ce zici de Hollywood Freeway? 

— Sper că într-o maşină. 

— E singura posibilitate. Ce mai e pe acasă? Ai vorbit cu Kirk astăzi? 

— Nu, era plecat când am venit eu şi nici n-a sunat. Vreţi să încerc să-l sun la 
birou? 

— Nu, lasă că o fac eu, dar ţi-aş fi foarte recunoscătoare dacă te-ai uita în 
frigider să vezi dacă e tot ce trebuie pentru o salată şi scoate şi un pachet cu piept de 
pui din congelator. 

— Sigur. Altceva? 

— Cuplează telefonul la robot şi du-te la bucătăria elveţiană din Seal Beach să 
iei o baghetă şi un tort de ciocolată albă. 

— O să fie toate aici când ajungeţi. 

Maggie îl sună apoi pe Kirk la birou şi răsuflă uşurată când secretara îi făcu 
legătura. 

— Bună iubitule, sunt înapoi în Los Angeles şi mă îndrept spre casă. 

— Trebuie să fii într-o limuzină, nu? întrebă el cu un ton prietenos şi ea se simţi 
mai bine. 

— Da, şi e atât de frumos. O să-mi montez şi eu un telefon în maşină. 

— Cum a fost călătoria? 

— Încununată de succes. O să-ţi povestesc la cină totul. 

ÎI auzi vorbind cu altcineva din birou, dar nu înţelese ce spunea. Apoi, el reveni 


la discuţia lor: 


— Îmi pare rău, draga mea, dar nişte tipi din Japonia sunt în oraş şi sunt foarte 
ocupat. Trebuie să-i scot la cină diseară. Sunt foarte interesaţi de centrul acela 
comercial din Valencia. 

— N-ai vrea să-i aduci mai întâi pe acasă să bea un cocktail? Mi-ar face plăcere 
să vin şi eu dacă pot fi de vreun ajutor. 

— Nu e nevoie, dar îţi mulţumesc oricum. Japonezii nu-şi aduc de obicei soțiile şi 
te-ai plictisi de moarte. S-ar putea să întârzi, aşa că nu mă aştepta. Acestora le place 
să meargă la un bar după cină. 

Maggie era dezamăgită. Se aşteptase la orice, numai la afaceri, ca de obicei, 
nu. Îi fusese teamă că era furios; sperase ca el să se bucure de întoarcerea ei. Nu se 
gândise la o asemenea indiferenţă încântată. 

De cum intră pe uşă, Dee îi spuse că Belinda era la telefon. 

— Câtă precizie, remarcă Maggie cu tristeţe, lăsându-şi jos valiza şi 
îndreptându-se spre birou. 

— Buna ziua, doamnă Cornwall, exact acum am intrat. 

— Călătoria a avut succes? 

— Cred că da. Acum înţeleg de ce îl vreţi atât de mult pe Connor înapoi. Este un 
om încântător. 

— Trimit maşina să te ia mâine dimineaţă la nouă ca să mergem în Malibu să 
vezi casa. Maggie simţi că trebuie să stabilească nişte limite, altfel' avea să se 
transforme într-o marionetă. 

— Este cam devreme pentru mine. Am fost plecată două zile şi am nevoie de 
ceva timp să mai discut cu secretara. La unsprezece ar fi mai bine. 

— Atunci e prea târziu. Ai ajunge la mine la prânz şi eu aveam de gând să te 
însoțesc şi după aceea să discutăm planurile în timp ce luăm prânzul împreună aici. 
Hai la zece. 

— Bine, ne vedem mâine, atunci. Vă mulţumesc pentru aranjamentele făcute. 
Călătoria a fost minunată. 

La zece în seara aceea, Maggie se urcase în pat. încercase să îl aştepte pe Kirk, 
dar nu îşi mai putea ţine ochii deschişi. Se hotărî să doarmă câteva ore, aşa fel, încât 
să fie oarecum odihnită când avea să vină el. Strecurându-se sub pătura electrică se 
gândi cât de bine şi de reconfortant era să doarmă în propriul pat. Da, într-adevăr, 
nicăieri nu era ca acasă. Adormi imediat. 

Undeva departe auzi o sonerie sunând, dar atât mintea cât şi trupul îi erau 
cufundate într-un somn adânc. Sunetul îi pătrunse din nou conştientul şi se forţă să 


deschidă ochii. Deşi în cameră era întuneric, putea vedea lumina zilei prin jaluzele. 


Devenind deodată alertă se ridică în capul oaselor şi se uită la ceas. Nouă! Dee 
trebuia să fie la uşă... dar unde era Kirk? 

Perna lui şi cearceaful erau şifonate... deci, fusese acolo. 

— Kirk! strigă ea, dar nu auzi niciun răspuns. Sări din pat şi se duse la baie... şi 
acolo fusese. 

Văzuse urme ale faptului că se bărbierise şi pijamaua aruncată peste cadă. 
Închise ochii şi inhală parfumul recentei lui prezenţe. Poate era în bucătărie şi îşi bea 
cafeaua. Fără să se mai oprească să îşi mai ia capodul sau papucii, fugi jos în 
bucătărie, dar nu exista niciun semn că ar fi trecut pe acolo. 

Soneria se auzi din nou, însoţită şi de câteva bătăi i în uşă. Maggie îi deschise 
lui Dee. Alarmată de expresia ameţită şi de ţinută şefei ei, aceasta întrebă: 

— Doamnă Hammond, vă simţiţi bine? 

— Cât e ceasul? 

— Puțin mai mult de nouă. Sun de foarte mult timp. Nu voiam să folosesc cheile 
decât dacă eram convinsă că nu este nimeni acasă. 

— Am dormit iar prea mult şi trebuie să mă grăbesc, spuse Maggie şi urcând 
scările îi strigă peste umăr: dă-i telefon soţului meu. Trebuie să-i vorbesc înainte să 
plec. 

Îşi scoase cămaşa de noapte şi intră sub duş. Picăturile de apă fierbinte nu 
reuşiră să îndepărteze teama de gheaţă care îi pătrunsese şi în trup şi în suflet. 

La zece fix, ezită puţin înainte să se urce în maşină. 

— Nu a fost vina ta, Dee. Nu mai fi atât de amărâtă. Când îl găseşti pe Kirk, 
spune-i... că voi fi acasă la cină. 

O oră mai târziu, Belinda era alături de ea. Nu mai purta o rochie de mireasă, 
dar costumul de lână avea panglicuţe din satin alb, iar bluza albă de mătase avea 
volănaşe şi perle micuţe. 

— Acum, draga mea, spune-mi tot... fiecare amănunt despre Connor. Vreau să 
văd cât de multe ai aflat despre fiul meu. 

— Nici nu ştiu de unde să încep. Este atât de drăguţ, foarte sensibil şi gentil. Am 
fost extrem de încântată când am observat că este atât de ecletic în gusturi... Un 
design bun îi place mai mult decât orice altceva, ceea ce se potriveşte perfect cu 
genul meu de decorare. 

Belinda dădu din cap aprobator şi spuse zâmbind: 

— Continuă, draga mea. Nu o să mă plictisesc niciodată cu tine vorbindu-mi de 
Connor. Este evident că-ţi place. 

— Nu-mi închipui să mai existe cineva ca el. Este atât de gentil şi de atent. 


— Sper că nu ţi-a dat impresia că ar fi moale sau slab. Să ştii că poate fi foarte 
dur când este cazul. Doar e fiul meu. 

— De acord. Se simte în el multă forţă tăcută, deşi în privire i se citeşte foarte 
multă tristeţe. 

— Ţi-a pomenit de Bittsey? 

— Doar în treacăt. Am avut impresia că a închis o uşă în ceea ce priveşte partea 
aceea a vieţii lui. 

— Într-adevăr? zise Belinda şi se întoarse să privească pe geam. 

Îşi continuarâ drumul în linişte. Şi Maggie îşi întoarse privirea spre fereastră 
când goneau pe Sunset Boulevard spre mare. Într-un fel, îi plăcea ce curs îi luase 
viaţa. Alte forţe deţineau acum controlul şi ea era împinsă către un destin 
necunoscut. 

Maşina o luă spre nord pe autostrada Pacific Coast şi soarele sclipea pe 
suprafaţa apei de un albastru închis. Maggie se învioră când văzu oceanul. 

— E atât de frumos, murmură ea şi Belinda încuviinţă din cap aprobator. 

— Ştiţi, doamnă Cornwall, eu am crescut în Indiana, dar de mică mi-am dorit să 
trăiesc undeva lângă mare. Este ceva în acea imensă mişcare de apă care îmi 
linişteşte sufletul. 

— Aşa spunea şi Connor... şi, te rog, spune-mi Belinda. Toţi prietenii mei o fac. 

Maşina ajunse în cele din urmă în faţa porţii Coloniei, o comunitate închisă unde 
liniştea locuitorilor era asigurată de paznici şi poartă. Li se făcu semn să intre şi 
limuzina înaintă încet pe drumul particular, oprind în final în faţa unei case mari, dar 
lipsită de activitate. Era construită din lemn simplu, grădina din faţă era mică, iar 
peisajul cam sărac. Maggie era dezamăgită. Cum putea ea să transforme acel hambar 
într-o irezistibilă invitaţie? Şoferul descuie uşa şi apoi le ajută pe femei să coboare din 
maşină. Belinda rămase puţin în urmă, dar îi făcu semn lui Maggie să se ducă ea întâi. 

— Mai întâi tu, draga mea. Eu am văzut-o deja. 

Maggie păşi atunci în holul de la intrare şi făcu ochii mari de uimire şi încântare. 
Întregul perete din spate era un geam prin care se vedeau marea şi plaja. Era superb. 
În stânga, pe plajă, se vedeau o piscină şi o curte complet înconjurată de un paravânt 
de sticlă. 

Maggie privi din nou la podeaua murdară, dar frumoasă şi apoi sus la balconul 
semicircular care servea tuturor camerelor de la etaj. O scară circulară ducea la 
balcon. Era impresionant. Pierdută în farmecul descoperirii, Maggie o lăsă pe Belinda 


şi porni să cerceteze casa în amănunt. Era încântată. Avea foarte mult de lucru, dar 


când totul avea să fie terminat, aceasta avea să fie cea mai atrăgătoare casă din 
lume. 

Când se întoarse în living-room, Belinda o privi cu mare atenţie, observându-i 
părul bogat şi negru în care se vedeau numai câteva fire albe şi ochii mari Întunecaţi, 
adumbriţi de gene dese. Nu era cine ştie ce frumuseţe, bineînţeles, îşi spuse Belinda, 
dar era o femeie cu gust, inteligenţă şi farmec. 

— Îţi place? o întrebă ea zâmbind, extrem de încântată de sine. 

Maggie râse. 

— Ştii foarte bine că-mi place. La nebunie chiar! Cât pot să cheltui? 

— Cât îţi trebuie? 

— Nu ştiu sigur. Lasă-mă să fac o schiţă şi să calculez un buget. 

— Cât? 

— Două săptămâni. 

— Zece zile. 

— Bine. 

Se priviră şi îşi zâmbiră. 

Mai târziu, în cursul după-amiezei, Maggie o sună pe Dee din maşina care o 
ducea acasă. 

— L-ai găsit pe Kirk? 

— A venit acasă pe la unu. L-am ajutat să împacheteze. Mi-a zis să vă spun că 
în seara asta va fi la San Francisco şi vineri o să plece la Tokio. 

— La Tokio? Pentru cât timp? 

— Nu ştia. A spus că o să sune diseară târziu, şi că, dacă vreţi să mergeţi în 
Japonia cu el, v-a făcut o rezervare. 

Răceala care o cuprinse mai devreme revenise. Japonia! Dintotdeauna îşi dorise 
să meargă acolo să vadă acea cultură străveche şi minunată, iar Kirk îi i oferea acum 


această şansă. Nu, nu îi oferea o şansă, ci o forţa să aleagă. 

Toate femeile din lume 


Drake îi spusese odată că soluţia unei probleme personale putea fi găsită 
încercând Să le rezolvi pe ale altcuiva, aşa că acum Peach se hotărî să facă ceva 
pentru Laura. O sună pe doctoriţa Sabatini pentru a discuta, dar nu putu trece de 
secretara acesteia. Îi lăsă numărul şi ceru să fie sunată cât mai curând posibil. Se uită 
la ceas - era aproape prânzul. Avea să îi dea timp până la două şi jumătate. 

După aceea se duse la fereastră şi privi oraşul, Era una din acele zile reci, rare 
în Los Angeles, când aerul era curat, cerul senin şi priveliştea se întindea la nesfârşit, 
dar Peach nu putea scăpa deloc de un sentiment de deprimare. Pierderea lui Jason o 
făcuse să simtă şi mai acut absenţa lui Drake. În timpul căsniciei lor, fiecare perioadă 
mai proastă o împărţise cu el, care încercase să preia cât mai mult din greutăţile vieţii 
pentru ea. Chiar şi când a pierdut ultimul copil, Drake a reuşit să îi absoarbă tristeţea. 
Acum iat-o dorindu-şi să fi fost acolo să o ajute să treacă peste durerea pierderii 
iubitului ei mai tânăr. 

Doamne, se simţea atât de prost! Ariene avea dreptate. Se purtase ca o femeie 
proastă şi înfometată de dragoste. Şi, mai presus de toate, se simţea vinovată şi 
neloială pentru că se încurcase sexual cu un alt bărbat într-un mod atât de ostentativ 
la numai câteva săptămâni de la moartea lui Drake. Nu putea continua să îl vadă pe 
Jason fără să pară ridicolă. Diferenţa de vârstă era mult prea mare. Trebuia să îl uite. 

Soneria telefonului o trezi din visare. Trebuia să fie doctorita Sabatini. 
Răspunse. 

— Ei... în sfârşit! Am crezut că vrei să mă eviţi. 

Vocea lui Jason de la distanţă o cutremură. 

Venise clipa, dar mult prea brusc. 

— Jason! spuse ea doar. 

— Ah, deci îmi recunoşti vocea... e ceva. Am crezut că m-ai uitat de tot. 

— De unde... suni? îngână ea. 

— Din Los Angeles, răspunse el. Inima ei începu să bată cu putere când 
exclamă: 

— Nu! 

— Aşa e, sunt încă la New York şi vor să mă mai ţină vreo două zile. Se pare că 
toată lumea vrea să-l i invite pe Omul nisipurilor în emisiunile lor. 


— Îmi pare atât de bine că a apărut articolul în „7ime”. 


— Da, l-am citit şi eu şi e incredibil. Parcă ar fi o revistă pentru fani. 

— Se pare că te simţi foarte bine. 

— Nu chiar... tu nu eşti aici. Peach, mi-e dor de tine. 

Ea făcu eforturi să nu îi tremure glasul şi trupul. 

— Cum... cum merg interviurile? Fragmentele de la televizor sunt minunate. 

— Plictisitor, plictisitor. Toţi pun aceleaşi întrebări iar şi iar. 

— Când te întorci în Los Angeles? 

— Miercuri. O să înregistrez emisiunea lui Carson după-amiază. Premiera va 
avea loc vineri, dar joi seara trebuie să iau parte şi la o avampremieră de binefacere 
la Muzeul Ştiinţei şi Industriei. După aceea va fi un dineu la Jimmy unde te rog să porţi 
cea mai frumoasă rochie. 

— Nu voi fi în oraş, Jason. Plec la Napa mâine, la fiul meu. 

Urmă un moment de linişte. 

— Peach, s-a întâmplat ceva. Parcă nu mai eşti tu. Trebuie să pleci la Napa chiar 
acum? 

Ea se hotărî să nu se mai ascundă după degete. Sinceritatea era totdeauna cea 
mai bună soluţie. 

— Jason... îmi pare atât de rău. Nu ştiu cum să-ţi spun... mi-e atât de greu să 
găsesc cuvintele potrivite... 

Spre dezamăgirea ei, îşi pierdu sângele rece şi începu să plângă. 

— Nu-mi spune nimic, Peach. Burt mi-a spus că Ariene ţi-a vorbit... aşa cum 
mi-a vorbit şi el mie... dar e o prostie. Ce ştiu ei deşpre noi... ce simţim noi cu 
adevărat? 

Vocea îi era dură şi plină de furie. 

— Ah, Jason, au dreptate, ştii şi tu foarte bine. Lumea nu trebuie să afle că aio 
relaţie cu o femeie... bătrână. Asta ti-ar distruge cariera. 

— Nu eşti bătrână! Eşti cea mai frumoasă şi cea mai sexi femeie din câte am 
cunoscut vreodată. Şi pe urmă, eu nu sunt propietatea lui Burt. Ceea ce fac eu în 
timpul meu liber-nu e treaba lui. N-am de gând să-mi vând sufletul ca să fiu un star 
de cinema. 

— Jason, nu o să uit niciodată cele câteva ore când... dar trebuie să privim în 
faţă realitatea. Sunt cu şaptesprezece ani mai mare decât tine. 

Reuşise să o spună. 

Duritatea dispăru din glasul lui devenind convingător. 

— Hai să nu luăm hotărâri pripite la distanţă atât de mare. Când te întorci în Los 
Angeles? 


— Nu... nu ştiu sigur. 

— Promiţi să-i spui lui Sarah să-mi dea numărul de telefon de acolo? 

— Da, dacă vrei. 

— Atunci, încheiem această discuţie până la premiera filmului şi până vei înceta 
să mai sângerezi în urma loviturilor de cuţit pe care ţi le-a dat Ariene. Ceea ce este 
între noi este mult prea important ca să lăsăm pe cineva să distrugă. Mă asculţi? 

— Jason, nu, te rog... 

— Acum promite-mi că o să ne vedem înainte să iei vreo hotărâre prostească, 
altfel, pe cuvânt că apar în emisiunea lui Carson şi îi spun tot... chiar şi câţi ani ai. 

Peach era îngrozită. 

— Să nu faci asta! 

— O voi face. Lui Johnny o să-i placă foarte mult. Glasul îi era hotărât şi 
ameninţător, ceea ce o făcu să îl creadă. 

— Bine... renunţ. Jason, eşti tare dificil. 

— Aşa e şi dacă mai vorbim mult, o să fiu şi mai dificil. Cum se face că numai 
glasul tău mă face rigid? Cât aş vrea să fi aici să mă atingi. 

— Jason, ce-o să mă fac cu tine? întrebă ea râzând. 

— Hmm, să vedem... cu trei mii de mile între noi n-ar fi prea uşor să ne lăsăm 
degetele să vorbească. 

— La revedere, Jason. Distracţie plăcută la New York şi la premieră. Mă voi 
gândi la tine. Vei fi un mare star. Toate femeile din lume te vor dori. 

— Dar eu nu voi dori femeile din lume, ci numai pe tine. 

După ce închise telefonul se duse să se privească în oglindă. Inima îi bătea cu 
putere şi se simţea ruşinos de sexi. Îşi şterse machiajul întins de lacrimi şi îşi privi cu 
atenţie ochii. 

Doamne, de ce mă simt atât de nebună de fericire? 

Telefonul sună din nou. Să fi fost tot el? Auzi glasul unei femei. 

— Doamna Malone? Sunt doctoriţa Sabatini. Secretara mi-a spus că este ceva 
urgent. Peach trebuia să coboare din al nouălea cer, pentru a se ocupa şi de alte 
lucruri. Vă mulţumesc că aţi sunat. Da, am o foarte bună prietenă care are mari 
necazuri şi aş avea nevoie de ajutorul dumneavoastra. 

Două ore mai târziu, Peach urcă în maşină şi îi spuse şoferului să o ducă la 
biroul doctoriţei Sabatini. 

Îi povestise pe scurt despre problemele Laurei şi doctorita Sabatini fusese de 
acord să o vadă chiar în după-amiaza aceea, din moment ce Peach trebuia să plece 


din oraş a doua zi. O sunase pe Laura şi îi spusese că avea să treacă pe la ea fără să 


menţioneze ceva despre faptul că avea să mai aducă pe cineva. Laura părea fericită 
şi prietenoasă, ceea ce o făcu să se întrebe dacă nu cumva se grăbise. 

Christine Sabatini era pregătită când ajunse maşina. Era tânără, nu avea mai 
mult de treizeci şi opt de ani şi era foarte înaltă şi subţire. Avea o piele bronzată, iar 
părul lung şaten îl purta strâns în coadă la spate. Se mişca cu gratia unei balerine şi 
avea un aer foarte senin. 

— Vă mulţumesc că v-aţi schimbat programul ca să o vedeţi pe Laura astăzi, 
spuse Peach. 

— Nu-i nicio problemă. Mă interesează fobia pentru că ea caracterizează 
majoritatea femeilor şi către ele îmi îndrept cercetările. Sper să o putem ajuta pe 
doamna Austin înainte ca fobia să pună prea multă stăpânire pe ea. Cu cât stă mai 
mult închisă în casă, cu atât devin mai acute simptomele când încearcă să iasă. 

— Această fobie poate fi urmarea unei tulburări emoţionale? 

— Dacă persoana este susceptibilă, da. Mai ales, dacă este temătoare, în 
general. | s-a întâmplat ceva recent? 

— Soţul a părăsit-o pentru o frumoasă şi tânără actriţă. 

Psihologul clătină din cap în semn de înţelegere. 

— Mereu mă lovesc de astfel de lucruri. Nici-nu vă daţi seama ce efect 
distrugător are asupra multor femei... mai ales asupra celor care sunt bune soţii şi 
mame. 

— Ei, Laura exact aşa era. Este o persoană bună şi sensibilă. Am ajuns să o 
cunosc foarte bine când soţul meu era pe moarte. Era foarte grijulie. Majoritatea 
prietenilor mei s-au ţinut departe. Bănuiesc că se gândeau că vreau să fiu singură, 
dar aveam mare nevoie să stau de vorbă cu cineva şi Laura a fost acolo. Soţul ei a 
fost medicul soţului meu şi trebuie să recunosc că şi el a fost deosebit de atent. 

— Bănuiesc că s-a căsătorit foarte tânără. 

— E adevărat. A lucrat şi şi-a întreţinut familia tot timpul cât Jim a urmat la 
şcoala de medicină. Au doi băieţi, gemeni, care au plecat la colegiu chiar anul acesta. 

— Şi acum e complet singură. 

Ajunseră acasă la Laura şi sunară de două ori înainte să le deschidă. Era în 
capot şi papuci. Era palidă şi nu se machiase. Părul îi era strâns la spate simplu cu un 
elastic. 

— Peach, mă bucur să te văd, spuse ea. 

Pe chipul Laurei se citea spaima. 

— N-am nevoie de doctor. Mă simt foarte bine. 


— Putem intra? Drumul a fost foarte lung şi tare aş vrea un pahar de apă, spuse 
Christine zâmbind şi vorbind cu un glas blând, mângâietor. 
Amintindu-şi de bunele maniere, Laura se dădu la o parte pentru a le lăsa să 


intre. 

— Bineînţeles, intraţi, vă rog, fac imediat un ceai. 

— Ar fi minunat, spuse psihologul păşind înăuntru. 

Doamne, dar ce casă frumoasă aveţi. 

— Vă mulţumesc. Peach, condu-o, te rog, pe doamna în living-room cât pun eu 
apa la fiert. 


Peach era impresionată cu câtă pricepere reuşise femeia aceea să treacă 
printr-un moment penibil. Câteva clipe mai târziu, Laura se întoarse cu o tavă de 
argint pe care se afla ceaiul şi o farfurie cu prăjituri de casă. Îşi amintise şi de paharul 
cu apă. Îşi servi musafirele cu delicateţe, teama dispărându-i în cursul activităţii 
domestice. 

Doctoriţa Sabatini începu să o întrebe despre unele antichităţi din încăpere şi 
conversaţia se desfăşură foarte lin. Peach omitea acea nepăsare totală, dar era 
conştientă de faptul că Laura se simţea din ce în ce mai în largul ei. Conversaţia 
încetă puţin şi, după o uşoară ezitare, Laura întrebă: 

— Sunteţi medic psihiatru, doamnă doctor Sabatini? 

— Nu, sunt doar un psiholog clinic şi, te rog să-mi spui Christine. Încerc să fac în 
aşa fel încât relaţiile mele cu pacienţii să se desfăşoare spunându-mi pe nume. 
Funcţia are tendinţa de a-i face să se simtă inferiori. În profesia mea, încercăm să îi 
ajutăm pe ceilalţi să se ajute singuri. Nu ne considerăm nişte făcători de minuni. 

— Dar n-am absolut nimic. Mă simt foarte bine. 

— De cât timp n-aţi mai ieşit din casă? o întrebă atunci Christine. 

— Păi, chiar ieri... am fost la magazine. 

Peach păru surprinsă. 

— Într-adevăr? Mă bucur atât de mult. Eram atât de îngrijorată că stai tot timpul 
închisă aici în... 

— Unde ai fost? o întrerupse Christine. 

— Păi... aă... până la „Ra/ph's” pe Ventura. 

— Ai avut palpitaţii puternice când ai ieşit? Ţi s-au umezit palmele şi ai avut 
dificultăţi de respiraţie? 

Peach se uită la Laura foarte atent. O deranjau evident întrebările Christinei, 
deşi erau puse cu blândeţe. 

— Nu! M-am simţit bine, protestă Laura apărându-se. 


Psihologul îi spuse atunci privind-o: 

— Laura, lasă-mă să te ajut... te rog. 

Pierzându-şi firea, Laura izbucni în plâns. Peach se duse lângă ea şi îi cuprinse 
umerii care tresăltau, ţinând-o aşa până când suspinele se mai potoliră. 

— Laura, suntem amândouă singure acum, îi spuse ea. Ne putem ajuta reciproc. 

În cele din urmă, Laura îşi reveni, dar Peach rămase lângă ea. 

— Laura, vino cu mine câteva zile. Apoi, dacă te vei simţi în stare, mergem 
împreună la Napa. 

— Nu pot, Peach. 

— Ba sigur că poţi... dacă încerci puţin. 

— Nu, doamnă Malone, interveni Christine, acum chiar nu poate, dar dacă avem 
noroc, va putea cât mai curând. 

Laura păru surprinsă şi interesată ascultând-o pe Christine care continuă: 

— Înţelegi, Laura, o s-o facem încetul cu încetul. Nu i va fi deloc uşor, dar fobia 
ta este relativ recentă. Hai să începem chiar acum, pentru că, mai târziu, va fi mult 
mai greu. 

— Ce trebuie să fac? 

— Poţi începe prin a veni la poartă acum să ne faci cu mâna. Mâine dimineaţă la 
nouă voi fi aici şi vom mai face un pas. O să stăm de vorbă puţin. O să stabilim un 
program regulat al vizitelor mele până când vei putea să vii tu la mine. E bine? 

— Bine, spuse Laura ezitând. 

Când plecară, Laura se forţă să iasă la poartă, iar când maşina se puse în 
mişcare, Peach o văzu grăbindu-se să intre iar. 

— Christine, ce părere ai? 

— Exact ce i-am spus şi ei. Va dura ceva timp. Şi-a pierdut tot respectul de sine 
şi simţul valorii. Va trebui să le recapete puţin înainte să se poată simţi iar bine afară. 

— Să-ţi pierzi bărbatul din cauza altei femei este aproape la fel de rău ca atunci 
când rămâi văduvă, spuse Peach. 

— Este mult mai rău. Întreaga ei viaţă şi-a dedicat-o soţului şi relaţiei cu el, iar 
el, deodată, a încetat să o mai dorească. O văduvă mai are mângâierea de a şti că a 
fost iubită şi nu respinsă. 

— E adevărat. lubirea lui Drake a fost ca o constantă în viaţa mea. Şi încă mai 
este. 

— Existenţa Laurei s-a centrat în jurul căminului şi al familiei ei. Îţi dai seama de 
acest lucru după felul cum îşi îngrijeşte casa. În ciuda faptului că ea însăşi părea 


neîngrijită, casa era de o curăţenie teribilă. Bănuiesc că nu are servitori. 


— Aşa e. Niciodată n-a găsit pe nimeni care să facă lucrurile aşa cum ar fi vrut 
ea. 

— lar acum numai casa este cea care are nevoie de ea. 

— Christine, nici nu ţi pot spune cât de mult apreciez faptul că vrei să o ajuţi. Te 
rog să mă laşi să plătesc eu tot. 

— Dacă voi avea succes, va vrea să plătească ea tot. 

Peach se întoarse acasă cu un sentiment plăcut. Drake avea dreptate ca de 
obicei. 

Ajutându-i pe alţii este cel mai bun mod de a te ajuta pe tine însuti. Orice s-ar 
întâmpla cu Jason, îşi promise să nu se lase copleşită. Învăţase o lecţie foarte 
importantă de la Laura. Încrederea în sine şi independenţa nu trebuiau pierdute prea 


uşor. Avea să îşi controleze emoţiile, chiar dacă alţii deţineau control averii ei. 

Cineva care să mă strângă noaptea 


Grace urcă în maşină şi îi făcu doar un semn uşor din cap lui Rudolfo. Cu o 
seară înainte fusese cu Eve şi Casey la „La Sca/a” unde mâncase prea multe spaghete 
şi băuse prea mult vin roşu. Toată noaptea se foise când pe o parte când pe alta 
având numai viziuni de crime şi violenţă. Acum, când era important să fie alertă şi 
lucidă, ea era obosită şi înceată. 

— Grace, arăţi îngrozitor, îi spuse Peach ieşindu-i în întâmpinare. 

— Mă tem că am băut prea mult vin, am mâncat prea multe spaghete şi am 
dormit prea puţin. 

— Lasă că dintr-o mahmureală nu se moare. Hai să luăm micul dejun. 

— Numai cafea, te rog. Am consumat aseară cota de calorii pe toată luna. ŞI, pe 
urmă, trebuie să-ţi fac părul repede. Trebuie să mai ajung şi la salon. 

După ce Grace se apucă de lucru, Peach spuse: 

— Ceva te supără, Grace, nu numai sarcina lui Casey. Eşti prea realistă ca să 
laşi atâta lucru să te tulbure. 

— Sigur că sarcina lui Casey. Nenorocitul ăla n-a sunat nici măcar o dată. Orice 
ar spune ea, eu sunt convinsă că el n-are de gând să se însoare cu ea. 

— Nu s-a gândit la avort? 

— Vrea copilul. Îl iubeşte pe ticălos şi e sigură că-şi va lăsa nevasta pentru ea. 

— Poate o va face. 

— N-o va face. Şi-a făcut o profesiune din relaţii sexuale cu fete tinere. 

Pe Peach o surprinse ura din glasul lui Grace. 

— De unde ştii? Ţi-a spus Casey asta? 

Grace se puse iar în gardă după izbucnirea dinainte. Trebuia să o convingă pe 
Peach că nu se baza decât pe supoziţii. 

— E la fel de bătrân ca mine. E căsătorit de mult timp şi e un profesor de 
colegiu. Sunt sigură că Casey n-a fost prima şi nu va fi nici ultima. Poate chiar acum e 
încurcat cu vreo altă puicuţă. Nu, sigur n-aş vrea să se mărite cu el, dar fac copiii 
vreodată ceea ce vor părinţii? 

— Ai prefera să-şi crească copilul singură, cum ai făcut tu? întrebă Peach 
atingând un punct slab. 

— Nu va fi singură aşa cum am fost eu... doar mă are pe mine. Doamne, cât aş 
vrea să ştiu ce să fac. 


— Grace, tu nu trebuie să faci nimic. Casey este un om în toată firea, nu e 
treaba ta. Îi poţi oferi ajutor şi sprijin, dar trebuie să încetezi să te mai joci de-a 
Dumnezeu cu viaţa ei. 

Grace ştia că se exteriorizase prea mult. Trebuia să şteargă impresia de ură pe 
care o dăduse. 

— Poate ai dreptate, Peach. Cred că sunt doar o mamă mai pisăloagă şi trebuie 
să mă opresc. Îţi mulţumesc pentru sfat. O să încerc să-l urmez. 

Peach era încântată de ea însăşi şi acceptă capitularea lui Grace ca un semn că 
sfatul ei căzuse unde trebuia. Grace văzu că Peach îi înţelesese cuvintele doar la 
suprafaţă şi se amuză în sinea ei gândindu-se cât de îngrozită ar fi fost răsfăţata ei 
prietenă dacă ar fi ştiut că se află în prezenţa unei posibile criminale. 

Peach îi povesti despre Laura şi psiholog, după care Grace comentă: 

— Ghilly Jordan e o clientă constantă a Evei. 

— Pomeneşte vreodată de Jim? 

— Nu, şi e foarte ciudat. De obicei îi place la nebunie să dea amănunte despre 
escapadele ei sexuale, dar, în ultimul timp, a fost neobişnuit de tăcută. Probabil că e 
cu adevărat îndrăgostită de el. 

— Tare aş vrea să cred asta. Dacă Laura va fi distrusă, bănuiesc că ar fi bine să 
fie pentru o cauză bună. Eu personal sunt de părere că Jim Austin se va trezi dându-şi 
seama că a pierdut mult mai mult decât a câştigat. 

— Dacă se întâmplă acest lucru, sper ca Laura să aibă tăria să nu-l primească 
înapoi. 

— Nu crezi că ar trebui s-o facă? 

— În niciun caz. El ar putea să o facă din nou obligând-o să treacă prin aceleaşi 
chinuri, iar într-o zi, va lua prea multe pastile şi gata. 

— Grace, eşti o femeie foarte cinică. 

— Doar realistă. Coafezele văd foarte multă tristeţe. În fiecare zi, femei 
suferinde vin la salon după ajutor, încercând să se agaţe de soţi şi de siguranţa pe 
care le-o oferă aceştia. Cred că-şi pot salva căsniciile cu puţină vopsea şi o grămadă 
de fard. Noi încercăm să le facem să pară şi să se simtă frumoase, ceea ce, de obicei, 
este o muncă imposibilă. 

— Doamne, e deprimant. 

— lartă-mă. Eh, te-ai mai gândit dacă mă laşi să-ţi vopsesc firele astea albe... 
sau îţi place să pari bătrână? 

Peach râse. 


— Da, fiinţă nesuferită. Imediat după ce mă întorc, o să vin la tine pentru o 
completă renovare. Mă poţi face să arăt cu douăzeci de ani mai tânără? 

— Pentru aşa ceva ai nevoie de un chirurg plastic. Posibilităţile mele sunt 
limitate. 

— Crezi că ar trebui s-o fac? 

— Nu cred, dar dacă te vei gândi vreodată la lifting, du-te neapărat la unul 
Pierre Senseney. Văd o mulţime de chipuri refăcute, dar cele realizate de el sunt cele 
mai* frumoase. El este singurul bărbat pe care l-aş lăsa vreodată să-mi atingă faţa cu 
un cuţit. 

Grace se simţea mai bine când ajunse la salon şi mai hotărâtă să îşi ducă treaba 
la bun sfârşit. Se uită pe carneţelul ei, rezolvă câteva neplăceri şi la patru spuse că se 
duce acasă pentru că o doare capul. Eve observă că şi pe ea o durea şi îşi promiseră 
reciproc să nu mai bea vin roşu altă dată. 

În loc să meargă acasă, însă, îl rugă pe Rudolfo să o ducă în centrul comercial 
din Century City, unde intră în hotel pentru a se bucura de intimitatea unei cabine 
telefonice. Înarmată cu o poşetă plină de monede de 25 de centi, îşi sună sora mai 
mare din Chicago. 

— Blanche, eu sunt, Grace. Ce mai faci? 

— Bine, foarte bine. Ti-am primit cecul săptămână trecută. Îţi mulţumesc, dar 
nu trebuie să faci asta. 

— Când vii să-mi faci o vizită? 

— Ştii doar că mi-e frică de avioane, Grace. De ce nu vii tu la mine? Îți poţi 
vedea şi fiica. 

— Casey s-a întors în California. 

— N-am ştiut. 

— A venit pe neaşteptate. Ascultă, Blanche, s-ar putea să trec pe la Chicago cu 
nişte treburi, dar nu pot să-ţi spun acum. Mă poţi suna diseară cu taxă inversă pe la 
zece, ora voastră? 

— Sigur, de ce? 

— Trebuie să mă ocup de nişte lucruri şi vreau ca nici Casey, nici nimeni 
altcineva să nu ştie. Ţi-aş fi foarte recunoscătoare dacă ai suna şi m-ai invita pentru 
câteva zile... da? 

— Bine. Diseară... la zece... ora noastră. 

Acum avea să aibă o scuză pentru a fi plecată câteva zile. Următorul punct era 


îmbrăcămintea. Se întoarse repede la magazin. 


Toţi erau plecaţi când reveni la salon pentru a-şi ascunde cumpărăturile în 
dulapurile din biroul ei. 

: Căută apoi prin dulapul cu meşe şi scoase câteva peruci şi bărbi. Atât de 
prinsă era în aranjarea şi tăierea a trei dintre peruci, încât nici nu îşi dădu seama cât 
de târziu era când auzi telefonul sunând. 

— Mamă, vii la masă? Am pregătit totul. 

— Oh, Doamne, e aproape şapte şi jumătate... plec chiar acum. 

Băgă totul repede la loc şi încuie. Trebuia să fie acasă peste o jumătate de oră 
când avea să sune Blanche. Mătură părul de pe jos şi îl aruncă în coş. 

Urcându-se în maşină îi spuse lui Rudolfo să ajungă repede acasă. 

— Casey a spus că o să se strice mâncarea. Dă-i bătaie. 

Rudolfo, care abia aştepta un motiv pentru a merge în viteză, o şi ascultă 
manevrând maşina cu pricepere şi siguranţă. Într-un sfert de oră erau acasă, în ciuda 
traficului congestionat. 

Casey îi strigă: 

— Mamă, mătuşa Blanche e la telefon. 

Grace răspunse: 

— Blanche, cât mă bucur să te aud. Ce faci? 

— Grace, Casey mi-a spus că e însărcinată. 

Grace auzi un zgomot pe fir şi îşi dădu seama că fiica ei mai era încă la celălalt 
telefon. 

— Mai eşti pe fir, draga mea? 

— Tocmai îi spuneam mătuşii Blanche că... 

— Înţeleg, bine, ce mai faci tu, Blanche? 

— În ultima vreme m-am simţit rău şi speram să poţi veni pe la mine. 

— S-a întâmplat ceva? întrebă Grace. 

— Nimic ce n-ar putea trece dacă îmi faci o vizită. 

— Va fi o convenţie a coaforilor în St. Louis săptămână viitoare. Poate trec şi eu 
pe acolo o zi, două, ca să văd care mai sunt preţurile şi poate vin şi pe la tine. Bine? 

— Poate vin şi eu, adăugă Casey. 

— Eşti sigură că poţi călători cu avionul în situaţia ta? o întrebă atunci Blanche. 

— Nu-i nicio problemă. Chiar aş vrea să trec şi pe la universitate puţin. 

— O să vorbim mai târziu, Casey. Blanche, te sun mâine să-ţi spun ce am 
hotărât. 

Grace era furioasă pe ea însăşi pentru că nu se gândise că şi Casey ar fi putut 
să vrea să meargă să îl vadă. Aşezându-se la masă, Grace abordă subiectul direct: 


— Nu înţeleg ce ţi-a venit să zbori până acolo să o vezi pe Blanche. 

— Păi, este singura rudă pe care o avem. 

— Tot timpul cât ai stat acolo n-ai văzut-o decât o singură dată, între două 
avioane. Adevărul este că vrei doar să-l vezi pe nemernicul cu care eşti încurcată. 

Grace renunţă la discuţia plină de tact în favoarea uneia mai dură. 

— Mamă, te rog să-ţi vezi de treaba ta. 

— Dar este treaba mea. Doar tu ai fost aceea care a venit acasă când ai avut 
nevoie de ajutor. Pur şi simplu, nu-i înţeleg pe copiii care vor ajutorul părinţilor şi care 
apoi se supără când aceştia le dau un sfat. N-ai primit niciun semn de la el, nu? 
Pentru o secundă, Grace simţi o sclipire de ură pentru fiica ce i-a adus atâta 
amărăciuni în viaţă şi care acum o împingea să facă ceva ce le putea distruge pe 
amândouă. Casey se făcu albă ca varul şi rămase cu ochii aţintiţi în farfurie, fără să 
mai facă o mişcare măcar. 

Grace continuă cu acuzaţiile: 

— N-a dat nici măcar un telefon. A vrut să te expedieze cât mai departe. N-are 
nici cea mai mică intenţie să divorţeze şi tu ştii asta. 

Casey se ridică şi plecă ţinându-se foarte dreaptă. Pe Grace o înfurie şi mai mult 
refuzul ei de a-i răspunde. 

— Casey, vino înapoi. Poţi să pleci de lângă mine, dar nu poţi fugi de adevăr. 

Nu primi niciun răspuns. Casey se duse în linişte în camera ei şi se întinse în 
pat. 

Arăta rău. Grace se duse după ea şi furia îi dispăru, fiind înlocuită de o 
preocupare maternă. Se aşeză pe pat lângă ea. 

— Draga mea, te simţi bine? 

Casey răspunse izbucnind în lacrimi. Cuprinsă de un sentiment de vinovăţie 
tăcută şi frustrată, Grace îi strânse mâna rece până când Casey începu să spună 
printre suspine: 

— Mamă, îl iubesc atât de mult. Nu vreau să recunosc, dar ştiu că ai dreptate. 
Nu m-a sunat. Trebuie să mă duc înapoi să aflu ce se întâmplă. 

— Casey, mai e timp pentru avort. 

— Nu vreau un avort, mamă. Am de gând să păstrez copilul. Nu înţelegi că, 
chiar dacă nu-l pot avea pe el, îi vreau copilul? Într-o zi s-ar putea răzgândi dându-şi 
seama că ne vrea pe amândoi şi noi o să fim aici şi o să-l aşteptăm. 

— Oh, Doamne, Casey, nu face asta! Nu-ţi închide viaţa aşteptând şi sperând 


ceva care s-ar putea să nu se întâmple niciodată. 


— ie ţi-a fost chiar atât de greu, mamă? Noi două ne-am simţit minunat 
împreună. Ai succes cu munca pe care o iubeşti. Am avut un cămin fericit. 

— Există o diferenţă. Tu închizi uşa posibilităţilor de a mai iubi un altul. Eu n-am 
făcut asta. În toţi aceşti ani, am tot sperat să găsesc pe cineva care să-şi împartă 
viaţa. Cu noi... cineva care să mă iubească... cineva care să mă strângă noaptea. Nu 
s-a întâmplat, dar ar fi putut să se întâmple. 

— Şi eu voi spera mamă... şi voi avea amintiri ca tine. Ne-am găsit amândouă 
siguranţa şi dragostea în memoria tatei. 

Cuvintele lui Casey îi întăriră lui Grace convingerea că trebuie să o facă. Jerry 
Casey trebuia să moară, pentru ca fiica lui să reînceapă să trăiască. Atâta timp cât 
trăia, reprezenta o ameninţare pentru amândouă. 

— Poate ar trebui să-i mai laşi puţin timp, scumpo. Dacă eşti pregătită să 
aştepţi o viaţă întreagă, atunci alte câteva luni nu vor conta. El ştie unde eşti. Sună-l 
şi vorbeşte cu el. Apariţia ta neaşteptată l-ar putea face să se simtă presat şi prins în 
capcană. 

— Cred că ai dreptate. Trebuie să am încredere în el, spuse ea şi ridicându-se 
din pat, porni spre sufragerie. Hai să mâncăm, mamă. Sunt moartă de foame. 

Grace se aşeză la masă, dar numai se uită la mâncare. Avea noduri în stomac şi 
îi invidie pe tineri pentru mobilitatea lor. Casey îşi luase cuțitul şi furculiţa şi începu să 


mănânce. Grace, însă, era sigură că, dacă punea ceva în gură, avea să verse imediat. 

Am de gând chiar să o expediez 


Dragă Peach, 

Doctorita Sabatini tocmai a plecat şi eu m-am aşezat să îmi împart fericirea cu 
tine. Pentru prima oară după atâtea săptămâni, mă simt bine. Ei, poate nu chiar 
foarte bine, dar nu îngrozitor. Am putut să recunosc cu glas tare că Jim m-a părăsit, 
deşi deja le scrisesem băieților. l-am promis că voi scrie cuiva din afara familiei şi uite 
că o fac. Am de gând să o expediez, ceea ce nu fac des. 

Nici nu-mi ajung cuvintele să-ţi mulțumesc pentru că ai adus-o la mine. Este o 
persoană inteligentă, plină de căldură şi înțelegere. La fel ca tine. 

Cât a fost aici ne-am plimbat prin grădina din spate. E încântată de progresele 
mele şi am putut să merg cu ea chiar până la maşină ca să o conduc. N-a fost deloc 
uşor, dar am reuşit. 

Am de gând să mă spăl pe cap şi să-mi aranjez părul. Când m-am uitat în 
oglindă am văzut că arăt ca o vrăjitoare. Până se usucă părul, o să frec podeaua din 
bucătărie şi o să fac nişte prăjituri pentru următoarea ei vizită. 

îți mulțumesc din nou, scumpă prietenă. Îți doresc să te simţi bine la fiul tău. 


Cu dragoste, Laura 

Sotie cu-program redus 


Era-trecut de unsprezece şi Kirk încă nu sunase. Toată seara, Maggie încercase 
să se piardă printre schemele şi fotografiile casei din Malibu, dar nu se putuse 
concentra. Când telefonul sună, în sfârşit, ridică repede receptorul, dar nu era soţul ei, 
ci fiica. 

— Angie, cât mă bucur să te aud... cum te mai simţi? 

— Neglijată, aşa mă simt. Nu mi-ai scris nimic de mai mult de o săptămână. 
Cum se poate? 

— Hei, aici n-ai dreptate. Tu eşti cea care nu scrie niciodată. 

— Dar dau telefon, nu? 

— Da, de obicei cu taxă inversă. Acum ce s-a întâmplat de dai telefon pe banii 
tăi? 

— Drace, am uitat. 

— Fii atentă cum vorbeşti. Cuvintele astea le poţi folosi în dormitor, dar aici sunt 
interzise. 

— Mamă, sincer, eşti foarte demodată. 

— Nu chiar atât de mult cum crezi tu. Deci, cum merge şcoala? 

— Timp de zece minute, Maggie o ascultă pe Angie povestindu-i despre băieţi, 
profesori şi examene, iar i ea, la rândul ei, îi spuse despre New York, Belinda Cornwall 
şi casa din Malibu. 

— Mamă, dar este lucrul cel mai senzaţional pe care l-am auzit vreodată! Tata 
trebuie să fie foarte mândru de tine. 

— Eh, nu prea cred. Mai repede bănuiesc că se simte neglijat. Pleacă în Japonia 
şi vrea să renunţ la slujbă ca să merg cu el. 

— Ce monstru! 

— Eh, nici chiar aşa. 

— Ce-ai de gând să faci? 

— Nu renunţ la slujbă. Acum când tu nu eşti aici, trebuie să mai fac şi altceva 
decât să joc bridge şi golf. 

— Tata o să-şi revină când o să se obişnuiască, sunt sigură de asta. Mamă, e 
aici un grup de tineri care se duc în vacanţă să schieze la Heavenly Valley. Tu şi i tata 
vă supăraţi dacă mă duc şi eu? 


— Trebuie să-ţi dau răspunsul chiar acum? 


— Da. Trebuie să depunem nişte bani imediat pentru cazare, altfel nu se rețin 
locuri. 

— Cât? 

— O sută de dolari. Dar mai am nevoie şi de un echipament nou de schi. Al meu 
e atât de prost, încât aş putea să-mi rup piciorul dacă nu fac rost măcar de nişte 
legături noi. 

— Bine, o să-l întreb pe tatăl tău... începu Maggie, dar se întrerupse deodată. 

De ce trebuia să îi mai ceară lui Kirk bani sau permisiunea de a cumpăra ceva? 
Acum avea puterea să îşi cumpere singură lucruri. 

— Bine. O să-i spun lui Dee să-ţi pună nişte bani în cont. Cât îţi trebuie? 

Angie fu uimită cât de repede i se îndeplineau dorinţele. 

— Excelent... să verific mai întâi şi apoi să te sun? 

— Nu-i nevoie. Am încredere în judecata ta. O să pun o mie de dolari, dar să fii 
cumpătată. 

— Uau! Îţi mulţumesc. O să mă duc săptămână viitoare la San Francisco. Poate 
voi vinde şi ceva lucruri vechi. 

— O idee foarte bună. M-a bucurat foarte mult telefonul tău. Să mă suni 
oricând... cu taxă inversă. 

— Transmite-i tatei dragostea mea. 

La miezul nopţii telefonul sună din nou, iar ea răspunse imediat: 

— Kirk? 

— De unde ai ştiut că sunt eu? 

— Toată seara am aşteptat să suni. Cum e la San Francisco? 

— Frig şi am băut cam mult. Japonezilor astora le place să se distreze, nu 
glumă. 

— Cum merge treaba? 

— Cred că bine. O să ştiu mai mult după ce o să vorbesc cu cei din Tokio. 

— Kirk, aş vrea atât de mult să merg cu tine... pe cuvânt, dar nu pot. lubitule, 
am o treabă de făcut şi vreau să o fac. Este important pentru mine. 

— Treaba asta a ta a devenit mai importantă decât orice altceva. 

— Nu-i adevărat. Te iubesc. Nu este mult mai importantă pentru mine decât tu 
şi Angie... dar de ce trebuie să fac o alegere? Tu niciodată nu a trebuit să alegi între 
mine şi munca ta. 

— Era cu totul altceva. Eu munceam pentru voi. Trebuia să îmi întreţin familia. 


Tu nu trebuie să munceşti. 


Vocea lui Kirk devenise rece şi brutală. Maggie ştia că logica nu avea să îl facă 
să îşi schimbe poziţia pe care o adoptase numai din motive de sentimente. 

— Dragul meu, este târziu şi eşti obosit. Nu vreau să ne certăm. Nu poţi trece 
pe acasă o zi, două, înainte să pleci în Japonia? 

— Nu, nu pot. Oricum, tu eşti prea ocupată. Mai ai ceva drumuri surpriză de 
făcut la New York? 

— Sigur că nu, spuse Maggie furioasă pe el că era atât de copilăros. A fost o 
situaţie deosebită şi dacă mi-ai fi oferit şansa să-ţi explic, ai fi înţeles. Îţi dai seama că 
n-am mai vorbit de zile întregi? De ce tot acest teatru? 

— Teatru? Nu eu sunt cel care joacă teatru. Eu fac exact ce am făcut şi până 
acum. Tu eşti cea care joacă teatru, prefăcându-te că faci parte dintre acei bogătaşi. 
Să ştii că nu faci. Ei se folosesc de tine doar, şi când totul o să fie gata, or să uite că ai 
existat. 

— Sigur că vor uita! Ştiu că nu sunt ca ei, ci doar lucrez pentru ei. Sunt patronii 
mei şi atât. Eşti atât de orbit de invidie, încât nu mai vezi lucrurile cum trebuie. 

— Nu sunt invidios! De ce aş fi? Numai că n-am chef ca soţia mea să pară o 
proastă care se ţine după nişte paraziți îmbuibaţi. 

— Kirk, nu-ţi intră odată în cap că sunt plătită pentru ceea ce fac... aşa cum şi 
tu câştigi bani lucrând pentru japonezi? 

— Şi ţie nu-ţi intră odată în cap că n-avem nevoie de aceşti bani? Câştig eu 
destul pentru toţi. S-a întâmplat vreodată să nu vă ofer ceva ţie sau lui 

! Angie? 

— Nu, nu s-a întâmplat. Ai fost minunat. N-am nevoie de bani, ci de muncă. Am 
nevoie să simt că fac ceva folositor. 

— Să fii soţia mea nu-ţi mai ajunge? 

— Nu, Kirk, nu-mi mai ajunge, spuse ea epuizată. 

Pur şi simplu, nu exista nicio şansă ca părerile lor să coincidă. 

— Când pleci la Tokio? 

— Poimâine. Dacă te răzgândeşti, sună-mă. Stau la Stanfort Court. 

— Nu mă voi răzgândi. Cât timp vei fi plecat? 

— Depinde. O să te anunţ. 

Convorbirea se sfârşi şi în locul furiei pe care o ţsimţea în faţa refuzului lui de a 
înţelege, 'se strecură în ea o teamă care o îngheţă. Începu să tremure. Se duse la 
dulapul cel mare pe care îl împărțeau amândoi şi luă halatul gros al lui Kirk. Şi-l puse 
peste neglijeu înfăşurându-l strâns în jurul ei, după care se urcă în pat şi puse în 
funcţiune cuvertura electrică. 


! Toată noaptea a căutat o soluţie. Pluti cu gândul prin toţi anii căsniciei lor, 
retrăind şi perioadele bune şi cele rele. La un moment dat, în zori, ajunse la o 
concluzie. Douăzeci de ani era o investiţie prea mare pentru a-i da cu piciorul. Îşi 
clădise viaţa în jurul lui Kirk, avea nevoie de el. Avea nevoie de dragostea, de căldura 
şi de protecţia lui. Nimic pe lume nu merita să îşi sacrifice căsnicia. Chiar dacă era 
egoist şi încăpățânat, era numai pentru că o iubea şi se simţea ameninţat. Avea să îl 
sune dimineaţă să îi spună, aşa că, simțindu-se în siguranţă odată cu luarea acelei 
hotărâri, adormi. 

Se trezi la opt. O durea capul şi se simţea sufocată din cauza halatului gros şi 
căldurii emanate de cuvertură. Se dădu jos din pat şi făcu un duş. Dee sosi exact când 
îşi mânca pâinea prăjită şi îşi bea cafeaua. 

— Dee, încearcă să îl găseşti pe Kirk la Stanford Court în San Francisco, te rog. 
Ah, şi să nu uit, transferă o mie de dolari din contul meu într-al lui Angie. 

— lar a rămas fără Bani? 

— Nu, e doar un cadou din partea mea pentru că e un copil atât de bun. 

— Un copil norocos, aş zice. 

Zece minute mai târziu, Dee îi semnală în interfon că avea legătura şi Maggie 
ridică receptorul. 

— Kirk? 

— Da, eu sunt. 

— Dragul meu, am sunat să-ţi spun că m-am hotărât să renunţ la meseria de 
decorator... dacă vrei într-adevăr s-o fac. 

— Cum asta? făcu el devenind atent. 

— Nu te pot lăsa să crezi că nu eşti important pentru mine. Eşti. Te iubesc şi am 
nevoie de tine mai mult decât de orice sau oricine. 

— Atunci, înseamnă că mergi cu mine în Japonia? Excelent, o să sun la birou... 

— Nu, stai puţin, Kirk... nu pot. Am acceptat să fac treaba asta pentru Belinda. 
Mi-am dat cuvântul. Te rog, lasă-mă s-o termin şi pe urmă, gata. Ba chiar am să-i dau 
lui Dee preaviz. 

— Nu te-ai hotărât, Maggie... doar ai amânat. Ori renunţi, ori nu. Care din două? 

— Te rog, Kirk... două luni... îţi cer prea mult? 

— Maggie, te păcăleşti singură. Speri ca eu să mă obişnuiesc... că timpul mă va 
face să îţi accept orele târzii de lucru şi plecările permanente, dar n-o s-o fac, pentru 
că urăsc toate astea. Singurul loc unde ai mai fost soţie în ultimele două luni a fost 
patul, când nu erai prea obosită. Eu nu vreau o soţie cu program redus. 


— Îmi pare rău, Kirk. 


Lacrimile pe care nu le putuse vărsa în noaptea care trecuse începură, în sfârşit, 
să îi alunece şi nu mai avu nimic de spus. 

— Uite, ştii ce, spuse Kirk atunci, hai să nu mai vorbim despre asta la telefon. O 
să vin acasă peste vreo două săptămâni şi o să discutăm atunci. 

Totdeauna îl mişcau lacrimile ei, pentru că le vărsa rar. 

— La revedere, iubito, îi zise el, dar din cauza suspinelor, răspunsul ei fu de 


neînțeles. 

Atingerea unei femei 


În vreme ce elicopterul o purta peste verdele văii Napa, Peach trăi din nou acel 
sentiment de reînnoire pe care îl simţea totdeauna acolo, poate pentru că copiii ei 
iubeau atât de mult regiunea. Aici găsiseră o libertate necunoscută copiilor de la oraş. 
Steve totdeauna se ruga să mai stea când venea timpul să se întoarcă acasă şi la 
insistenţele lui, Drake clădise o cramă aşa încât strugurii mari şi zemoşi să poată fi 
transformati în vin. 

Pe de altă parte, Drake nu se simţea bine când se afla departe de oraş. Era 
liniştit numai în mijlocul afacerilor lui. Pentru el, viaţa la ţară era ceva temporar şi nu 
îl interesa deloc cum se făcea vinul. Dat fiindcă - era o afacere intensă, părea 
totdeauna că mai mulţi bani ieşeau decât intrau, dar păstră locul pentru că fiul lui 
ţinea atât de mult. 

Peach nu mai fusese acolo de mult timp. Când s-a îmbolnăvit, Drake a cedat 
toată puterea de decizie privind respectiva proprietate fiului său. Steve şi-a asumat 
cu mare plăcere răspunderea, iar colegiul a devenit o adevărată povară pentru el. 
Avea propria vie şi cramă, aşa încât manualul de ştiinţa vinificaţiei nu mai prezenta 
interes. 

Zburând pe deasupra acestei zone, Peach îşi văzu fiul alergând spre locul de 
aterizare al elicopterului pe care tatăl lui îl construise pentru sine. Steve îşi agita 
pălăria de cowboy în semn de bun venit. Purta pălării de cowboy încă de la vârsta de 
trei ani. 

Elicopterul atinse pământul şi Peach sări direct în braţele băiatului ei mai mic. 

Îmbrăţişându-l, sărutându-l, ea îşi dădu seama cât de mult îi semăna fizic tatălui 
lui. 


— Mamă, arăţi excelent! exclamă el. 


— Ah, Steve... e atât de greu de crezut că eşti un bărbat în toată firea... dar aşa 
eşti. Tot mă mai aştept să văd un puşti cu nasul ars de soare şi cu părul prea mare. 

— Unele lucruri nu se schimbă, mamă., 

— Ştiu. Ai părul prea mare, zise ea şi începură amândoi să râdă. 

Mergând la braţ spre o impunătoare fermă albă, ea îl întrebă: 

— Te-ai mutat în casă? 

— Nu, mai stau încă în încăperile de la cramă unde locuia Raoul. În fond, casa e 
a ta. Am aerisit, am şters praful. 

Urcară treptele pe veranda cea mare unde Drake primea vizite ca un gentleman 
de ţară. Ajunsă înăuntru, îşi scoase haina şi se aşeză pe canapea. Pe măsuţa de cafea 
se afla o frapieră din argint în care era o sticlă de vin alb. Steve o luă şi o destupă. 

— Nu vrei să guşti noul nostru Chardonnay? 

— E bun? 

— Gustă şi spune-mi. 

Îi turnă puţin într-un pahar de forma unui balon şi o urmări nerăbdător cum îl 
adulmeca pricepută. 

— Hmm, miroase excelent, murmură ea, după care îl gustă plimbându-şi lichidul 
puţin gălbui prin gură. Dumnezeule, e minunat. Te unge pe suflet... ar trebui să se 
învechească minunat. Îmi place foarte mult! exclamă ea. 

Cu un zâmbet încântat, el umplu câte un pahar pentru amândoi şi răsuci încet 
sticla, aşa fel încât să îi vadă eticheta. Ea rămase cu gura căscată. 

— Steve, nu merit aşa o onoare. 

— Ba da, meriţi măcar atât. Tot timpul cât am muncit la vinul asta, m-am gândit 
la tine. Am făcut foarte puţine sticle din via aceea mică din vârful dealului şi am 
hotărât să-i spun „Cununa lui Peach” pentru că-ţi place atât de mult vinul 
Chardonnay. Acum ai propria vie şi vinul ei îţi poartă numele. Viile acelea au foarte 
mult de suferit şi tocmai de aceea vinul e excepţional. Este crema producţiei noastre. 

Măgulită şi mişcată, Peach îşi ridică paharul pentru un toast. 

— Pentru Steve... care va face un vin de neuitat. 

Apoi mai sorbi o înghiţitură. 

— Dragul meu, este, într-adevăr, atât de bun cum cred eu sau faptul că numele 
meu se află pe etichetă mă face să am idei preconcepute? 

— S-ar putea, dar Robert Lawrence Balzer a fost aici la dejun săptămână trecută 
cu nişte studenţi de-ai săi şi mi-a spus că este remarcabil. Îl va include în luna viitoare 
în ziarul „Times” din Los Angeles şi va scrie şi un articol. Zice că va fi interesant... un 


tânăr producător de vinuri creează un sofisticat Chardonnay. Ce zici? 


— Sunt atât de mândră de tine. 

— Mamă, mai ai ceva noutăţi... în legătură cu banii? 

— Nu, numai faptul că Dom a acceptat să-ţi mai lase şase luni să aduci profit. 

Steve explodă: 

— Şase luni? Şase luni sunt egale cu zero când e vorba de făcut vin... am nevoie 
de şase ani! Pe Peach o tulburară furia şi supărarea lui. 

— Ştiu, dragul meu, dar sunt hotărâți să vândă. Cred că pe Dom l-a deranjat 
faptul că ai cheltuit atât de mult pentru noul zdrobitor. 

— Ştii de ce am făcut asta? Pentru că am de gând ca, la anul, să fac vin 
spumos... primul nostru vin spumos. Cei mai mari producători de şampanie sunt aici, 
în California. Moet a început cu Domaine Chandon... Piper Heidsieck s-a asociat cu 
Sonoma. 

Ei ştiu că viitorul şampaniei este aici. Avem terenul, clima şi tehnologia. lar 
Franţa nu poate produce atâta încât să poată aproviziona toată lumea. Toată lumea 
bea şampanie la un moment dat în viaţă, în momente importante... de neuitat. Tie îţi 
place foarte mult, nu? N-ai vrea să ai o şampanie Malone pentru sărbătorirea clipelor 
importante din viaţă? 

— Steve, eu cred că este foarte interesant. Sigur, eu aş vrea să o faci, dar mă 
simt atât de neajutorată, Pe Dom şi Horace nu îi interesează nimic altceva decât 
profiturile şi pierderile. Cred că s-au hotărât să vândă. 

— Nu pricep. Ei au moştenit banii tatei sau noi? Ce drept au ei să ne spună cum 
trebuie să trăim? Sau cum să ne cheltuim banii? Tata mi-a promis că acest teren va fi 
totdeauna al meu. S-au răzgândit, oare? 

Peach scutură din cap. 

— Procurile... a trecut totul în procuri pentru a evita impozitele, cred. 

— Şi ce scrie mai exact în aceste procuri? Nu le-ai adus cu tine? 

— Nu, eu nu am nicio copie. Fac ce-mi spune Horace, zise ea şi în adâncul 
sufletului se făcu mică numai la gândul că fiul ei o putea considera o proastă. Dar, 
sigur că nici Dom, nici Hdrace nu m-ar minţi. Drake avea o încredere oarbă în ei. 

Steve se aşeză lângă ea. 

— Mamă, când este vorba de bani, nu trebuie să ai încredere în nimeni. Hai să 
punem mâna pe procurile acelea să vedem cu ochii noştri ce spun! 

— Steve, mă simt ca o idioată. Cum am putut fi atât de naivă! Se întâmplă ceva 
nu prea curat. Simt eu asta. Dom era de obicei mai dificil, dar în ultima vreme a 


devenit aproape insuportabil. Sunt gata să pun pariu că în procurile acelea este ceva 


ce nu vrea să aflu. Te-ai supăra foarte tare dacă mi-aş scurta vizita şi m-aş întoarce 
acasă chiar mâine? 

— Cred că aşa ar trebui să faci, mamă, şi sper să ai dreptate, îi răspunse el, 
după care tăcerea se lăsă între ei şi fiecare îşi goli paharul înainte să reînceapă 
conversaţia. 

Peach privi în jur. Casa era extrem de curată. Flori proaspete din grădină în 
vaze de sticlă şlefuită, iar şerveţelele de pe tava de argint erau propriile ei şerveţele 
brodate de Madeira. Evident, se simţea mâna unei femei. 

— Acum, ia spune-mi cine este Penny şi de ce nu este aici cu noi? 

Steve oftă şi se uită pe fereastră. 

— A vrut ca eu să te pregătesc mai întâi. N-a vrut să fie de faţă când îţi voi 
spune despre noi. 

— Doamne, dar ce, are cumva două capete? întrebă Peach în glumă, dar 
deodată i se opri respiraţia. Doamne, Steve... nu are ceva? 

— Nu, are un cap foarte drăguţ şi deştept şi, de fapt, nu are nimic în neregulă, 
este numai puţin cam grasă. 

— Grasă? Steve, ce-i cu gluma asta? Haide odată, nu mă mai fierbe. Ce are 
Penny şi eu ar trebui să ştiu? îl întrebă ea. 

— Ei bine... e însărcinată. Foarte. Ar trebui să nască peste două luni. 

— Bănuiesc că este al tău. V-aţi căsătorit? întrebă Peach începând să devină 
îngrijorată. 

— Nu. De luni întregi încerc să o conving să ne căsătorim, dar a refuzat. A zis că 
avem nevoie de binecuvântarea ta, altfel nu e bine. Ştie cât de apropiaţi suntem. A 
tinut morţiş să aşteptăm să vii. 

— Simt că mai e şi altceva. 

— Da, vezi tu, a mai fost căsătorită şi are un băiat de doisprezece ani. 

— De doisprezece ani? Dumnezeule, Steve, dar câţi ani are? 

— Aproape treizeci. 

Peach deveni suspicioasă şi ostilă. Fiul ei voia să se însoare cu o femeie mai 
mare cu şase ani decât i el... care a mai fost căsătorită şi care, evident, este atrasă de 
banii lui. De ce altceva ar insista să aibă aprobarea ei? Deodată, Peach se ruşină de 
asemenea gânduri. Doar nu credea că fiul ei era chiar atât de neatrăgător, încât să fie 
iubit numai pentru avere? lar faptul că îşi pusese problema diferenţei de vârstă o făcu 
să se amuze în sinea ei. Doamne, ce îi putea trece prin cap? între ea şi Jason era o 


diferenţă de trei ori mai mare decât între Steve şi Penny. Reacţia i ei îl făcu pe Steve 


să nu mai înţeleagă nimic. Dar, deodată, încruntarea ei se transformă în bună 
dispoziţie şi începu să râdă. Puse paharul jos şi se ridică să îl îmbrăţişeze. 

— Ce e de râs? întrebă el atunci. 

— Într-o zi... nu acum... o să-ţi spun. Acum, hai s-o găsim pe Penny. Vreau să o 
cunosc şi eu. Hai să mergem. După cum ştii, nu pot sta mult şi am şi un nepot pe aici 
pe undeva. Cum îl cheamă? 

— Dan, şi o să-ţi placă foarte mult. Apropo, tatăl lui a murit prăbuşindu-se cu un 
avion militar. 

Trecură repede prin grădina de trandafiri în cramă şi urcară câteva trepte care 
duceau la biroul lui. Acolo era o tânără foarte drăguță cu un păr lung, negru şi ondulat 
prins cu o bentiţă şi cu o burtă atât de mare, încât abia mai putea să stea la birou să 
scrie. Avea ochi de un violet închis şi câţiva pistrui pe nas. Părea tânără şi vulnerabilă. 
Nu era de mirare că Steve se îndrăgostise de ea. 

Peach se apropie şi tânără se ridică ezitând. Fără să scoată un cuvânt, Peach o 
îmbrăţişă, iar Penny] începu să plângă. 

— Nuplânge, draga mea. Sunt atât de fericită pentru noi toţi. Îl iubeşti pe fiul 
meu? 

Vocea îi tremura, dar reuşi să îngaime un: 

— Da, doamnă Malone. 

— Eu sunt Peach, nu doamna Malone pentru tine. Şi ar fi bine să facem nunta 
cât mai repede cu putinţă. Doamne, fata mea, dar arăţi ca şi cum ai putea să naşti în 
orice clipă. Ce zice doctorul? 

— Şase săptămâni, poate mai mult. 

Peach se întoarse atunci către fiul ei. 

: - Steve, de ce naiba ai aşteptat atât de mult să-mi spui? 

El clătină din cap prefăcându-se ruşinat, dar era clar că nu mai putea de 
bucurie; 

— De prost, cred. N-am vrut să-ţi mai dau şi alte bătăi de cap, când a fost mai 
întâi boala tatei, apoi moartea. Ar fi trebuit să ştiu că totul va fi în ordine. Apoi 
deschise uşa şi strigă! 

— Dan! Fuga încoace. 

În câteva secunde, un băiat înalt şi subţirel, cu părul şi ochii mamei lui, veni 
alergând. 

— Mamă, el este Dan. Dan, ea este mama mea... şi noua ta bunică. 

Solemnă, Peach îi întinse mâna, iar el i-o strânse. Degetele îi erau aspre şi 


uscate. 


— Încântată, Dan, spuse ea privindu-l. Aş vrea ca şi tu să-mi spui Peach, dacă 
nu te deranjează. Crezi că aş putea primi un sărut? 

Uimit de frumuseţea şi graţia ei, îşi apăsă repede buzele uscate pe obrazul ei. 

— Minunat, Dan. Îţi mulţumesc. Am eu o presimţire că vom fi foarte buni 
prieteni. Ai fost în Disneyland vreodată? 

El scutură din cap. 

— Nu? Excelent; atunci îmi iau angajamentul să te duc eu când vei veni la mine 
în Los Angeles. Acum, Steve, ce facem cu nunta? 

— Avem actele, iar judecătorul Mellheny a spus că poate veni diseară, e bine? L- 
am sunat şi pe John Parducci din Mendocino şi i-am spus să vină cu soţia pentru a ne 
fi martori. Ce zici? 

— Excelent. Ne-au fost prieteni de când am cumpărat acest teren. 


XXX 


Mai târziu, în acea seară, când şi ceremonia şi masa se sfârşiseră, iar oaspeţii 
plecaseră, Peach îl rugă pe Steve să rămână în casă pentru a sta puţin de vorbă. 

— Steve, vreau ca tu şi familia ta să vă mutaţi imediat în casă. 

— Nu pot să-ţi iau casa. Ştiu cât de mult ţii la ea. 

— Va fi darul meu de nuntă şi aş fi foarte fericită dacă ai primi. Îmi rămâne casa 
aceea pe care mi-a cumpărat-o tata în vârful dealului. Vei avea nevoie de o casă 
luxoasă ca să-ţi primeşti oaspeţii şi eu mă voi simţi foarte bine când voi veni să-mi 
văd nepoţii. Între timp, aranjează trei paturi pentru mine, Sarah şi Miles; şi ai grijă ca 
instalaţia de căldură şi cea de apă să funcţioneze cum trebuie. 

— Mamă, nu vrei să-mi spui de ce ai reacţionat aşa ciudat când ţi-am spus 
vârsta lui Penny? 

Peach nu putea încă să îi spună întregul adevăr. 

— Ei bine, o foarte bună prietenă m-a acuzat recent că sunt o vânătoare. 

— Nu înţeleg. 

Ea îi spuse râzând: 

— Nici n-am vrut să înţelegi. 

— Mamă, pe Penny o cam enervează tipul ala trimis de Doug care se tot învârte 
pe aici. E chiar neapărată nevoie? 

— Asta-i părerea lui Doug, dar ştii cât de nebun era! totdeauna pentru a-l 
proteja pe tatăl tău. Am început şi eu să mă cam plictisesc. A insistat să fiu escortată 


până aici... de un individ înarmat, nici mai mult nici mai puţin. A trebuit să aştept o 
oră pe aeroportul din San Francisco până au verificat elicopterul. 

— Ai mai păţit ceva de când te-ai întors acasă? 

— Absolut nimic. Hai, du-te că e noaptea nunţii, şterge-o. Dar nu-i face nimic 


altceva decât sărut-o, ai înţeles? Nu vrem ca bebeluşul să se nască înainte de vreme. 

Nu singură. 


Era imposibil de lucrat pentru Belinda. Maggie er asaltată de telefoane, critici şi 
sugestii de schimbări. De mai multe ori, cele două femei s-au certat, deşi Belinda nu 
lăsa niciodată să se depăşească limitele. Într-o seară, după două săptămâni infernale 
de ploaie, Maggie se întorcea acasă chinuindu-se din cauza traficului de pe autostrada 
Pacific Coast, care se aglomerase datorită unei alunecări de teren. Îi era frig şi era 
obosită, părul îi era ud şi încreţit, iar cizmele îi erau pline de nisip ud. 

Ajungând acasă, în sfârşit, văzu luminile aprinse dar îşi închipui că Dee le lăsase 
aşa pentru ca ea să nu vină într-o casă întunecată. Era bucuroasă că nu trebuia să 
aibă grijă de nimeni în seara aceea. Avea să facă o baie, să deschidă o cutie de supă 
şi să îşi petreacă restul timpului deasupra hârtiilor. 

Târându-şi servieta şi geanta cu tot felul de modele de material şi ceramică, 
descuie. Îi mirosi a fum şi se sperie. Oare, luase casa foc? Lăsă totul jos, aruncă o 
privire prin bucătărie şi apoi dădu fuga în living-room. Ardea focul în cămin. Doamne, 
de ce o fi făcut Dee...? Şi în clipa aceea Kirk apăru cu un pahar şi un ziar. 

— Kirk! Ce m-ai speriat! exclamă ea. 

— Ce primire. Credeam că o să te bucuri că mă vezi. 

— Mă bucur, mă bucur, zise ea şi alergând îi sări de gât. 

— Ţinând paharul şi ziarul sus pentru siguranţă, el îi primi îmbrăţişarea absent. 

— Când te-ai întors? îl întrebă ea. 

— Azi dimineaţă şi m-am dus direct la birou. Toate i erau într-o zăpăceală de 
nedescris... de aceea n-am sunat imediat. M-am gândit să-ţi fac o surpriză. Ar fi 
trebuit să-mi dau seama că nu eşti acasă. Unde ai i fost? Arăţi îngrozitor. 

— În Malibu... şi e oribil acolo. Rareori s-a întâmplat să plouă aşa de la începutul 
iernii. Toată lumea se agită să-şi pună saci cu nisip în faţa caselor. 

— Sper că bătrâna doamnă Cornwall nu se aşteaptă să faci şi tu la fel. 

— Nu, sigur că nu. Dar blestematul ala de acoperiş are fisuri şi se strică toată 
zugrăveala cea nouă. 

— Ei, bine, draga mea, bun venit în lumea rece şi crudă a afacerilor. 

Maggie îi sesiză răceala când se desprinse de el, dar Kirk se duse şi se aşeză 
lângă foc. 

— Ai mâncat? îl întrebă ea atunci. 


— Absolut nimic de când am coborât din avion. Sper să se găsească ceva prin 
casă. Nu mai suport gândul de a mânca iar într-un restaurant. 

Începu să îşi citească ziarul, în timp ce Maggie se întreba ce să pregătească de 
mâncare. Avusese atât de puţin timp cât fusese el plecat, iar cumpărăturile 
alimentare se aflaseră pe ultimul plan. Se duse la frigider. Nu era ciné ştie ce. 

— Kirk, ce zici de o omletă cu brânză? 

— Am mâncat o grămadă de ouă în ultimul timp, dar dacă nu ai altceva, cred că 
sunt bune şi astea. Fugind sus pe scări, Maggie îi strigă: 

— Fac repede un duş şi scap de hainele astea ude şi după aceea vin să 
pregătesc ceva.. 

— Nu sta prea mult că sunt mort de foame. 

Nu îi plăcea atitudinea lui. În fond, şi ea lucra, probabil chiar mai mult decât el. 

Cu toate acestea, nu era momentul potrivit pentru a cere drepturi egale. Se 
bucura că îl avea acasă. După o oră, curată şi îmbrăcată într-un caftan de lână, 
aducea în cameră o tavă pe care o puse pe măsuţa de cafea. 

— Focul e atât de frumos şi m-am gândit că ar fi bine să stăm pe jos să 
mâncăm. Am deschis şi o sticlă de Cabernet Sauvignon, zise ea turnând vinul de un 
roşu; întunecat în pahare sclipitoare şi servind apoi omletele cu roşii tăiate şi pâine 
coaptă, de Dee. 

Purtarea lui Kirk se mai îmblânzi datorită focului, vinului şi mâncării, dar Maggie 
ştia că acest lucru se datora, totuşi, în mare parte atenţiei pe care i-o acorda soţia. 

Discutară despre Japonia şi el o surprinse dăruindu-i un şirag lung de perle. 
Maggie era copleşită. 

— Kirk, sunt minunate... şi imense. Trebuie să aibă pe puţin nouă milimetri. 

— Zece, mai exact, spuse el zâmbind şi ea văzu cât de încântat de sine părea 
când i le prinse cu tandreţe în jurul gâtului. 

— Kirk, mi-a fost tare dor de tine. Purtam în fiecare seară halatul tău de baie ca 
să mă simt mai aproape de tine. 

Era în braţele lui şi o ţinea strâns. Pentru prima dată, după săptămâni întregi, o 
sărută, mai întâi încet, apoi apăsându-i gura pentru a i-o deschide. Nerăbdători îşi 
cercetară trupurile cu mâinile şi cu buzele şi peste câteva clipe, când dorinţa deveni 
insuportabilă, ea îşi desfăcu picioarele pentru a-i primi duritatea, ajungând amândoi la 
un orgasm iute, dar satisfăcător.! În timp ce stăteau întinşi pe jos, lângă foc, Kirk 
continua să o mângâie, trecându-şi degetele peste abdomenul ei, de-a lungul 


coapselor şi în umezeala vulvei. Nu vorbiră mult timp, savurând doar apropierea şi 


tihna regăsirii. Când Kirk sugeră să meargă în pat, Maggie fu de acord. Odată aflată în 
pat, în braţele lui, Maggie şopti: 

— Te iubesc. 

Kirk îi repetă cuvintele şi, înainte să se culce, mai adăugă: 

— Nu vei regreta niciodată... îţi promit. 

— Ce anume, dragul meu? 

— Că ai renunţat la noua ta carieră. Mă bucur că, în sfârşit, ai înţeles şi îmi pare 
rău că te-am supărat din cauza lucrului pentru Cornwall. Ştiu că trebuie să termini, 
dar imediat după aceea, vom pleca în vacanţă în Japonia. Domnul Shibuyashi ne-a 
invitat. 

Maggie se simţea prea bine pentru ciudă sau remuşcări. Îşi făcuse patul şi era 
întinsă în el, dar, slavă Domnului, nu singură. 

Surle şi trâmbiţe 


Grace stătea în hol şi se uita la orologiul vechi pe care îl adusese chiar a doua zi 
după moartea părinţilor ei. Era deprimant, căci măsura secundele vieţii ei mult prea 
repede. Fără să bage de seamă că fiica ei o urmărea din uşă, atinse uşor cu mâna 
lemnul din jurul cadranului. Pe Casey o nelinişti acea melancolie de nedescris pe care 
o vedea. 

— Mamă, te simţi bine? 

Uimită că fusese observată, Grace răspunse iute: 

— Bineînţeles. Mă uitam doar la ceas. 

— Nu pleci mult prea devreme? Mai sunt mai mult de două ore până decolează 
avionul. 

— Trebuie să mai trec şi pe la salon şi să iau ceva de pe drum. 

— Eşti sigură că nu vrei să merg cu tine la aeroport? Pot să-mi anulez 
programarea la doctor. 

— Nu fi copil. E penibil să conduci pe cineva. Niciodată nu e nimic de spus. 
Vreau să mă duc singură. 

— Mamă, eşti sigură că te simţi bine? 

— Sigur că da. 

— Păi, nu prea arăţi bine. De ce nu o suni pe mătuşa Blanche să-i spui că nu 
poţi să te duci? Am un sentiment ciudat că n-ar trebui să pleci. 

Grace privi în ochii îngrijoraţi ai fiicei ei şi fu tentată să îi spună adevărul şi să 
înceteze toată acea şaradă pe care o făcuse din viaţa lor. Spune-i, spune-i, îi striga o 
voce dinăuntru, dar, pur şi simplu, nu putea rosti cuvintele. 

— Casey... începu ea şi, după o pauză, continuă: să nu uiţi să iei curcanul pe 
care l-am comandat la Geleston's Market. O să mă întorc miercuri seara târziu. Îmi 
pare rău că toată povara pregătirii pentru Ziua Recunoștinței a căzut în spinarea ta. 

Casey îşi dădu seama că, dacă ceva o supăra pe mama ei, nu avea să afle în 
ziua aceea. 

— O să stau în Chicago noaptea asta şi cea de mâine şi duminică mă voi duce la 
St. Louis. Convenţia nu ţine decât trei zile. Nu pot să înţeleg de ce or fi programat-o 
tocmai în această perioadă aglomerată. 

Casey o îmbrăţişă strâns. 


— Eh, dacă tot nu te pot face să te răzgândeşti şi să rămâi, atunci, mai bine te 
las să pleci. Sunt convinsă că traficul va fi intens şi Rudolfo nu mai are nevoie şi de 
alte amenzi pentru exces de viteză. 

— Absolut. Nu ştiu ce aş face dacă i s-ar lua carnetul. Pa, scumpa mea. Dâcă ai 
nevoie de ceva sun-o pe Eve... sau pe Peach. 

După care plecă repede. 

— Eve, să vii la mine în birou când termini pieptănatul, zise Grace când ajunse 
la salon, îndreptându-se grăbită spre birou. 

Odată înăuntru, deschise dulapul în care era o valijoară ieftină cu hainele şi 
meşele. Auzi o bătaie în uşă. 

După ce Eve intră, Grace îi făcu semn să stea jos. 

— Eve, ştii că în tine am încredere, dar nu la fel simt faţă de toată lumea care 
lucrează aici. Uite cheia de la birou şi de la cartotecă. Dacă mi se întâmplă ceva, ai 
grijă să intre Casey în posesia cutiuţei din piele maron. 

— Dumnezeule, dar nu eşti cam sumbră? În fond, nu te duci decât până la 
Chicago, nu pe Lună. 

— Nimeni nu trăieşte veşnic, nici chiar eu. 

— Bine, bine, dar cum de ţi-a venit să te duci la convenţia asta, care nu-i nici 
măcar prea importantă? Credeam că nu poţi să suferi chestiile astea. 

— Aşa e, dar e un prilej bun pentru a-mi vizita sora şi să mi se şi plătească 


pentru o parte din drum. 


XXX 


Două ore mai târziu, avionul se punea în mişcare pe pistă pregătindu-se de 
decolare, iar Grace se aşeză nervoasă în primul rând de la clasa întâi. Deşi îi plăcea să 
zboare, călătoria aceea era cu totul altceva. > 

Pornea într-o aventură atât de bizară, încât nici ei nu îi venea să o ia în serios. 
Putea să facă ceea ce avea de gând? Oare, toţi cei care plănuiesc moartea altei fiinţe 
omeneşti trăiau acel sentiment de irealitate şi de glumă? 

Se sili să se concentreze asupra planului evitând să îşi imagineze consecinţele 
unui eşec. Era ca şi cum ar fi urcat un munte... şi nu îndrăznea să se uite în jos. Dar 
nu îşi făcea iluzii nici de succes. Dacă dădea greş, îşi distrugea şi fiica şi pe sine. Dacă 


reuşea, încă un coşmar se va adăuga colecţiei ei de vise urâte. 


Stewardesa îi aduse un martini dublu cu gheaţă din care sorbi uşor privind la 
norii de dedesupt. Se întrebă dacă avea să îl poată atrage în cursă... avea să moară 
repede şi uşor? 

Se gândise o clipă să se ducă şi să îi spună întreaga poveste, rugându-l să 
coopereze şi să păstreze secretul. Dar respinse această idee. Dacă era la fel de crud 
ca în tinereţe, nu ar fi fost omul potrivit căruia să îi împărtăşească preţiosul ei secret. 

Ba ar fi putut chiar să îi spună lui Casey. Ar fi fost posibil chiar să îi facă plăcere 
*să îi spună, ştiind că adevărul l-ar fi dezlegat definitiv. Dacă se întâmpla aşa ceva, 
calea pe care pornise ea acum s-ar fi închis pentru totdeauna şi el ar fi trăit să îşi bată 
joc de ea şi de propriul lui copil. 

Acum singura legătură dintre el şi ea era fiica ei.; Nu credea că aceasta avea să 
bănuiască ceva. 

Tinereţea lui Casey avea să accepte foarte uşor ideea unui atac de inimă la un 
bărbat cu atâţia ani mai mare ca ea. 

Deschise poşeta şi scotoci prin ea până găsi pachetul aducător de moarte. ÎI 
tinu o clipă, îl mângâie convingându-se că era tot acolo. Dacă şi restul planului avea 
să decurgă cu aceeaşi uşurinţă cu care făcuse rost de medicament, de la prietenosul 
traficant de cocaină din vecinătate, nu avea de ce să se teamă. 

Rudolfo îi spusese că avea să fie singură în salon marţi seara cu bani pentru o 
marfă deosebită. Finn, bătrânul vulpoi care procura cocaina unora din clientele ei, 
apăru la opt. Cu toate că, din când în când, îndruma oamenii la el, ea niciodată nu îi 
cumpărase marfa pentru sine. Încercase odată şi se simţise oribil. 

Îi trimitea la el pentru că avea reputaţia de a vinde cocaină bună şi refuza să 
vândă copiilor. Odată îi trimisese vorbă că ar vrea să îi plătească pentru că îi făcea 
rost de clienţi, dar ea refuzase. Dacă bogaţii şi iresponsabilii ei clienţi aveau chef să 
îşi distrugă membranele nazale şi celulele creierului era treaba lor, dar ea nu voia să 
participe la acest lucru profitând. 

Finn bătu la uşa din dos şi ea îi dădu drumul. Deşi era obişnuită cu el şi cu felul 
activităţii lui, nu se încredea în nimeni din breasla traficanţilor de droguri. Rudolfo 
aştepta în hol chemarea ei, iar ea însăşi purta un halat cu buzunare mari. Tot timpul” 
cât a durat întâlnirea a stat cu mâna în buzunarul drept strângând pistolul. 

Finn parcă ieşea dintr-un film de televiziune. Era mărunt, cu o faţă de copil şi 
ochi care se mişcau permanent, mereu în alertă, mereu cercetând împrejurimile. 
Barba întunecată, deşi rasă de curând, îi arunca pe chip o umbră sinistră. 


— Bună, Grace... ce doreşti? 


— Finn, am o clientă care mi-a spus'că digitalis este excelent... mai bun decât 


cocaina... că te face să te simţi minunat. E adevărat? 


— Habar n-am... n-am auzit.. Poate... vrei? 

— Da. Va plăti foarte bine. Cât? 

— Îţi spun mâine... la ora asta. 

— Îl ai atunci? 

— Cred. 

— Voi avea banii: 

— Şi cartea de credit e bună. 

— Nu, Finn. Eu plătesc totul cu bani gheaţă. 

— Două atunci... uşor. 

— Două? Sute? Mii? 4 Ceea ce vru să fie un zâmbet îi trecu repede peste chip ca 


şi cum i-ar fi fost teamă să îşi lumineze faţa şi să se contamineze. 


ŞI...? 


— Sute. 

— Vreau o doză puternică... şi trei din cele roşii, bine? 

— Bine. 

Se întoarse şi ieşi pe uşă înainte ca ea să mai poată scoate vreun cuvânt. 

Seara următoare când-apăru, îi dădu o cutiuţă şi îi spuse doar două cuvinte: 

— Numai una. 

Cu mâna stângă scoase o bacnotă de o sută de dolari şi i-o dădu. 

— Îţi mulţumesc, Finn. 

— Am nişte praf. 

— Nu, mulţumesc, dar o să-ţi trimit pe cineva care vrea. Eşti tot la Hollywood 


El o întrerupse repede, ochii jucându-i în cap şi mai iute. 
— Nu, prea periculos. Spune-i lu’ Rudy doar că vrei ceva. 
Plecă la fel de repede, aşa încât dacă Grace nu ar fi ţinut în mână pacheţelul, 


i-ar fi venit destul de greu să creadă că întâlnirea avusese loc într-adevăr. 


Acum, în avion, pipăi pachetul sorbind din paharul de martini şi se minună câte 


amintiri ciudate erau păstrate în creierul ei. Crezuse că a uitat de jocul acela morbid 


care se jucase cu mai mult de zece ani în urmă la o petrecere în casa lui Everett 


Allison. 


Fiecare invitat trebuia să se gândească la un mod de a comite o crimă perfectă. 


Îşi aminti că doctorul Allison propusese crima printr-o excesivă stimulare a inimii, care 


avea toate şansele să fie acceptată fără autopsie, mai ales dacă victima atinsese 


vârsta mijlocie. Ciudat era faptul că ţinuse minte şi numele medicamentului. 


Avea încredere în Everett Allison chiar din clipa când Drake Malone îl chemase 
să o îngrijească în urma accidentului. Dacă el spusese că digitalis era bun, atunci era 


sigură că aşa era. 


XXX 


Grace ajunse la Chicago în toiul unui viscol teribil. Aproape că uitase cât de grea 
era viaţa iarna în Vestul Mijlociu. Anii petrecuţi în California însorită îi slăbiseră 
rezistenţa şi acum îi era frig şi se simţea groaznic în taxiul acela care o ducea încet, 
datorită traficului îngreunat, acasă la sora ei. Realitatea misiunii ei o izbise de cum 
puse piciorul afară din aeroport în ninsoarea rece. Propriul ei infern se îmbina cu cel al 
naturii şi tremura, nervoasă. 

Când ajunse la apartamentul surorii ei, Blanche o întâmpină cu căldura şi 
afecțiunea pe care o rudă singură le arătă alteia şi Grace îi răspunse pe măsură. 
Căldura revederii îndulci asprimea vremii. 

— Grace, arăţi minunat. Intră. Doamne, trebuie să fii îngheţată! 

Grace îşi duse valiza înăuntru. Pe cealaltă cu perucile şi hainele o lăsase 
încuiată într-o casetă la aeroport. 

— Chiar sunt, Blanche. Nu sunt obişnuită cu o vreme atât de mizerabilă. Tu cum 
poţi suporta? 

— M-am obişnuit, cred. l-aş duce lipsa dacă soarele ar străluci tot timpul ca în 
California. Hai, scoate-ţi haina şi aşează-te acolo lângă radiator. E singurul loc din 
casă unde este mai cald. 

Grace făcu întocmai şi îşi aruncă privirea prin micul apartament al lui Blanche. 
Bietele ei surori nu prea avuseseră parte de cine ştie ce în viaţă. Blanche făcu două 
ceşti de ceai fierbinte şi îşi trase şi ea un scaun lângă radiator. Grace cuprinse ceaşca 
cu degetele ei reci şi tremurătoare, luând căldură de la ea în timp ce îşi privea sora. 
Blanche arăta al naibii de bine pentru vârsta ei. Părul îi era tot castaniu şi des, deşi 
timpul îl pătase cu alb. Chipul îi era uşor ridat, dar ochii îi rămăseseră strălucitori şi 
întunecaţi în spatele ochelarilor pe care îi purtase totdeauna. Grace şi-o amintea pe 
Blanche citând-o pe Dorothy Parker cu ani în urmă: „Bărbații fac rareori avansuri 
fetelor care poartă ochelari” şi se întrebă, oare ce influenţă avusese acea afirmaţie 
asupra părerii lui Blanche despre sine în tinereţea demult apusă. 

Mai târziu, după ce îşi terminaseră cina şi spălăseră vasele, se aşezară iar lângă 
radiator pentru a bea puţin vin. Blanche îşi dădu ochii peste cap de plăcere şi plesni 


din buze. 


— Mm, mm, asta e unul din măruntele luxuri pe care mi le pot permite cu cecul 
trimis de tine, Grace. în fiecare seară, după cină, beau un pahar de vin. 

Încântarea ei o făcea pe Grace să se simtă prost. Ea avea o mulţime de articole 
de lux, dar nu găsea în ele nici a zecea parte din plăcerea pe care Blanche o afla în 
paharul acela de vin ieftin. 

— Blanche, te rog să vii să stai cu mine şi cu Casey. Ne-ar plăcea mult să fii cu 
noi. 

— Ştiu, dar nu vreau. Îmi pare rău, dar asta e. Toată viaţa am făcut lucruri pe 
care, probabil n-aş fi vrut să le fac cu adevărat, dar acum gata. În ziua înmormântării 
lui Ellie am hotărât să-mi petrec restul vieţii singură.; 

— Bine, Blanche, dar eu am atâtea! Lasă-mă să le împart cu tine. Am o casă 
frumoasă, bani, servitori, soare. Gândeşte-te, n-ai mai sta în serile reci lângă radiator. 
Am putea călători. 

— Nu, soră dragă, aceea e viaţa ta, nu a mea. Lumea mea e aici. Am o mulţime 
de prietene, văduve, în general. Jucăm bridge aproape în fiecare după-amiază. Sigur, 
nu putem ieşi prea mult seara, e prea periculos, dar am vinul meu şi televizorul. 

— Blanche, cum de niciuna din voi nu v-aţi măritat? 

Câtva timp fu linişte, ceea ce o făcu pe Grace să se întrebe dacă nu cumva 
fusese prea indiscretă. În cele din urmă, Blanche spuse: 

— Asta-i o întrebare cu adevărat dificilă şi nu sunt sigură că am un răspuns. Ah, 
la început, bănuiesc că am crezut amândouă că, într-o zi, va apărea Făt Frumos... dar, 
fie nu există, fie nu ne-a găsit. Apoi, am încetat să ne mai gândim la asta. Ne aveam 
una pe alta. Ne-am înţeles mereu atât de bine, ca puţine alte surori. Nu-mi amintesc 
să mă fi certat vreodată cu Ellie. Era atât de dulce şi ascultătoare. Am avut o viaţă 
fericită împreună. 

— Dar nu v-aţi gândit niciodată la... sex? 

! Din nou Blanche întârzie cu răspunsul: 

— Ba da, dar unde te-a dus pe tine sexul, scumpă surioară? 

— Numai faptul că eu am încurcat lucrurile nu înseamnă că şi voi trebuia să 
renuntati. 

Grace rămase uimită auzind răspunsul scurt al lui Blanche care stătea cu ochii 
plecați. 

— N-am renunţat. 

— Nu înţeleg... 

Blanche îşi ridică privirea şi se uită direct în ochii lui Grace. 


— Ellie şi cu mine am împărţit aceeaşi cameră şi acelaşi pat timp de peste 
treizeci de ani. Ne-am iubit şi ne-am alinat una pe alta. Îi cunoşteam trupul la fel de 
bine cum mi-l cunosc pe al meu. 

Grace era uluită de «modul făţiş în care sora ei recunoştea tot. Nici nu ştia ce să 
spună. 

— Mă uimeşti... niciodată n-am bănuit... 

— Ce să bănuieşti? Că ne iubeam? Ellie a avut nevoie de mine toată viaţa ei. 
Era timidă şi fricoasă. La început mi-a displăcut permanenta ei dependenţă de mine, 
dar cu timpul, mi-am dat seama că şi eu aveam nevoie de ea cât avea ea de mine. 
Niciodată nu ne-am considerat... aşa. Niciodată nu m-a atras o altă femeie... şi nici pe 
ea. Ce făceam noi părea firesc şi plin de dragoste, atâta tot. 

— Cred că boala ei te-a afectat foarte mult. 

— Da, dar viaţa merge înainte. Toţi trebuie să murim la un moment dat. Aş fi 
vrut numai să nu fi suferit atât, spuse ea şi apoi se ridică. Hai mai bine să dormim. E 
zece şi căldura se opreşte până la şase dimineaţa. 

Mai târziu, când se strecura sub cuvertura electrică în patul de mijloc, alături de 
sora ei, Grace se gândi cât de trişti ar fi fost părinţii ei dacă ar fi ştiut adevărul în 
legătură cu cele trei fiice ale lor. Era bucuroasă că nu îi mai împovărase cu 
problemele ei. 

Trezindu-se a doua zi dimineaţa la şase, Grace îşi găsi sora deja în bucătărie, în 
faţa aragazului cu uşa cuptorului deschisă, citind ziarul şi bând cafea. 

— Vino încoace. Va veni şi căldura imediat. Vrei nişte cafea? 

— Sigur, fără zahăr. 

Rezemându-se la uşa cuptorului se cutremură şi spuse: - Blanche, trebuie să 
plec chiar în dimineaţa asta. 

— Aşa repede? 

— Ţi-aş fi foarte recunoscătoare dacă nu ai spune absolut nimănui că am plecat 
de aici astăzi. 

— Nu interesează pe nimeni ce faci. 

— Nici lui Casey... mai ales lui Casey... sau cuiva de la salon care ar putea să 
sune. Spune-le că... sunt plecată. O să te sun diseară să-mi spui dacă sunt mesaje... 
da? 

La zece în dimineaţa aceea, Grace o sărută pe Blanche luându-şi rămas bun, 
după care se urcă într-un taxi şi o luă înapoi spre aeroport. Trebuia să ajungă la St. 
Louis până luni la prânz pentru dineul de deschidere. Deci, nu avea prea mult timp. 


La aeroport înlocui valiza pe care o avusese până atunci cu cea din casetă şi 
intră în cea mai apropiată cameră de toaletă pentru doamne, care, însă, era prea 
aglomerată. Şi următoarea era la fel. Văzând o uşă pe care scria că era numai pentru 
angajaţi, se hotărî să încerce acolo. Providența era cu ea, pentru că nu numai că nu 
era nimeni, dar mai era şi o mică anticameră cu un pat de campanie şi o oglindă. 

Închise uşa, despachetă repede şi îşi puse un costum bărbătesc. Îşi şterse 
machiajul şi îşi îndesă o perucă de culoare închisă, după care urmară o pereche de 
sprâncene groase şi o mustață. Scoase apoi o pălărie pe care o găsise într-un 
magazin de mâna a doua. O pată în jurul benzii de piele din interior o făcea să pară 
uzată şi naturală. Şi-o îndesă peste perucă şi şi-o aranjă. Nu arăta prea rău. Încercă să 
îşi scoată pălăria şi peruca i se mişcă, aşa că dădu cu lipici pe marginile perucii pentru 
a o prinde mai bine. 

Când fu mulţumită de cum arăta, împachetă într-o pungă mare de plastic 
albastră tot ce avea să îi folosească mai târziu şi puse toate hainele de care se 
dezbrăcase, în valiza pe care apoi o încuie lângă cealaltă. După ce făcu toate aceste 
lucruri porni prin aerogară lungindu-şi pasul şi încercând să se mişte ca un bărbat. 

Îşi privi ceasul. Se făcea târziu. Trebuia să se grăbească să ajungă la avionul de 
Champaign. Jumătate de oră mai târziu, cu biletul rezervat pe numele de Malcolm 
Jensen, se îmbarca în avionul care avea să o ducă la destinaţie. Fiind un zbor de 
numai patruzeci şi cinci de minute, ajunse imediat într-un oraş în care, într-o perioadă 
disperată a vieţii, jurase să nu mai calce niciodată. Cine s-ar fi gândit că se va 
întoarce la locul crimei pentru a comite încă una? 

Se urcă într-un taxi şi îi dădu şoferului adresa unui hotel din apropiere de 
campusul universitar. Se înregistră sub numele de Malcolm Jensen din Des Moines şi 
plăti camera în avans, spunând că trebuia să plece foarte de dimineaţă a doua zi. 

Când rămase singură în cameră, formă numărul lui Jerry Casey pentru a doua 
oară în patruzeci şi opt de ore. De data asta avea să îşi stăpânească însă, tremurul 
vocii. Casey răspunse la al doilea apel. 

— Domnul profesor Casey? La telefon e doctorul Davis. Am sosit cu puţin timp 
în urmă şi sunt la Sheraton, camera 320, spuse Grace cu glasul ei natural. 

— Bun. Sper că aţi călătorit bine în ciuda vremii. Doriţi să vin eu acolo? Sau 
soţia mea şi cu mine am fi foarte încântați să luaţi cina cu noi. 

— Vă mulţumesc, nu. Aş prefera să veniţi dumneavoastră aici, dacă nu vă 
deranjează prea mult. Peste puţin timp mă voi întâlni cu un alt candidat pentru locul 
din consiliu. Vă convine în seara aceasta la ora nouă? 


Glasul îi trădă dezamăgirea: 


— Ah, nu mi-am închipuit când am vorbit... hm, adică, eu credeam că sunt 
singurul... din acest campus, bineînţeles. 

Vocea lui Grace era plină de înţelegere. 

— Îmi pare rău că n-am fost clar, doctore Casey, dar este o bătaie foarte mare 
pentru aceste deschideri tocmai pentru că sunt foarte rare. Fundaţia Masterson este 
foarte renumită şi locurile din consiliu sunt preţuite nu numai pentru prestigiul lor, ci 
şi pentru că oferă anumite avantaje în plus... financiare, înţelegeţi. 

Grace era încântată că fusese atentă când fiica ei îi povestise despre profesia 
ei. Locurile în conşiliul Masterson, care scotea absolvenţi de literatură americană, 
erau generoase şi cu mare căutare. 

— Înţeleg, da, n-am mai spus nimănui... aşa cum mi-aţi spus. 

— Bun. Atunci, la nouă. Camera 320. 

Puse receptorul în furcă cu o mână tremurătoare. Până aici totul mergea bine. 
Despachetă apoi o rochie din mătase mov de la Chloe şi o agăţă în baie. 

Scoase după aceea din sacoşă un pulover maron, o cravată şi o şapcă din piele 
cu apărătoare pentru urechi şi le înghesui sub chiuvetă. Pe urmă se dezbrăcă şi îşi 
scoase şi pălăria şi peruca. 

— Adio, Malcolm Jensen, şopti ea. 

Luă apoi pachetul din poşetă şi, timp de o oră, exersă înfigerea unui ac pentru 
injecții subcutanate în salteaua de burete. Când simţi că reuşise, se lăsă cu coapsa de 
câteva ori în el, dar abia sesiză durerea. 

La şapte făcu duş şi începu cea de-a doua transformare. Cu mişcări delicate, îşi 
aplică pe tâmple o pereche de lift-uri pe care le trase până îşi întinse cutele din jurul 
ochilor atât de mult încât le dădu o uşoară înclinaţie în sus. Firele de aţă le legă în 
creştetul capului. Făcu acelaşi lucru cu o a doua pereche prinsă chiar în spatele 
urechilor şi trase de maxilar până când făcu să dispară pielea lăsată care îi trăda 
vârsta. Mulțumită că părea mai tânără, începu apoi să îşi aplice cu pricepere un 
machiaj care avea să o mai întinerească puţin. În final, îşi acoperi părul blond şi 
lift-urile cu o perucă şatenă şi ondulată, exact cum era părul ei natural şi se dădu 
puţin înapoi pentru a studia efectul. Păcat că nu mai avea să îl vadă nimeni pe 
frumosul şi tânărul doctor Davis decât condamnatul doctor Casey. Tot ce învățase 
lucrând pentru studiourile de filme îi servise mai mult decât numai o dată. 

Deschise televizorul să audă ştirile, amuzată de propria răceală. Îşi puse rochia 
de mătase care îi i scotea în evidenţă talia subţire şi sânii plini şi se încălţă cu o 
pereche de sandale cu toc înalt care se asortau. Îşi privi mâinile şi regretă că fusese 


nevoită să îşi taie unghiile lungi. 


Exact cu puţin înainte de ora nouă dizolvă conţinutul a trei capsule roşii în 
puţină apă caldă, după care umplu paharul cu cuburi de gheaţă, din frigider de sub 
chiuvetă. Într-un alt pahar turnă puţin i whisky dintr-o sticluţă pe care o aduse cu ea 
şi sorbi puţin. Trebuia să aibă grijă să nu încurce paharele. 

Fix la ora nouă, se auzi o bătaie în uşă. Trase adânc aer în piept şi deschise. 
Doar nu avea să dea înapoi tocmai acum. 

Jerry Casey păru surprins. 

— Ah... iertaţi-mă, dumneavoastră sunteţi, hm, cumva doctorul Davis? 

Grace îi aruncă un zâmbet de bun venit şi răspunse: 

— Da, eu sunt. Poftiţi, domnule doctor Casey. Vă mulţumesc că aţi fost 
punctual. 

Se implicase atât de total în rol, încât neliniştea începu să o părăsească. 
Probabil de aceea se spune că răzbunarea este dulce, îşi spuse ea. 

— Ei bine, nu mă aşteptam să fiţi atât de tânără şi... atât de frumoasă, remarcă 
el intrând şi scoţându-şi paltonul. 

— Ei, domnule doctor Casey, sper că nu faceţi parte dintre acei misogini care 
sunt de părere că o femeie deşteaptă trebuie să fie urâtă. 

— Nu, dimpotrivă... am observat adesea că studentele mele cele mai bune erau 
de obicei bine dotate şi fizic. 

— Luaţi loc, vă rog. Beţi ceva cu mine? Totdeauna port cu mine o sticluţă de 
whisky. Din moment ce nu mai am alte întâlniri, cred că ar fi bine dacă am începe să 
ne dezmorţim puţin. 

Casey acceptă să bea şi se aşeză în faţa ei la o masă de lângă fereastră. 
Conversaţia curgea lin şi cu mare uşurinţă, deşi pe Grace începu să o îngrijoreze 
faptul că el bea prea încet. Ea îşi goli paharul şi, când se oferi să îi mai pună şi lui, el 
refuză. 

— Nu, mulţumesc, nu prea beau de obicei. 

Nu mai trecu mult şi ea îşi dădu seama că bătea apropouri. Oamenii nu se 
schimbă niciodată, îşi spuse ea, ajutându-l să aducă în discuţie subiecte mai intime. 

— Soţia dumneavoastră ar fi de acord să călătoriţi frecvent, doctore Casey? 
După cum cred că ştiţi, întrunirile noastre se ţin în diverse părţi ale ţării. Bineînţeles, 
toate cheltuielile sunt suportate, dar numai pentru membrii consiliului, nu şi pentru 
soțiile acestora. 

— S-ar bucura, probabil, să nu mă mai vadă pe acasă. Sunteţi căsătorită, 
doamnă doctor Davis? 


Grace zâmbi pe deasupra paharului, privirea ei întâlnind-o pe a lui, încercând să 
arate cât mai sexi posibil şi simțindu-se stânjenită. 

— Nu. Sunt o femeie care ţine la carieră, înţelegeţi, şi îmi place să fiu liberă... ca 
să pot călători mult. Este atât de puţin timp... şi atât de mulţi bărbaţi. 

Ridicându-şi paharul, el îi zâmbi cu înţeles. Recunoştea o invitaţie atunci când o 
auzea. 

— Pentru libertate, toastă el. 

— Până la fund, spuse şi ea râzând seducător. 

Prostul crede că poate obţine postul culcându-se cu cineva, îşi spuse Grace. 
Încă mai e convins că scula lui îi poate aduce orice. 

Nu mult după aceea, el sugeră să stea amândoi pe pat unde era mai 
confortabil. Grace ezită, dar dacă tot începuseră jocul, nu mai putea da înapoi. Se 
rugă să adoarmă înainte să treacă la altceva. 

Când o îmbrăţişă, ea încercă să retrăiască extazul pe care îl simţise când o 
atinsese prima dată, dar fragmente din coşmarul de pe alee continuau să se 
interpună. 

— Să mai bem puţin, propuse ea şi goli sticla în ambele pahare. Pe al ei şi-l bău 
repede în speranţa că alcoolul avea să atenueze repulsia şi teama care o stăpâneau. 
Încercă să uite că cel care o atingea era duşmanul ei de moarte, dar când îi simţi 
mâna alunecând peste mătasea subţire ce îi acoperea sfârcurile, se înfioră 
amintindu-şi de nopţile reci în zăpadă. 

— Ţi-e frig, şopti el răguşit. Lasă-mă să te încălzesc puţin. 

Ea încercă să se relaxeze şi să dea impresia că îi plăcea. Oare, blestematul 
acela de sedativ nu avea să-şi facă efectul odată? O păcălise Finn? 

El îi desfăcu fermoarul rochiei şi îi deschise sutienul. În câteva secunde, sânii îi 
erau goi şi buzele lui pe ei. Doamne, oare putea sfârşi cu -bine acea şaradă? 

— Hai să ne băgăm în pat... o să-ţi fie mai cald. 

— Bine, zise ea răguşit. Mă duc numai să încui uşa. 

Se dezbrăcară apoi, el repede, ea încet şi când fu complet goală, se strecură 
sub pătură urmată imediat de el. În timp ce îşi trecea degetele uşor peste abdomenul 
ei, o întrebă: 

— Ce este cu cicatricea asta lungă pe stomacul tău? 

Degetele lui trasau urma lungă de douăzeci de centimetri care pornea chiar de 
sub sânul stâng până la osul şoldului drept. Merita să ştie adevărul, îşi spuse ea, 
gândindu-se că poate avea să îi mai potolească înflăcărarea. 


— Am fost violată de o bandă când aveam nouăsprezece ani. Asta-i numai una 
din cicatricele pe care mi le-au lăsat. 

— Într-adevăr? întrebă el mâinile alunecându-i mai jos şi mai tulburător. Câţi 
erau? 

— Ticăloşii? Numai cinci, dar parcă au fost o sută. 

— Şi cum a fost? întrebă el iar şi ea îi auzi i răsuflarea din ce în ce mai iute în 
timp ce degetele lui îi explorau interiorul trupului. 

Bestia era excitată de nenorocirea ei! Ura învinse repulsia şi îi dădu voie să facă 
orice voia. Ironia făcea ca ultima lui cucerire să fie femeia care avea să pună capăt 
pentru totdeauna relaţiilor lui sexuale. 

Când în cele din urmă, se urcă pe ea şi începu mişcările înăuntru şi afară, ea 
încercă să se concentreze la ceea ce trebuia să facă. Într-un târziu, i el ajunse la 
orgasm şi se rostogoli repede în pat. De ce naiba trăise întotdeauna cu impresia că 
era un amant extraordinar? 

- Dumnezeule, mă simt ameţit, zise el. 

— închide ochii şi odihneşte-te, îi spuse ea şi apoi, adăugă printre dinţi: a fost 
excelent. O să te trezesc peste câtva timp şi poate o facem iar. 

Când a fost sigură că dormea profund, se dădu jos (din pat, luă păhărele şi se 
duse la baie. Închise uşa încet şi îşi scoase peruca şi lift-urile, după care făcu un duş 
îndepărtând tot machiajul şi urmele victimei. Apoi, curată şi Uscată, îşi puse iar 
pantalonii bărbăteşti, cămaşa albă, o cravată şi un pulover maron. Îşi acoperi părul cu 
o perucă de păr cărunt şi îşi puse cioc şi mustață. Umplu cutele din jurul ochilor cu 
pete întunecate din care dădu mai mult pe obraji ca să pară mai trasă la faţă. După 
care îşi puse şapca de piele maron şi o pereche de ochelari fără rame. După aceea, 
întoarse trendul cu faţă dublă cu partea închisă la culoare spre exterior şi desfăcând o 
pungă de plastic maron îşi puse în ea tot ce îi aparţinea. Spălă şi uscă paharele şi 
apoi, punându-şi perechea de mănuşi, şterse fiecare locşor din baie şi din cameră, 
unde ar fi putut lăsa urme. 

Când fu mulţumită că peste tot era curat, umplu seringa cu digitalis. Aprinse 
apoi veioza de pe noptieră, dar Jerry Casey era cufundat într-un somn adânc, 
provocat de drog. Pierduse jocul. Dar nu mai conta. Pjemiul era acelaşi, fie că 
învingea, fie că pierdea. Încercase să facă în aşa fel, încât să arate ca în tinereţe. Se 
întreba dacă el se gândise vreodată la ea în tot acel timp şi îşi luă în râs toate părerile 
de rău. Da, voise ca el să o vadă şi să îşi amintească, dar nu o făcuse. Ei şi? Nimic din 
ce i-ar fi putut spune nu ar fi făcut-o să îşi schimbe planul. 


Dădu cuvertura la o parte şi găsi o arteră la ceafă aproape de locul de unde 
pornea părul şi o urmări uşor cu degetul prin păr până într-un punct în care o 
înţepătură de ac nu ar fi putut fi văzută nici măcar la o autopsie. Cu mâini 
tremurătoare, înfipse acul şi trase pistonul înapoi până când o picătură de sânge se 
ridică în seringă. Slavă Domnului, reuşise chiar din prima încercare. Apoi, încet, apăsă 
pistonul golind toată seringa. Scoase acul şi ţinu bucăţica de hârtie igenică pe mica 
rană până se închise. În tot acest timp, Jerry Casey nici nu se mişcase. Spera ca 
digitalis să fie la fel de eficient ca şi sedativele. 

Aruncă hârtiuţa în toaletă şi trase apa, mai aruncă o privire prin încăpere să 
vadă dacă nu uitase ceva şi porni spre uşă. Exact înainte să iasă, mai privi o dată la 
figura adormită a duşmanului ei. 

— Ticălosule! Credeai că n-ai niciun duşman pe lumea asta. 

Părăsi hotelul neobservată şi se îndreptă spre staţia de autobuz prin noapte şi 
ninsoare. 

Luă apoi un taxi până la gară, unde se urcă într-un tren care mergea la Chicago. 
Călătoria fu lipsită de incidente. 

După două zile de plictiseală, plecă înapoi spre Los Angeles. Era surprinsă cât 
de liniştită se simţea. Unde erau surlele şi trâmbiţele care trebuiau să anunţe acel 
important eveniment al vieţii ei? 

Datorită vremii şi perioadei de vacanţă, zborul a fost amânat şi a ajuns acasă 
târziu în ajunul Zilei Recunoştinţei. Casey o aştepta. 

— Mamă, cât mă bucur că te-ai întors! exclamă ea alergând şi îmbrăţişând-o. 

— Doamne, ce primire! N-am fost plecată decât câteva zile. 

— Am să-ţi dau o veste minunată! Jerry m-a sunat în seara asta. l-a cerut soţiei 
lui să divorţeze şi ea a fost de acord. Dacă totul merge bine, ne vom căsători înainţe 


de naşterea copilului. Îţi vine să crezi? 

Cel mai senzațional Bărbat 


Curcanul de unsprezece kilograme era umplut şi băgat la cuptor la nouă 
dimineaţa. 

Plăcinta cu dovleac şi toate celelalte-fuseseră pregătite cu o zi înainte. Voia ca 
totul să fie gata ca să se poată bucura de acea zi deosebită. Băieţii i dormeau sus încă 
şi chiar din clipa când sosiseră acasă, seara trecută târziu, simţise că redevenea fiinţă 
omenească. 

De fapt, prima întâlnire cu cei doi fii gemeni ai ei, nu fusese atât de tulburătoare 
cum se temuse. Au fost o grămadă de îmbrăţişări, sărutări şi încurajări. Încercă să nu 
fie bucuroasă văzându-i furioşi pe tatăl lor, dar era, totuşi. 

Doctoriţa Sabatini îi spusese că, până la urmă, aveau să îşi ierte tatăl şi o 
încuraja să îi ajute să facă acest lucru. Fusese sfătuită că nu ar fi făcut bine nimănui 
dacă ea l-ar fi pedepsit pe Jim întorcându-şi fiii împotriva lui şi, într-adevăr, simţul 
valorii şi al generozităţii ei creştea cu fiecare cuvânt pe care îl spunea în apărarea 
soţului ei. De fapt, era foarte satisfăcător să joace rolul soţiei neînţelese dar 
înţelegătoare, iar fiii ei erau teribil de impresionați de mărinimia şi generozitatea 
mamei lor. Se întrebă dacă aureola îi strălucea în întuneric. 

Laura îşi făcu de lucru aşezând masa, lucru pe care îl lăsa totdeauna la urmă 
pentru că îi plăcea foarte mult. Fredona lustruind cupele de cristal Baccarat şi 
admirând argintăria Buccellati pe care Jim insistase să o cumpere când se mutaseră. | 
se păruse o atât de mare risipă când ea avea argintărie de la mama ei, dar el voia să 
aibă cele mai bune lucruri. Bănuia că şi Ghilly Jordan era la fel. Ei bine, Ghilly îi putea 
lua soţul, dar niciodată nu avea să pună mâna pe altceva ce îi aparţinea ei. 

— Pari foarte fericită, mamă, spuse Dac intrând în sufragerie. 

— Sunt fericită pentru că sunteţi voi acasă. Mi-a fost dor de voi. Nu vrei micul 
dejun? 

— Nu încă. Aştept să se trezească şi Shan. Doarme dus încă. Mamă, am vorbit 
cu Shan azi noapte înainte să adormim şi am hotărât să ne petrecem Crăciunul aici, 
cu tine. Tata nu are nevoie de noi acum... stai, nu mă întrerupe, da? Nu facem asta ca 
să-l pedepsim sau din alt motiv, înţelegi? Numai că... ei bine... tu eşti singură şi el nu. 

În timpul acestui discurs, care a foşt foarte lung pentru tăcutul Dac, Laura 


încercă să îl privească, dar nu reuşi, pentru că ochii i se umplură de lacrimi şi îi fu 


greu să îşi stăpânească emoţiile. Nu voia să strice ziua aceea minunată cu lacrimile ei 
pe care numai Dumnezeu ştia cât le mai vărsase, dar era foarte mişcată.. 

— Haide, mamă... te rog să nu plângi. 

Laura îşi şterse ochii cât putu mai bine şi îşi îmbrăţişă fiul înalt. Simţindu-se 
stânjenit de o astfel de ieşire sentimentală, Dac o bătu uşor pe spate.! 

— Gata, mamă, gata. 

— Îţi mulţumesc, Dac, apreciez totul şi aş vrea să ştiţi că nu regret absolut 
nimic, nicio clipă din căsnicia mea. Au fost ani de zile de fericire şi, mai presus de 
toate, mi te-a dat pe tine şi pe fratele tău. 

— Mă bucur că simţi aşa, mamă. Hei, ce-ai zice de o plimbare cu mine şi cu 
Shan? Poate poţi s-o faci cu noi. Nu vrei să încerci? 

— Lasă, Dac. O s-o fac, dar când o să cred eu de cuviinţă. Acum du-te şi 
trezeşte-ţi fratele. Aş vrea să termin toată treaba în bucătărie ca să mă îmbrac 
devreme. 

La două când sună soneria, Shan dădu fuga să deschidă. Casa mirosea a 
friptură de curcan şi în căminul imens din living-room ardea focul. Soarele rămăsese 
ascuns după nori şi era o zi de iarnă obişnuită pentru California de Sud. 

Maggie, Kirk şi fiica lor, Angie, se aflau la uşă cu braţele încărcate de daruri. 

Laura şi Dac veniră şi ei să îşi primească oaspeţii şi toată lumea era fericită, 
exuberantă şi, într-un fel, emoţionată. Kirk o vedea pe Laura pentru prima dată de la 
despărţirea ei de Jim, ceea ce îl făcea să se simtă puţin stânjenit şi dornic să menţină 
o atmosfera senină şi veselă. O sărută uşor spunând: 

— Laura, eşti mai frumoasă ca oricând. A durat prea mult. 

Apoi, Laura trecu la Angie. 

— Angie, ai crescut atât de mult... cum se face că băieţii mei sunt încă puşti şi 
tu te-ai făcut femeie în toată puterea cuvântului? 

— Haide, mamă, că nu mai suntem nici noi nişte puşti. Bună, Angie, vino în 
bucătărie să pregătim ceva special de băut, spuse Shan. 

— Nu, mulţumesc, Shan, dar ultima oară când am băut una din specialităţile 
voastre am vărsat. N-aş refuza, însă, o bere, răspunse Angie. 

— Hei, e Ziua Recunoştinţei, aţi uitat? O să beţi vin... le zise Laura tinerilor, dar 
aceştia nu o auziră. 

Luând-o pe Angie între ei, gemenii erau prea ocupați să îşi ia fosta tovarăşă de 
joacă de lângă plictisitorii adulţi. * 


Peach sosi exact când Kirk destupa a doua sticlă de şampanie. Laura îi 
deschise şi o izbi din nou frumuseţea scumpei ei prietene, o frumuseţe care părea şi 
mai pronunţată în ultima vreme. 

— Peach, poftim înăuntru. Mi-era teamă să nu ne îmbătăm cu toţii până să 
ajungi tu. 

Peach avea remuşcări. 

— Îmi pare rău că am întârziat. Am vorbit la telefon cu un prieten apropiat... şi 
am... pur şi simplu, nu-mi venea să închid. 

Pe Laura o intriga neliniştea neobişnuită a lui Peach. Nu îi stătea în fire să 
vorbească aşa agitat. Ochii îi străluceau şi era îmbujorată. Conştientă de faptul că 
toată lumea o privea şi o asculta, Peach încercă să le distragă atenţia şi se îndreptă 
spre Kirk cu mâna întinsă. 

— În sfârşit reuşesc să cunosc şi eu jumătatea lui Maggie. Ce faci, Kirk? Mă 
bucur să te cunosc. Maggie mi-a povestit atâtea lucruri interesante despre tine. 

Kirk se ridicase în picioare, uluit de frumuseţea şi căldura ei şi de faptul că era 
una din cele mai bogate femei din lume. Simţindu-se ca un şcolar care tocmai fusese 
invitat la dans de regina balului, fu uimit de propriile lui bâiguieli: 

— Păi. Încântat. Trebuie să fii Peach Malone. 

— Trebuie? îl necăji ea. N-aş putea să fiu şi Bo Derek? 

Dându-şi seama că era tachinat, Kirk încercă să se prindă în joc. 

— Ba da, dar ai vrea? Ea e de zece şi tu eşti de cel puţin cincisprezece puncte. 
Râzând, Peach se întoarse spre Maggie. 

— E atât de drăguţ, chiar şi după ce ţi-am ocupat atâta timp cu apartamentul 
meu. Nu eşti mândru de ea, Kirk? Îţi dai seama că eşti însurat cu un geniu? Să ştii că 
este. 

Laura urmări discuţia cu încântarea gazdei care descoperă că invitaţii ei se pot 
descurca şi fără ea. Le zâmbi cu blândeţe aducând caviarul şi simţi un val de dragoste 
pentru ei, pentru dragii ei prieteni. 

Era deosebit de bine că era şi Kirk. Când obişnuiau să joace bridge la Long 
Beach, el insista mereu să o aibă ca parteneră pentru a o apăra de supărarea lui Jim, 
pentru faptul că nu se pricepea la fel de bine ca ceilalţi. Deşi Kirk voia tot atât de mult 
să câştige ca şi Jim, era sensibil faţă de sentimentul ei de nepotrivire la masa de 
bridge sau pe terenul de tenis. Îi insufla încrederea de a juca mai bine şi, ca urmare, 
partidele la ambele jocuri erau mult mai liniştite decât când îl avea pe soţul ei ca 
partener. 


Mai târziu, când se aşezaseră cu toţii să ia cina, Laura însăşi rosti rugăciunea: 


— Îţi mulţumesc, Doamne, pentru copiii şi prietenii mei minunati. Îţi mulţumesc 
că mi-ai trimis dragoste prin aceşti oameni deosebiți care m-au ajutat să trec 
printr-un tunel lung şi întunecat înapoi la lumină. Promit să nu mai petrec nicio zi din 
viaţă simţindu-mă neiubită, dovedindu-mă, astfel, nerecunoscătoare pentru fericirea 
pe care mi-ai dăruit-o. Aceasta este o Zi a Recunoştinţei deosebite. 

Se lăsă o tăcere grea. Kirk îşi ridică apoi paharul cu vin pentru un toast: 

— Pentru Laura... Fie ca pe viitor, viaţa să îţi fie mai plină de dragoste şi fericire 
ca niciodată. 

Toţi ridicară paharele şi strălucirea pe care o emana strânsa lor prietenie păru 
să umple toată încăperea. Dacă Jim ar fi acum aici, îşi spuse Laura, şi-ar da seama ce 
a pierdut. 

Când cina luă sfârşit şi ei se aşezară din nou în faţa focului pentru a bea cafea şi 
coniac, Peach trăda agitaţie în comparaţie cu ceilalţi care se aflau într-o stare de 
saturație şi tihnă. Se uita tot timpul la ceas şi peste umăr pe fereastră. Până la urmă, 
Laura o întrebă: 

— Peach, îl aştepţi cumva pe Miles să vină să te ia? 

— Ah, nu, le-am dat liber şi lui şi lui Sarah. 

— Vrei să fii condusă acasă? Sunt sigură că Shan şi Dac ar fi încântați să o facă 
atunci când vei vrea să pleci. 

Peach scutură din cap. 

— Mulţumesc, dar nu va fi nevoie. De fapt, vine cineva să mă ia la şapte. 

Atmosfera deveni încordată de curiozitate. 

— Acum e aproape şapte. Vrei să mă uit eu după maşină cât te duci să te 
aranjezi? întrebă Laura. 

— E o idee foarte bună. Trebuie să arăt îngrozitor. 

— Asta în niciun caz, Peach, în niciun caz, spuse Kirk, cufundat în fotoliul lui Jim 
de lângă fereastră. După ce fel de maşină trebuie să ne uităm? 

— Un Porsche roşu, strigă ea ieşind din cameră. 

Zece minute mai târziu, maşina opri în faţa casei. 

— A venit, Peach, îi strigă Kirk. 

Peach îşi luă în grabă la revedere, le mulţumi repede şi fugi afară. Deşi era 
întuneric toţi se îngrămădiseră la fereastră. Forţându-şi ochii să desluşească cine era 
cel care o ajuta să urce, tocmai se dădeau bătuţi când Angie exclamă: 

— Nu se poate! Mor! 

Nerăbdătoare, Maggie se răsti la ea: 

— Nu aşa tare că o să te audă toată lumea. Cine e? 


— Omul nisipurilor! 

Maşina porni, dar prietenii lui Peach rămaseră privindu-se uluiţi. Kirk vorbi 
primul. 

— Cine naiba mai e şi asta? 

Maggie îi spuse atunci râzând: 

— Nu prea eşti la curent. „Omul nisipurilor” este cel mai recent film de la noi. 
Sunt cozi imense la bilete. lar starul Jason Darrow este noul idol al adolescentelor din 
toată ţara. 

Angie interveni: 

— Exact. Şi este cel mai senzaţional bărbat pe care l-am văzut vreodată. Am 
fost la premieră şi l-am văzut de două ori. M-am ascuns la toaletă ca să nu plătesc de 
două ori biletul. 

— Câţi ani are tipul asta, întrebă Kirk nevenindu-i să creadă. 

— Douăzeci şi şase sau douăzeci şi şapte, cu siguranţă nu mai mult de treizeci, 
spuse Shan. 

— Serios? Şi atunci ce naiba caută cu o femeie de vârsta lui Peach Malone? 

În încăpere se lăsă tăcerea, fiecare gândindu-se la întrebarea lui Kirk. 

— Este o femeie frumoasă, Kirk, spuse Maggie în cele din urmă, iar Angie îi 
replică: 

— Da, mamă, dar este bătrână. Trebuie să aibă patruzeci. 

— Dar e bogată, zise şi Shan. 

Angie clătină din cap. 

— N-are el nevoie de banii ei. E un mare star. 

Era uimită şi încruntată, dar cele două femei mai vârstnice din încăpere nu 
găseau că noul interes al lui Peach pentru viaţă era chiar atât de şocant. Ba 
dimpotrivă, şi Maggie şi Laura găseau chiar că era normal... şi foarte reconfortant. 

Toată lumea vrea să fie cineva 


Peach cobori repede treptele sperând să ajungă la maşină înainte ca el să iasă 
şi să fie văzut. Cu toate că era întuneric, el parcase chiar în dreptul unui felinar, iar 
când statura lui impunătoare ieşi din maşină, ea era sigură că toată lumea de pe o 
rază de o sută de iarzi o să-l recunoască. Era bine făcut, frumos şi avea calitatea de a 
fi un star, care îl înconjura cu o aură tulburătoare. 

Când îl văzu venind spre ea, Peach dădu uşor din cap şi se grăbi să se urce în 
maşină. Trecuseră trei săptămâni şi se întâmplaseră atâtea lucruri de când se 
atinseseră ultima dată şi nu mai ştia ce va fi când aveau să o facă. Dar, cu siguranţă 
că nu dorea spectatori şi era convinsă că prietenii ei se uitau curioşi prin jaluzele. 

— Jason, urcă înapoi în maşină, îi zise ea repede şi ochii ei rugători îl făcură să 
asculte. 

Făcu acest lucru cam fără voie, dar, odată ajunşi amândoi înăuntru, despărțiți 
doar de schimbătorul de viteze, o înconjură cu braţul şi o trase spre el. Pentru o clipă 
îndelungată îi tinu faţa aproape de a lui, abia atingându-i gura cu buzele. 

— Peach, ce dor mi-a fost de tine, şopti el, iar ea îi simţi suflarea caldă pe buze. 

Atunci, el îşi lăsă puţin capul în jos şi îşi uniră buzele cuprinşi de dorinţă. După 
un sărut lung şi profund, el îi dădu drumul şi porni maşina. Depărtându-se de bordură, 
şopti răguşit: 

— Dacă blestemata asta de maşină n-ar fi atât de mică, te-aş avea chiar aici, în 
faţa prietenilor tăi. 

— Slavă Domnului că este, altfel te-aş fi ajutat şi eu, spuse ea. 

În timp ce se deplasau repede pe drumul şerpuit din Coldwater Canyon, Peach îi 
studia profilul încercând să îşi înţeleagă sentimentele pe care le nutrea faţă de acel 
bărbat foarte tânăr. Era o dorinţă atât de diferită de tot ce simţise alături de Drake 
care o făcea să îi fie puţină ruşine. 

— A trecut mult timp, Peach. De ce nu m-ai sunat? 

— Ştiam că o să mă forţezi să merg la premieră cu tine şi îmi era teamă. 

— Teamă? De ce? De mine? 

— Nu, teamă de mine însămi. Se pare că de câte ori sunt lângă tine, voinţa mă 
părăseşte complet. 


— Excelent... să rămână aşa... te iubesc, să ştii. 


— Ah, Jason, cum poţi să spui asta? Sunt o femeie în vârstă, iar lumea e plină de 
fete frumoase şi tinere. 

— Aşa e... dar niciuna nu e la fel de frumoasă şi de atrăgătoare ca tine. Am de 
gând să fac dragoste cu tine în seara asta, până când o să implori îndurare. Şi atunci, 
o să facem din nou. 

După douăzeci de minute, intrau în liftul lui Peach şi ea se întrebă dacă dorinţa 
pe care o simţea era vizibilă, oare, şi pentru portar. De cum se închiseră uşile şi 
cabina se puse în mişcare, Jason o trase spre el sărutând-o până când ajunseră la 
etajul ei. Uşa se deschise şi ei se grăbiră să intre în apartament. 

Deşi le dăduse liber lui Miles şi Sarah, ea îi strigă pentru a fi sigură că erau 
singuri. Nu primi nici un' răspuns. Jason începuse să-i descheie nasturii bluzei de 
mătase şi, în câteva clipe, sânii îi erau la vedere. Îi plăcea la nebunie să îi simtă 
mâinile atingând-o şi îl trase spre dormitor. 

— Nu, vreau s-o fac aici pe jos... numai la asta m-am gândit în ultimele trei 
săptămâni. Mi-am jurat să te am de cum intrăm. Chiar aici! 

— E prea tare, Jason, protestă ea. 

— Ştiu... ia pune mâna, zise el şi luându-i mâna i-o apăsă pe sex făcând-o să 
simtă o umflătură serioasă. 

Repede, în timp ce îi trăgea hainele de pe ea, * Peach îi descheie cămaşa, apoi 
catarama centurii şi fermoarul pantalonilor. 

Peste câteva clipe se afla întinsă pe podeaua din lemn cu el deasupra. 
Sărutând-o el o penetră cu penisul drept şi dornic şi începură să se mişte împreună, 
încet, mai întâi şi apoi din ce în ce mai repede. Foarte curând, trupul ei se încordă 
ajungând la -' orgasm şi, simțind acest lucru în propriul lui trup, termină şi el cu un 
spasm plin de dorinţă şi căldură. 

La sfârşit, el nu ieşi, şi îi sărută pleoapele, obrajii şi gura. 

— Jason, a fost minunat, şopti ea. N-aş mai vrea să-ţi dau drumul. 

— Atunci nu-mi da. Dacă mai aşteptăm puţin, putem să mai facem o dată fără 
ca eu să părăsesc acest loc moale şi cald. 

— Nu, nu putem! Sarah şi Miles ar putea intra în orice clipă! 

— Şi ce crezi că ar spune? O seară minunată, doamnă, nu doriţi un ceai? 

— Probabil, dar eu nu vreau să afle. 

Cu părere de rău, Jason se ridică şi o trase şi pe ea în picioare. Îşi trecu vârfurile 
degetelor peste trupul ei în timp ce ea se apleca să îşi adune lucrurile. 

— Mmmm, a fost un aperitiv delicios. Acum, hai să mergem să luăm cina! zise 


el şi, prinzând-o pe după genunchi, o luă în braţe. 


În drum spre dormitor, ei îi scăpă dresul şi un pantof. 

— Jason, stai puţin. Mi-a scăpat un pantof. 

— Lasă că-l găseşte Sarah. Îţi dai seama ce fiori o să-i dea, spuse e râzând. 

— Renunţ. Ne putem opri la bar să luăm o sticlă de şampanie? 

— La principalul fel de mâncare? întrebă el privind-o cu o dezaprobare ironică. 
Nu, o să bem şampanie la desert. 

A doua zi dimineaţă, la şase, Peach se trezi. Deşi nu dormise profund, toată 
noaptea şi-o petrecuse când aţipind, când trezindu-se. Auzea răsuflarea liniştită a lui 
Jason şi ştia că dormea adânc, dar se temea să facă vreo mişcare, să nu îl trezească. 
Braţul lui îi atârna peste şold şi era ghemuit chiar în spatele ei. Faptul de a dormi cu 
cineva îi era străin, căci ea şi Drake avuseseră totdeauna, dormitoare separate. Deşi 
el insistase că dorea acest lucru datorită dorinţei ei de a dormi mai mult dimineaţa, 
ea ştiuse mereu că i era vorba numai de libertatea lui de a se trezi când avea chef. 
Acum, iat-o alături de un tânăr numai cu câţiva ani mai mare decât propriul ei fiu, 
uimită cât de mult îi plăcea. 

Într-o bună zi, trebuia să se adune şi să pună capăt acelei obsesii legate de sex 
şi de Jason. 

Fusese copleşită de o nimfomanie care îi pusese stăpânire pe rațiune. Se temea 
ca legătura lor să nu devină publică, deoarece ştia că, de câte ori îl vedea, îşi risca 
izolarea. Chipul şi trupul lui erau urmărite pe ecran de milioane de oameni peste tot, 
în fiecare zi şi, devenea foarte repede o parte din gândurile a milioane de tinere. Cum 
de avusese aşa un ghinion în alegerea unui iubit? 

Încet, ca să nu îl trezească, se desprinse de lângă el şi se dădu jos din pat. Se 
duse în vârful picioarelor la baie închizând uşa ca zgomotul apei de la toaletă să nu se 
audă prea tare şi să poată aprinde lumina. De cum atinse întrerupătorul, se trezi 
goală în faţa mulţimii de oglinzi din jur. Curioasă, se duse şi mai aproape să vadă 
trupul acela pe care Jason îl găsea atât de atrăgător. Poate că oglinda i-ar fi putut da 
răspunsul. Oglindă, oglinjoară... 

Era înaltă şi subţire. Sânii nu erau mari, dar rotunzi şi plini. Bustul îi era mic ca 
şi talia, iar şoldurile rotunde. Lată acolo unde o femeie trebuie să fie lată... Părul de 
pe corp era rar şi blond, iar cel pubian nu era atât de des încât să îi poată ascunde 
mica deschizătură a muntelui lui Venus. Ce erau urmele acelea albe? Privind mai 
atentă îşi dădu seama că era puţină spermă uscată. Zâmbi. Ce noapte, Se întoarse să 
se privească din spate. Nu era rău. 

! Puţină celulita ici, colo, dar acest lucru nu era surprinzător din moment ce nu 


făcuse prea multe i exerciţii fizice, aşa cum făcuseră majoritatea prietenelor ei. De 


ce? Drake, bineînţeles. Era cu atâţia ani mai mare decât ea, încât îi crease iluzia unei 
permanente tinereţi. Oare, acum că Drake nu mai era, ea avea să îmbătrânească? 

Destul narcisism. Avea destule lucruri importante la care să se gândească. 
Jason putea să nu fie nimic altceva decât un simplu amuzament. Nu putea să ajungă 
niciodată să fie centrul universului ei aşa cum fusese Drake. 

De când se întorsese de la Napa, nu fusese în stare să dea nici de Horace, nici 
de Dom. Amândoi plecaseră din oraş în săptămână aceea de vacanţă şi nu se 
întorceau decât luni. Horace era în China, iar Dom se dusese la vânătoare, naiba să-l 
ia. lar secretara lui Horace refuzase să caute copiile procurilor la rugăminţile lui 
Peach. Intrând sub duş, se gândi la neliniştea pe care i-o provoca acea amânare. Cu 
cât aştepta mai mult, cu atât îi era mai groază de întâlnirea cu cei care deţineau 
controlul asupra vieţii ei. 

Jumătate de oră mai târziu se întoarse în dormitor într-un capot pufos de 
culoarea piersicii şi cu un prosop de aceeaşi culoare înfăşurat în jurul capului. Jason se 
trezise şi, sprijinit de perne, urmărea la televizor spectacolul „Astăz””. 

— Bună, de când te-ai trezit? 

— Nu demult. Ai dormit bine? 

— Vino înapoi în pat, îi ordonă el, iar ea îl privi cu uimire. 

— Jason, nu din nou. 

— Nu, nu din nou... cel puţin până după micul dejun. Vreau numai să te ţin de 
mână şi să ne uităm la Jane Pauley. 

— De ce la Jane Pauley? 

— Or să dea interviul pe care l-am înregistrat cu ea săptămână trecută şi sunt 
foarte nervos. Vreau să-mi ţii mâna în timp ce eu o să mă uit cum mă fac de râs. 

— Jason, tu niciodată nu te faci de râs. Toate apariţiile tale au fost excelente. 

— Ai idei preconcepute. 

— Ei bine, aşa e. Hai să mâncăm ceva. Ouă? 

— Sarah şi Miles s-au întors? 

— Sunt sigură. 

Peach spuse comanda în interfon sub privirile lui amuzate. După aceea, se duse 
înapoi în pat şi se cuibări lângă el. 

— Cred că e minunat să fii bogat. E ca şi cum ai trăi tot timpul într-un hotel de 
lux cu room service, comentă el. 

Chiar înainte să înceapă interviul, Miles intră împingând o măsuţă pe rotile cu 


tot ce dorise Jason şi mai mult. 


— Bună dimineaţa, Miles. Lasă totul aici. Ne servim singuri. Biscuiţii aceştia sunt 
proaspeţi? 

— Da, doamnă, Sarah s-a trezit devreme şi i-a copt pentru domnul Jason. L-a 
auzit spunând la emisiunea lui Merv Griftin că îi plac şi a vrut să-i facă ea cu mâna ei.! 

După ce Miles plecă, cei doi izbucniră în hohote de râs pe care încercară să le 
înăbuşe ascunzându-şi capetele sub pătură. 

— Crezi că dresul meu din hol te-a dat de gol? chicoti ea. 

— Probabil. Câţi iubiţi nebuni, care să te aibă în hol, ai mai avut? 

— Numai unul, iar Sarah ştie cine este. Este şi ea, evident, un fan al tău. 

— lar eu sunt un fan al mâncărurilor ei. Hai să mâncăm înainte ca Jane să-mi 
strice pofta de mâncare. 

Interviul lui Jane a fost bun. El o fermecase, cu siguranţă, iar ea îl trata cu 
respect şi căldură. Când l-a întrebat despre ambiţii, a vorbit despre mare şi dorinţa de 
a-şi avea propriul iaht. Când l-a întrebat despre viaţa amoroasă, el a spus: 

— Fără niciun alt comentariu decât că am o relaţie minunată cu o femeie 
deosebită, care insistă să îşi păstreze anonimatul. 

Peach gemu. 

— Doamne, Jason, cum ai putut? Acum toţi or să încerce să afle cine este acea 
femeie misterioasă! Parcă văd ce ne vor face toate ziarele. 

— Ştiu, spuse el zâmbind hoţeşte. 

Ea îl privi acuzator. 

— Ai făcut-o intenţionat. N-a fost o scăpare, nu? 

— Eh, ceva trebuie să te facă să ieşi din ascunzătoare. Nu putem sta aşa o 
veşnicie. Sunt mândru de sentimentele pe care le avem unul faţă de celălalt. Eşti cea 
mai frumoasă femeie pe care am întâlnit-o vreodată... indiferent de vârstă, poate 
doar în afară de maica Teresa, dar tu eşti mult mai sexi decât ea. 

Peach se încruntă: 

— Excelent. 

— Serios... îmi doresc să fiu actor... nu doar Omul nisipurilor. Vreau roluri grele 
şi captivante. Nu vreau să fiu doar un vis al unor adolescenţi. N-o să uit niciodată un 
vers al lui Goethe care spunea: „Toată lumea vrea să fie cineva; nimeni nu vrea să 
avanseze”. Vezi tu, nu-mi ajunge să fiu un star, iar dacă eu nu sunt mulţumit, atunci 
la ce bun să mulţumesc publicul... sau producătorii? Şi, la ce bun toate, dacă asta 
înseamnă să nu te am lângă mine? 

Peach era încântată de vorbele pe care le spunea el, dar ele nu ştergeau 
spectrul publicităţii. Drake o învățase să se teamă de presă. Jason o trase lângă el. 


— Peach, nu-ţi mai face atâtea griji. Ne descurcăm noi. 

— Jason, tu eşti tânăr şi în curând te vei plictisi de mine. Ai nevoie de cineva 
care să-ţi ofere un cămin şi copii. Eu nu pot face asta. 

— Doamne, nu pot să sufăr oamenii care-mi spun ce vreau. Te vreau pe tine... 
acum; Hai să nu încercăm să ne planificăm vieţile chiar în clipa asta. Nici nu suntem 
siguri că mâine o să mai fim în viaţă. Nu avem toţi numai clipa prezentă? 

Peach încercă să îl asculte şi să se relaxeze. Poate avea dreptate. Sentimentele 
lor puteau să nu dureze veşnic, dar asta însemna, oare, că trebuiau să le nege 
definitiv? 

— Jason, eu nu o să mă căsătoresc niciodată cu tine, cred că ştii. 

— Şi, cine ţi-a cerut asta? 

— Aş vrea să fac ceva, dacă îmi dai voie. 

— Depinde. Ce anume? 

— Cred că mi-ar face plăcere să-ţi cumpăr iahtul acela pe care ţi-l doreşti. 

— Hei, nu te juca de-a bogătaşa cu mine. Asta nu intră în înţelegere. Eu vreau 
să te f... pe tine nu contul tău din bancă. 

- Jason! 

— Scuză-mi limbajul. Pur şi simplu, nu vreau să-ţi treacă prin cap ideea că m-ar 
interesa câtuşi de puţin banii tăi. 

— Ştiu, dar vasul va fi al meu. Ar fi un loc minunat unde să putem sta liniştiţi şi 
îţi va oferi posibilitatea să vezi dacă realitatea e la fel de frumoasă ca visul. 

— Bine, dar e vasul tău. Tu îl alegi. Tu îl cumperi. 

— Nu! Eu nu mă pricep deloc la astfel de lucruri, protestă ea. 

— Atunci ar fi foarte bine să te interesezi. La mijloc; 

sunt o grămadă de bani şi ar trebui să ştii pe ce-i dai. 

— N-ai de gând să mă ajuţi deloc? 

— Nu... nu pot, oricum. Luni voi pleca din nou pentru încă patru săptămâni 
într-un turneu prin State şi pe urmă voi pleca în Europa, unde premiera va avea; 

! loc în ianuarie. 

— Vei fi de Crăciun aici? 

— Numai vreo două zile. 

— Bun, atunci îl vom sărbători chiar aici, la mine, şi voi invita şi câţiva prieteni. 

Jason păru surprins. 

— Chiar ai de gând să mă scoţi din dulap? 

— Oricum erau toţi la Laura ieri, aşa că sunt sigură că ştiu deja. 


Jason îi dădu jos prosopul şi îşi trecu degetele prin părul ei. Apoi îi sărută 
fruntea, nasul şi gura. Ea începu să simtă o umezeală fierbinte arzând între coapse 
când buzele lui lunecau în jos. Trase de şnurul care îi ţinea capotul legat, dar acesta 
nu ceda, aşa că ea îl ajută să îl desfacă. Îi scoase capotul şi ea simţi că şi el era 
excitat şi pregătit. O trase mai aproape stând alături, sânii ei atingându-i pieptul, 
moliciunea abdomenului ei lipită de tăria lui, penisul lui drept între pulpele ei şi 
picioarele împletite. 

— Jason, nu-mi vine să cred. Cred că mă transform într-o nimfomană. Te doresc 
tot timpul. 

— lar eu voi fi satirul tău. O s-o facem până o să murim. 

— Nici nu pot să mă gândesc la ceva mai bun. 

El o sărută din nou şi rostogolindu-se uşor pe spate, o ridică deasupra. Ea îşi 
desfăcu picioarele şi gemu când penisul lui o penetră cu senzualitate. Începură să se 
mişte încet, savurând totul, niciunul din ei nedorind să ajungă la final. 

Deodată, sună telefonul. Deşi îi speriase, Peach nu făcu niciun efort să 
răspundă. 

— Nu te opri, Jason, va răspunde Miles, şopti ea. 

Continuară, dar peste câteva secunde interfonul sună de două ori, insistent. 

— Trebuie să fie important, zise ea şi ridică receptorul. 

— Mă scuzaţi, doamnă, dar este Casey Gabie. Spune că e urgent. 

— Mulţumesc, Miles, spuse ea şi apoi apăsă pe un buton care făcu să aibă 
imediat legătura. 

Era tot deasupra lui Jason cu trupurile unite. 

— Bună, Casey. S-a întâmplat ceva? 

— Peach, s-a întâmplat ceva îngrozitor! 

— Ce anume, Casey? 

— Sunt la spitalul Cedars cu mama. A încercat să se sinucidă. 

— Oh, Doamne. Vin imediat. La urgenţă? 

— Da, grăbeşte-te, te rog. Mi-e atât de frică. 

Părea îngrozită. 

Peach trânti telefonul şi se dădu la o parte de pe Jason. 

— Dragul meu, trebuie să plec. O foarte bună prietenă de-a mea... şi de-a lui 
Drake, tocmai a încercat să se sinucidă. Fiica ei era la telefon. Are nevoie de mine. 

— Cine? 

— Grace Gabie. 

Peach îl chemă pe Miles prin interfon. 


— Miles, am nevoie de maşină imediat. Grace e la spital. 

Jason se ridică repede încercând să îşi adune lucrurile. 

— Vin cu tine. 

— Nu! În niciun caz! Nu vreau ca presa să-şi îndrepte atenţia asupra spitalului. 
Eşti mult prea cunoscut. Dumnezeu ştie ce se întâmplă cu Grace, dar sunt sigură că 
n-ar vrea să apară în ziare. 

Îi văzu chipul şocat şi îl sărută pe obraz. 

— lartă-mă că am fost atât de brutală, dar e o poveste foarte lungă. Probabil că 
voi sta mai mult. Aproape că terminase de îmbrăcat o pereche de pantaloni de lână, 
cizme şi un pulover. Îşi înfăşură în jurul capului un batic de mătase şi aşa cu faţa 
curată şi nefardată părea tânără şi frumoasă. Jason se aşeză pe pat să o privească. 

— Eşti frumoasă, Peach. Mai frumoasă decât orice fată pe care am cunoscut-o 
vreodată. 

Peach se opri puţin să se uite la el. Era atât de adorabil cum stătea pe marginea 
patului aşa dezbrăcat, ciufulit şi puţin nebărbierit. 

— Jason, n-aş vrea să te las, dar trebuie să plec. 

— Ştiu. Sună-mă când poţi. 

— Sigur, doar avem de terminat ceva, nu? 


Peach îşi luă apoi o haină din velur din dulap, îi i trimise o sărutare şi dispăru. 


30 


O femeie ca oricare alta 


Maggie trânti telefonul şi îi spuse lui Dee: 

— Ai grijă să se întoarcă cecul acela. 

După aceea, îşi puse capul pe birou. Nu trebuia să îşi iasă aşa din fire. Era 
obosită şi nervoasă. 

Problemele se adunau unele peste altele şi timpul trecea repede. O presau şi 
Belinda şi Kirk, iar ea simţea că ar fi ţipat la toată lumea. 

Dee o privi câteva minute înţelegătoare, dar în imposibilitatea de a o ajuta. În 
cele din urmă se hotărî să intervină: 

— Doamnă Hammond, vă supăraţi dacă fac o sugestie? 

Maggie rămase cu capul pe birou când îi răspunse înăbuşit: 

— Te rog. 

— Păi, mă gândeam că poate ar fi bine să angajaţi o asistentă. Cineva care ar 
putea să meargă în Malibu din când în când în locul dumneavoastră, să fie acolo când 
se aduc materialele şi să supravegheze lucrătorii. Sunt îngrijorată pentru 
dumneavoastră. Arătaţi groaznic. Cearcănele acelea s-au întunecat atât de mult şi aţi 
început să înghiţiţi prea multă aspirină, din cauza durerilor de cap. Nu vă ajută cu 
nimic. 

Atunci, Maggie îşi ridică capul şi îşi privi secretara. Ea de ce nu se gândise la 
aşa ceva? Sigur că avea nevoie de un ajutor. 

— Dee, e o idee minunată. Cum de nu m-oi fi gândit? 

— Probabil pentru că majoritatea femeilor cred că trebuie să facă totul singure. 
Nouă nu ne stă în fire să delegăm pe alţii să muncească, aşa cum fac bărbaţii. 

— Dee, mă uimeşti. Asta-i o observaţie foarte profundă. 

— Dar mă tem că nu-i tocmai originală. Am citit-o în revista „Ms”. 

— Eh, atunci felicitări Gloriei Steinem. Dă un anunţ în „Press-Te/egram” din 
Long Beach şi „Times” din Los Angeles. Poate chiar şi în „Register”. Să sperăm că 
există vreo femeie casnică dornică să facă o carieră din decoraţiuni interioare. Ai grijă 
să menţionezi că nu este nevoie de nici 'o pregătire profesională sau experienţă în 
domeniu... ci numai de bun gust, capacitate de a lucra cu oamenii şi să aibă maşină. 
Ai înţeles? 

— Şi despre plată? 


— Sună la câteva agenţii de plasare a forţei de muncă. 'Citeşte-le numai 
începutul anunţului şi întreabă-i. Apoi scazi cu zece la sută orice sumă îţi vor spune ei. 

— Mă ocup imediat de tot, spuse Dee încântată că sugestia ei fusese atât de 
bine primită. 

Maggie îi spuse atunci zâmbindu-i cu căldură: 

— Dee, n-aş fi putut ajunge până aici fără tine, să ştii. 

— Mulţumesc, îmi place munca mea. Mă bucur atât de mult că aţi primit slujba 
aceea de la doamna Malone şi aţi avut nevoie de o secretară. Abia aştept să ne 
mutăm într-un birou adevărat. O să fie atât de frumos. 

Maggie simţi mustrări de conştiinţă. Nu îi spusese lui Dee despre promisiunea 
făcută lui Kirk de a renunţa la carieră şi de a redeveni casnică şi despre faptul că 
curând nu va mai avea nevoie de secretară. Îl convinsese pe Kirk că trebuie să 
păstreze; secretul, altfel Dee avea să îşi caute de lucru în altă parte înainte de 
terminarea lucrului pentru Cornwall, Era o minciună. Ştia doar că Dee nu ar fi 
părăsit-o niciodată dacă avea nevoie de ea, dar, încă nu putea să ia acea hotărâre 
finală. 

Sună telefonul şi Dee îi spuse că era doamna Cornwall din nou. Nu era decât 
zece dimineaţa. Şi acela era al treilea telefon. 

— Da, Belinda? 

— Îmi pare rău că sunt o pacoste, pe cuvânt, draga mea Maggie, dar trebuia 
să-ţi dau o veste minunată. 

Avea o voce dulce, care suna ca un clopoțel şi Maggie ştia că avea să o roage 
să se bage în ceva ce ei îi displăcea. 

— Ei? murmură ea. Ce o mai fi? 

— Tocmai a sunat Connor. S-a hotărât să vină acasă de sărbători. A spus că nu 
are de ce să rămână la New York, din moment ce copiii sunt în California. Vor fi şi ei 
aici. Nu-i aşa că e minunat? 

— Mă bucur foarte mult pentru tine. Cum va afecta asta planurile privind casa? 

— Eh, exact asta voiam să discut cu tine. 

Maggie avu senzaţia că avea să i se pună gâtul sub ghilotină chiar de* către 
Madame La Farge în persoană.! 

— Da? 

— Mă gândeam ce frumos ar fi să-l duc la casa din Malibu chiar în după-amiaza 
zilei de Crăciun. l-aş putea-o oferi ca dar de Crăciun. Am putea pune şi un pom frumos 
împodobit acolo, în living-room... şi multe flori proaspete peste tot. Ar putea fi 


confortabil şi cald cu un foc aprins în cămin. Am putea privi amurgul împreună. 


— Nu pot Belinda, spuse Maggie simplu. E imposibil. Şi aşa sunt foarte 
aglomerată. 

— Prostii. Sunt sigură că reuşeşti tu dacă trebuie, Banii nu sunt o problemă. Poţi 
cheltui cât crezi că e nevoie, numai să o faci. 

— Belinda, nu poţi cumpăra timpul. Furnizorii sunt extrem de presaţi în această 
perioadă. Toată lumea vrea totul până la Crăciun. 

— Nu poţi nici măcar să o faci să pară aproape terminată? Nu o poţi face să 
pară plină de căldură şi atrăgătoare chiar fără să fie totul pus la punct?! 

Deodată, Maggie îşi dădu seama că putea avea un avantaj din noua situaţie. 
Din moment ce Belinda schimba termenii contractului, putea face şi ea la fel. 

Eh, poate aş putea să o fac bună de locuit, bineînţeles numai dacă se schimbă 
şi termenul de finisare. 

Belinda avea ceea ce îşi dorea. 

— Sigur, odată ce va vedea casa şi îi va plăcea, vei lucra pentru el şi nu va mai 
fi nicio grabă. Te aştept atunci în ziua Crăciunului să îi explici toate amănuntele, 
Maggie era indignată. 

— De Crăciun? Vorbeşti serios? Dar am şi eu o familie care e la fel de 
importantă pentru mine ca a ta pentru tine. 

— Ei bine, explică-le. Afacerile se pun întotdeauna pe primul loc, iar aici e vorba 
de o afacere. Cei care vor să aibă succes în viaţă nu lasă nici vacanţele, nici nimic 
altceva să se amestece. Îţi dau o grămadă de bani. Câteva ore în ziua de Crăciun nu 
reprezintă un sacrificiu prea mare. 

— Belinda, dar şi tu ştii foarte bine care sunt planurile. i le poţi descrie şi tu, zise 
Maggie încercând să sune cât mai împăciuitoare. 

— Connor crede că eşti secretara mea şi tot timpul întreabă de tine. l-ai făcut o 
impresie foarte bună când ai fost în vizită şi cred că va fi foarte încântat să afle care 
este adevăratul tău rol. Vreau să îi placă foarte mult casa. Înţelegi? 

— O să văd ce pot face. Te sun mâine.. 

— Maggie, draga mea, dacă treaba asta iese cum sper eu, îţi voi da o primă 
care o va face pe Peach Malone să pară de-a dreptul săracă. 

Discuţia era încheiată, dar Maggie mai tinu telefonul câteva secunde 
nevenindu-i să creadă. O uimea gândul neaşteptat că Belinda se folosea de ea pentru 
a-l atrage pe Connor în California. Indiferent de faptul că era căsătorită şi era 
fericită... bine, nu chiar perfect fericită... dar, totuşi, foarte căsătorită. Belinda îi 
dăduse de înţeles că fiul ei se simţea atras de ea şi avea de gând să exploateze acest 
fapt în propriul avantaj. Să îl aibă pe Connor în California, indiferent câte vieţi, chiar şi 


a lui, erau călcate în picioare pentru atingerea acestui scop. Bittsey trebuia să fi fost o 
adevărată femeie dacă reuşise să o învingă pe Belinda, mai ales când premiul era 
chiar iubitul ei fiu. 

Maggie încercă să se simtă indignată, dar nu putea. Era măgulită că un bărbat 
atât de atrăgător, de inteligent şi de sensibil o găsea interesantă. Nu cunoşcuse decât 
un singur bărbat în viaţa ei pentru a cărui dragoste îi era recunoscătoare. Acum, când 
se apropia de vârsta de mijloc, încă... 

— Doamnă Hammond, ce s-a întâmplat? Parcă aţi suferit un şoc. Doar nu ne-a 
tras o plasă, bătrâna? 

Maggie îşi reveni, încântată că Dee nu îi putea citi gândurile. 

— Nu, sigur că nu. Ba am primit chiar o păsuire... un fel de a spune. 

Îi povesti totul pe scurt şi îi spuse să se ocupe de găsirea unei asistente, după 
care mai adăugă: 

— Găseşte-l pe Kirk. Trebuie să-i spun că voi întârzia diseară la cina pe care o 
vom lua cu soţii Driscoll. 

Se duse apoi repede în dormitor să se îmbrace. 

— * Trebuia să facă o mulţime de lucruri, iar gândul că trebuia să fie drăguță cu 
colonelul Driscoll şi soţia acestuia era mai mult decât putea suporta. El investise în 
câteva asociaţii cu răspundere limitată puse pe picioare de Kirk şi, de câte ori venea 
în oraş, se aştepta să fie foarte bine primit. 

Împreună cu soţia lui formau o pereche teribil de plictisitoare, iar Maggie nu 
suporta când îi spunea „micuţa”. Kirk voise să îi invite mai întâi acasă, la un cocktail, 
dar ea nu fusese de acord. Nu avea timp să aranjeze casa pentru niciun fel de 
musafiri. Fiind nevoită să se ducă şi la casa din Malibu şi la Centrul pentru Design, 
avea să îi fie foarte greu să ajungă să se întâlnească cu ei la şase. Poate dacă avea să 
se îmbrace cu ceva la care ar fi putut ataşa o eşarfă, s-ar fi dus direct. 

Dee o anunţă că avea legătura cu Kirk şi ridică receptorul. 

— Kirk, dragul meu, totul e neschimbat pentru diseară? 

— Ştii foarte bine că da. Soții Driscoll ne aşteaptă să îi luăm de la hotel la şase. 
Am rezervat şi masă la 1 Ritz în Newport Beach. 

— Kirk, nu te supăra te rog, dar s-a ivit o problemă. Nu ştiu dacă mă voi putea 
întoarce în Long Beach până la cinci şi jumătate. Nu poţi schimba rezervarea la un 
restaurant din Los Angeles ca să ne întâlnim acolo? 

— Bineînţeles că nu. Le-am spus deja unde mergem şi vineri seara e prea târziu 


să mai găseşti o masă într-un loc foarte bun. Maggie, dar am plănuit această ieşire de 


o săptămână! Şi, pe urmă, oamenii aştia nu ar înţelege o schimbare de planuri numai 
din cauza slujbei tale. Nici măcar nu le-am spus ce faci. 

— De ce, mă rog? Doar nu lucrez ca prostituată. 

— Nu fi crudă, îi ştii doar cât sunt de conservatori. Dacă ar afla că lucrezi, el ar 
deveni imediat bănuitor în legătură cu siguranţa mea financiară. Pur şi simplu, nu ar 
înţelege şi nu ar accepta ideea ca o soţie să lucreze pentru... făcu o pauză pentru un 
efect sarcastic „împlinire”. În lumea lor, o femeie îşi află împlinirea în soţul ei. 

Exasperarea care o cuprinse aproape că o obosi. Kirk nu o mai menaja deloc. 
Orice făceau împreună era ca o luptă, în ciuda tuturor înțelegerilor. Nu dorea decât o 
capitulare absolută. 

— Kirk, ajută-mă, te rog. Totul se va termina peste câteva săptămâni. 

— Dacă ţi-ar fi păsat câtuşi de puţin de noi şi de căsnicia noastră, ai fi renunţat 
la porcăria asta de mult. 

— Am crezut că ne-am înţeles. 

— Înțelegerea a fost ideea ta, nu a mea. De când te-ai apucat de chestia asta, 
viaţa mea nu e decât un lung calvar de cămăşi necălcate şi mese la restaurant şi, 
sincer, Maggie, nu pot să sufăr asta. Nu te aştepta să fiu înţelegător tot timpul. Poate 
că unele femei se descurcă bine cu două slujbe, dar tu nu, trebuie să recunoşti. 

Maggie nu mai putea lupta şi, ca de obicei, bătu în retragere. 

— Hai să nu începem cu insultele, Kirk. Nu fac bine nici unuia din noi. Pe tine 
poate te fac să te simţi mai bine, dar pe mine mă fac să devin foarte ostilă, nu 
înţelegi? 

— Bine, Maggie, - deci, mergi cu mine în seara asta sau le spun că nu te simţi 
bine? 

— Voi fi aici la cinci şi jumătate, Kirk. 

— Mulţumesc. E important pentru mine. Şi vezi, aranjează-te puţin, da? M-am 
săturat să te tot văd în pantaloni, iar doamna Driscoll îi consideră îngrozitori. 

— Nu-ţi face griji. Mi-am pregătit deja şorţuleţul din organdi. 

Cu un gest slab de sfidare, Maggie trânti receptorul, ferm convinsă că el 
închisese deja. Se ura pentru faptul că era atât de lipsită de curaj. De ce nu îi spunea, 
pur şi simplu, să se ducă dracului? Pentru că ştia că, dacă avea să facă vreodată aşa 
ceva, totul s-ar fi sfârşit. În toată căsnicia lor, Kirk deținuse controlul şi nu avea de 
gând să renunţe. Era măritată cu un despot, care, uneori putea fi şi binevoitor, dar 
rămânea, totuşi un despot. 

Fusese generos în perioada când i-o dăruise pe Angie şi fusese săritor şi 
înţelegător când aranjase case pentru el, dar Angie era şi copilul lui, iar casele; erau 


afacerile lui nu ale ei. Era sigură că nu îi plăcea ca ea să nu mai depindă de el. 
Reuşind cu propriile puteri, ea îl ameninţase şi, pur şi simplu, încerca să îşi protejeze 
modul de viaţă. Un instinct firesc. Totuşi, faptul că îi înţelegea motivele nu făcea să îi 
treacă furia. Nu putea suferi dezinteresul pe care el îl arăta faţă de sentimentele ei şi 
supunerea cu care ea accepta tot. Erau, oare, sortiţi să trăiască asemeni 
învingătorului şi învinsului? 

După ce aruncă o privire casei şi discută puţin cu cel care punea plăcile de 
ceramică, Maggie se duse la Centrul pentru Design să vadă o canapea din piele care 
sosise -de la Casa Bella din Italia. De cum văzu pielea aceea de culoarea untului şi 
formele line, se decise să o cumpere în pofida preţului ridicol de mare. Se grăbi apoi 
să ajungă la „Brunschwih Fils” pentru a anula comanda pe care o făcuse pentru o 
canapea. Cei de acolo nici nu vroiau să audă de aşa ceva, dar deveniră mai maleabili 
când ea se oferi să plătească o amendă grasă. Oare fusese chiar atât de proastă încât 
să creadă că banii nu puteau cumpăra timpul? 

! Mai târziu, chinuindu-se să ajungă acasă din cauza traficului intens, reveni la 
gândurile de dimineaţă, dar era mai bine dispusă. Casa progresa foarte frumos şi îi 
părea rău de fiecare dată când trebuia să plece. Când era acolo uita de toate 
problemele personale. Se întreba dacă aşa simțeau şi bărbaţii. Îşi găseau ei, oare, 
mare parte din satisfacţie şi fericire în muncă?; Sau majoritatea se simțeau prizonierii 
acesteia, cum fusese şi ea? Nu afla nicio bucurie de realizare când] spăla toaleta sau 
curăța covoarele. Era o corvoadă permanentă. 

Cu ani în urmă îşi dăduse seama că nu era o femeie ca oricare alta. Îi lipsea 
ceva, un instinct natural de îngrijire a căminului şi, din această cauză, se simţise 
vinovată de când se măritase. Încercase, dar chiar şi doar menţinerea ordinii în casă 
necesitase totdeauna un efort. Când Angie era mică, ea fusese distrusă. Schimbatul 
scutecelor şi plânsul nu se potriveau deloc cu programul ei de gătit, de făcut 
cumpărături şi de făcut curat. În cazul ei, treaba pe care trebuia să o facă o femeie 
nu'era niciodată terminată. Nu reuşea niciodată să ducă totul la bun sfârşit. Era 
permanent uimită de femeile care îşi puteau coase lucrurile, cerui podelele şi le 
pregăteau şi o masă copioasă soţilor. 

Până şi Laura o făcea să se ruşineze de incapacitatea ei, dar mai mult şi mai 
mult se ruşina pentru că nu îi plăceau acele lucruri, ceea ce nu era normal. 

Pe de altă parte, munca de decorator o făcuse să aibă o părere bună despre ea. 
Îi plăcea foarte mult, chiar şi cu toate neliniştile şi frustrările pe care le implica. Se 
pricepea şi acum trebuia să renunţe. Nu putea da cu piciorul la tot ce avea, cămin, un 
soţ iubitor şi cu o carieră reuşită, pentru o simplă slujbă.; Gândul că Kirk ar fi putut să 


o părăsească era înspăimântător. În nopţile lungi să doarmă singură, să mănânce 
singură... mereu singură... Nu, dacă nu le putea avea pe amândouă, îl alegea pe Kirk. 
Nu încăpea îndoială. 

Ajunse acasă la puţin timp după cinci. Maşina lui Kirk era în garaj şi ea fugi 
repede în casă. O întâmpină la uşă în halat şi cu un pahar de vin pentru ea. 

— Bun, ai reuşit. Uite, înghite puţin şi du-te repede sus să te îmbraci. 

— Circulaţia este îngrozitoare vineri seara. Am plecat din Malibu la două şi 
jumătate, spuse ea şi luă o înghiţitură de vin. Mm, ce bun e. Ce este? 

— Chardonnay din Alexander Valley. Ţi-am luat o cutie întreagă. Am băut la 
Scandia, mai ţii minte? 

— Minunat. lau paharul sus cu mine. 

Făcu duş şi se îmbrăcă în jumătate de oră. Purta un pulover franțuzesc de 
angora de culoarea ciocolatei şi o fustă de mătase bej pe care o cumpărase imediat 
după ce începuse să lucreze pentru Peach. Avea o bogăţie şi o feminitate aproape 
copleşitoare. Deşi se grăbea, se fardă mai puternic, iar când ieşi, clătinându-se puţin 
în pantofii maron din piele de căprioară cu tocuri foarte înalte, cărora Kirk le spunea 
„pantofi cui”, fu încântată de aprecierea sinceră a soţului ei... 

— Arăţi nemaipomenit! De unde ai luat costumul asta? 

— ÎI am mai demult, minţi ea nevrând să îi strice plăcerea, spunându-i că îl 
cumpărase din banii ei. 

— Poartă-l mai des, te rog. Acum hai să ne grăbim. Driscoll şi nevastă-sa ne 
aşteaptă. 

A fost o seară extrem de reuşită pentru Kirk. Driscoll, un afemeiat dincolo de 
bunele lui maniere, a fost extravagant în aprecierile lui în legătură cu „scumpa 
domniţă” a lui Kirk. Lui Maggie i s'-a părut că seara aceea a durat o veşnicie. 
Conversaţia era plictisitoare. Încercă să păstreze un zâmbet slab pe chip tot timpul şi 
să dea aprobator din cap când trebuia, gândindu-se totodată la problemele ei, dar 
Driscoll îi acorda mult prea multă atenţie şi îi era imposibil să se concentreze. Deşi 
Kirk o sfătuise să nu bea mai mult de un pahar de vin, căci colonelului nu îi plăceau 
femeile care beau, ea ignoră acest lucru şi lăsă chelnerul să îi umple mereu paharul. 
Numai alcoolul o făcea să se abţină să nu răspundă sarcastic la declaraţiile 
colonelului. Se întrebă dacă şi alte femei găseau degradante linguşelile unor bărbaţi. 
Când Driscoll remarcă ce bine era umplut puloverul ei pufos, ea rezistă impulsului de 
a-i spune cât de mică era umflătura de sub fermoarul lui. 

Masa a fost bună, iar Maggie mâncă absolut tot ce i s-a pus în faţă. Mâncarea şi 


vinul erau singura ei salvare de la plictiseală şi enervare. Comandă ca desert o 


prăjitură mare, umplută şi aproape că se înecă auzindu-l pe Driscoll spunând că îi 
plăceau, femeile cu mare poftă de mâncare, pentru că înseamnă că au o mare poftă 
şi de altceva. Maggie se uită atunci la femeia din faţa ei, care semăna cu o pasăre şi 
care abia ciugulea mâncarea cu degete încreţite ca nişte gheare acoperite de inele cu 
diamante şi se întrebă dacă nu cumva colonelul îi distrusese pofta de orice, inclusiv 
de mâncare. 

Tot drumul spre casă, după ce i-au lăsat pe cei doi la hotel, Kirk a fost 
extraordinar de bine dispus. Driscoll îi spusese că avea să aibă un rol important în 
noua asociaţie pe care o forma Kirk. Maggie, însă, se simţea îngrozitor. Mâncase prea 
mult şi băuse prea mult vin şi cafea şi abia avea să poată dormi. Imediat ce intrară în 
casă, ea voi să facă o baie fierbinte să se relaxeze, dar era clar că Kirk nu mai putea 
de bucurie şi avea probabil o poftă nebună, Doamne, şi ea nu avea niciun chef de sex. 
Era obosită şi supărată pe el şi ar fi fost un act rece şi lipsit de afecţiune. Încercă să îşi 
înfrâneze bănuiala că ar fi vrut să îl pedepsească pentru faptul că îi stricase ziua şi îi 
distrusese seara făcând-o să nu mai poată munci a doua zi cum trebuia. În timp ce îşi 
scotea fusta, Kirk o prinse prin spate şi îşi strecură mâna între picioarele ei. 

— Hai în pat... vreau să văd cât de mare e pofta ta, îi şopti el la ureche şi 
imediat îşi strecură şi limba înăuntru. Maggie se feri. 

— Nu! Ştii că nu-mi place. 

Dar Kirk nu avea de gând să se lase bătut. Îşi strecură mâna în partea din spate 
a dresului şi mai jos pe fese. Penisul i se mărise şi se afla între picioarele ei. Încercă 
să reziste, dar cu cât se zbătea mai mult, cu atât el era mai excitat. Îi smulse sutienul 
şi ridicând-o în aer făcu să îi cadă fusta delicată din mătase. 

— Încetează, Kirk! Îmi strici hainele. 

— Îţi cumpăr altele, şopti el cu mâna dreaptă înăuntrul ei şi cu stânga ţinând-o 
strâns lipită de el. 

Încet-încet reuşi să îi tragă dresul până la glezne şi o forţă să cadă în genunchi, 
el stând deasupra. Ea încercă să scape, dar el era solid, puternic şi hotărât, şi o 
strângea ca într-o menghină. Decise să nu se mai lupte cu el. 

— Hai în pat, îl rugă ea. 

— Nu, vreau s-o fac chiar aici, ordonă el, şi deodată, ea îşi dădu seama că avea 
de gând să o penetreze în anus. 

Ca un berbec încercă să intre în ea, dar ea refuza să îl lase. 

— Încetează, Kirk. Mă doare! 

— Hai, nu fi aşa încăpăţânată. Relaxează-te. Să vedem cum e... poate o să-ți 
placă. 


Dar Maggie nu ceda. Îşi încorda muşchii şi mai mult, iar actul în sine deveni o 
întrecere de voințe şi trupuri până când Kirk se simţi frustrat. Atunci, îi ridică partea 
inferioară a trupului cu brutalitate şi o penetră repede în vagin prin spate. Ea gemu de 
durere când el intra din ce în ce mai adânc, până când în cele din urmă, el ajunse la 
orgasm cu o zvâcnire atât de profundă încât ea a avut impresia că i-a străpuns uterul. 
Când a terminat, s-a ridicat şi a tras-o şi pe ea în picioare, după care a întors-o ca să o 
sărute uşor, dar ea l-a respins. 

— Cum ai putut să-mi faci una ca asta? îl întrebă ea furioasă. 

— Ce? Ce-am făcut? 

Maggie era îngrozită când îi văzu expresia de uimire sinceră de pe chip. 

— Ştii foarte bine ce-ai făcut, fir-ar să fie! 

— Hai, draga mea. Unde ţi-e spiritul de aventură? Recunoaşte... ţi-a plăcut şi 
ţie. 

Maggie era prea furioasă ca să mai spună ceva. Se duse la baie să şteargă cât 
putea mai bine orice urmă a acelei lupte şi îl auzi exclamânad: 

— Doamne, Maggie... iartă-mă. N-am vrut să fac asta... 

Regretul din glasul lui era absolut şi o surprinse. Se întoarse să vadă ce anume 
îl făcuse sa îşi schimbe atât de brusc atitudinea şi îl văzu privind în jos la picioarele ei 
şi pe podea. Îi curgea sânge din rect şi lăsase câteva urme pe covor. 

— Dumnezeule, scumpa mea. N-am vrut să-ţi fac rău. 

Fără să spună un cuvânt de liniştire sau de iertare, Maggie intră sub duş şi 
trânti uşa în urma ei. Dădu drumul la apă cu putere. 'Kirk se învârtea pe afară 
îngrijorat şi vinovat. 

— Hai să te duc la doctor, draga mea. Mai sângerezi? 

Maggie refuză să-i răspundă. Nu avea niciun chef să îi spună că sângele era, 
probabil, de la micul hemoroid pe care îl făcuse la naşterea lui Angie. O supăra foarte 


puţin şi nu tot timpul. De ce să îi uşureze suferinţa? Lasă-l pe ticălos să sufere. 

Iubire şi sprijin 

Dragii mei Shan şi Dac, 

Nu vă pot spune cât de mult a însemnat pentru mine că ați fost aici de Ziua 
Recunoştinţei. Va trebui să recunosc că a fost, probabil, cea mai fericită zi din viața 
mea. 

Fericirea, ca şi sănătatea, nu se apreciază decât atunci când o pierdem. În lunile 
care au trecut am învățat să apreciez lucrurile pe care încă le mai am. Pe tatăl vostru 
I-am pierdut, dar vă mai am pe voi doi şi nişte prieteni minunati. 

leri, Kirk Hammond mi-a adus un buchet imens de trandafiri în semn de 
mulțumire pentru ziua aceea. Nu mi-a venit să cred că şi-a făcut timp să vină atâta 
drum ca să mi-l aducă personal. L-am servit cu un ceai şi am petrecut câteva clipe 
minunate povestind despre voi, despre Angie şi despre vremurile acelea superbe 
când stăteam cu toții în Long Beach. 

Mi-a spus că luase prânzul cu Jim şi cât de tulburat a fost să îşi dea seama că 
erau ca doi străini. Şi pe mine m-a întristat acest lucru, pentru că erau buni prieteni. 
Orice ar găsi Jim printre toate acele staruri, sunt sigură că niciodată nu va fi egal cu 
ce a pierdut. 

Am vorbit cu el la telefon azi dimineaţă. Trebuie să recunosc că m-a tulburat. A 
trebuit chiar să o sun pe doctorita Sabatini, care m-a asigurat că agitația mea era cât 
se poate de normală. Totdeauna mă simt mai bine după ce vorbesc cu ea. 

Problema este că tatăl vostru a închiriat o căsuţă la Aspen pentru perioada 
vacanței. Se pare că domnişoara Jordan schiază excelent şi el arde de nerăbdare să o 
cunoaşteţi şi voi. Vrea să vă duceti amândoi şi eu vreau să faceți asta. Aşa cum v-am 
mai spus de atâtea ori, nu vreau să vă despart de tatăl vostru sau de iubirea lui. 
Indiferent ce face, este, totuşi, tatăl vostru şi vă iubeşte foarte mult. Ar fi încă o 
povară pe care ar trebui să o port dacă aş şti că sunt vinovată de a-mi fi despărțit fiii 
de tatăl lor. 

Deci, nu protestați. Ştiu că am luat o hotărâre dreaptă, că am avut un semn. Nu 
râdeți. Chiar aşa a fost. Chiar după ce mi-am şters lacrimile şi m-am aşezat să vă 
scriu, a sunat Peach, care m-a invitat la ea de Crăciun. Am acceptat şi sunt decisă să 
mă duc. Vor veni şi Maggie cu Kirk şi bănuiesc că va fi acolo şi acel tânăr actor de 
cinema care joacă rolul omului nisipurilor. Vedeti, nu aveți de ce să vă faceți griji. Eu 


voi fi, probabil, cu oameni mult mai interesanti şi renumiţi decât veți fi voi. 


Sunt sigură că voi reuşi. Şi doctorita Sabatini e sigură. (Da, am sunat-o iar.) De 
fapt, vine pe aici luni şi vom merge la cumpărături. Până atunci, însă, voi exersa 
făcând drumuri din ce în ce mai lungi prin împrejurimi. Zilele mele de izolare se vor 
sfârşi în curând. 

Vă iubesc pe amândoi. Vă promit că, imediat ce voi putea, vă voi face o vizită la 
şcoală. 

Cu toată dragostea, mama 

Agonie interioară 


Aproape de cum ajunse la spitalul Cedars-Sinai, Peach se ciocni de Casey care îi 
sări de gât. - Casey, ce s-a întâmplat? Ce face mama ta? 

Fata plângea atât de tare, încât abia putea să mai vorbească. Părul îi era în 
dezordine şi purta un hanorac pufos peste pijama, iar în picioare nu avea decât o 
pereche de ciorapi tricotaţi. Cât putu mai blând, Peach o trase spre canapeaua din 
piele şi se aşeză lângă ea. 

— Hai, Casey, nu mai plânge şi spune-mi ce se întâmplă. 

Casey trase atunci adânc aer în piept şi şpuse: 

— Nu ştiu. E în stare critică. O supradoză de somnifere. 

— Îmi poţi povesti mai mult? 

Casey încuviinţă şi încercă să îi explice: 

— Azi dimineaţă nu s-a dat jos din pat. Când am intrat la ea în cameră la şapte, 
am simţit că ceva nu era în regulă. Era nerăbdătoare să se „ducă la salon pentru că 
era sigură că totul era ameţit datorită faptului că lipsise câteva zile. Oh, Doamne, era 
atât de nemişcată şi de albă. Am fost sigură că era moartă.;! Am sunat la urgenţă şi 
au venit imediat. 

— De unde ştii că au fost somnifere? 

— A lăsat sticluţa goală pe chiuvetă. Doamne, de ce o fi făcut-o? 

— Eşti sigură că a fost sinucidere? 

Casey dădu din cap că da. 

— Mi-a lăsat un bileţel pe pernă lângă capul ei. 

Scoase o bucăţică de hârtie mototolită şi pătată de lacrimi şi i-o dădu lui Peach 
care o deschise şi citi, ochii umplându-i-se de lacrimi ce o făceau să nu mai vadă clar 
ce era scris. 


Scumpa mea Casey, 

Nu încerca să înţelegi ceea ce am făcut. La unele întrebări nu există răspunsuri. 
Singura mea părere de rău este că te părăsesc. 

Chiar din ziua în care te-ai născut, ai fost singura mea rațiune de a trăi. 

Ai adus lumină şi fericire într-o viață plină de groază şi disperare. Fii fericită şi 
aminteşte-ți de mama ta cu dragoste. 


Biletul nu spunea absolut nimic. Tipic pentru Grace, îşi spuse Peach, dar de ce... 
şi de ce tocmai acum? 

— Draga mea, s-a întâmplat ceva ieri... orice? 

— Da, dar a fost o veste minunată. Nu genul de lucru care ar fi putut să o 
împingă la... a şa ceva. Dimpotrivă. 

— Ce anume? 

— Jerry, tatăl copilului m-a sunat. Era la spital. Avusese un uşor atac de inimă. 
Zicea că nu era ceva serios şi că se simţea bine. M-a sunat să-mi spună că mă iubeşte 
şi că, în clipa când şi-a dat seama că moare, a realizat cât de importantă eram pentru 
el şi cât de mult dorea acest copil. l-a spus soţiei lui totul şi ea a fost de acord cu 
divorţul. 

Peach era nedumerită. 

— Şi care a fost reacţia mamei tale când i-ai dat această veste? A fost fericită? 

— Da... Doamne, aşa cred. Eram atât de fericită eu însămi, încât nu am dat prea 
mare atenţie. Probabil că am bănuit că era fericită pentru simplul fapt că eu eram 
nebună de bucurie. Ultimele câteva săptămâni au fost îngrozitor de triste pentru 
mine. Nu ştiam nimic de el şi începusem să cred că ce spusese mama era adevărat. 

— Ce anume?! 

— Era sigură că avea să mă părăsească şi pe mine şi pe copil. 

Rămaseră tăcute printre alte duzini de oameni cu necazurile lor. O oră mai 
târziu, o soră se apropie de Casey. 

— Domnişoară Gabie? Aş putea vorbi puţin cu dumneavoastră, vă rog? o întrebă 
ea arătând spre un birou aflat în spatele unui geam de sticlă. 

Şi Peach şi Casey simţiră un fior rece. 

— Mama... doar nu a...? 

Sora o luă de braţ ajutând-o să se ridice. Peach se ridică şi ea, dar picioarele îi 
tremurau. Casey o apucă de braţ implorând-o: 

— Nu mă lăsa singură. 

Când intrară în birou, sora închise uşa şi le pofti să ia loc. 

— Domnul doctor Austin este aici şi m-a rugat să vă spun să îl aşteptaţi aici. E la 
mama dumneavoastră. 

— Tră... trăieşte? întrebă Peach. 

— Da, dar este într-o stare foarte gravă. Doriţi puţină cafea? 

Amândouă scuturară din cap. Le era imposibil să înghită ceva. Sora zâmbi şi 


încercă să pară liniştitoare. 


— Nu vă faceţi griji acum. Are cea mai bună îngrijire. Dacă cineva o poate salva, 
acela este personalul nostru, iar doctorul Austin este foarte bine văzut aici. Încercaţi 
să vă relaxaţi şi chemaţi-mă dacă aveţi nevoie de ceva. 

Minutele păreau ceasuri. Peach încerca să îmbine fragmente din trecutul lui 
Grace atât cât îşi amintea. Trecuseră atâţia ani de când Drake îi spusese acea 
poveste tragică, încât era sigură că uitase vreun amănunt important. Şi ea se simţise 
rău pentru că buna ei prietenă se aflase într-un mare necaz, dar nu îşi dăduse seama. 
Dacă Drake ar fi trăit, acest lucru nu s-ar fi întâmplat niciodată. Oricare ar fi fost 
demonii care o stăpâneau, Grace i-ar fi adus la Drake şi el ar fi ajutat-o să îi alunge. 
De ce, oare, Grace nu i se destăinuise ei, soţiei lui Drake? 

Povara vinovăţiei pe care fiecare membru apropiat al unei familii o simte când 
unul dintre ei încearcă să se sinucidă a căzut deosebit de greu pe Casey, care nu a 
avut cu cine să o mai împartă. Ea singură se simţea răspunzătoare de ceea ce se 
întâmplase, deşi nu pricepea nimic. 

Era aproape unsprezece când Jim Austin îşi făcu în sfârşit apariţia. Părea obosit 
şi de pe chipul lui impasibil nu se putea afla nimic. 

— Încă trăieşte, Casey, dar, sincer să fiu, nu ştiu dacă asta e o veste bună. 

— Cum adică? întrebă Casey speriată. 

— Inima i s-a oprit de două ori. Echipa de aici este de-a dreptul fantastică. Au 
readus-o la viaţă şi acum pare să se fi stabilizat. 

— Şi de ce nu ar fi o veste bună? interveni Peach. 

Atenţia lui Jim continua să fie îndreptată asupra lui 

Casey. 

— Nu ştim dacă creierul a fost afectat. Este încă inconştientă. S-a făcut absolut 
tot ce s-a putut. Am adus cel mai bun neurolog din oraş. Nu rămâne decât să 
aşteptăm. 

— Pot s-o văd? 

— Nu încă. Am dus-o la reanimare. Peach, de ce nu o iei pe Casey să îi dai să 
mănânce ceva? Nu uita că trebuie să ai grijă de nepotul lui Grace. 

— Ne găseşti la mine, Jim, îi spuse Peach. 

După douăzeci de minute se aflau în apartamentul lui Peach, unde Sarah le 
pregătea masa de prânz. Casey sună la salon pentru a-i spune Evei, iar Peach se 
retrase la ea în dormitor pentru a-l suna pe Jason şi a-i spune că nu se puteau vedea 
până când nu se va ajunge la o concluzie. Când închise se gândi ce departe i se părea 
a fi fost noaptea precedentă... parcă trecuse o veşnicie. Tragediile aveau un fel 
propriu de a se separa de restul timpului. 


Când ziua trecu şi întunericul începea să se lase cu groaza lui, Jim sună să le 
dea o veste încurajatoare: 

— Doctorul Reinhardt i-a făcut tot felul de teste şi are speranţe. Ea mai este în 
comă, încă, dar e aproape sigur, că, dacă va ieşi, va fi bine. 

— Slavă Domnului, spuse Casey. 

— Încă n-am scăpat de probleme, Casey, înţelegi? 

— Înţeleg şi îţi mulţumesc pentru tot, Jim. Mă duc acasă, mă găseşti acolo. 

— Cred că ar trebui să rămâi aici, protestă Peach. 

— Mulţumesc, dar trebuie să înfrunt casa aceea acum cât mai sunt speranţe, 
altfel n-aş mai putea pune piciorul acolo niciodată. 

Peach se simţi groaznic de singură după plecarea lui Casey. Se hotărî să îl sune 
pe Jason, să-l întrebe dacă nu voia să vină la ea. Lăsă telefonul să sune de zece ori, 
după care renunţă. Era aproape şapte şi jumătate. leşise probabil să mănânce. Mai 
târziu, Sarah îi aduse o gustare pe o tavă şi se aşeză pe fotoliu să se uite la televizor. 
Din sfert în sfert de oră forma numărul lui dar nu primea niciun răspuns. La aproape 
unsprezece renunţă cât se poate de deprimată. Încercă să nege că era suspicioasă şi 
geloasă, dar trebuia să admită că asta simţea şi din acest motiv nu se putea suferi. 
Prietena ei era pe moarte şi ea se temea că tânărul ei iubit era cu o altă femeie. Oare 
era sortită să fie tot timpul o baborniţă tânjind după braţele unui bărbat tânăr? 

Se duse la măsuţa de toaletă şi aprinse luminile care o înconjurau. Lupta era 
nemiloasă. Îşi duse ambele mâini la faţă şi îşi întinse pielea. Un lifting. De ce nu? Avea 
să se ducă la acel chirurg plastic imediat ce Grace avea să se simtă mai bine şi avea 
să îşi îngrijească trupul aşa cum făceau alte femei. Dacă banii şi efortul o puteau face 
din nou tânără, era gata să cheltuiască din amândouă. 

Când se întoarse în dormitor, numele lui Grace Gabie rostit de crainicul de ştiri îi 
atrase atenţia. Oh, nu! Povestea tentativei ei de sinucidere fusese făcută publică. Cât 
de dezgustător era ca agonia interioară a unei femei să fie astfel exploatată. Grace nu 
era renumită. Singura ei celebritate consta în importanţa clientelor ei şi nu părea ceva 
drept. Telefonul sună chiar când crainicul spunea: 

— Surse ale spitalului afirmă că starea sa este nesigură. 

Casey era la telefon. 

— Peach, ai ascultat la ştirile de la unsprezece? întrebă ea plângând. 

— Da, tocmai am auzit pe canalul patru. 


— A fost şi pe doi. Cum îndrăznesc să facă aşa ceva? Cine le-a spus? 


— Linişteşte-te, Casey. Toţi au informatori la spitale, mai ales la reanimare. 
Oricum, e o chestiune de notorietate publică. Tentativele de sinucidere sunt 
întotdeauna raportate la poliţie. Doar ştii că e o încălcare a legii. 

— Doamne, ce porcărie! Ce o s-o supere! Ea nu a spus niciodată nimănui nimic. 

— Ştiu, draga mea, dar şi-a făcut-o cu mâna ei. 

— Peach, sunt foarte furioasă pe ea. Nu-i aşa că e îngrozitor? 

— E foarte normal, Casey. Ştii ce, aş vrea să stai de vorbă cu cineva cât mai 
curând. E un psiholog nemaipomenit... 

Casey o întrerupse: 

— Las-o baltă, Peach. Mama n-a crezut niciodată în psihiatri şi eu la fel. 

— Nu fi atât de sigură. Chestia asta poate nu s-ar fi întâmplat dacă mama ta ar 
fi consultat un profesionist, oricare ar fi fost problema. 

— Poate. Cred că o să sun la spital să văd dacă mai ştiu ceva. 

Zece minute mai târziu, Casey o suna din nou pe Peach. Vocea îi era tulburată 
şi furioasă. 

— Tocmai am vorbit cu Jim. Doamne, Peach, sunt atât de fericită şi furioasă în 
acelaşi timp, încât îmi vine să omor pe cineva! 

— De ce? 

— Mama a deschis ochii la şase şi jumătate... aproape acum cinci ore, şi nimeni 
nu m-a sunat! Nu a vorbit încă, dar neurologul este optimist. 

Peach simţi bucurie şi uşurare. 

— Slavă Domnului! 

— Dar îţi dai seama că m-aş fi putut duce acolo dacă aş fi ştiut? Acum doarme 
şi mi-a spus să nu mă duc până dimineaţă. 

— Minunat. Ne vedem acolo... la cât? 

— La opt, bănuiesc. 

— Bine, acum odihneşte-te ca să te poţi trezi mâine şi să te îmbraci frumos. 
Vreau ca oamenii aceia de la spital să vadă cum arăţi în realitate. 

Casey râse. 

— Nu mi-am dat seama cât de groaznic arăt decât când am ajuns acasă şi 
m-am privit în oglindă. 

Când se pregăti să se culce, Peach, privind la telefon, fu tentată să îl sune iar pe 
Jason, dar se abţinu. Trebuia să continue să îl lase pe el să fie agresorul. Era prea 
tânăr pentru a fi urmărit. lar ea era mult prea bătrână pentru a urmări. 

Vrei? 


Maggie se trezi la şase după o noapte întreagă de agitaţie şi nesomn plină de 
furie şi umilinţă. Tot nu era înclinată spre iertare. Kirk îi distrusese ziua anterioară cu 
pretenţiile lui egoiste şi apoi, după ce ea făcuse tot posibilul să îl ajute, o răsplătise cu 
un comportament de brută. Se mişcă încet ca să nu îl trezească. Spera în sinea ei să 
poată pleca fără să fie nevoită să îl vadă. 

Îşi luă în linişte nişte haine din dulap şi se furişă afară din cameră. Avea să 
folosească baia lui Angie din capătul holului. Deşi mai făcuse un duş cu câteva ore în 
urmă, simţea nevoia să mai facă unul. O durea ofensa lui şi dorea prospeţimea unei 
cascade de apă caldă. Avea să aibă o zi grea şi era deja obosită. 

După ce se uscă, scotoci prin dulăpior după cosmeticele fiicei ei, dar nu prea 
găsi cine ştie ce. Fetele din ziua de azi sunt mult mai deştepte decât am fost noi, îşi 
spuse ea. Lasă lumea şi oglinzile să se înveţe cu chipurile lor curate pentru a se 
bucura de libertatea de a înfrunta viaţa fără creion de ochi sau ruj. 

Simţindu-se mai prezentabilă, leşi în vârful picioarelor din dormitor şi se duse în 
biroul lui Dee să îi lase un bileţel cu instrucţiuni. Apoi urcă iar şi tocmai se felicita că 
nu dăduse ochii cu Kirk, când simţi miros de cafea. Cafea? Cine putea să facă acum 
cafea? Kirk nu ştia. El nu făcea niciodată nimic în bucătărie. Să fi lăsat Dee filtrul toată 
noaptea? Mai bine mergea să vadă. 

Când ajunse în bucătărie, îl văzu pe Kirk lângă chiuvetă tăind felii o banană 
într-un castronel. Pe masă erau grepfruit, pâine prăjită şi cafea. Ba pusese chiar şi 
puţin gem într-un castronel de sticlă. Nu îşi amintea să se mai fi întâmplat aşa ceva 
vreodată. Nici chiar când se născuse Angie. Nici când se întorsese de la spital după ce 
suferise o operaţie de apendicită. 

Se întoarse să o privească. Părul nepieptănat şi barba care îi crescuse peste 
noapte îi dădeau un aer umil, iar expresia de pocăință îi completa portretul. Cum 
îndrăznea să pară atât de patetic? 

— Ti-am pregătit micul dejun, murmură el întorcându-se să termine de tăiat 
banana. 

Maggie încercă să revadă ostilitatea din seara precedentă, dar nu reuşi. Se 
ruşinase într-un hal cum nu crezuse că s-ar putea întâmpla vreodată, dar şi purtarea 
lui fusese incredibilă. 


— Îţi mulţumesc, dar mă grăbesc foarte tare. 


— Trebuie să mănânci ceva. Ai cam sărit peste mese în ultima vreme şi ai slăbit 
prea mult. 

— Parcă ai fi mama, zise ea şi privirile li se întâlniră. 

— E bine, exact asta şi voiam. 

Turnă cafeaua şi se aşezară amândoi la masă. El îi oferi prima pagină din 
„ Times” pe care totdeauna o lua el primul, dar Maggie scutură din cap. 

— Nu, trebuie să mănânc şi să fug. Se va circula greu şi trebuie să recuperez 
ziua pe care am pierdut-o ieri. 

Nu se putea abţine să nu îi îmboldească puţin conştiinţa. 

Îşi mâncă grepfruitul, jumătate din fulgii de porumb şi luă o înghiţitură din 
cafeaua tare şi amară, după care se ridică să plece. 

— Îţi mulţumesc pentru micul dejun. Nu o să ajung acasă decât după ora de 
vârf. Dacă vrei să aştepţi, putem merge să cinăm la Marina, spuse ea şi adăugă 
zâmbind: doar dacă nu vei fi prins în faţa aragazului încercând să pregăteşti ceva. 

— Nicio şansă. Să ştii că nu-i un obicei. 

— Îţi mulţumesc pentru efort. Apreciez, într-adevăr. 

— Da, făcu el şi oftă ridicându-şi ochii spre ea. 

Nu era obişnuit să se umilească şi ea vedea ce experienţă chinuitoare era. 
Altădată i s-ar fi făcut milă: dar acum nu. Tăcea. 

— Maggie, te simţi bine? o întrebă el şi apoi spuse: îmi pare foarte rău. 

— Ştiu. Zise ea şi făcu o pauză. Şi mie. 

După care ieşi repede, bucuroasă să scape de emoţiile tulburătoare. 

Cu toate acestea, nu putu să scape, căci tot drumul nu se gândi decât la 
supărarea ei. De ce se purtase Kirk aşa cu ea? Îşi lăsase baltă toate treburile ca să 
aibă timp să se îmbrace frumos pentru a fi soţia lui frumoasă. Suportase ore întregi de 
plictiseală de moarte şi, în schimb, el o devastase. Niciodată în viaţa ei nu mai făcuse 
dragoste fără voie până seara trecută şi nu era deloc excitant. Se simţea ca şi cum 
fusese agresată de un străin şi, în ciuda pocăinţei pe care o afişase dimineaţă, ştia că 
el mai era încă furios. Dar de ce? 

Ea acceptase să renunţe la o carieră satisfăcătoare şi profitabilă, fapt pe care îl 
regreta mai mult cu fiecare zi care trecea. Acum când ştia că nici capitularea ei nu îl 
liniştea, la ce bun s-o mai facă? Dacă el continua să fie răutăcios, de ce să renunţe la 
lucru? 

Ei, fir-ar să fie, nu avea să o facă. Îi va spune în seara aceea. Nu, nu încă. Mai 
bine aştepta să vadă dacă va mai primi şi alte oferte bune şi abia pe urmă aveau să 
discute. 


Când îi ajungea cuțitul la os înceta să mai fie o cârpa şi se lupta pentru ceea ce 
voia. 

În fond, era şi viaţa ei. Venise vremea când, în sfârşit, căsnicia lor trebuia pusă 
la încercare. Spera că va trece, dar când şi-l aminti din nou pe bărbatul de seara 
trecută, începea să aibă îndoieli. 

De cum ajunse la casa din Malibu fu prinsă imediat într-o dispută între peisagist 
şi cel care se ocupa de covoare, iar telefonul suna. Era Belinda, bineînţeles. 

— Da, Belinda, culoarea covoarelor e bună. jaluzelele se vor instala săptămână 
viitoare, imediat după ce se vor termina podelele. 

— Minunat! exclamă patroana ei. Ştiam eu că ai să reuşeşti. 

— Belinda, aş vrea să te rog ceva, dar dacă nu se poate spui nu. Crezi că ai 
putea să-mi dai acel birou minunat pe care îl ai în anticameră lângă bibliotecă? M-am 
gândit că ar da un aer mai deosebit casei, puţin mai sentimental, dacă l-am pune în 
locul dormitorului lui Connor. 

— Maggie, draga mea, ce inspiraţie ai. Mă surprinde faptul că nu m-am gândit 
chiar eu. Sigur că-l poţi lua ca de altfel orice altceva îţi place. De ce nu treci azi să 
arunci o privire? Poţi lua orice din lucrurile mele, în fond, tot ale lui Connor vor fi toate 
până la urmă. 

Ura! făcu Maggie în sinea ei. Exact la asta se şi gândise. 

— Belinda, ce idee excelentă! Vin imediat ce plec de aici. 

Maggie aruncă o privire prin toată casa. Băile arătau senzaţional. Le 
modernizase cu articole din Italia. Din cada foarte mare care se afla în baia dinspre 
dormitorul mare, se vedea marea prin geamul uriaş. Îşi pusese în gând să o încerce şi 
ea într-o seară, în amurg, dar ştia că nu era timp. 

Telefonul sună din nou, dar de data asta era Peach. 

— Peach, ce bine îmi pare că te aud! Totul e în ordine? 

— Cred că da. O foarte bună prietenă de-a mea a încercat să se sinucidă în Ziua 
Recunoştinţei, dar, slavădomnului, n-a reuşit. 

— Îngrozitor. 

— Nimeni nu ştie de ce şi ea nu e genul care să facă gesturi dramatice. Oricum, 
ştiu că eşti ocupată. Te-am sunat din două motive. Unul ţine de afaceri, altul de 
plăcere. Mai întâi, afacerile. Te pricepi la ambarcaţiuni? 

— Nu prea mult, de ce? 

— Păi, nici eu nu prea ştiu multe, aşa că va trebui să învăţăm împreună. Mă 


întâlnesc azi cu consilierii mei financiari şi, dacă îi conving, aş vrea să-mi cumpăr un 


iaht. Va fi foarte mare, bineînţeles şi fie că e nou sau folosit, aş vrea să îl decorezi tu... 
la fel de frumos şi de luxos ca și apartamentul. Te interesează? 

— Glumeşti? Mi-ar plăcea... la nebunie... să fac asta. Dar trebuie mai întâi să 
termin aici. 

— Bineînţeles. Ar putea dura câteva săptămâni să găsesc unul, dar aş vrea să 
mă ajuţi să iau hotărârea finală. O să ne distrăm făcând asta împreună. S-ar putea să 
zburăm chiar şi pe Coasta de Est sau până la Mediterană sau cine ştie unde. Vrei? 

— Ştii foarte bine că vreau* 

— Asta nu-i tot. Imediat ce termini pentru Belinda, te-aş ruga să începi să 
lucrezi la şcoala de pe proprietatea noastră din Napa. l-am dăruit casa fiului meu şi 
vreau să refaci şcoala... e una reală chiar... să o transformi într-o casă de oaspeţi. Nu 
cine ştie ce, dar e nevoie de ingeniozitatea ta pentru a o face să fie confortabilă. 

— De cum termin aici încep acolo, spuse Maggie nerăbdătoare. 

— Acum referitor la plăcere. Aş vrea ca tu şi familia ta să veniţi de Crăciun la 
mine. Puteţi? 

— La naiba, făcu Maggie. Mi-ar face mare plăcere şi mie şi lui Kirk, numai că 
trebuie să fiu aici când apune soarele şi când Belinda îi va arăta casa fiului ei. 

— De Crăciun? Dar nu e puţin cam egoistă? întrebă Peach. 

— Am încercat să o fac să se răzgândească, dar este foarte hotărâtă. 

— Ei bine, atunci să ne strângem cu toţii la prânz şi să mâncăm pe la două. Pe 
urmă poţi să pleci când vrei şi noi vom sta de vorbă lângă foc. Apropo, şi Laura vrea 
să vină. 

— Sună excelent. O să trecem noi să o luăm. Precis că se va simţi mai în 
siguranţă dacă va veni cu noi. 

Conversaţia se sfârşise pe un ton vesel şi bine dispus, iar după aceea Maggie se 
întoarse la lucru. Abia în maşină, când se îndrepta spre casa Cornwall îşi dădu seama 
că tocmai acceptase o altă slujbă. Deci, cariera nu avea să se încheie prea devreme. 


Şi spera că nici căsnicia. 

O grotă a propriei ei temeri 


Laura lăsă jos disperată catalogul Bullock cu cadouri de Crăciun. Acesta era 
primul Crăciun din viaţa ei pe care avea să îl petreacă complet singură. Ar fi vrut să fi 
ţinut o mai strânsă legătură cu fratele ei după ce îşi pierduse părinţii, dar el era mult 
mai mare şi niciodată nu fuseseră apropiaţi. Singura lor legătură era doar o felicitare 
de Crăciun. 

Ei îi plăcea foarte mult acea perioadă. Se gândea mult înainte să cumpere 
fiecare cadou, deoarece, când era mică, părinţii ei nu îi luaseră niciodată lucrurile pe 
care le ceruse ea, ci numai ce credeau ei că trebuia să aibă. Nu putea uita cum, 
într-un an, îi implorase să îi ia un căţeluş şi ei îi cumpăraseră un nou costum de iarnă. 
Încercase să nu îşi dezamăgească niciodată gemenii şi, de multe ori chiar, îl 
înfruntase şi pe Jim pentru a le oferi ceea ce îşi doreau. 

Anul acesta voiau un nou echipament de schi şi haine, dar trebuiau să şi le 
aleagă singuri. Poate le mai cumpăra ceva ca să le facă surpriză, dar nu găsea nimic 
în cataloagele acelea lucioase şi viu colorate. Trebuia să umble prin magazine ca să-i 
vină vreo idee. Numai dacă ar fi putut ieşi din casă. 

Poate nu ar fi fost rău să încerce. Ce putea să se întâmple? Trebuia să se 
îmbrace, să se urce în maşină şi să vadă până unde ajunge. Noul centru comercial nu 
era prea departe. Doctoriţa Sabatini plănuise să o ducă acolo luni, dar ea voia să se 
ducă acum, înainte să se vândă tot ce era mai frumos. Ce avea de pierdut? Dacă 
reuşea, era liberă. Dacă nu, nu avea să fie mai rău decât acum. 

Nu, poate nu trebuia să grăbească lucrurile. Se aşeză la birou să le scrie o 
scrisoare fiilor ei şi, când era aproape pe sfârşite, sună telefonul. Era Peach. 

— Peach, mă bucur că te aud. Îţi mulţumesc pentru planta aceea superbă, dar 
nu trebuia. 

— Ba da. A fost o Zi a Recunoștinței minunată. Îmi pare rău că a trebuit să plec 
atât de repede. Laura, crezi că ai putea să vii de Crăciun la mine? 

Laura trase adânc aer în piept şi spuse: 

— O să încerc, Peach, pe cuvânt că o să încerc. Nu suport gândul de a fi 
singură. Ştii că nici băieţii nu vor fi aici. 

— Ştiu. L-am văzut pe Jim vineri la spital. l-a salvat viaţa lui Grace Gabie, care 
mi-e foarte bună prietenă. Sper să se înzdrăvenească şi ea până atunci ca să poată fi 


cu noi. 


— Dar cum de nu te duci la Napa, la Steve? 

— Or să mă vadă destul când se va naşte copilaşul şi, pe urmă, trebuie să stea 
şi ei puţin singuri. Odată ce apare un copil, lucrurile nu mai sunt deloc aceleaşi. 

— Cât de adevărat. Nu o să uit cum mi-am dat seama dintr-odată că erau două 
fiinţe omeneşti pentru care eram complet răspunzătoare. 

— Ei, dar ai dat lovitura dintr-odată. Cum de nu s-a mai întâmplat, totuşi? 

— Jim, bineînţeles. E de părere că nimeni nu trebuie să aibă mai mult de doi 
copii şi a spus că eu am scăpat cu o singură sarcină. Au mai fost gemeni în familia 
mea, într-a lui nu. 

Discuţia mai dură vreo zece minute şi Laura îi era i recunoscătoare pentru 
purtarea plină de căldură şi prietenoasă. Se aşeză să termine scrisoarea, iar dorinţa 
de a pleca la cumpărături era din ce în ce mai puternică; trebuia să ia cadouri acum, 
dacă se ducea la Peach. 

Făcu repede un duş şi se îmbrăcă, deşi îi luă ceva timp să se fardeze. 
Săptămânile de singurătate o făcuseră să nu mai fie sigură de felul cum arăta şi îşi 
şterse de două ori linia trasă cu dermatograful până când fu convinsă că era dreaptă. 
În final se privi cu totul în oglindă. Nu arăta prea rău. Slăbise vreo cinci kilograme şi 
părea mai subţire şi mai bine, cum nu mai arătase demult. 

Cobori în holul de la intrare să ia din dulap haina din piele de căprioară de 
culoarea untului şi, în timp ce şi-o punea, privirea îi alunecă în sus pe scări. Deodată, 
îşi aminti de acea zi oribilă când îi văzuse pe Jim şi Ghilly. Era o amintire fantomatică 
ce avea să o chinuie totdeauna. Încercase să îi spună şi psihologului, dar nu reuşea să 
exprime în cuvinte ceea ce văzuse, cu toate că îşi amintea perfect fiecare amănunt. 

Trebuia să uite trecutul. Jim era mort pentru ea şi aşa trebuia să se gândească 
la el. Cât îşi dorea să fi murit chiar. Cât de uşor i-ar fi fost să fie văduvă. Ar fi putut 
ieşi cu capul sus în lume. Prietenii ar fi consolat-o trimiţându-i flori. 

Doamne Dumnezeule, făcea exact ce îşi promisese să nu facă. Nu trebuia să 
lase amărăciunea şi ura să pună stăpânire pe ea. Trebuia să înceteze să se mai 
ascundă în casă ca un animal speriat într-o cuşcă. 

Îşi luă repede cheile şi porni spre garaj. Inima îi băteă din ce în ce mai tare, iar 
mâinile îi tremurau în asemenea hal, încât încercă de trei ori să apese corect cele 
şase cifre pentru a pune în funcţiune sistemul de alarmă. Trebuia să schimbe şi 
numărul, să nu mai fie zece-şaisprezece-şaizeci... aniversarea nunţii ei. 

Se forţă să îşi urce picioarele tremurătoare în maşină, Cadillac-ul Seville care îi 


plăcea atât de mult. Jim voise să îi cumpere un Mercedes, dar ea-insistase pentru 


Seville. Toată viaţa considerase că un Cadillac este maşina absolută şi câştigase. Jim 
îi cumpără unul, dar el rămase la un Ferrari. 

Odată aflată în maşină cu uşile închise, strânse din ochi o clipă şi se încordă. 
Înainte să apuce să se răzgândească, apăsă pe un buton care deschidea automat uşa 
garajului şi lumina zilei inundă interiorul maşinii. Introduse cheia în contact, dar 
motorul nu voia să pornească. Ignoră uşurarea pe care o simţi la gândul că poate 
bateria era descărcată şi nu mai putea pleca nicăieri. Încercă din nou şi motorul 
prinse viaţă. Palmele îi erau atât de ude, încât îi alunecau pe volan în timp ce mergea 
cu spatele pentru a scoate maşina pe şosea. Inima îi bătea şi mai tare şi-i era frică să 
nu facă vreun atac, dar se sili să continue. Dacă avea să moară, era mai bine să se 
întâmple afară, la soare, decât ghemuită în grota propriei ei temeri. 

Porni încet. Era perioada Crăciunului şi avea să se înghesuie împreună cu toată 
lumea din centrul comercial. 

Se concentră asupra drumului şi în curând ajunse să parcheze în spaţiul din 
jurul magazinelor. Inima îi bătea tot cu putere, dar acum doar îi amintea că mai trăia 
încă. Poate ar trebui să se întoarcă acasă. Deja dovedise ceva, dar o voce dinăuntrul 
ei o îndemna să nu renunţe. Luându-şi poşeta şi cheile îşi forţă trupul slăbit şi 
tremurător să iasă din maşină şi îşi adună toate forţele pentru a merge mai departe. 
Puse mâna pe capota maşinii pentru a-şi reveni, dar simţea că îi venea să leşine. Îşi 
puse capul pe braţ şi închise ochii rămânând aşa până când o mână îi atinse umărul şi 
cineva o întrebă: 

— Te simţi bine, draga mea? 

Laura îşi ridică privirea şi văzu chipul îngrijorat al unei femei mai în vârstă. 

— Da, mulţumesc, mă simt bine... cred. 

Era stânjenită. Femeia aceea avea pe puţin şaptezeci de ani, era încărcată de 
pachete şi mai stătea să-şi facă probleme pentru o străină. 

— Am fost bolnavă, ştiţi, încercă ea să explice şi acum am ieşit pentru prima 
oară din casă. 

— Aşteaptă puţin să pun pachetele astea în maşină şi te conduc eu înăuntru. 
Copila mea, dar eşti albă ca varul. Sigur e bine să ieşi singură? zise femeia 
deschizând portbagajul maşinii parcată alături de a Laurei şi aşezând pachetele 
înăuntru. 

După aceea închise şi reveni în locul unde se afla Laura. 

— Haide, ia-mă de braţ. E o cafenea excelentă înăuntru. Ce zici, intrăm să bem 


o ceaşcă de ceai împreună? 


— N-aş vrea să vă deranjez, dar sunt mai slăbită decât credeam. Numai cât am 
condus până aici şi am rămas fără pic de vlagă. 

— Mi-ar face mare plăcere să mai stau şi eu de vorbă cu cineva. Şi eu sunt 
obosită, dar n-aş renunţa la cumpărăturile de Crăciun nici în ruptul capului. l-am spus 
doctorului meu că atunci când o să mor, am de gând să o fac cu poşeta în mână şi, 
dacă s-ar putea, să fiu îngropată la „Saks”. Laura era absolut fermecată de umorul şi 
buna dispoziţie a acelei străine minunate şi se lăsă condusă în cafenea. Odată ajunse 
înăuntru, amândouă se prăbugşiră într-un separeu. Chelneriţa le luă comanda pentru 
două ceşti de ceai şi Laura se mai relaxă puţin. 

— Mă numesc Laura Austin şi vă sunt foarte recunoscătoare că maţi ajutat să 
ajung aici. 

— Încântată. Eu sunt Cecily Baker şi o străină prin partea locului. Locuiesc în 
Beverly Hills dar am vrut să văd noul centru comercial. Nu pot să sufăr să mă 
învârtesc cu maşina şi am îmbătrânit prea mult ca să mai parcurg pe jos distantele 
dintre magazine în oraşul meu. 

— Dar aveţi nişte magazine minunate acolo... „Nieman's” şi cele de pe Rodeo 
Drive. Femeia pufni. 

— Rodeo Drive, acelea sunt pentru arabi, japonezi şi alţi turişti. Noi, localnicii, 
nu prea mergem acolo. E ca Disneyland pentru bogătaşi. 

Laura o privi atunci cu mai multă atenţie. Era îmbrăcată cu un costum Chanel 
alburiu, părul cărunt îi era strâns frumos într-un coc, la gât avea un şirag de perle, iar 
pe degetele îmbătrânite avea câteva inele cu diamante. 

Ceaiul sosi şi Laura află că Cecily avea patru copii adulţi, şase nepoți şi un 
strănepot pe drum. Era văduvă de zece ani. Laura încercă să menţină discuţia 
concentrată asupra ei cât putu de mult, până când, în cele din urmă, Cecily o întrebă: 

— Mă laşi numai pe mine să vorbesc şi eu sunt o bătrână plictisitoare. Ai 
familie? 

— Da, doi gemeni, Shan şi Dac. Au optsprezece ani şi sunt plecaţi la şcoală. 

— Vor veni acasă de Crăciun? Laura ezită înainte să răspundă încet: 

— Nu... se duc la schi cu tatăl lor. Nevrând să fie indiscretă, Cecily sesiză 
ezitarea ei şi nu îi mai puse nicio întrebare personală. Aşteptă să continue ea dacă 
voia şi, după câteva clipe, Laura o făcu: 

— Ştiţi, sunt în divorţ. Ciudat. Nu aveam de gând să vă spun asta. Stăteam şi 
mă gândeam să vă spun că sunt văduvă, dar cred că n-aş fi putut să mint. Aţi fost 


atât de drăguță cu mine, încât nu m-aş fi simţit bine să vă răspund cu o minciună. 


Adevărul este că m-a părăsit pentru o altă femeie şi mi-e foarte ruşine. Cecily o bătu 
uşor pe mână înţelegătoare. 

: - Nu ai de ce să-ţi fie ruşine, draga mea... nu ai de ce, spuse ea şi după o 
pauză adăugă: 

— Hai să-ţi spun o poveste. Soţul meu era un om minunat, bun şi atent. Eram 
sigură că mi-era la fel de credincios ca şi eu lui, până într-o zi când am primit un 
telefon anonim care mi-a spus că avea o legătură intimă cu asistenta din cabinetul lui. 
N-am crezut şi l-am întrebat aşteptându-mă, bineînţeles, să nege, dar i el mi-a spus 
că era adevărat, că o iubea, că era însărcinată şi îl presa să îmi ceară divorţul. Atunci 
mi-am dat seama că fusesem prinsă în capcană. Chiar ea dăduse telefonul. 

Laura era ca vrăjită. Acea femeie remarcabil de liniştită îndurase aceeaşi ruşine 
şi respingere. 

— Şi ce aţi făcut? o întrebă ea. 

Lacrimi sclipeau în ochii femeii. 

— l-am dat un ultimatum. Să o alunge pe ticăloasă ori îl distrugeam. Pe atunci 
nu se divorța aşa uşor ca astăzi. l-am spus că dacă nu făcea aşa aveam să-i iau copiii 
şi nu avea să-i mai vadă niciodată. Totul era de partea mea, societatea, legea, 
moralitatea. A capitulat; şi am încercat să ne refacem viaţa împreună, dar relaţia 
noastră suferise o lovitură mortală. Nu am mai împărţit patul cu el niciodată... şi nici 
cu alt bărbat. Am câştigat, a fost o victorie falsă. Zece ani mai târziu a murit în urma 
unui atac de inimă. 

— Dar v-aţi salvat căsnicia, nu? 

— Da, dar uneori e mai bine să nu o faci. Dacă aş fi înţeles acest lucru atunci, 
poate aş fi putut să-mi refac viaţa, poate chiar să găsesc o altă iubire cât mai eram 
tânără. N-am făcut-o, însă. M-am agăţat cu încăpățânare de una veche şi uzată. Nu e 
adevărat că orice căsnicie e mai bună decât niciuna. Am fost mult mai fericită după 
moartea lui Charles şi mi-am găsit tihna şi mulţumirea trăind singură. Vei vedea. Sunt 
multe de spus în favoarea independenţei. 

Laura se uită la ceas. Se făcea târziu şi nu voia să se-întunece. 

— Cecily, vrei, te rog, să mă conduci înapoi la maşină? Ar fi timpul să plec: A 
fost un efort prea mare să stau atâta afară singură pentru prima oară.! 

Cele două femei, străine până numai cu o oră în urmă, porniră braţ la braţ spre 
maşina Laurei. Cea mai în vârstă simţi braţul Laurei tremurând şi o întrebă: 

— Eşti sigură că îţi va fi bine? Mi-ar face plăcere să te duc eu acasă. 

Mulţumesc, dar va fi bine. Nici nu pot să-ţi spun cât de mult îţi apreciez 
bunătatea. 


— A fost plăcerea mea. Poate ne vom mai întâlni. 

— Sper. La revedere, Cecily, şi îţi mulţumesc pentru tot. 

Drumul înapoi avea să fie mult mai uşor, îşi spuse Laura. Se simţea mai 
încrezătoare şi liniştită în urma întâlnirii cu acea femeie extraordinară. Jură că avea să 
încerce să îşi refacă viaţa. Cecily Baker se urcă în maşină numai după ce o văzu pe 
Laura plecând. Închise cu grijă uşile şi se pregăti pentru drumul înapoi spre casă, dar, 
mai întâi, închise ochii şi rosti câteva cuvinte: 

— lartă-mă, Charles. Nu mi-a plăcut că a trebuit să mint aşa despre tine, dar 
avea atâta nevoie de ajutor şi încurajare... şi ştii doar ce băgăreaţă sunt. Te iubesc, 
dragul meu, şi încă îmi mai e dor de tine în fiecare clipă din zi. 


Apoi deschise ochii umezi şi porni încet înapoi spre Beverly Hills. 

Cât valorez? 


Peach se urcă în maşină după obişnuita vizită matinală la spital. 

— Ce mai face doamna Gabie?, o întrebă şoferul când porniră. 

— Aproape nicio schimbare, spuse Peach oftând. Ai luat legătura cu domnul 
Petrone să îi spui că mă duc să-l văd? 

— Da, doamnă, a zis că e teribil de ocupat după ce a fost plecat toată 
săptămână, dar că speră să puteţi lua prânzul cu dânsul şi cu domnul Beller. 

— La dracu! exclamă ea încet. 

Voia să îl vadă singur. Se aşeză mai confortabil pe bancheta din spate, 
încercând să se relaxeze. Era încordată şi nervoasă încă de când se întorsese de la 
Napa datorită faptului că avusese de aşteptat până să îl poată vedea pe Dom. Era clar 
că atât el cât şi Horace se considerau paznicii ei. Încercă să nu se supere pe Drake că 
le permisese să o supravegheze atât de mult chiar dacă trebui să admită că era, 
probabil, şi vina ei. 

Din clipa în care îl cunoscuse pe Drake îl lăsase să deţină un control absolut 
asupra vieţii ei. Rareori îi punea sub semnul întrebării deciziile, chiar şi în sinea ei. 
Dacă ideile lui difereau de ale ei, îşi spunea de obicei că ea era cea care se înşelase. 

Aşa că Drake se gândise, probabil, că ea ar fi vrut ca el să îi aranjeze şi viitorul, 
numai că acum ea se simţea încătuşată. Nu avea chef ca Horace şi Dom să fie 
paznicii ei. Nu le putea suporta atitudinea de stăpâni, îndeosebi în legătură cu crama 
şi se simţea umilită să le ceară mereu voie să îşi cheltuiască propriii ei bani. Avusese 
de gând să discute cu-fiecare pe rând, dar bătrânul Dom făcuse în aşa fel încât să îl 
aducă şi pe Horace ca să facă front comun. Ea făcuse o greşeală tactică şi coborând 
din maşină şi intrând în liftul care avea să o ducă la ultimul etaj al zgărie-norului, 
realiză faptul că ar fi trebuit să îi facă să vină ei la ea, aşa cum făcuse mereu Drake. 
Uf, tot timpul învăţa. 

Secretara lui Dom o conduse imediat în biroul lui şi el se ridică de pe fotoliu. Îşi 
strânseră mâinile, dar Peach era distantă. Nicio sărutare, nicio primire călduroasă. Era 
vorba de afaceri. 

— Doreşti să bei ceva în timp ce îl aşteptăm pe Horace? o întrebă el. 

— Nu, mulţumesc, şi nici nu e nevoie să îl aşteptăm pe Horace ca să stăm de 
vorbă. De ce mi-ai spus că nu pot cumpăra un iaht când am vorbit azi dimineaţă la 


telefon? 


— Pentru că nu îţi poţi permite, Peach. Foarte simplu, îi răspunse el. 

Peach avu senzaţia că cineva o călcase pe stomac. Ce voia să spună? Cuvântul 
„permite” ieşise din limbajul ei din ziua în care îl cunoscuse pe Drake. Să îşi permită? 
Ei totdeauna şi-au putut permite orice şi-au dorit. 

— Nu înţeleg. Drake mi-a lăsat milioane, spuse eă. 

— În procuri, da, dar acele milioane nu pot fi aruncate aiurea. 

— Aiurea... după părerea cui? A ta, bănuiesc? întrebă ea cu răceală. 

Dom nu se lăsă intimidat. Drake avusese absolută dreptate să lase puterea 
asupra banilor lui Horace. Femeia aceasta şi fiul ei nu trebuiau lăsaţi să arunce pe 
fereastră averea pe care bunul lor prieten o strânsese cu înţelepciune şi inteligenţă. 

— Îmi pare rău, Peach, dar va trebui să te încrezi în mine. Drake ştia că nu te 
pricepi nici la finanţe, nici la economie, de aceea a aranjat lucrurile astfel. Am investit 
totul în afaceri bune care trebuiau să aducă profituri şi nu avem niciun motiv să 
nesocotim aceste investiţii tocmai acum. De fapt, ar fi o imprudenţă şi ar costa prea 
mult. Am primit deja reproşuri că te-am lăsat să mă păcăleşti în legătură cu crama. 
Ştiu, de exemplu, că Drake o considera o aventură sentimentală şi nechibzuită. 

Peach era furioasă. 

— Poate, dar cert este că n-a vândut-o, nu? Ştia cât de importantă era pentru 
Steve. Nu totul se poate măsura în dolari şi în cenți, Dom, şi acum am citat chiar 
cuvintele soţului meu. 

Nodul din stomac se strânse şi mai tare când continuă: 

— În toţi anii petrecuţi alături de Drake nu a trebuit nici măcar o dată să îl rog 
ceva, nici măcar o dată nu mi-a refuzat mie sau copiilor ceva ce banii puteau 
cumpăra. Mă asculţi? Bun, şi acum spune-mi cum de ne gândim măcar să vindem 
viaţa fiului meu... şi de ce nu pot cumpăra un afurisit de iaht? 

Dom era imperturbabil. 

— Un iaht ar necesita bani la fel ca podgoria. Costul iniţial nu ar fi decât vârful 
icebergului. Cheltuielile de întreţinere, dotare cu personal şi staţionare ar fi enorme. 

Sună telefonul, răspunse şi spuse după aceea că sosise Horace. 

Imediat avocatul lui Peach îşi făcu apariţia, o salută cu căldură şi se aşeză de 
partea cealaltă a biroului. Se simţea înconjurată de forţe ostile. Aceşti oameni nu îi 
mai erau prieteni, ci adversari. Doar dacă nu cumva în ultimele lui zile de viaţă Drake 
nu fusese înşelat de propriul avocat, ea era sigură că el nu intenţionase niciodată ca 
familia lui să fie controlată de nişte străini. 

— Horace, te rog, explică-mi cum de are Dom autoritatea de a-mi spune cum să 


îmi cheltuiesc banii? 


Peach alese un atac frontal. Avea să îi pună puţin în defensivă. Îi surprinse 
schimbând între ei o privire îngrijorată şi conspirativă. 

— Păi, Peach, spuse Horace dregându-şi glasul, sunt sigur că Dom nu vrea să îţi 
refuze nimic în limita decenţei. Încearcă doar să te protejeze. Potrivit termenilor 
înscrişi în acte, asta ar trebui să facă. 

Peach tăcu o clipă şi apoi, deodată, se întoarse spre bancher întrebându-l: 

— Dom, spune-mi exact cât valorez? 

— Vrei să spui, cât valorează trustul. Păi, e nevoie de ceva timp să ne dăm 
seama. Valoarea acţiunilor astăzi la bursă, evaluarea proprietăţilor imobiliare şi tot 
felul de lucruri de acest gen... totul trebuie calculat. 

Peach insistă: 

— Cât va dura? 

— Vreo două zile, probabil... 

Ea se arătă surprinsă. 

— Zău? Cu computerele din ziua de azi ai crede că doar apeşi pe câteva 
butoane şi obţii informaţii complete. Dar îmi puteţi spune, cu siguranţă, o sumă, nu? 

— Draga mea, avem o întreagă reţea de bănci şi clienţi şi administrăm 
numeroase trusturi. Chiar şi pentru atâta lucru ne trebuie ceva timp. 

Peach se ridică. 

— Bine. Puneţi pe cineva să facă treaba asta cât ne luăm prânzul. Nu mergem 
să mâncăm? Sunt moartă de foame. 

Se îndreptă apoi spre uşa cu geam, cei doi bărbaţi urmând-o. Nu păreau deloc 
în apele lor. Dom îşi chemă secretara, care apăru imediat. 

— Beatrice, spune-i lui Anton să servească prânzul: imediat. De asemenea, 
uită-te peste hârtiile trustului Malone şi încearcă să ne spui o valoare aproximativă. 
Imediat, te rog. 

Peach era deja în somptuoasa sufragerie. În jurul unei mese de mahon foarte 
bine lustruită se aflau opt magnifice scaune Chippendale. De cum se aşezară, un valet 
le servi primul fel, supă cremă de măcriş de baltă şi, în timp ce mânca, Peach studia 
superba faţă de masă brodată, tacâmurile grele din argint şi porţelanul delicat. Niciun 
ban nu era economisit când era vorba să se creeze o atmosferă de bunăstare, 
privilegii şi putere. 

Sorbind un Chassagne-Montrachet dintr-un pahar de la St. Louis din Franţa, 
Peach se hotări să îşi continue atacul. 

— Horace, aş vrea să treci proprietatea de la Napa pe numele fiului meu ca dar 
de nuntă din partea mea... şi a tatălui lui. 


— Peach, se pare că nu înţelegi. Terenul şi crama sunt parte din trust şi, de 
fapt, nu îţi aparţin. Eşti un simplu administrator. 

Peach învăţa lucruri noi. 

— Câţi administratori sunt?! 

Horace îşi drese glasul puţin nervos şi continuă: 

— Păi, banca este unul şi Dom reprezintă banca, apoi tu... şi cu mine. Apropo, 
bănuiesc că nu i-ai dat noii tale nurori să semneze acordul prenuptial, nu? 

— Nu, şi sunt sigură că nici n-ar fi nevoie. Este o tânără foarte drăguță. 

Fir-ar să fie, nu o să se lase să fie pusă în defensivă. 

— Eh, sunt sigur că aşa este, dar când e vorba de mulţi bani nu poţi şti 
niciodată cum pot reacţiona oamenii şi proprietatea aceea valorează o grămadă de 
bani, spuse avocatul uşor ipocrit. 

— Văd şi eu asta, Horace, îi spuse Peach uşor răutăcioasă şi apoi îl întrebă: de 
ce nu am şi eu copii ale tuturor actelor? 

— Sunt sigur că ţi-am dat, răspunse Horace apărându-se. 

Răspunsul lui o surprinse pentru că ştia că era o minciună intenţionată. Horace 
era un individ meticulos care niciodată, dar absolut niciodată, nu neglija sau scăpa 
vreun amănunt. Tocmai de aceea fusese atât de important pentru soţul ei, pentru că 
Drake era un om căruia nu îi plăcea să fie distras de mărunţişurile zilnice. 

— Te înşeli. Oricum, chiar dacă ai fi făcut-o, aş vrea să-mi dai un alt set, dacă 
nu te superi. Trimite-mi-le în după-amiaza aceasta. O să am ce citi la noapte. Cred că 
a sosit vremea să-mi scot capul din nisip şi să învăţ ce înseamnă lumea, nu? 

Îşi încheiară prânzul într-o atmosferă încordată, discutând banalităţi, cum ar fi 
vremea, noul spectacol de la Ahmanson sau calitatea mâncării de la Regency Club. În 
timp ce li se servea cafeaua, Beatrice apăru cu un teanc de hârtii. 

— Acestea sunt informaţiile pe care ţi le-am cerut, Dom? întrebă Peach. 

El dădu afirmativ din cap şi îşi trecu repede privirea peste cifre. După câteva 
clipe îşi înălţă capul şi privirile li se întâlniră. 

— Cât? întrebă ea. 

— Aproximativ, aş spune între optzeci şi nouăzeci de milioane, dar fără 
proprietăţile imobiliare, care sunt foarte multe. Ştii doar cât îi plăcea lui Drake să 
cumpere terenuri. Şi mai sunt şi sondele de petrol. Totul ar valora după părerea mea 
vreo sută cincizeci de milioane. 


Peach ridică din sprâncene. 


— Numai atât? Credeam că mult mai mult. Aş fi putut să jur că Drake mi-a spus 
că valorăm mai mult de două sute. Aţi făcut cumva vreo investiţie proastă după 
moartea lui? 

Atitudinea ei îi uimi pe amândoi. Ce fel de femeie putea accepta realitatea 
acelei bogății şi totuşi să se îngrijoreze că nu era mai mult? Dom deveni extrem de] 
defensiv: 

— Ştii ce, draga mea, am fost extrem de prudenţi şi de conservatori. În 
administrarea acestui trust. Eu personal am supravegheat totul, iar timpul meu este 
preţios. Drake mi-a fost un foarte bun prieten şi nu suport să fiu acuzat de neglijenţă 
în manevrarea lucrurilor. 

Peach îi ignoră indignarea. 

— Eh, s-ar putea să ai dreptate în legătură cu iahtul. O femeie care are mai 
puţin de două sute de milioane de dolari ar trebui să se ţină departe de apă şi să 
rămână cu picioarele pe pământ. 

Se ridică. 

— Horace, vreau hârtiile acelea numaidecât... cât mai curând posibil... astăzi. 
Dom, te rog să-mi trimiţi o listă cu toate bunurile lui Drake şi ale mele. De asemenea, 
mai doresc rapoarte amănunțite în legătură cu fiecare tranzacţie pe care aţi făcut-o, 
tu sau Horace, în ultimul an. Tot atât de repede le vreau şi pe acestea. 

Cei doi bărbaţi se ridicaseră în picioare. 

— Peach, nu eşti puţin cam dramatică? Sunt sigur că dacă am sta de vorbă ca 
doi prieteni şi nu ca adversari am putea clarifica lucrurile. Poate am fost eu prea 
conservator în legătură cu iahtul. Când se va vinde casa...'protestă Dom, dar ea i-o 
reteză: 

— Nu, Dom, mi-ai făcut un serviciu, serios. Ar fi timpul să încetez să mă mai joc 
de-a fetiţa rătăcită şi să încep să îmi asum sarcina vieţii mele. Drake nu mai e acum şi 
nu am de gând să îl las să mă supravegheze şi din mormânt. La revedere, 
domnilor.'Vă mulţumesc pentru prânz. 

Las-o în-pace 


Abia după trei zile se stabili că Grace suferise o criză de nervi, iar fiica ei era 
extrem de agitată din cauza incertitudinii şi orelor lungi de frustrare petrecute la 
spital. Casey aştepta de o jumătate de oră pentru a sta de vorbă cu doctorul 
Winchester şi capul îi zvâcnea. De două zile nu se simţea prea bine şi era îngrijorată 
în legătură cu o uşoară pierdere de sânge pe care o observase în dimineaţa aceea. 
Sunase la ginecolog, dar acesta era plecat din oraş pentru o săptămână şi nu îl putea 
suferi pe grăsanul acela care îi era asociat. Făcea mereu comentarii indecente, 
încercând să pară că are haz, când ea se afla pe masă cu picioarele în suporturile 
metalice. 

Casey se duse la aparat şi îşi luă o cutie de suc de portocale, dar dulceaţa 
aceea îi făcea greață. Avea nevoie de mama ei care să o ajute în săptămânile până 
când Jerry putea veni, dar ea nu era, se ascundea în trupul unei femei care îi era 
străină. 

Doctorul Winchester veni şi se prezentă. 

— Ce face mama? întrebă Casey. 

— Doctorul Reinhart şi cu mine i-am făcut unele analize şi suntem aproape 
siguri că nu a fost afectat creierul. Cu permisiunea dumneavoastră am vrea să trecem 
la o evaluare completă psihiatrică. 

— Sigur, faceţi tot ce e nevoie. Aş vrea numai să aflaţi de ce zace acolo ca o 
păpuşă. 

— Domnişoară Gabie, din câte am înţeles eu, mama dumneavoastră nu a 
menţionat niciodată nimic despre sinucidere şi nici n-a manifestat vreun semn vizibil 
de deprimare înainte de a încerca să se sinucidă. Dacă e adevărat, atunci eu bănuiesc 
că avea o problemă despre care nu voia să se afle şi pe care nu a putut-o rezolva. 
Acum, datorită faptului că nu i-a reuşit sinuciderea, se află într-o altă stare depresivă 
majoră prezentând unele caracteristici de psihoză. A pierdut legătura cu lumea care a 
dezamăgit-o şi a devenit mută. Va trebui să o ţinem cu alimentaţie intravenoasă până 
când va accepta să mănânce şi să bea. 

— Atunci, dacă este aşa cum spuneţi, dacă aflăm ce o tulbura, şi dacă rezolvăm 
problema, ar putea ieşi din starea asta, nu? 

— S-ar putea să nu fie chiar atât de simplu, dar este posibil. 


— Acum nu-mi rămâne altceva de făcut decât să aflu... şi nici măcar nu ştiu de 
unde să încep, se lamentă ea. 

— Faceţi cum puteţi. Între timp am început să îi administrăm un medicament 
antidepresiv, care ar putea da unele rezultate. 

După ce plecă el, Casey se duse la toaletă şi văzu neliniştită şi alte pete maronii 
pe chilot. Se hotărî să mai aştepte încă o zi până să sune doctorul. Merse apoi în 
camera mamei ei şi o găsi sprijinită de perne şi cu capul întors spre fereastră. Era 
pasivă şi lipsită de viaţă, atât de diferită de acea mamă plină de energie pe care o 
cunoscuse ea dintotdeauna. Era, oare, posibil ca Grace să fi reuşit, de fapt, să se 
sinucidă, din moment ce acea formă fără viaţă nu mai conţinea spiritul viu al mamei 
ei? 

Casey stătu cu mama două ceasuri periindu-i părul, ţinându-i mâna şi 
vorbindu-i, dar Grace nu îi dădu niciun răspuns. 

De la spital, Casey se duse direct acasă. Avusese câteva crampe abdominale şi 
se gândi că ar fi bine ca restul zilei să stea întinsă. Seara, după cină, îl întrebă pe 
Rudolfo ce contacte şi activităţi avusese mama ei în ultimul timp, dar el nu îi dădu 
nicio informaţie. Era atât de necooperant, încât Casey bănuia că ascunde ceva. 

— Nu s-a întâmplat nimic în ultima vreme care să fie mai deosebit sau mai 
ciudat? Tu eşti singurul care ştie unde se ducea şi pe cine vedea. 

Rudolfo îşi amintea prea bine vizitele lui Finn, dar simţea că i-ar fi făcut mai 
mult rău lui Casey dacă s-ar fi aflat despre ele. Scutură din cap. 

Casey se urcă în pat şi o sună pe Peach să îi spună despre părerea doctorului 
Winchester, dar o surprinse reacţia ei. 

— Cred că este puţin cam exagerat, nu? Pare să fie ceva mult prea teatral, îi 
răspunse Peach. 

— Ba dimpotrivă, eu cred că aşa e. Fugea de ceva, ştiu eu. Peach, tu o cunoşti 
mai mult decât oricine altcineva. Sigur trebuie să existe ceva în trecutul ei care ne-ar 
putea ajuta. 

— Sunt teribil de ocupată acum, Casey, şi mă tem că nu ţi-aş fi de mare ajutor. 

În urma conversaţiei, Casey rămase cu puternica impresie că prietenii mamei ei 
ridicau un zid de tăcere în jurul ei. Bănuielile i-ar fi fost şi mai confirmate dacă ar fi 
ştiut cât de tulburător fusese acel telefon pentru Peach, care îi jurase lui Grace să 
păstreze secretul. Dacă prietena ei voia să îşi ia secretele şi minciunile cu ea în 


mormânt, ea nu avea de gând să o trădeze. 


Discuţia cu Blanche fu la fel de neproductivă şi Casey se hotărî să renunţe în 
seara aceea. După o noapte agitată se trezi devreme şi îl sună pe Jim. Avea din ce în 
ce mai des crampe şi era îngrijorată. 

l-a spus despre teoria doctorului Winchester şi Jim a fost de acord să se uite prin 
hârtiile doctorului Allison să vadă dacă nu putea găsi acolo ceva care să arunce puţină 
lumină. Îşi făcea griji pentru sângerările şi crampele ei; o sfătui să stea în pat. 

Mai târziu în cursul dimineţii, fiindcă nu mai sângerase, se hotări să se ducă la 
salon să vorbească cu Eve. Fu primită cu foarte multă căldură şi toată lumea era 
dornică să ştie ce face Grace. Eve o Îmbrăţişă şi se retrase în intimitatea biroului de 
pluş al lui Grace. 

— Eve, nici nu îţi pot mulţumi îndeajuns pentru că ţi-ai asumat responsabilitatea 
acestui loc. E teribil de plin. 

— Da, e foarte plin... prea plin de oameni care simt că e ceva sămânță de 
scandal, spuse ea cu amărăciune. 

— Eve, cred că ar trebui să mai primeşti nişte bani... 

— Nu-ţi face probleme pentru asta, draga mea. 

Când se va întoarce Grace rezolvăm noi. Ea ce face? 

Casey îi povesti atunci teoria doctorului şi îi ceru ajutorul, dar Eve îi spuse 
scuturând din cap: 

— N-aş putea să-ţi spun nimic. Eu numai lucram pentru ea. Era bună, generoasă 
şi iertătoare. Niciodată nu m-am amestecat în viaţa ei personală şi ea s-a ţinut 
departe de a mea. Eh, acum trebuie să mă întorc la lucru. 

— Eve, te rog... nu-mi închide uşa în nas. Ajută-mă să aflu ce nu e în regulă, ca 
să o facem să se i întoarcă. 

— Poate că ea nu vrea să se întoarcă, spuse Eve. 

— Dar eu am nevoie de ea! zise Casey. 

— Ştii ce, eşti mare de acum. Ar fi timpul să stai pe picioarele tale. Las-o în 
pace. Dacă ea vrea să se întoarcă, se va întoarce. 

Lui Casey îi era frig şi se simţea abandonată. În jurul mamei ei era o adevărată 
conspirație a tăcerii. Toată viaţa ei Casey trăise ca o prinţesă şi acum bănuia că totul 
era ireal. Viaţa pe care o trăia acum nu avea nicio legătură cu cea a copilăriei ei. Dacă 


nu ştia nici măcar cine era mama ei, atunci cum putea fi sigură în privinţa ei înseşi? 

Eşti o proastă 


Maggie ajunse la Belinda şi făcură împreună un tur al casei alegând piese de 
mobilier care puteau fi mutate în casa de pe plajă: Când terminară, Belinda o invită în 
bibliotecă să bea un pahar de şampanie. 

— Ce surpriză plăcută. Toastăm pentru cevă deosebit? întrebă Maggie după ce 
valetul părăsi încăperea, iar Belinda îşi ridică paharul. 

— Toastăm pentru mine, care am avut bunul simţ, inteligenţa şi curajul de a 
angaja o decoratoare necunoscută, care se descurcă admirabil şi eficient în condiţii 
de stres foarte dificile, spuse ea zâmbind diabolic.. 

Belinda e o maestră în complimente false, îşi spuse Maggie. Nu era ea genul de 
femeie care să laude în van. 

— Beau pentru asta... pentru tine şi pentru Peach Malone care mi-a oferit şansa 
să fac ceea ce fac,; spuse Maggie neputând rezista să nu o amintească pe Peach, căci 
în ultimele săptămâni Belinda păruse să uite că, de fapt, Peach era descoperitoarea şi 
binefăcătoarea ei, preferând, în schimb, să se vadă pe sine în acest rol. 

— Belinda, trebuie să-ţi spun că treaba asta nu-i deloc uşoară, iar soţul meu mă 
presează şi mai mult decât tine. 

— Am bănuit tot timpul că acasă nu primeşti cine ştie ce încurajări, remarcă 
Belinda. 

— Mmmm, a fost chiar atât de vizibil? Am crezut că am ascuns acest lucru 
destul de bine. 

Belinda scutură din cap. 

— Nu m-ai înţeles. Nu gesturile te-au dat de gol, ci, pur şi simplu, ştiam că în 
cele din urmă vor fi neplăceri. De obicei, bărbaţilor nu le place ca soțiile lor să fie 
ocupate cu ceva ce nu îi priveşte pe ei şi am văzut că acest lucru îţi consuma 
vitalitatea. Sper că atunci când vei termina, te vei întoarce la cea dintâi prioritate a 
ta, soţul. 

— Da? făcu Maggie supărată din cauza îngâmfării Belindei. Ce-ai fi zis dacă Kirk 
mi-ar fi cerut să las totul baltă? 

Belinda se abţinu. 

— Ei bine, din fericire nu a făcut-o. 

— Nu? De unde ştii? 


— Pentru că eşti aici, de aceea. 


Maggie se întoarse să privească pe fereastră şi răspunse: 

— Eh, de data asta te înşeli, Belinda. Chiar mi-a dat un astfel de ultimatum. 

— Eşti o proastă, Maggie Hammond. Nicio slujbă nu merită să rişti un soţ... nici 
chiar asta. 

Maggie era încurcată. Cuvintele şi tonul Belindei contrastau puternic cu 
jovialitatea dinainte. 

— Dar mai am căsnicia, Belinda. Şi cariera. Am de gând să găsesc o modalitate 
de a le împăca pe amândouă. Şi mai am dreptul să îmi petrec timpul făcând lucruri 
care cred că merită şi îmi oferă satisfacţii. 

Belinda ridică din sprâncene şi o privi amuzată. 

— Pe ce planetă trăieşti, Maggie? Cu siguranţă, nu pe asta. Lucrurile nu stau 
tocmai aşa. Dacă societatea noastră ar da voie femeilor sa fie ca bărbaţii, atunci totul 
s-ar duce naibii. Întreaga structură socială s-ar prăbuşi. Femeile trebuie iubite şi 
îngrijite şi, dacă, în schimb, trebuie să renunţăm la unele lucruri, ei bine, este un 
sacrificiu mărunt. Doar nu crezi că poţi înfrunta sistemul, copila mea. Poţi să crezi că 
vei câştiga, dar, în final, vei pierde totul. Mai devreme sau mai târziu, soţul tău va 
căuta în altă parte mângâierea pe care nu o mai găseşte la tine. 

Maggie îşi bău şampania în tăcere şi apoi puse paharul jos. După ce înainte 
fusese atât de bine dispusă, acum era tristă şi posomorâtă. O detesta pe vrăjitoarea 
aceea egoistă. 

— Spersă te înşeli, Belinda. Luăm masa de prânz? Eu trebuie să mă întorc şi la 
lucru. 

Dându-şi seama că mersese prea departe, Belinda încercă să fie mai 
împăciuitoare. 

— Bineînţeles că s-ar putea să mă înşel. În fond, eu nu l-am cunoscut niciodată 
pe soţul tău. Ce ştiu eu despre relaţiile voastre? Haide, am pus să ni se pregătească 
un prânz deosebit. Sper că poţi înghiţi câteva calorii în plus. 

În timpul mesei discutară animat despre antichităţi şi idealism în aria 
decoraţiunilor, iar Maggie îşi expuse părerile cu mai multă pasiune ca de obicei. 

— Mă uimeşti, Maggie, pe cuvânt! Nu numai că ai suflet de artist, dar ai şi naiva 
intoleranţă a artiştilor, spuse Belinda. 

— Intoleranţă? făcu Maggie simțindu-se insultată. Cum adică? 

— Consideri că munca este o artă, nu o afacere. Nu-mi vine să cred că ai refuzat 
o comandă numai pentru că nu eşti de acord cu gustul clientului, chiar dacă ai nevoie 


de bani. Mai vino la mine peste cinci ani când vei avea un birou de întreţinut şi nişte 


oameni de plătit şi spune-mi'câte oferte ai refuzat de dragul artei. Numai dacă, 
bineînţeles, soţul tău nu îţi va oferi siguranţa şi libertatea de care te bucuri acum. 

Fără să-vrea, Maggie trebui să râdă. 

— Of, Belinda, numai la un singur lucru te gândeşti. Nu renunti niciodată. 

Înainte să plece, Maggie o sună pe Dee să întrebe dacă avea să îi comunice 
ceva şi află că deja câteva femei răspunseseră anonţului, dar numai una trebuia 
aleasă. Dee continuă: 

— Soţul dumneavoastră a spus că nu va veni acasă la cină şi doamna Austin a 
sunat, aşa că a vorbit dânsul. 

— Totul e bine în legătură cu ea? întrebă Maggie şi fu surprinsă de modul în 
care Dee i-a spus: 

— AŞ putea spune că era chiar foarte bine. 

— Cum adică? 

— Păi, domnul Hammond i-a spus doamnei Austin că va fi diseară la şapte la ea 
la cină. 

— Nu-ţi face griji din cauza asta Dee. Mă bucur că este atât de drăguţ să îşi 
petreacă puţin timp şi cu ea. Serios, nu-i nimic. 

Maggie era încântată că el era atent cu Laura şi se mai bucura şi pentru faptul 
că nu trebuia să se grăbească să ajungă acasă la cină prin toată circulaţia aceea 
dificilă. 

La patru şi jumătate ieşi din Centrul pentru Design şi bău un ceai la „Trumps”. 
Întorcându-se pe şoseaua Încă plină de oameni care îşi făceau cumpărăturile de 
sărbători, avu un sentiment de linişte. Casa din Malibu avea să fie gata în curând şi 
dacă şi Connor : avea să accepte să locuiască acolo, însemna că îşi îndeplinise 
misiunea. 

Până la nouă făcu un duş şi îşi puse cea mai dragă cămaşă de noapte. Îşi turnă 
puţin vin într-un pahar şi aprinse focul în cămin. După care dădu „drumul la televizor 
pentru a avea companie în timp ce îşi arunca privirea pe facturile şi hârtiile pe care 
Dee le pregătise cu meticulozitate. Citi cu plăcere în mesajele lui Dee că intervievase 
o candidată promițătoare pentru postul de asistentă. Poate că, dacă avea să îşi 
organizeze altfel munca, Kirk ar fi fost de acord să o lase să continue. În fond, erau 
bani mulţi şi amândorura le plăcea să cheltuiască. Îşi promise să fie mai plină de 
căldură şi mai iubitoare şi să îl convingă că lucrul o făcea mai fericită şi mai completă. 
Avea să facă dragoste cu el în seara aceea să îi arate că îl iubea şi nu îi purta pică. 

Maggie nu văzu nici ştirile de la unsprezece, nici pe Johnny Garson. Ghemuită 


pe canapea sub şalul vechi făcut de mama ei, adormi atât de profund, încât nu îl auzi 


pe Kirk când veni la două dimineaţa. Încet, el stinse televizorul şi luminile şi o lăsă pe 


canapea să doarmă singură. 

tpentru vechi prieteni 


Laura se uită la ceasul din bucătărie aşezând în chiuvetă farfuriile în care luase 
micul dejun. Deşi trăia singură, continua să urmeze ritualul care făcea să fie mereu 
perfectă ordinea în casă, aşa cum încercase să facă şi în timpul acelor prime 
săptămâni de groază când făcea tot posibilul să treacă peste infidelitatea lui Jim luând 
prea multe pastile. Când totul fu aranjat, se aşeză în biroul ei şi o sună pe doctoriţa 
Sabatini. 

— Bună dimineaţa, Laura, spuse Christine. Cum merge astăzi? 

— Am să-ţi dau o veste senzaţională. leri am fost la cumpărături. Singură. M-am 
dus până la noul centru comercial şi am băut un ceai cu o femeie minunată pe care 
am cunoscut-o acolo şi după aceea am venit înapoi acasă. 

— Povesteşte-mi, zise Christine. 

După ce îi dădu toate detaliile, Laura îi spuse triumfătoare: 

— Am de gând să fac acelaşi lucru şi astăzi, numai că de data asta chiar am de 
gând să fac şi cumpărături. Ai putea veni cu mine? 

Fixară să se întâlnească în sala de ceai de la „Bu//ock's” la prânz şi după aceea, 
Laura se duse sus să se spele şi să se îmbrace. Scoase cu grijă pantalonii gri de lână 
şi puloverul din caşmir Anne i Klein încercând să se concentreze asupra a ceea ce 
făcea atunci, nu peste câteva ore. Deşi avusese noroc cu o zi înainte, ştia că nu avea 
să fie mult mai uşor a doua oară. Singura diferenţă era că acum ştia că poate. 

Când fu gata, se duse repede jos şi apoi în garaj, Mişcându-se cât de repede 
putea. Încerca să întreacă bătăile iuți ale inimii şi inhalările rapide de aer. Continuând 
în acelaşi ritm alert, îşi concentră atenţia asupra pregătirilor de plecare, îndepărtând 
temerile care amenințau să îi blocheze drumul la fiecare pas. 

Chiar înainte ca mecanismul de deschidere a uşii i să îşi încheie procesul lent de 
ridicare a baricadei ce o separa de lumea exterioară, ea pornise deja motorul. Îşi fixă 
centura de siguranţă şi dădu înapoi. 

După aceea porni la drum. 

Călătoria fu mai puţin tensionată decât cu o zi în urmă, dar, de data asta, nu 
mai ezită când parcă maşina. Cobori imediat şi o porni printre magazine silindu-şi 
picioarele să meargă înainte, încercând să îndepărteze slăbiciunea din ele. 

Deşi trecea de la un raion la altul în dorinţa de a-şi uita neliniştea, admirând 


frumoasele mărfuri, palmele îi erau ude şi reci, iar inima bătea să îi spargă pieptul. La 


unsprezece şi un sfert, fără să fi cumpărat ceva, fără ca măcar să fie gata să o facă, 
hotări că trebuia să stea jos. Avea să se ducă în sala de ceai să ocupe o masă înainte 
ca mulţimea de clienţi să o invadeze. 

Se aşeză la o masă de unde putea vedea intrarea şi stătu liniştită. Închise ochii 
şi îşi dori ca inima să i se potolească, să înceteze să o mai sperie şi să o agite atât. 
Deodată simţi o mână pe umăr şi auzi vocea Christinei: 

— Te simţi bine, Laura? 

— Doamnă doctor Sabatini... aţi venit mai devreme! 

Psihologul se aşeză pe scaun şi îi zâmbi. 

— Începusem să mă îngrijorez că trebuia să te fac să stai prea mult în magazin, 
dar ai reuşit. Serios, ar trebui să fii încântată de tine însăţi. N-am avut niciodată un 
pacient cu atâta hotărâre şi stăpânire de sine. 

Laura primi cu mândrie complimentul şi după aceea comandară masa de prânz. 
Christine îi aminti că trebuia să îi spună pe nume şi îi sugeră apoi să se gândească în 
mod serios la o participare la şedinţele de terapie în grup care se ţineau săptămânal. 
Laura acceptă să se mai gândească. 

Plecând, Laura îi spuse: 

— Vă mulţumesc foarte mult, doamnă doctor.. Chris. Pot să mă duc singură la 
maşină. Mă simt destul de în largul meu acum, deşi foarte obosită. Cred că mă duc 
acasă şi trag un pui de somn. 

— O idee foarte bună. Metabolismul tău trebuie să aibă impresia că ai luat parte 
la maratonul din Boston. Sună-mă dimineaţă să discutăm despre următoarea ieşire. 

Ajungând acasă se întinse în pat, dar simţi că nu se putea relaxa. Era stimulată 
de aventura din timpul dimineţii şi ar fi vrut să povestească şi altcuiva. O sună pe 
Peach, dar nu era acasă. Nici Maggie, dar Kirk era. 

— Bună Laura... ce mai faci? 

— Excelent, Kirk. Am sunat-o pe Maggie să împart cu ea un mărunt triumf. 

— E plecată ca de obicei. Cu mine nu poţi? Laura ignoră ciuda din glasul lui 
când îi spuse despre soţia lui şi se apucă să îi povestească. Era o discuţie 
prietenească ce aluneca fără niciun efort între doi oameni care fuseseră prieteni ani 
de zile, care se respectau şi ţineau unul la altul.. - Laura, păi acest lucru trebuie 
sărbătorit. Ce-ai zice dacă aş trece diseară să te invit la cină? E un restaurant 
excelent pe Ventura nu prea departe de locuinţa ta. 

— Oh, mulţumesc, dar două ieşiri într-o zi ar fi prea mult. De ce nu vii cu Maggie 
să luăm cina împreună? Mi-ar face mare plăcere să am pentru cine să gătesc, spuse 


ea şi ezită puţin înainte să adauge: sau e un drum prea lung... 


— Laura, draga mea, aş merge până în Alaska pentru mâncarea pe care o 
pregăteşti tu, dar mă tem că Maggie e prea ocupată. Şi, în plus, nu ştiu nici măcar 
unde este sau când se întoarce.. Dacă nu o găsesc, n-ar fi bine să vin numai eu? Ea 
nu mai găteşte, iar eu slăbesc pe zi ce trece, până o să ajung doar o umbră. 

— Eh, nu putem lăsa să se întâmple aşa ceva. La opte bine? Atunci nu va fi nici 
traficul prea intens.! 

— La opt atunci. Să aduc ceva... poate nişte vin?; 

— Dacă vrei.. 

— Bine, o să aduc ceva deosebit ca să sărbătorim. 

Imediat după aceea, Laura sări din pat şi se duse jos la congelator. Încercă să îşi 
aducă aminte ce îi plăcea lui Kirk... /asagne bineînţeles. Îşi aminti cum o necăjea 
mereu pe Maggie pentru că ea nu le putea face ca mama ei care era italiancă, iar 
Laura, care se trăgea din familie de scoțieni, reuşea perfect. 

Avea carne tocată de vită, dar nu avea nici urdă, ' 

nici caş. Sună la un magazin de delicatese cu un serviciu de livrare la domiciliu, 
dar nici ei nu aveau urdă. Trebuia să se gândească la altceva. 

Prostii. Era o femeie liberă acum, nu un animal în cuşcă. Dădu fuga sus, îşi 
puse' repede ceva pe ea, nişte pantofi sport, îşi luă poşeta şi ieşi. Era un drum scurt 
până la magazin de unde s'e întoarse în mai puţin de jumătate de oră cu brânză, 
salată verde, roşii şi o pâine caldă. Inima îi bătea cu putere, mâinile îi tremurau, dar 
reuşise. De data asta fusese cel mai uşor. 

— Deci acesta era secretul... ieşiri scurte şi iuți. Era liberă! 

Când sosi Kirk simţi mirosul de /asagne amestecat cu mireasma unei prăjituri de 
morcov şi cu focul din cămin. Laura era îmbrăcată cu o fustă sclipitoare cu auriu şi alb 
de Bill Blass şi o bluză aurie din mătase, încă una din extravagantele încercări ale lui 
Jim de a o transforma într-o soţie stil Hollywood. Îşi spălase repede părul scurt şi îl 
pusese pe bigudiuri calde, aşa încât onduleurile slabe îi încadrau chipul frumos 
aranjat. 

Părea mai fericită şi mai drăguță decât îşi amintea Kirk să o fi văzut vreodată. 

— Kirk, ce drăguţ din partea ta că ai venit. Ai găsit-o pe Maggie? 

Kirk o sărută uşor pe obraz, mirosindu-i parfumul. 

— Nu, am încercat peste tot, minţi el, dar sunt convins că e fericită şi ocupată 
cu munca ei şi a fost probabil încântată când a auzit că are cine să aibă grijă de mine. 
Mmm, dar ce bine miroşi! 

— Te cunosc eu, Kirk. Te referi la mirosul de /asagne. Dumnezeule, ce sticlă 


mare de şampanie! 


— E de un litru şi jumătate. Am luat-o crezând că o să vină şi Maggie, dar, din 
moment ce suntem singuri, bănuiesc că va trebui să ne sacrificăm şi să o bem pe 
toată. 

Trecură în living-room unde ardea focul şi Laura i aduse un castron cu pate de 
ficat de casă şi biscuiţi. Kirk desfăcu sticla şi umplu paharele de cristal. 

— Kirk, asta-i şampania Dom Ruinart... n-ar fi trebuit să dai atâţia bani. ’. 

— De ce nu? Doar am o nevastă bogată şi este o ocazie deosebită. Deci, pentru 
una din cele mai mari doamne din lume... şi pentru noua ei viaţă. 

Ciocniră şi Laura îi răspunse fericită: 

— Şi pentru vechii prieteni... cei mai buni. Seara trecu în tihnă. Kirk se îndopă, 
iar Laura se bucura de fiecare înghiţitură mai mult decât el însuşi. 

Sorbind din paharul cu şampanie, îl privea în lumina lumânărilor şi inima o 
durea din cauza sentimentului de pierdere pe care îl trăia. Aşa trebuia să fie iubirea şi 
căsnicia, dar ea pierduse tot. 

Viaţa era atât de nedreaptă. Îşi dorise totdeauna să fie o femeie de casă, să 
aibă un cămin fericit şi liniştit şi un soţ iubitor. Ea nu era ca toate acele femei care 
aveau nevoie de slujbe şi cariere pentru a se simţi împlinite. Îi plăcea să aibă grijă de 
casă, dar acesta nu era un sentiment pe care să şi-l fi exprimat vreodată cu glas tare. 
În acele vremuri ar fi fost considerată nebună dacă ar fi recunoscut că gătitul şi 
întreţinutul casei o făceau fericită. 

Când sfârşiră cina, se întoarseră cu cafelele şi] paharele de şampanie înapoi în 
living-room, unde focul se stinsese aproape, în cămin rămânând numai tăciunii 
aprinşi; în cutie nu mai era niciun lemn. 

— Mai sunt lemne afară? întrebă Kirk. 

— Da, dar sunt în spate şi acum e prea întuneric şi umezeală. Ba ai putea să şi 
cazi pe povârnişul dealului, îi zise ea chicotind. 

— Nicio şansă, doamnă. Noi, bărbaţii, aducem totdeauna lemne de foc 
înăuntru... ai o lanternă? 

Laura râse şi aduse o lanternă mare şi grea. 

— Am o mulţime din astea... câte una aproape în fiecare cameră. Habar n-ai ce 
groaznic e să stai singur noaptea într-o casă ca asta. 

Kirk era mişcat şi o compătimea. 

— Te simţi foarte singură, nu, Laura? 

Se priviră în ochi şi sufletele li se atinseră într-un scurt moment de înţelegere. 
Apoi Laura îşi lăsă privirea în jos, încurcată şi descoperită în vulnerabilitatea ei. 

— Învăţ să mă obişnuiesc, Kirk. N-am de ales. 


Ochii îi sclipeau plini de lacrimi şi Kirk simţi o dorinţă aproape irezistibilă de a o 
ţine în braţe şi de a o linişti, dar se întoarse. 

— Arată-mi în ce parte sunt lemnele, doamnă. 

Când coşul cu lemne fu plin şi focul ardea din nou cu putere, se aşezară pe jos 
lângă cămin. 

— Laura, de ce nu vinzi casa asta imensă ca să te muţi înapoi în Long Beach 
unde sunt adevărații tăi prieteni? Ţi-aş putea găsi o căsuţă minunată lângă apă, unde 
ai avea o privelişte frumoasă şi multă siguranţă. 

— Este o idee cât se poate de firească, dar, în ultima vreme, eu nu prea m-am 
purtat firesc. Casa asta, care nu mi-a plăcut şi n-am vrut-o niciodată, a devenit locul 
meu de refugiu... închisoarea mea. Nu sunt sigură că aş putea să o părăsesc 
deocamdată. Înţelegi, aici mi-am pierdut viaţa şi simt că trebuie să rămân până mi-o 
voi regăsi. 

— Laura, doar-nu te aştepţi ca Jim să se întoarcă aici la tine, nu? 

— Este foarte posibil să se plictisească odată şi odată de sclipiri şi străluciri şi, 
apoi, mai e şi faptul că ţine foarte mult la casa asta, răspunse ea. 

Kirk îşi puse paharul jos şi îi luă mâna într-ale lui. 

— Laura, uită-te la mine. Trebuie să-ţi spun ceva. Poate că n-ar trebui... dar nu 
suport să te mai văd suferind. 

Urmă un moment mai îndelungat de linişte în care el se concentră asupra 
degetelor ei subţiri şi albe [pentru a-i evita privirea când îi spuse: 

— Jim se va căsători cu Ghilly Jordan. 

Geamătul scurt şi tremurul uşor al mâinilor îi spuseră că săgeata lui lovise în 
plin, dar nu se opri, pentru că ştia că, dacă trebuia să înceapă o altă viaţă, ea trebuia 
să îşi piardă orice speranţă că Jim s-ar mai fi putut întoarce la ea vreodată. 

— Am luat masa de prânz cu el acum vreo săptămână şi mi-a spus. Mai zicea că 
este foarte fericit. 

Laura îşi smulse mâna dintr-a lui. 

— De ce îmi spui asta... ca să mă întristezi? În seara asta sărbătoream ceva, iar 
tu ai stricat totul! spuse ea şi se ridică să strângă ceştile şi paharele. 

Kirk se ridică şi el şi i le luă din mână. 

— Laura, mai e ceva. Uită-te la mine, nu întoarce capul. 

O ţinea strâns de braţe întorcând-o cu faţa spre el. 

Chipul ei se albise de furie şi se zbătu să scape, dar el nu îi dădu drumul. 

— Nu vreau să mai aud nimic! Du-te acasă! Lasă-mă-n pace! strigă ea cu 


duşmănie în glas. 


— Ghilly e însărcinată, spuse Kirk, iar ea îşi simţi trupul şi sufletul străpunse de 
vorbele lui şi viaţa scurgându-i-se prin rană. 

Încetă să se mai zbată şi se clătină. Kirk întinse repede braţul pentru a o 
susţine. 

— Spune-mi tot... te rog, zise ea slab. 

El o conduse încet spre canapeaua pe care se aşezară amândoi. 

— Jim n-a vrut să-ţi spun chiar acum. Se temea să nu te deprime şi mai mult. 
Boala ta i-a apăsat greu conştiinţa. Ştie cât de mult rău ţi-a făcut. 

— Şi, totuşi, a făcut-o, nu? făcu ea cu amărăciune. 

— Da, a făcut-o, dar vezi tu, Laura, când ajunge la patruzeci de ani, omul începe 
să îşi dea seama că este muritor. Îşi închipuie că trebuie să nu piardă nicio fărâmă din 
ce i-a rămas din vise sau că s-ar putea să nu mai aibă timp... şi, atunci, la naiba cu 
toţi. 

— Şi cei cărora le distruge viaţa? întrebă ea. 

— Tu trebuie să ai viaţa ta acum... să-ţi găseşti propria fericire. Nu te aştepta să 
ţi-o ofere cineva. 

— Când... se vor... căsători? 

— De cum se va încheia divorţul. Ghilly este extraordinar de fericită pentru 
copil, zise el. Revista „Peop/e” va publica un articol despre ea când vor anunţa 
căsătoria. Acum caută să cumpere o casă în Trousdale. De aceea a vrut el să stea de 
vorbă cu mine. A crezut că îl pot ajuta în acest sens. 

! Laura izbucni în lacrimi de jale pentru speranţele ei mo'arte. Kirk o ţinu în 
braţe până când ea obosi. Ochii îi erau roşii şi umflaţi, iar nasul înfundat. O lăsă numai 
puţin cât se duse în bucătărie şi îi dădu telefon doctoriţei Sabatini. Deşi era aproape 
miezul nopţii, ea răspunse imediat. 

— Doamnă doctor Sabatini, sunt Kirk Hammond, un : prieten al Laurei Austin. 
Tocmai a primit nişte veşti proaste şi trece printr-o serioasă criză de isterie. Are 
nevoie de ajutorul dumneavoastră. 

— Staţi cu ea până ajung eu, îi răspunse şi Kirk o asigură că aşa avea să facă. 

După aceea se întoarse la Laura cu o batistă umedă cu care îi şterse faţa. Era 
atent şi tandru şi ea se agăţă de el. 

— Am sunat-o pe doctorita Sabatini care o să vină Imediat, îi şopti el liniştitor, 
dar ea nu păru să îl audă. 

— Nu-mă lăsa, Kirk. Te rog, nu mă lăsa singură, îl imploră. 


— O să stau cât vrei tu, îi spuse el. 

Pentru orice motiv 


Era două după-amiază şi Peach era furioasă. Horace nu îi trimisese hârtiile cu o 
zi înainte, aşa cum îi ceruse ea şi acum nu avea de gând să îi răspundă la telefonul pe 
care ea i-l dăduse cu trei ore în urmă. Dormise prost şi abia aştepta să vadă cum 
stătea. Convorbirea telefonică pe care o avusese cu Anne aseară îi întărise şi mai 
mult convingerea că trebuia să preia controlul asupra afacerilor şi banilor ei. Fiica ei 
era la fel de indignată ca şi ea şi o încurajase să lupte. 

Se plimba încolo şi încoace aşteptând semnalul portarului că primise ceva. În 
cele din urmă, sună telefonul şi ridică receptorul. Să fi găsit Horace timp până la urmă 
în programul lui încărcat pentru a-i da un telefon? Trebuia să aibă grijă să se uite cu 
mare atenţie la bilanţ ca să vadă cât plătea el exact. Vocea pe care o auzi în clipa 
aceea îi goni însă finanţele din minte. 

— Jason, unde eşti? întrebă ea veselă. 

— În Miami, unde în altă parte? Nu ţi-au trimis o copie a itinerariului de la 
studio? l-am spus lui Burt să facă asta. 

— Nu, n-am primit nicio copie, dar nici nu-i de mirare. Sunt sigură că se 
gândeşte că aş veni după tine ca un bătrân colonel de aviaţie, să-ţi stric imaginea 
sexi. 

— Hai, termină. Am avut o discuţie foarte lungă cu el şi i-am spus că dacă nu se 
împacă iar cu tine, nu mai fac continuarea. Mi-e dor de tine. 

— Şi mie mi-e dor de tine, Jason. Ştii, uneori chiar i îmi vine să mă urc în avion şi 
să vin oriunde ai fi. 

— Şi de ce n-o faci? 

— Ştii foarte bine de ce. Trebuie să ne trăim viaţa separat. Nu avem altă 
soluţie... cel puţin în viaţa asta. 

— Peach, scumpa mea, viaţa mea e mai bogată şi maiplină când eşti cu mine. 

: - Cum e turneul? întrebă ea vrând să mai însenineze discuţia. 

— Foarte plictisitor. Chestia asta cu starul de cinema e o mare porcărie. 

Ea îi spuse atunci, încercând să pară convingătoare: 

— Peste puţin timp o să se termine parte asta legată de relaţiile cu publicul şi o 
să joci din nou. Am citit în „Variety” că ţi s-a oferit rolul principal în noul film al lui 
Alan Pakula. E adevărat? 


— De unde să ştiu? Agentul acela mare şi tare e atât de ocupat, încât nici n-are 
timp să mă sune. Dacă e adevărat, ar face bine să nu piardă afacerea încercând să 
stoarcă mai mulţi bani. 

— Nu mai fi aşă arţăgos... sau atât de nerăbdător. Eşti o ultimă apariţie acum şi 
sunt sigură că toată lumea te vrea. 

— Da, cred, dar mi-ar plăcea să'lucrez cu Pakula.! Poate ar trebui să-i dau un 
telefon ticălosului aluia de agent. 

— Când începe turnarea continuării lui „Sandman”? 

— Cine ştie? Burt nici n-a angajat încă un scenarist să îi facă urmarea. Dar'tu ce 
faci? Ai aranjat totul pentru Crăciun? 

— Absolut. Am fost foarte ocupată. Grace nu e bine deloc. M-am dus să o văd în 
fiecare zi. Apropo, am de întâmpinat nişte probleme în cumpărarea lahtului, îi spuse 
ea şi începu să îi povestească despre neînțelegerile pe care le avea cu Horace și i 
Dom; Jason o încurajă, de asemenea, să nu se lase.! După mai mult de o jumătate de 
oră discuţia se apropie de sfârşit. 

— Trebuie să mă duc, scumpă doamnă. Mă aşteaptă jos în limuzină ca'să mă 
ducă la un alt Interviu televizat. Mai gândeşte-te şi la mine din când în când, da? 

— Tot timpul Jason. Îţi promit. 

Era o minciună foarte mică. Peach se duse după aceea la fereastră pentru a 
privi oraşul şi a se gândi. Pentru prima oară de când devenise văduvă, simţea că avea 
o direcţie în viaţă: Avea doi copii inteligenţi care o susțineau şi erau alături de ea în 
luptă. Nu era adevărat că acei copii care au de toate devin răsfăţaţi şi lacomi. Anne şi 
Steve crescuseră fiind foarte responsabili. Âu avut mereu tot ce şi-au dorit, dar şi-au 
găsit fericirea în muncă şi creaţie. Anne era cu arta şi argintul ei, iar Steve cu vinul 
obţinut din strugurii pe care îi cultiva. 

Drake le fusese mereu îndrumător. Niciodată nu fusese prea ocupat pentru a le 
răspunde la întrebări şi încercase să le împărtăşească din experienţa lui. Îşi iubea 
copiii mai presus de toate. 

Ceva nu era în regulă. Drake nu ar fi predat niciodată, dar absolut niciodată, 
controlul asupra averii lui. Avea încredere în fiul şi fiica lui, pentru că erau de acelaşi 
sânge cu el. Poate nu fusese prea sigur de capacitatea soţiei lui, dar ştia că adevărata 
bogăţie a lui era familia, nu milioanele de dolari. 

Peach formă din nou numărul lui Horace. Era aproape trei şi răbdarea ei 
ajunsese la capăt. 


Secretara îi spuse că era într-o conferinţă şi nu putea fi deranjat, dar o asigură” 
că îi parvenise mesajul ei. - Vă rog să îl întrerupeţi, spuse Peach. Este foarte 
important să îi vorbesc chiar în această clipă! 

Vocea îi era de oţel şi încordată. Dacă femeia aceea nu i-l dădea imediat la 
telefon, avea să dea buzna peste el în birou. 

— Îmi pare rău, doamnă Malone, dar mi-a lăsat instrucţiuni precise... 

Exasperată, Peach explodă: 

— Nu-mi mai spune baliverne din astea. Dă-mi-l imediat la telefon sau îmi 
angajez un alt avocat! 

Lui Peach nu îi venea să creadă că vocea pe care o auzea era chiar a ei. Suna 
atât de hotărâtă şi poruncitoare. Fu şi mai mulţumită când auzi glasul lui Horace 
câteva clipe mai târziu. Cine a spus că mierea e mai eficace decât oţetul a minţit. 

— Peach, draga mea, pentru ce e toată gălăgia asta? Mi-ai speriat secretara de 
moarte. 

Încercă să îşi menţină vocea la acelaşi nivel pe care îl descoperise a fi eficient şi 
convingător. 

— Horace, de ce naiba nu mi-ai trimis hârtiile alea cum ţi-am cerut ieri? 

— Linişteşte-te. O să ţi le aduc personal diseară. Poate luăm cina împreună şi o 
să-ţi explic tot... 

Ea îl întrerupse şi mai furioasă şi jignită de atitudinea lui de stăpân: 

— Am altă treabă în seara asta, Horace, şi să ştii că pot să citesc şi eu în 
engleză... Doar sunt în engleză, nu? Trimite-mi-le peste o oră sau vin să le iau chiar 
eu. 

Trânti apoi telefonul şi se prăbuşi pe un fotoliu. Era ceva ce Horace voia să îi 
ascundă. Ce proastă fusese că nu le citise mai demult. Jură că acest lucru nu avea să 
se mai întâmple niciodată. Nu avea să îşi mai lase niciodată treburile pe mâinile 
altora. 

Poate că nu se pricepea ea prea bine la finanţe şi economie, dar putea foarte 
bine să înveţe. 

După cinci minute îl sună pe Miles. 

— Miles, cheamă maşina să mă ia peste cinci minute. Am de făcut un drum. 

Se duse apoi să se uite în oglindă. Era îmbrăcată în pantaloni de lână mov închis 
şi o bluză de mătase Imprimată. Destul de bine pentru o confruntare, îşi spuse ea. Îşi 
perie părul, se dădu cu puţin ruj şi îşi luă o jachetă gri din dulap. Se privi în ochi şi 
spuse printre dinţi: 

— Prinde-i! 


După care ieşi şi se duse la uşa din faţă, unde aştepta Miles. 

— Totul este în ordine, doamnă? 

— Va fi, Miles. Dacă nu ne întoarcem într-o oră, trimite poliţia la biroul domnului 
Beller. S-ar putea să iasă bătaie. 

Perplexă, Sarah îi deschise uşa şi Peach ieşi iute urcând în liftul care aştepta. În 
timp ce cobora îşi dădea seama cât de mult îi plăcea furia aceea. Pentru prima oară în 
viaţă îşi permitea să simtă o furie nereţinută şi îndreptăţită şi era excelent. De fapt, 
abia aştepta confruntarea. Cum îndrăznea ticălosul să o înfrunte? leşind din lift şi apoi 
în stradă, văzu maşina lui Horace venind. Uf! Era aproape dezamăgită de câştigarea 
unei bătălii chiar înainte ca aceasta să înceapă. 

— Horace, cum, ai venit personal? Credeam că ai o conferinţă şi eşti prea 
ocupat ca să vorbeşti la telefon. 

— Peach, draga mea, am început să-mi fac griji pentru tine. Păreai foarte 
surescitată. Am venit imediat să mă conving că te simţi bine. 

— Mă simt foarte bine, Horace, şi nu sunt deloc surescitată, cum spui tu. Numai 
că m-am săturat. Ai adus hârtiile pe care ţi le-am cerut? 

— Linişteşte-te. Pari gata să faci un atac. Da, le-am adus. Acum hai să mergem 
sus şi să nu facem scene aici în faţa oamenilor. 

O luă de braţ şi o conduse înapoi în hol, dar ea se smuci. 

— Nu cred că ai fost invitat sus, Horace. Dă-mi hârtiile şi poţi să pleci. Le pot citi 
şi singură, iar dacă nu înţeleg ceva, fii liniştit că te sun eu. 

Fără să spună nimic, îi dădu servieta lui din piele. 

— Sunt toate aici? întrebă ea. 

— Da, răspunse el simplu, cu un glas rece de furie, neîncrezător în sine pentru a 
spune mai mult. 

— Bine. Spune-i secretarei tale ca de acum încolo să mi te dea imediat la 
telefon. Poţi duce maşina înapoi, mulţumesc, îi spuse ea apoi şoferului. 

După aceea se întoarse în hol şi când ajunse sus îi fu greu să înceapă imediat să 
se uite prin hârtii. Era prea bine dispusă şi triumfătoare. Nu era de mirare că bărbaţii 
erau agresivi şi convingători. Era o adevărată plăcere, fir-ar să fie. 

Citi totul, pagină cu pagină, încercând să priceapă ceva din acel limbaj juridic, 
exasperată de expresiile acelea care erau menite să deruteze, nu să lămurească. Luă 
hârtiile cu ea şi le puse pe masa unde îşi lua cina, încercând să traducă frază cu frază 
într-o engleză simplă. Abia târziu găsi ceea ce căuta, cheia controlului ei, colacul de 


salvare pe care i-l aruncase Drake. Era acolo, slavă Domnului, era acolo! 


Se duse la telefon. Avea nevoie de o părere imparţială, aşa că îl sună pe Steve. 
Probabil dormea, căci se trezea dimineaţa devreme, dar era vorba şi de viaţa lui. 
Telefonul sună de câteva ori şi în cele din urmă se auzi vocea somnoroasă a 
scumpului ei copil. 

— Steve, îmi pare atât de rău că te trezesc, dar am nevoie de ajutorul tău. 

Imediat el deveni atent. 

— Sigur, mamă. Ce s-a întâmplat? 

— Ascultă aici şi spune-mi ce crezi că înseamnă, zise ea şi citi un paragraf, după 
care el spuse fără nici cea mai mică ezitare: 

— Cred că înseamnă că tu, ca urmaşă, poţi schimba pe unul sau pe amândoi 
administratorii, oricând sau pentru orice motiv, dar mai citeşte o dată. Pare prea 
frumos ca să fie adevărat. 

Peach mai citi o dată şi amândoi căzură de acord că ea avea puterea să facă 
aşa ceva. 

— Evrika! Steve, ştii ce înseamnă asta? 

— Sigur că da. Tata nu a avut niciodată intenţia ca altcineva să controleze totul 
în afară de tine sau în cazul în care n-ai mai fi, Anne şi cu mine după ce depăşim 
vârsta de treizeci de ani, nu? 

— Exact. Oh, Doamne, nici nu-ţi dai seama cât de important este să ştiu că, de 
fapt, se încredea în judecata mea. Nu mă credea o neajutorată care are nevoie de doi 
paznici. 

— Şi eu simt la fel. Am avut tot felul de îndoieli. M-a tratat totdeauna cu atâta 
respect, total diferit de modul în care taţii îşi tratează de obicei fiii. Nu-mi venea să 
cred că putea să fi făcut aşa ceva. Acum ce-ai de gând? Să iei un alt bancher sau un 
alt avocat? 

— Niciuna, nici alta. Sunt sigură că şi Dom şi Horace se vor supune acum. Ar fi 
bine, altfel îi concediez. 

— Pe ei, tigroaico, zise Steve râzând. 

— Noapte bună, dragul meu. Spune-i scumpei tale soţii că abia aştept 
nepoţelul. Cum se simte? 

— Grasă şi neîndemânatică. E nerăbdătoare să scape odată. 

— Voi fi acolo când veţi avea nevoie de mine. 

— Bine. Te iubesc, mamă. 


— Şi eu te iubesc, Steve. 


Peach se duse la culcare după aceea, dar nu putea să adoarmă. Era agitată şi 
bucuroasă şi, pentru prima dată în viaţă, se simţea ca una din cele mai bogate femei 
din lume. 

Cât de dulce era puterea! 

Câteva picături de sânge 


Casey împinse căruciorul lui Grace în salonul însorit. Mama ei lua acel 
medicament antidepresiv de o' săptămână deja şi se observa o ameliorare. Deşi nu 
vorbea, era-mai sensibilă şi le dădea voie să o hrănească. Deocamdată nu o putea 
face singură şi, de aceea, Casey îşi petrecea o mare parte din fiecare zi cu ea pentru 
a fi sigură că primeşte destulă hrană pentru a nu mai fi nevoie de injecţiile 
intravenoase. 

Zilele erau lungi în camera de spital. Casey îi vorbea mamei ei foarte mult, 
sperând că trăncănind vrute şi nevrute avea să îi atingă vreun nerv eliberând-o din 
închisoarea tăcerii. Uneori încerca să fie veselă şi încurajatoare, dar era din ce în ce 
mai greu şi tot mai sângera uşor. Cu toate că doctorul o sfătuise să stea în pat să se 
odihnească, ea îl ignorase. Doar nu avea să îşi părăsească mama tocmai acum. Avea 
senzaţia că ea era cea care o putea ajuta cel mai mult pe Grace să îşi revină. Era 
aproape ora prânzului când sosi Eve şi Casey o primi cu entuziasm. Monotonia rutinei 
zilnice era deprimantă şi se mulțumea cu o cât de mică diversitate. 

— Eve, cât mă bucur să te văd, îi spuse ea întâmpinând-o. 

— Bună, ce face pacienta astăzi? 

— Întreab-o. Sunt sigură că te aude, o sfătui Casey. 

Eve se aplecă şi o sărută pe Grace pe obraz. 

— Salut, şefa, când ai de gând să te dai jos din scaunul asta şi să vii înapoi la 
lucru? Ne e dor de tine. 

Grace nu răspunse, dar o urmări pe Eve cu foarte mare atenţie părând să îi 
soarbă fiecare cuvânt. Încurajată de atenţia pe care i-o arăta Grace, Eve continuă să-i 
spună toate bârfele pe care le auzea şi care nu erau puţine, prezentându-i activitatea 
de la salon dar eliminând cu grijă aspectele mai neplăcute.; După ce termină cu toate 
aceste povestiri, se întoarse spre Casey şi îi spuse încet: 

— Arăţi îngrozitor. Îţi petreci tot timpul aici? 

Casey îi făcu semn să vină deoparte ca să îi poată vorbi fără să audă mama ei. 

— Sunt doar obosită, atât. E un calvar să-ţi petreci fiecare zi aici.] 


— Trebuie neapărat'Să faci asta? 

— Păi trebuie să fie hrănită. Nu poate mânca decât dacă cineva îi duce furculita 
la gură. 

— Dar nu e asta treaba surorilor?! 

Casey scutură din cap. 

— Mănâncă prea încet şi, pe urmă, eu vreau s-o fac. Mă face să mă simt 
folositoare. Cum mai merge treaba la şalon în realitate? 

— E perioada aia aglomerată a anului şi încep să mă obişnuiesc să conduc. Sau 
poate s-au obişnuit ei cu mine ca directoare. Oricum, răspunsul este bine... 

aglomeraţie. Îţi mulţumesc că ai aranjat să scriu cecuri în cont. 

— Dacă n-ai fi fost tu să te ocupi, ar fi trebuit să închid magazinul. Vrei tu să 
împingi căruciorul înapoi în camera ei? E aproape ora prânzului şi eu trebuie să mă 
duc până la toaletă. 

— la spune, sigur te simţi bine? 

— Va fi bine. Mă doare puţin stomacul, atâta tot. 

Se grăbi şi începu să alerge. Trebuia neapărat să ajungă la toaletă. Deodată, 
simţi ceva cald curgându-i ppe pulpe. Privi în jos la pantalonii de lână maron şi văzu o 
pată întunecată în locul unde se bifurcau, care se întindea rapid în jos pe picioare, iar 
durerea din abdomen deveni groaznică. Îi trecu prin minte gândul că putea pierde 
copilul şi o cuprinse panica. 

Văzând o asistentă îi strigă: 

— Repede, ajutaţi-mă... vă rog. Chemaţi un doctor... pierd sânge! îngăimă ea 
făcând eforturi ca să nu ridice glasul pentru a nu fi auzită în salonul cu soare. 
Asistenta o luă de braţ şi o duse într-o încăpere cu un pat gol şi îi spuse să se întindă 
imediat în timp ce i ea căuta ajutor. 

După câteva minute intrară o soră şi un intern şi Casey simţi că era dezbrăcată. 
Fu apoi aşezată pe un pat ambulatoriu şi dusă repede într-o încăpere rece, îmbrăcată 
în faianţă albă. Cineva îi introduse un ac în braţ şi o agăţă de o sticlă pentru 
intravenoase. Ea era vag conştientă de toată acea activitate datorită durerii puternice 
care îi invada trupul. 

Tot acel chin dură mai mult de o oră, dar nu îşi dădu seama de trecerea 
timpului, decât când simţi o ultimă durere de eliminare şi realiză că totul se 
terminase. Nu avea nevoie de cuvinte ca să i se confirme pierderea şi încercă să nu le 


audă când doctorul se aplecă deasupra ei. 


— Îmi pare foarte rău, dar n-am putut face nimic. Mă tem că aţi pierdut copilul. 
Acum o să vă dau ceva ca să vă liniştiţi. Îmi puteţi spune numele doctorului! 
dumneavoastră ca să îl chemăm? 

— Chemaţi-l pe doctorul Austin, vă rog. Rugaţi-l să vină cât poate de repede, 
şopti ea.; 

Plânsese mult, apoi medicamentul începu să îşi facă efectul; alunecă între vis şi 
realitate şi apoi adormi. 

Eve o aşteptă mult pe Casey să se întoarcă şi când se duse în cele din urmă la 
biroul asistentelor i se spuse că lui Casey i se făcuse rău şi era în operație.: Şocată, se 
duse să îi dea telefon lui Peach Malone. Trebuia să fie acolo cineva apropiat familiei. 

La cinci minute, după ce primi telefonul, Peach se afla în maşină îndreptându-se 
spre spital. Ajunse puţin după doctorul Austin. 

— Jim, slavă Domnului, eşti aici. Casey a pierdut copilul? 

Eve veni şi ea lângă ei şi - internul le dădu toate amănuntele în legătură cu 
avortul spontan suferit de Casey. 

— Grace ştie? întrebă Peach. 

- Eu am fost cu ele exact înainte să se întâmple totul. Casey a plecat la toaletă 
şi nu s-a mai întors, spuse Eve. N-a avut cum să afle. 

— Slavă Domnului! Jim, nu crezi că ar fi mai bine să-l chemăm pe psihiatrul lui 
Grace? întrebă Peach. 

— Absolut. Îl sun imediat după ce o văd pe Casey. i Se pare că a pierdut mult 
sânge. Dacă este posibil, aş vrea să evităm transfuzia. N-are rost să rişte o hepatită 
dacă putem evita. Nu vă duceţi la Grace până nu vine doctorul Winchester. Păreţi 
amândouă foarte abătute. Aşteptaţi-mă jos în cafenea. 

Ascultătoare, cele două femei făcură întocmai. În timp ce îşi beau cafeaua, Eve 
spuse: 

— Mă simt puţin cam vinovată. Casey a încercat să stea de vorbă cu mine în 
legătură cu Grace pentru a afla de ce a încercat să se sinucidă şi eu i-am întors 
spatele. l-am spus să-şi vadă de treaba ei şi să nu se bage în viaţa mamei ei. 

— Nu trebuie să te simţi aşa, Eve. Şi *eu am făcut acelaşi lucru. Eu ştiu mai 
multe decât oricine în legătură cu trecutul ei şi mi-a fost teamă să îi trădez secretele. 

— Ştii, continuă Eve, Grace a început să se poarte ciudat de când Casey a venit 
acasă însărcinată. 


— Cum adică? întrebă Peach. 


— Era transportată. Nu se gândea la problemele noastre şi ştii că asta e foarte 
ciudat. Totdeauna era ca un tigru prin salon urmărind pe toată lumea, punând 
lucrurile la punct. Apoi s-a dus la convenţia aceea. Foarte ciudat. 

— Niciodată nu se ducea la convenţii, nu? 

— Bineînţeles că nu. Le ura aproape la fel de mult cum ura vremea rece. 

— Foarte interesant, spuse Peach şi, după ce se gândi o clipă, trase concluzia: 
trebuie să fie ceva în legătură cu Casey. Numai dacă nu e ceva despre care să nu ştiu 
eu, fiica ei e singura persoană de care e legată emoţional. 

— Aşa e. 

— O să-i spun asta şi psihiatrului ei. Te superi dacă îi spun că participi şi tu? 

— Nu, atâta timp cât nu trebuie să vorbesc eu cu el. Nu pot să sufăr psihiatrii. 

Când veni Jim, le spuse că reuşise să oprească hemoragia şi că în sfârşit se 
odihnea liniştită. 

— Aveţi idee ce a putut cauza avortul? întrebă Eve. 

— Nu, dar nu e ceva neobişnuit. Sângera uşor de câteva zile şi mi-a ignorat 
sfatul de a se odihni. 

Asistentele mi-au spus că a stat aici în fiecare zi cu mama ei. 

— Probabil trebuia să se împartă între nevoile mamei ei şi ale copilului... şi 
copilul a pierdut, remarcă Peach. 

— Doamne, sper că nimeni nu aruncă vina pe Grace, spuse Eve. 

— Ar fi îngrozitor... mai ales din moment ce a fost atât de nefericită în legătură 
cu acest copil chiar din prima clipă, adăugă Peach. 

Mai târziu, Peach se duse sus să îi facă o vizită. O găsi pe Grace stând liniştită 
într-un fotoliu şi uitându-se pe geam. Peach se aşeză lângă ea şi îi luă mâna într-ale 
sale. 

— Bună Grace, mă mai ţii minte... vechea ta prietenă Peach? Bineînţeles că da. 
Ne cunoaştem de atâţia ani. Te rog încearcă să te întorci la noi. Avem foarte mare 
nevoie de tine, o îndemnă ea uşor. 

Cele două prietene rămaseră într-o tăcere liniştitoare mult timp în care Peach 
se întoarse cu gândul la zilele când stătea alături de Hazel care în ultimii ani ai vieţii, 
a trăit fără lumina ochilor. Aşa cum făcuse totdeauna, Hazel a acceptat soarta pe care 
i-o hărăzise Dumnezeu şi a fost o bunică iubitoare pentru Ar ie şi Steve ale căror 
chipuri nu le-a văzut niciodată. În momente de linişte, Peach îşi aducea aminte de ea 
şi încă îi mai era dor de dragostea mamei ei. Aşa avea să simtă mereu şi în legătură 
cu Drake? Aveau să fie momente de amărăciune şi regret pe care timpul nu le va 


vindeca niciodată? 


Când se lăsă întunericul şi luminile se aprinseră, Peach se ridică să plece. Îi mai 
strânse o dată mâna lui Grace şi zâmbi, spunându-i: 

— Noapte bună. Mă întorc mâine. Ştii bine că nu sunt niciodată prea departe. 

Apoi o sărută pe obraz şi ieşi simțindu-se împăcată şi neobişnuit de liniştită. 
Pentru prima oară de când Grace încercase să se sinucidă, Peach simţea că avea să 
se facă bine. Doar era o supraviețuitoare, îşi spuse ea. 

— , Ca şi mine, şopti Peach. 

Nimeni nu vrea să mănânce de pe-podea 


Maggie se trezi tremurând de frig, dar abia după câteva clipe îşi dădu seama 
unde se afla. Lumina zorilor pătrundea prin jaluzele şi un miros de fum al unui foc' 
stins îi umplu nările. Deodată, îşi aduse aminte că Kirk nu venise acasă. Nervii i se 
încordară şi teama o izbi ca un uragan. Sări de pe canapea şi strângându-şi şalul în 
jurul umerilor, se duse repede sus. 

În dormitor era întuneric, dar îi văzu conturul sub pătură şi îl auzi respirând. 

Uşurată, îşi scoase neglijeul lăsându-l să alunece pe podea odată cu şalul şi se 
strecură în cearceafurile reci mişcându-se încet ca să nu îl deranjeze. Deşi nu Îl 
atingea, apropierea lui o încălzea şi o liniştea. 

Kirk se trezi la şapte când ea tocmai încerca să adoarmă din nou. Se mişcă 
agitat. 

— Dragul meu, eşti treaz? întrebă ea. 

— Da, dar trebuie să plec imediat. Rămâi în pat. O să iau micul dejun afară, îi 
spuse el. 

— Eşti sigur? 

În pat era cald şi bine, dar şi ea trebuia să plece şi avea multe lucruri de făcut. 

— Oricum mă trezesc şi eu şi putem bea cafeaua împreună, insistă ea. 

— Nu, n-am timp, dar cred că ar trebui să te duci să o vezi pe Laura astăzi, dacă 
poţi. 

— Cum adică? 

Se aşeză pe marginea patului lângă ea şi vocea îi era morocănoasă. 

— Am făcut o prostie aseară. O adevărată porcărie. Nu ştiu ce mi-a venit. 

Maggie era speriată. Nu se întâmpla des ca el să îşi recunoască slăbiciunea. Ce 
făcuse oare atât de îngrozitor? Să o fi sedus pe biata femeie? Era i înspăimântată de 
cruzimea acelui gând şi încercă să îl înlocuiască cu îngrijorare. 

— Hai, spune-mi. Ce s-a întâmplat? 

— Ei bine, a pregătit o cină excelentă, /asagne, şi am băut mult vin... şi era atât 
de drăguță... şi atât de al naibii de vulnerabilă... 

— Şi? 

Îngrijorarea din glasul lui Maggie era acoperită de suspiciune. 

— l-am spus adevărul despre Jim şi Ghilly. 


Mustrări de conştiinţă se desprindeau din cuvintele lui, dar Maggie era derutată. 


— Nu înţeleg. 

— Păi, bineînţeles că nu. Nu eşti niciodată pe aici să stai de vorbă cu mine. Am 
luat masa de prânz cu Jim săptămâna trecută. Voia să-i dau un sfat în legătură cu o 
casă pe care vrea să şi-o cumpere. Mi-a spus că el şi Ghilly intenţionează să se 
căsătorească după ce se va încheia divorţul. 

— Şi tu i-ai spus? 

— Da, zise el şi glasul nu îi era decât o şoaptă răguşită. l-am mai spus şi că 
Ghily este însărcinată. 

— Dumnezeule, Kirk, cum ai putut? 

Kirk se sătură deodată de atâtea reproşuri şi, când îi auzi tonul acuzator, sări să 
se apere: 

— La naiba, totul e adevărat. Trebuie să ştie că el n-o să se mai întoarcă 
niciodată la ea. Este o femeie frumoasă, minunată, care merită ceva mult mai bun 
decât pe ticălosul ala. 

— Se simţea bine când ai plecat? 

— Nu prea. Am chemat-o pe doctoriţa aceea care o ajută şi a venit imediat. Mi-a 
spus să vin acasă şi mi-a promis că rămâne ea. Deci... cred că ar fi bine să treci pe la 
ea. Se ridică de pe pat şi se duse în baie închizând uşa. 

Toată căldura şi dragostea pe care le simţise pentru el, dispăruseră odată cu 
lumina zilei. Biata Laura. Tocmai începea să iasă din scorbură când el a reuşit să o 
trimită repede înapoi. Se duse după el în baia unde se bărbierea şi ridică glasul ca să 
se facă auzită peste bâzâitul aparatului de ras electric: 

— Kirk, opreşte-te puţin! 

Vocea îi era tăioasă şi poruncitoare şi el făcu acest lucru mai mult surprins 
decât ascultător. 

— De ce ai făcut-o? Ce s-a întâmplat cu tine în ultima vreme? Înţeleg să te 
răzbuni pe mine, dar cu Laura ce ai? 

El nu îşi dezlipi ochii de pe ai ei în timp ce porni iar să se bărbierească. 

— O să-i treacă. Toţi trebuie să înfruntăm schimbări în modul nostru de viaţă. 
Unele lucruri sunt greu de suportat, mai ales când cel pe care l-ai iubit te înşală. 

— Insinuezi că te-am înşelat? întrebă ea atunci. 

— Dee mi-a spus că a intervievat câteva asistente pentru tine. Credeam că 
ne-am înţeles că lucrarea pentru Cornwall va fi ultima. 


l-o făcuse din nou. O dată în viaţă voia să fie ea cea care atacă şi nu îi reuşea. 


Indiferent cât de agresiv începea, el o făcea mereu să ajungă în defensivă, dar 
nu şi de data asta. 

— Vorbim despre Laura acum. Să terminăm mai întâi asta şi pe urmă discutăm 
cu plăcere ce îţi permite timpul. Când ai fost tu însărcinat să dai veşti proaste? Ce ţi-a 
făcut ea de a trebuit s-o pedepseşti? 

— Eşti nebună, Maggie. N-am pedepsit-o. Îmi place foarte mult. De fapt, mi-aş 
dori teribil de mult să fii şi tu ca ea. Jim Austin e un tâmpit că i-a dat cu piciorul. 

— De unde ţi-a venit nevoia asta de a răspunde bunătăţii cu cruzime? Mai întâi 
cu mine, acum cu Laura. Cât mai am de aşteptat până la... bătaie? 

Îi atinsese punctul slab şi durerea de pe chip spunea acest lucru. Lăsă jos 
aparatul de ras şi se duse înapoi în pat unde se aşeză luându-şi capul în mâini. Ei nu îi 
provoca nicio bucurie înfrângerea lui. 

— Maggie, ce vrei de la mine? Îmi pare rău pentru alaltăieri seară. Sincer, n-am 
vrut să abuzez de tine şi nici n-am vrut să-i fac vreun rău Laurei. 

Maggie hotărî că venise momentul să discute problema cea mare. 

— Kirk, lasă-mă să continui să lucrez. Îmi place foarte mult. Mă pricep şi câştig 
bani frumoşi. Mi-au mai rămas vreo douăzeci de ani buni şi vreau să mi-i petrec 
făcând ceva ce îmi aduce fericire, spuse ea şi se aşeză pe pat lângă el. O să angajezo 
asistentă şi o să deschid un birou mic. O să o mut pe Dee acolo şi putem veni 
amândoi seara acasă lăsând totul în urmă. Putem să reuşim dacă o să încetezi să mi 
te împotriveşti. Or să fie bani mulţi pe care o să ne placă [să-i cheltuim împreună. 

După o pauză mai lungă, el clătină din cap şi spuse: 

— Nu va mai fi acelaşi lucru, Maggie. O să încerc, dar nu pot să-ţi promit nimic. 
Am fost un soţ bun. Ţi-am dăruit o casă frumoasă, plină de tot felul de lucruri scumpe. 
Am muncit din greu şi nu-mi place să vin să găsesc o casă goală sau o nevastă 
obosită. 

Era hotărâtă să îl facă să înţeleagă punctul ei de vedere. 

— Kirk, o căsnicie reuşită este atunci când doi oameni se iubesc. E nevoie de 
compromisuri, să împartă atât vremuri bune, cât şi vremuri rele. Căsnicia nu 
înseamnă numai pâine de casă şi o bucătărie fără pată. Nimeni nu vrea să mănânce 
de pe podea. 

— Aş vrea să mai fi trăit mama ta... poate ea ar fi putut să-ţi bage minţile în 
cap. 

— Kirk, douăzeci de ani am trăit cum ai vrut tu. Hai să încercăm să trăim un 


timp şi cum vreau eu. 


El se ridică şi se duse înapoi în baie. Ea era sigură că nu îi schimbase modul de 
a gândi, dar mai avea o ultimă înţepătură: 

— Apropo, am mai primit o ofertă... două, de fapt. Peach îşi cumpără un iaht al 
cărui interior m-a rugat să-l decorez şi apoi, mai e o casă de oaspeţi pe proprietatea 
lor din Napa. 

El nu spuse nimic, ci porni din nou aparatul de ras-. 

Înainte să se ducă în Malibu, Maggie trecu prin Sherman Oaks. Laura deschise la 
puţin timp după ce sună ea. Era încă în capot, cu ochii umflaţi; părea că tocmai 
făcuse duş, iar părul îi era periat şi sclipitor. Tragic, dar frumos, observă Maggie. 

— Laura, te simţi bine? Kirk mi-a spus... începu ea, dar se opri când o văzu 
clătinând din cap. 

— Maggie, nu spune nimic, te rog. Mă simt bine. Chris tocmai a plecat. A stat 
toată noaptea aici. Am plâns şi am vorbit toată noaptea şi sunt epuizată. 

— Nu ţi-a dat nimic ca să te liniştească? 

— Nu mai iau niciun fel de pastile. Intră. Dacă cumva adorm, înveleşte-mă şi 
ieşi în vârful picioarelor. 

Merseră în living-room şi Laura continuă să i vorbească., 

— Kirk a sunat şi mi-a spus că o să treci pe aici în cursul zilei de azi. S-a bucurat 
atât de mult când a auzit că sunt bine, încât a insistat să vină din nou în seara asta ca 
să încerce să mă ducă la restaurant. 

— Crezi că ai să poţi? 

— Sper. Am de gând să-mi petrec ziua, când nu o să dorm adică, 
imaginându-mă la o masă minunată, mâncând în timp ce altcineva găteşte şi mă 
serveşte. Este ceea ce se cheamă imagistică. Sper să meargă. Cred că m-a ajutat şi 
când am fost la cumpărături. Vii şi tu cu noi? 

Pe Maggie o uimea stăpânirea de care dădea dovadă. Oare unde găsise forţa 
aceea pe care cu câteva săptămâni în urmă nu o avea? 

— Nu, mă tem că nu pot, dar sunt încântată că o să încerci. 

Laura oftă. 

— Am reuşit să o fac de trei ori singură, aşa îmi va fi mai uşor dacă voi fi cu 
Kirk. 

— Îmi pare atât de rău pentru aseară. A fost crud... începu Maggie, dar Laura o 
întrerupse. 

— Nu! De fapt, mi-a făcut un mare bine. Continuam să mă agăţ de casa asta 
imensă în speranţa că Jim se va întoarce. Acum ştiu sigur că acest lucru nu se va 
întâmpla niciodată. 


Maggie se simţi uşurată văzând atitudinea Laurei şi într-un fel îi era ruşine 
pentru cuvintele pe care i le spusese lui Kirk. 

— Sunt atât de bucuroasă că te aud vorbind aşa! 

— Graţie doctoriţei Sabatini. M-a ajutat să mă înţeleg pe mine însămi. Ştii, de 
fapt, totdeauna am urât casa asta. Atunci, de ce să mă închid în ea? Ca să mă 
pedepsesc că n-am fost o fetiţă cuminte şi că mi-am pierdut soţul? Poate, dar mai 
mult pentru că speram să se întoarcă. 

— Dar acum ştii sigur că nu o s-o facă? întrebă Maggie şi Laura încuviinţă din 
cap spunând: 

— Kirk mi-a spus asta. Ai noroc că ai un soţ atât de bun şi de sensibil. O să-mi 
găsească o căsuţă în 1 Long Beach. Dacă Jim îşi vrea casa înapoi, poate să şi-o ia. Mie 
nu mi-a adus decât necazuri. 

În drum spre Malibu, trăi un sentiment neobişnuit de singurătate şi deprimare, 
dar nu îşi dădea seama de ce. Mai târziu, după-amiază, când îşi termină toate 
treburile se urcă în maşină să pornească spre casă. Dar pentru ce? Nu era nimeni 
acolo. Era prea târziu ca să mai sune pe cineva să ia cina în oraş şi seara se întindea 
sumbră înaintea ei. 

Se simţi descumpănită şi, pentru prima oară, începu să devină conştientă de o 
uşoară gelozie faţă de preocuparea soţului ei pentru o altă femeie. E o prostie, se 
mustră ea. Dacă era să se încurce cu cineva, Kirk nu ar fi făcut-o cu una din bunele ei 
prietene. Era doar bun şi săritor, atât. Cu toate acestea, îşi spuse că ar fi fost prudent 
să fie şi ea cu i ei. Era o prostie să stea singură când ar fi putut petrece o seară 
excelentă toţi trei. Trebuia să găsească un telefon să o întrebe pe Laura la ce 
restaurant se duceau. 

Traficul era foarte lent. Toată lumea ieşise să facă cumpărături de Crăciun şi 
maşinile se mişcau încet pe străzi pline de oameni. Opri la o staţie de benzină, dar: 
telefonul fusese distrus şi scos din funcţiune. 

Se urcă înapoi în maşină şi porni spre Nieman-Marcus, i unde avea să o lase în 
parcare până avea să dea o fugă în magazin. Chiar şi în serile normale, Wilshire 
Boulevard era un adevărat loc de parcare, dar acum când toate magazinele îşi 
prelungiseră programul pentru sărbători, era imposibil. Era aproape şase când: 
magazinul îi apăru în faţă, iar la şase şi un sfert se mai afla încă la coadă în 
aşteptarea lucrătorului din parcare. Trăia un sentiment de frustrare. Beverly Hills era 
o grădină zoologică şi ea era un animal prins într-o cuşcă. Nu putea să iasă să dea un 


afurisit de telefon. Proşti mai suntem, filosofă ea; credem că o maşină ne oferă 


libertatea de mişcare, dar devine o adevărată închisoare când nu ai unde să o 
parchezi. 

La şase jumătate formă, în sfârşit, numărul Laurei, dar nu răspunse nimeni. 
Întârziase. Porni alene prin magazin simțindu-se izolată şi singură. Încercă să se 
concentreze asupra cumpărăturilor pentru cadouri de Crăciun, dar atenţia îi era 
îndreptată numai spre propria dezolare interioară. 

Timp de douăzeci de ani, în centrul vieţii ei fuseseră Kirk şi Angie. Erau o 
familie, dependenţi unul de celălalt, iubindu-se unul pe celălalt, iar ca soţie şi mamă, 
ea se aflase totdeauna în centrul unităţii lor. Acum iat-o rătăcind singură prin spaţiu, 
nu datorită destinului, ci datorită propriei ei voințe şi, pentru prima oară, simţi 


consecinţa rece a acelei decizii. 


42 


Nu fiţi lacomi 


— Sarah, sper că tu şi Miles vă puteţi descurca în ceea ce priveşte pregătirile 
pentru Crăciun, spuse Peach. 

Sarah răspunse zâmbind: 

— Bineînţeles, doamnă. O să avem grijă de toate. Am comandat un brad de la 
pepinieră şi va veni chiar domnul Jef să îl îmbodobească pe optsprezece. l-am spus să 
o facă în mod tradiţional. E bine? 

— E foarte bine. Sa-l puneţi lângă fereastră în living-room. De asemenea, sună 
la „Laykin's” şi dă-le această listă. Am notat toate articolele cu numele destinatarilor, 
aşa încât să poată pune cartonaşe potrivite pentru fiecare. 

Peach se grăbea. Nu voia să întârzie la doctor şi pe urmă trebuia să stea de 
vorbă cu Casey şi să treacă pe la Grace. Se îmbrăcă repede şi, la zece, ajunse în 
Westwood. 

Deşi Grace fusese cea care i-l recomandase, Peach se mai interesase şi la alţi 
câţiva cunoscuţi din oraş ca să fie sigură că doctorul Pierre Senseney era într-adevăr 
un vrăjitor în materie de chirurgie plastică. Făcuse programarea pe numele de Lisa 
Brown. Nu era deloc sigură că avea să meargă până la capăt, dar în cazul în care o 
făcea, nu voia să mai afle nimeni, inclusiv şi, mai ales, Jason. 

Sala de aşteptare era mică şi luxos mobilată. Nu era nicio revistă sau altceva de 
citit, dar nici vreun alt pacient care să aştepte. Peach completă formularul obişnuit şi 
imediat fu introdusă într-o încăpere de consultaţii. O femeie într-o uniformă albă o 


primi. 


— Bună dimineaţa, doamnă Brown. Domnul doctor Senseney va veni imediat să 
vă vadă. Îmi puteţi spune la ce fel de îndreptare v-aţi gândit? o întrebă ea politicos. 

— Un lifting facial, bănuiesc. Nu cred că am deocamdată nevoie de o refacere a 
burii, spuse Peach încet, puţin stânjenită. 

— Înţeleg. Atunci nu va fi nevoie să vă dezbrăcaţi. Aşezaţi-vă doar aici, pe 
marginea acestei mese. Doctorul va veni numaidecât. 

Ea ieşi şi aproape în acelaşi timp apăru doctorul. Era bine clădit, de o înălţime 
medie, şi avea o piele măslinie şi un păr negru încărunţit la tâmple. Ochii mari, căprui, 
erau sobri, pătrunzători şi un zâmbet uşor îi trecu peste chip atât de repede, încât îi 
dădu impresia că îşi închipuise doar. 

— Încântat, doamnă... Brown. Eu sunt doctorul Senseney. 

Avea o voce groasă şi vorbea cu un uşor accent francez. Foarte sexi, observă 
ea, nu era de mirare că afacerile îi mergeau atât de bine. 

— Cu ce vă pot fi de folos? 

Peach ezită. Nu se simţea deloc prea bine. 

— Aş vrea să par... mai tânără.. M-am gândit că poate un lifting facial ar fi bun. 

Fără să spună ceva, el îi aduse o lampă deasupra capului şi o aprinse. Îi luă apoi 
faţa în amândouă mâinile şi i-o răsuci când într-o parte, când în alta, trăgându-i pielea 
în sus şi în jos cu degetele. O privi puţin, după care îi dădu drumul brusc, stinse 
lumina şi se întoarse să plece. 

— Poftiţi în biroul meu, vă rog. Vorbim acolo. 

Peach se dădu jos de pe masă şi îl urmă întrebându-se ce incantaţii se citeau 
asupra acestor muritori încât deveneau zei după ce îşi luau diploma de medici. Nu îi 
plăcea, dar, ca majoritatea pacienţilor, făcea ce i se spunea. 

Ajunşi în biroul mic dar luxos, el îi făcu un semn să ia loc pe un fotoliu în faţa lui. 

După ce se aşezară amândoi, el se lăsă pe spate şi spuse: 

— Spuneţi-mi de ce vreţi să păreţi mai tânără?! Sunteţi frumoasă aşa cum 
sunteţi. Intimitatea întrebării o făcu să tresară. 

— Cred că asta mă priveşte numai pe mine, nu? 

Din nou, acea impresie de zâmbet îi trecu peste chip. 

— Nu tocmai. Mă priveşte şi pe mine. Înainte să vă tai pielea aş vrea să ştiu la 
ce vă aşteptaţi. Poate că aşteptările dumneavoastră sunt la un nivel pe care eu nu Îl 
pot atinge şi, atunci, timpul meu ar fi irosit, iar dumneavoastră aţi fi dezamăgită după 
ce veţi fi cheltuit o grămadă de bani şi veţi fi suferit multe dureri. 

Deodată, se aplecă spre ea şi vocea îi căpătă un ton pasionat. 


— Acest lifting facial pe care dumneavoastră femeile îl luaţi în glumă nu este 
doar o mică ascunzătoare ici, o tăietură colo... este riscant, serios, şi foarte dureros. 
Este o operaţie extrem de delicată. Spuneţi-mi acum, de ce doriţi această operaţie? 

Peach era complet intimidată. Niciodată nu mai avusese un doctor care să o 
domine aşa. Atunci îşi aminti că el nu o cunoştea. Nu i-ar fi vorbit astfel dacă ar fi ştiut 
că era Peach Malone. Totuşi, tocmai faptul că îşi ascundea adevărata identitate, îi 
permitea să fie sinceră: 

— Am un iubit tânăr. Nu vreau ca lumea să creadă că are... spuse ea şi ezită 
găsindu-şi cu greu cuvintele, dar doctorul completă în locul ei: 

— O iubită bătrână, nu? 

Peach se uită în jos la mâini. O umilea cu acel adevăr. 

— Doamnă... Brown, spuse el mai blând, duceţi-vă acasă, vă rog. Uitaţi de 
operaţie. Sunteţi încă frumoasă. Pielea dumneavoastră este încă întinsă, 1 mult prea 
fermă ca să umblăm acum la ea. Singura operaţie care v-ar trebui ar fi, poate, o 
blefarectomie, ceea ce înseamnă îndepărtarea unei uşoare lăsări a pielii de pe 
pleoape, dar nu vă sfătuiesc să o faceţi. Este dureroasă, puţin riscantă şi vor trece 
trei, patru săptămâni până vor dispărea umflăturile. Nu ar merita pentru o 
îmbunătăţire atât de măruntă. 

Peach era uimită. 

— Domnule doctor Senseney, nu o să faceţi niciodată avere dacă refuzaţi 
eventualii pacienţi aşa! 

— Doamnă Brown, eu nu consider chirurgia o afacere, în ciuda celor ce credeţi 
dumneavoastră. Sunt multe persoane care trăiesc mai fericite cu ajutorul meu. Eu 
corectez greşelile naturii şi consecinţele prostiei omeneşti, dar iau numai acele cazuri 
în care rezultatul merită riscul. Şi, contrar celor ce gândiţi dumneavoastră şi prietenii 
dumneavoastră, un lifting nu face pe oricine să pară mai tânăr... mai odihnit, poate, 
bineînţeles numai dacă nu e vorba de o deteriorare prematură a pielii. Atunci da, pot 
fi de folos. Dar, în cazul dumneavoastră nu. Natura a fost foarte bună cu 
dumneavoastră. Nu fiţi lacomă. Acum, ridicaţi-vă privirea. 

Pe Peach o ului acel final şi el îl repetă: 

— Uitaţi-vă în sus pe tavan şi spuneţi-mi ce vedeţi. 

Peach îşi ridică privirea şi se trezi uitându-se într-o oglindă care acoperea 
întregul tavan. 

— Ce văd? Păi, doar pe mine... şi pe dumneavoastră... 

— Cum vi se pare că arătaţi? Normal? La fel ca i întotdeauna? otestă el. 

— Păi, aşa cred... da. 


— Atunci, atât v-ar putea face un lifting facial. Când v-aţi uitat în sus, forţa 
gravitaţională v-a tras pielea cât se poate. Dacă un chirurg ar face mai mult, faţa 
dumneavoastră ar deveni o mască golită de orice expresie, un cap mort, încordat, 
întins şi lipsit de atractivitate. Doar nu vreţi asta, nu? 

Peach se ridică să plece. 

— V-aţi spus punctul de vedere, domnule doctor Senseney. Vă mulţumesc, nu o 
să vă mai răpesc din timpul dumneavoastră preţios. Se ridică şi el, dar chipul îi era 
întunecat. 

— Urmaţi-mi sfatul, doamnă... Brown, există chirurgi care vor face ce doriţi 
pentru bani, dar credeţi-mă, preţul poate fi mai mare decât sunteţi dispusă să plătiţi. 
Dacă mai aveţi puţin timp, v-aş arăta câteva fotografii care vă vor convinge... Peach îl 
întrerupse. 

— Nu e nevoie. Vă cred. Nu voi mai căuta alt chirurg care să-mi şpună ceea ce 
vreau eu să aud. 

El zâmbi şi chipul i se lumină fermecător. 

— Perfect. Şi nu vă faceţi griji în privinţa tânărului dumneavoastră. Are gust, 
putere de discernământ şi este extrem de norocos. La revedere. Sper să ne mai 
întâlnim în curând, în societate, bineînţeles. 

Dumnezeule, îşi spuse Peach, este extraordinar de sexi când zâmbeşte. 

În drum spre ieşire, Peach se opri la birou şi secretara o întrebă: 

— Vă fac chitanţă sau plătiţi acum? 

— Acum, vă rog, spuse ea şi scoțând un carnet de cecuri din poşetă întrebă cât 
era taxa.! 

— Consultaţia costă două sute cincizeci de dolari, dar dacă veţi suporta operaţia 
se va include în total. 

— Nu voi suporta operaţia, răspunse ea şi completă cecul amuzată de faptul că, 
până la urmă, aveau să i se cunoască şi numele şi adresa. 

Halal secret. Trebuia să aibă grijă să poarte bani gheaţă la ea altă dată când 


voia să călătorească incognito. 


XXX 


Se opri în camera lui Grace la spital pentru o vizită scurtă, după care urcă să o 
vadă pe Casey, care era încă pacientă. O găsi plângând isteric în pernă. Peach se 
grăbi spre ea şi o luă în braţe, în vreme ce ea continua să suspine. 


— Casey, draga mea, ce s-a întâmplat? 


O ţinu aşa câteva clipe. 

— Hai, gata, o consolă ea, totul o să fie bine. Ai să vezi. 

— Oh, Peach, gemu Casey. Mi-am pierdut copilul şi totul numai din vina mea. N- 
am ascultat ce mi s-a spus. 

— Casey, nu trebuie să te învinuieşti. Pur şi simplu, uneori nu e să fie. 

— Dar mi s-a spus să stau în pat şi eu n-am stat. 

— Pentru că n-ai putut. Mama ta avea nevoie de tine şi n-ai făcut decât ceea ce 
trebuia să faci, insistă Peach. 

— Mă tem atât de mult că o să afle mama, se plângea Casey. Era atât de 
nerăbdătoare să-şi vadă nepotul. 

— Eşti sigură, scumpo? 

Casey îşi şterse ochii şi îşi suflă nasul. 

— De ce întrebi asta, Peach? Ţi-a spus ea ceva? 

— Nu, e doar o presimţire. Şi Eve are aceeaşi impresie, spuse Peach şi îi întinse 
un şerveţel. la, şterge-ţi ochii cu asta. Sunt roşii şi umflaţi, doar nu vrei să te vadă 
Grace în halul asta. 

— Ştii, mi-am dat seama dintr-odată, dimineaţă. Copilul nu mai e şi va trebui 
să-i spun lui Jerry. Nu mă va ierta niciodată că i-am ucis copilul, spuse ea abătută. 

— Încetează imediat cu prostiile astea, îi ordonă Peach. Nu i-ai ucis copilul, ci 
trupul tău l-a dat afară dintr-un motiv pe care s-ar putea să nu-l aflăm niciodată, iar 
Jerry asta al tău ori va înţelege ori nu merită să-ţi faci griji pentru el. 

— Cred că sunt pedepsită, Peach. 

— Dumnezeule, pentru ce, copila mea? 

— N-am rămas însărcinată întâmplător. Am plănuit totul. Ştiam că nu avea să-şi 
lase soţia numai de dragul meu... 

Peach o întrerupse: 

— Mare scofală, Casey. Nu eşti prima femeie din istoria lumii care a încercat să 
pună mâna pe un bărbat în acest mod. Se întâmplă mereu. Şi, pe urmă, şi el era un 
complice dornic. Nu a fost o concepţie imaculată. 

— Ar fi chiar atât de îngrozitor dacă nu i-aş spune despre copil decât după 
divorţ? 

— Da, ar fi îngrozitor. Ai face greşeală peste greşeală. Casey, eşti sigură că vrei 
o căsnicie întemeiată pe minciună? Crezi, întradevăr, că ai fi fericită alături de un 
bărbat care a trebuit să fie păcălit pentru a se căsători cu tine? Spune-i adevărul. 
Asumă-ţi riscul. S-ar putea să câştigi. Dacă nu, e mai bine să pierzi acum decât mai 


târziu şi să laşi o grămadă de vieţi distruse în urma ta. 


Peach făcu o pauză şi îi păru rău că îi ţinea predici. Părea atât de copilăroasă şi 
de tristă. 

— Casey, când ţi-a spus Jim că poţi să mergi acasă? 

— Poate mâine. Am hemoglobina încă foarte scăzută. Ar vrea să mă ţină aici 
până la sfârşitul săptămânii. 

— Atunci ar trebui să rămâi. Casa aceea va fi îngrozitor de pustie. 

— S-ar putea să-i dea drumul şi mamei lunea viitoare. 

— Asta-i o surpriză. 

— Psihiatrul a spus că s-ar putea vindeca mai repede într-un loc familiar. 

— Eh, asta-i chiar o bucurie. Hai, zâmbeşte-mi înainte să plec, da? 

— Bine. Şi o să mă gândesc să-l sun pe Jerry în seara asta. 

— Doar nu vrei să trăieşti în minciună, Casey. 

— Dar tot nu vreau să afle mama, da? 

— Va trebui să afle odată şi odată. 


— Nu acum. Când se va simţi mai bine. 

Cea mai mare datorie 


Dragă Kirk 

Nici nu-mi vine să cred că a fost adevărat. Dacă ar trebui să însemn în calendar 
o zi importantă, aş Însemna probabil seara trecută. După toate săptămânile acelea 
oribile de stat în casă, pline de amărăciune, teamă şi furie, am ieşit, în sfârşit, la 
lumină şi am redevenit o ființă întreagă. Deşi le datorez mult prietenilor mei şi 
doctoriței Sabatini, față de tine am cea mai mare datorie. 

Cina de aseară a fost... ei bine, ce cuvinte aş putea găsi pentru a o descrie cel 
mai bine... excelentă?... senzațională?... extraordinară?... 1 magnific? Da, toate la un 
loc plus altele care nu au fost încă inventate. Inima nu mi-a mai bătut atât de tare (nu 
prea mult, oricum). Palmele mi-au rămas uscate. M-am simţit în siguranță, liniştită şi 
fericită. De ce? Pentru că am fost cu tine şi datorită tie am suportat adevărul şi l-am 
acceptat. Ştiu că anii fericiţi alături de Jim s-au sfârşit şi acum pot privi spre viitor. 

Am de gând să-i dau telefon lui Jim astăzi să-i spun că sunt gata să stau de 
vorbă cu avocatul nostru pentru a pune la punct ultimele chestiuni financiare. Nu sunt 
deloc tulburată şi nici îngrijorată. 

Nu-mi place că trebuie să profit prea mult de bunătatea ta, dar abia aştept să 
începem căutarea acelei căsuțe de care mi-ai spus. Dacă ai putea găsi vreo două la 


care să mă uit, aş închiria o maşină care să mă aducă la Long Beach, la biroul tău, şi 
de acolo să mergem împreună. Nu sunt încă pregătită să fac tot acest drum singură. 
Îmi pare rău că te presez, dar grăbeşte-te, te rog. Sunt extrem de nerăbdătoare să 
termin totul odată pentru totdeauna şi să plec din casa asta. Mă simt ca un prizonier 
care Îşi aşteaptă eliberarea. 

Va fi atât de minunat să stau lângă prietenii mei din nou. Sună-mă cât poti de 
repede. Eşti un bărbat remarcabil şi o invidiez pe Maggie pentru norocul de a te avea 
ca soț. 

Cu dragoste, 

Laura 


44 


Să delege 


A doua zi dimineaţă, la micul dejun, discuţia fu greoaie. 

— Cum a fost aseară cu Laura? întrebă Maggie, iar Kirk îi răspunse fără să-şi 
ridice ochii de pe ziar: 

— Bine. 

— Se simte... într-adevăr, bine? 

— Înî. 

— Unde aţi fost? 

— La „Ma Maison”. 

— Serios? Dacă aş fi ştiut că e o ocazie atât de deosebită, aş fi venit şi eu. A fost 
bună mâncarea? 

— Totdeauna este. 

— Kirk, trebuie să-i luăm un cadou de Crăciun lui Angie. Mai sunt doar câteva 
zile şi... 

El o întrerupse: 

— Am avut eu grijă. 

— Da? făcu Maggie surprinsă, deoarece Kirk obişnuia să lase totdeauna 
cumpărăturile pe seama ei. Şi ce i-ai cumpărat? 

— O maşină nouă. Am comandat-o săptămână trecută. 

— Bine, dar ai fi putut să-mi spui şi mie, mormăi ea. 

— Când? Nu stai deloc acasă. 

Oh, Doamne, se plânse Maggie în sinea ei, iar începea. 

— Hai să nu începem iar această discuţie, Kirk, spuse ea ridicându-se de la 
masă şi punând vasele în chiuvetă, dar el mai avea ceva de spus: 

— Ai face mai bine să nu mai laşi mizeria aia în chiuvetă. Aseară când m-am 
întors am văzut iar un gândac, se plânse el, dar Maggie protestă apărându-se: 

— Dar astăzi vine Imelda să facă curat. Va spăla ea vasele. 

— Da, dar trebuie supravegheată. A tot ieşit basma curată în ultima vreme. 

Maggie consideră că era destul. 

— Ei bine, atunci de ce n-o faci tu? Stai pe acasă mai mult ca mine. Dacă nu-ți 
place cum stau lucrurile, te rog, ocupă-te tu. 

Fără să îi aştepte replica, fugi sus să se îmbrace. Când fu gata de plecare, se 


duse din nou în bucătărie să îşi ceară scuze, dar el nu mai era. 


Dee veni şi îi aduse aminte că la nouă şi jumătate va veni Elizabeth Haney 
pentru interviu. Peste cinci minute sună soneria şi Dee o conduse în living-room, unde 
Maggie o aştepta. 

— Bună dimineaţa, sunt Maggie Hammond. Trebuie să fii Elizabeth Haney. Nu 
mă aşteptam să fii atât de tânără. 

— Ah, dar am aproape treizeci şi cinci de ani. 

— Zău? Nu arăţi. Eşti căsătorită? 

Tânără clătină din cap. 

— Nu mai sunt. Ne-am despărţit acum trei săptămâni şi acum trebuie să încep 
să-mi câştic singură existenţa. 

— Îmi pare rău. Copii ai? 

— Nu, n-aş fi plecat niciodată dacă aş fi avut copii. Aş fi încercat eu să mă 
descurc într-un fel, oricum. Dar, din moment ce nu eram decât noi doi, am plecat. 

În timp ce vorbea, Maggie o studia cu atenţie. Hainele nu erau scumpe, dar 
trădau bun gust şi se asortau. Era slabă, nu prea înaltă şi părul roşcat era încreţit 
după ultima modă. 

— Ai ceva experienţă în materie de decoraţiuni? 

— Nu prea. Acum vreo doi ani am urmat unul din cursurile acelea care se ţin la 
magazine, iar anul trecut m-am înscris la altul la City College, dar nu m-am mai putut 
duce pentru că Buck folosea foarte mult maşina seara. 

— Ah, nu ai maşină? 

— Ba da. L-am lăsat pe Buck să ia toată mobila şi alte mărunţişuri şi el mi-a 
lăsat maşina. E veche numai de doi ani şi merge foarte bine. 

Maggie se simţea atrasă faţă de ea. Sesiză disperare sub zâmbetul şi 
răspunsurile ei. 

— Ai mai lucrat până acum? În afară de casă, vreau să spun. 

— Nu mult timp. M-am căsătorit la optsprezece ani. i Eram chelneriţă într-o 
cafenea, dar fiindcă Buck câştiga destul de bine la „Doug/as”, a vrut să-mi las 
serviciul şi să văd de casă. Am vândut Avon şi Tupperware un timp, dar niciodată nu 
m-am priceput prea mult la vânzare. Îmi place să creez. M-am apucat pe urmă, să 
pictez figurine din ghips, dar casa s-a umplut repede cu tot felul de aiureli din 
acestea. Apoi am tricotat, iar acum fac dantelă de ac. Pur şi simplu, nu pot să stau 
degeaba.! 

— Te rog să mă ierţi că sunt indiscretă, dar aş vrea să ştiu de ce ai rupt 
căsătoria după atâţia ani. Sau este o separare de încercare doar? 

— Nu, nu mă mai întorc. Nu pot. 


Îşi privi mâinile şi Maggie observă că îi venea greu să vorbească. 

— Vedeţi dumneavoastră, doamnă Hammond, soţului meu nu-i plăceau... ei 
bine, este ceea ce se cheamă... homosexual. 

Acum, când reuşise să spună, se relaxă şi continuă: 

— Am aflat abia anul trecut. Am fost o proastă, bănuiesc. Credeam că era obosit 
şi că muncea prea mult. Probabil că n-aş fi aflat niciodată dacă nu s-ar fi hotărât să-mi 
spună chiar el. A spus că nu mai putea să se prefacă. Când prietenul lui s-a mutat în 
casă, eu am plecat. 

Nu mai spuse nimic, dar Maggie îi citi pe chip sentimentul de respingere pe care 
îl suferea amestecat cu cel de eşec personal. Avea să o angajeze. Avea nevoie de 
slujbă pentru a-şi recâştiga părerea bună despre sine, iar Maggie avea de gând să îi 
ofere şansa. 

— Bun, hai să-ţi spun câteva lucruri despre slujbă, zise Maggie şi îi explică pe 
scurt ce făcea ea şi ce trebuia să facă o asistentă. 

În final o întrebă: 

— Asta este tot, Elizabeth. Te interesează? 

— Oh, sigur! Sună minunat şi o să muncesc mult. Orele nu înseamnă nimic 
pentru mine din moment ce nu am altceva de făcut. 

Discutară despre salariu şi cheltuieli şi fixară să înceapă lucrul chiar din ziua 
aceea. Merseră împreună în Malibu şi apoi pe Robertson Boulevard. Maggie descoperi 
că Elizabeth era o elevă care învăţa repede şi era plină de entuziasm. La şase şi 
jumătate se întoarseră la Long Beach şi Maggie îi spuse să fie a doua zi dimineaţă la 
casa de pe plajă pentru a primi mobila. 

Maggie intră apoi în casa cufundată în întuneric. Dee plecase şi, evident, Kirk nu 
se întorsese. Simţi o uşurare la gândul că avea să stea singură măcar puţin. Oricât de 
obosită se simţea, se gândi că ar fi fost bine să pregătească cina şi să îi arate lui Kirk 
că nu totdeauna cariera ei se amesteca în viaţa de familie. Tocmai se apucase când 
sună telefonul. Era Kirk. 

— lartă-mă, Maggie, dar iau cina cu nişte tipi care vor să încheie nişte 
contracte. Intenţionează să cumpere magazinul şi trebuie să le ofer câteva informaţii. 
Nu voi întârzia mult, pentru că trebuie să prindă un avion. 

Ea nu făcu niciun efort să îşi ascundă dezamăgirea ştiind foarte bine că el asta 
şi voia, să o necăjească. 

— Fir-ar să fie, Kirk. Tocmai am băgat puiul la cuptor şi am pus şi o sticlă de vin 
la frigider, minţi ea. Abia aşteptam să iau masa liniştită cu tine. 

— Îmi pare rău. Tipii mă aşteaptă deja. Mâine, ce zici? 


La naiba! Prinsă în propria cursă. 

— Mă tem că mâine nu o să pot. Este o zi foarte plină. Totul se livrează şi nu am 
de unde să ştiu când va veni ultimul camion. 

Vocea lui se umplu din nou de sarcasm: 

— Atunci, verifică-ţi agenda şi fixează-mi o întâlnire. Dacă nu se poate luna 
asta, poate pentru luna viitoare. 

Era hotărâtă să nu se lase păcălită să îi răspundă pe măsură. 

— Te rog, nu fi supărat, Kirk. Te iubesc şi am nevoie de tine. Căsnicia noastră 
este prea importantă pentru amândoi ca să o lăsăm să degenereze în răutăţi. Te 
aştept până o să vii, da? 

Vocea lui se înmuie puţin: 

— Ne vedem mai târziu. 

Maggie se duse atunci în bucătărie, îşi puse un pahar de vin şi se hotărî să o 
sune pe Angie. Glasul singurului ei copil o mai însenină. 

— Bună, mamă, ce faci? 

— Bine, te-am sunat să mai stăm de vorbă. Ai treabă? 

— Nu chiar. Examenele finale încep luni, dar mi-am făcut toate lucrările şi nu 
trebuie decât să mă mai uit pe însemnări. Ţi-a spus tata despre maşină? 

— A fost o adevărată surpriză. Cum s-a întâmplat? 

— Nu ţi-a spus că s-a stricat transmisia la Ford? 

Maggie se simţi ruşinată că nu mai era la curent cu problemele fiicei ei. 

— Nu, am fost cam ocupată. N-am prea stat de vorbă în ultima vreme. 

— Da, ştiu. E foarte supărat, mamă. Poate ar trebui s-o laşi mai uşor cu munca 
un timp. 

— Nu începe şi tu, Angie! Credeam că eşti pentru libertatea femeilor, protestă 
Maggie, tachinând-o. 

— Şi ce-i cu asta? E bine pentru alte mame, dar vreau ca a mea să stea în 
bucătărie să îşi facă datoria faţă de tata şi de ţară. 

— Ce maşină vei primi? 

— îţi vine să crezi că va fi un Mustang decapotabil din alea grozave? Doamne, e 
cel mai bun tată din lume. 

— Când pleci la schi? întrebă Maggie, dar întrebarea reală era cum se făcea că 
taţii reuşeau totdeauna să îşi facă un renume de oameni care se dăruiesc. *! 

— În ziua de Crăciun... târziu. Mi-am zis că ar fi frumos să petrecem toţi trei 
Ajunul Crăciunului. Tata mi-a spus că de Crăciun mergem la Peach Malone, aşa e? E 
vreo şansă să fie şi Jason Darrow pe acolo?! 


— Cred că sunt toate şansele. 

— Serios? Abia aştept să-l cunosc! O să-mi aduc şi aparatul de fotografiat, altfel 
nimeni nu o să mă creadă dacă nu le arăt dovada. 

Discuţia mai dură vreo zece minute, timp în care Maggie se bucură de 
apropierea pe care o simţise întotdeauna faţă de unicul ei copil. Promise să o sune cel 
puţin de două ori pe săptămână. Apoi o sună pe Peach şi vorbiră puţin despre Crăciun 
şi progresele neobişnuit de rapide ale Laurei. 

După aceea, îi dădu telefon acesteia. Se simţea vinovată că fusese atât de 
ocupată şi că alţii, îndeosebi Kirk, îşi găsiseră timp să o ajute pe prietena ei. 

— Laura, mă bucur mult că lucrurile merg atât de bine pentru tine, acum. Ne-ai 
îngrijorat pe toţi. 

— - Dumnezeu mi-a luat dragostea lui Jim, dar mi-a dat prieteni buni, Maggie, 
ca tine şi dragul tău Kirk. 

Chiar dacă aş trăi până la o sută de ani, tot n-aş putea să mă recompensez faţă 
de voi. 

Cuvintele Laurei năvăliră într-o pornire de recunoştinţă. Maggie protestă, dar 
Laura nici nu voia să audă. Vorbele de laudă pentru respectul şi amabilitatea lui Kirk îi 
şiroiau de pe buze ca un potop care ameninţa să le înece prietenia. Cu cât Laura 
lăuda mai mult, cu atât erau mai defensive reacţiile lui Maggie, până când aceasta se 
enervă foarte tare şi găsi că trebuia să pună capăt convorbirii. 

— Trebuie să plec acum, Laura. Sunt fericită că te simţi iar bine. O să venim să 
te luăm de Crăciun să mergem la Peach. 

— De Crăciun? Ah, am crezut că... păi, Kirk m-a [Invitat la voi în Ajun, dar habar 
n-am avut că nu ştiai! Îmi pare rău. Poate că artrebui s-o lăsăm baltă... 

Vocea i se pierdu simțindu-se foarte stânjenită. 

Maggie se simţi vinovată că nu se gândise ea însăşi la acest lucru. Bineînţeles 
că Laura nu trebuia să stea singură în Ajunul Crăciunului. 

— În Ajun am vrut să spun, Laura, am greşit. Sigur că ne-am gândit să fii aici cu 
noi. Angie o să fie şi ea acasă şi am vrea să rămâi peste noapte. Sper că nu o să te 
deranjeze să împărţi camera cu ea. Are paturi alăturate. Camera de oaspeţi am 
transformat-o în birou pentru mine, ştii doar. 

Maggie îşi recăpătase echilibrul şi se bucura că rezolvase cu bine o situaţie 
dificilă, dar, cu toate acestea, era supărată pe Kirk pentru că făcea un secret din 
orice. Mergea cu siguranţă până la extreme pentru a-i demonstra lipsa de comunicare 


dintre ei. 


— Să mă deranjeze? răspunse Laura. Mi-ar face mare plăcere să o revăd. Angie 
a fost totdeauna fetiţa pe care eu nu am avut-o. Ce trebuie să aduc? 

— Absolut nimic. Am aranjat eu totul, minţi Maggie. 

Nu avea de gând să o lase pe Laura, femeia de casă, să pregătească masa în 
propria ei casă, îşi spuse Maggie. Avea să facă ea totul, chiar dacă ar fi trebuit să 
renunţe la somn. După ce închise, însă, se miră de acea mândrie ridicolă. Cum naiba 
avea să se descurce cu cumpărăturile, împachetatul, gătitul şi împodobitul... şi să îi 
mai rămână timp şi pentru finalizarea proiectului Cornwall? Apoi îşi aminti. Nu trebuia 
să facă totul singură. Dee şi Liz o vor ajuta. 

Venise vremea să înceteze să mai gândească asemeni unei femei şi să înceapă 
să se poarte ca un bărbat. Să delege! Se aşeză să facă o listă. Un set de stilouri cu 
monogramă pentru Kirk, o poşetă din piele moale de la Gucci pentru Angie, parfum 
pentru Laura, un neglijee pentru Peach, de Judith Lieber, bineînţeles, un ceas pentru 
Dee. Cine mai era? Belinda... cum putuse să o uite? Îşi aminti de o gravură veche cu 
un 1 mire şi o mireasă pe care o văzuse într-un magazin de antichităţi pe Melrose. O 
va ruga pe Liz să o cumpere şi să îi pună o ramă scumpă. 

Auzi maşina lui Kirk intrând în garaj. Încântată şi fericită, se duse să îl 
întâmpine. 

„— Mă bucur atât de mult că ai venit devreme, zise ea şi îl înconjură cu braţele. 

— Devreme? Glumeşti? E aproape miezul nopţii. Ce ai făcut până acum? 

Maggie era uimită. Seara trecuse pe nesimţite. 

— Miezul nopţii? Dumnezeule, le-am dat telefoane lui Angie, lui Peach, Laurei şi 
apoi am făcut lista pentru Crăciun. 

— În sfârşit! Mai sunt doar câteva zile, spuse el întorcându-i îmbrăţişarea şi 
sărutând-o uşor. Hmmm, ai băut vin, observ. A mai rămas ceva? 

După ce se aşezară pe canapeaua din living-room, ea îşi începu campania de a-l 
convinge pe Kirk că putea face totul cu un zâmbet. 

— Mă bucur atât de mult că ai invitat-o pe Laura la noi, în Ajunul Crăciunului. 

— lartă-mă, am uitat să-ţi spun, dar ştiam că n-o să te superi, se scuză el. 

Mai târziu, mult mai târziu, după ce au făcut dragoste şi Kirk a adormit, Maggie 
s-a dat încet jos din pat şi a coborât scările. În linişte, a pregătit sucul de portocale, a 
aşezat masa şi a pus cafeaua cu apa în filtru. Trebuia să plece devreme a doua zi, dar 
voia să ia micul dejun împreună cu Kirk. Voia să îl facă să se simtă îngrijit şi liniştit, 
când avea să îi spună despre Elizabeth. 


45 
Minciuni şi înşelăciuni 

Cu trei zile înainte de Crăciun, Rudolfo opri maşina în care se aflau Grace şi 
Casey pe bancheta din spate. Grace se uită la casa în care trăise atâţia ani şi dacă se 
bucura că se întorcea nu o arăta. Casey cobori prima şi se întoarse să îşi ajute mama. 

— Hai, mamă, am ajuns acasă. 

Grace îi dădu mâna fiicei ei şi cobori. Era foarte slabă, acum, ca şi Casey, şi 
acest lucru le făcea să pară mamă şi fiică mai mult ca oricând. Era aproape ca şi cum 
natura le despuiase pe amândouă, lasându-le doar strictul necesar ca să se vadă şi 
mai bine asemănarea dintre ele. 

— Te bucuri că eşti aici? Arată la fel? Întrebă Casey, dar Grace zâmbi doar şi 
încuviinţă din cap. 

Nu se vedea nicio scânteie, niciun semn că s-ar fi aflat întrun loc mai deosebit. 

În grădină se vedeau florile caracteristice anotimpului, pe care Rudolfo le 
plantase, iar când intrară văzură vaze pline de trandafiri roşii peste tot. Pomul de 
Crăciun se afla într-un living-room emanând un parfum de brad, iar sclipirile razelor 
de soare, care pătrundeau pe fereastră, jucau pe ornamente. 

— Mamă, Rudolfo a făcut singur toate decoraţiunile. Nu sunt frumoase? Uite, a 
pus şi toate ornamentele vechi, chiar şi pe cel pe care m-a ajutat Katie să-l pictez 
când eram mică. 

Grace se îndreptă spre pom şi îl privi mult timp. Se aplecă apoi spre o cracă de 
la poale şi atinse un glob argintiu pe care abia se mai vedea scris cu roşu „Casey- 
1963”. Spuse un singur cuvânt: 

— Katie. 

Casey se apropie de mama ei şi înconjurând-o cu braţul văzu că avea lacrimi în 
ochi. 

— Katie, repetă ea. 

Cu blândeţe, Qasey îşi aminti: 

— Katie s-a dus, mamă. S-a dus de aproape zece ani. S-a îmbolnăvit şi s-a dus 
acasă în Philadelphia, unde a murit. Îţi aminteşti cum am mai plâns atunci, mamă? 

Şi lui Casey îi jucau ochii în lacrimi amintindu-şi împreună cu mama ei de acea 
irlandeză cu suflet minunat care ţinuse atât de mult la ele. Grace vorbi din nou: 

— Şi Drake s-a dus. Casey încuwviinţă. 


— Da, el s-adus, dar Peach mai este. Vrei să o sun să o invit la noi în vizită? 


Grace scutură din cap. 

— Nu acum. Unde-i Lily? 

— Lily? Cine e Lily? 

Grace nu răspunse, ci se duse să se aşeze pe canapea ştergându-şi ochii cu o 
batistă. Vorbise cel mai mult de câteva săptămâni încoace. 

— Mamă, eu am cunoscut-o pe Lily? insistă Casey, sperând că era ceva care o 
putea ajuta să rezolve misterul tentativei de sinucidere a mamei ei, iar Grace scutură 
doar din cap şi spuse: 

— Şi ea s-a dus. 

Mai târziu, în seara aceea, după ce Grace s-a dus la culcare, Casey a sunat-o pe 
Peach pentru a o întreba dacă ştia ceva despre Lily. Peach ezită puţin înainte să 
răspundă: 

— N-am cunoscut-o niciodată, dar a fost o femeie care s-a împrietenit cu mama 
ta, cu mulţi ani în urmă, chiar înainte de a o cunoaşte Drake. A fost ucisă, asasinată, 
parcă. Avea un băieţel pe care Grace a încercat foarte mult să-l adopte, dar pe atunci 
exista o prejudecată prostească împotriva ideii ca femeile necăsătorite să adopte 
copii. 

Imediat îşi dădu seama de gafa pe care o făcuse şi încercă să repare: 

— Grace era văduvă pe atunci. 

Înşelăciunea cuiva ne face pe toţi mincinoşi, remarcă ea în sinea ei. De-a lungul 
anilor o încurajase mereu pe Grace să îi spună fiicei ei adevărul şi acum iata că 
minţea şi ea pentru a apăra minciuna. 

— Pe mama a tulburat-o acea crimă? întrebă Casey. 

— Dacă a tulburat-o, da, foarte mult, dar asta s-a întâmplat cu foarte mulţi ani 
în urmă, draga mea. Sunt sigură că nu are nicio legătură cu problemele ei actuale. 
Sunteţi pregătite să veniţi aici de Crăciun? Există cumva vreo şansă ca profesorul tău 
să fie şi el cu noi? 

— Cât de mult aş vreă să se fi putut, dar nu cred. 

— Bănuiesc că totul a decurs normal şi faptul că ai pierdut copilul nu v-a afectat 
planurile, spuse Peach. 

Urmă o tăcere mai lungă şi un gând incredibil se înfiripă în mintea lui Peach. 

— l-ai spus, nu? 

— O să-i spun când o să-l văd. Nu schimbă prea mult lucrurile. Sunt sigură, 
spuse Casey, apărându-se. 

Fiica îi semăna mamei, îşi spuse Peach în gând. Amândouă îşi complicau inutil 


viaţa cu minciuni şi înşelătorie. 


— Poţi să crezi sau nu, dar n-ar trebui să-ţi fie frică să-i spui. În fond, nu e 
treaba mea, nu? Ne vedem de Crăciun. 

Peach puse receptorul jos mai brusc decât avea de gând, dar nemulţumirea ei 
era evidentă şi o năuci pe Casey, mai ales că şi ea era nervoasă cu privire la reacţia 
pe care o va avea Jerry când va afla vestea cea tristă. 

Trebuia să se gândească numai că lucrurile se vor rezolva când vor fi împreună. 
Şi, în plus, când va vedea ce frumos era în California, nu va mai dori să se întoarcă în 
frigurosul şi mohorâtul Vest Mijlociu. 'Adevărul era că -nici ea nu mai voia să se 
întoarcă. Era o californiană, obişnuită cu o doză zilnică de soare. Şi, pe urmă, nu ar 
mai fi putut să plece atât de departe de Grace. 

Trebuia să nu îşi mai facă griji şi să se concentreze asupra mamei ei. A doua zi 
aveau să facă o scurtă plimbare, să treacă pe la salon şi apoi să ia prânzul la 
„Scandia”. Dacă totul era bine, aveau să o facă din nou şi ziua următoare. Încetul cu 
încetul, Casey avea de gând să o readucă pe Grace la lumea reală. Singura ei grijă 
acum era doar cum îi va afecta pierderea sarcinii pe Jerry şi pe mama ei. Doamne, de 


ce a trebuit să se întâmple? Viaţa ar fi fost perfectă dacă nu ar fi pierdut copilul. 

Pot să fac minuni 


Peach nu s-a grăbit să le dezvăluie lui Dom şi lui Horace faptul că ştia că ea era 
cea care deţinea controlul. Intentionat nu le-a răspuns la telefoane câteva zile. Avea 
nevoie de timp ca să se gândească, să decidă încotro se îndrepta şi, pe urmă, voia să 
îi lase să se îngrijoreze puţin. Acum, însă, când se apropiase Crăciunul, nu voia ca 
acea neînțelegere să mai planeze deasupra capetelor lor tot timpul vacanței, aşa că 
venise vremea să le pună capăt amărăciunii... sau să le-o provoace. 

Formă numărul lui Horace de la birou şi secretara îi spuse că se va întoarce 
peste puţin timp. Peach încercă să se simtă uşurată. Poate că, într-adevăr, nu avea 
curajul de a fi independentă. 

Şi de ce nu mai primise niciun semn de la Jason? Zicea că se va întoarce până în 
Ajunul Crăciunului, care era chiar seara următoare. Telefonul îi întrerupse şirul grijilor. 

— Doamnă Malone? întrebă o voce groasă de bărbat, care nu îi era familiară. 

— Da, cine este? 

— Pierre Senseney. Ce mai faceţi? 

Pe moment, numele îi scăpă, dar apoi, deodată, îl legă de doctorul la care 
fusese doar cu câteva zile în urmă. 

— Ah, da, domnul doctor Senseney. Păi, bine. De ce o fi sunând-o? 

— Vă rog... spuneţi-mi Pierre. Este un telefon amical. 

— Înţeleg, spuse ea, dar, de fapt, tot nu înţelegea şi aştepta să o lămurească el. 

— Vă rog să nu mă credeţi un impertinent, doamnă Malone, dar m-am tot 
gândit la dumneavoastră din ziua când aţi venit la mine şi aş fi vrut să aflu dacă aţi 
vrea să luaţi cina cu mine în seara aceasta... sau în oricare altă seară? 

Peach era atât de surprinsă, încât nici nu putu să răspundă imediat. 

— Mă... mă surprindeţi. Nici nu ştiu ce să spun. 

— Spuneţi da. E un cuvânt simplu şi scurt. Foarte uşor de spus şi care m-ar face 
foarte fericit, deoarece niciodată nu mi-am mai invitat o pacientă la cină. 

— Bine, bănuiesc că, tehnic vorbind, nici nu vă sunt pacientă din moment ce 
m-aţi refuzat. Dar de ce eu? 

Întâlnirea lor durase puţin şi el fusese tăios şi impersonal. 

— Nu ştiu. După ce aţi plecat, amintirea chipului şi vocii dumneavoastră au 


rămas cu mine. N-aş putea să vă spun mai mult, decât că aş vrea să vă cunosc mai 


bine şi aş dori să ştiţi că nu sunt totdeauna, aăă, cum să spun, doctorul tăios pe care 
l-aţi cunoscut. Sunteţi liberă în seara aceasta? 

Vocea lui era convingătoare şi Peach ţinea receptorul uimită. Dumnezeule, nu 
putea să spună nu! Ce avea să creadă Jason? Dar conta, oare? El evita oare legăturile 
cu alte femei doar pentru că se culca cu ea? Dar ea ar fi trebuit să se aştepte la aşa 
ceva? Cea mai bună soluţie pentru a nu deveni o femeie geloasă era aceea de a avea 
o viaţă socială proprie, nu? Bun. Asta era, deci. Un motiv să se ducă. 

Telefonul sună din nou şi ea speră că era Jason care îi răspundea gândurilor, dar 
era secretara lui Horace. Aşteptând să îi facă legătura, se enervă. Avea să îi spună ca 
pe viitor să o sune el direct. Detesta acel joc de-a puterea pe care bărbaţii îl jucau la 
telefon. 

— Ei, bună dimineaţa, draga mea. Ce mai faci? Te-am căutat de câteva ori, 
spuse el pe un ton prietenos. 

— Bine, Horace, dar sunt ocupată. Trebuie să stau de vorbă cu tine. Aş vrea să 
discutăm unele lucruri. 

— Sigur. N-ai vrea să aştepţi să treacă mai întâi vacanţa? 

— Nu, vreau să discutăm chiar azi. La trei îţi convine? 

— Bine, dacă insişti. Va trebui să-mi amân câteva întâlniri, dar voi fi încântat. Te 
aştept, deci, la trei. 

— Aş prefera să vii tu aici. Şi cheamă-l şi pe Dom. Aş vrea să fie şi el de faţă. 

Restul zilei fiind planificat, Peach se duse la dulap să îşi aleagă hainele pentru 
întâlnirile pe care avea să le aibă. Pantalonii de lână mov şi o scurtă asortată din piele 
vor fi foarte potrivite pentru afaceri, iar un pardesiu verde din lână pură Oscar de /a 
Renta care se potrivea foarte bine cu cerceii de smaralde şi îi reflecta petele de un 
verde închis ale ochilor, era perfectă pentru cina cu doctorul Senseney. Viaţa îi 


devenea mai interesantă pe zi ce trecea, îşi spuse ea. 


XXX 


Dom şi Horace ajunseră fix la ora trei, iar Peach îi aştepta. Se salutară cu 
obişnuitul entuziasm cald şi prietenesc, deşi Peach se întreba cu câtă căldură aveau 
să se poarte la sfârşit. 

După ce trecură peste aceste prime momente şi când toată lumea îşi servea 
ceaiul, Peach le spuse că timpul ei era foarte limitat şi trebuia să discute afaceri. 

— Ei bine, ai aici toate cifrele pe care le-ai cerut, începu Dom. După cum vezi, 


eşti o femeie foarte bogată. Averea a pierdut puţin din valoare în anul care a trecut, 


datorită unor investiţii extrem de proaste pe care Drake le-a făcut înainte să moară. 
Dar, cum vezi şi tu, totul valorează mai mult de o sută cincizeci de milioane de dolari. 
Noi am mai făcut alte investiţii care aduc un profit mai redus, dar considerabil mai 
sigur. Şi acţiunile petrolifere au scăzut acum, dar, crede-mă, vor creşte iar serios în 
viitor. 

— Sunt de-a dreptul surprinsă de acele investiţii proaste pe care spui că le-a 
făcut Drake, zise ea. 

— Da, şi eu sunt, dar poate ne explică Horace. El a fost mult mai implicat decât 
mine. 

— Îmi pare foarte rău de asta, dar am încercat să-l lămuresc să nu rişte atât de 
mult la bursă, spuse Horace. Dar ştiţi cât de încăpățânat putea fi. 

— Dom, despre ce acţiuni vorbeai? întrebă Peach. Mi le poţi arăta aici pe hârtii? 

Dom întinse atunci hârtiile pe masă şi toţi trei se aplecară asupra lor. Una» câte 
una, Dom îi arătă un număr de acţiuni. Peach încercă să îl urmărească, vorbea prea 
repede. Era ceva în neregulă acolo, dar nu putea spune exact ce, până când, deodată, 
realiză ceva foarte important. 

— Dom, cifrele astea de achiziţie sunt corecte? 

Bancherul o privi uluit. 

— Bineînţeles că sunt. De ce întrebi? 

— Pentru că Drake era prea bolnav în perioada aceea ca să poată lua o 
hotărâre. Nu putea să fi cumpărat nimic. Nici nu putea să vorbească. 

— Este foarte posibil să fi hotărât să cumpere aceste companii cu mult înainte 
să se îmbolnăvească, dar formalităţile de cumpărare au durat, explică Horace. 

— Pare al naibii de ciudat. Cine naiba l-o fi sfătuit? întrebă Dom, iar Horace 
clătină din cap. 

— Habar n-am. Se pare că le-a scos din senin. 

— Bine, se poate ca atacul să fi avut vreo influenţă, dar a fost complet lucid 
până la sfârşit, adăugă Peach. 

— Horace, aş vrea să văd şi eu totul în legătură cu investiţiile acelea, spuse 
Dom. Eu nu am nimic decât cecurile retrase pentru achitarea lor. Poate se poate 
repara ceva sau cel puţin să îi rugăm pe cei de la Comisia pentru Garanţii şi Schimburi 
să arunce o privire pentru a vedea dacă nu a fost cumva vorba de vreo fraudă. 

— Bună idee, remarcă Peach. Dom, văd că deţin o poziţie importantă în câteva 
mari corporaţii. Nu am dreptul să fac parte şi din consiliile directoare ale companiilor 
respective? 


— Nu chiar, Peach. Trustul deţine acţiunile, nu tu personal. 


— Dar sunt şi eu unul din administratori. 

— Da, draga mea, dar tu eşti numai unul din trei, îi explică Horace cu blândeţe. 
Dom şi cu mine suntem ceilalţi. 

Vocea lui Peach îşi pierdu tonul docil. 

— Înţeleg. Deci voi doi deţineţi poziţiile în cadrul consiliilor, nu? 

— Da, dar numai pentru că noi suntem familiarizați cu afacerile acestor 
corporaţii şi trebuie să acţionăm numai în interesul nostru, spuse Dom. 

— Sunt convinsă, dar, între timp, am crescut şi eu, Dom, şi am de gând să-mi 
conduc propriile afaceri. E adevărat că nu am decât foarte puţină experienţă în 
domeniul finanţelor, dar pot învăţa. Este vorba de averea mea pe care aş putea săo 
folosesc sau să o pierd. 

— Nu e chiar aşa, spuse Horace. Da, tu eşti moştenitoarea, dar el a vrut să vă 
protejeze atât pe tine cât şi familia, plasând totul în certificate prin care conducerea 
este încredinţată unor experţi. 

— Ca voi? întrebă Peach pe un ton lipsit de orice inflexiune şi lăsându-şi furia să 
iasă la suprafaţă.; încercau intenţionat să o facă să se creadă o neajutorată. 

— Exact. Drake nu voia ca tu să-ţi baţi frumosul tău căpşor cu aşa ceva, o 
linguşi Horace. 

Peach se ridică atunci şi sună după Miles. Când acesta apăru, ea îl rugă să 
servească băuturile. 

— Domnul Beller doreşte un whisky cu sifon, iar domnul Petrone, unul cu 
gheaţă. 

Cei doi încercară să protesteze, dar ea le făcu semn să tacă. 

— Veţi vedea că amândoi veţi avea nevoie. 

După ce li se aduseră paharele, Peach îl ridică pe al ei, cu şampanie, şi spuse: 

— Un toast, domnilor, pentru frumosul căpşor pentru care vă faceţi atâtea griji. 

Sorbi din pahar continuând să stea în picioare şi privindu.-i. 

— Acum e rândul meu. Dom, ştii foarte bine că pot să te înlocuiesc oricând şi 
să-mi transfer conturile în altă parte. Acest lucru ar însemna o mare pierdere pentru 
tine şi banca ta, nu? 

Dom tăcu, dar muşchii feţei i se încordară când strânse din dinţi. Peach 
continuă: 

— Şi pe tine te pot înlocui, Horace, şi, probabil că o s-o fac. Aţi încercat cu bună 
ştiinţă să mă induceţi în eroare şi, dacă Drake vede acum de undeva, trebuie să fie 
foarte furios pe voi. 

Se uită la amândoi şi începu să râdă. 


— Şi când te gândeşti că totul a pornit de la afurisitul acela de iaht! Mulţumesc 
Domnului. Dacă o să ajung să-l cumpăr, îl voi numi „Day/ight” (Lumina zilei) pentru că 
m-a ajutat să ies din bezna propriei mele ignoranţe. Sunt o femeie bogată şi 
minunatul meu soţ m-a învăţat că dacă a fi bogat înseamnă ceva, atunci acest ceva 
este puterea. Amândoi aţi încercat să uzurpaţi puterea averii mele. Întemeiat, 
bănuiesc. Aţi crezut că, pentru a fi fericită, nu aveam nevoie decât de maşini, case, 
servitori, bijuterii, dar v-aţi înşelat. Ştiţi, tot furt se cheamă şi atunci când luaţi ceva 
ce credeţi că mie nu-mi trebuie. 

— La naiba, îmi displace insinuarea că ţi-aş fi furat ceva vreodată, Peach. 
Horace şi cu mine nu am făcut decât ce ne-a spus Drake... să te supraveghem şi... 
spuse Dom, dar ea îl întrerupse. 

— Îmi pare rău. N-am găsit cuvintele potrivite, dar cred că a sosit vremea să 
ascultați ce doresc. 

Făcu o pauză şi îşi dădu seama că începuse să se grăbească. Ideile îi ajungeau 
pe buze înainte să apuce să le digere ea însăşi. Se trezi că era nerăbdătoare să dea 
glas planurilor de viitor şi, deodată, totul fu extraordinar de limpede. Se aşeză şi 
vocea i se înmuie. 

— Lui Drake i-a plăcut foarte mult să strângă bani. Asta a făcut până s-au 
născut copiii. 

Încercă să găsească cuvintele potrivite pentru a exprima ceea ce simţea. 

— Dar Drake nu mai e acum. Nu şi-a putut lua banii cu el, deci, nu mai sunt ai 
lui, ci ai mei. Numai ai mei. Înţelegeţi? Nimic din ei... nici măcar un cent nu aparţine 
nici unuia din voi. Şi depinde de mine să îi folosesc cum cred eu de cuviinţă pentru 
a-mi face viaţa mai frumoasă şi mai plină de sens. 

Dregându-şi glasul foarte nervos, Horace o întrebă: 

— Ce ai de gând, Peach? 

— Să fac bine! spuse ea râzând triumfător şi următoarele cuvinte ieşiră iute: o 
să încep să dăruiesc tot. O să fiu o zână bună. O să mişc bagheta magică şi o să 
îmbunătăţesc vieţile oamenilor. 

Cei doi se uitară unul la altul ridicând din sprâncene la auzul acelei nebunii. 

— Nu mă mai privi aşa, Dom. Nu sunt nebună. Şi Ford a făcut-o. Şi Rockefeller. 
O s-o numesc Fundaţia Drake Malone şi îi voi ajuta pe tineri, pe bătrâni şi pe săraci. O 
să angajez oameni care să mă ajute să-i găsesc. La ce naiba sunt buni banii dacă nu îi 
cheltui? 


— Peach, cred că nu-ţi dai seama de gravitatea faptelor pe care intenţionezi să 
le faci. Modul nostru de viaţă depinde de păstrarea corporațiilor care creează un 
echilibru în economie, începu Dom, dar Peach chicoti. 

— Haide, Dom... cum ar spune Drake, astea sunt poveşti. 

Horace interveni: 

— Ce părere vor avea copiii tăi despre un asemenea plan? În fond, moştenirea 
lor vrei s-o arunci pe fereastră. 

— Ştiu, şi am de gând să pun deoparte sume generoase pentru ei. O să am grijă 
ca Steve să primească toţi banii de care are nevoie pentru a face vin şi şampanie, aşa 
cum îşi doreşte. Am de gând să discut totul cu Anne şi cu Steve, dar ştiu deja cum vor 
reacţiona. Grămezile de bani în sine nu i-au impresionat niciodată prea mult. Probabil 
pentru că nu au dus lipsă niciodată. 

— Când vrei să începi? întrebă Horace. 

— În noul an care vine, dar vreau să mă asiguraţi că nu o să-mi blocaţi în niciun 
fel eforturile. Nu vă speriaţi, că nu o să încep să arunc cu banii pe fereastră şi, cu 
siguranţă, că nu mă voi îmbrăca într-un sac şi nu voi trăi în sărăcie. Am de gând să 
fac totul eficient şi eficace. Eşti de acord cu mine, Dom? 

— O să te ajut cum pot. Eu, de fapt, l-am sfătuit pe Drake să înfiinţeze o 
fundaţie, cu ani în urmă. Ar fi foarte indicată pentru impozite. A 

— Tu ce părere ai, Horace? Îmi vei fi un prieten tot atât de bun cum i-ai fost lui 
Drake? 

— Totdeauna am încercat să acţionez în interesul tău şi trebuie să-ţi spun că 
mi-a displăcut acuzaţia. Bineînţeles că voi face cum doreşti. 

— Uitaţi, eu nu vă învinuiesc pe niciunul din voi. Nu v-am dat niciodată motiv să 
credeţi că aş fi dorit mai mult decât aveam. Şi eu sunt puţin surprinsă. Când aţi venit 
astăzi aici, nu mă gândeam decât să-mi impun autoritatea şi să obţin controlul. 

Vocea i se pierdu pe măsură ce gândurile i se îmbulzeau în cap. Ce voia, de 
fapt? Şi, când răspunsul i se formă în minte, îi şi ţâşni imediat pe buze: 

— Putere, spuse ea, ca toată lumea, asta vreau, de fapt. Drake a obținut-o 
strângând bani. Eu o voi obţine dăruindu-i. Vedeţi, nu suntem foarte diferiţi. 

! După ce plecară, Peach rămase în faţa ferestrei uitându-se la oraşul de 
dedesubt în timp ce ametistul amurgului se preschimba în negru, şi se întrebă ce 
direcţie avea să ia viaţa ei, oare. Poate că fusese mai puţin fericită trăind în umbra lui 
Drake decât îşi închipuise. Se vedea acum cu totul alta, o femeie care nu se 


mulțumea să trăiască închisă în spatele zidurilor averii. Banii îi puteau cumpăra mai 


mult decât plăceri materiale. Îi puteau cumpăra respect şi influenţă. Avea să devină o 
forţă recunoscută, o persoană care va avea puterea să schimbe ceva în lume. 

Zilele ei ca soţie a lui Drake se sfârşiseră. Venise vremea să îşi impună propria 
identitate. Se întrebă câte de Kitty şi Hazel o'Hara existau şi se chinuiau să 
supravieţuiască, implorând înfăptuirea unei minuni. 


— Pot să fac minuni, şopti ea. 


47 


Alte aranjamente 


Când ajunse la Belinda, Maggie o găsi la uşă chinuindu-i pe cei care încercau să 
încarce în camion preţioasele antichităţi. 

— Slavă Domnului că ai venit să mă ajuţi să-i supraveghezi. Mi-e atât de teamă 
să nu se strice ceva. 

— Vino înăuntru, Belinda. E o dimineaţă rece şi umedă şi n-ar trebui să stai 
afară fără o haină, o îndemnă ea, dar bătrâna refuză să asculte. 

— Uite cum duc dulapul acela... o simplă alunecare şi o piesă de două sute de 
ani se duce naibii! exclamă ea. 

— Trebuie să mergi înăuntru şi să-i laşi în pace. Sunt profesionişti, ţi-o spun eu. 

După ce reuşi să o ducă în casă, o conduse spre bibliotecă. 

— Belinda, pot spune că am învăţat un lucru: că trebuie să ai încredere în cei pe 
care îi angajezi. Cicăleala are, de obicei, efectul contrar celui pe care îl doreşti. Doar 
nu vrei ca oamenii aceia să devină nervoşi... sau ostili. 

— Maggie, insinuezi cumva că te-am făcut să devii nervoasă sau ostilă? întrebă 
Belinda arţăgoasă, iar Maggie începu să râdă. 

— Nu chiar, dar ai făcut tot posibilul. Acum spune, te rog, să ne aducă nişte 
cafea până mă duc eu să arunc o privire să văd dacă au luat tot ce trebuia. 

Întorcându-se o găsi pe Belinda plângând în fotoliul ei. 

— Ce s-a întâmplat? o întrebă ea, iar bătrână îi răspunse tragic ştergându-şi 
ochii cu o batistă superbă din dantelă: 

— Oh, Maggie, îmbătrânesc şi mi-e atât de teamă. Vreau ca fiul meu să fie 
lângă mine în aceste ultime zile de viaţă, dar simt eu că o să refuze. 

— De ce spui asta? Ai vorbit cu el? 

— Nu, mi-a fost teamă. A dat telefon de două ori, dar n-am vrut să-i vorbesc. 
Ceva îmi spunea că avea să-mi dea o veste proastă. 

Maggie se simţi cuprinsă de milă. 

— Nu-ţi face griji, Belinda. Sunt sigură că va rămâne. Spune-i cât de mult ar 
însemna pentru tine. O să înţeleagă. 

— Nu! Eu nu cerşesc. Dacă va vrea să se întoarcă la New York, eu nu-l voi 
împiedica. Trebuie să-şi trăiască propria viaţă, aşa cum vrea el, spuse ea cu nobleţe 
în glas. 


— Belinda, dacă nu îi vei spune tu, o voi face eu. 


Privirea ei îşi recăpătă strălucirea. 

— Chiar ai vrea să faci asta pentru mine? 

— Aş vrea... Şi o voi face. 

— Minunat, Maggie, spuse Belinda ridicându-se, gata să intre din nou în luptă. 
Adu-mi, te rog, o haină din dulapul din hol. Trebuie să ies să văd cu ochii mei că biroul 
acela nu va fi zgâriat. 

Când Maggie ajunse la casa din Malibu, Elizabeth conducea foarte bine 
descărcarea lucrurilor. Imediat ce reuşiră să stea de vorbă, Maggie îi spuse cât de 
încântată era de ea. 

— E aşa interesant, iar casa o să fie superbă, spuse asistenta. 

— Să sperăm că şi familia Cornwall va fi la fel de entuziasmată ca şi tine. O 
recomandare din partea Belindei ar însemna mult de lucru pentru noi, Liz. 

— Cui nu i-ar plăcea să stea aici? E un adevărat paradis. 

— Pentru tine şi pentru mine, probabil, dar nu neapărat şi pentru cineva care îşi 
poate permite să aibă tot ce vrea. 

— E greu de imaginat. Uneori mă gândesc că, poate nici nu e atât de minunat 
să ai prea mulţi bani. Nu mai ai ce să-ţi doreşti. 

— Nu-i adevărat, Liz. Belinda îşi vrea fiul şi banii nu-i sunt de niciun folos. 

— Dar nu tocmai asta vrea să facă, de fapt... să-l cumpere cu această casă? 

— Da, dar numai casa nu va fi de ajuns. Dacă va rămâne, o va face pentru 
dragoste. 

Era aproape întuneric când plecă şi ultimul camion. Casa arăta excelent cu noua 
mobilă - caldă, confortabilă şi atrăgătoare. Se puteau vedea luminile vapoarelor care 
se mişcau maiestuos la orizont. Maggie mai trecu prin fiecare încăpere cel puţin o 
dată, savurând perfecțiunea eforturilor ei. Nu ar fi vrut să plece. 

Oare avea să vină vreodată în vizită aici? se întrebă ea. Probabil că nu. Spre 
deosebire de relaţia ei cu Peach, pentru Belinda nu fusese niciodată altceva decât o 
angajată. Connor? Nu. Era o femeie căsătorită şi tradiţia nu permitea relaţii de 
prietenie cu persoane de sexul opus. Oricât ar fi fost de dificile relaţiile ei cu Kirk, mai 
spera încă să împace lucrurile. Doar era soţul ei. 

Îi dădu lui Liz lista cu cadourile care trebuiau cumpărate a doua zi şi plecară 
amândouă după ce încuiară. Acum trebuia să se ocupe şi de casa ei. Aici numai 
florarul mai avea de lucru şi, deşi intenţiona să mai verifice totul în dimineaţa de 
douăzeci şi patru, ştia că nu mai avea nimic de făcut. 

Înainte de opt şi jumătate ajunse acasă, unde era rece şi întuneric. Cu toate că 


intenţionase să îi spună lui Kirk despre Liz în dimineaţa aceea, el plecase repede şi, 


deci, mai avea încă în faţă acel proiect i îngrozitor. Totuşi, nu avea să o facă în seara 
aceea şi, de fapt, nici în următoarele câteva seri. Angie avea să fie acasă şi voia ca 
sărbătoarea de Crăciun să fie întâmpinată cu fericire. 

Se îmbrăcă într-o pereche de blugi şi un pulover şi se duse jos să îşi facă un 
sandvici şi o cafea. Avea o grămadă de lucruri de făcut. Sigur că bradul de la 
„Douglas” era în curtea din spate, aşa cum comandase, şi cu mare greutate reuşi să îl 
tragă înăuntru aşezându-l în faţa ferestrei living-room-ului. Strănutând din cauza 
prafului, urcă în pod unde ţinea cutiile cu ornamente pentru brad şi le scoase de 
acolo. 

După o muncă îndelungată cu o mulţime de fire încurcate şi beculeţe care 
refuzau să se aprindă până nu erau scuturate, începu, în sfârşit, chinul de împodobire 
a pomului, întrebându-se unde greşise oare. Cum de alte familii găseau o adevărată 
plăcere în a împărţi bucuria pregătirilor de Crăciun, iar ea trebuia să facă totul 
singură? 

Kirk veni la zece şi jumătate când ea tocmai punea ultimul rând de beteală. Se 
uită în jur la grămada de cutii. 

— Doamne, ce dezordine, remarcă el. 

Glasul oboselii şi iritării se ridică în ea, dar se înfrână. Nu avea rost să se chinuie 
să facă viaţa senină, dacă după aceea stârnea un scandal din cauza unor remarci 
lipsite de importanţă. 

— Da, sigur că este. Mă bucur că ai venit să mă ajuţi să strâng. Nu arată 
minunat? 

— Ba da. Ai făcut o treabă excelentă, ca de obicei. 

O oră mai târziu, după ce strânseră toate cutiile şi Maggie nu mai voia decât să 
facă un duş şi să se culce, Kirk avea chef de sărbătorit. 

— Hai să bem un pahar de vin şi să stăm de vorbă în faţa pomului, sugeră el. 

Maggie îşi dădu seama că nu trebuia să refuze. 

— Sigur. E o sticlă de şampanie în frigider. Vrei să o deschizi tu, până fac un duş 
şi îmi pun halatul? Mă simt îngrozitor de murdară. 

— Bine, dar mai e ceva pe lângă ea? N-am prea mâncat şi mi-e foame. 

Impulsul de a izbucni şi de a-i spune să-şi pună singur să mănânce fu foarte 
puternic. 

— Mai e puţină brânză. Cobor şi eu în zece minute. 

După duşul fierbinte, dorinţa de a se culca era aproape irezistibilă şi se întinse 
pe pat numai pentru cinci minute. Adormi şi nu se trezi mai târziu, când Kirk o înveli şi 


se strecură în pat lângă ea. 


XXX 


— Vrei să mergi cu mine la aeroport astăzi după-amiază să o aşteptăm pe 
Angie? o trezi o voce de deasupra ei. Deschise ochii şi îl văzu pe Kirk dezbrăcat şi cu 
aparatul de ras în mână. Astăzi? Ce era astăzi? Ah, Doamne... l-a lăsat singur cu vinul 
şi pomul de Crăciun! 

— Nu, mm, cred că o să rămân acasă şi o să cumpăr de mâncare. Mai trebuie să 
aranjez şi cadourile, zise ea încercând să-şi revină. 

Se dădu jos din pat şi îşi puse halatul. J 

— O să pregătesc micul dejun până te îmbraci tu, îi spuse ea apoi. Vrei nişte 
ouă? 

— Două. Nu mai era nimic de mâncare aseară şi stomacul îmi face gălăgie. 

— Bietul de el, şopti ea, dar prea încet ca să fie auzită. 

După ce plecă el, ea intră, în sfârşit, în acţiune. Imelda sosi la opt şi jumătate, 
iar Dee abia o oră mai târziu, şi nu părea să se simtă bine. 

— Faţa ta e verde din cauza sărbătorilor sau eşti bolnavă? o întrebă Maggie. 

— Mi-e rău de la stomac şi n-am dormit toată noaptea, spuse Dee. 

— Şi de ce n-ai stat în pat, găgăuţă? 

— Nu puteam să vă las, doamnă Hammond. Ştiu foarte bine cât de ocupată 
sunteţi. 

— Pleacă imediat! Pot să mă descurc foarte bine. Hai, du-te. De fapt, aproape 
că am terminat cu toate, minţi Maggie. Ai grijă de tine. Ne vedem după Crăciun dacă 
te vei simţi bine. Tot atunci o să-ţi dau şi prima de Crăciun. 

După ce Dee plecă, Maggie deveni şi mai deprimată, dar nu avea timp să îşi 
plângă de milă. 

— O să fac ce pot, şi la dracu’ cu toate celelalte! spuse ea. 

Angie şi Kirk ajunseră acasă abia la şapte din cauza traficului de vacanţă, când 
Maggie terminase aproape. 

— Mamă, ce bine e să fii acasă, spuse Angie şi se repezi să îşi îmbrăţişeze 
mama. Tata mi-a spus că pomul e împodobit. Hai să mergem să-l văd. 

După cină, Angie plecă pe la prietenii ei, iar Maggie spălă vasele. Tocmai voia 
să bage la cuptor plăcintele pentru a doua zi, când Kirk veni lângă ea în bucătărie. 

— Nu vrei să mergem la un film? o întrebă el. 

— Acum? În niciun caz. Trebuie să pregătesc plăcinta de dovleac şi să aranjez 
masa din sufragerie pentru cina de mâine. 


— Nu poţi face asta dimineaţă? 


Dădu să spună o minciună, dar se răzgândi., 

— Trebuie să aranjez cadourile... şi mai trebuie să trec şi pe la casa din Malibu 
să văd dacă florarul a făcut tot ce trebuie. 

Exact în timp ce vorbea, sună telefonul. Era Liz ca să îi raporteze despre cum a 
mers la cumpărături. 

— Misiunea a fost îndeplinită, Maggie. 

— Excelent, Liz. Mâine după-amiază ne vedem aici la mine. Dimineaţă trebuie 
să trec prin Malibu. Mă aştepţi dacă se întâmplă să întârzii. Dee este bolnavă. 

După ce închise îşi dădu seama că el ascultase toată convorbirea. 

— Cine e Liz? întrebă el şi ea înţelese că sosise clipa, momentul de criză care 
venea totdeauna prea devreme. 

— Noua mea asistentă. Se descurcă foarte bine. 

— De când o ai? 

— De vreo două zile doar, zise ea cu un tremur nervos în voce şi simțind o 
slăbiciune lăsându-i-se în picioare. 

De teamă sau de oboseală? 

— Kirk, putem să stăm de vorbă fără să ne supărăm? Ca doi oameni maturi care 
ţine fiecare la sentimentele celuilalt? 

— Dar ce e de vorbit? Ai luat evident o hotărâre fără să ţii cont de... începu el, 
dar ea îl întrerupse: 

— Nu! Ai înţeles complet greşit. Tu eşti cel care a luat hotărârea ca eu să nu 
mai lucrez fără să ţii cont de ceea ce voiam eu. Nu înţelegi nimic? Eşti atât de orbit de 
propriul tău egoism, încât nu poţi să vezi deloc şi ce simt eu... nici măcar un pic? 

El ridică braţele în semn de capitulare. 

— Bine, bine, dacă asta vrei, o să mai încerc un timp, dar dacă îmi va fi mult 
prea greu, va trebui să facem alte aranjamente. 

Teama lui Maggie se preschimbă în furie şi glasul îi reflecta sentimentele: 

— Spune-o, Kirk! Nu mă mai ameţi atât cu insinuările şi cu amenințările voalate. 
Spune-o odată, fir-ar să fie, hai să vorbim deschis... dacă asta vrei. 

— Ce să spun? 

Exasperată de refuzul lui de a trata problema direct, Maggie se hotări să ia ea 
taurul de coarne şi să-l arunce sau să fie rănită de moarte. 

— Despărțirea. Divorțul. Nu cu asta mă ameninţi? Măcar de data asta, eu sunt 
cea care dă ultimatumul, nu tu. Da, voi continua să lucrez. Îmi place foarte mult şi nu 
pot lăsa ca egoismul tău copilăresc să mă lipsească de ceva atât de important. Şi eu 


te iubesc şi aş vrea să rămânem în continuare împreună, dar nu ca în ultimii douăzeci 


egali? Să trăim, să ne iubim şi să avem grijă unul de celălalt? 

După ce Maggie îşi încheie tirada, el tăcu puţin, înainte să spună cu o voce 
încordată, dar nu furioasă: 

— Nu, mulţumesc, Maggie. Nu mai am nevoie de un partener, ci de o soţie şi 
dacă tu nu mai vrei acest post, e treaba ta. Îmi pare rău. Am crezut că viaţa noastră 
însemna mai mult decât hrănirea ego-ului meu. Bănuiesc că m-am înşelat. Totuşi, eu 
am fost un soţ al naibii de bun. Am muncit din greu şi v-am oferit totul, ţie şi lui Angie. 

Maggie era şocată de atitudinea lui calmă şi tristă şi de cuvintele pe care le 
spunea. 

— Oh, Kirk, dar eu n-am spus că n-ai fost un soţ bun. Ai fost şi ai mai fost şi un 
tată minunat. 

— M-am gândit la toate astea la fel de mult ca şi tine şi am ajuns şi eu lao 
decizie. Vreau o soţie care să mă aştepte acasă. Am nevoie de confort, căldură şi 
dragoste când mă întorc după o zi în care îmi bat capul ca să câştig un ban. N-aş 
putea îndura şi cariera ta şi a mea. 

O durere surdă îi străpunse trupul. Deci asta era tot? Sfârşitul căsniciei ei. O să 
poată înfrunta viaţa singură fără el? Îi venea rău de tristeţe şi teamă. Ce naiba 
făcuse? Gâtul îi era încleştat şi nu mai putea scoate nici măcar un cuvânt. Kirk vorbi 
ultimul. 

— Maggie, hai să ţinem asta între noi până după Crăciun... da? Nu are rost să-i 
stricăm vacanţa lui Angie. O să-i spunem amândoi când se va întoarce de la schi. 

Maggie încuviinţă şi îl auzi depărtându-se. 

Aşa se sfârşeau căsniciile? Câteva cuvinte, cuvinte obişnuite, de fiecare zi, dar 
aranjate în aşa fel încât să pună capăt unei vieţi de dragoste şi comuniune? Un 
scâncet... nu un bubuit? 

Nu voi mai avea nevoie de tine niciodată 


Laura formă numărul rugându-se să nu îi răspundă o voce de femeie, dar acest 
lucru se întâmplă şi, deşi era tentată să închidă, rămase pe fir. 

— Bună, Laura sunt. Jim este acolo? 

Acel-glas erotic atât de cunoscut iubitorilor de film din întreaga lume îi 
răspunse: 

— Nu, Laura, nu este. Ghilly sunt. Vrei să-i transmit ceva? 

Laura ezită. Nu voia să îşi trădeze nervozitatea. Trebuia să fie cât se poate de 
calmă şi nu trebuia să o urască pe femeia aceea. 

— Da, dacă nu te superi. Spune-i, te rog, să mă sune când va avea timp. 

Într-o pornire de prietenie faţă de cea care suferise atât de mult din cauza ei, 
Ghilly îi spuse: 

— Dacă este important, pot lua legătura imediat cu el. 

— Da, este important, dar nu urgent. Spune-i doar să mă sune când se întoarce. 
Mulţumesc. 

Trânti receptorul, bucuroasă că primul chin trecuse. 

Christine o sfătuise să nu îşi îndrepte ura împotriva lui Ghilly, dar îi era foarte 
greu să simtă bunăvoință faţă de ea. Se uită la ceas... aproape unsprezece şi 
jumătate. Ghilly trebuia să trăiască una din acele seri de singurătate din viaţa unei 
soţii de medic. 

După zece minute sună telefonul şi Laura bănui că, până la urmă, Ghilly -tot 
luase legătura cu el. Chicoti. Probabil că erau foarte curioşi. Lăsă să sune de zece ori 
înainte să răspundă. 

— Bună, Laura. Ghilly mi-a transmis mesajul. 

Sunetul vocii lui îi atinse nişte corzi sensibile. 

— Da, drăguţ din partea ei, dar i-am spus că nu e ceva urgent. Voiam numai 
să-ţi spun că aş dori să stăm de vorbă cât mai curând. Ştiu că pleci la Aspen, dar când 
te întorci cred că ar fi foarte bine să punem lucrurile la punct. 

Jim păru curios. 

— Bine, dar poate ar fi bine mai întâi să se întâlnească avocaţii noştri. 

— Zău, Jim, chiar vrei ca avocaţii să hotărască ce vrem să facem noi cu vieţile 
noastre? Nu putem să ne comportăm ca doi adulţi cu capul pe umeri şi să rezolvăm 


lucrurile singuri? Va fi mult mai uşor decât îţi închipui. 


— De fapt, ce-ţi trece prin cap, Laura? 

Era neliniştit şi ei îi plăcea. Îi rezerva o mare surpriză. 

— Jim, avem doi fii pe care amândoi îi iubim. Indiferent ce este între noi, Shan şi 
Dac vor fi totdeauna dovada dragostei de altădată. Nu putem şterge tot ce-a fost 
odată fără să ne distrugem copiii. Le suntem datori să ne purtăm decent unul faţă de 
celălalt. Cred că trebuie să ne întâlnim să stăm de vorbă. N-am de gând să-ţi întind 
nicio cursă. 

În timp ce vorbea, vocea îi devenise rece şi senină şi îi plăcea rolul pe care şi-l 
alesese. Uluit şi foarte curios, Jim nu se putu opune invitaţiei. 

— Bine, acum sunt în Centrul Medical UCLA. E bine dacă trec pe acolo în seara 
asta? 

— Sigur. Ai mâncat? 

— Nu, dar nu e nevoie. 

— Ştiu, dar nu e niciun deranj. Pe curând. 

Calmul îi dispăru imediat şi se repezi în bucătărie unde scoase un muşchi file 
din congelator şi îl puse în cuptorul cu microunde. Curăţă şi doi cartofi pe care îi băgă 
în cuptor. Avea să facă salata şi cornurile mai târziu. 

Se duse apoi repede sus şi se schimbă cu un costum pe care i-l alesese Jim şi 
care lui Kirk îi plăcuse foarte mult când luaseră masa împreună, într-o seară. Se fardă 
puţin mai puternic decât de obicei pentru a fi sigură că nu avea să rişte să plângă, îşi 
trecu peria prin păr şi fugi iar jos pentru a pune masa. Deschise o sticlă de Bordeaux 
ca să aibă timp să răsufle şi tocmai aprindea focul din căminul din living-room, când 
sună soneria. Nu putea spune că se plictisise în ultimul timp. 

Ducându-se încet să deschidă uşa, avu impresia că se vedea de undeva de 
departe. Juca foarte bine un rol pe care nu se aşteptase niciodată să-l joace. În seara 
aceea avea să îşi recapete respectul soţului ei, dacă nu altceva, şi avea să o uite 
pentru totdeauna pe femeia aceea speriată şi-fricoasă care fusese. 

— Ai venit repede. Eşti probabil cu Ferrari, îi spuse ea. 

— Nu, de fapt este din nou la reparat. Poţi să crezi aşa ceva? 

— Păcat, dar nu surprinzător. Nu ţi-am spus eu să nu cumperi o maşină de mare 
viteză când trăim într-o societate în care se circulă cu cincizeci şi cinci de mile pe oră? 

Vorbea uşor şi îl tachina. 

— Ştiu, ştiu. Nu mi-a dat decât bătăi de cap. Ar fi trebuit să te ascult. 

— Maşinile şi femeile iuți îţi pot crea necazuri, zise ea blând fără să se simtă nici 
urmă de sarcasm în glasul ei. Du-te la bar şi pregăteşte să bem ceva până pun eu 


carnea în cuptor. Simte-te... ca acasă. 


— Ca de obicei? întrebă el. 

— Nu, doar puţină votcă cu gheaţă. Apa tonică are prea multe calorii. 

— Dar nu mi se pare că artrebui să te mai fereşti de calorii. 

— Îmi place noua mea siluetă şi am de gând să mi-o menţin. 

După ce termină treaba în bucătărie, se întoarse şi se aşeză lângă el în faţa 
focului, dar nu pe canapea, ci pe un fotoliu de unde îl putea privi. Se hotări să fie 
directă. 

— Jim, ştiu că te întrebi ce am de gând. Ei bine, apreciez faptul că ai venit acum 
aici. După felul cum m-am purtat în ultimele câteva luni, mă mir că mai ai încredere în 
mine, începu ea. 

— Sigur că am încredere în tine, Laura. 

— Cum te simţi să vii din nou în casa asta? Îţi mai place la fel de mult ca 
înainte? 

— Ştii foarte bine că totdeauna mi-a plăcut. Doar eu am fost cel care a insistat 
să o cumpărăm, îţi aminteşti? 

— Exact. Ei bine, eu o urăsc. Totdeauna am urât-o şi mereu o voi face. Aş vrea 
să ţi-o recapeţi împreună cu urările mele de fericire. 

— Şi tu unde vei sta? 

— Kirk Hammond s-a oferit să-mi găsească o căsuţă în Long Beach... lângă apă. 
Acum uite ce-ţi propun. Tu îmi cumperi căsuţa. Vom face o evaluare imparţială a 
acestei case şi a tot ce conţine şi ne vom împărţi economiile. Ştiu că nu e cine ştie ce. 
Niciodată n-am fost buni strângători. Pe urmă, o să te rog să-mi fixezi o alocaţie din 
care să mă întreţin în mod confortabil în următorii cinci ani. Sper ca până atunci să fiu 
în stare să mă întreţin singură. Poate mă voi recăsători chiar... Mi-ar plăcea să mă 
recăsătoresc, dar... nu vreau să te storc de bani sau să-ţi fiu veşnic o povară. Jim o 
privi foarte atent. 

— Laura, de ce faci asta? Ce motiv ai? 

— Motiv? Ce întrebare! 

— iartă-mă, n-am vrut să sune aşa. Sunt doar surprins, atâta tot. Avocatul mi-a 
spus să mă pregătesc pentru o luptă grea. 

— Da, ei bine, nu va câştiga prea mulţi bani dacă noi nu ne certăm, nu? Pun 
pariu că l-ai sunat înainte să vii în seara asta aici, aşa e? 

Tonul ei era acuzator. 

— Da, aşa e. 

— Şi el te-a sfătuit să nu vii. 


— Da, spuse el fără Să o privească. 


— Şi totuşi, ai venit... de ce? 

— Pentru că încă mai am încredere în tine mai mult decât în oricine altcineva. 
Eşti o femeie bună, sinceră, iubitoare şi nu-mi place ce ţi-am făcut. 

Îşi ţinea privirea aţintită asupra paharului şi uitându-se la el calm, Laura îşi simţi 
Furia evaporându-se. Dorea să îl ţină în braţe şi să îl liniştească, dar nu o făcu. Îşi 
păstră calmul. 

— Mi-am făcut-o cu mâna mea, Jim. Eu singură mi-am permis să fiu victimă. Îmi 
plăcea să fiu martiră, dar era o prostie. Trebuie să mă simt la fel de ruşinată ca şi 
tine. 

El o privi atunci în ochi. 

— Nu-mi vine să cred că vorbesc cu aceeaşi femeie cu care am trăit atâţia ani. 

— Nici n-o faci, slavă Domnului. Mă cunosc atât de bine acum. Toată viaţa mi-a 
fost teamă... şi-mi mai este încă, dar învăţ să înving teama. 

— Poţi ieşi din casă? 

— Da, dar nu e deloc uşor. De câte ori ies pe uşă, este o adevărată luptă. Ştii 
ceva despre agorafobie? îl întrebă ea. 

— Nu prea. 

— Majoritatea medicilor nu ştiu. Este supranumită „boala femeilor casnice”, 
pentru că noi o facem de obicei. Au tendinţa de a o considera nevroză şi prescriu 
Valium, care face mai mult rău. 

— Nu prea ai cine ştie ce respect faţă de profesia de medic, nu? 

— Nu prea am faţă de tine. Nu mai am. Dar asta mă priveşte pe mine, nu pe 
tine. Numai pentru că eu am avut prea multe idei naive în legătură cu serviciul în 
slujba umanităţii şi înaltă chemare nu înseamnă că tu greşeşti. Ai dreptul să-ţi trăieşti 
viaţa aşa cum vrei. Nu contează că eu cred că mi-ai înşelat încrederea, spuse ea şi se 
ridică. Acum ai o ultimă şansă pentru una din cinele mele delicioase. Vrei să pui tu 
vin? 

Ea se grăbi să se ducă la bucătărie. 

Mâncară la lumina lumânărilor şi ea menţinu conversaţia pe un ton uşor vorbind 
despre gemeni şi vremurile trecute. Când desertul luă sfârşit, se încheie şi discuţia. 
Laura a fost cea care a dat semnalul de încheiere a serii. 

— S-a făcut târziu, Jim, şi Ghilly îşi închipuie, probabil, că ori te-am sedus, ori 
te-am omorât. Ar trebui să te duci acasă, îi spuse ea cu o voce blândă şi tandră. 

El nu făcu însă nicio mişcare şi continua să îşi bea cafeaua. 


— Îmi pare rău că seara asta s-a sfârşit. A fost minunat. 


— Şi mie mi-a făcut plăcere. Mă bucur că ne despărţim prieteni. Aş vrea ca pe 
băieţi să nu îi afecteze divorţul nostru şi sper să înveţe să îi placă şi să îi accepte pe 
Ghilly şi pe noul copil. 

— Ţi-a spus Kirk? 

— Da, şi îi sunt recunoscătoare. Mi-a fost un prieten minunat. 

Urmă un moment mai prelungit de tăcere, timp în care Jim părea să se lupte cu 
o problemă dificilă. 

— Jim, îţi pare rău să părăseşti casa, nu pe mine. Este casa ta şi în curând te 
poţi întoarce la ea pentru totdeauna. Crede-mă, sunt nerăbdătoare să mă mut şi eu în 
casa mea şi să încep o nouă viaţă. Nu voi sta aici nicio zi mai mult decât este necesar. 

— Nu e nicio grabă. Voi vorbi cu avocatul meu de îndată ce mă întorc de la 
Aspen. Poţi fi sigură că nu vei avea probleme cu banii... nu atâta timp cât trăiesc eu şi 
lucrez. lar în ceea ce priveşte cei cinci ani... să ştii că nu te voi ţine legată de asta. Te 
voi ajuta oricând vei avea nevoie de mine. 

— Apreciez acest lucru, Jim, dar nu voi mai avea nevoie de tine niciodată. 

Merseră la uşă împreună şi el se întoarse spre ea. 

— La revedere, Laura, spuse el încet, aplecându-se să o sărute, dar ea întoarse 
capul, aşa încât buzele lui îi şterseră obrazul doar. 

— Eşti o adevărată doamnă, spuse el cu nostalgie. 

— Noapte bună, Jim... şi noroc. 

El ieşi încet şi ea închise uşa şi o încuie în urma lui. Trecând pe lângă oglinda 
din hol, se opri să se privească. 

— Ai reuşit, mincinoaso! Ai reuşit! spuse ea imaginii, după care fugi sus să îşi 


verse lacrimile în pernă. 

Noua moralitate 


Încântată de triumful repurtat în faţa lui Horace şi Dom, Peach se pregăti pentru 
cina cu doctorul Senseney. În timp ce se îmbrăca, mintea ei era plină de planuri şi idei 
în legătură cu noul curs pe care avea să îl ia propria -ei viaţă. Avea să le spună lui 
Anne şi lui Steve când sunau în Ajunul Crăciunului. 

În final, fu încântată să vadă că arăta extraordinar de bine. De ce era oglinda 
mereu prima care reflecta starea de spirit a cuiva? Auzi telefonul sunând şi pe Miles 
spunând în interfon că o căuta Jason. Ridică receptorul imediat. 

— Jason, unde eşti? 

— În Los Angeles, exact cum ţi-am promis. Maşina tocmai încearcă să iasă din 
aglomeraţia asta de la aeroport. E o adevărată grădină zoologică. Nu ştiu cât o să 
dureze. 

— Mă bucur că-ţi aud glasul. Am fost îngrijorată. De atâtea zile n-ai mai sunat. 

— S-au cam precipitat lucrurile. Mă ţineau atât de ocupat, încât până la urmă 
m-am supărat şi am inclus în program pauze de baie. Au uitat că mai există lucruri 
care nu pot fi neglijate. Dar o să-ţi povestesc mai multe când ajung. Dacă nu e nicio 
problemă, îi spun şoferului să mă ducă la tine.- 

— Oh, Jason, îmi pare atât de rău. Tocmai mă pregăteam să ies să iau cina. Era 
bine să fi ştiut când vii. 

Vocea lui îi trădă dezamăgirea. 

— Şi mie îmi pare rău. Abia aşteptam să te văd. Mi-ai lipsit atât de mult. Nu poţi 
avea o durere de cap sau altceva şi să anulezi? 

— E prea târziu. El trebuie să sosească în orice clipă... dar dacă aş fi ştiut măcar 
acum o jumătate de oră... 

— Eh, se întâmplă. Când ne putem vedea? 

Nu se putea hotărî să îl invite mai târziu în aceeaşi seară. Într-un fel era 
neplăcut să ia cina cu un bărbat şi să îşi petreacă noaptea şi să facă dragoste cu un 
[altul. 

— Jason, dragul meu, am plănuit ca toată ziua şi noaptea de mâine să fie numai 
ale noastre. Vino devreme să luăm micul dejun împreună. 

— Mâine? Bine, dacă aşa vrei, spuse el părând foarte dezamăgit. 

— Jason, vino în seara asta. Nu suport gândul de a nu te vedea până dimineaţă. 


Mă întorc până la miezul nopţii. 


— Excelent! La douăsprezece voi fi acolo, Cenuşăreaso. Să nu te transformi 
într-un dovleac. 

Când termină convorbirea îl auzi pe Miles bătând în uşă pentru a-i spune că 
doctorul Senseney aştepta în bibliotecă. Ea se duse atunci repede înăuntru şi îi oferi 
ceva de băut, dar el refuză. 

— Mulţumesc, nu. Rezervarea este pentru şapte şi jumătate şi mi-au promis o 
masă bună. 

Miles îi aduse haina de zibelină şi plecară discutând tot felul de banalităţi, până 
când ajunseră să fie singuri în maşina lui, un Mercedes Sedan. 

— Doamnă Malone, sunteţi o femeie incredibil de frumoasă. Cu greu îmi pot lua 
ochii de la dumneavoastră, spuse el pornind maşina. 

— Este o părere personală sau profesională? ŞI, te rog, să-mi spui Peach. 

— Ambele... Peach. Ai o excelentă structură a oaselor, o piele strălucitoare şi 
nişte ochi superbi, dar bănuiesc că te-ai obişnuit cu asemenea complimente 
extravagante, nu? 

— - Niciodată nu te poţi obişnui cu ele, nu crezi? Spune-mi, de unde ai ştiut cine 
sunt? De pe cec? 

El râse. 

— Nu, am ştiut cine eşti chiar de când ai intrat în biroul meu. Am fost şi eu la 
familia Silenz în seara când s-a prezentat „Sandman”. 

— Nu-mi amintesc să te fi văzut. 

— Frumosul tânărul star te monopolizase. Nu mai aveai ochi pentru nimeni 
altcineva. 

— Nici n-am ştiut cine era până când a început filmul. Cu cine erai? 

— Cu una din pacientele mele pe care nu o voi numi deocamdată. Seara aceea 
era un debut pentru faţa şi abdomenul ei şi a fost atât de încântată, încât a insistat să 
îi însoțesc pe ea şi pe soţul ei pentru a mă bucura de triumf. În săptămână aceea a 
primit un rol foarte important pentru care toată lumea spusese că era prea bătrână. 

— Ah, cu siguranţă era... dar el o făcu să tacă punându-i un deget pe buze. 

— Fără nume, te rog. Profesiunea mea promite confidenţialitate, chiar şi atunci 
când pacienta nu o doreşte. Jason Darrow este tânărul iubit? 

— Din moment ce tu nu amesteci nume în discuţie, nu o voi face nici eu. Eşti 
căsătorit? 

— Am fost. Acum nu mai sunt. Am părăsit Franţa pentru a studia aici chirurgia 
plastică şi m-am îndrăgostit de ţara ta. Soţiei mele nu îi plăcea New Yorkul şi ura Los 
Angelesul. Mi-a luat şi fiica atunci când s-a întors la Paris. A trebuit să aleg. 


— Şi ai ales Los Angeles pierzându-ţi astfel familia? Îngrozitor. Nu te simţi singur 
fără ele? 

— Mi-e dor de fiica mea. Îi plăcea California la fel de mult ca şi mie şi vrea să 
vină să stea cu mine începând de la anul. Avea treisprezece ani când soţia mea s-a 
hotărât să plece şi, deşi m-a implorat să o las să rămână, nu am putut suporta să o 
despart de mama ei. Mă vizitează câte o lună în fiecare vară, iar eu mă duc la Paris 
cât de des pot. Şi ea se consideră o americancă, la fel ca şi mine. 

Cum au ajuns la restaurant au şi fost conduşi la o masă mai în spate, lângă o 
fereastră prin care se vedeau luminile oraşului. Aplecat pe o coastă a dealului, 
restaurantul avea o impresionantă privelişte asupra părţii de sud, care îţi lua 
răsuflarea. 

— Mă bucur atât de mult că ai sugerat să venim la acest restaurant. Nu am mai 
fost de foarte mult timp. 

Începură cu o sticlă de şampanie Taittinger şi conversaţia curgea fără niciun 
efort. Aveau aceleaşi gusturi în privinţa multor lucruri şi în curând descoperiră că 
aveau şi cam aceleaşi cunoştinţe comune, iar Peach îi găsi compania plină de căldură 
şi plăcută. Numai rareori când îşi ridica privirea şi îi surprindea ochii întunecaţi 
fixând-o cu atenţie, se simţea puţin stânjenită, dar nu putea ignora faptul că îl 
fermecase profund. Acest lucru o flata mai mult decât ar fi dorit. 

Seara trecu repede. Masa fusese excelentă şi serviciul degajat. Gusturile li se 
potriveau în foarte multe privinţe, cu excepţia vinurilor, şi discuţia aprinsă legată de 
superioritatea vinurilor franţuzeşti faţă de cele californiene îi stimulă pe amândoi. 

— Pierre, ar trebui să vii cu mine în Napa Valley, într-o zi. O să-ţii prezint pe unii 
din cei mai buni producători de vinuri din lume şi îţi voi dovedi că Franţa va fi 
întrecută de California în ceea ce priveşte tehnologia. 

: - Tehnologia? Păi, bineînţeles, producţia de vinuri nu înseamnă tehnologie... ci 
artă! 

Amândoi izbucniră în râs şi el continuă: 

— Să accept invitaţia... pe când? 

— Voi merge acolo foarte curând, deoarece nora mea trebuie să nască. Poate 
vii într-un week-end când va fi gata casa de oaspeţi. 

— Perfect. Dar pe tine când te mai văd? Mâine? 

Poimâine? Ziua următoare? 

Îşi dădu seama că ea însăşi promisese o continuare a prieteniei lor şi acum nu 


ştia ce să facă. 


— Îmi pare rău, Pierre, mâine este Ajunul Crăciunului şi sunt foarte ocupată 
până la sfârşitul acestui an. 

El întinse mâna peste masă, îi luă din mână paharul de şampanie al cărui picior 
ea începuse să îl răsucească nervos, şi îl puse pe masă. Apoi, luându-i mâna într-a lui, 
i-o ridică uşor mângâind-o de obrazul lui. 

— Pare atât de departe... sfârşitul anului, spuse el încet. 

Privind-o în ochi şi sărutându-i degetele unul câte unul, şopti: 

— Rămâi noaptea asta cu mine. 

Peach era bucuroasă că o aştepta Jason pentru a nu se lăsa tentată. Pierre era 
un bărbat sexi şi foarte convingător, iar ea avea nevoie de tot ajutorul pe care îl putea 
obţine pentru a rezista eforturilor lui de a o manipula. 

— Te rog, Pierre, nu face asta. Nu acum, spuse ea şi îşi trase mâna, iar el nu 
mai insistă. 

Se hotări să îi vorbească sincer. 

— Îmi pare rău, dar nu pot avea două relaţii în acelaşi timp. Nu ar fi trebuit nici 
să-ţi accept invitaţia la masă. 

— Te rog, protestă el. Te-am invitat numai la cină.! Celălalt a fost... să-i 
spunem, un impuls irezistibil?! 

— Adevărul este că... Jason s-a întors astăzi la Los Angeles şi, ei bine... mă 
întâlnesc cu el mai târziu, spuse ea, vocea pierzându-ise încurcată. 

El zâmbi văzându-i stânjeneala. 

— Draga mea, cât de inocentă eşti. Voi, femeile, nu sunteţi deloc pregătite 
pentru o adevărată eliberare. Nu e nimic greşit în a lua masa cu o persoană şi a te 
culca cu alta. Noi, bărbaţii, facem asta de secole. 

— Ei bine, eu n-am făcut-o şi îmi vine greu chiar să vorbesc despre asta. 

— Spune-mi, draga mea, acest Jason este singurul bărbat cu care te-ai culcat de 
când a murit soţul tău? o întrebă el, iar ea încuviinţă din cap. Şi i-ai fost credincioasă 
tot timpul căsniciei? 

Ea încuviinţă din nou. 

— Ai fost şi virgină când te-ai căsătorit, aşa e? 

— Aşa e şi nu mi-e ruşine, răspunse ea apărându-se. 

— Bineînţeles că nu, dar nu trebuie nici să te cramponezi de asta ca şi cum ar fi 
cine ştie ce mândrie. Vremurile se schimbă. Aşa cum n-ai purta haine a căror modă a 
trecut, aşa nu ar trebui să te legi de vechea moralitate. 

Discuţia începea să o plictisească. 


— A fost o seară minunată, Pierre, dar cred că ar trebui să plecăm. Vrei să ceri 
nota, te rog? 

Nu mai spuseră nimic până când el plăti şi ea se pregăti să se ridice de pe 
scaun, dar el o opri cu o uşoară atingere a mâinii. 

— Încă o clipă, te rog, mai am ceva de spus. Îmi placi extraordinar de mult, nu 
atât datorită frumuseţii fizice, cât datorită faptului că te găsesc fermecătoare şi 
inteligentă. Dorinţa mea de a-ţi poseda trupul nu ar trebui să fie, totuşi, o barieră în 
calea prieteniei noastre. Voi continua la orice nivel doreşti. Numai nu mă goni din 
viaţa ta. 

Fără să îi mai aştepte răspunsul, el se ridică şi părăsiră restaurantul. Când 
ajunseră în faţa clădirii unde locuia ea şi portarul veni să îi deschidă portiera, Pierre o 
blocă. 

— Te mai rog ceva, începu el. Întreabă-ţi tânărul dacă el ţi-a fost credincios. 
Faci asta pentru mine? 

— Te aştepţi să-ţi fac un raport? izbucni ea. 

— Nu. Eu ştiu deja răspunsul. Tu ai nevoie să-l afli. Noapte bună. Te voi suna 
curând. 

Ea alergă apoi sus. Era aproape miezul nopţii şi voia să se schimbe înainte să 
sosească Jason, dar era deja prea târziu. Miles îi spuse că era în bucătărie cu Sarah. 
Deodată, Peach se trezi cuprinsă de două braţe puternice şi ridicată de la podea. 

— Jason, lasă-mă jos! gemu ea surprinsă, iar Miles se evaporă pentru a-i lăsa 
singuri. 

— Ai întârziat, puştoaico... Eu am venit de nu ştiu când, spuse el şi, după ceo 
lăsă jos, o întoarse cu faţa la el. 

Se sărutară lung şi pasionat. Când, în cele din urmă, se despărţiră, ea şopti, 
lipită de pieptul lui: 

— Ţine-mă strâns. Mi-a fost atât de dor de tine şi am atâtea săţi spun. 

— Hai să ne ocupăm întâi de lucrurile mai importante... vorbim mai târziu, îi 
spuse el zâmbind diabolic. 

— Bună idee, zise şi ea. Hai în dormitor. 

El se împotrivi. 

— Nu putem s-o facem aici pe jos? o întrebă atunci tachinând-o. 

— Nu trebuie să ne obişnuim rău, spuse ea trăgându-l de braţ. Şi, pe urmă, nici 
nu suntem singuri în seara asta. 

Ajunşi în dormitor, în spatele uşii închise, începură să se dezbrace repede unul 


pe altul. Goală, tocmai se pregătea să îşi scoată cerceii de smaralde, dar el o opri. 


— Nu, lasă-i. Bijuteriile par mai sexi fără haine. 

Actul progresă rapid şi încărcat de dorinţă. Ea era la fel de dornică să îi 
primească pe cât era el de dornic să intre şi nu peste mult timp atinseră amândoi 
punctul culminant. Când se sfârşi, el trase pătura peste amândoi şi o cuprinse în 
braţe. 

- Sunt atât de bucuroasă că eşti din nou cu mine, spuse ea. Cât poţi să stai? 

— Trebuie să fiu la New York pe douăzeci şi şase. Mi s-a oferit rolul principal în 
ultima piesă a lui Thompson şi se repetă deja. Trebuia să joace Jon Voight, dar filmul 
pe care îl face acum a depăşit termenul. 

— Asta nu o să-ţi afecteze turneul în Europa? 

— Agentul meu s-a înţeles cu Burt. Dacă piesa va ieşi bine, voi ierna 
săptămânile cu Voight şi voi putea merge în câte o ţară, două în fiecare săptămână în 
care nu lucrez. Filmului i s-a făcut oricum atâta reclamă, încât nu mai e chiar atât de 
important dacă apar şi eu sau nu. 

— Vei fi atât de ocupat, încât nu vom mai avea timp să ne vedem, se plânse ea. 

— Ei, hai, bogătaşo. Poţi veni cu mine la New York. Contractul nu e decât pentru 
douăsprezece săptămâni. 

— Jason, nu pot face asta. 

— De ce nu? New York este un minunat loc unde poţi rămâne anonim. Nimănui 
nu-i pasă cine e acolo. Am avea la dispoziţie douăzeci şi patru de ore din douăzeci şi 
patru. Doar ai deja un apartament acolo, nu? 

— Da, dar am unele lucruri de făcut, răspunse ea şi îi povesti despre întâlnirea 
cu Dom şi Horace. 

Îl impresionară ideile ei şi o încurajă. Vorbiră mult timp despre binele pe care îl 
putea face şi Peach era bucuroasă că acum avea şi ea un ţel în viaţă. Nu avea deloc 
intenţia să fie doar o urmaşă. După puţin timp, Jason începu să o mângâie senzual din 
nou, dar întrebarea propusă de Pierre nu îi dădea pace. Se hotărî să-l întrebe şi să şi-o 
scoată din cap odată pentru totdeauna. 

— Dragul meu, îmi poţi spune ceva? E personal şi nu aş vrea să te simţi jignit. 

— Mă poţi întreba orice, spuse el. 

— Mi-ai fost credincios? 

Îi păru rău chiar din clipa când rosti acele cuvinte. Părea extrem de stupidă. 

Urmă o scurtă pauză în care îl simţi depărtându-se puţin: 

— Dar tu? o întrebă el. 

Ea fu surprinsă. 


— Eu? Sigur că da. 


— Ce înţelegi prin credincios? întrebă el şi ei nu îi plăcu faptul că vocea îi deveni 
uniformă. Vrei să ştii dacă m-am mai f... cu altcineva cât am fost plecat? 

Peach se trezi că se depărtează şi ea de el. 

— Da, grosolan vorbind, bănuiesc că asta aş vrea să ştiu. 

— Vrei adevărul? Sau o minciună te-ar face să te simţi mai bine? 

— Nici nu mai trebuie să spui nimic, spuse ea. 

— Acum te-ai supărat pe mine, nu? Niciodată n-ar fi trebuit să pui întrebări al 
căror răspuns nu vrei să-l afli. Am crezut că avem o înţelegere. Ne iubim fără lanţuri 
sau promisiuni... nu până când moartea ne va despărţi. Asta a fost, din câte îmi 
amintesc, dorinţa ta. 

Pierre, ticălosule, îşi spuse ea, ştiai că asta o să se întâmple. Acum trebuia să 
găsească o cale de a-şi salva mândria. 

— Îmi pare rău, Jason, dar trebuia să ştiu. Ştii, am cunoscut pe cineva. Am luat 
masa cu el în seara asta şi... ei bine... mă simt foarte atrasă de el şi n-am vrut să... 
dacă... n-ai fi făcut-o... spuse ea căutându-şi cuvintele. 

Jason o trase din nou spre el şi purtarea lui era iar blândă şi tandră. 

— Şi n-ai fi vrut să te culci cu el dacă şi eu ţi-aş fi fost credincios ţie, nu? spuse 
el şi o sărută uşor în] timp ce ea încuviinţa din cap. Eşti o femeie în toată firea. Fă ce 
vrei. Ai la fel de multă libertate ca şi mine.!; După aceea nu mai vorbiră prea mult. 
Făcură dragoste din nou, dar Peach nu putu să mai ajungă la un orgasm. Se gândea 


aiurea. Îşi dădea seama că, pur şi simplu, nu era pregătită pentru noua moralitate. 

Copilul mamei ei 


Grace se aşeză la biroul ei de la salon aşa cum îi spusese Casey. Era ciudat să 
se afle acolo iar. Eve îi dăduse un teanc de hârtii să se uite pe ele, depuneri bancare, 
cecuri, facturi, dar ea nu se putea concentra îndeajuns de mult pentru a înţelege ceva 
din ele. Casey îi spusese că trebuia să se întoarcă la lucru cât mai curând, dar totul 
era atât de ameţitor. Deşi era perfect conştientă de faptul că era proprietara salonului 
„La uimitoarea Grace”, nu o interesa deloc. 

Eve intră zâmbind ca de obicei. De ce era toată lumea atât de veselă când 
vorbeau cu ea? Înainte nu era aşa. Toţi obişnuiau să se plângă ba de una, ba de alta, 
iar acum zâmbeau tot timpul şi spuneau tot felul de dulcegării. O făceau să se simtă 
ca o idioată. 

— Ce mai faci, tipo? Ai priceput ceva din hârţoagele alea pe care ţi le-am dat? 

— Nu prea, Eve. Bănuiesc că încă nu sunt pregătită pentru aşa ceva. 

— E greu să te implici din nou, dar avem nevoie de tine. Treaba nu merge ca pe 
roate când nu eşti tu la cârmă. Eşti pregătită pentru Crăciun? 

— Casey m-a dus la „Nieman's” leri. 

Urmă un moment de tăcere şi Eve nu mai ştia ce să zică. Grace era atât de 
pasivă şi de necomunicativă, abia dacă reacţiona la orice, observă ea. 

— Eve, cât mai are Casey până va fi gata? 

Era obosită şi voia să plece acasă. 

— Nu mai are mult. Benjie o s-o termine peste vreo zece minute. 

— Mintea mi-e ca o sită. Nu pot să rețin ceva mai mult timp. Cine e Benjie? 

— Benjie este coafeza pe care ai angajat-o acum o lună, chiar înainte să pleci la 
Chicago, zise Eve, aşezandu-se lângă birou. Grace, nu te lăsa descurajată. Ai fost 
bolnavă. E normal să mai treacă ceva timp până o să-ţi revii. Ştii că era să te pierdem. 

— Am impresia că mă uit printr-un aparat de fotografiat şi totul e neclar. Tot 
încerc să răsucesc obiectivul iar imaginea tot nu se clarifică. 

— O bună descriere. l-ai spus doctorului? 

— Eve, ce mi s-a întâmplat? Tu ştii? 

— Ai întrebat-o pe Casey? 

— Mi-e frică. 

Mâinile îi erau împreunate şi atât de încleştate, încât i încheieturile degetelor 


amenințau să treacă prin piele. 


— Eve, cred că am încercat să mă omor. Aşa e, nu? spuse ea şi îşi privi prietena 
în ochi. 

Eve se temu să nu se aventureze pe un teritoriu interzis, dar era evident că voia 
să ştie adevărul. 

— Nu îţi aminteşti? 

— Da, aşa cred... speram că a fost numai un alt coşmar. 

— Nu pot să te mint, Grace. Ai înghiţit prea multe somnifere, dar poate... poate 
n-ai avut intenţia să... poate a fost doar o greşeală. 

Grace zâmbi şi Eve văzu că îşi lăsase din nou vălul. Clipa scurtă de luciditate 
dispăruse. 

— Mă duc să văd dacă e gata Casey, spuse Eve şi ieşi repede din birou 
ducându-se acolo unde lui Casey i se usca părul. Benjie, închide puţin uscătorul şi 
lasă-ne singure, spuse ea. 

Mormăind supărată că avea să se strice coafura, tânără plecă. 

Eve îi povesti pe scurt lui Casey despre discuţia pe care o avusese cu mama ei. 

— Ai făcut bine, Eve. De data asta s-a aflat cel mai aproape. Face progrese. 

Mai târziu, în drum spre casă, Casey o convinse să vorbească din nou, dar nu 
era interesată. Casey îi reaminti că era Ajunul Crăciunului şi aveau să îl petreacă 
singure acasă, iar a doua zi or să se ducă la Peach Malone. 

— Cine o să mai vină? întrebă Grace. 

— Maggie Hammond şi soţul ei. Ea e cea care a decorat noua casă a lui Peach. 
Pe urmă, Laura Austin... o cunoşti, venea mereu pe la salon. Este aşteptat şi noul iubit 
al lui Peach... 

— Şi Drake? 

— El e mort. Peach e văduvă, îţi aminteşti, nu? 

Grace scutură din cap ca şi cum voia să îşi limpezească mintea. 

— Doamne, ce spun? Ştiu că Drake a murit, poate că vreau doar să nu fie aşa. 
Şi altcineva? 

— Nu, îmi pare rău. Speram să vină şi Jerry, dar bănuiesc că ar însemna să îi cer 
prea mult. 

Era prima oară când îi rostea numele în faţa mamei ei după Ziua Recunoştinţei. 
Un glas interior o avertizase să nu o facă. 

— Jerry? Cine e? întrebă Grace. 

— Jerry Casey... doar ştii. 

Reacţia la auzul acelui nume fu instantanee şi vehementă. 


— Jerry Casey? De ce să vină aici? 


Ochii lui Grace aruncau fulgere şi obrajii i se înflăcăraseră. Parcă era gata să 
facă un atac şi asta o sperie pe fiica ei. 

— Mamă, nu te agita, că nu vine, spuse Casey, care se vedea silită să realizeze 
cât de puternic negative erau sentimentele mamei ei faţă de el. 

Grace nu se linişti. 

— Nu poate veni aici! Niciodată. N-o să admit, spuse ea şi glasul îşi recăpătă 
autoritatea care dispăruse în ultima vreme. 

— De ce nu, mamă? Spune-mi, se rugă Casey, dar era prea târziu. 

Chipul lui Grace redevenise inexpresiv şi era evident că se retrăsese din nou în 
carapacea ei, însă Casey nu voia să o lase. 

— Răspunde-mi, mamă! 

Grace se uita pe fereastră şi vocea parcă i se auzea de undeva de departe: 

— Nu vrea copilul. 

Oricât a mai încercat, Casey nu a mai reuşit să scoată nimic de la ea. Privea pe 
fereastră şi îşi ţinea buzele strânse. 

Când ajunseră acasă, Casey o aşeză în faţa televizorului cu Rudolfo şi ea se 
duse să îi telefoneze doctorului Winchester. Era sigură că dăduse peste ceva 
important. Din păcate, doctorul plecase în vacanţă, ca şi Jim Austin, de altfel. Încercă 
şi la Peach, dar Sarah îi spuse că nu era acasă. Simţindu-se frustrată, se duse în 
bucătărie să pregătească cina şi să cântărească problema. Oare sarcina ei nelegitimă 
o îndurerase atât de mult pe mama ei, încât să încerce să se sinucidă? 

La masă, Casey încercă să imprime serii o notă caldă şi sentimentală. 

— Cred că ar fi foarte frumos ca fiecare din noi să spună ce are pe suflet în 
seara aceasta deosebită. Rudolfo, din moment ce tu eşti singurul dintre noi care se 
duce în mod regulat la biserică, n-ai vrea să spui o rugăciune? 

Lăsând capul în jos, el spuse atunci în spaniolă: 

— Gracias a Dios para la vida de amiga mia. 

Ochii îi erau umezi şi sclipitori din cauza emoţiei puternice. 

— Îţi mulţumesc, a fost minunat. Mamă, acum e rândul tău. Spune ce simţi. 

Grace clătină din cap. 

— Nu, nu ştiu ce să spun. 

— Orice, insistă Casey. 

— Bine, o să încerc. Sunt fericită că sunt acasă cu voi amândoi, şi nu în spital 
unde era atât de frig. Mă bucur că nu e zăpadă. Urăsc zăpada... 

Aşteptară, dar când îşi dădură seama că terminase, Casey o întrebă: 


— N-am ştiut că urăşti atât de mult zăpada, mamă. 


De aceea ai venit în California? 

Grace încuviinţă şi spuse: 

— Provoacă atâtea necazuri şi picioarele îţi îngheaţă şi ţi se udă dacă nu porţi 
galoşi. 

— Mai povesteşte-mi despre zăpadă, mamă, vreau să ştiu mai mult. 

— Nu mai vreau să vorbesc despre ea. Mă face să tremur. Nici nu ştiu ce mi-a 
venit să mă gândesc la ea. Şi apoi, e rândul tău. 

— Bine. Inima mea e plină de dragoste şi recunoştinţă pentru faptul că petrec 
cu mama acest Crăciun. Nu mai pot plânge ceea ce am pierdut. Trebuie să mă 
obişnuiesc cu gândul că nu a fost să fie. Sunt atât de norocoasă că am fost crescută 
într-un cămin plin de dragoste şi sper să-mi pot continua viaţa în mijlocul celor pe 
care îi iubesc. 

Deşi nu avusese de gând să amintească de pierderea copilului, era ceva prea 
important pentru a fi ignorat. Era îngrijorată că nu suferea acea acută deprimare în 
legătură cu care o avertizase doctorul Austin. Ba se trezi chiar întrebându-se dacă 
copilul existase oare, cu adevărat, şi cel mai mult se temea că Jerry nu o s-o mai vrea 
fără copil. 

În timp ce îşi luau desertul, sună Peach. Casey se duse în dormitor să 
vorbească. Îi povesti totul pe scurt şi îi descrise reacţia cât se poate de negativă a 
mamei ei când a auzit numele lui Jerry şi, de asemenea, strania referire la zăpadă şi 
galoşi. 

— Tu ce înţelegi din toate astea, Peach? o întrebă ea. 

— Nu ştiu, dar vremea minciunii s-a terminat. Este destul de tare pentru a 
suporta adevărul. Eve şi cu mine avem impresia că sarcina ta nu a fost un eveniment 
atât de fericit cum l-ai crezut tu. Spune-i. 

— Mi-e frică, protestă Casey. S-ar putea întâmpla ceva îngrozitor şi să strice 
toată ziua de Crăciun. 

Exasperarea o făcu pe Peach să facă o mare greşeală: 

— Eşti şi tu la fel ca maică-ta, Casey. Amândouă ţeseţi o mulţime de minciuni în 
jurul vostru care complică şi vieţile voastre şi pe ale celor din jur. 

Casey prinse repede această acuzaţie pe care Peach o scosese fără să se 
gândească. 

— Ce vrei să spui? Ce minciuni a spus mama? 

— Doamne, Casey, uită ce-am spus. A trecut... zău... cu foarte mult timp în 


urmă. 


— Psihiatrul a spus că totul în legătură cu mama este important. Ascunzi ceva 
ce ar putea-o ajuta pe mama? Să ştii că dacă nu descoperim ce i-a cauzat această 
deprimare, ar putea încerca din nou să se sinucidă. 

Urmă un lung moment de linişte. 

— Sunt unele lucruri pe care n-ar trebui să ţi le spun eu. Numai Grace o poate 
face. Casey, te rog... nu face aceleaşi greşeli pe care le-a făcut ea. Priveşte adevărul 
în faţă. Spune-i că nu mai există niciun copil. Şi spune-i şi lui Jerry. Poate că dacă tu 
spui adevărul, o încurajezi şi pe ea să facă la fel. 

Când se întoarse Casey, Grace şi Rudolfo strângeau masa. 

— Lasă-mă pe mine, mamă, spuse ea, dar Grace nu voi să se oprească. 

— Nu vreau să fiu o invalidă. Poate sunt puţin confuză şi uitucă, dar pot foarte 
bine să strâng vasele. Ai grijă numai să le pun în chiuvetă şi nu în Cuptor sau în 
frigider, da? 

Mai târziu, în seara aceea, după ce ascultară câţiva copii care veniseră să le 
colinde la uşă şi se aşezară în faţa pomului de Crăciun, Casey îşi adună tot curajul şi 
începu: 

— Mamă, trebuie să-ţi spun ceva. 

Rudolfo se ridică să plece, dar ea îl opri. 

— Rămâi, Rudolfo, am nevoie de tine aici. 

Grace se simţea tulburată de teama pe care o vedea pe chipul fiicei ei. Era, 
oare, bolnavă? 

— Acum zece zile n-aş fi riscat asta, dar sunt convinsă că acum te simţi destul 
de bine pentru a suporta totul. Sper din tot sufletul să am dreptate. 

Trebuia să o spună repede până nu o părăsea curajul. 

— Mamă, am pierdut copilul. 

A fost scurt, brusc şi la obiect. 

Grace o privea inexpresiv. 

— Mamă, ai înţeles ce am spus? Eram însărcinată, îţi aminteşti? Dar ceva s-a 
întâmplat şi nu mai sunt. Sper că nu eşti prea supărată, dar îţi promit că vor fi alţi 
nepoți într-o zi. 

— Copilul nu mai e? Eşti sigură? spuse Grace, în sfârşit, dar pe chip nu i se citea 
nici durere, nici consternare, ci numai curiozitate. 

— Absolut sigură. S-a întâmplat când eram la spital. 

— Şi te simţi bine? 

— Foarte bine. Eu n-am vrut să-ţi spun, dar Peach a insistat... 


— Nu mă minţi? Nu-mi spui asta numai ca să mă faci să mă simt mai bine, nu? 


Grace se aplecase spre fiica ei şi o prinsese de braţ. O strângea cu putere şi 
vocea îi era încordată. 

— Să te simţi mai bine? Nu! N-aş minţi niciodată în legătură cu aşa ceva. Într-o 
zi, când eram în vizită la tine, la spital, am simţit nişte crampe puternice, m-au pus pe 
o masă... şi, asta a fost, gata. E adevărul adevărat. 

Continuând să o ţină strâns de braţ, Grace se întoarse spre Rudolfo. Avea 
nevoie de confirmare. El nu o minţea niciodată. 

— Spune adevărul? Nu mai e niciun copil? 

Rudolfo încuviinţă: 

— Es verdad. 

Atunci, Grace îi dădu drumul lui Casey şi se ridică. Mintea îi era inundată de 
atâtea imagini, încât nu le putea distinge. Parcă se rupsese un zăgaz şi ea era înecată 
într-un potop de senzaţii. Îşi aminti de Chicago, de Jerry Casey, de Finn, de Blanche... 
şi copilul nu mai era! O minune. Făcuse nişte lucruri îngrozitoare. Minţise. Încercase 
să ucidă. Încercase să se sinucidă şi, în loc să fie pedepsită, ea era răsplătită. De ce? 
Ştiuse totdeauna că nu exista ordine în univers, dar această întâmplare demonstra o 
aiureală cu totul de neînțeles. Dar, Doamne, cât de recunoscătoare era! 

— Mamă, te simţi bine? Ţi-am spus numai pentru că Peach a zis că e cel mai 
bine. 

Casey se temea că acea răceală cu care primise vestea era doar calmul 
dinaintea furtunii. 

— Mă simt bine, draga mea. Sincer. Îmi trebuie doar puţin timp să mă 
obişnuiesc. Peach a avut dreptate. Îţi mulţumesc că mi-ai spus adevărul. Ştiu cât de 
nefericită eşti pentru că ai pierdut copilul, dar n-a fost să fie. 

Grace îşi luă fiica în braţe şi Casey ştiu că mama ei se întorsese, în sfârşit. Poate 
că, într-o zi, când Grace avea să fie bătrână şi infirmă, aceste momente aveau să 
revină, dar mai era atât de mult până atunci. Slavă Domnului că putea fi din nou 
copilul mamei ei. Începură amândouă să plângă şi ultimele săptămâni de tristeţe au 
fost îndepărtate de lacrimile lor. 

Mai târziu, când focul se stinsese şi lacrimile se uscaseră, Casey se urcă în patul 
mare al lui Grace, aşa cum făcuse de multe ori când era mică şi îi era frică de 
întuneric. Înainte să adoarmă, Grace îşi promise în gând să aranjeze lucrurile odată 


pentru totdeauna. 

E vremea să fim veseli 


Când Kirk veni să o ia pe Laura în Ajunul Crăciunului, ea îi observă cearcănele. 

— Kirk, ceva e în neregulă? 

— Totul e în neregulă, dar hai să nu vorbim despre asta acum, doar e Crăciunul 
şi e vremea să fim veseli. Eşti gata? 

— Da, adu cutia aceea din bucătărie. Chiar dacă Maggie mi-a spus să nu fac 
nimic, eu tot am făcut un tort de cafea pentru mâine la micul dejun. Conducând 
maşina prin traficul intens de pe San Diego Freeway, Kirk simţi că Laura era 
tensionată. 

— Te simţi bine? 

— Acum nu, dar mă voi simţi mai bine. Lasă-mă numai câteva minute să aplic 
nişte sfaturi pe care mi le-a dat Christine. 

— Ţi-e încă foarte greu, nu? 

— Mă tem că niciodată nu va-fi uşor, dar trebuie să lupt şi o voi face. Îmi cunosc 
duşmanul. 

— Povesteşte-mi. 

— În realitate, mă tem de frică. Prima criză serioasă s-a întâmplat într-un avion, 
cu toate că şi înainte mai fuseseră unele mai mici, dar nu le recunoscusem. 

— Când? 

— Îţi aminteşti cum evitam să conduc pe autostrăzi? 

— Îmi aduc aminte că Jim te supăra foarte tare. 

— Şi gemenii. Dar intram în panică numai dacă mă gândeam să ies pe 
autostradă aşa că ocoleam mile întregi numai ca să nu o fac. Ştiam că inima avea 
să-mi bată cu putere, palmele aveau să mi se umezească şi eu deveneam o fiinţă 
neajutorată şi slabă. Acum, graţie lui Christine, ştiu când vine criza, dar ştiu şi cum să 
o înving. Nu mă ucide, aşa că trebuie să continui să fac ceea ce am de făcut. 

Angie le ieşi în întâmpinare. 

— Laura, arăţi excelent! Îmi place foarte mult puloverul tău, spuse ea atingând 
uşor lâna roşie de angora. Când o să te plictiseşti de el mi-l dai mie? 

— Hai să-l purtăm amândouă, eu iarna şi tu vara, o necăji ea. 

— Îţi mulţumesc. Hai, vino înăuntru. Mama e în bucătărie. 

— Bun. Poate o ajut cu ceva, zise Laura şi îl lăsă pe Kirk să aducă în casă 
pachetele şi geanta cu lucruri de schimb. 


— Crăciun fericit! îi spuse ea gazdei, iar Maggie îi răspunse cu o îmbrăţişare. 
Maggie, ce s-a întâmplat? Şi tu şi Kirk păreţi obosiţi. 

Maggie se întoarse repede ca să scape de privirea ei atentă. 

— Mă simt foarte bine. Am avut mult de muncă la casa aceea pentru Cornwall, 
atâta tot. Uite, scoate caviarul asta, te rog. 

Laura îşi puse un şorţ peste fustă şi se apucă de lucru. După puţin timp totul era 
gata şi veniră şi ele lângă Kirk şi Angie să bea ceva înainte de cină. Conversaţia 
deveni mai naturală graţie alcoolului şi începură să se relaxeze. La masă, Laura le 
spuse despre întâlnirea cu Jim şi îi lăudară curajul şi stăpânirea de sine. Kirk îi 
descrise o căsuţă pe care o găsise şi hotărâră să treacă să o vadă a doua zi, în drum 
spre Peach. 

După cină se uitară la televizor la baletul „Spărgătorul de nuci” conceput de 
Mihail Barâşnikov şi, mai târziu, Angie se duse în camera ei, iar Kirk spuse că era 
obosit şi voia să se culce. Laura se duse cu Maggie în bucătărie să o ajute la vase. 

— A fost un Ajun minunat, Maggie. Nici nu-mi ajung cuvintele să vă mulţumesc 
ţie şi lui Kirk pentru că m-aţi lăsat să fac parte din familia voastră în seara asta. 

— Nu-mi mulţumi. Ne-a făcut plăcere să fii cu noi. De fapt, datorită ţie am avut 
şi noi parte de o cină decentă. Nu ştiu cum ne-am fi descurcat dacă n-ai fi fost. 

— Maggie, ce vorbeşti? 

— Sunt pe cale de a mă alătura ţie în rândul femeilor singure, îi spuse ea 
încordată, evitându-i privirea. 

— Nu-i adevărat. Nu-mi vine să cred! 

— Ba ai face bine să crezi. Mi-a dat un ultimatum... ori el, ori munca, spuse ea 
cu amărăciune. 

— Doar nu o să alegi decoratul în defavoarea lui Kirk, pentru numele lui 
Dumnezeu? Ţi-ai pierdut minţile? 

— Problema este controlul, nu decoratul. Oare, are cineva, chiar şi un soţ, 
dreptul de a-şi impune voinţa asupra altcuiva, chiar dacă este vorba de propria soţie? 
Ce vreau eu să fac nu contează chiar deloc? întrebă Maggie şi vocea îi trăda o furie 
profundă. 

— Dar cu siguranţă că poţi face un compromis, nu? 

— Numai Dumnezeu ştie cât am încercat, dar am înfăptuit un păcat de 
neiertat... am avut prea mult succes şi acum ştiu că nu mă mai mulţumesc să joc 
bridge şi să urmez cursuri de artă culinară. 

— Faci o mare greşeală, Maggie. Nimic, absolut nimic pe lumea asta nu e mai 


important decât soţul tău. Crede-mă, eu ştiu foarte bine. 


— Bine, tu ai fost o soţie minunată şi devotată pentru Jim şi uite ce ţi s-a 
întâmplat, spuse Maggie. 

— Nu-i drept, răspunse Laura apărându-se. Kirk şi Jim sunt foarte diferiţi. Tu eşti 
mai norocoasă decât mine. 

— Ştii, chiar dacă renunţ la lucru, tot n-am nicio garanţie că el va rămâne cu 
mine. Ar putea urma exemplul lui Jim şi m-ar putea înlocui cu una mai tânără... sau ar 
putea muri. În ambele cazuri, eu aş rămâne singură... ca şi tine. Dacă renunţ acum 
când cariera mea este exact la început, s-ar putea să nu mai pot lucra niciodată. Îți 
aminteşti versul acela al bătrânului Will Shakespeare despre profitarea de un moment 
prielnic? spuse şi trânti o tigaie, după care continuă: Întreaga ta viaţă a fost distrusă 
pentru că Jim a avut chef să se ducă la alta. Nu ţi-ar plăcea să ai o carieră din care să 
te poţi întreţine? 

— Nu, Maggie, eu nu sunt ca tine. Cariera mea era casa. Îmi plăcea foarte mult 
şi sper din suflet ca într-o zi să o fac din nou. Nu-mi imaginez să mă duc să caut de 
lucru undeva. Numai acest gând mă sperie de moarte. 

Continuară să spele vasele în linişte până când, în final, Maggie se pregăti să 
stingă lumina şi Laura spuse cu tristeţe: 

— Cât aş vrea să nu te fi recomandat lui Peach Malone. Mă simt atât de 
vinovată când mă gândesc că a fost poate vina mea. 

Era foarte tulburată. Maggie o înconjură cu braţul şi urcară împreună. 

— Laura, nu mai lua toate poverile pe umerii tăi. N-a fost vina ta. Poate că 
niciuna din căsniciile noastre nu a fost atât de reuşită cum am crezut noi. Sper că nu 
ţi-am stricat ziua de Crăciun. N-am vrut. Simţeam totuşi nevoia să discut cu o 
prietenă. 

— Poate se va răzgândi. 

— Nu contez pe asta, dar ar fi bine. 

Angie pălăvrăgea la telefon când intră Laura şi aceasta se bucură că nu trebuia 
să stea de vorbă cu ea. Era prea deprimată. Făcu un duş şi se culcă înainte să termine 
Angie convorbirea. Închise ochii şi se prefăcu că doarme, dar nu se putea relaxa. 
Abia; reuşise să facă faţă destrămării propriei ei căsnicii şi i acum trebuia să se 
confrunte cu o criză similară prin care îi treceau prietenii. O înspăimânta. Avea nevoie 


de Kirk şi de Maggie pentru a o ajuta să reziste în lunile care urmau. 


XXX 


Dimineaţa zilei de Crăciun era însorită şi strălucitoare. De cum auzi zgomote în 
bucătărie, Laura se dădu jos din pat şi îşi puse halatul. Îşi perie părul, se dădu puţin 
cu ruj şi cobori să o ajute pe Maggie, dar în bucătărie îl găsi pe Kirk care umbla cu 
filtrul de cafea. 

— Bună dimineaţa, am crezut că este Maggie, zise ea. 

— Va cobori şi ea imediat. 

— Lasă-mă s-o fac eu. De ce nu pregăteşti tu sucul de portocale în timp ce mă 
ocup eu de micul dejun? 

— Dacă insişti... Apropo, Crăciun fericit. 

— Crăciun fericit şi ţie, îi spuse ea şi îl sărută iute pe obraz după care se apucă 
imediat de treabă. în scurt timp totul era gata şi Laura făcu o propunere: 

— Kirk, am o idee. Adu paharele de vin ale lui Maggie să preparăm nişte 
mimoze în locul unui simplu suc de portocale. E o sticlă de şampanie în frigider. 

— Bună idee. Va fi o zi foarte bună de petrecut > într-o euforie alcoolică, zise el 
şi ea detectă o uşoară tristeţe în atitudinea lui. 

Deodată deveni conştientă de faptul că Maggie stătea în uşă şi se simţi 
stânjenită pentru că nu ştia de când îi privea. 

— Crăciun fericit. Sper că nu te superi că am dat buzna în bucătăria ta şi l-am 
ajutat pe Kirk să pregătească micul dejun, spuse ea cu o uşoară nervozitate. 

— De ce să mă supăr? întrebă Maggie fără nicio căldură în glas. 

— Omletele sunt gata, anunţă Kirk. Angie s-a trezit? 

— E în baie. Va veni şi ea peste câteva minute, răspunse Maggie. 

Kirk puse în pahare suc de portocale şi şampanie, în vreme ce Laura puse 
omletele cu slănină pe un platou încălzit şi tăie cozonacul pe care îl adusese. Maggie 
nu făcu nicio încercare să ajute la pregătiri, îşi umplu o ceaşcă cu cafea simplă fără 
zahăr, urmărindu-i cum se agitau prin bucătărie. 

Angie apăru şi ea şi puse la casetofon o muzică specială pentru ziua de Crăciun. 
Se aşezară cu toţii la masă şi cei mari păreau mulţumiţi să o lase pe ea să domine 
conversaţia. 

— Abia aştept să mergem la doamna Malone. Vă daţi seama? Jason Darrow? Am 
două role de film, tată, va trebui să-mi faci o mulţime de poze cu el. Dacă iese vreuna 
foarte bine, o măresc la dimensiuni de poster, zise ea. 

— Angie, ţi-a plăcut filmul? 

— Glumeşti? L-am văzut de patru ori până acum. 

— E chiar atât de bun? o întrebă tatăl ei. 

— Eu aşa cred, dar el e de vis. Suceşte capul fetelor într-un mod extraordinar. 


— Ei bine, atunci cred că ar fi bine să-l vedem şi noi, nu, Maggie? întrebă Laura. 
— Drace! Îngrozitor, explodă Angie, deodată. 
— Ai grijă cum vorbeşti, domnişoară. Ce e atât de îngrozitor, mă rog? întrebă 


Kirk. 

— Probabil că voi fi singura de acolo care a văzut filmul. Ce stânjenitor! se 
plânse ea. 

— Sunt convinsă că vei vorbi despre Hollywood pentru noi toţi, comentă Maggie 
sec. 


După micul dejun se strânseră cu toţii în jurul pomului pentru a desface 
cadourile. Pe Maggie o surprinse darul lui Kirk. Un beculeţ în miniatură pus pe un lanţ 
de aur şi umplut cu diamante mici care sclipeau mişcându-se liber. Pentru prima oară 
după multe ore, se relaxă şi zâmbi. 

— Este minunat, Kirk. N-am mai văzut niciodată aşa ceva. Îţi mulţumesc, zise 
ea, dar nu se ridică de pe fotoliu pentru a-l săruta aşa cum făcuse Angie după ce 
desfăcuse un pacheţel care conţinea o cheie de aur pentru maşina cea nouă. 

După ce se desfăcu şi ultimul cadou, Maggie propuse să înceapă toată lumea să 
se pregătească de plecare, iar Kirk se oferi să strângă ambalajele. Laura observă 
atitudinea rezervată şi aproape formală a celor doi soţi şi acest lucru o deprimă. Îşi 
promise să încerce să îl lămurească pe Kirk. Cu Maggie nu avusese succes, dar în 
ultima vreme se apropiase mai mult de el şi spera să îl poată influenţa. 

Angie fu gata prima. Părul lung, închis la culoare şi ondulat era strâns într-o 
aureolă în jurul capului şi machiajul, deşi slab, îi sublinia mărimea uimitoare a ochilor 
întunecaţi. Era îmbrăcată cu o bluză albă de pânză cu volănaşe şi o pereche de blugi 
foarte strâmţi. 

Mijlocul îi era strâns de o curea indiană turcoaz şi argintiu care îi scotea în 
evidenţă talia subţire, şoldurile rotunde şi sânii mari. Îşi băgase blugii în cizmele de 
cowboy de la „Nieman-Marcus"” pe care i le cumpărase tatăl ei. 

Laura ieşi apoi, îmbrăcată cu o rochie din lână pură de culoare liliachie. Maggie 
apăru în costumul din mătase roşie pe care îl păstrase pentru ocazia aceea. Laura 
observă cu satisfacţie că purta colierul primit cadou de la Kirk. 

Acesta protestă că blugii nu erau deloc potriviţi, dar fiindcă amândouă femeile 
apărară costumaţia fetei, el trebui să se retragă mormăind. 

— Bine, dar trebuie să fie chiar atât de strâmţi? Cum o să stai jos? 

Angie îi răspunse râzând: 


— O să văd eu cum. Haideţi să mergem odată. 


Laura observă afecțiunea dintre tată şi fiică şi se îngrijoră. Kirk îşi adora unicul 
copil şi era mai mult decât evident că fata se simţea mult mai bine în compania 
bărbaţilor decât a femeilor. Dacă Maggie îl pierdea pe Kirk, cu siguranţă îşi pierdea şi 
fiica. Era un gând trist, alimentat de asemănarea care îi sări în ochi. Angie, băieţoiul 
cu care fiii ei se jucaseră ani de zile, se transforma într-o femeie de genul lui Ghilly 
Jordan, care îşi etala sexualitatea ca pe o firmă care spunea tuturor bărbaţilor: 
„Priviţi-mă... vreau şi eu la fel de mult ca voi”. Poate era o reclamă falsă, dar atracţia 
acestor femei era irezistibilă. 

Vocea lui Maggie îi întrerupse şirul gândurilor. 

— Kirk, eu o să merg cu maşina mea pentru ca, în cazul în care voi sta mai mult 
la Cornwall, să nu fiţi obligaţi să mă aşteptaţi. 

— Bine, eu o iau pe Laura să-i arăt apartamentul. 

Nu vrei să mergi şi tu? 

— Hai, Maggie, vino, te rog, spuse Laura. Am nevoie de sfatul tău de expert. N-o 
să pot plăti cât se cere în ziua de azi, dar sper că o să mă ajuţi puţin. 

Maggie îi răspunse evitând privirea lui Kirk: 

— Sigur că o să te ajut şi m-aş simţi chiar jignită dacă mi-ai oferi bani. 

După un drum scurt, intrară pe poarta comunităţii litoralului, unde acoperişurile 
roşii şi zidurile albe care se profilau pe cerul azuriu creau o atmosferă cu adevărat 
mediteraneană. 

— Cel pe care o să-l vedem noi se află la etajul doi, dar are o privelişte 
frumoasă. 

Odată ajunşi înăuntru, Maggie nu se putu abţine să nu compare camerele 
acelea mici şi liniştea mării, al cărei zgomot era potolit de un dig, cu grandoarea casei 
Cornwall şi măreţia valurilor nestăpânite din Malibu. 

— La fel de mici sunt toate? întrebă Maggie. 

— Nu, dar asta e mai potrivită ca preţ, spuse Kirk. Mai este un apartament de 
două ori mai mare, cu o privelişte superbă din fiecare cameră, cu geamuri de seră, 
dar costă de trei ori mai mult. 

— Atunci îl iau pe asta, spuse Laura. Fă, te rog, o ofertă pentru mine. 

Toţi trei o priviră uluiţi. 

— Nu vrei să-l vezi întâi? întrebă Kirk. 

Laura ridică din umeri, dar Maggie protestă: 

— Dacă tu nu vrei, eu o să arunc, totuşi, o privire! 

— Bine, atunci vă las pe voi doi să rezolvaţi treaba asta, zise Laura râzând de 


uimirea care se citea pe chipurile tuturor. Nu înţelegeţi? Cumpăr această casă în locul 


celei mari din Sherman Oaks. Oi fi eu slabă, dar nu sunt deloc proastă. Haideţi „doar 
nu vreţi să întârziem. 

Drumul până la Peach, Laura îl parcurse în maşina lui Maggie, pentru că Angie 
dorise să conducă maşina tatălui ei. Deşi era mai nervoasă din cauza faptului că 
maşina lui Maggie era mai mică şi aceasta conducea mai repede decât Kirk, se hotărî 
să uite de teamă gândindu-se la problemele lui Maggie. 

— Maggie, la Angie te-ai gândit... vreau să spun, în legătură cu despărţirea de 


Kirk. 

— N-ar fi trebuit să-ţi spun nimic aseară, Laura. Da, m-am gândit foarte mult la 
Angie. 

— Bănuiesc că ştii că trage spre Kirk. Ai putea să o pierzi dacă ar fi obligată să 
aleagă. 


— E destul de mare acum. Nu mai are nevoie să fie dată în grija unuia din noi, 
aşa că nu se va pune problema alegerii, protestă Maggie, dar fără prea multă 
convingere. 

Laura oftă. Nu mai avea ce să spună. Maggie era ca o stâncă. Poate Kirk avea 
să fie mai maleabil. 


52 


Inimile bârbaţilor 


Era dimineaţa zilei de Crăciun şi Peach stătea întinsă lângă tânărul ei iubit 
cufundată în gânduri sumbre. Nu îşi putea şterge din minte faptul că el mai f... şi alte 
femei. Acel cuvânt nu făcuse parte niciodată din vocabularul ei. Culcat, poate, dar nici 
pe acesta nu îl folosea. Pentru ea, sexul însemnase totdeauna a face dragoste, dar 
când şi-l imagina cu penisul în vaginul sau gura alteia, atunci cuvântul potrivit era f... 
lua-l-ar naiba. 

Ce viaţă liniştită avusese alături de Drake. Pur şi simplu, nu o pregătise pentru 
lumea reală. În ciuda faptului că tot timpul era încordat şi impulsiv, când făcea 
dragoste era tandru şi răbdător. Nu îşi amintea să îşi fi pierdut controlul vreodată sau 
să fi iniţiat vreo activitate sexuală neobişnuită. O situase mereu pe un piedestal. 

Jason fusese cel care o învățase ce însemna sex oral, el transformase cuvinte ca 
„felaţie” şi „cunilincţie” În realitate. Acum când ştia cât de mult îi plăcea unui bărbat 
diversitatea în relaţiile sexuale, se întrebă dacă Drake găsise o satisfacţie absolută în 
simpla împreunare ce le caracterizase căsnicia. 

Oare Drake mai avusese şi altă femeie... alte femei? Grace? Acesta să fi fost 
teribilul secret care a condus-o la sinucidere? Prostii. Dacă mai fusese, într-adevăr, 
altcineva, nu putea fi cineva cunoscut ei. Poate asta o urmărea... o femeie 
nedreptăţită de Drake... Doamne, dar Drake avea şaptezeci şi unu de ani când a 
murit. Cât de proastă era. Şi, pe urmă, nimeni nu o urmărea. 

Închise ochii lăsându-se pradă gândurilor, când simţi braţul lui Jason 
alunecându-i pe piept. Era încă goală, după ce făcuseră dragoste noaptea trecută şi 
se excită când mâna lui i se închise în jurul sânului rămânând nemişcată. 

— Eşti treaz? îl întrebă ea în şoaptă. 

Cu ochii închişi, el îi răspunse: 

— Nu, visez că sunt în pat cu cea mai frumoasă femeie din lume şi îi ţin un sân 
în mână. Nu mă trezi. 

— Crăciun fericit, Jason. Trebuie să ne sculăm. 

El o cuprinse cu braţul şi o strânse. 

— Eu m-am sculat deja. Ştii că e ultima dată când mai suntem singuri până cine 
ştie când. 


— Nu stai cu mine diseară? 


— Mâine dimineaţă trebuie să fiu la New York pentru repetiţii. lau avionul chiar 
în seara asta. 

— Şi mă laşi singură? 

— Poţi să vii şi tu, ştii foarte bine. 

Ea scutură din cap. 

— Nu pot. Soţia lui Steve trebuie să nască în curând şi trebuie să mă ocup de 
planurile pentru fundaţie. Este important pentru mine. 

— Mai important decât să fii cu mine? întrebă el, iar ea îi răspunse dându-se jos 
din pat: 

— Să joci în piesa aceea nu e mai important decât să rămâi aici cu mine? 

— Touché, femeie goală, spuse el râzând. Ai câştigat. Dar o să vii la New York 
măcar o dată, nu? Nu vrei să mă vezi jucând? 

Peach îşi puse halatul şi se aşeză pe marginea patului. 

— Jason, aş vrea să te întreb ceva... şi aş vrea să-mi spui adevărul... dacă îl ştii. 

— E ceva ce n-o să-mi placă, nu? 

— Ce loc ocup eu în viaţa ta? 

El se lăsă atunci să lunece pe spate în pat, cu ochii aţintiţi în tavan. 

— Adevărul, hm? Păi, să vedem. Îmi placi. Eşti inteligentă şi găsesc interesant 
să stau de vorbă cu tine. Ai un nostim simţ al umorului. Eşti frumoasă şi sexi... şi 
incredibil de inocentă. Aş vrea să fi avut patruzeci şi cinci de ani, pentru că atunci 
m-aş fi căsătorit imediat cu tine şi am fi trăit fericiţi până la adânci bătrâneţe. 

Se întoarse să o privească. 

— Dar nu am decât douăzeci şi opt de ani, Peach. Am o groază de lucruri de 
făcut, trebuie să văd o mulţime de locuri şi să cunosc multă lume. Nu pot avea toate 
astea şi să te păstrez şi pe tine? 

Ea zâmbi şi îl sărută uşor. 

— Ai spus adevărul, Jason... şi îţi mulţumesc. Totdeauna voi fi bucuroasă că 
te-am cunoscut. 

Sub duş se gândi la iluziile ei. Uneori relaţia un bărbat - o femeie era imposibilă. 
Trebuia, oare, să încheie legătura cu Jason înainte de a începe una cu un alt bărbat? 
Cu Pierre? Se putea descurca având două legături în acelaşi timp? Nu îi va compara 
mereu? Bărbaţilor le plăcea varietatea. Poate o să-i placă şi ei. Poate că lui Pierre i-ar 
fi făcut plăcere să petreacă seara de Crăciun cu ei. Avea să îl sune imediat după ce se 
îmbrăca. 

Peach şi Jason tocmai luau micul dejun când Miles intră şi spuse că venise Doug 
Dooley şi voia să îi vorbească între patru ochi. 


— Spune-i să aştepte în birou. Jason, termină-ţi cafeaua între timp, n-o să 
dureze mult. 

Doug se uita pe geam când intră ea. 

— Bună dimineaţa, Doug, şi Crăciun fericit. Miles mi-a spus că vrei să-mi 
vorbeşti. 

— Da, doamnă Malone. Este ceva important. Am descoperit unele lucruri pe 
care ar trebui să le aflaţi. Am vrut să aştept până după Crăciun, dar m-am răzgândit. 

— Doamne, dar pari teribil de serios. 

— Am aflat că ceea ce s-a întâmplat la Milano nu a fost o tentativă de răpire, ci 
trebuia să fiţi ucisă. 

— Dumnezeule, eşti sigur? 

— Când ai de-a face cu lumea interlopă, nu poţi fi sigur de nimic. Ştiu numai că 
acela care v-a vorbit în engleză a fost identificat. Este un ucigaş plătit. Nu se află 
printre cei urmăriţi. 

Peach se aşeză pe canapea. Gândul că exista o persoană sau mai multe care îi 
doreau moartea era înspăimântător... nu, mai mult decât atât, îngrozitor. Îi fusese mai 
uşor să ia totul ca o tentativă de răpire, pentru că era ceva logic, dar de ce să îi 
dorească moartea? 

— Doug, nu-mi vine să cred. De ce naiba ar vrea cineva să mă omoare? Pentru 
ce motiv? 

— Nu ştiu. Va trebui să mă ajutaţi. Cine ar avea de câştigat? 

— Nimeni... absolut nimeni... în afară de copiii mei... şi doar nu te gândeşti la 
aşa ceva! 

— Bineînţeles că nu, dar trebuie să mai fie cineva. 

— Identitatea acelui individ este singurul motiv care te face să spui asta? 


Ap 


Începea să simtă ostilitate faţă de el. O tulbura şi ar fi vrut să îi respingă 
bănuielile. Cum putea să trăiască ameninţată astfel în fiecare moment? 

— Din păcate, nu. Probabil că nu v-aţi dat seama, dar am dublat paza în 
ultimele două zile. Cu ocazia unei verificări de rutină, am descoperit că s-a umblat la 
frânele Rolls-ului. De asemenea, am mai verificat şi paznicii acestei clădiri şi am aflat 
că unul din ei avea acte false. A dispărut imediat după ce l-am chestionat. Suntem 
siguri că era infiltrat şi că el s-a ocupat de Rolls. 

Peach îşi privi mâinile. Îi tremurau aproape incontrolabil. 

— Ce vrei să fac, Doug? Fac orice îmi spui. 

— Mai întâi, aş vrea să stai aici. Clădirea este foarte bine păzită şi îi putem 
verifica pe toţi cei care intră şi ies. 


— Dumnezeule, să devin prizonieră în propria mea casă? 

— Temporar. Oricine o fi, nu va mai aştepta prea mult. Pare puţin cam 
nerăbdător. Sunteţi sigură că nu aţi supărat pe nimeni... că nu aţi devenit o 
ameninţare pentru cineva? 

Deodată îşi dădu seama. 

— Tocmai am aflat că bancherul şi avocatul meu au încercat să mă înşele cu 
privire la trustul lui Drake. Am înţeles... în cele din urmă... şi le-am spus că preiau 
controlul asupra întregii mele averi... şi că am de gând să îi iau... banii, vreau să spun. 

Doug scoase un fluierat uşor. 

— Horace Beller şi Dominic Petrone... despre ei vorbiţi? 

— Da, dar pur şi simplu, nu-mi vine să cred că vreunul din ei ar vrea să-mi facă 
vreun rău fizic. 

Doug zâmbi cu amărăciune. 

— Numai Umbra ştie cât rău sălăşluieşte în inimile bărbaţilor... Vă amintiţi 
vechiul program radio? Nu, bănuiesc că eraţi prea tânără. Oricum, tipii aştia ar avea 
destul curaj pentru o lovitură... şi averea dumneavoastră este foarte mare. 

— Doug, erau prieteni foarte apropiaţi ai soţului meu. Avea o încredere oarbă în 
ei şi tu ştii cât de bine se pricepea la oameni. 

— Nu strică, totuşi, să-i verificăm. Alte indicii nu avem. 

— Vor veni nişte prieteni astăzi la mine. Nu mai pot schimba nimic acum. 

— Bineînţeles că nu. Petrecere frumoasă. Totuşi, dacă nu vă supăraţi, o să pun 
un om aici, în apartament. 

— Dar să nu se vadă, zise Peach. 

— Bineînţeles. Şi nu vă faceţi griji. Dacă se întâmplă ceva neobişnuit, 
anunţaţi-mă imediat, da? 

— Bine, Doug. Îţi mulţumesc că ai grijă de mine. Faci acelaşi lucru şi pentru 
Anne şi Steve, nu? 

— Absolut. Trebuie să plec acum. Crăciun fericit. 

— Mulţumesc, zise ea slab în timp ce el se îndepărta. 

Cu siguranţă că putea să o apere pe ea şi familia ei, încercă Peach să se 
liniştească. În fond, odată fusese angajat să apere viaţa preşedintelui Statelor Unite. 

Încercând să nu se mai gândească la starea ei nervoasă, Peach se duse în 
bucătărie să supravegheze pregătirile pentru masa de Crăciun împreună cu Sarah şi 
Miles. 

— Miles, aş vrea ca la curcan să serveşti Chardonnay de la Steve. 


— Îmi pare rău, doamnă, dar nu mai era deloc când am mutat vinul din pivniţa 
celeilalte case. 

— Te înşeli, doar mi-ai pus o sticlă la gheaţă pe bar în seara când m-am întors 
din Italia. 

— Eu, doamnă? Mă tem că nu. Am fost prea ocupat în ziua aceea ca să mai 
ajung şi aici. Poate doamna Hammond a lăsat-o. 

— Nu, nu putea fi de la Maggie. Era o sticlă din acelea din care nu am scos pe 
piaţă. 

Deodată, îşi aminti de faptul că Winnie linsese vinul vărsat şi legă acest lucru de 
imaginea trupşorului ei mort... şi de avertismentul lui Doug. 

Dumnezeule, biata făptură băuse ceva ce îi fusese destinat ei? 

Genunchii începură să îi tremure şi se aşeză. 

— Vă simţiţi bine, doamnă? întrebă Sarah îngrijorată dintr-odată din cauza 
palorii de pe chipul lui Peach. 

— Miles, adu-l repede pe Doug înapoi. Repede. Trebuie să-i vorbesc 
numaidecât. 

Sună telefonul. Era Dom. Ce-o fi vrând? se întrebă ea şi deşi era nervoasă, 
acceptă să vorbească. 

— Peach, îmi pare rău că te deranjez în vacanţă, dar trebuie neapărat să te văd 
câteva minute. 

— Nu poţi aştepta până mâine, Dom? Aştept nişte oaspeţi peste puţin timp. 

Voia să îl evite. Nu avea niciun chef să îi vadă chipul. Poate el era ticălosul care 
îi ucisese căţeluşa şi încerca să o ucidă, de fapt, pe ea. Tot el fusese cel care nu îi mai 
dăduse banii lui Maggie şi ameninţa crama fiului ei. 

— Nu, Peach, nu pot. Îmi pare rău. 

— Bine, vino atunci. 

Puse telefonul jos şi Miles îi făcu semn că Doug se afla pe linia cealaltă. Uşurată, 
răspunse repede: 

— Slavă Domnului că Miles a reuşit să te prindă, Doug. Unde eşti? 

— Încă aici jos. Ce s-a-ntâmplat? 

— Dom Petrone vine încoace să mă vadă... şi mai cred că cineva a încercat să 
mă otrăvească. 

— Vin imediat. 

Aşteptându-l, Peach se întoarse în dormitor să vadă ce făcea Jason. Îl găsi 
tolănit în cada cu spumă cu sonorul casetofonului la maximum. Hotărî să nu îl 


deranjeze. Nu era menit să fie unul din principalele personaje din viaţa ei. 


Doug sosi imediat şi luă poziţie exact lângă uşa biroului, nu înainte de a monta 
un microfon pentru a le putea urmări discuţia. Peach se aşeză şi aşteptă ca Miles să îl 
poftească pe Dom înăuntru. Se simţea ca o actriţă dintr-o piesă proastă, care nu îşi 
cunoştea rolul. Îşi împreună strâns mâinile. Sigur Dom avea să devină suspicios dacă 
o vedea tremurând. 

Când acesta dădu buzna în birou, cu siguranţă nu avea de gând să îi studieze ei 
starea emoţională. Părea complet dezechilibrat. Nu îl mai văzuse niciodată atât de 
agitat şi răvăşit. 

— Peach, s-a întâmplat ceva îngrozitor... şi mă simt total răspunzător. 

— Ce... ce tot spui, Dom? 

— Toată noaptea am fost la bancă. Nu am mai trecut pe acasă de ieri. 

— În Ajunul Crăciunului? 

— Da, nevastă-mea e furioasă. leri dimineaţă am primit un telefon de la un 
individ pe nume Saleem Talhami, care susţinea că este noul proprietar al casei tale 
din Bel Air, dar că paznicii nu îl lăsau să intre. L-am sunat pe Horace imediat, dar 
secretara lui mi-a spus că nu mai ştie nimic de el din ziua precedentă. L-am căutat 
acasă, dar nici acolo nu era nimeni, aşa că am verificat eu situaţia şi am descoperit că 
actele fuseseră înregistrate cu o zi înainte şi că, deci, acel individ era într-adevăr noul 
proprietar al casei. 

— Nu înţeleg, zise Peach a cărei teamă fusese înlocuită de curiozitate şi uimire. 

— Da. Nici eu n-am înţeles la început. M-am dus să-l văd pe Talhami imediat şi 
astfel am aflat că făcuse cu Horace personal o tranzacţie în bani gheaţă - fii atentă, 
bani gheaţă - de opt milioane de dolari! Casa aceea cu tot terenul din jur valora pe 
puţin douăsprezece, poate chiar paisprezece. Horace avea putere absolută fiindu-ţi 
avocat şi, din punct de vedere legal, avea dreptul să o vândă la ce preţ găsea el de 
cuviinţă. 

— Crezi că a furat banii? întrebă ea înspăimântată. 

— Şi asta nu-i decât vârful iceberg-ului, Peach. Am aruncat o privire pe 
investiţiile acelea pe care Drake le-a făcut când era bolnav. Toate erau nişte 
corporaţii fantomă. Cred că Horace exploata proprietatea încă de când s-a îmbolnăvit 
Drake. Dumnezeu ştie ce o să mai descoperim când o să începem săpăturile. 

Îşi acoperi faţa cu mâinile. Părea obosit şi mult mai bătrân. 

Încet, Peach se ridică şi se duse în locul unde era ascuns microfonul. 

— Doug, intră, te rog, zise ea încet, după care se duse lângă Dom şi îl cuprinse 
cu braţul. 


— Dom, nici nu-ţi poţi imagina cât de important este faptul că ai venit să-mi 
spui astăzi. Nu-ţi mai face griji. Sunt numai nişte bani. 

Doug intră şi Dom fu surprins să vadă fosta gardă de corp a lui Drake. Atunci, 
Doug începu să-i spună despre atentatele la viaţa lui Peach care fuseseră descoperite 
în ultima vreme. 

— Eu bănuiesc, domnule Petrone, că domnul Beller s-a aflat în spatele lor. Când 
şi-a dat seama că nu mergea, a vândut ceva repede pe bani gheaţă şi a plecat cu cât 
a putut. Ştiţi cumva exact de când a dispărut? 

— Nu, habar n-am, spuse Dom obosit. 

— Totul este atât de greu de crezut. Horace a fost cel mai apropiat om de 
încredere al lui Drake. Cu el discuta totul. Nici nu pot să vă spun de câte ori mi-a 
vorbit Drake despre cât de cinstit şi inteligent era. 

— Când unii oameni mor, alţii se schimbă, doamnă Malone, mai ales când este 
vorba de bani, remarcă Doug. Mă apuc de lucru imediat. Nu cred că mai trebuie să vă 
îngrijoraţi acum. Individul e probabil preocupat să-şi salveze propria viaţă pentru a se 
mai gândi la dumneavoastră. Cu toate acestea, vom rămâne pe poziţie, până se va 
aranja totul. 

După ce plecă el, Dom şi Peach au stat de vorbă mult timp. Încercă să îl facă să 
priceapă că ea nu îl considera pe el răspunzător în niciun caz. El, în schimb, jură să nu 
îşi găsească liniştea până nu avea să îl vadă pe Horace în spatele gratiilor. 

— N-aş vrea să scape cumva, zise Peach. NU e vorba de bani, ci de faptul că 
ne-a înşelat pe toţi şi, mai ales, pe Drake. Dar de ce a încercat să mă ucidă? Nu 
pentru faptul că preluasem controlul... prima tentativă a avut loc cu mult înainte de 
asta. 

— Sunt sigur că din cauza trustului. Îl convinsese pe Drake ca, în cazul în care 
ţie ţi se va întâmpla ceva, copiii să nu poată obţine puterea decât când aveau să 
împlinească treizeci de ani. Dacă dispăreai, el avea să deţină controlul câţiva ani. 

— Dar mai erai şi tu. 

— Ascultă, Peach, eu nu sunt prea mândru de rolul meu în toată afacerea asta. 
Adevărul este că nu îi acordam atenţie. Îl lăsam pe el să retragă banii. 

— Cât a luat? 

— Dumnezeu ştie, milioane cred. Averea scădea rapid. De aceea v-am supărat 
atât pe tine cât şi pe Steve. El era mult mai aproape de toate decât mine.: Doamne, 
trebuie să conduc o întreagă operaţiune bancară. 

— Drake avea o încredere oarbă în el. 


— Şi eu la fel, zise Dom. 


După ce plecă el, Peach se duse în camera ei să se îmbrace pentru petrecere, 
dar mintea îi era foarte tulburată din cauza tuturor acelor lucruri. Peste puţin, însă, 
deprimarea i se transformă în furie. Horace nu trebuia lăsat să scape! 
Concentrându-şi gândurile asupra lui, îşi dădu seama deodată unde putea fi. 
Bineînţeles. Cum de nu îşi amintise mai devreme? Se duse repede în birou şi închise 
uşa. Imediat formă numărul lui Doug care răspunse din maşină. 

— Doug, aş vrea să verifici ceva. Există o femeie pe nume Georgia Martin. 
Locuieşte în San Diego, dar de ani de zile Horace s-a întâlnit cu ea la hotel Rosarita 
Beach din Baja. Dacă nu e prea târziu, s-ar putea să-l mai găseşti cu ea. 

— Excelent. Pornesc imediat, doamnă Malone. Nu vă faceţi griji căci avem mult 
ajutor din partea poliţiei, îi spuse Doug. 

Peach închise şi se felicită pentru faptul că îşi amintise de acea poveste sordidă 
pe care i-o spusese Drake despre amanta lui Horace. Se întrebă de ce, oare, 
continuase avocatul să ţină secretă acea legătură şi după moartea soţiei lui. Dacă mai 
era încurcat cu ea, îi devenise probabil complice. 

Ei bine, ce-o fi o fi, îşi spuse ea şi se întoarse în dormitor pentru a se îmbrăca. 
jură să nu se mai gândească la toate aceste lucruri şi să petreacă un Crăciun 
minunat.. În fond, mai era încă în viaţă. 

Vor mai fi şi alte Crăciunuri 


Dimineaţă devreme în ziua de Crăciun, Grace se trezi după o noapte de somn 
agitat şi amintiri dureroase care o hărţuiseră. Trebuia să pună puţină ordine în haosul 
din viaţa fiicei ei şi se chinui gândindu-se ce cuvinte să aleagă. De unde să înceapă? 

Casey se trezi când mama ei se dădu jos din pat. 

— Te simţi bine, mamă? 

— Da, draga mea. Culcă-te din nou, e prea devreme. 

— Nu, m-am trezit deja. Hai să bem o cafea. 

Grace ezită. Poate era mai bine să îi spună mai târziu ca să nu îi strice 
Crăciunul. Nu. Nu mai putea aştepta, altfel ar fi fost tentată să continue tot aşa. Vor 
mai fi şi alte Crăciunuri. 

— Casey, trebuie să-ţi spun ceva, începu ea întorcându-se în pat. 

Curaj, îşi spuse în sinea ei. Scapă de această povară, dar nu îţi zdrobi copila 
făcând-o prea repede. 

— Casey, trebuie să-ţi spun o poveste pe care ar fi trebuit să ţi-o spun cu mult 
timp în urmă. Într-o seară cu ninsoare, când eram o puştoaică doar, am cunoscut un 
tânăr foarte frumos... s-ar putea să ţi se pară ca un basm, dar nu e. Era mieros şi 
priceput, iar eu eram o prostuţă mult prea dornică să renunţ la virginitate. Eram în 
anul întâi de colegiu şi deşi eu aş fi continuat cu mare plăcere, el şi-a pierdut 
interesul. Am pus totul pe seama obişnuinţei. Nu eram îndrăgostită de el... şi atunci 
mi-am dat seama că eram însărcinată. Chiar dacă mi-aş fi putut permite un avort, 
probabil că nu aş fi ales acea soluţie. Gândul de a ucide un prunc în pântece mi se 
pare îngrozitor acum. Poate mi se părea şi atunci. 

Făcu o pauză şi trase aer în piept în timp ce Casey o asculta cu atenţie. 

— Oricum, l-am silit să-mi dea două sute de dolari, dar m-a pus să semnez o 
hârtie prin care îl absolveam de orice răspundere. Am plecat apoi din Champaign. N- 
aş fi putut să le spun părinţilor sau să le cer ajutorul, pentru că le-aş fi zdrobit inimile 
dacă ar fi aflat ce făcusem. M-am dus la Chicago unde surorile mele m-au îngrijit şi 
mi-au oferit adăpost până când te-ai născut. Eram la fel de mândră de tine atunci 
cum sunt şi acum. Imediat ce am fost în stare m-am urcat într-un autobuz spre 


California, unde amândouă puteam să trăim în soare. 


Casey asculta cu foarte mare atenţie povestea vieţii ei, iar Grace nu o scuti de 
niciun amănunt. Lily, doamna Goldhammer, iar seara violului le-a adus lacrimi în ochi 
amândoura şi Grace trebui să retrăiască în memorie noaptea aceea de teroare. 

— Cicatricile acestea de pe trupul meu despre care ţi-am spus că au rămas în 
urma unui accident de maşină, sunt de la tăieturi de cuţit. Voiam să mor atunci, 
scumpo, dar trebuia să trăiesc pentru tine. 

Continuă să îi spună despre încercarea de a se prostitua şi despre accidentul 
provocat de maşina lui Drake. 

— Mă aflam iar la spital, dar nimic nu mai era la fel. Aveam dintr-odată un duh 
bun care veghea asupra mea. 

La un moment dat, Casey puse o întrebare: 

— Paul Gabie a fost tipul care... mi-a fost tată? 

— Îmi pare rău, draga mea, nu există niciun Paul Gabie. Sora mea mi-a dat 
numele de Gabie când eram însărcinată şi ne-am prefăcut că eu aveam un soţ la 
marină. Clark Gabie era un mare star pe atunci. 

— Dar de ce... de ce mi-ai spus atâtea minciuni despre el? 

— Nu îţi puteam refuza absolut nimic... nici măcar un tată. Şi îţi plăceau foarte 
mult poveştile despre el. După puţin timp am început să cred şi eu că exista. 

— Tot nu înţeleg de ce ai încercat să te sinucizi. 

— Asta e partea dură a povestirii, draga mea. Vezi tu, tatăl copilului tău era şi 
tatăl copilului meu. 

Gata, spusese... şi nu mai putea da înapoi. Dumnezeu să o ajute. 

— Pe moment Casey nu înţelese, dar mai apoi făcu surprinzătoarea legătură. 

— Dumnezeule, nu! Jerry Casey... tatăl meu. De unde ţi-a venit asemenea idee? 

Grace era amorţită de durere şi teamă. Acea clipă o putea hărţui mult mai mult 
decât coşmarurile din trecut. Era clipa când şi-ar fi putut pierde copilul pentru 
totdeauna. 

— Este adevărat, zise ea şi se întinse să îi atingă mâna lui Casey, dar ea şi-o 
retrase. 

— Dumnezeule, de ce nu mi-ai spus? 

Vocea îi era încărcată de învinuire. 

— Doamne, dar cum era să-mi închipui că, din toată lumea, tu găseai să te 
îndrăgosteşti tocmai de el? Crezi că ar fi putut anticipa... sau crede cineva aşa ceva? 

— Eşti sigură că e el? Poate te înşeli. Nu l-ai mai văzut de aproape treizeci de 
ani! 


Glasul fiicei ei era rece şi ostil. 


— Crede-mă... nu mă înşel deloc, spuse Grace. 

— Luna trecută te-ai dus în est să-l vezi? o întrebă Casey. 

Grace ar fi vrut să continue, să îi spună şi cel din urmă adevăr, despre 
încercarea de a-l ucide, dar nu putea. Nu îşi găsea cuvintele. Dacă i-ar fi spus fiicei ei 
tot, ar fi trebuit să mărturisească şi faptul că îl sedusese... sau că fusese sedusă. Era 
mult prea dezgustător. Casey nu avea nevoie să ştie. Ce mai însemna o minciună pe 
sufletul ei? 

— Nu... călătoria mea în est a fost... ei bine... trebuia să mă duc eu însămi să 
încerc să pun lucrurile la punct... să încerc să găsesc o soluţie. 

— Tot nu mi-ai spus de ce ai încercat să te sinucizi. 

— Când m-am întors, mi-ai spus despre atacul de inimă pe care îl suferise şi 
despre hotărârea de a-i cere soţiei lui divorţul. Pur şi simplu, nu ştiam ce să fac. Am 
crezut că pot lua toată porcăria aceea cu mine în mormânt... ca tu să trăieşti fericită. 

Vocea i se schimbă şi începu să plângă. 

Furia şi mânia lui Casey dispărură într-un val de milă pentru suferinţele îndurate 
de mama ei şi încercarea ei de a se sacrifica pe sine. Temându-se să nu suporte iar 
vreun şoc datorită stresului, o luă în braţe şi îi spuse cuvinte liniştitoare: 

— Mamă, îmi pare atât de rău. E în regulă acum. Nu mai sunt însărcinată şi sunt 
o femeie în toată firea... sper. Nu mai trebuie să mă aperi tu. 

După o oră de lacrimi şi consolări, Casey hotărî că era vremea să pună punct. 

— Mamă, hai să bem o'cafea. Te rog... amândouă avem viaţa înainte... să lăsăm 
trecutul acolo unde îi este locul... în trecut. 

Mai târziu, după micul dejun, Casey spuse: 

— Sper că nu te superi dacă îţi mai pun câteva întrebări... dar fără lacrimi... da? 

— Ai tot dreptul, zise Grace zâmbind slab. 

— Îţi aminteai aceste lucruri şi când erai în spital? 

— Numai fragmente. Nu reuşeam să le aşez într-o ordine clară. Se pare că 
încercam să nu îmi amintesc. 

— Dar vestea că am pierdut copilul te-a făcut să-ţi revii, nu? 

— Bănuiesc. Cred că ţi-aş fi dezvăluit identitatea tatălui tău dacă nu erai 
însărcinată. 

— Dar aş fi putut avorta, spuse Casey atunci. 

— Nu era o soluţie, draga mea... Eu nu cred în avorturi. 

— Ştiu că ţi-e greu să înţelegi, zise Casey cu blândeţe, dar eu sunt de părere că 
o femeie are dreptul să aleagă. Eu nu consider că întreruperea sarcinii în primele trei 


luni este... crimă, cum susţin unii. 


Grace îi acoperi mâna cu a ei şi îi spuse: 

— Dar eu consider. Dacă avorturile ar fi fost la fel de libere cum sunt astăzi, 
poate că nu te-aş mai fi avut. 

— Of, mamă, dar uite cât ai avut de suferit din cauza asta. Dacă n-aş fi fost eu, 
n-ai fi fost violată. Ai trăit singură toată viaţa. Totdeauna mă întrebam de ce nu aveai 
niciun iubit. 

— Nu, n-am avut niciodată şi nici nu voi avea vreodată. Dar nu îmi plânge 
viaţa... a fost minunată. Am avut bucuria de a avea succes în muncă, pe care nu 
multe femei îl cunosc. Viaţa nu e un roman de dragoste, să ştii. Faptul că femeile nu 
pot fi fericite singure este o poveste vârâtă pe gâtul celor naive. 

— Am citit odată un studiu în care se scria că oamenii cei mai fericiţi sunt 
femeile singure şi bărbaţii căsătoriţi, zise Casey râzând şi apoi întrebă: mamă, mergi 
astăzi la Peach? 

— Dar tu? 

— Cred că ar trebui să ieşim din casă şi să ne distrăm puţin. 

— Bine, atunci o să mergem. Dar... ea nu ştie despre Jerry Casey nimic... aş 
vrea să rămână numai între noi, da? 

— Mamă, te iubesc, spuse Casey şi o cuprinse pe după umeri ridicându-se 
amândouă apoi pentru a strânge masa. 

— Casey... ideea incestului nu te deranjează deloc? 

— Nu sunt distrusă, dacă la asta te referi. În fond, niciunul din noi n-a ştiut. Şi, 
pe urmă, ca o persoană care a studiat o literatură serioasă, ştiu că acest lucru s-a 
întâmplat în familii foarte renumite. În unele culturi este iertat, spuse ea zâmbind cu 
tristeţe. Am avut o prietenă în facultate care mi-a spus că întreținea relaţii sexuale cu 
tatăl ei încă de când avea zece ani.; 

— Oribil, spuse Grace. 

— A reuşit să supravieţuiască, dar l-a urât. Într-o seară a pus un casetofon sub 
pat şi l-a şantajat, apoi, ca să o lase să plece la şcoală. Nu putea suferi să se ducă 
acasă în vizită. Aproape că mă făcea să fiu fericită că nu aveam un tată. 

— Nu toţi bărbaţii sunt aşa, draga mea. 

— Ştiu, mamă. Mi-a plăcut să-l am pe Paul Gabie de tată şi mă bucur că mi l-ai 
dăruit... dar acum sunt un om matur. Hai să promitem că nu vom mai ascunde nimic 
una de cealaltă. Orice s-ar întâmpla, înfruntăm totul împreună. 

— Ce ai de gând să faci cu Jerry Casey? 

— Nu vreau să mă gândesc la asta acum. Se întâmplă atâtea în mine în clipa 


asta... fericire că te am din nou... amărăciune din cauza lui Jerry... nu ştiu dacă 


trebuie să mă bucur că tatăl meu trăieşte sau să plâng pentru că nu mai e bărbatul 
pe care l-am iubit. Sunt atât de derutată... Vreau să mă bucur de ziua de azi, de 
Crăciun. O să mă gândesc la el mâine. Poate o să-l sun doar să-i spun adio... 
Dumnezeu ştie... Cred că n-aş vrea să-l mai văd niciodată. Poate că lucrul cel mai bun 
pentru noi toţi ar fi să închid uşa şi să o iau de la început. Ce crezi? 

— Cred că e timpul să-mi dau seama că eşti mare şi eşti în stare să iei singură 
hotărâri, spuse Grace. 

Anii de durere şi povara secretului dispăruseră şi, îmbrăcându-se, Grace era 
nerăbdătoare să petreacă cel mai fericit Crăciun din viaţa ei. Îşi puse rochia purpurie 
din lână Walston care se potrivea foarte bine cu broşa cu diamant şi ametist dăruită 
de Drake şi Peach când împlinise patruzeci de ani. 

Când erau amândouă gata şi s-au întâlnit în hol, Casey îi spuse după ce o privi: 

— Acum arăţi iar ca mama mea. Bine ai venit înapoi. 

— E bine înapoi. Crăciun fericit, Casey. 


54 


Avantajele celebrităţii 


Peach era bucuroasă că avusese curajul să îl sune pe Pierre şi să îl invite. Nu 
mai jucase niciodată astfel de jocuri cu bărbaţii, dar era distractiv. 

— Este un doctor pe care îl cunosc, îi zise ea lui Jason. Nu are familie aici. Soţia 
l-a părăsit şi s-a întors în Franţa. M-am gândit că ar fi un gest frumos să îl invit şi pe 
el. Tu vei sta pe scaunul gazdei, în capătul celălalt al mesei şi vei avea o femeie 
foarte frumoasă alături. 

Sună soneria şi Miles le aduse pe invitate în bibliotecă unde Peach le întâmpină. 

— Casey! Grace! Crăciun fericit! 

Bucuria îi era amestecată cu precauţie. Oare Grace era la fel de normală cum 
arăta? 

— Crăciun fericit, Peach, arăţi fantastic, răspunse Grace şi Peach îşi dădu seama 
imediat că totul e în regulă. 

Cele două vechi prietene se aruncară una în braţele celeilalte, stăpânite de o 
emoție atât de puternică, încât niciuna nu găsea cuvintele potrivite pentru a se 
exprima. 

Casey veni lângă ele şi spuse încet: 

— Ai avut perfectă dreptate, Peach. l-am spus aseară că am pierdut copilul. Era 
ceea ce avea nevoie să ştie şi totul e foarte bine acum. 

— Slavă Domnului! şopti Peach. 

Desprinzându-se din îmbrăţişare, Grace adăugă: 

— Familia Malone m-a salvat din nou. Am fost o proastă, Peach. Într-o zi când o 
să fim bătrâne şi cu părul alb, o să-ţi spun cât de proastă. 

Amândouă îşi tamponară lacrimile cu batistele pentru a nu-şi strica fardul. 

În tot acest timp, Jason a stat deoparte, dar când păru că drama se consumase, 
se duse spre Casey. 

— Bună, eu sunt Jason Darrow. 

Zâmbind, Casey îi întinse mâna. 

— Bineînţeles. Bună, eu sunt Casey Gabie, iar ea este mama mea, Grace. 

Ochii lui Jason sclipiră când spuse: 

— Am o bănuială că tu eşti una dintre femeile acelea frumoase pe care Peach 
le-a aşezat lângă mine la masă. 


— Sper să fie aşa. Dacă vreodată voi reîncepe să predau, faptul că îl cunosc pe 
Sandman mă va ridica în ochii tuturor, zise ea. 

În curând, sosiră şi familia Hammond, Laura şi Pierre. Exuberanta Angie îşi 
îndreptă atenţia imediat asupra lui Jason şi toată lumea se lansă într-o conversaţie 
plină de căldură şi animată care deveni şi mai plăcută odată cu consumarea 
şampaniei Dom Perignon. 

Gazdă fiind, Peach veghea asupra atmosferei cu un ochi alert, pentru a fi sigură 
că nimeni nu era ignorat. Grace şi Pierre începură imediat o discuţie care părea să fie 
despre profesiile lor. Maggie şi Casey vorbeau despre designul interior, iar Laura şi 
Kirk se aflau cufundaţi într-o conversaţie despre apartamente şi finanţare. Angie îl 
capturase pe Jason pe canapea, lângă fereastră şi vorbeau despre filme. 

Peach era încântată de faptul că Pierre se integrase atât de uşor în mijlocul 
celorlalţi şi se bucura că îl invitase. Era atât de european. Avea maniere impecabile şi 
era un interlocutor foarte atent şi interesant. Se uită la Jason şi nu simţi niciun pic de 
gelozie. Angie era o păpuşică sexi şi dacă el se simţea fascinat de ea, să-i fie de bine. 
Nu era într-atât de nebună încât să intre în competiţie cu o fetiţă mai mică decât 
propria ei fiică şi era fericită că el se simţea foarte bine. Nu îşi făcea griji că vreo 
femeie avea să pună mâna pe el... oricum nu în viitorul apropiat. Avea o fire liberă şi 
independentă şi era foarte probabil să rămână astfel. Era convinsă că putea relua 
legătura cu el oricând voia. 

Oare era posibil ca nici ea să nu fie prea deosebită de el până la urmă? După ce 
şi-a petrecut viaţa sub stăpânirea unui bărbat, avea să se lase cu plăcere dominată 
de un altul? 

Se anunţă cina şi îşi conduse oaspeţii la locurile lor. La masă, Jason deveni 
centrul atenţiei povestind despre cum turnase „Sandman”. Era un adevărat actor 
după felul cum îi plăcea să atragă atenţia celorlalţi şi era atât de spiritual şi de nostim 
în felul cum se autocritica, încât toţi erau încântați. 

După un timp, Peach observă că Jason se adresa mai mult lui Casey decât lui 
Angie. Casey era o tânără atrăgătoare, dar în ceea ce privea chipul şi silueta nu o 
întrecea pe Angie. Totuşi, era extrem de inteligentă şi mult mai apropiată de Jason ca 
vârstă. 

După cină, Maggie o luă pe Peach deoparte şi îi spuse că trebuia să plece. Nu 
voia să se facă mare caz de acest lucru şi avea să se strecoare când toată lumea era 
strânsă în jurul pomului pentru desfacerea cadourilor. Peach observase că Maggie şi 
Kirk nu îşi vorbiseră toată după-amiaza. 


— Totul este în regulă? o întrebă Peach. 


— O să-ţi spun mai târziu, îi răspunse Maggie. Crăciun fericit şi îţi mulţumesc 
pentru câteva ceasuri minunate. M-am simţit foarte emoţionată să mă aflu ca invitată 
în casa asta. 

— Ai făcut un lucru magnific pentru mine, Maggie. Totdeauna îţi voi fi 
recunoscătoare. Este prima petrecere pe care o dau aici. 

— Mai ai de gând să cumperi iahtul? 

— Nu cred. Am alte planuri. O să-ţi povestesc când vom avea mai mult timp de 
vorbă. Aş vrea să vii la Napa să începi lucrul la casa aceea de oaspeţi cât mai curând 
posibil. 

— Altă treabă de făcut în grabă? 

— Mă tem că da, spuse Peach şi amândouă începură să râdă. 

După ce plecă Maggie, Peach se întoarse printre ceilalţi invitaţi şi îl urmări pe 
Kirk Hammond mai îndeaproape. Era un bărbat frumos, de genul celor care arată mai 
bine odată cu înaintarea în vârstă. Nu îţi poţi da seama după aspectul exterior ce se 
întâmplă între oameni, îşi spuse ea. 

Ducându-se la bar să îşi pună un coniac, simţi pe cineva apropiindu-se. Se 
întoarse şi se trezi faţă în faţă cu Pierre. 

— Ceva te-a tulburat. Îmi dau seama după chipul tău, îi spuse el încet. 

— Citeşti foarte bine pe chipurile oamenilor, domnule doctor Senseney, dar asta 
face parte din meseria dumitale, nu? Ai dreptate. Maggie tocmai mi-a spus că nu este 
în regulă ceva, dar nu a dat şi alte explicaţii. 

— Crăciunul nu e o sărbătoare fericită pentru toată lumea. Şi este foarte 
evident că pe domnul Hammond al nostru îl interesează mai mult cealaltă femeie. N- 
ai zice tot aşa? 

Pe Peach o indignă acea insinuare. 

— Te înşeli. Este doar atent cu ea. 

Pierre spuse atunci ridicând din umeri într-o manieră pur galică: 

— Mă înclin în faţa înţelepciunii tale mai mari. De ce m-ai invitat astăzi aici? Ca 
să mă compari cu zeul tău frumos şi tânăr? 

— N-aş face asta niciodată. Voiam să te mai văd, zise ea zâmbind provocator, 
dar nu singuri... ci în compania altora... unde e mai sigur. 

— Ţi-e frică de mine? 

— Puțin, cred. Eşti atât de fierbinte. 

— Ţi-e frică de urmare, spuse el şi veni foarte aproape. Dacă am face dragoste, 


nu ti-ar mai fi frică de mine. 


Vocea îi era groasă şi, deşi nu o atingea, era atât de aproape încât îi simţea 
căldura trupului prin hainele subţiri. Îşi ridică privirea şi îl văzu pe Jason în partea 
cealaltă a încăperii. Dacă el ar fi privit-o atunci, şi-ar fi dat seama că o excitase un alt 
bărbat? Se uită apoi în ochii întunecaţi cu care Pierre o fixa. 

— Întoarce-te după unsprezece diseară. Atunci voi fi singură, zise ea şi luându-și 
repede paharul cu coniac trecu uşor pe lângă el pentru a se alătura celor din jurul 
pomului. Îşi simţea obrajii arzând ca focul, la fel ca şi alte părţi nevăzute ale trupului 
ei. 

Puțin mai târziu, Pierre se scuză, explicând că trebuia să vadă o pacientă a cărei 
faţă fusese distrusă în urma unui accident de maşină cu o zi în urmă şi îşi luă la 
revedere de la fiecare persoană în parte, fiind evident că, îndeosebi femeilor le părea 
rău să-l vadă plecând. 

Peach îl conduse la uşă şi rămaseră lângă balerina din bronz ai cărei sâni 
rotunzi Pierre îi mângâia uşor. 

Era o aluzie senzuală, ce nu îi scăpă gazdei care îi spuse: 

— Eşti un bărbat sexi, Pierre. 

El îi luă mâna, dar în loc să îi sărute dosul, i-o întoarse cu palma în sus şi îşi 
apăsă buzele pe ea atingând-o uşor cu vârful limbii.! 

— Peach, draga mea, eşti atât de calmă... şi atât de echilibrată. Va fi 
extraordinar să te fac să-ţi pierzi controlul. 

Înainte ca ea să mai poată spune ceva, el se întoarse şi plecă. Peach zâmbi 
acelor cuvinte şi se uită la Jason. Îmi pare rău, Pierre, dar nu vei fi primul care a 
făcut-o, îşi spuse ea, amuzată într-un fel. 

— Se întoarse printre invitaţi exact când Miles o chema pe Grace la telefon. De 
cum luă receptorul, chipul lui Grace se făcu pământiu. Doamne, se gândi Peach, acum 
ce s-o mai fi întâmplat? Mâinile lui Grace tremurau când puse receptorul la loc şi 
Casey se duse repede la ea. 

— Mamă, ce s-a întâmplat? o întrebă ea înconjurând-o cu braţul pentru a o 
susţine. 

— Jerry Casey... e aici! şopti Grace. 

— Cine a sunat? întrebă Casey. 

— Rudolfo... e acasă. A vrut... să-ţi facă o surpriză... 

Grace era albă ca varul şi Casey încercă să o liniştească. 

— Nu-ţi face griji. Ne descurcăm noi. Nu te teme. 

Peach veni lângă ele şi, cu toate că vorbiseră atât de încet ca ea să nu le audă, 
îşi dădu seama că Grace era destul de agitată. 


— Peach, îmi pare rău, dar trebuie să plecăm, îi spuse Casey. Ar putea Miles să 
ne ducă acasă? 

— S-a întâmplat ceva? întrebă Peach. 

— Nu... nimic. Este... avem nişte oaspeţi neaşteptaţi.: 

— Înţeleg, spuse Peach, cu toate că nu pricepea nimic şi îi spuse lui Miles să 
aducă maşina. 

— Îţi mulţumesc atât de mult, Peach. A fost o cină minunată. Îmi pare foarte rău 
că trebuie să plecăm. Spune-le tuturor la revedere din partea noastră, te rog. 

Jason veni şi el şi i se adresă lui Casey: 

— Pleci atât de repede? Nu uita că vreau să vii să vezi piesa. E vreo şansă să 
poţi veni la New York? 

Casey scutură din cap: 

— Mă tem că nu, deşi mi-ar face mare plăcere. Va trebui să-mi caut ceva de 
lucru pe aici. 

— Ştii ce, insistă el, o să-ţi trimit o copie a scenariului. Vrei să-l citeşti şi să-mi 
faci o critică a personajului pe care îl voi juca? 

— Sigur, Jason. Mi-ar plăcea chiar foarte mult. Îmi pare rău, dar trebuie să ne 
grăbim. Crăciun fericit. Îţi mulţumesc pentru tot, Peach. 

Cele două femei plecară apoi repede, după care Jason şi Peach se priviră. 

— Nu, Jason, nu e de tine, îi spuse ea. 

— Cum ti-ar plăcea dacă eu ţi-aş spune că francezul ala nu e de tine? răspunse 
el, dar discuţia le fu întreruptă de Laura şi Kirk, care o anunţară că plecau şi ei. 

Angie stătea tot pe canapea şi nu făcea nicio mişcare să îşi urmeze tatăl. 

— Hai, Angie, îi strigă acesta. Trebuie să plecăm că se lasă ceaţă. 

— Eu nu vin în seara asta acasă, tată. Nu ţi-a spus mama? Sue Thomas a luat 
tot echipamentul meu de schi la ea acasă. Mâine dimineaţă devreme plecăm direct 
de la ea din Westwood. Jason o să mă lase în drumul lui spre aeroport, spuse Angie 
într-un fel care nu lăsa loc nici unei discuţii. 

Fu un moment de stânjeneală pentru Kirk, care trebuia să cedeze sau să rişte o 
confruntare penibilă cu fiica lui, confruntare din care avea să iasă învins. 

După ce Kirk şi Laura plecară, Peach dădu de înţeles că voia să stea de vorbă cu 
Jason între patru ochi. 

— Vino până în bibliotecă puţin, te rog. Sunt sigură că Angie ne va scuza. 

El o urmă şi după ce uşa se închise, ea se întoarse spre el furioasă. 

— Cum îndrăzneşti să mă umileşti în halul asta? 


— Te referi la Angie? Dar o conduc numai. 


— Ştiu eu ce fel de condus o să fie. Orice prost îşi dă seama că are de gând să 
te f...! 

— Crezi? făcu el zâmbind şi apoi o întrebă: şi pentru ce ar vrea asta, mă rog? 

— Ca să se laude pe urmă la toate prietenele ei că a făcut-o cu Sandman, de 
asta. 

Peach se aşeză pe canapea, încercând să se stăpânească. 

— Crezi că nu mi-am dat seama până acum? La naiba, Peach, ea nu e ceva 
deosebit pentru mine. Peste tot pe unde mă duc sunt fete ca ea., gâsculiţe... care mor 
să se f... cu o celebritate. Acesta este unul din avantajele celebrităţii... ai mai multe 
decât poţi face faţă... sau vrei. 

Peach îşi îngropă faţa în palme. Nu mai voia să audă nimic dar Jason continuă: 

— Nu trebuie să-ţi faci griji în privinţa lui Angie. Nu mă interesează. Casey e 
mult mai pe placul meu. Mă poate seduce cu mintea ei. 

— Şi eu, Jason? Eu te-am sedus? Cum? 

— La fel cum îl seduci pe Senseney... cu acea frumuseţe regală care spune vino 
încoace şi pleacă de aici în acelaşi timp. 

Vocea lui era tandră şi nu trăda niciun fel de ostilitate sau amărăciune. 

— Te vei culca cu el, nu? o întrebă el apoi, iar Peach dădu afirmativ din cap. 
Când? mai întrebă el şi, văzând că nu primeşte niciun răspuns, şopti: În seara asta. 

Peach nu mai găsi nimic de spus şi urmară câteva clipe de linişte. În cele din 
urmă, Jason se aşeză lângă ea şi îi luă mâna. Ea îşi ridică privirea spre el parcă 
rugându-l să-i spună să nu o facă, dar el nu spuse nimic şi ştiu că totul se sfârşise. Se 
ridicară, el o îmbrăţişă şi o sărută tandru, fără pasiune. 

— Fă ceea ce trebuie să faci, frumoasa mea Peach. Nu va schimba cu nimic 
sentimentele mele faţă de tine. Eu tot te voi dori... oricând. 

Ea se desprinse şi zâmbi enigmatic. Ea nu avea aceeaşi convingere în legătură 
cu sentimentele ei faţă de el. 

După ce plecară toţi şi Sarah cu Miles făceau curăţenie, Peach se aşeză în faţa 
luminilor sclipitoare ale pomului aşteptând întoarcerea lui Pierre fără niciun 
entuziasm. Acest prim Crăciun petrecut fără Drake nu fusese deosebit de fericit. Avea 


să se bucure când se va sfârşi. 


55 


Casa goala 


Maggie o sună pe Belinda de cum ajunse la casa din Malibu. 

— Am ajuns, spuse ea. 

— Mă bucur că ai reuşit până la urmă, zise Belinda cu asprime. Vom pleca 
imediat. 

Maggie dădu drumul la căldură şi aprinse focul în cămin. Aprinse apoi 
beculeţele din pomul de Crăciun şi se duse în bucătărie să facă cafea. Îşi aminti că lui 
Connor îi plăcea cafeaua cu coniac după masă, iar mirosul cafelei adăuga mai multă 
căldură casei. 

Trecu din nou prin fiecare cameră, aprinzând luminile şi declarându-se 
mulţumită de ceea ce văzu. Nu era completă, dar nicio casă nu era până când nu 
începea să capete câte puţin din caracterul celui care o locuia. Totuşi, îi semăna lui 
Connor, dacă şi-l amintea bine. 

Oprindu-se în sala de baie pentru a-şi reîmprospăta machiajul, auzi zgomotul 
unei portiere închise şi inima începu să îi bată cu putere. De ce era atât de nervoasă? 
Peste câteva clipe clopoţeii soneriei de la intrare se auziră şi ea se forţă să meargă 
încet să deschidă uşa. Afară erau Belinda, cu o haină de blană de nurcă lungă până la 
pământ, şi Connor, foarte uimit. 

— Crăciun fericit, le spuse Maggie. 

— Hei, ce surpriză, zise Connor. Mama mi-a spus doar că trebuie să facem o 
vizită unui prieten vechi. 

Arătând ca o felină gurmandă care tocmai mânca un şoricel de ciocolată, 
Belinda se strecură înăuntru triumfătoare. 

— Hai, Connor, intră. Nu mai sta acolo, că vine frigul. 

Uluit, el o urmă. Maggie îi întinse mâna şi, deşi i-o strânse, el se şi aplecă săo 
sărute uşor pe obraz. 

— Doamne, ce frumoasă eşti, Maggie. Crăciun fericit. 

Belinda era nerăbdătoare să ajungă la clipa cea mare. 

— Connor, vino în living-room şi aruncă o privire. Ei, ce zici? 

— Păi, mamă, nu pot spune decât că este magnific, spuse el şi se întoarse apoi 
spre Maggie. Este casa ta? 

Maggie scutură din cap, dar nu spuse nimic. Era spectacolul Belindei. 


— Nu, Connor, nu este casa lui Maggie, dar o vei vedea pe ea în fiecare cameră. 
Nu este secretara mea, spuse Belinda şi se opri dramatic pentru a studia efectul. Este 
decoratoarea mea de interioare pe care am rugat-o să facă această casă pentru a ţi-o 
dărui de Crăciun. 

Connor nu spuse nimic, dar o expresie amuzată îi apăru pe chip când începu să 
priceapă cum stăteau lucrurile. 

— Ei, n-ai nimic de spus? îl întrebă mama lui. 

— N-am ştiut că ai terminat ceea ce aveai de spus, zise el cu viclenie şi Maggie 
fu încântată de perspicacitatea lui. 

— Îţi place? îl întrebă Belinda. 

— Intră şi preşedinţia aici? întrebă el. 

— Ştii bine că da. 

— N-am văzut încă toată casa, spuse el şi amândouă femeile îşi dădură seama 
după încleştarea maxilarului că nu putea fi presat. Doar era fiul mamei lui, îşi spuse 
Maggie. 

— Maggie, arată-i totul în timp ce eu o să stau aici să-mi încălzesc biata mea 
artrită. Umezeala asta din apropierea oceanului îmi chinuie îngrozitor oasele mele 
obosite. Dar miroase a cafea? 

Vocea Belindei îşi pierduse tonul imperativ şi devenise tremurătoare. Ce actriţă, 
se gândi Maggie. Unele din cele mai bune jocuri din lume nu se văd niciodată pe 
scenă sau pe ecran. Schimbară amândoi o privire amuzată de înţelegere. 

Turul casei dură aproape o oră. Connor era curios în legătură cu fiecare 
amănunt. Maggie lăsase dormitorul cel mare şi baia pentru un final triumfător, iar 
efectul fu pe măsura aşteptărilor ei. 

— E excelent! Pot să stau aici în apă caldă până la bărbie şi să privesc marea. E 
fără îndoială cea mai mare cadă din lume. Unde ai găsit-o? 

— Aceasta a fost făcută de comandă, dar există multe asemănătoare în casele 
californiene. 

— Zău? Sunt sigur că la New York nu sunt multe. Trebuie să înţeleg că este 
pentru două persoane, nu? 

Maggie îşi dădu seama că flirta cu ea şi nu ştia ce să îi răspundă. 

— Bănuiesc că da. Eu n-am făcut niciodată baie într-una, dar înţeleg că sunt 
esenţiale în casele celibatarilor. 

— Da? Cum ar putea zice cineva care ar vrea să invite pe altcineva să vadă 
ceva de acest gen? Vino să... facem o baie? 

— Nu ştiu. Eu nu am primit o asemenea invitaţie de foarte mult timp. 


Tonul zeflemitor al lui Connor deveni serios. 

— Ce mai face soţul tău, Maggie? Bănuiesc că nu e mort sau altceva de genul 
asta, nu? 

— Nu, ce întrebare ciudată. 

Connor scutură din cap dezgustat. 

— Ei bine, gata cu vrăjitoriile. Cred că o să încetez să-i mai înţep păpuşica. 

Maggie râse nervos. 

— Mă necăjeşti. 

Privind-o în ochi, Connor o întrebă: 

— Eşti sigură? 

Maggie îşi lăsă privirea. 

— Poate că vrăjitoriile tale au lucrat chiar mai bine decât ţi-ai fi închipuit. În 
ultima vreme am avut o mulţime de probleme. 

— Ce fel de probleme? 

— Kirk mi-a dat un ultimatum... munca sau căsnicia. 

— ŞI... ce-ai ales? 

— Niciuna, nici alta. Am refuzat să-l las să mă încolţească. 

— Bravo. Şi acum? 

— Nu ştiu, spuse ea simplu şi se duse la fereastră uitându-se la soarele care 
dispărea repede în spatele orizontului. 

— Maggie, nu-ţi fie teamă, îi spuse el înconjurând-o cu braţul. Ştiu prin ce treci, 
pentru că şi mie mi s-a întâmplat acelaşi lucru. Voiam să păstrez căsnicia chiar dacă 
soţia mea era nefericită. Nu pot să sufăr gândul că am dat greş cu ceva atât de 
important. M-am oferit să fac orice numai să rămânem împreună, dar Bittsey a 
refuzat. Era mult mai deşteaptă decât mine... şi mai curajoasă. Avea dreptate şi acum 
nu o mai urăsc. 

Maggie se relaxă. 

— Apreciez vorbele tale de mângâiere, Connor. Mi-e frică... sincer mi-e frică. 
Kirk şi cu mine am avut ceea ce am crezut că era o căsnicie perfectă, dar cred că 
m-am înşelat. 

— Nu, nu te-ai înşelat. A fost probabil o căsnicie bună, dar unul din voi sau 
amândoi v-aţi schimbat. Poate că tu nu mai eşti femeia cu care s-a însurat.’ 

— Îţi place casa? îl întrebă ea pentru a schimba subiectul, dar el nu îi răspunse 
imediat şi rămase cu braţul după umerii ei privind oceanul. 

Maggie bănui că făcea parte dintre acele persoane tăcute şi închise în ele care 
se puteau separa de lume când voiau. 


— A fost greu să lucrezi pentru mama? o întrebă el în cele din urmă. 

— Cum de-ai ghicit? 

— De ce crezi că am ales să stau la New York? 

— Mama ta a dat vina pe soţia ta pentru asta. 

Avu o tresărire în colţul gurii. 

— Biata Bittsey. Am fost prea laş să iau asupra mea toată vina, dar ea a găsit că 
era amuzant. O ura pe mama şi era bucuroasă să stăm departe de influenţa ei. 

Maggie se dezumflă. Toată munca fusese în zadar. Connor nu avea să rămână. 

— Înţeleg, spuse ea. Deci, te întorci la New York? 

— Ar avea vreo importanţă pentru tine? 

— Da, ar avea. Este important pentru mine ca Belinda să fie mulţumită de 
munca mea şi mă tem că nu va fi foarte entuziasmată dacă această casă nu te va 
atrage. 

— Atât? 

Maggie scutură din cap. 

— Nu, dar sunt atât de derutată acum încât mi-e greu să separ propriile mele 
preocupări de cele profesionale... sincer, şi n-aş vrea să te mint vreodată. Sunt cumva 
prea obraznică? 

— Tu nu poţi fi niciodată obraznică, Maggie. Vrei să fii prietena mea? 

Maggie îi răspunse plecând privirea: 

— Da. M-am gândit la tine atât de mult în timp ce aranjam casa asta, încât ai 
ajuns să faci parte din mine. Am încercat să-mi închipui cum ai vedea tu lucrurile... să 
prevăd ce îţi place şi ce nu... să îţi pătrund în minte şi să te înţeleg. 

— Maggie, acesta este cel mai seducător lucru pe care mi l-a spus vreodată o 
femeie. Probabil că n-aş fi mai tulburat dacă mi-ai spune să ne dezbrăcăm şi să 
Intrăm în cadă. Poate că undele gândurilor tale au călătorit până la New York pentru 
că şi eu m-am gândit numai la tine. 

— Sunt flatată, murmură ea şi era adevărat. 

— Crezi că e infatuare... sau doar percepţie extrasenzorială? întrebă el. 

— S-ar putea să nu aflăm niciodată, răspunse ea. 

— Ba sigur vom afla. Avem întreaga viaţă înaintea noastră pentru a afla, cu 
toate că voi fi, probabil, prea ocupat câteva săptămâni. Această nouă slujbă o să fie o 
adevărată pacoste, spuse el. 

— Deci, rămâi? 


Lui Maggie nu îi venea să creadă ceea ce -tocmai auzise. 


— Tot timpul am avut de gând acest lucru. M-am purtat ca o mireasă şovăitoare 
ca să mai obţin concesii de la consiliu şi dragă mea mamă a făcut asta pentru mine. 
Acum voi avea mai multă putere şi voi deţine mai bine controlul. Am de gând să 
conduc compania spre secolul douăzeci şi unu cu nişte tehnici comerciale cât se 
poate de moderne. 

— Şi Belinda? 

— ii minte ce ţi-am spus despre schimbarea oamenilor? Ei bine, ea nu s-a 
schimbat, dar eu da. Pot să văd acum prin duritate şi rigiditate o mamă care mă 
iubeşte şi care ştie că nu va trăi veşnic. Ba regret chiar aceşti ani în care am privat-o 
de prezenţa şi dragostea mea numai pentru că am fost prea egoist pentru a sta aici şi 
a lupta cu ea. 

— Va fi atât de fericită, Connor. 

— Dar tu? Tu eşti fericită, Maggie? 

— Şi eu sunt fericită. 

— Şi cu baia cum rămâne? Nu-mi faci o invitaţie? o întrebă el tachinând-o. 

— De fapt, am avut intenţia să o testez înainte să vii tu în oraş, dar niciodată 
n-am avut destul timp, răspunse ea, şi mă tem că dacă intru în ea acum, s-ar putea 
să mă înec. Mai lasă-mă puţin să-mi dau seama dacă pot înota, da? 

— Cât? 

— O lună... poate mai puţin. 

— Peste o lună începând din seara asta, adică pe douăzeci şi cinci ianuarie voi fi 
în apă caldă până la gât... şi te voi aştepta, spuse el sărutând-o uşor pe frunte. Eşti 
chiar mai frumoasă decât ţineam eu minte. Hai să mergem să-i dăm mamei vestea. 

— Nu ştie? 

— Aveam de gând să o las pe săptămână viitoare, dar acum pare a fi momentul 
cel mai potrivit. Hai, bucură-te cu mine. 

Coborâră scara repede şi se duseră lângă Belinda, în faţa focului. 

— Ei, v-a luat ceva timp. Îţi place? 

Connor se duse la ea şi o sărută pe obraz. 

— Este cel mai frumos dar pe care l-am primit vreodată. Îl accept şi-ţi 
mulţumesc. 

Belinda zâmbi nesigur. 

— Nu te juca cu mine, Connor. Vrei sau nu să locuieşti aici şi să-ţi reiei locul de 


drept în cadrul companiei? 


Maggie se aşeză să privească spectacolul. Connor îşi juca rolul perfect. Cu o 
mână în buzunar şi cu cealaltă scărpinându-şi tâmpla se duse la fereastră şi privi 
afară. Ochii Belindei sclipeau urmărindu-i fiecare mişcare. 

— Adevărul este, începu el, că azi dimineaţă mă hotărâsem să mă întorc la New 
York. 

Pe chipul Belindei se citea neliniştea, dar nu spuse nimic lăsându-l să continue. 

— Mi-am zis, cine are nevoie de ea? Este o slujbă dificilă şi eu niciodată n-am 
alergat după putere, spuse el şi se întoarse zâmbind. Dar, pe urmă m-ai adus aici şi, 
sincer să fiu, nu rezist. Am ştiut că sunt acasă chiar de când am intrat. 

Dumnezeule, îşi spuse Maggie, ştie să joace teatru la fel de bine ca mama lui, 
dar într-un fel mult mai blând şi în sufletul ei se bucură de fericirea pe care o citi pe 
chipul bătrânei. Belinda se ridică nesigură şi ochii îi înotau în lacrimi. Deschise braţele 
dramatic spre fiul ei, iar Connor veni la ea. ÎI ţinea în braţe şi îi spuse plângând: 

— Bine ai venit acasă, fiul meu, bine ai venit acasă. 

Era un moment plin de emoție şi Maggie găsi dificil să nu lăcrimeze şi ea, dar 
simțind că era o intrusă, se ridică să plece. Belinda o opri, însă. 

— Maggie, draga mea, cum aş putea să-ţi mulţumesc vreodată? 

— Sunt la fel de fericită ca şi tine, Belinda, spuse ea, dar Connor o întrerupse. 

— Îi poţi mulţumi sunându-ţi prietenii mâine şi spunându-le că este cea mai 
bună decoratoare din împrejurimi. Ai mai putea să adaugi şi că va fi foarte ocupată cu 
decorarea noului magazin Cornwall în viitorul apropiat şi că vor fi cu adevărat 
norocoşi dacă va avea timp pentru ei. Mai bine o suni şi pe Paige Rense de la 
„Architectural Digest”... spune-i că poate fotografia casa. 

Expresia de pe chipul lui Maggie se schimbă de la bucurie la îngrijorare. 

— Staţi puţin... tocmai mă gândeam să deschid un birou în Los Angeles şi s-ar 
putea să-mi ia ceva timp... Nu ştiu dacă pot să... 

Expresia Belindei se schimbă în momentul când înţelese implicaţiile cuvintelor 
lui Maggie. 

— Maggie, sper că n-ai luat vreo hotărâre pripită. Munca nu îţi va aduce 
niciodată fericirea şi satisfacția pe care ţi le aducea căsnicia, îi spuse ea. 

— Mamă, nu te amesteca în treburile ei, îi spuse Connor cu un glas categoric. 

— Căsătoria e sacră, izbucni Belinda, şi nu cred că oamenii trebuie să privească 
despărţirea şi divorţul atât de uşor. 

— Zău? spuse Connor amuzat. Aş fi putut să jur că nu aveai câtuşi de puţin 
inima zdrobită când Bettsey m-a părăsit, nu? Parcă îmi amintesc că ai spus ceva de 


genul „călătorie sprâncenată”... sau doar mi-am imaginat? 


Din tonul vocii lui şi din cuvintele lui tăioase Belinda înţelese că trebuia să dea 
înapoi, ceea ce şi făcu. 

— Fă cum crezi, Maggie. Este viaţa ta şi, fireşte, te voi ajuta cum voi putea. Voi 
avea grijă să-ţi fie trimis săptămână aceasta cecul. 

— Îţi mulţumesc, Belinda. Trebuie să plec acum. 

Connor o ajută să îşi pună haina şi Belinda îşi reluă locul lângă foc. 

— Te conduc până la uşă, spuse el. 

Ceaţa se lăsa odată cu întunericul. 

— Ceaţa e destul de groasă. Eşti sigură că te descurci singură? o întrebă el. 

— Nici nu trebuie să văd. Maşina mea ştie drumul, doar m-a adus aici de atâtea 
ori. 

— Sper să te mai aducă la fel de mult. lei masa cu mine mâine seară? Abia 
aşteptam să văd cum e la „Spago's”. 

— Credeam că ne întâlnim pe douăzeci şi cinci? 

— Ah, aceea... aceea e pentru baie. N-ar fi rău dacă ne-am mai vedea din când 
în când şi până atunci... numai să mâncăm, înţelegi... şi să vorbim. 

— Bine, atunci pe mâine seară, dar ne vedem acolo. Voi fi în Los Angeles toată 
ziua de mâine neavând ce face. 

— Bun... atunci la opt... la „Spago's"”... Este pe Sunset, am impresia. 

— Te sun dacă se întâmplă ceva şi nu mai pot veni. Altfel, voi fi acolo, spuse ea 
şi se urcă în maşină. 

El îi închise portiera, după care îi bătu uşor în geam făcându-i semn să îl lase în 
jos, pentru ca să o întrebe zâmbind uşor: 

— Crezi în sărutul la prima întâlnire? 

Ea râse. Era chiar plin de haz. 

— Drept să-ţi spun, nu ştiu. Crăciun fericit... şi bun venit în Los Angeles 

Plecă şi inima îi era mai uşoară decât îi fusese toată săptămână. Dumnezeu 
ştie, ea ar fi vrut să îşi salveze căsnicia, dar viaţa mergea înainte. Poate că ea se 
schimbase. Se hotărî să nu fie supărată pe Kirk. În fond, ea era aceea care se depărta 
şi spera ca lucrurile să se desfăşoare în linişte pentru binele lui Angie. Dacă Kirk voia, 
putea distruge dragostea fiicei ei faţă de ea, dar era sigură că nu avea s-o facă. O 
iubea pe Angie prea mult pentru a o priva de dragostea şi afecțiunea mamei ei. 

Angie nu fusese un copil uşor de crescut. Ca şi tatăl lui Maggie, fusese 
încăpăţânată, temperamentală, insensibilă faţă de cei apropiaţi ei, dar fermecătoare 
şi; plină de afecţiune. Nu, Kirk nu şi-ar fi dorit să-şi asume singur responsabilitatea 
creşterii ei. 


Încercă să nu se gândească la Connor. Orice cale ar fi ales, nu avea de gând să 
îl lase să o influenţeze. Era un bărbat care o intriga, nu frumos şi dinamic cum era 
Kirk, dar mult mai sensibil şi probabil mai intelectual. Dar nu avea să fie marea 
aventură a vieţii ei; aceasta avea să fie munca ei. Nu va face greşeala de a schimba 
un stăpân cu altul. 

Ceaţa era densă şi de nepătruns şi făcu mult până acasă. Trecând prin casa 
goală... goală de familie... goală de dragoste, aprinse luminile şi se gândi că aşa avea 
să fie de acum înainte. Nu o va mai aştepta nimeni acasă. 


— Dumnezeule, mi-e atât de frică, şopti ea în liniştea din jur. 


56 


Noaptea noastră împreună 


Kirk şi Laura se urcară în maşină pentru a se îndrepta spre Sherman Oaks 
deprimaţi din cauza refuzului lui Angie de a pleca cu ei. Amândoi ştiau ce motive 
avea, iar tatăl era nervos. Strângea cu putere volanul şi privea atent ceața densă şi 
Laura îi sesiză furia în încleştarea maxilarului, în timp ce liniile dintre ochi erau atât de 
adânci, încât păreau săpate. 

Departe de confortul şi siguranţa apartamentului lui Peach, devenise din nou 
nervoasă şi nerăbdătoare să ajungă acasă. Ceaţa era o altă forţă ostilă ei şi o 
înspăimânta. Încercă să se relaxeze aplicând ce o învățase Christine, dar nu se putea 
concentra. Disperată, îi ceru ajutorul lui Kirk. 

— Kirk, ştiu că eşti supărat, dar, te rog, vorbeşte-mi, spuse ea. 

Sesizându-i suferinţa din glas, el luă o mână de pe volan şi îi prinse degetele 
reci şi tremurătoare. 

— lartă-mă, sunt furios din cauza lui Angie. Dacă Maggie ar fi fost acolo, nu s-ar 
fi dat aşa în spectacol cu prietenul lui Peach. 

— Eşti sigur? Maggie a susţinut totdeauna că numai de tine ar asculta Angie. 

— Zău? Eu totdeauna am crezut invers, spuse el şi, întorcând capul spre ea, îi 
zâmbi. Dar ajunge. Hai să vorbim despre altceva. Ce crezi, cine o interesează mai 
mult pe Peach, Jason sau francezul? 

— E foarte clar că pe amândoi îi interesează ea, spuse Laura. 

Tot restul drumului prin ceața densă care învăluia Coldwater Canyon vorbiră 
despre petrecere şi, deşi ea se relaxă puţin, fu foarte încântată când maşina opri în 
sfârşit în faţa casei. Chicotind şi împiedicându-se reuşiră să urce treptele până la uşă. 
Când, în cele din urmă deschiseră uşa, Laura spuse: 

— Dumnezeule, n-ar trebui să uit să aprind lumina de la poartă când e ceaţă. 
Nu se vede absolut nimic. 

Apoi se întoarse spre Kirk să îi spună noapte bună, dar el o urma înăuntru şi era 
clar că nu intenţiona să plece prea curând. 

— Aş bea o cafea tare, dacă nu te deranjez prea mult. Mai am un drum lung de 
făcut prin mizeria aia de afară şi deja mă simt pe jumătate adormit după vin şi 
mâncare, spuse el. 


— Hai, intră. Du-te în living-room până pregătesc eu cafeaua. 


Când se întoarse după o jumătate de oră, îl găsi dormind adânc pe canapea. Îşi 
scosese haina, cravata şi pantofii şi aprinsese focul. Încercând să nu facă nici cel mai 
mic zgomot, puse tava jos şi se aşeză pe fotoliu aşteptând să se trezească. Se 
descălţă şi ea şi se ghemui în fotoliu. Încercă să nu dea atenţie sentimentului de 
linişte pe care i-l dădea faptul că el se afla acolo şi nu se grăbea să îl trezească. 
Relaxându-se la căldură, aţipi. 

Era două dimineaţa, când se trezi şi văzu că el mai dormea încă profund. O 
dureau picioarele şi spatele. Înţepenită, se ridică de pe fotoliu şi urcă încet scările. Se 
demachie, se spălă pe dinţi şi îşi puse apoi cămaşa de noapte şi neglijeul. Luă apoi o 
pătură din dulap şi cobori din nou ca să îl învelească pe Kirk. Tocmai când să plece, el 
întinse mâna şi o prinse speriind-o. 

— Kirk, credeam că dormi! spuse ea. 

— Dormeam până acum o clipă, spuse el încet. Eşti în cămaşă de noapte. 

— Mă duceam la culcare. Dormeai atât de adânc şi n-am vrut să te trezesc. 

Încercă să îşi tragă mâna, dar el o strânse şi mai tare. 

— Nu pleca. Arăţi minunat în lumina flăcărilor. Stai jos, aici, lângă mine. 

Se dădu mai încolo pentru a-i face loc, dar ea se împotrivi. 

— Kirk, nu. 

— Haide... o vrei. N-ai fi aici aşa dezbrăcată dacă n-ai vrea. 

— Te înşeli! Am venit să te învelesc doar. Ceaţa e prea densă ca să mai poţi 
conduce... 

Protestele i se pierdură când el o trase în jos. 

— Nu mai vorbi. Vino aici lângă mine, îi comandă el, iar ea cedă lăsându-l să o 
tragă şi mai mult, până când ajunseră să stea amândoi întinşi, faţă în faţă, pe 
canapeaua îngustă. 

Cu un braţ sub capul ei şi cu celălalt peste şoldul ei, îi oferea un adăpost 
confortabil. Trecuse atâta timp de când nu mai fusese ţinută în braţe, încât nu mai era 
în stare să opună rezistenţă. Mintea şi conştiinţa îi strigau să înceteze, dar trupul nu 
asculta şi când gura lui o găsi pe a ei, ea îi primi cu bucurie sărutul. Îndelungata ei 
abstinenţă de la căldura şi afecțiunea unui trup îi stârnise o poftă care o făcea să 
răspundă fiecărui gest al lui cu entuziasm şi abandon, şi atât de dornici erau amândoi, 
încât el o penetră imediat. Senzaţia pe care i-o dădu trupul lui pătrunzând într-al ei fu 
de ajuns pentru a o face să ajungă imediat la orgasm, urmată curând de Kirk. 

După aceea, realitatea actului în sine aruncă o umbră peste amândoi. 

— Ce-am făcut? şopti Laura, prea copleşită de sentimentul de vinovăţie pentru 


a mai plânge. 


Kirk o ţinea strâns lângă el şi cuvintele lui se voiau liniştitoare. 

— Nu e vina ta. Eu sunt cel care a făcut-o. Tu nu ai de ce să te simţi vinovată. 

Ridicându-i bărbia o privi în ochi. 

— Nu-mi pare rău absolut deloc. 

— Cum poţi să spui aşa ceva? Maggie mi-a fost o bună prietenă, iar ţie, o soţie 
iubitoare şi credincioasă, protestă ea. 

Cu o mişcare bruscă el se ridică şi o trase şi pe ea În picioare. Inconjurând-o cu 
braţul, se duse la cămin şi închise gazele, după care se îndreptă cu ea spre scară. 

— Unde... unde te duci? întrebă ea temătoare. 

— Mergem în pat, acolo unde ar trebui să fie nişte oameni cu judecată, de 
vârsta noastră. Suntem prea bătrâni ca s-o mai facem în maşini sau pe canapele 
înguste. Haide. Mai facem o dată. O să fie şi mai bine. 

Vocea lui era foarte convingătoare, dar ea se împotrivi. 

— Nu, nu putem! spuse ea în timp ce el continua să o tragă. 

— Hai, Laura, niciunul din noi nu şi-a pierdut virginitatea în seara asta şi nici 
n-am făcut vreun rău altcuiva. Cum ar spune Chuck Heam, „niciun rău, nicio trădare”. 

— Kirk, eşti îngrozitor. Cum poţi să spui aşa ceva tocmai acum? exclamă ea, dar 
atitudinea curtenitoare, pe care el o adoptase, destrămă atmosfera de vinovăţie şi 
groază şi rezistenţa ei slăbi. 

Urcând scările, Kirk căuta să o convingă: 

— Viaţa e prea scurtă pentru a o lua în serios, draga mea, şi oamenii acordă 
sexului mult mai multă importanţă decât ar trebui. Să luăm, de exemplu, căsnicia 
mea. S-a terminat... gata. Mi-am petrecut ultima noapte sub acelaşi acoperiş cu 
Maggie. 

— Când ai hotărât asta? 

— Acum zece minute, spuse el şi ea se îngrozi. 

— Dumnezeule... Kirk, nu spune asta! Deja mă simt mult prea vinovată. Nu mai 
arunca şi mai mult asupra mea. 

Ajunseseră în dormitor. Cu blândeţe, Kirk îi scoase neglijeul şi cămaşa de 
noapte şi îi întoarse trupul gol în aşa fel încât să se poată vedea în oglindă. Stând în 
spatele ei o înconjură cu braţele şi îi cuprinse sânii cu mâinile. Ea îl simţea 
întărindu-se lipit de fesele ei. 

— Laura, ascultă-mă, îi şopti el la ureche, nu a fost nimic în neregulă în legătură 
cu sexul în căsnicia mea, dar nu a fost nimic bine în legătură cu toate celelalte. 
Maggie are nevoie de libertate şi eu am nevoie de cineva care să mă iubească şi să 


vrea să fie cu mine mai mult decât orice altceva. Înţelegi? 


Încercă să nu îl asculte. Era primejdios. Ar fi putut să plece şi el la fel ca Jim şi 
să o lase din nou distrusă. Şi-ar mai reveni oare dintr-un asemenea dezastru? 

— Ce vrei de la mine, Kirk? 

Braţele lui îi dădură drumul şi ea se întoarse să îl privească. Trăsăturile lui 
puternice slăbiră şi trupul i se înmuie. Se aşeză pe pat luându-şi capul în mâini. 

— Oh, Doamne, Laura, ajută-mă! 

Îi auzi disperarea din glas şi văzu că simţea nevoia să plângă şi nu putea. Se 
aşeză lângă el şi îl luă în braţe. 

— Kirk, i-ai spus lui Maggie că ai nevoie de ea? 

El scutură din cap. 

— N-ar avea nicio importanţă. 

— Ba sigur ar avea. Te iubeşte, ştii foarte bine, spuse ea sperând să îl 
liniştească şi să îl încurajeze. 

— Niciodată n-ar mai fi la fel. S-au întâmplat prea multe lucruri care acum sunt 
mai importante pentru ea decât mine. 

Laura putu să-şi dea seama de suferinţa reală de dincolo de egoismul lui. 
Încercă să îi explice: 

— Nimic nu rămâne la fel, Kirk. Am aflat şi eu asta.! Dacă vrei să o păstrezi pe 
Maggie, trebuie să faci unele compromisuri, atâta tot. Dacă viaţa ta conjugală e 
importantă, vei încerca. 

Îşi înălţă capul să o privească. 

— Am încercat deja. Femeia care a devenit acum mă înfurie şi mă face să fac şi 
să spun lucruri pline de cruzime. Când nu suntem împreună îmi promit să fiu 
înţelegător şi bun, dar când ne vedem mă port ca un ticălos şi mă urăsc din nou. 

Îi luă mâna şi, privindu-i-o, continuă: 

— Nu, e mai bine şi pentru ea şi pentru mine să privim adevărul. S-a terminat. 
Vreau pe cineva care să se mulţumească să-mi fie soţie... care să aibă grijă de mine 
şi de cămin... care să fie totdeauna lângă mine când am nevoie de ea. Cineva ca tine. 

Ea încercă să îşi înfrâneze valul de bucurie pe care îl simţea. 

— Eşti singur acum şi tulburat emoţional, dar, la un moment dat, ai regreta o 
astfel de hotărâre pripită, iar eu m-aş trezi respinsă din nou. 

— Ţin la tine, Laura, totdeauna am ţinut. Şi, pe urmă, nu poţi şterge ce tocmai 
am făcut amândoi. Ţi-a plăcut, nu-i aşa? 

— Sigur că mi-a plăcut, din mai multe motive. Dar nu-i de ajuns pentru a putea 
întemeia un vis. Cum ai spus şi tu mai devreme, oamenii acordă sexului mult mai 
multă importanţă decât ar trebui, Şi Jim a făcut-o. 


— Crezi într-adevăr că putem fi amanți în noaptea asta şi prieteni mâine? 
— Putem încerca. Şi, orice s-ar întâmpla, promite-mi că va rămâne un secret. 
Nu vreau ca Maggie să afle vreodată. 


— Dacă vei continua să o vezi... dacă te va ajuta la apartament... crede-mă că 
va afla. 


— Nu şi dacă nu se va mai întâmpla. N-am vrut să o înşel. A fost numai un 
accident din acelea care se întâmplă uneori. 


— Astea-s poveşti şi tu o ştii foarte bine. Spune-mi, Laura, de ce ai coborât 


numai în cămaşă de noapte? Şi tu ţi-ai dorit să se întâmple la fel de mult ca şi mine. 


Chiar din clipa în care Angie ne-a părăsit am ştiut că aceasta va fi noaptea noastră 
împreună... şi tu ai ştiut. 


Vru să nege, dar propria ei sinceritate o făcu să îşi dea seama că putea fi 
adevărat. 


— Doamne, cum am putut face aşa ceva? exclamă ea uşor. 
El o luă atunci în braţe, ţinând-o strâns. 


— Pentru că noi avem nevoie unul de celălalt mai mult decât a avut Maggie de 
cineva vreodată. 


O Aşeză în pat şi trase pătura peste amândoi. În timp ce el îi săruta şi îi 


mângâia trupul, ea îi cedă şi era ceva senzaţional. Oh, Maggie, cât de proastă eşti, se 
gândi ea, cum ai putut renunţa la el atât de uşor? 

Tăcere şi gheață 


În timp ce parcurgeau drumul scurt spre casă, Casey încercă să îşi liniştească 
mama înspăimântată spunându-i că întâlnirea aceea nu avea să fie atât de 
îngrozitoare cum se temea ea. Nu ştia că cel mai mult îi era frică de faptul că Jerry 
Casey ar fi putut-o recunoaşte ca fiind femeia care a fost cu el la hotel chiar înainte 
de atac. Dacă se întâmpla aşa ceva atunci Casey avea să afle nu numai că ea 
încercase să ucidă, dar şi că o minţise... iar. 

— Mamă, ce s-a întâmplat între tine şi Jerry a fost cu ani în urmă. Nu ai de ce 
să-ţi faci griji. Vorbesc numai eu dacă vrei. 

— Îi vei spune adevărul... despre tot? întrebă Grace. 

— Tu ce zici? 

— Nu ştiu... poate n-ar trebui. 

— O să fac cum o să cred de cuviinţă atunci, da? 

Când ajunseră, Rudolfo le spuse că domnul doctor Casey se afla în living-room 
unde bea „ceva. La apariţia lor, el se ridică şi veni spre ele. Părea mult mai bătrân 
decât îşi amintea fiecare din ele. Slăbise, iar chipul lui bronzat, de obicei, acum era 
palid şi ridat. 

— Surpriză, draga mea! spuse el şi desfăcu braţele spre Casey, care, însă, le 
ignoră şi îşi prezentă mama. 

— Jerry, aş vrea să ţi-o prezint pe mama, Grace Gabie. 

Foarte afabil, Jerry îşi îndreptă atenţia spre femeia mai în vârstă. 

— Încântat, doamnă Gabie. Acum înţeleg de unde şi-a luat fiica dumneavoastră 
frumuseţea. Păreţi destul de tânără pentru a-i fi soră. 

Grace îl privi temându-se în acelaşi timp că licărirea de recunoaştere i s-ar fi 
putut citi în ochi. Îi susţinu privirea, dar nu văzu nimic... niciun semn de bănuială. Se 
relaxă. Ar fi trebuit să-şi dea seama. Pentru el, femeile erau toate numai nişte găuri... 
fără chipuri. 

— Şi eu, domnule doctor Casey. Ne-am mai întâlnit, oare, cândva? Îmi păreţi 
cunoscut, spuse ea încurajată de expresia de amuzament de pe chipul fiicei ei. 

— Sunt convins că nu. Cu siguranţă că n-aş fi putut uita un chip atât de frumos. 

— Dacă stau şi mă gândesc bine, cred că îmi amintiţi puţin de Paul Newman. 


Este un bun prieten de-al meu, zise Grace plăcându-i situaţia şi dorindu-şi aproape să 


nu fi fost de acord să o lase pe Casey să conducă spectacolul. Să vă mai ofer ceva de 
băut? 

— Nu, mulţumesc. N-ar fi trebuit să beau nici atât. Aşa mi-au spus doctorii, ştiţi. 
Şi nu sunteţi singura căreia îi amintesc de Paul Newman. Mi se întâmplă tot timpul. 

— Zău? Ce măgulitor. Acum vă simţiţi bine? Casey mi-a spus ceva despre un 
atac de inimă. 

— Mă Simt foarte bine. De fapt, nu e sigur că a fost un atac, ei îi spun 
insuficienţă cardiacă. Doctorilor le plac foarte mult eufemismele. Trebuie să am grijă 
ce mănânc, să-mi controlez greutatea şi să iau medicamentele pe care mi le-au 
prescris. M-a luat cu totul prin surprindere. Mă simţeam atât de bine când s-a 
întâmplat. 

— Mi se pare că boala de inimă este numită ucigaşul nevăzut pentru că loveşte 
când nu te aştepţi. Eraţi acasă când s-a întâmplat? îl întrebă ea curioasă să ştie, dar 
numai ea îi înţelese expresia de pe chip când răspunse: 

— Nu... eram la o... întrunire... la un hotel de lângă universitate. Din fericire, 
mi-am dat seama că mi se întâmplă ceva... şi am putut să cer ajutor. Cei de la 
urgenţă au venit în mai puţin de două minute şi m-au dus imediat la spital. 

Grace se duse la bar şi îşi puse un coniac întrebându-se când avea de gând 
Casey să preia iniţiativa şi să spună ceva, într-un fel sau altul. Fiica ei se aşezase pe 
canapea în faţa musafirului lor şi nu spusese nimic. Tăcerea era penibilă şi se părea 
că Jerry Casey îşi făcea unele probleme în legătură cu primirea. Se aşteptase să fie 
întâmpinat cu căldură, dragoste, entuziasm, recunoştinţă şi, în schimb, nu primise 
decât tăcere şi gheaţă. 

Grace se aşeză lângă fiica ei şi rămaseră câteva clipe toţi trei tăcuţi, până când 
Casey spuse în cele din urmă: 

— Jerry, trebuie să-ţi dau o veste foarte proastă. Nici nu ştiu cum să-ţi spun. Am 
pierdut copilul. Îi trebuiră câteva minute să înţeleagă. 

— Oh, Doamne, când s-a întâmplat asta? 

— Acum vreo două săptămâni... îmi pare rău că nu ţi-am spus imediat... dar nu 
mi-a trecut prin cap că vei veni aici să-mi faci o surpriză. Am vrut să te sun dimineaţă, 
dar m-am gândit să nu-ți stric ziua de Crăciun. 

Jerry trase adânc aer în piept şi încercă să îşi recapete calmul. 

— Da, înţeleg... este... un adevărat şoc. Cum te simţi? 

— Bine... acum. 

— Eh, este o problemă, dar continuăm, nu? În fond, măi e timp de copii şi mai 


târziu... după ce ne vom căsători. 


— Nu, mă tem că nu. M-am gândit foarte mult şi mi-am dat seama că noi nu 
trebuie să ne căsătorim. N-ar merge. 

Pe chipul lui se vedea că nu înţelegea nimic. Grace văzu şi se întrebă dacă fiica 
ei ştia ce îi făcea. 

— Ce vrei să spui, draga mea? Mi-am lăsat casa, soţia! exclamă el, dar vocea i 
se pierdu apoi confuză. 

Casey nu mai spuse nimic câteva clipe. Stătea şi îl privea doar. În cele din urmă, 
când vorbi, cuvintele îi ieşiră încet, cu atenţie şi distrugătoare: 

— Ştiu şi îmi pare foarte rău, dar... am hotărit că este prea mare diferenţa de 
vârstă dintre noi, spuse ea şi, în ciuda expresiei şocate de pe chipul lui, ea adăugă: 
Jerry, eşti atât de bătrân încât ai putea să-mi fii tată. 

Dumnezeule, oare Casey nu ştia că ar fi suportat mai bine să fie acuzat de 
incest decât să îi spună că i era prea bătrân pentru ea? 

Adunându-şi ultimele fărâme de mândrie, el se ridică. 

— Dacă asta simţi, atunci nu mai am de ce să stau aici. 

— N-am vrut să te jignesc, să ştii, sincer. 

— Să mă jigneşti? Nu-ţi face griji. De fapt, încercam să-mi fac datoria faţă de 
copil, înţelegi. Nu voiam ca un copil de-al meu să se nască fără nume. 

Casey strânse uşor din buze când răspunse: 

— Apreciez gestul, Jerry. 

Grace se ridică să îi spună lui Rudolfo să îl ducă i înapoi la aeroport. Se bucură 
să iasă o clipă din încăpere. Când se întoarse, el tocmai îşi punea paltonul. 

— La revedere, domnule doctor Casey. Mi-a făcut plăcere să vă cunosc. Drum 
bun înapoi. Sunt sigură că veţi găsi uşor un avion care să vă ducă la Chicago. 

Casey era prea nerăbdătoare să îl vadă plecat. 

— La revedere, Jerry. Şi mie mi-a făcut plăcere să te cunosc. Sper că soţia ta va 
înţelege şi te va primi înapoi. 

După plecarea lui, Grace se întoarse spre fiica ei şi o întrebă: 

— Ştiai ce-i faci? 

— La început, nu. Mi-a fost milă de el... arăta atât de îmbătrânit. Mi-a fost 
teamă că dacă îi spuneam totul,: nu avea să reziste. 

— Eh, nu-ţi mai face griji pentru el. Probabil că va mai găuri vreo prostuţă 
înainte să se topească zăpada. 

— Chiar crezi? 

— Bineînţeles că da, spuse Grace, numai dacă nu cumva problemele cu inima 


nu îl îngrijorează prea mult. 


încercă să nu râdă. 

Suntem două 


Miles intră în living-room să vadă ce mai facea Peach, care stătea trântită pe 
canapea copleşită de tristeţe. 

— Vă pot ajuta cu ceva, doamnă? întrebă el îngrijorat. 

— Nu, mulţumesc. Tu şi Sarah aţi făcut o treabă foarte bună astăzi. Masa a fost 
delicioasă, iar casa a arătat încântător. Îmi pare rău că a trebuit să munciţi Atât de 
mult pentru Crăciun. 

— Nu ne-am supărat. Ne-a făcut mare plăcere să fim cu dumneavoastră şi lui 
Sarah îi place foarte mult să îi aprecieze mâncărurile cineva aşa cum au făcut Invitaţii 
de astăzi, îi spuse el. Pot să încui? 

— Nu, spuse ea ezitând. Un prieten se va întoarce mai târziu. Voi puteţi să vă 
duceţi la culcare. Mă ocup eu de toate. 

— Bineînţeles. Domnul Jason va rămâne la micul dejun? Sarah va vrea să se 
trezească devreme pentru a-i face nişte cornuri calde. 

— Nu va rămâne. 

Peach nu putea să le spună servitorilor că avea să primească un alt bărbat în 
dormitorul ei. 

— Pleacă dimineaţă devreme la New York. 

După ce plecă Miles, Peach fu furioasă pe sine, nu pentru că îşi minţise 
servitorul, pentru că nu îi păsa ce crede el, ci pentru că acceptase acea situaţie de 
promiscuitate. De ce cedase provocării? Nu voia să facă dragoste cu Pierre 
Senseney... nu în acea seară, cel puţin. Era mult prea curând. O mai durea încă 
despărţirea de Jason. Nu era pregătită să se mai încurce cu cineva, mai ales cu un 
bărbat atât de autoritar ca Pierre. Aşa cum era ea, slăbită şi rănită, ar fi putut foarte 
bine să o domine. 

Sună telefonul şi se grăbi să răspundă. Poate era reţinut la spital şi ea avea să 
se bucure de un răgaz. Dar nu era glasul doctorului, ci al lui Doug Dooley. 

— Veşti bune, doamnă Malone. Aţi avut dreptate. Beller este la hotelul acela din 
Baja. 

— A fost arestat? 

— Nu, habar n-are că suntem aici. Trebuie să primim ajutor şi din partea 


guvernului mexican. Nu vă faceţi griji. Nu mai are cum să scape. 


— Doug, nici nu ştiu cum să-ţi mulţumesc. Îmi pare atât de rău că ţi-am stricat 
ziua de Crăciun. 

— Plăcerea a fost de partea mea. O să vă ţin la curent. 

Peach se aşeză din nou şi se gândi recunoscătoare la relaţia apropiată pe care o 
avusese cu Drake. Horace probabil nu şi-a închipuit că ea ştia despre legătura lui 
amoroasă şi se simţea în siguranţă dat fiind că Drake nu mai era. 

Sună din nou telefonul, dar de data aceasta, auzi vocea scumpului ei fiu. 

— Bună, mamă. 

— Steve! Crăciun fericit. Am încercat să te sun acum câteva ore, dar nu mi-a 
răspuns nimeni. 

— Sun din San Francisco. Am adus-o pe Penny azi dimineaţă. la ghiceşte. 

— A născut! Se simte bine? 

— Se simte foarte bine. Pruncul era însă întors şi nu l-au putut scoate, aşa că 
i-au făcut cezariană. Nu te-am sunat imediat pentru că nu voiam să te îngrijorez până 
când nu eram siguri că totul avea să fie bine. 

— Copilul e sănătos? întrebă ea nerăbdătoare. 

— Da, slavă Domnului. E fetiţă şi e foarte frumoasă. Are trei kilograme şi 
jumătate şi e atât de gălăgioasă! 

Cuvintele lui o făcură pe Peach să verse lacrimi de fericire. 

— Dragul meu, abia aştept să o văd. Pot să vin acum? 

— Amândoi am vrea să vii cât mai curând. 

— lau un avion'şi ajung acolo dimineaţă. Îi iau şi pe Sarah şi pe Miles. Oh, 
Doamne, nu mai pot de fericire. 

— Mamă, Vrem să o botezăm Katherine... şi, dacă nu te superi, o să-i spunem 
Kitty. 

Peach era uluită. 

— Sunt atât de onorată, Steve, dar sunteţi siguri că vreţi asta? Kitty este ceva 
foarte demodat. 

În vocea lui nu încăpea îndoială. 

— Suntem siguri. Dacă ar fi fost băiat, l-am fi botezat Drake. 

După ce se încheie discuţia, Peach se lăsă câteva clipe pradă unei isterii 
interioare, necontrolată şi plină de bucurii. Apoi le dădu vestea lui Sarah şi Miles care 
erau la fel de încântați ca şi ea. Sarah îşi puse halatul şi se apucă să împacheteze în 
timp ce Miles dădu telefon să rezerve camere la un hotel din San Francisco şi aranjă 


ca un avion să îi ducă acolo imediat ce vremea avea să le permită.. 


Peach se duse în birou să dea două telefoane. Primul, lui Pierre, spunând că era 
o urgenţă şi convinse servitoarea să ia legătura cu el la spital. Când îi explică de ce nu 
se puteau întâlni în seara aceea, el fu extrem de înţelegător. 

— Felicitări. Ştiu cât de important este acest eveniment pentru tine, aşa cum ar 
fi pentru oricine, spuse el. 

— Îmi pare rău că trebuie să anulăm... întâlnirea din această seară, dar ştiu că 
înţelegi... 

— Hai să nu spunem că o anulăm... ci că o amânăm doar, zise el. 

— Cum vrei. Cred că ar fi bine dacă am lua totul de la început, Pierre. 

— Viitorul este al nostru şi eu sunt un om răbdător, Peach. Mă suni când te 
întorci? 

Ea ezită puţin. 

— Da... o să te sun. 

Înainte să îi telefoneze lui Anne în Italia, se opri puţin să se gândească la tot ce 
se întâmplase în ziua aceea. Fără îndoială că fusese plina de surprize şi revelații. 
Horace se dovedise a fi fost un hoţ, dar reuşise să îl învingă. Şi pe urmă Jason. Îşi 
dăduse seama că era prea tânăr şi prea lipsit de importanţă pentru o relaţie de lungă 
durată, dar îi lăsase nişte amintiri plăcute. 

Totuşi, deasupra tuturor se afla Drake... tot Drake. Până la urmă se dovedise că 
nu fusese tocmai perfect, îşi lăsase averea şi familia pe mâinile unui tâlhar şi unui 
şarlatan. De ce nu se simţea dezamăgită? De ce se gândea încă la el cu aceeaşi 
dragoste şi acelaşi respect dintotdeauna? Poate pentru că era plăcut să ştie că şi el 
putea face greşeli mari. Poate că fusese mult mai dificil să trăiască alături de un zeu 
decât îşi închipuise, iar căderea lui îi dădea mai multă încredere în sine. În fond, dacă 
el putea face greşeli, nu se întâmpla nimic dacă făcea şi ea. 

Şi acum aveau o nepoţică. Ce bine ar fi fost dacă ar fi trăit şi el să o vadă. 

— Drake, dragul meu, face parte din tine, şopti Peach, sperând să o audă. 

Ce zi! Îl chemă pe Miles. 

— Miles, mai deschide o sticlă de şampanie... şi adu trei pahare. Aş vrea să 
rostesc un toast pentru noua Kitty Malone, spuse ea, după care adăugă încet: acum 
suntem două şi amândouă ne aflăm abia la început. 


Sfârşit 


